
PRATARMĖ 


1936-ųjų metų vasaros pabaigoje priimdamas Švietimo Ministe- 
rijos pasiūlymą sudaryti rinkinį didžiųjų mąstytojų bei kritikų pasi- 
sakymų apie grožį, meną ir kūrybą, gavau palydais ir šiokių tokių 
pageidavimų, kas, būtent, itin norima matyti būsimojoje knygoje. 
Pavyzdžiui, man buvo paminėta Lessingo Laokoonas, Schillerio trak- 
tatas Apie naiviąją ir sentimentaliąją poeziją; taip pat karštai buvo 
pageidauta ko nors iš O. Walzelio ir B. Crocės — straipsnių ar iš- 
traukų pavidale. E. Meumanas čia pateko a. a. prof. St. Šalkauskiui 
pakartotinai prašant. H. Focillono straipsnį pasiūlė d-ras M. Vorob- 
jovas. Visus kitus dalykus rinkau ir tvarkiau pats vienas, pasitarda- 
mas vien tik su prof. V. Sezemanu. Nors Švietimo Ministerijos va- 
dovai — tiksliau pasakius, generalinis sekretorius ir Knygų Leidimo 
Komisijos pirmininkas Kazimieras Masiliūnas — medžiagos pasirin- 
kime ir darbe manęs nevaržė: galėjau visų pageidavimų bei pasiūlymų 
aklai įsikibęs laikytis, bet galėjau ir mažai jų tepaisyti, tačiau, iš pa- 
garbos savo ,,protektoriams“, jaučiau reikalą, kiek vienu ar kitu 
atžvilgiu man buvo įmanoma, vykdyti jų valią, kad ir nevisur visiš- 
kai vienodos būdamas su jais nuomonės. 

K. Masiliūnas buvo neišpuikęs ir sukalbamas žmogus, kuris nuo- 
širdžiai stengėsi, kad šis veikalas greičiau pasirodytų, ko, deja, nepa- 
sakyčiau apie kai kuriuos žemesniuosius jo padėjėjus iš Knygų Lei- 
dimo Komisijos techninio personalo. Grynai dėl jųjų kaltės rankraštis 
buvo tiek ilgai ,,„marinuojamas“ Komisijos spintoje. Juk ištisus 17 
pirmųjų mėnesių po rankraščio įteikimo jis tenai „ilsėjosi“ nė kieno 
nejudinamas... Ir tik prieš pat „raudonųjų“ įsibrovimą paskubomis, 
paknopstomis tasai rankraštis beatiduota į spaustuvę surinkti. Veikiai 
prasidėjusi komunistinė invazija suparaližavo tik ką įsisiūbavusį 
darbą. Galų gale atspausdinus paskutinę korektūrą, bolševikai šį lei- 
dinį drauge su kitais dar nebaigtais leidiniais įsakė nutraukti spaus- 
dinti — neribotam laikui, įsigeidę patikrinti, kuo ir kiek čia nusi- 
kalstama marksizmo ,,„gdogmai“. Tai buvo 1940-ųjų metų liepos mė- 
nesį. Su cenzūravimu nesiskubinta. Dar ilgiau užtruko atsakymas, nes 

tik sekančiais metais pavasariop Korsakas teikėsi, privačiai paklaustas, 
pareikšti, kad, būtent, veikalas Ties grožio vertybėmis, būdamas pa- 
ruoštas ,,pagal griežtą idealistinį planą“, nė vienu atžvilgiu nepaten- 
kina „naujosios dvasios reikalavimų“. Girdi, nebent Lessingo Lao- 
koonas, pridėjus „atitinkamą“ — atseit, marksistinį — įvadą, galėtų 
būti atskira knygele išleistas. O daugiau niekas kitas nieku gyvu ne- 
tinka. 

Prasidėjus Rytuose karui ir išrūkus iš mūsų krašto bolševikams, 
susidarė nauja padėtis. Veikalas turėjo pereiti į trečias jau rankas, ta- 
riant, į antras ,,„nė kieno“ rankas. Juk dar bolševikmečių jis buvo 
tapęs vargšu pamestinuku — našlaičiu, nes bolševikinė Valstybinė 
Leidykla, suėmusi į save visų buvusių nepriklausomos Lietuvos lei- 
dyklų teises ir sutelkusi jųjų leidinius, atsisakė betgi nuo tų leidyklų 
prisiimtųjų įsipareigojimų. Tad šis leidinys, būdamas, be to, bolše- 
vizmui nemėgiamo turinio, buvo netekęs bet kokio leidėjo. Ir jau jo 
tekstas spaustuvėje ruoštasi išbarstyti, kaip be reikalo laikąs surijęs 
daug metalo. Tik vienui vienas įžvalgus ir kultūringas žmogus jį be- 
užsistojo; tatai padarė dargi man nežinant ir neprašant, nes iš tikrųjų 
jau ir nebeišmaniau į ką kreiptis užtarimo, ir buvau visiškai netekęs 
vilties išgelbėti savo sunkų ilgų metų darbą nuo žlugimo. Tasai tam 
tikrą laiką mano nežinotas geradaris buvo dabartinis šios knygos lei- 
dėjas — Sakalo leidyklos direktorius Antanas Kniūkšta. Bolše- 
vikmečiu apgynęs veikalo ,,gyvybę“, jis, frontui pasistūmėjus į Rytus, 
ji perėmė į savo asmeninę dispoziciją ir padarė visa, kas tik galima, 
gauti leidimui jį spausdinti. Ir leidimas tikrai buvo gautas. Todėl 
šiam retam žmogui ir taip pat K. Masiliūnui lieku iš visos širdies dė- 
kingas. 

Turi, mat, ir daiktai savo likimą... 


Rapolas Serapinas 
Karaliaučius, 


1944. I. 10. 


ĮVADAS 


ESTETINIŲ TEORIJŲ APŽVALGA 


Estetika, kaip savarankiškas mokslas, aiškinąs grožio ir estetinių 
vertybių esmę bei prigimtį, atsirado gana vėlai, daug vėliau negu kitos 
pagrindinės filosofijos disciplinos (logika, pažinimo teorija, etika, 
gamtos filosofija). Šio fakto priežastys yra įvairios. Iš dalies estetikos 
raidai kliudė jos problematikoj glūdį sunkumai, tam tikras estetinių 
fenomenų irracionalumas; iš dalies tai priklauso nuo to, kad estetinė 
problema ne taip glaudžiai surišta su svarbiausiais ir aktualiausiais 
kultūrinio gyvenimo reikalais, kaip, pav., etika, gnoseologija ar kosmo- 
logija. Žinoma, spekuliatyviam interesui atsiradus, grožio savumas ir 
reikšmingumas negalėjo išslysti iš galvojančio žmogaus akių. Bet kadan- 
gi grožis — vis tiek, ar tai bus žmogaus, gamtos ar meno veikalo gražu- 
mas — reiškiasi, apskritai, tokiuose daiktuose ir fenomenuose, kurie 
svarbūs žmogui ir kitais aktualesniais atžvilgiais, nes jis paprastai pasi- 
rodo kaip vertybė, lydinti kitas vertybes, artimesnes tiesioginiams gyva- 
tos reikalams, — tai galima suprasti, kodėl pradžioje buvo bandoma 
apspręsti grožį atsižvelgiant į tuos reiškinius (fenomenus), kuriuos jis 
lydėjo, arba kodėl buvo kreipiamas dėmesys ne į grožio esmę, bet į 
jo reikšmę vienai ar kitai kultūros gyvenimo sričiai. Tai labai 
įtikinamai liudija klasikinės senovės pažiūros į grožį. Senovės 
graikų kultūra teisingai laikoma kultūra, kurioj menas ir, 
apskritai, estetinis momentas vaidino nepaprastai svarbų ir įtakingą 
vaidmenį. Rodytųs, kad ir estetinei spekuliacijai dirva ten turėjo 
būti itin dėkinga. Bet filosofinis estetinės problemos nagrinėjimas 
iš tikrųjų nėjo antikoj lygiu žingsniu su meno klestėjimu ir estetinio 
skonio lavinimusi. Galima net sakyti, kad antikos estetinė tradici- 
ja ir vėliau viduramžiais ir naujaisiais laikais šiek tiek trukdė sava- 
rankiškos estetikos atsiradimą bei plėtrą. Gal, kaip tik dėl to, kad 
estetinis momentas yra organiškai suaugęs su visomis kitomis kul- 
tūros apraiškomis, buvo itin sunku išskirti iš jų grožį ir iškelti 
jo prigimties ypatingą savitumą. Senovės graikų idealas buvo ka- 
lokagatija, t. y. toks idealas, kuriame dorovė nesutraukomai susijusi 
su grožiu. Dvasia turi ko tobuliausiai realizuotis kūniniame gaivale, ji 
turi pati įgauti tam tikrą kūniškumą ir susilieti su kūnu į neatskiriamą 


9 


vienovę. Idealus žmogus turi būti ir doras, ir gražus, t. y. jo vidinės 
moralinės savybės turi tinkamai pasireikšti jo išorinėj išvaizdoj ir elg- 
senoj. Tiktai tada jis bus vertingas savo tėvynės ir savo giminės atsto- 
vas ir galės pasiekti tikrą eudaimoniją (palaimą), t. y. sugebės ne tik 
kaip reikiant tvarkyti savo paties gyvenimą, bet ir tinkamai atlikti vi- 
sas visuomenines ir religines priedermes. Kalokagatija pagrįsta mato, 
harmonijos ir euritmijos pradmenimis, apsprendžiančiais tinkamą 
dvasios įsikūnijimą ir tuo pačiu laiduojančiais kūno drausmę bei su- 
gebėjimą įvykdyti dvasios siekimus ir sumanymus. Šitas idealas išaugo 
iš gyvenimo praktikos ir susiformavo pagal kultūrinio būvio reikala- 
vimus. Tad ir suprantama, kodėl, bandant įsisąmoninti, kas yra ir ką 
reiškia grožis, glūdįs kalokagatijoj, graikų filosofams pirmiausia krito 
į akis jo praktinė ir gyvybinė reikšmė. Pirmą kartą, kiek mums žino- 
ma, estetiniais klausimais susidomėjo sofistai. Gražu, — sako vieni, — 
yra visa tai, kas naudinga, tikslinga (prjysipov, dpslov) ir, apskritai, 
atitinka savo paskirtį (pav., gražiausios yra tos akys, kurios 
geriausiai regi). Kiti pabrėžia ir iškelia labiau grožio subjektyvią pusę 
ir jo juslinę prigimtį: grožis, anot jų, suteikia pramogėlę. Gražu esą 
tai, kas malonu, kas patinka mūsų akims ir ausims. 

Bet naudingumas, tikslingumas, prideramumas — tai reliatyvios 
sąvokos. Jei grožis jų apsprendžiamas, tai jo vertė antrinė, nesavaran- 
kiška ir priklauso nuo to tikslo, arba tos normos, kurią gražus objektas 
turi atitikti. O koks yra šitas tikslas, arba šita norma, palieka neaišku. 
"Taip pat nenušviečia grožio prigimties ir antroji apybrėža, suvedanti jį 
į juslinį malonumą, nes nenurodo, ar malonumo jausmas sąlygoja 
mas tam tikros paties objekto sąrangos, ar tiktai pagaunančio subjekto 
individualybės. 

Visų šių reliatyvistinių grožio definicijų neužtenkamumą išaiš- 
kina Platonas (pav., dialoge Hippijas didysis). Sekdamas Sokrato heu- 
ristiniu metodu, jis reikalauja, kad būtų apibrėžta paties grožio esmė, 
jo ypatingas bendras pamatas. Atsakymą į šitą klausimą duoda jo idė- 
jų teorija. Idėjos — tai visų daiktų tobuli prototipai, nuo kurių priklau- 
so daiktų būtis ir prigimtis. Idėjų tarpe yra viena idėja, pasižyminti 
nepaprastu skaidrumu. Tatai grožio idėja, pasireiškianti visuose daik- 
tuose, kurie atrodo gražūs ir pagaunami švelniausio juslės organo — 
akių. Sutikdama gražų daiktą ir atpažinusi jame atvaizdą to grožio 
prototipo , kurį buvo išvydusi anajame pasaulyje prieš savo gimimą, 
žmogaus sielą nepaprastai nudžiunga; ji visomis priemonėmis sten- 
giasi prisiartinti prie šito daikto ir su juo bendrauti. Išvesdamas daiktų 
gražumą iš grožio idėjos, Platonas nugali sofistinių pažiūrų reliatyvumą ir 

pripažįsta grožį nelygstama (absoliučia) ir savarankiška vertybe. Tai, be 
abejo, žymus žingsnis pirmyn. Vis dėlto, grožio idėja, kaip ją supranta 
Platonas, netinka savarankiškai estetikai pamatuoti. Idėjos, pagal jį, 
sudaro atskirą nekintamos būties pasaulį, iškylantį viršum juslinių 
daiktų sferos ir prieinamą tiktai grynam mąstymui. "Todėl ir grožio 
idėja savo esme yra antjuslinis pradas. Kūnų gražumas, kuriuo pagrįsta 
kalokagatija, tėra vien netobulas jos atvaizdas, žemiausias grožio laips- 
nis, raginąs sielą kilti į aukštesnes, nejuntamas grožio apraiškas (į 
dorybės ir mokslo grožį) ir, pagaliau, pasiekti aukščiausią laipsnį — 
pačios grožio idėjos regėjimą (žiūrą). O ši idėja, pagal Platono teoriją, 
savo turiniu visiškai sutampa su gėrio idėja. Tokiu būdu ir Platonui 
išlieka ta grožio ir gėrio vienovė, kurią jis laiko kalokagatijos pamatu. 
Ir dar daugiau: šioje vienovėje pirmenybė priklauso gėriui. Gėrio idėja 
apsprendžia grožio idėjos reikšmę bei vertę. Itin aiškiai tai pasireiškia 
Platono pažiūroj į meną. Jisai nepripažįsta meninės kūrybos laisvės. 
Kūrybai turi vadovauti tie doroviniai sumanymai, kuriuos vykdo 
idealioji visuomeninė santvarka (idealioji valstybė). Meno uždavinys 
— būti moralinio auklėjimo varikliu, žadinančiu piliečiuose doros 
meilę ir nurodančiu jiems tuos idealus pavyzdžius, kuriuos jie turi 
sekti. 

Grožio kriterijumi Platono filosofijoj yra ne tik jo atitikimas gė- 
rio (dorovės), bet ir atitikimas tikrovės, tikrosios būties. Menas negali 
lygintis su pažinimu, vykstančiu per mąstymą, nes neišeina iš junta- 
mojo pasaulio ribų, nepasiekia pačių būties prototipų — idėjų, o tesi- 
tenkina gamindamas atvaizdus tų juslinių daiktų, kurie patys tėra vien 
netobuli idėjų atvaizdai. 

Toks meninės kūrybos įvertinimas išplaukia iš platonizmo ir visos 
senovės filosofijos intelektualistinės krypties, pagal kurią žmogaus 
esmę ir vertę apsprendžia protas — sugebėjimas mąstyti. Vis dėlto būtų 
klaidinga manyti, kad grožis Platono moksle visiškai ištirpsta ir išnyks- 
ta gėrio bei tiesos (tikrosios būties) idėjose. Susiliedamas su jomis, gro- 
žis tuo pačiu suteikia joms ir savo ypatingą atspalvį. Harmonijos prin- 
cipas, kuriuo, pagal Platoną, remiasi sielos vidinė pusiausvyra ir doro- 
vinė sąranga, be abejo, yra estetinės kilmės ir net etikos srityje nenu- 
stoja tam tikro estetinio pobūdžio. Štai kodėl platonizmas nesiliovė vei- 
kęs ir vėlesniųjų laikų estetines pažiūras. 

Nei Aristotelio filosofija, nei neoplatonizmas neįneša nieko princi- 
piškai nauja į Platono grožio koncepciją. Neoplatonizmas tik tiksliau 
formuluoja ir kiek nuosekliau išdėsto Akademijos sukūrėjo (Platono) 
nustatytus principus. Plotinas mano, kad nėra atskiros idėjos, nuo ku- 

rios priklausytų daiktų gražumas. Grožis glūdi pačioje idėjų esmėje. 
Tatai kūrybinės formos, kurios, įsikūnydamos medžiagoj, tvarko ją ir 
suteikia jai grožio. Bet juslinis grožis nesavarankiškas, jis tiktai simbo- 
lis antjuslinio (dvasinio) grožio, kuris sutampa su gėriu. Visur, kur 
medžiaga nenugalėta formos ir jos nepriklauso, pasirodo grožio stoka, 
bjaurumas. 

Aristotelis labiau domisi specialiais estetiniais klausimais ir bend- 
rus principus paliečia tik tarp kita ko. Jisai, taip pat kaip ir Platonas, 
pripažįsta, kad tam tikras tvarkingumas, apsprendžiąs daikto dalių san- 
dorą bei didumą, yra būtina grožio sąlyga. Šitą tezę pamatuoja tuo, 
kad tiktai šiuo atveju daiktas duodąsis pagaunamas kaip užbaigta vie- 
novė. Ir, nors kitoj vietoj pastebi, kad grožis gali reikštis ir nejudamuo- 
se daiktuose, o gėris tiktai veiksmuose, jis vis dėlto neskiria grožio nuo 
kitų vertybių ir suartina jį taip pat, kaip Platonas, su moraliniu gėriu 
ir su tiesa. Mogis, kurį mums suteikia, pav., tapybos ir skulptūros vei- 
kalai, priklausąs, jo nuomone, ne nuo vaizduojamojo objekto prigim- 
ties, bet nuo atvaizdo panašumo su pačiu daiktu, t. y. nuo to, kad mes 
jame atpažįstam tai, ką jis vaizduoja; nes tapyboje mums patinka net 
tokie daiktai (bjaurybės, lavonai), kurie tikrovėj sužadina šlykštumą. 
Vadinasi, estetinis grožėjimasis, pagal Aristotelį, yra grynai intelekti- 
nio pobūdžio. Panašiu būdu jis supranta ir meninę kūrybą, kuri gi- 
musi iš pamėgdžiojimo instinkto. 

Aišku, kad tokioj intelektualistinėj koncepcijoj vaizduotės kūry- 
binė reikšmė negali būti kaip reikiant įvertinta. Poezija Aristoteliui 
skiriasi nuo istorijos tuo, kad ji vaizduoja ne tai, kas iš tikrųjų įvyko, 
o tai, kas gali įvykti būtinu arba tikėtinu būdu. Jei taip yra, tai 
poezijos objektas sutampa su pažinimo objektu, nes ir mokslas nustato 
tai, kas yra galima, t. y. tat, kas bendra ir kas nepriklauso nuo laiko 
bei erdvės individualių determinacijų. Tačiau Aristotelis pats, rodos, 
jaučia, kad yra esminis skirtumas tarp mokslinio pažinimo ir poetinio 
vaizdavimo, ir todėl savo Poetikoj pabrėžia, kad meno veikalo siužetu 
gali būti ir tai, kas negalima tikrovėj. Svarbus tiktai vienas dalykas: 
įvykis arba daiktas turi būti taip vaizduojamas, kad jis žiūrėtojui at- 
rodytų tikėtinas. Vadinasi, sprendžiamos reikšmės turi vaizdavimo 
būdas, o ne paties objekto tikrovės atitikimas. Tokio poezijos suprati- 
mo jokiu būdu negalima suderinti su nuosekliai išvesta imitacijos 
teorija; ji pripažįsta vaizduotės ypatingą vaidmenį meninėj kūryboj. 
Verta dar pažymėti, kad Aristotelis, taip pat kaip ir Platonas, neigia- 
mai vertino negražių (bjaurių) dalykų vaizdavimą. Jei grožis susijęs 
su gėriu, tai grožio stoką lydi blogis. Vaizduodamas negražybę, meni- 


12 


ninkas žadina žiūrovo palinkimą sekti neigiamais pavyzdžiais; O tai 
prieštarauja meno pedagoginei paskirčiai. Negražūs siužetai leistini 
vien tiek, kiek jais yra galima iškelti jų priešingybę — tikrosios 
kalokagatijos vertę. 


Viduramžių filosofija, palyginti, maža tesidomėjo grožio problema 
ir nieko esminga nepridėjo prie Platono ir Aristotelio koncepcijų. Tik 
po renesanso laikotarpio pasirodo tam tikros naujos estetinės srovės, 
kurios kad ir tebesilaiko senovės tradicijos, tačiau išskleidžia vieną ar 
kitą jos motyvą ir tuo ruošia savarankiškos estetikos atsiradimą. 


Mes čia sustosime tik ties trimis svarbiausiomis srovėmis: raciona- 
lizmo estetika Prancūzijoje bei Vokietijoje 17 ir 18 amžiuose, anglų 
estetika, pasižyminčia psichologiniu pobūdžiu, ir trečia, kuriai atsto- 
vauja italų mąstytojas Vico. 


Racionalistinė estetika remiasi Dekarto filosofija, kuri skelbia, kad 
protas, mąstymo sugebėjimas, yra žmogaus sielos esminis savumas. 
Aukščiausia vertybe, nuo kurios priklauso visos kitos vertybės, raciona- 
lizmas pripažįsta pačiame prote glūdinčią tiesą. Protas — visos kultū- 
ros sukūrėjas; jis nustato tas pagrindines normas, kurios galioja ne tik 
pažinimui, bet ir kitoms kultūros sritims. Todėl ir moraliniu bei este- 
tiniu atžvilgiais gali būti vertinga vien tai, kas atitinka proto reikala- 
vimus. Išvados, plaukiančios iš šitos pažiūros į meną (estetiką), buvo 
labai ryškiai suformuluotos Boileau, jo veikale L'art poetigue (Poezi- 
jos menas): „Tik tai, kas teisinga, yra gražu? (,„Rien n'est beau gue le 
vrai''). O teisinga — visa, kas natūralu, t. y. sutinka su proto prigim- 
timi. Jei grožis savo esme sutampa su tiesa, su racionalumu, tai jis yra 
valdomas to paties kriterijaus, kaip ir tikro pažinimo pamatai: jis turi 
būti aiškus. Taikant šį kriterijų poezijai, reiškia: poetinė kalba įgauna 
estetinės (meninės) vertės tiek, kiek tiksliai atitinka išreikštą mintį. 
Graži forma apvelka turinį taip, kaip siauri drabužiai, kurie neslepia, 
o ryškiai apibrėžia kūno kontūrus. Buffonas savo Mintyse apie stilių 
net tvirtina, kad didžiausią meniškumą pasiekia paprasčiausias ir bend- 
riausias minčių formulavimo būdas. Aiškumas ir racionalumas — 
tai vienintelis estetinio skonio matas. Lygiai kaip protas visuose žmo- 
nėse yra tas pats ir jam įgimtosios tiesos yra amžinos ir nekintamos, 
taip ir grožio idealas — universalus ir galioja vienodai visiems lai- 
kams. Todėl galima nustatyti tam tikras bendras taisykles, kurios turi 
vadovauti meninei kūrybai ir apspręsti kūrinio estetinę formą. Meni- 
ninkui rūpi ne naujas tiesas atrasti, o tik atrastoms tiesoms suteikti tin- 
kamiausią formą. 

Bet jei grožis grindžiasi kuriama meno forma, tai negalima prasi- 
lenkti su klausimu, ar meninės formos aišk'1mas ir tinkamumas yra 
surištas su jos vaizdingumu? Šitas klausimas pasidaro itin opus visoms 
meno šakoms, kurių vaizdavimo priemonės yra ne bendrareikšmiai 
žodžiai, o tiktai pojūčiams prieinama juslinė medžiaga (spalvos, kieti 
kūnai, garsai ir pan.). Pagal racionalizmą, yra dvi pažinimo rūšys: 
viena — tobulas, t. y. tikras ir aiškus pažinimas; jį vykdo grynas mąs- 
tymas ryškiai suskaldytomis sąvokomis. Antra — netobulas, neaiškus, 
painus, — tai juslinis pažinimas (pagavimas ir įsivaizdavimas). Kokiu 
gi būdu grožis gali pasireikšti juslinėje formoje, jei jis pripažįstamas 
teigiama vertybe, tobulybe? Šitą keblumą bando išaiškinti Leibnicas 
ir jo pasekėjai: Wolffas ir ypač Baumgartenas, remdamiesi monadų 
teorija. Būtis, pagal Leibnicą, susideda iš neaprėžto skaičiaus uždarų 
substancijų — monadų, kurios skiriasi viena nuo kitos savo tobulu- 
mu, t. y. savo vaizdavimosi sugebėjimu, arba sąmoningumu. Kiekvie- 
noje monadoje atsispindi visas pasaulis, bet monadose kylančių vaidinių 
ryškumas nevienodas, jis atitinka duotoje monadoje realizuoto tobu- 
lumo laipsnį. Žmogaus prigimtį sudaro hierarchinė monadų sistema, 
kurioje žemesniosios priklauso nuo vienos tobuliausios (t. y. sąmonin- 
giausios). Todėl žmogui prieinamas ir grynasis mąstymas, ir juslinis 
pažinimas. Kadangi Dievo sukurtas pasaulis yra ne chaosas, bet kos- 
mas, valdomas harmonijos ir prasmingo dėsningumo, tai ir pažinimo 
objektu gali būti ne tik atskiri daiktai, bet ir suvedą juos į darnią 
vienovę būtini sąryšiai. Jie suvokiami dvejaip — grynuoju mąstymu 
ir juslėmis. Pirmuoju atveju atsiranda mokslinis harmonijos bei 
dėsninigumo pažinimas; antruoju — estetinis (grožio) pažinimas. 
Mogis, lydįs grožio žiūrą, yra grynai intelektinio pobūdžio. ,„Muzi- 
ka, — sako Leibnicas, — suteikia mums malonumo, nors jos grožis 
priklauso nuo skaičių santykių ir nuo skaičiavimo tų dūžių ir virpėji- 
mų, kurie kartojasi tam tikrais laikotarpiais. Be to, šis skaičiavimas, kurį 
vykdo siela, yra mūsų nestebimas (neįsisąmoninimas). Tai — exer- 
citium arithmeticae occultum nescientis se numerare animi. Tos pačios 
rūšies yra pasimėgimas, kurį akys randa proporcijose. Mogį, plaukiantį 
iš kitų juslių, galima išvesti iš panašių priežasčių, nors čia aiškini- 
mas nebus toks apibrėžtas?'. 

Bjaurumas, priešingai, esąs ne kas kita, kaip neryškus nedar- 
numo suvokimas. Su šita estetinės pagavos teorija suderinta ir Leibnico 
pažiūra į meno kūrybą. Kiekvieną sielos vaidinį atitinka tam tikras 
siekimas: aiškias ir ryškias sąvokas — sąmoninga ir protinga valia; 
neryškius ir neįsisąmonintus vaidinius — tokie pat neaiškūs siekimai 

ir jų tarpe tokie siekimai, kurių tikslas išoriniame pasaulyje įkūnyti 
suvoktas darnias lytis. Tatai meninis instinktas, kuris yra bendras 
visiems žmonėms, o menininkuose nepaprastai galingas. 

Šitas Leibnico mintis, išmėtytas įvairiuose jo veikaluose, išskleidė 
ir susistemino Chr. Wolffo mokinys Baumgartenas. Jis išgarsėjo Švie- 
timo laikotarpyje pirmiausia tuo, kad sukūrė estetikos pavadinimą ir 
nurodė šiam naujam mokslui ypatingą vietą filosofijos sistemoje. 
Trumpai suglausta Baumgarteno teorija tokia: jei yra dvi pažinimo 
rūšys, tai turi būti ir dvi skirtingos jas tyrinėjančios disciplinos. Ant- 
juslinis pažinimas, vykstąs atsietomis sąvokomis, yra logikos objektas. 
Juslinį pažinimą nagrinėja logikos jaunesnioji sesuo — gnoseologia 
inferior, arba scientia cognitionis sensitivae, kuri sutampa su estetika, 
arba theoria liberalium artium (ars pulchre cogitandi). Taip apibrėž- 
damas estetiką, Baumgartenas turi galvoje ne juslinį pažinimą apla- 
mai, o juslinių lyčių suvokimą. Šia prasme estetiniam pažinimui jis 
priskiria tobulumą, t. y. ne medžiaginį, bet forminį tobulumą. Poeziją, 
kuria Baumgartenas labiausiai domėjosi, taip apibūdina: tai oratio 
sensitiva perfecta, t. y. kalba, pagrįsta jusliniais vaizdais ir pasižyminti 
tobula lytimi. 

Šitas mintis Baumgartenas išreiškė savo pirmajame veikale Medi- 
tationes philosobhicae (1735 m.) ir vėliau smulkiau išdėstė savo Es- 
tetikoj (1750 — 58 m.), kuri paliko neužbaigta. Baumgartenas, be 
abejo, nusipelnė estetikos srityje tuo, kad pabrėžė grožio konkretumą 
bei juslinę prigimtį ir aiškiai atskyrė jį nuo gėrio, kuris taip pat yra 
tobulas, bet nesireiškia juntamąja lytimi. Tačiau, antra vertus, Baum- 
gartenas žymiai nukrypsta nuo intelektualistinės linkmės estetikoje. 
Juslinis pažinimas jo sistemoje palieka žemesniu žinojimo laipsniu, 
kurio reikšmė užsibaigia tuo, kad jis paruošia kelią į sąvokinį (aukštes- 
nį) pažinimą. Estetinė žiūra mūsų suvokimo raidoje užimanti vidu- 
rinę vietą; ji esanti tas pereinamasis laipsnis, per kurį pažinimas kyla 
iš juslinių įspūdžių tamsos į gryno mąstymo tobuląjį aiškumą — ex 
nocte per auroram meridies. 

Iš racionalistų paminėsim dar Sulzerį, kuris iš Leibnico ir Baum- 
garteno nustatytų principų aiškina estetinio mogio prigimtį. Pagal 
Sulzerį, mogis mums suteikia visa, kas ragina įgimtą sielos veiklumą, 
t. y. pažinimą, ir leidžia jam laisvai bei netrukdomai skleistis. Tokiu 
būdu sielą veikia tie objektai, kurie žadina pažinimo galią juose glū- 
dinčių vaidinių arba idėjų įvairumu ir kartu palengvina šių idėjų 
suvokimą, nurodydami tą taisyklę, arba tvarką, pagal kurią jų įvai- 
rovė gali būti suvedama į vienovę. Trumpai, mogio šaltinis ir grožio 

pamatas yra visur tas pats, — tam tikra įvairovių vienovė, nors lytys, 
„arba apraiškos, gali būti labai skirtingos. Jinai gali pasirodyti arba 
tiesiog mūsų juslėms (ausims — muzikos pavidalu, akims — tapybos, 
skulptūros ir architektūros veikalais), arba vaizduotei (poezija), arba, 
pagaliau, protui (gražių minčių ir teoremų lytimi). 

Sulzeriui, be abejo, pavyko iškelti vieną esmingą grožio momentą 
(įvairovės vienovę); bet šito momento dar nepakanka estetiniam mo- 
giui aiškiai atskirti nuo kitų, grynai intelektinių mogių. 

Visai kita kryptimi eina anglų estetika. Nors ji ir nenutraukia ryšio 
su senovės tradicija, vis dėlto ji griežtai nusigręžia nuo Platono ir 
Aristotelio intelektualizmo ir pirmiausia domisi estetinių įspūdžių 
emocine puse. Drauge keičiasi ir pats nagrinėjimo metodas. Pradeda- 
masis taškas yra ne estetinio objekto struktūra ir ne jos atitikimas 
proto reikalavimų, bet subjekto būsena, sukeliama estetinių įspūdžių. 
Anglų estetikai buvo empiristinės filosofijos (ypač Locke'o) įtakoj. 
Todėl jiems rūpėjo ne tiek estetinius faktus išaiškinti, kiek juos tiks- 
liai aprašyti. 

Pirmas anglų mąstytojas, susidomėjęs estetine problema, yra 
Shaftesbury (1670 — 1713 m.). Jisai eina senovės filosofijos (ypač 
platonizmo) pėdomis. Grožis, pagal jo mokslą, grindžiasi dalių san- 
dėriu, harmonija, kuri pasireiškia vienodai ir išoriniame (fiziniame), 
ir moraliniame pasaulyje. Šita harmonija yra natūrali, t. y. ji atitinka 
tikrąją visatos santvarką ir žmogaus įgimtą paskirtį. Todėl grožis su- 
tampa su tiesa ir dorove. Bet savo gyvenime įvykdyti grožį žmogus 
tegali vien tada, kai iš jo sielos vidinio susitelkimo gimsta entuzias- 
tingas veržimasis į idealą, kuris leidžia jam juste pajusti savo vienumą 
su visata ir susilieti su jos harmonija. 

Iš to aiškėja ir nepaprastai reikšmingas meno vaidmuo kultūroj: 
jis auklėja žmogų, sukeldamas jame entuziazmo, t. y. tikros grožio 
ir dorovės meilės kibirkštėlę. 

Sekdamas Shaftesbury, ir Hutchesonas estetiką grindžia ne protu, 
o jausmu. Grožio, lygiai kaip ir doros, jausmas yra pirminis, ir jo 
negalima išvesti iš asociacijų ir iš įpročio (kaip manė Locke'as). Su- 
gebėjimas jausti harmoniją (įvairovės vienovę) žmogui įgimtas ta 
pačia prasme, kaip ir sugebėjimas regėti arba girdėti. Bet svarbiausia 
grožio jausmo savybė pasireiškia tuo, kad jis neturi nieko bendra su 
nauda bei praktiniu tikslingumu. Tikslingumas galėtų vyrauti pa- 
saulyje ir be grožio. Bet tiktai grožis telaiduoja tikrą palaimą, nes jis 
lavina žmogaus dorumą, pripratindamas jį prie nenaudiškųjų (ne- 
egoistinių) mogių. 

Dar įsakmiau grožio subjektyvų jausminį pobūdį pabrėžia Home?'as 
ir Burke?'as. Estetinė emocija, pagal Home?ą skiriasi nuo kitų emocijų 
ir nuo aistrų savo švelnumu, t. y. tuo, kad tik vidutiniškai tesujaudina 
mūsų sielą, ir jos nelydi jokie geiduliai arba potroškiai; bet vis dėlto 
ji gaivina psichinės gyvatos eigą bei energiją. Šią emociją sukelia, 
pirmiausia, fiziniai judesiai bei procesai, pasižymį savo taikumu bei 
lengvumu, bet ir aplamai visi objektai, kurių lytys ir išorinė išvaizda 
lengvai pagaunamos. Tačiau visi tokie reiškiniai ir daiktai tėra vien 
ta išorinė vada (proga), kuri leidžia estetinei emocijai reikštis. Būna 
ir tokių atvejų, kur ji atsiranda be išviršinės priežasties. Glaudus 
emocijų sąryšis su fizinių reiškinių dinamika itin aiškiai pasirodo 
raiškinguose (ekspresyviuose) kūno judesiuose. Kiekviena emocija 
linkusi raiškintis tam tikrais gestais bei mimika ir atvirkščiai: pagau- 
nant kitų žmonių raiškingus judesius, mūsų sieloje iškyla atitinkamos 
emocijos. Todėl ir estetinėj emocijoj glūdi tam tikras simpatijos jaus- 
mas, kuris suartina mus su kitais žmonėmis ir vaidina labai svarbų 
vaidmenį visuomeniniame gyvenime. Iš to aiškėja meno ir ypač dra- 
mos reikšmė doriniam auklėjimui. 

Burke?'as, be to, bando išaiškinti ir estetinės emocijos fiziologinį pa- 
matą: tatai esąs tam tikras nervų bei raumenų atsileidimas, suteikiąs 
mums malonumo. Šiuo atžvilgiu grožis priešingas kilnumo jausmui, 
sukeliamam objektų, nustebinančių savo didumu arba galingumu ir 
lydimam nervų bei raumenų įtempimo. 

Kritiškai įvertinant minėtųjų anglų filosofų pažiūras, tenka pa- 
stebėti, kad nevienam jųjų pavyko sukurti sistemingą ir nuoseklią 
estetinę teoriją, nušviečiančią pagrindinius grožio savumus. Ypatingai 
Shaftesbury, Hutchesono, Home'o ir Burke'o veikaluose mes randame 
visą eilę vertingų pastebėjimų bei nurodymų, kurie buvo sunaudoti 
vėlyvesniųjų estetikų ir ypač Kanto. Svarbiausi jų tyrinėjimų rezul- 
tatai tokie: 1) estetiniams įspūdžiams esmingas tam tikras emocinis 
atspalvis, priklausąs, pirmiausia, nuo to, kad jie glaudžiai susiję su or- 
ganiniais (ypač kinestetiniais) jausmais. 2) Šiuo jausminiu pobūdžiu 
jie skiriasi nuo pažinimo aktų; bet, antra vertus, nesutampa nei su 
paprastomis (egoistinėmis) emocijomis, nei su doros jausmu, nors ir 
artimi šiam pastarajam, nes jie nėra naudiški ir nesibaigia valios arba 
instinktų veikla. 3) Žodžiu, estetinis jausmas (skonis) turi būti pri- 
pažįstamas savarankišku ir pirminiu psichinės gyvatos veiksniu, kuris 
nesiduoda išvedamas iš kitų reiškinių arba sugebėjimų. 

Ši subjektyvinė grožio koncepcija susiduria su dviem nenugalimais 
keblumais: palieka neaišku, 1) iš kur kyla grožio objektyvus ir daly- 

kinis pobūdis (t. y. faktas, kad jis apsireiškia tiesiog pačiuose objek- 
tuose), — vieno nurodymo, kad visų žmonių psichofizinė organizacija 
esanti vienoda, nepakanka, — 2) kuo estetinė emocija skiriasi nuo 
malonumo, nes tie požymiai, kuriais Hutchesonas, Home'as ir Burke'as 
ją apibūdina, šiek tiek tinka ir kitiems malonumo jausmams. 

Šiuos klausimus iškelia ir išsprendžia Kanto grožio teorija, žyminti 
lemiamą lūžį estetinės problemos raidoje. Kanto sistemoj estetika 
pasidaro ne tik atskira filosofine disciplina, bet įgauna, be to, ir tikrą 
autonomiją, t. y. čionai nubrėžiami ir tie bendri pradmens, kuriais 
grindžiasi jos objekto savarankiškumas ir savita vertė. 

Kantas grožį apibūdina trimis konstitutyvinėmis savybėmis. 
1) Gražu yra tai, kas sukelia nesuinteresuotą pasimėgimą. ,„Nesu- 
interesuotumas"' nereiškia susidomėjimo stoką, nes visa, kas patinka, 
įskaitant ir gražumą, sužadina ir patraukia mūsų domesį.  Tatai 
ypatingas sąmonės nusistatymas, leidžiąs mums suvokti objekto vertę, 
neatsižvelgiant į jos santykį su mūsų asmeniniais, gyvybiniais bei 
praktiniais interesais arba su doros reikalavimais. Tuo estetinis mogis 
skiriamas, iš vienos pusės, nuo visų teigiamųjų moralinių emocijų, iš 
antros gi, nuo tų jausmų, kurie išplaukia iš bet kokių fizinių arba 
psichinių reikalų patenkinimo; vadinasi, jis skiriamas ir nuo malo- 
numo, t. y. nuo tos emocinės reakcijos, kuria organizmas atsiliepia 
į išorinį įspūdį. Estetinės pagavos nesuinteresuotumu reiškiasi grožio 
autonominė vertė. Drauge jis apibūdina ją kaip gryną žiūrą, arba 
kontempliaciją. Tad reikia nurodyti, kuo estetinė kontempliacija ski- 
riasi nuo teorinio įžiūrėjimo. Šitą skirtumą nustato antroji grožio 
apybrėža: 2) Gražu yra tai, kas eina visuotinio pasimėgimo ob- 
jektu, sąvokai netarpininkaujant. Tai reiškia: estetinis sprendimas, 
priskiriąs objektui grožio predikatą, taip pat kaip ir teorinis spren- 
dimas, pasižymi visuotinumu ir būtinumu. Jis vienodai galioja vi- 
siems subjektams. Bet žinojimo srityje šis visuotinumas remiasi ta 
bendra sąvoka, kuriai mes pajungiame pagautą objektą, taikindami 
jam vieną arba kitą predikatą; vadinasi, į jį mes žiūrime kaip į atskirą 
bendrojo sąryšio, arba dėsningumo, atvejį. Estetiniame sprendime, 
priešingai, grožio apybrėža (determinacija) priskiriama tiesiog, 
betarpiškai, bendrai sąvokai nepadedant. Kuo gi tada grindžiasi jo 
būtinumas ir visuotinumas? Tatai aiškina tretysis grožio konstituty- 
vinis požymis: 3) Gražus yra tas objektas, kuriame tikslingumo lytis 
nesurišta su tikslo idėja. Kitaip sakant, estetinio objekto sąranga yra 
teleologiška (tikslinga). Visi jo elementai ir dalys taip suderinti ir 
sutvarkyti, tarytum vykdytų tam tikrą tikslą, įkūnytą bendrame ob- 

jekto pavidale. Tačiau, kur įkūnijamas tikslas, ten jis skiriamas nuo 
įkūnijimo priemonių. Estetiniame objekte šito skirtumo tarp tikslo 
ir priemonių kaip tik nėra. Tikslas sutampa su pačiu objektu, t. y. 
su jo pavidalo individualia vienove. Šiuo atžvilgiu estetinis objektas 
panašus į organizmą, kur taip pat visybė valdo atskirų organų bei 
narių santykius ir apsprendžia jų sandėrį. 

Jei pirmoji grožio determinacija apsprendžia jo subjektyvias są- 
lygas, t. y. tą sąmonės nusistatymą, kuris sąlygoja grožio suvokimą, 
tai antroji ir trečioji determinacijos, rodos, iškelia grožio objektyviąją 
pusę, tariant, paties estetinio objekto prigimtį. O kadangi šioji pri- 
gimtis nesiremia bendra daikto, arba reiškinio, sąvoka ir drauge 
pasižymi tam tikra tikslinga sąranga, tai estetinės pagavos tiesioginiu 
objektu gali būti tiktai pagauto daikto konkreti juslinė lytis (struk- 
tūra). Todėl būtų galima spėti, kad tolesnis Kanto estetikos užda- 
vinys bus — išaiškinti ir tiksliau apibrėžti šitą objektyvų grožio pa- 
matą. Tačiau subjektyvinės Kanto pažinimo teorijos prielaidos nelei- 
džia jam pripažinti grožio objektyvumo, nes objektyvumą tegali lai- 
duoti apriorinės proto sąvokos — kategorijos. Bet jei grožio suvoki- 
mui netarpininkauja sąvoka, tai jis negali būti objektyvus. Estetinio 
objekto vertingumas turi grįstis objektui suteikiamu mogiu, t. y. tam 
tikra subjektyvia būsena. Bet tai, kas sukelia tą mogį, yra tikslingoji 
objekto sąranga, — yra tai, kad ta sąranga atitinka pažinimo suge- 
bėjimą. Vadinasi, gražus mums tas objektas, kuris jusline lytimi bei 
išvaizda žadina ir gyvina pažinimo veiklą. O kadangi, pagal Kanto 
teoriją, juntamojo pasaulio pažinimas priklauso nuo dviejų sielos ga- 
lių, — nuo produktyvios vaizduotės ir nuo proto, — tai grožio įspū- 
dis, jo nuomone, kyla iš tų galių darnios sąveikos. Bet ši sąveika, kad 
ir tikslinga, t. y. palanki pažinimui, vis dėlto nevadovaujama pažini: 
mo intencijos, ji nesiekia pažinimo tikslo. Todėl ji gali būti apibū- 
dinama kaip laisvas (betikslis) ir darnus pažinimo galių žaismas. 

Toks grožio apibūdinimas, tiesą sakant, žymiai nukrypsta nuo 
pirmose trijose determinacijose nubrėžtojo kelio. Jis vėl Kanto este- 
tinę koncepciją suartina su racionalistine pažiūra į grožį, kurią jis 
buvo atmetęs, ir tuo pačiu, rodos, sunaikina estetikos autonomiją, 
nes toji autonomija gali būti tikrai pamatuojama tik paties estetinio 
objekto prigimtimi, t. y. jo savitu objektyvumu. 

Tie motyvai, kurie verčia Kantą pripažinti grožio subjektyvų po- 
būdį, neišplaukia iš grožio fenomeno gvildenimo; jie, kaip jau mi- 
nėjome, kyla iš to savotiško objektyvumo supratimo, kurs surištas su 

bendra idealistine filosofavimo orientacija. Taip pat tik sisteminiais 
sumetimais besivadovaujant tegalima suprasti, kodėl Kantas apibū- 
dina grožį kaip dorinio gėrio simbolį. Jo nuomone, estetika turi tar- 
pininkauti tarp teorinės ir praktinės filosofijos, nes grožyje glūdįs 
tikslingumas parodo, kad gamtos reiškiniai sugeba patenkinti proto 
reikalavimus ir įvykdyti empiriniame pasaulyje doros principus (t. y. 
praktinio proto autonomiją). 

Bet grožio esmei aiškinti daug reikšmingesnis yra kitas klausimas, 
iškyląs Kanto estetikoj: kaip reikėtų tiksliai suprasti tos sąvokos tar- 
pininkavimą, kuris, pagal Kantą, skiria teorinį pažinimą nuo grožio 
suvokimo? Ar taip, kad jis įvyksta vien sprendimuose, kur objektas 
apsprendžiamas sąvokai padedant, ar taip, kad jis sąlygoja ir visas pa- 
gavas, kuriose suvokiama objekto dalykinė reikšmė! Kantas, matyti, 
laikosi šios pastarosios nuomonės, nes nustato griežtą skirtumą tarp 
laisvojo ir priklausomojo grožio. Pirmasis reiškiasi tiktai objekto 
jusline lytimi, arba sąranga, ir nepriklauso nuo to, ar jis turi tam tikrą 
dalykinę reikšmę, ar ne (pav., ornamentas, spalvų arba linijų darni 
kombinacija, tonų harmoningas sąskambis). Antrasis, priešingai, 
priskiriamas objektui tik atsižvelgiant į jo savosios reikšmės arba pa- 
skirties atitikimą. Vien laisvasis grožis tesąs gryna estetinė vertybė; 
priklausomasis grožis — nesavarankiškas, nes jo kriterijus yra ne pati 
konkrečioji juslinė objekto lytis, bet tam tikra bendra idėja, gaunama 
arba iš patirties (pav., organizmo normalumo), arba apsprendžiama 
doros pradų (pav., žmogaus grožio idealo). Bet jei grožis gali reikštis 
kaip savarankiška vertybė tik ten, kur jo suvokimas nepriklauso nuo 
objekto dalykinės reikšmės, tai estetinė autonomija turi būti priski- 
riama vien toms meno šakoms, kurios tesitenkina nedalykiniais siu- 
žetais (pav., ornamentika, grynoji muzika). Aišku, kad taip susiau- 
rinęs estetinės sferos ribas, Kantas nepajėgia susidoroti su meno prob- 
lema ir išaiškinti jo estetinės vertės savitumo. Tasai pradas, kuriuo pa- 
grįstas laisvasis grožis, turi vienodai galioti ir priklausomajam grožiui. 

Tačiau visi nurodytieji trūkumai nepaliečia ir nepasvirdina Kanto 
estetikos rikiuojamosios idėjos, būtent, kad grožio pamatas yra objekto 
juslinė lytis, apsireiškianti grynąja kontempliacija. Ir visa tolesnė 
estetikos raida liudija, kad tiktai šį principą nuosekliai išskleidžiant 
tėra galima iškelti estetinės būties ypatingą ir savarankišką esmę. 

Devynioliktojo amžiaus vokiečių idealistinės filosofijos estetinės 
pažiūros plėtojosi tiesioginėje Kanto įtakoje, nors ir žymiai nukrypda- 
mos nuo jo nubrėžtųjų metmenų. Ir Schellingui, ir Hegeliui, ir Scho- 
penhaueriui pirmiausia rūpi ne grožio prigimtį išgvildenti, ne auto 

nominę estetiką pagrįsti, o kita problema: ką reiškia grožis žmogaus 
gyvenimui ir kosmo buvimui? koks vaidmuo atitenka estetikai filo- 
sofijos sistemoje? Atsakymas į šiuos klausimus kartu turi nušviesti 
ir grožio esmę. Todėl šių mąstytojų estetinės pažiūros pasižymi kon- 
struktyviu pobūdžiu. Jie stengiasi grožį išvesti iš to metafizinio (abso- 
liutaus, nelygstamo) prado, kuriuo remiasi jų sistemos, ir este- 
tinių fenomenų analize daug mažiau tesidomi. Kokios reikšmingos ir 
gilios bebūtų tos mintys, kurias jie skelbia apie grožio metafizinę 
kilmę, apie meno paskirtį ir meninės kūrybos šaltinius, — visų šių 
koncepcijų indėlis į moksliškai orientuotą estetiką, kuri remiasi pačių 
grožio reiškinių tyrinėjimu, tėra, palyginti, nežymus ir liečia, pir- 
miausia, vieną kitą specialų estetinį klausimą. 

Schellingas savo filosofiją grindžia Absoliutu (Dievu), tuo visa 
apimančiu ir neatskiriamu Vieniu, kuriame sutampa ir susilieja visos 
būties priešingybės ir skirtybės. Absoliutas apsireiškia trimis pagrin- 
dinėmis potencijomis, kurių kiekviena Jo esmę atskleidžia ypa- 
tingu būdu, būtent, gamta, žmonijos gyvenimų (doros sritimi) ir 
grožio pasauliu. Ši trečioji potencija vainikuoja visatos būvį: ji sude- 
rina ir suvienija pirmose dviejose potencijose glūdinčius priešingu- 
mus: iš vienos pusės, gamtoje valdantįjį būtinumą su dorinės valios 
laisve; iš antros pusės, gamtos gaivalų nesąmoningumą su žmonijos 
istorinio gyvenimo sąmoningumu (protingumu). Tai rodyte parodo 
meninės kūrybos procesas, kuris priklauso tam tikro būtinumo (įkvė- 
pimo, nepriklausomo nuo subjekto nuožiūros) ir kartu leidžia meni- 
ninkui pasiekti aukščiausią laisvumo laipsnį, kuris kyla iš pasąmonės 
gelmių ir vienkart įvykdo sąmoningos valios sumanymus. 

Suvesdama gamtos filosofiją ir etiką į darnią vienovę, estetika 
(meno filosofija) užbaigia visą filosofijos sistemą. Iš grožio santykio 
su gamta ir dora aiškėja ir jo savita prigimtis. Jei grožis ne atskira 
Absoliuto dalis, bet visos Jo esmės potencija, tai grožio idėja, įsikūny- 
dama viename arba kitame baigtiniame daikte (meno veikale), at- 
skleidžia jame ir Absoliuto begalybę. Todėl juntamojo pasaulio ir 
meno kūrinių gražumas yra ne kas kita, kaip begalybės apsireiškimas 
baigtiniame pavidale, prieinamas tik aukščiausiam pažinimo orga- 
nui — intelektinei intuicijai. Ir todėl suprantama, kad kiekvienas 
tikras (genialus) meno kūrinys savo esme yra simboliškas. Jis reiškia 
daugiau (t. y. begalybę), kaip kad jis yra (baigtinis daiktas). 

Schellingo estetikai yra gimininga Hegelio grožio koncepcija. Jo 
sistemoje menas priklauso tam trečiajam dialektinio proceso tarpsniui 
(fazei), kur absoliutinė Dvasia grįžta į save, t. y. įsisąmonina esanti 


2] 


absoliutus subjektas, kuris nieko kito neapribotas ir visą būtį įtraukia 
į save. Šis tarpsnis, savo ruožtu, išsiskleidžia trimis laipsniais, kurie, 
dialektiškai pereidami vienas į kitą, įvykdo ir atbaigia Dvasios savi- 
monę. Pirmajame laipsnyje ji pažįsta save juslinėje lytyje, t. y. su- 
daiktintuose vaizduotės padaruose; antrajame — savo vidaus sub- 
jektyviajame gyvenime, kurį valdo vaidiniai; pagaliau, trečiajame 
laipsnyje absoliutinės Dvasios sąvoka įgauna gryno mąstymo lytį, 
t. y. mąstymo, kuriam užtenka savęs ir kurs suderina savyje tobulą 
subjektyvumą su tobulu objektyvumu. Pirmąjį laipsnį atstoja menas, 
antrąjį — religija, trečiąjį — absoliutinė filosofija. Taigi grožis, pagal 
Hegelį, turi būti suprantamas kaip absoliutinės idėjos pasirodymas 
juntamajame, baigtiniame pavidale. Tobulas (tikrai gražus) yra tas 
meno veikalas, kurs suteikia idėjai atitinkamą išorinę lytį, t. y. lytį, 
sugebančią priimti ir išreikšti nepabaigiamą idėjos turinį. 

Tokiu būdu Schellingas, Hegelis ir visi jų pasekėjai, vadovaujami 
grynai sisteminių sumetimų, nutolsta nuo Kanto pozicijos, pagrįstos 
fenomeno analize, ir vėl artėja į Platono grožio koncepciją. Dar aiš- 
kiau platonizmo įtaka pasireiškia Schopenhauerio estetikoj. Estetinę 
kontempliaciją jis apibrėžia kaip žiūrą idėjų, t. y. prototipų tų lyčių, 
arba pavidalų, kuriuose objektyvuojasi (įsikūnija) pirmutinis visos 
būties pradas — valia. 

Apžvelgiant vokiečių estetikos raidą 19-ame amžiuje iki 
1870 — 80 metų ir įvertinant jos laimėjimus, tenka pripažinti, kad 
jai nepavyko iš esmės nugalėti neaiškumo, glūdinčio Kanto nustaty- 
toj estetinės lyties sąvokoj. Kantas teisingai pastebėjo, kad estetinis 
įspūdis grindžiasi objekto jusline lytimi, arba sąranga. Bet, gvilden- 
damas lyties estetinę funkciją, jis negalėjo apsilenkti su klausimu: 
kaip lytis santykiuoja su tuo, ką ji reiškia ir išreiškia, t. y. su savo 
dalykine reikšme ir emociniu tonalumu? 

Kantas šį klausimą bandė išspręsti atskirdamas priklausomąjį 
grožį nuo laisvojo grožio ir jį pajungdamas visai kitokiam, nuo lyties 
nepriklausančiam, vertinamajam kriterijui. 

Kanto grožio teorija suskyla į dvi savarankiškas dalis, valdomas 
visai skirtingų principų bei kriterijų: į grynos formos estetiką ir į da- 
lykinio turinio estetiką. Jo pasekėjai stengėsi pašalinti šį dualizmą, 
bet šiai problemai spręsti griebėsi kaip tik priešingų priemonių. Vieni 
lemiamą vaidmenį priskiria dalykinei reikšmei (turiniui — idėjai), 
o juslinę lytį laiko tik išorinio įkūnijimo priemone, kuri pati estetiniu 
atžvilgiu abejinga ir vertės įgauna vien tiek, kiek ji leidžia reikštis 
turiniui (idėjai). Kiti, priešingai, grožio sferą apriboja grynąja lytimi 

ir iš estetikos išvaro visa, kas nesiduoda išvedama iš objekto forminės 
sąrangos. Šią formalistinę poziciją gynė Herbartas ir jo mokiniai; 
grožį, jų nuomone, apsprendžia tik objekto dalių, arba elementų, 
santykiavimai. Priešingai srovei priklauso visi idealistinės filosofijos 
atstovai: Schellingas, romantikai, Hegelis su savo pasekėjais, kiek 
vėliau H. Lotze; jiems grožio pamatu tegali būti vien objekto turinin- 
gumas, jame apsireiškianti idėja. Formalistų ginčas su savo priešais 
nedavė vaisingų rezultatų ypač dėl dviejų priežasčių. Ir vieni ir kiti 
savo estetines pažiūras rėmė apriorinėmis metafizinėmis prielaidomis 
ir nesistengė patikrinti jas gilesniu pačių estetinių fenomenų (reiš- 
kinių) negrinėjimu. Atsižvelgiant į tai, ir pats formos su turiniu san- 
tykis paliko neaiškus, ir įvairių filosofų įvairiaip buvo suprantamas 
(pav., Herbartas prie formos priskiria ir nejuslinių elementų santy- 
kius). 

Tad suprantama, kodėl reakcija prieš apriorines metafizines 
konstrukcijas antrojoje 19-0jo amžiaus pusėje palietė ir estetiką. Po- 
zityvizmui visose filosofijos šakose įsigalėjus, rodėsi, kad tiktai gamtos 
mokslų metodai tegali laiduoti filosofijai nenuginčijamą tikslumą ir 
tikrumą. Pirmas indukcinį metodą estetiniams klausimams pritaikė 
Fechneris. Jis pabrėžia, kad mokslinė estetika turi būti kuriama ne iš vir- 
šaus, o iš apačios, t. y. tik stebėjimai ir bandymai teiškelią estetinių įs- 
pūdžių atskiras sąlygas ir veiksnius: jie tegalį išaiškinti tikrąją grožio 
prigimtį. Vadinasi, estetika turinti būti traktuojama kaip speciali em- 
pirinės psicholgijos šaka, nagrinėjanti estetinio mogio prigimtį ir prie- 
zastis. Ir šitoje srityje tyrinėjimai turį prasidėti nuo paprasčiausių 
faktų, nes psichologijoje, lygiai kaip ir visuose gamtos moksluose, su- 
dėtingus reiškinus galį išaiškinti tik juos sudarantieji elementariniai 
procesai. 

Spręsdamas šį uždavinį, Fechneris visų pirma statistiniu keliu 
stengėsi nustatyti, kokios paprastos geometrinės figūros ir linijų san- 
tykiai (proporcijos) labiausiai patinka žiūrovui (pav., simetriškas li- 
nijų padalinimas, auksinis pjūvis, pailgi keturkampiai, kurių kraštinių 
santykis yra 2:1 ir panašūs dalykai). Šių eksperimentų duomenys, 
Fechnerio nuomone, leidžia suformuluoti tuos pagrindinius dėsnius, 
kurių priklauso estetinis įspūdis, būtent: 1) estetinio slenksčio dėsnį:— 
estetinis įspūdis priklauso nuo sujaudinimo intensyvumo, kuris sąlygo- 
jamas, iš vienos pusės, paties padirginimo, iš antros — pagaunančiojo 
subjekto jautrumo ir dėmesio įtempimo. 2) Estetinio laipsniavimo 
(gradacijos) dėsnį; jis yra toks: įspūdį stiprina dviejų skirtingų padir- 
ginimų sąveika. 3) Įvairovių vienovės dėsnį: — estetinį įspūdį sukelia 

tik tas objektas, kurio vienovė suderinta su jo elementų įvairove. 
4) Prieštaravimų nebuvimo dėsnį, pagal kurį estetiniame objekte ne- 
turi būti vidinių prieštaravimų. 5) Aiškumo dėsnį: — estetinis įspūdis 
atsiranda vien tuo atveju, jei jį apsprendžią principai aiškiai įsisąmo- 
ninami. Ir pagaliau 6) asociacijos dėsnį, nustatantį, kad estetinis ob- 
jekto pobūdis priklauso ne tik nuo jo juntamųjų savybių, bet ir nuo jo 
išvaizdos sukeliamųjų asociacijų. 

"Tenka pripažinti, kad Fechnerio estetinių tyrinėjimų išdavos yra 
gana menkos. Nors jo nustatytųjų dėsnių psichologinės reikšmės ir 
negalima paneigti, tačiau autonominei (savarankiškai) estetikai pa- 
grįsti jų visiškai nepakanka, nes 1) jie galioja vienodai ir estetiniams 
ir neestetiniams įspūdžiams (gal būt, išskyrus tik tretįjį dėsnį); 2) neiš- 
aiškina estetinio mogio skirtingumo nuo juslinio malonumo ir 3) re- 
miasi klaidinga prielaida, kad kiekvienas sudėtingas įspūdis pasibaigiąs 
ji sudarančių paprasčiausiųjų įspūdžių suma. 

Atskirą vietą estetikos istorijoj užima italas Giovanni Battista Vico 
(1668 —1744m.). Jis išgarsėjo ypač savo veikalu Scienza nuova (1725 
m.), kuriame jis bando filosofiškai išaiškinti bendrą žmonijos istorinę 
raidą. Vico nuomone, žmonijos istorija išsiskleidžia trimis pagrindinė. 
mis epochomis, arba tarpsniais (fazėmis). Pirmajame tarpsnyje žmo- 
gus dar artimas gyvuliams; jo akyratis apribotas esamųjų juslinių 
įspūdžių ir visa jo veikla išsibaigia kūninių reikalų patenkinimu. An- 
trajame jau išaušta savarankiškas dvasios aktingumas. Žmogus stengia- 
si suprasti ir išsiaiškinti savo gyvenimo prasmę, aplinkinio pasaulio 
santvarką ir savo santykius su juo. Bet jo galvojimas dar pagrimzdęs 
juntamųjų daiktų sferoje. Todėl jis gali suvokti bendras mintis ir sa- 
vąsias išreikšti tik vaizdais, t. y. apvilkdamas jas jusline kūniška 
lytimi. Žodžiu, šiame raidos tarpsnyje atbunda ir vyrauja vaizduotė, 
pirmykštė produktinga dvasios galia, kurios kūryba reiškiasi kalba, 
mitais, menu, ir aplamai visu tuo simbolių ir vaidinių pasauliu, kuris 
apsprendžia žmogaus gyvatą kultūros aušroje. Pagaliau, trečiajam pe- 
riodui savo žymę uždeda protas. Atsipalaidavęs nuo juntamybės pan- 
čių, jis pražysta grynu (abstrakčiu) mąstymu ir sukuria mokslinį ir 
filosofinį žinojimą. 

Šią schemą reikia suprasti ne tik istorine, bet ir bendresne, idealia 
prasme. Ji ne vien aprašo, kaip iš tikrųjų vyko žmonijos istorijos raida, 
bet ir nubrėžia tris pagrindines dvasios gyvenimo stadijas, kurios nuo- 
lat kartojasi ir kurias atstoja skirtingi individai ir skirtingos kultūros 
šakos. Tai, kas mene išreiškiama regimais ir girdimais kūriniais, protas 
išreiškia abstrakčių sąvokų sistema. Vaizduotė ir protas esmingai ski- 

riasi kaip savo veiksena, taip ir savo padarais ir negali pavaduoti 
vienas kito. Todėl negalima iš proto normų bei reikalavimų spręsti 
apie vaizduotės kūrinius. Iškeldamas prieš racionalizmą vaizduotės 
savumą ir savarankiškumą, Vico teisingai įvertina meno ypatingą 
vaidmenį žmogaus gyvenime ir tuo paruošia kelią autonominei (sa- 
varankiškai) estetikai. 

LI 


Mūsų laikų estetinių teorijų būta labai įvairių. Apskritai, galima 
jas suskirstyti į tris grupes, atsižvelgiant į tai, nuo ko jos užsieina, t. y. 
kokius duomenis deda pagrindan estetinei analizei. Galima užsieiti 
1) nuo gaunamo įspūdžio (nuo pagaunančiojo subjekto pergyveni- 
mo), arba 2) nuo paties estetinio objekto (nuo meno veikalo arba 
gamtos grožio), arba 3) nuo kūrybinio akto (nuo grožį kuriančiojo 
subjekto veiklos). Šitie trys keliai vienas kito nešalina, o veikiau papil- 
do, nes estetinėje būtyje subjektyvinis ir objektyvinis momentai yra 
glaudžiai susiję. Iš vienos pusės, grožis priklauso pačiam objektui ir 
glūdi jo prigimtyje, o iš kitos, tai — nefizinė savybė, kuri pa- 
sireiškia kūnų savitarpio sąveika. Grožis prieinamas tik suvokiančiam 
ir įvertinančiam subjektui, t. y. ypatingam jo dvasios nusistatymui. Vis 
dėlto, estetinės teorijos skiriasi, pirmiausia, tuo, kuriam keliui (me- 
todui) jos duoda pirmenybę. Pirmasis ir trečiasis iškelia ypač pagau- 
nančiojo, arba kuriančiojo subjekto vaidmenį ir todėl dažniausiai veda 
į subjektyvinį estetikos pamatavimą. Antrasis, priešingai, sprendžia 
mąją reikšmę priskiria pačiam estetiniam objektui, kurs savo sąranga 
apsprendžia ir subjekto suvokimo aktą ir jo estetinius pergyvenimus. 
Teorijos, kurios juo remiasi, pasižymi objektyviniu pobūdžiu ir pabrė- 
žia estetinių vertybių objektyvinę reikšmę. 

Pirmuoju keliu eina, antai, Vischerio, Lippso ir Volkelto sukur- 
toji įsijautimo teorija ir jai giminingos pažiūros, aiškinančios estetinio 
objekto vertę iš jausmų, kuriuos objektas sukelia subjekte ir kuriuos 
šis pastarasis ,,objektyvuoja"?', t. y. priskiria pačiam objektui. Vadinasi, 
pagal šią teoriją, grožio pamatas yra subjekto pergyvenimas (jo nuo- 
taika), o pats objektas eina tik išorine vada (proga) šiam pergyveni- 
mui iškelti. Šios teorijos atmainos priklauso ypač nuo to, ar lemiamu 
veiksniu (momentu) estetiniame pergyvenime laikomi tie jausmai, 
kurie siejasi su objekto turiniu (jo dalykine reikšme), ar tie, kurie 
kyla tiesiog iš juslinio įspūdžio ir su juo surištų organinių jutimų. 

Bet jei estetinis pergyvenimas nėra vien tik pasyvus vidinis potyris, 


jei jis pagrįstas tam tikru suvokimo aktu ir yra įjausmintas, tai jis gimi- 

ningas kūrybiniam aktui, nes kiekvienas jausmas, sujaudinąs asme- 
nybę, linksta išsiraiškinti, o jo raiškinimosi būdas, — jei jis savaimin- 
gas ir sąmoningas, — apsprendžiamas to, kaip žmogus suvokia (su- 
pranta) tai, ką jis jaučia (patiria). Šią estetinio pergyvenimo pusę 
iškelia tie filosofai, kurie eina trečiuoju keliu, pav., Jonas Cohnas ir 
ypač Croce, savo pirmtakūnu pripažįstąs — Vico. Pagal šią teoriją, 
grožis nėra kas kita, kaip raiška (ekspresija), atitinkanti tą vidinę 
būseną, kurią ji išreiškia, t. y. tokia raiška, kurioj atsispindi subjekto 
jausena ir ypatingas įspūdžių suvokimo būdas. Todėl lemiamą vaid- 
menį jis priskiria tam dvasiniam aktui; kurs sukuria šitą raišką, 
o reikšmė tos medžiagos, kurioj raiška įsikūnija, tesanti tik antrinė, 
estetiniu atžvilgiu neesminga. 

"Tokiu aiškinimu nesitenkina tie estetikai, kurie duoda pirmenybę 
antrajam keliui. Jie nurodo į tai, kad apie grožį galima spręsti tik iš 
jo juslinės išraiškos; maža to, grožis pasidaro grožiu, tikslia šio žodžio 
prasme, tik tiek, kiek jis įsikūnija vienu arba kitu būdu juntamajame 
pasaulyje. Ir meno veikalo vertingumas priklauso ne nuo menininko 
sumanymo, bet nuo šio sumanymo įvykdymo. Todėl esminius grožio 
pagrindus galima rasti tik pačiame objekte, t. y. jo juslinėje prigimtyje 
ir toje sąrangoje, kuri šitos prigimties elementų įvairovę suveda į už- 
baigtą vaizdingą ir paveikią vienovę. Jei taip yra, tai meno teorijoj 
tos priemonės, kuriomis įvykdomas bei įkūnijamas kūrybinis suma- 
nymas, įgauna principinę reikšmę, ir vieno meno estetiniai pradai 
esmingai skiriasi nuo kito meno pradų. Šiai estetikos linkmei atsto- 
vauja, pirmiausia, tie menininkai ir meno kritikai bei istorikai, kurie 
domisi ir filosofiniu meno pamatavimu. Pirmą žingsnį šia kryptimi 
padarė Lessingas, aiškindamas poezijos ir vaizduojamojo meno sa- 
vybes iš šių menų vartojamųjų vaizdavimo priemonių skirtingumo. 
Prie objektyvinės estetikos prisideda Goethe. Jo nuomone, meno kū- 
ryba įvykdo tikras estetines vertybes vien tiek, kiek jai vadovauja tie 
dėsniai, kurie valdo dorojamojo objekto prigimtį, arba esmę, vadinasi, 
kiek kūrybos principai sutampa su juntamojo pasaulio vidiniu dės- 
ningumu. Iš dalies šiai estetikos srovei artima yra ir Ipolito Taine'o 
teorija, nors jai ir rūpi, pirmiausia, išaiškinti meninių stilių priklau- 
somybę nuo tos fizinės ir socialinės aplinkos, kurioj jie atsiranda. 

Naujausiais laikais žymiausi objektyvinės estetikos atstovai yra 
Adolfas Hildebrandas, Henrikas Wolfflinas, iš dalies Oskaras Wal- 
zelis — Vokietijoj; Focillonas, Bayeris — Prancūzijoj. 

Visai atskirą vietą užima vadinamoji fenomenologistinė estetika. 
Ji nesiima uždavinio aiškinti estetinius fenomenus iš tam tikrų prin- 


26 


cipų, o tenkinasi juos tiksliai aprašydama ir šiuo aprašymu apibrėžda- 
ma jų bendrą prigimtį bei prasmę. Bene įžymiausias jos reiškėjas yra 
Moricas Geigeris. 

Apžvelgus bendrąją estetikos raidą, bus jau galima paeiliui ir spe- 
cialiai aptarti kiekvieno iš pasitelktųjų į šį rinkinį autorių estetines bei 
menines pažiūras. Bet tas uždavinys atitenka kitoms rankoms, kurių 
darbo vaisius yra nuo čia prasidedąs dvylikos charakteristikų vėrinys. 


Prof. V. Sezemanas 

AUTORIŲ CHARAKTERISTIKOS 
PLATONAS 


427 — 347 m. pr. Kr. 


Platonui teko reta laimė: jo veikalai visi išliko per nesuskaitomus 
Europos kataklizmus. Todėl jo dvasios veiklai tyrinėti kelias yra lais- 
vas ir atviras. Jei yra jame kokių spragų — tai tik gyvenimo aprašy- 
muose. Bet ir čia likimas Pla- 
tonui buvo maloningesnis, 
negu bet kuriam kitam seno 
vės mMąstytojui: — turime 13 
įvairaus dydžio jo laiškų, ra- 
šytų savo draugams ir žmo- 
nėms, su kuriais jojo gyveni- 
mas, dėkingų ar nedėkingu 
būdu, buvo supintas (keturi 
iš jų adresuoti Sirakūzų tira- 
nui Dionizijui Jaunesniajam, 
dėl kurio Platonas daug var- 
go ir graužaties turėjo). Kai 
kurie laiškai labai ilgi; pa- 
vyzdžiui, taip garsus septinta 
sis turi apie 40 puslapių (jis 
parašytas nužudyto Platono 
draugo Diono giminėms ir bi- 
čiuliams). Nors vieno antro 
tų laiškų autentiškumas ir abejotinas, tačiau nenuginčijamieji — jų 
tarpe visi patys svarbieji — teikia gražų žiupsnį intymių žinių apie 
didžiojo filosofo gyvenimą už jo Akademijos ribų. — 

Senovėje Platono veikalai skirstyta trilogijomis bei tetralogijomis — 
tartum šis būtų kūręs pagal iš anksto numatytą aritmetinį planą; 
manyta, kad jis ir visą savo filosofiją griežtai klasifikavęs į dialektiką, 
fiziką ir etiką. Gal tai ir darė Platonas mokydamas Akademijoj. Bet 
kadangi joks jo paskaitų planas neišliko, tai nėra žinios, kaip ten iš 

tikrųjų buvo. Bent iš jojo dialogų to nematyti. Antai, ir naujaisiais 
laikais Schleiermacheris dar kalbėjo apie pilnai išbaigtą Platono filo- 
sofijos sistemą. Vėliau betgi paaiškėjo, kad toji sistema nėra metodin- 
gai, koncentrais, išvystyta vienovė, pritaikyta skaitytojams palaipsniui 
gudintis filosofijoj (kaip kad manė Schleiermacheris); rasta, kad tie 
tariamieji koncentrai — tai nuo Platono valios nepriklausą jo kūry- 
biniai tarpsniai. 

Iki pat šiol tebėra neišdirbta pastovi schema Platono veikalams 
grupuoti. Vieni juos skirsto į penkis, kiti į keturis, treti tik į tris 
būrius — nelygu, koks kieno požiūris. Mes pasirinkom neokantisto 
W. Windelbando klasifikaciją; ji viena iš tų plačiųjų. 

a) Platono jaunystės veikalai, parašyti, greičiausia, tuojau po 
Sokrato mirties: — Lachetas, Charmidas, Eutifronas, mažesnysis Hip- 
bijas, Lisidas, Apologija ir Kritonas. Juose nagrinėjamos įvairios 
etinės — dorybių — sąvokos ir aprašomas bekompromisinis moralinis 
ryžtumas bei ištikimybė valstybės įstatymams (pastaruosiuose dviejuose 
veikaluose). Čionai Platonas tebėra, gali sakyti, dar tik ištikimas 
Sokrato minčių dėstytojas, ginąs savo mylimo mokytojo asmenybę nuo 
jo priešų profanacijos. Kaip visai savarankus mąstytojas Platonas 
teiškyla tik savo 

b) poleminiuose veikaluose, nukreiptuose prieš sofistus. Jie bus 
sukurti prieš pirmą kartą išvykstant jam į Siciliją. Tatai tikriausi po- 
lemikos šedevrai. Juose, pasak Windelbandą (Platon, VI Aufl., 1920, 
50 p.), gali rasti „visus nuotaikos laipsnius, nuo smarkaujančio patoso 
ir griežto rimtumo iki išdykusios satyros ir ironingo išjuokimo''. Jų 
autorius puikiausiai pažįsta visas sofistų logikos suktybes, visus jųjų 
mąstymo šunkelius ir įžūlias pretenzijas į antžmogiškumą. Platono 
operacijos tokios vikrios ir žaismingos, kad kartais nelengva susigau- 
dyti, kur jis savo oponentams — sofistams — tik spąstus ir išdaigas 
taiso, o kur jau ima teigti savo paties pažiūras. Ir niekur nepajusi 
banalios tendencijos savo mėgiamą dalyką ar asmenį beginant. Pavyz- 
džiui, Protagore, kuriame parodyta smarki kalbinė dvikovė tarp gar- 
siojo anų laikų sofisto Protagoro ir Sokrato, bediskutuojant klausimą, 
ar dorybė gali būti mokama ir išmokstama, ar ne, Sokratas ne visuo- 
met tepaima viršų. Iš to matyti, kiek Platonas skaitėsi su sau negimi- 
ninga kito žmogaus pažiūra, jei ji rimtai ir mokamai grindžiama. Be 
to, gali būti, čia jam abiejų pusių argumentacija atrodė nepakankamai 
išvesta ir įtikinama. Todėl visai vietoje ir Windelbando žodžiai: 

„Areną paliekame įsitikinę, kad tas, kurs tai rašė, yra pašauktas abu 
praaugti'' — t. y. Protagorą ir Sokratą (žiūr. W. W., op. c. 50 p.).— 
Be Protagoro, sofistiniai dialogai dar yra šie: Gorgijas, Menonas, Euti- 
demas, Kratilas ir Teaitetas. 

c) Veikalai, parašyti Platono kūrybinio žydėjimo metu. Visų pirma 
čia paminėtini Faidras ir Puota (Symposion). Tai poetiškiausi iš visų 
Platono veikalų. Juose iškeliama esmė tos kūrybinės galios, kuria pasi- 
žymi kiekvienas didis poetas ir tikras filosofas. Tai galiai vaizdžiau 
aprašyti čia dažnai naudojamasi mitu apie meilės dievaitį Erotą, kurio 
prigimtis suskilusi ir nerami, ir jis, ilgestingai kažko ieškodamas, amži- 
nai klaidžioja tarp dangaus ir žemės. Jis svyruoja tarp gera ir pikta; 
tarp amžinojo skaistumo ir purvo. Todėl ir taip nevienodu keliu nueina 
žmonių meilė — nes Erotas aplanko visus. — Šių veikalų turiningumą 
dar žymiai pasvarbina nepaprastas jųjų stilingumas. Jeigu kur, tai visų 
pirma čia mąstymo genijus lenktyniuoja su ,,sparnuotuoju genijum“?. 
Ir nėr žinios, katras didesnis. Aplamai, kaip W'indelbandas sako, 
„Platono kalbos žavumas yra neaprašomas: jį reikia patirti'?. Ji, toji 
jo kalba, „yra krikštolinė forma vertingiausiam turiniui, — »poezijos 
šydas iš tiesos rankų«'? (0. c. 45—46 p.). Tikriausiai, ne kas kitas, 
o Platonas yra tasai, į kurį ir Nietzsche grįžteli ,,„atgal per tūkstančius 
metų"?', ieškodamas savo įkvėpimui ir deimantinei žodžių srovei verto 
liudininko. — Kiti šios grupės dialogai yra: Meneksenas, Ionas, monu- 
mentalus Platono veikalas Valstybė (Politeia); Sofistas, Politikas ir 
Parmenidas. Išskiriant tik Ioną ir kai kurias Valstybės vietas — kur 
specialai kalbama apie kūrybą — juose nagrinėjamieji klausimai tie- 
sioginių ryšių su menu vargiai beturi (su ta viena išlyga, kad visa, ką 
Platonas rašė, formos atžvilgiu yra menas!). 

d) Metafiziniai veikalai: — Faidonas; jame kalbama apie sielos 
nemirtingumą, įspūdingai aprašant paskutines Sokrato gyvenimo va- 
landas kalėjime ir jo pašnekesius su savo mokiniais. Filebas, kuriame, 
be ko kita, svarstomas klausimas: ar žmogaus ,,„aukščiausiasis gėris“ 
ieškotinas pomėgyje, ar žinojime? Timajas ir Kritijas; pastarasis 
liko neužbaigtas. Juose Platonas dėsto savo kosmologiją ir, pasakytu 
me — istorijos filosofiją. Nemažai čia panaudota ir mitologinio ele- 
mento. 

e) Įstatymai. Čionai Platonas duoda projektą įstatymų savo idealia- 
jai valstybei; šių „įstatymų'' kai kuriuos fragmentus jis sukūrė Sici- 
lijoj, neilgą laiką būdamas, paeiliui abiejų Dionizijų, ,,valstybiniu 
patarėju"? ir naudodamasis, kaip pats I laiške sakosi, ,,„neaprėžta įsa- 
komąja galia''. Santykius su Sirakūzų dvaru nutraukęs, Platonas šiuos 

fragmentus vėliau žymiai papildė ir į patį gyvenimo galą parašė di- 
džiulį Įstatymų dialogą. 

Platono genijaus universalumą gražiausiai apibūdina šie Windel- 
bando žodžiai: ,,Daugelyje didžiųjų filosofų, kaip Aristotelyje, Spino- 
zoje, Hume'e, Kante, Hegelyje visų labiausiai stebimės moksline 
dvasia; kai kuriuose, kaip Fichtėje ir Comte'e, jinai jungiasi su prana- 
šingumo patosu; kituose, kaip Dekarte, Schellinge ir Schopenhauery- 
je — su vaizdavimo menišku gražumu. Platone visi trys momentai 
ypatingu būdu susijungia“ (op. c. 39 p.). 

Dieviškuoju pramintasis filosofas produktingas buvo iki pat mir- 
ties. Tą faktą pabrėžė Ciceronas, sakydamas: Scribens mortuus est — 
berašydamas mirė. Susilaukė lygiai 80 metų, ir su šiuo pasauliu per- 
siskyrė, kaip sakoma, savo gimtąją dieną. 

Keliais tik šuoliais teks dar perbėgti Platono pažiūras į meną ir 
jojo kūrybą. 

a 


Pirmasis mąstančiuose senovės Vakaruose į grožio ir meno esmę 
ėmė gilintis Platonas. Jo pranokėjai — išskyrus nebent Demokritą, 
kuriam betgi daugiau rūpėjo meno techninis įvykdymas — tenkinosi 
atskiromis apie grožio sritį pastabomis. Platonas metėsi išaiškinti, ar 
tai, kas anuomet laikyta menu — kažkas vidurinis tarp pamėgdžioji- 
mo ir vaizdavimo!, graikiškai mimesis — yra protingas ir su dorybe 
bei filosofija surištas vyksmas, ar ne; ar skirtinas jis prie dvasios gy- 
venimo padarų, ar, rasi, yra vien juslingumo išpera. Galop, kuo pa- 
grįstas — tiesa ar iliuzija — tragedijos paveikumas ir aplamai vaidy- 
binio meno mums daromas įspūdis? — Į visus šiuos klausimus gautieji 
atsakymai bei išvados buvo griežti ir statūs ir iš didelės dalies meno 
žmonėms nemalonūs. 

Platono santykiai su menu iš tikrųjų buvo labai ypatingi. Pats 
būdamas nepralenkiamas poetas, jis — Benedetto Crocės žodžiais be- 
tariant — paskelbė „vienintelį tikrai didingą meno paneigimą, ran- 
damą idėjų istorijoj'?. O tatai seka iš jo filosofinės koncepcijos. 

Yra, sako jis, du pasauliai — medžiaginis ir dvasinis. Dvasiniame, 
antjusliniame pasaulyje gyvena visų fizinių daiktų pirmavaizdžiai — 
idėjos, pagal kurias anie yra sukurti. Idėjos yra amžinos ir nekintamos 
ir neturi nei dydžio, nei spalvos, nei pavidalo. Joms išnykus, išnyktų 
ir daiktai; bet daiktams išnykus, jos išliktų. Savo viršenybe idėjos ne- 
lygios; jos sulaipsniuotos tarsi į piramidę. Pačioje viršūnėje padėta gėrio 

idėja. Už ją laipsniškai ne ką tejaunesnė yra grožio idėja, tačiau vis 
tiek anajai pajungta — nors iš Platono apibūdinimo ir nematyti, kad 
šios dvi idėjos turinio atžvilgiu skirtingos. 

Dėl to ir juslinių daiktų pasaulyje grožis visur ir visuomet turi būti 
palenktas moraliniam pradui; jis čia teturi tiek vertės, kiek tarnauja 
gėriui. 

Vadinasi, kiekvienas vaizduotės žaismas ir visa meno kūryba turi 
būti etikos kontroliuojami. O etikos pamatu Platonas laiko protą. 
Dorybė jam, kaip ir Sokratui, yra tikrasis išmanymas, įžvalgus žinoji- 
mas. Pažindamas, kas yra dora, gera — taip būtinai ir elgsies; niekas 
tyčia nedaro bloga, bet tik netyčia, neišmanydamas. 

Menas Platonui yra nelyginant vaikas, kurio jis nenorėtų palikti 
be priežiūros, kad kartais netinkamai nepasielgtų. Jį per valstybės 
įstatymus turėtų prižiūrėti jos valdovai filosofai. Savo idealiojoj valsty- 
bėj jis ir numato kūrybą tvarkančių ir tramdančių įstatymų. Nes juk 
pačių galvai palikti poetai kiek esą pripaistę pačių pikčiausiųjų da- 
lykų — apie Hadą, apie dievų gašlavimus su šios žemės moterimis; 
apie jųjų suktybes, klastas ir peštynes savo tarpe; apie šališką vienų 
žmonių protegavimą, o kitų nekentimą; pagaliau apie neteisingumą 
likimo, kurį priešfilosofinė tradicija skelbė esant bendrą dievams ir 
žmonėms: — neteisiųjų išaukštinimą ir teisiųjų pražudymą (vaizduo- 
jamus ir apsakomus tragedijose). 

Platoną ypač pykdo mimetiniai, tai yra pamėgdžiojamieji poezijos 
elementai, kur scenos veikalų autoriai leidžia savo didvyriams tiesio- 
gine kalba apie doros klausimus neleistinu būdu prasižosti. Juo pavo- 
jingesnė tokia vaizduosena tada, kai rodomi netaurūs, ydingi amati- 
ninkai ir kai jie apie savo verslą nederamai šneka. Menas turėtų 
naudotis tiktai tuo, kas kilnu ir gera — kad jaunimas visados būtų 
vien teigiamai paskatinamas. Deja, net pats didysis poetas, Homeras, 
nesupratęs tos paprasčiausios tiesos — kelti visuomenės labą. Kas 
kita įžymieji karvedžiai, įstatymų leidėjai, kaip Likurgas ar Solonas. 
O, antai, Pitagoras bent apribotam savo pasekėjų skaičiui nurodęs gy- 
vensenos taisykles. Gi Homeras, kurs šiaipjau savo poezija patraukęs 
į save visų helenų sielas — nė tiek gera nepadaręs. 

Poetų nenaudingumas einąs iš to, kad jiems nė motais tiesą pa- 
žinti. Jei jie ją pažintų, tai pačiais darbais sielotysi, o ne jų ir daiktų 
pamėgdžiojimais. 

Tepažinojęs tiktai protinę, loginę tiesą, Platonas nė sapne nesap- 
navo, kad gali būti dar ir meninė tiesa, savo būdu (net pamėgdžioja- 
majame mene) atskleidžianti daiktų esmę. Jam rodėsi, kad daiktų pa- 

viršiaus vaizdavimui tėra prieinamos tik idėjų kopijų kopijos, jų 
šešėlių šešėliai. 

Kad menas nieko neduodąs pažinimui, tatai Platonas nori pavaiz- 
duoti dar ir šitokia schema. Žmonės, pasak jį, trejaip santykiuoja su 
medžiaginėmis vertybėmis: kaip vartotojai, gamintojai ir pamėgdžio- 
tojai. Vartotojas bent žinąs, kodėl koks jam naudingas daiktas yra 
taip, o ne kitaip sudėtas. Gamintojas, darydamas tą daiktą pagal var- 
totojo norus bei nurodymus, turi teisingą jo vaidinį. Gi pamėgdžio- 
tojas — reikia suprasti: menininkas vaizduotojas — nepasižymįs nei 
vartotojo, nei gamintojo savybėmis. 

Neturėdama su tiesa jokio ryšio, poezija, sako, kreipiasi ne į pro- 
tingąją, o į juslinę sielos pusę. Todėl ypač pamėgdžiojamoji (vaiz 
duojamoji) poezija yra žmogui tik žalinga. Antai, prisiklausęs ir prisi- 
žiūrėjęs scenoj vaitojančių herojų ir persiėmęs vaizduosenos žavesiu, 
žiūrovas pats ilgainiui gali tapti minkštabūdžiu. 

Platono filosofinė sistema nėra be priekaištų vienoviška. Yra joje 
žymių lūžių ir prieštaravimų. Tad labai nevienodas jo nusistatymas 
ir meno atžvilgiu. Dargi pasitaiko, kad net tame pačiame veikale 
(sakysim, didžiuliame dialoge Politeia — Valstybė) vienur vainojama 
tik ydingus charakterius vaizduojanti poezija, kitur visa vaizduojamoji, 
arba mimetinė poezija — užvis tokiose vietose, kur nagrinėjami idėjų 
teorijos ir psichologijos klausimai. Savo valstybės projekte jis visiškai 
uždraudžia epą, tragediją ir dramą, o leidžia tik himnus dievams ir 
giriamąsias dainas pasižymėjusiems mikluoliams. 

Jaunesniojo amžiaus veikaluose — pavyzdžiui, Ione ir Faidre — 
nors mokslą ir griežtai atskiria nuo poezijos, tačiau, vis dar tebeatsi- 
zvelgdamas į savo paties kūrybinę sąžinę, kuri tuomet aiškiai protesta- 
vo prieš jo protinį ir etinį smurtą, apie pastarąją kalba su didele pa- 
garba. Tenai jis karštais žodžiais aprašo įkvėpimą — tą „dievišką do- 
vaną'', per kurią gimsta ne tik visi tikrojo grožio, bet ir aplamai žmo- 
nių gerovės dalykai. Čia Platonas be jokių išlygų pripažįsta, kad išra- 
dumo atžvilgiu joks tyrinėjančio proto našumas nesusilygins su 
„„mūziškuoju pamišimu?'; „iki žmogus naudojasi blaiviu protu, jis 
kurti ir pranašauti negali", nes visi „„gražieji kūriniai nėra žmogiški, 
neigi žmogaus darbas, bet dieviški ir dievų darbas''. Tad argi ta „die- 
viškoji beprotybė" (avi) dar gali būti „kažkas gėdinga arba ne- 
gražu?'? 

Iš to atrodytų, jog Platonui nieko nelieka pasakyti prieš meną, 
kiek jis yra šio privilegijuoto pamišimo vaisius ir betarpiškas arižinųjų 
idėjų apsireiškimas. Juk jo idealas ir yra tai, kad žmogus stengtųsi kiek 

galint daugiau ir giliau su tiesa bendrauti. Tačiau menininko valios 
ir sąmonės pasyvumas įkvėpimo valandoj neleidžia Platonui jo asme- 
nybės vienodai morališkai vertinti su asmenybe filosofo, kurs tiesos 
lobį pats aktingai išsikovoja, o ne jį dovanai gauna, kaip menininkas. 
Įkritęs į ekstazę, žynys ar poetas yra aklas antgamtinių galybių įrankis, 
tariant Nietzschės žodžiais — mediumas, kandiklis, laikomas tų galybių 
burnoj. Ko verti jų įgytųjų apreiškimų turiniai, tie žmonės dažnai nė 
patys nenuvokia, nes tai ne jų, o dievų darbas... Ši teisybė yra per 
visus amžius visų genijų vienodai paliudyta. Pavyzdžiui, kompozitorius 
Brahmsas, kuriam net prikišamas tam tikras akademinis šaltumas, taip 
sako: ,„Tai, kas vadinama išradimu — atseit, mintis, idėja — yra vien 
aukštesnis įkvėpimas, už kurį menininkas neatsako, — kurs nėra jojo 
nuopelnas''. O Platonas primena, jog nevieno gabiųjų poetų privatus 
gyvenimas parodęs, kad jis daug kartų nevertesnis už patirtuosius 
įkvėpimus; nes tas gyvenimas paliko šiųjų turinio nepaliestas — ne- 
ištaurintas. Nuostabaus dievų lėmimo rikiuojami, jie kažkaip netyčia 
aptinka daiktų pirmavaizdžius, nelyginant tie iš prigimties neregiai 
termitai savo būviui naudingas priemones. 

Bet jei ,„poetai yra... dievų aiškintojai", jųjų valios akli skelbė- 
jai, tai scenos aktoriai ir dainininkai (rapsodai) savo ruožtu — dar 
menkesni: jie jau tų „aiškintojų aiškintojai". Jųjų darbas — pamėg- 
džiojimus pamėgdžioti; žodžiu sakant, už poetus jie dvigubai toliau 
nuo tiesos. — 

Platono nuomone, žmogus per grožį turi valytis ir tobulėti. Gra- 
žiųjų veikalų harmonijos, proporcingumo džiaugsmingai pagautas, jis 
turi skverbtis į aukštesniuosius grožio sluoksnius — iš kūnų gražumo 
į dvasios ir tiesos grožį. 

Net patys gražiausieji šio pasaulio daiktai tik iš dalies tėra gražūs; 
iš dalies jie yra negražūs, nes nestengia į save suimti viso grožio idėjos 
skaistumo. Stinga priemonių ir genialiesiems menininkams savo kū- 
riniuose tam skaistumui tobulai atvaizduoti. 

Be grožio idėjos, nėra kitos, kuri taip betarpiškai galėtų veikti 
žmogaus sielą; nes Dievo iš gėrio sukurtas pasaulis — visas yra pri- 
sunktas grožio. Žmogus nardo, sakytum, grožio jūroj ir per grožį — tik 
tapatinant jį su gėriu — turėtų būti išgelbėtas. 

Grynosios estetinės emocijos skiriasi nuo erotinių ir kitų jausmų 
bei jautulių tuo, kad nėra jose aistros umaro, nei nepasitenkinimo, 
kurių rasi visuose juslinės prigimties atsiliepimuose ir mogiuose. Gro- 
žio žavesyje žmogus junta tylų, rimastingą laimingumą, kuriame gie- 
drėja jo dvasinė rega. 


34 


Iš visų menų Platonas ypatingai brangina muziką; tik į senatvę, 
galutinai pasidavęs filosofiniam absoliutizmui, buvo linkęs ir jos 
laisvę šiek tiek aprėžti. Iš toninių vertybių pirmenybę teikia šviesio- 
sioms ir švelniosioms gaidoms. 

Susigyvenusi su tonų, spalvų ir pavidalų gražumu, siela ilgainiui 
pati tampa harmoninga ir ima atgauti savo pirmykštį švitėjimą, kurį 
turėjo prieš įsikūnydama — idėjų pasaulyje. 


NIETZSCHE 


1844. X. 15 — 1900. VIII. 25 


Visatą erdviniu atžvilgiu Nietzsche vaizduojasi kad ir milžinišką, 
tačiau apribotą, nebegalinę. Ją kuria ir išlaiko be paliovos verdąs 
jėgos verpetas. Pati ta jėga niekados negimė ir ji tvers amžinai. Veik- 
dama ji neturi jokio tikslo — 
savo kūrybiniu  įmantrumu 
tiktai žaidžia: kuria ir naikina 
ir vėl kuria. Kadangi ji pati 
apribota ir savo kūrinius ga- 
mina iš apriboto atomų skai- 
čiaus, tai ir jos prasimanytų- 
jų pakitimų bei kombinacijų 
skaičius — taip pat turi būti 
apribotas. Todėl po begalinių 
amžių ateina laikas, kai visa 
ima kartotis; atitampa tos pa- 
čios, jau buvusios, kombinaci- 
jos. Kuriasi tie patys, kadai 
buvę pavidalai, iki smulkme. 
nų grįžta nugyventieji įvy- 
kiai. Taip „kiekvienas skaus- 
mas ir džiaugsmas ir kiekvie- 
na mintis bei atsidūsimas ir 
visa, kas be galo maža ir didu 
šiame gyvenime, turi tau sugrįžti, ir visa ta pačia eile seka — ir lygiai 
tas pats voras ir mėnesiena tarp medžių, ir lygiai tas pats akimirksnis 
ir aš pats. Amžinas smėlinis būvio laikrodis visad apsukamas — ir tu 
su juo, dulkelė iš dulkių!“ (Frohliche Wissenschaft). 

Tokie yra „didieji tapsmo metai". Tai amžinasis visų daiktų su 
grižimas. 

Daugeliui amžino grįžimo mintis turėtų būti nepakeliamai baugi. 
Didvyriška siela tegali ją pakęsti. Ja džiuginasi tiktai antžmogis. Vie- 
noje vietoje (Der Wille zur Macht 1065) Nietzsche paniekinamai 
prikaišioja Markui Aurelijui — kam „anas imperatorius'' visados 
turėjęs prieš akis „visų daiktų pranykstamumą tam, kad jie neatro- 
dytų per svarbūs ir kad būtų ramu tarp jų būti''. Gi Nietzschei visa 
atrodo esą labai vertinga ir be reikalo nebarstoma: ,„aš kiekviename 
dalyke ieškau amžinumo: ar galima brangiausius tepalus bei vynus 
išlieti į jūrą? — Mano paguoda yra, kad visa, kas buvo, yra amžina: — 
jūra tatai vėl išskalauja"??. 

Dėl to Septyniuose antspauduose Zaratustra (Nietzsche) ir 
„panūdęs amžinybės ir vestuvinio žiedų žiedo, — žiedo sugrįžimo". 

Gyvenimas esąs pats savaime vertybė. Jis gimęs iš Dievo vaikiškojo 
žaismo su savim, ką Nietzche, Herakleito žodžiais, vadina zaic za'ZŽos? 
Gyvenimas — tai ištisai iliuzija, optika. Jei taip, tai mūsų nestebina 
ir tvirtinimas: ,„Menas yra vertingesnis už tiesą'?*. O vertinga tai, kas 
laku ir lengva. Nes vien tai tėra kūrybiška — dieviška. Bet koks ,,ge- 
dulingas rimtumas'' yra padaras ,„sunkybės dvasios", kuri ir yra tik- 
rasis velnias: per jį visa gniūžta ir „(krenta žemyn''. Kas ieško nerū- 
pestingo, drugelinio lengvumo, tas užtaria Dievą prieš velnią. Nietz- 
sche tikėtų „tiktai tokį Dievą, kurs mokėtų šokti''. Todėl jo Zaratustra 
ir laimina šokančias mergaites. Jos savo gaivališka sveikatos ir grakš- 
tumo gausa geriausiai nuvokia, kas yra gyvenimo prasmė. Juk ir paties 
Zaratustros išminties pavėsy, prie šulinio, tarp nukariusių rožių ilsis 
įmigęs „mažasis dievas" — Kupidonas, meilės kurstytojas, — ,,kurs 
mergaitėms yra mieliausias?'. 

Pats Nietzsche gebėjo kurti po plynu dangumi: pajūry, kalnuose, 
prie šiurpulingų tarpeklių — kur nors ,„6000 pėdų viršum jūros ir 
daug aukščiau už visus žmogiškuosius daiktus''. Kartą jis taip apie 
save sako: ,,Mes esame ne iš tų, kurie tik tarp knygų, susidūrę su kny- 
gomis, ima mąstyti, — mes pratę atvirame ore mąstyti: eidami, laigy- 
dami, kopdami, šokdami, užvis geriausia — vienišuose kalnuose arba 
prie pat jūros, — ten, kur net patys keliai tampa susimąstę?'*. Žodžiu, 
ten, kur trykšta pati sveikata. Jo mintys tokios sūkuringos ir palakios. 
Jausdamasis įkvėptas, jis sakydavo: „Dabar aš lengvas, dabar aš skren- 
du, dabar regiu save po savim, dabar koks dievas šoka manyje?'. — 
„„Ar mano tėvas nėra princas Perteklius, o motina — tylioji Šypsena“? 

Visa tai daug pasako ir apie jo nuostabųjį stilių. Gyviausi įspū- 
džiai griūte užgriūva jo vaizduotę. Tapyba, poezija ir muzika augte 
suaugę tame pačiame sakiny. ,„Stilius turi gyventi“. ,,„Rašyti, turi 

reikšti — pamėgdžioti'', — sako jis. — ,„Reikia išmokti mostais pajusti 
visa: sakinių ilgumą bei trumpumą, skyrybą; pasirinkti žodžius, pau- 
zes, argumentų seką!' — Gera proza kuriama „tik atsižiūrint į poeziją"'. 
Jos magumas yra tas, ,„kad be paliovos ištrūkstama nuo poezijos ir jai 
prieštaraujama"'. ,„Gero prozininko taktas yra prie pat poezijos prisi- 
gauti, bet niekados į ją nepereiti"'. Pirmutiniai kalbos muzikalumo 
elementai yra ritmas ir tempas. Nesupratai sakinio tempo — nesu- 
pratai nė paties sakinio. Sunkiausia iš vienos kalbos į kitą išversti 
anosios stiliaus tempą, kuris, Nietzshės nuomone, priklauso nuo rasės. 
Paskum, labai svarbu yra garsų sąskambių spalva, tų spalvų mišinys 
ir sąveika, — chromatinis kalbos elementas. Jis net tvirtina, esą, saki- 
nio prasmę reikia pagauti iš balsių bei priebalsių sekos, kaitaliojimosi, 
iš to, ,„kiek švelniai ir gausiai jie vienas kitą spalvina ir perspalvina"'. 

Kita jo kalbos vaizdingumo savybė yra ta, kad aprašomasis objek- 
tas vaizduojamas labai paprastomis priemonėmis — stipriausiai pa- 
ryškinant „didžiuosius, tipinguosius gamtos objekto bruožus?'*. 

Pasaulis yra — tik dėl meno; mūsų būvis — nenutrūkstamas 
meninis aktas. ,,„Meno veikalas ir žmogus — abu vien pakartoja pir- 
mapradį procesą, iš kurio radosi pasaulis''“. Visatą kuriančiosios galios 
troškimas esąs išsiliejęs pasauliais, žvaigždėmis, kūnais bei atomais. 
Todėl menas reikalingas ne žmonėms, bet pačiam tam troškimui. 
Tikroji būtis ir pirmapradis Vienis, sako Nietzsche, yra amžinai ken- 
čiąs ir pats sau prieštaringas. To Vienio nesibaigiančiam išsigelbėjimui 
yra reikalinga „žavi vizija, džiugi iliuzija''. 

GOETHE 


1749. VIII. 28 — 1832. III. 22 


Savo meno filosofiją Goethe veda iš tų pačių pradų, kaip ir gamtos 
filosofiją. Jo išmanymu, gamtoje ir menininke veikia toji pati galybė, 
tik pastarajame subtiliau ir, žinoma, tobuliau. Gamta žygiuoja pirm 
žmogaus — jojo veiklai ir kūrybai sąlygų paruošti. 

Žiūrint iš dvasios pusės, 
žmogus yra laisvas ir Die- 
vui giminingas, gi iš fizinės 
pusės — gamtos padaras, 
nors ir visų vertingiausias 
jos išradumo rezultatas. 
Galima manyti, kad išugdy- 
dama gražų žmogaus kū- 
ną, ji savo paskirtį visiškai 
įvykdo ir, rodos, savo pa- 
čios iniciatyva nebeišgali 
toliau eiti. "Tuomet į dar 
aukštesnį tikslą paveda 
veržtis žmogui. Šis yra, sa- 
kytum, tauresnė gamtos 
gama; būdamas pati jos 
viršūnė, jis ją savyje visą iš 
maujo pakartoja. Dorybės 
ir meno veikalus beku- 
riant, ,,gyvuliškasis'' gami- 
nimo aktas žmoguje pavirsta dvasiniu aktu. Tad žmogus — ta antroji 
gamta — išleidžia iš savęs jau antro laipsnio viršūnę. 

Kurdama ir veikdama, gamta nėra nuo amžių vis tą patį kartojąs 
automatas. Ji visą laiką tarsi gyvai turi prieš akis kažin kokį, savo 
išgales prašokstantį tikslą ir visose srityse stengiasi į jį artintis. Neabe- 
jotina, kad ja byloja aukštesnė Galybė, kurios sumanymus ji klus- 
niai garsina ir vykdo. Antai, Žemės Dvasia — atseit, gamtinis Prin- 

cipas, Visatos Siela — apsireiškusi Faustui, sakosi laiko staklėse 
audžianti ,,gyvą apdarą Dievybei? ; tik pastarosios dėka galima gamtoje 
įžvelgti ne vien aklai griežtą dėsningumą, bet ir į protingą tikslą ky- 
lančią tvarką. Ta išmintingoji tvarka — kūrybinis planas — yra ne 
kas kita, kaip idėja, kuri visus šio pasaulio reiškinius jungia į vieną 
visybę ir „pagal kurią Dievas gamtoje ir gamta Dievuje turi iš amžių 
į amžius kurti ir veikti", — skaitome pašnekesiuose su kancleriu Mūl- 
leriu. 

Kadangi Dievas ne anapus gamtos, bet joje pačioje — per savo 
„idėją'' — „kuria ir veikia?'', tai ir kiekvieno daikto esmė, — kuri 
yra tam tikras anos idėjos, arba plano, momentas, — kaip nors pa- 
vaizdžiai reiškiasi juntamąja forma. Todėl bet koks fizinis reiškinys 
yra tik jusliškai — erdviškai ir laikiškai — persiesybinęs jo kūrybinis 
planas (idėja). Moksliškai tirdami reiškinių prigimtį ir susekdami tą 
juos jungiantį ir rikiuojantį dėsningumą, kurio neiškreipia iš kelio 
jokie išorinių aplinkybių poveikiai, randame, jog kiekviename savo 
Tenomene gamta kartu yra ir „„kevalas'' ir ,„branduolys'', ir „vi- 
dus'' ir „„paviršius''; turėdami prieš akis daiktą ir jo pirmapradį dėsnin- 
gumą, turime daiktą ir jo esmę“?. Tik kai mokslininkas prie reiškinio 
esmės prisigauna intensyviai stebėdamas ir lygindamas daugelį faktų — 
į menininko intuiciją ji lyg pati nusileidžia; esmę — idėją — jis išvysta 
ramioje žiūroje, ir čia jam užtenka vienintelio „simbolinio fakto? — 
bet kurio tipingo egzemplioriaus. 

Goethe, kaip menininkas, yra linkęs į konkretų, pavaizdų mąsty- 
mą. Jam ne tiek rūpi daiktų esmes — „,pirmapradžius fenomenus" — 
filosofiškai suvokti ir išaiškinti, kiek ,,daiktiškai“ ir natūraliai, ne- 
darant prievartos gamtai, užjusti, kur visa tai glūdi ir kokiais būdais 
mums reiškiasi. Žmogus ne tam esąs gimęs, kad pasaulio problemas 
iki galo išspręstų, bet tam, kad surastų, kur jos prasideda. Jį visų la- 
biausiai domina tokios gamtos lytys, kuriose kiek galint betarpiškiau 
ir apčiuopiamiau mums yra prieinami pirmapradžiai fenomenai. To- 
kiomis pagrindinėmis lytimis Goethe laiko, sakysim, dvipoliarinę mag- 
neto jėgą, kuri yra nė kiek nemažiau mįslinga už meilę ir neapykantą 
ir gali būti simboliu visa kam, kas daugiau nebeaiškinama, o tik, ak- 
siomiškai, vardu ištariama. Arba vėl dangaus mėlynis; jis, pagal 
Goethės spalvų teoriją, yra pagrindinė spalva: tatai neturinčios ribų 
erdvės tamsos ir saulės spindulių mišinys, mūsų regimas pro skaidrią 
atmosferos substanciją; o šviesą ir tamsą Goethe laiko dviem daugiau 
nebedalomais kontrastiškais elementais. Štai kodėl „dangaus mėlynis 

socialiniame gyvenime mes randame civilizacijos dar neiškraipytuosė 
liaudies papročiuose, kokie jie yra ,„žaliame kaime“', ir tautosakoje; šių 
dalykų neišsenkamame vaizdingume ir naiviame drovume glūdi tikra- 
sis žavumas. Tokių motyvų vedamas, Goethe labai entuziastingai do- 
mėjosi visų jaunųjų tautų — taip pat ir lietuvių — liaudine poezija. 
Todėl ir tiek gausu jo veikaluose visokių naivaus grožio impresijų, 
plaukiančių iš savimi besitenkinančio, džiugaus gyvenimo ir nesuskal- 
dytos širdies. Tose pirminėse gyvenimo lytyse stačiai pavydėtinu būdu 
tarpsta žmogaus genijus, pats apie save, berods, dar nenusivokdamas. 
Išprusinto menininko - poeto uždavinys yra budria akimi įžvelgti tuos 
rinktinius, gyvenime sužybsinčius atvejus, ,„kurie būdingoje įvairovėje 
pasitaiko kaip daugelio kitų [atvejų] atstovai'' ir kuriuose simboliškai 
paslėpta „glūdi tam tikra visybė?'*; jis ją turi apvalyti nuo nereika- 
lingų momentų — išryškinti, sutirštinti ir, kokia nors forma užfiksa- 
vęs, parodyti kitiems. 

Žmogui tėra prieinami tik tie, dalykų esmę praskleidžiantieji, 
„simboliniai atvejai“. Tiesa dienos šviesoje nuoga nesirodo. Ji vis kuo 
nors, kad ir plonu, prisidengusi. ,„Visa, kas praeinama, yra vien pri- 
lyginimas'' — simbolis to, kas pastovu ir amžina. ,„Spalvingame atspin- 
dy mes turime gyvatą", — taip kalbama Fausto Il-ojoje dalyje. Bet 
čia ir yra visa tiesos maga, jos žavumas, kad mes pro šiek tiek perre- 
gimą šydą gauname vos nujaučiamai ją pamatyti. Kiekvienas simbo- 
linis atvejis, pro kurį daiktų esmė lengviausiai prasišviečia, yra vertin- 
gesnis už tūkstančius kitų, šiaipjau atvejų. Todėl menininko juslė, 
turinti galios juos suveltoje daugovėje pastebėti, yra kas žingsnis pasi- 
ruošusi suteikti jam didžiausių staigmenų; o kas gali būti palaimin- 
giau, kaip sukrėstam būti atrandančio nusistebėjimo džiaugsmo! Viena. 
me pašnekesyje su Eckermanu Goethe sako: ,„Aukščiausia, prie ko žmo- 
gus gali prisigauti, yra nustebimas, o jei jį pirmapradis fenomenas 
nustebina — tebūnie jis patenkintas; aukštesnio dalyko nėra jam 
skirta, ir kito ko jis neturi už jo ieškoti"'?. „Jei aš galų gale pirmapra/ 
džiu fenomenu nusimalšinu, tai juk tatai — tik rezignavimas. Bet 
yra didelis skirtumas, ar aš prie žmogiškumo ribų rezignuoju, ar pa- 
čiame savo aprėžto individo siaurume"?!?. 

Gamtos reiškinyje, taip sakant, apglėbti pirmapradį fenomeną — 
juk yra apglėbti Dievo gryniausiąjį sumanymą. Goethe yra panteistas. 
Jo koncepcijoj gamtos ir Dievo santykis yra toks intymus, jog stačiai 
neįmanoma jų vieną be antro suprasti. Dievas įgalina ir įprasmina 
gamtos darbą, o gamtos žaismingas tapsmas ir raida leidžia Dievui 
pačiam save pajusti — savim grožėtis, magintis. Tik nenutraukiamame 

dinamizmo sriaute teatsispindi būties giliausioji prasmė. Bediskutuo- 
damas su evangelistu Jonu, Goethe, — dėjęsis Faustu (tragedijos I d., 
studijų kambario scenoj), — konstatuoja, kad visų daiktų pradžia 
turėjo būti ne is Dievo gimęs Žodis, bet iš Jo pasipylęs Veiklumas. 
Vien tuo tegalima paaiškinti ir tai, kad kiaurai visa visata yra gyvas 
ir veiklus organizmas. Juk net ir neorganinė materija yra ,,„dvasinga'': 
joje be paliovos plazda traukos ir atstūmio jėgos, kurios ją pamažėl 
keičia — tam tikru būdu tvarko ir formuoja. Vadinasi, jau ir mate- 
rija pati save gali priversti tobulėti. 

Dar įspūdingiau gamta su savimi lenktyniuoja organiniame pasau- 
lyje; čia ji kiekviena savo kūrinių rūšimi veržiasi prašokti savo ribas. 
„Kai kuriais tonais lakštingala tebėra paukštis; paskum ji iškyla vir- 
šum savo klasės, tarsi kiekvienam sparnuočiui norėdama parodyti, ką iš 
tikrųjų reiškia giedoti''!. O kūrybingiausiuose žmonijos individuose 
susisumuoja visos tos galios, kuriomis pralenkiama visa gamta iš 
karto!*. 

Nors išorinėms sąlygoms Goethe skiria labai didelę reikšmę, tačiau 
tvirtai yra įsitikinęs, kad kiekvienoje reiškinių srityje raidos procesą 
iš vidaus rikiuoja tam tikras principas — „entelechija'', kuri į save 
neprisiima nieko savaip jo neperdirbusi. Tatai esanti „gyvybė, aplink 
save besisukąs monados judesys''**. Per ją reiškinys „veikliai'“' daly- 
vauja begaliniame visatos gyvenime. Monada, arba entelechija, tiesiai 
juslėmis, rodos, nėra prieinama, bet užtat ją galima suvokti dvasinėje 
žiūroje (kontempliacijoje). Ji yra reiškinyje glūdįs pagrindinis dėsnin- 
gumas, kitaip dar — idėja, arba pirmapradis fenomenas. Kadangi šis 
principas nėra niekur pilnai realizuotas kokiame viename tobulame 
egzemplioriuje, o yra aspektiškai „išsklaidytas“ visoje tam tikros reiš- 
kinių klasės bei rūšies daugovėje, tai menininko (lygia dalia ir moksli- 
ninko) akys turi mokėti viename žvilgsnyje suimti bei „,,surinkti“ 
visas esmines duotosios reiškinių klasės (ar rūšies) žymes. Taip gau- 
namas tipas, kurio tikrovėje viename daikte niekur nėra, tačiau kurio 
idėja gamtos Kūrėjo akivaizdoje būtinai yra reali, ir, reiškinius kurda- 
mas, Jis ją savo akimis regėjo. Mokslininko kalboje, tai — pagrindinė 
sąvoka; menininkui ji tampa plastišku vaidiniu, kurį jis gali vaizdu 
užfiksuoti. Todėl menas Goethei yra „veiksmu paverstas mokslas". 
Pastarasis jam „teorema, o menas — problema''. Juodu naudojasi 
priešingais metodais, bet siekia to paties tikslo, — prisigauti prie 
daiktų esminio dėsningumo. Negali būti nė didelio menininko (ne 
tik mokslininko) be gilaus reiškinių prigimties pažinimo. Antai, plas- 
tikoje, vien paviršiniu, kad ir kruopščiu, daiktų išstudijavimu tegali 

išsiversti tik paprastas gamtos pamėgdžiotojas. Susikurdamas šiek 
tiek savarankišką požiūrį — manierą — menininkas jau turi skverbtis 
giliau, — atrinkti ir kombinuoti. Ką bekalbėti apie stilių — „tą aukš 
čiausiąjį laipsnį, kurį menas kada nors pasiekė ir gali pasiekti''. Sti- 
lius tegali remtis „giliausiais pažinimo pamatais, daiktų esme, kiek 
mums ją leista pažinti matomose bei apčiuopiamose lytyse''. 

Grožis, Goethės išmanymu, glūdi pačioje daiktų prigimtyje, taigi 
jis — objektyvus. ,„Grožis yra atsiskleidimas slėpiningų gamtos dėsnių, 
kurie, nepasireikšdami, būtų mums palikę amžinai nežinomi?'!4+. Gro- 
žio savarankiškas buvimas matyti iš to, kad jis reiškiasi pagal savo 
paties vidaus sąlygas, iš esmės nepriklausomas net nuo išorinių aplin- 
kybių. Vienas iš tų „slėpiningųjų dėsnių'' yra žiedų gražumu atsisklei- 
džiąs vegetacinis dėsnis. Grožio yra visur, kur dėsningas gyvumas 
veikliausiai ir tobuliausiai reiškiasi. Tačiau grožį ne visi lygiai gerai 
mato. Kaip kad yra tipingesnių ir mažiau tipingų reiškinių, gražesnių 
ir mažiau gražių objektų, taip pat yra akylesnių ir mažiau akylų sub- 
jektų. Gamta vien rinktines asmenybes į savo grožio misterijas teįveda. 
„„Kam gamta pradeda savo slėpinius atskleisti, tas nenumaldomai ima 
ilgėtis vertingiausio jųjų aiškintojo — meno. Menas yra pertiekėjas 
to, kas neišsakoma'?*5, 

Goethe paveldėjo senovės graikų meno tradiciją, kurioje tipas yra 
idealus tipas, ne šiaip kas būdinga, „kad ir kažin kaip kasdieniška?'', — 
kaip šių dienų menininkas pasakytų. Pamatęs Atėnų Partenono frizėje 
išlikusį arklio galvos vaizdą, Goethe buvo didžiai nustebintas jo ,,„ant- 
zamtiškumu?'; iš pirmo žvilgsnio atrodę, tartum toji lytis būtų buvusi 
sukurta prieš pačios gamtos valią. Tačiau nesą nė mažiausios abejonės, 
jog čia parodytas ,,pirmapradis arklys'?? — vis tiek, ar menininkas tokį 
juslinėmis akimis kur nors matė, ar tik dvasioje suvokė. Goethei atrodo, 
kad, šiaip ar taip, tai esą atvaizduota aukščiausios poezijos, vadi- 
nasi, — ir aukščiausios tikrovės prasme. Nes argi begali būti kas tik- 
riau, kaip kad viename vaizde matyti gryniausiąjį Dievo sumanymą, 
kurį Jis šiaipjau išsklaidė daugelyje daiktų. 

Štai kas yra ,,antgamtiškumas“' mene, kurį turi reikšti genijaus sti- 
lius. Kai tikras menininkas kalba net apie ,,„natūraliausiąją'' gamtą — 
jis visados turi galvoje idėją, tai yra daiktų „reikšmingąją bei kilniąją 
pusę'', kurią jis nori iškelti vieningame ir prisotintame vaizde. Kad 
menas yra daugiau negu gamta, Goethe aiškina dar tokiu pavyzdžiu. 
Tarkim, sako, kad turime prieš akis gražiausią miško medį, net giri- 
ninko pripažintą iš savo rūšies tarpo tobuliausiu. Norėdamas šį medį 
paversti paveikslu, aš apeinu aplinkui ir susiieškau gražiausiąją jo 

pusę. Tada paėjėju kiek atsčiau, kad galėčiau jį visą apžvelgti. To 
negana: palaukiu, kol jis bus dailiai apšviestas, — tik tada imu jį 
piešti. Aišku, kad paveikslo medis bus šaunesnis už gamtos tobuliau- 
siąjį medį. Vadinasi, tikriausiąja žodžio prasme menas niekados nebus 
gamtos pamėgdžiojimas — net daiktų atvaizdus gaminant. Tik neiš- 
prusinto skonio žmogui meno veikalas atrodo it gamtos kūrinys, nes jis 
tepajėgia tik veikale rastu į tikrovę panašumu džiaugtis, nevaliodamas 
suvokti to veikalo specifinio dėsningumo ir prakilumo pro gamtą. 
Galima aiškiai sakyti, jog kaip tik tai, kas neišprusintajam meno 
veikale atrodo lyg tikra gamta, iš tikrųjų yra pats žmogus. 

"Tačiau įsidėmėtina, kad net ir ,„besi:engiantiems žinovais tapti" 
meno mėgėjams tobulas veikalas gali pasirodyti „it gamtos kūrinys". 
Šiems Goethe yra atlaidesnis. Jis aiškina, kad taip esą dėl to, jog iš 
esmės tikras meno veikalas nėra ,„„užgamtiškas'', kad ir būdamas ,,ant- 
gamtiškas''. Jis, kaip visybė, yra organizmas, išugdytas iš tikros gam- 
tos elementų. Šio darbo rikiuotoja, berods, yra žmogaus dvasia; bet 
medžiaga, t. y. pats darbo pamatas, yra pasklidi, dažnai net paprasčiausi 
gamtos daiktai, sumaniai atrinkti patys jų tinkamiausieji — lyg 
magneto jėgos ištrauktos metalo drožlės iš šiukšlino mišinio — ir su- 
lieti įtikimon vienovėn. Gamtoje jau buvę daiktai čia tarsi iš naujo 
gimsta; tačiau čia jie tampa nauju būdu ir — aukštesniam būviui. 
Per savo organiškumą (dėl to, kad nėra sudėtas iš mechaniškai sukaup- 
tų dalių) veikalas tėra pavėdus į pačios gamtos darbą. Jis ir yra gamtos 
darbas tiek, kiek žmogus yra neizoliuota gamtos dalis ir mediumas 
bendros kuriančiosios Galybės. Šiaip, žmogaus kūriny įgavę naują iš- 
vaizdą, gamtos daiktai jau yra „antroji gamta, kuri, it Minerva iš Jupi- 
terio galvos, gimsta iš galvos didžiausiojo žmogaus''!“. Tik šia prasme, 
vadinasi, būdamas kažkas ,„dvasiškai organiška?', meno veikalas te- 
gali atrodyti „lyg gamtos kūrinys? ir mūsų protui būti toks pat ,„begali- 
nis''. Man pajėgiant pasikelti iki jį sukūrusio genijaus ir tinkamai 
atsiliepti į jame sudėtąsias intencijas — veikalas bus tarsi gamta; 
savo „antgamtiniu'' natūralumu jis sutiks su mano ,,geresniąja pri- 
gimtimi"?. 

Goethe yra toks organistas, kad kai kas iš tyrinėtojų (pavyzdžiui, 
Dr. Fr. Kochas) jo estetiką galėjo pavadinti tiesiog ,„biologine esteti- 
ka". Tas jo „,biologizmas“ turi gilias šaknis Plotino spiritualiz- 
me — tame dinaminiame panteizme. Goethės meno idealas yra prisi- 
gauti prie gyvos, metafiziškai pagrįstos tipo idėjos, ,„kuria gamta tik 
tarsi visą laiką žaidžia ir žaisdama gamina įvairovišką gyvatą''. Tipas 
yra „slėpiningas ir nenugalimas pirmavaizdis, kuriame turi krutėti visa 

gyvybė, visados besistengianti pralaužti aprėžtas ribas''!?. Klausykit: 
juk Goethės „esminė lytis? — „tipas'' — „pirmapradis fenomenas'', — 
yra Plotino ,,vidujinė lytis“? — švėwv e'doc! Ir vieną ir antrą tų prin- 
cipų galima apibūdinti Goethės žodžiais: „tatai nuo laiko nepriklau- 
sąs dėsnis laikiškoje žiūroje??!?, 

Buvo metas (ypač apie 1801 — 1807 metus), kada Goethe ,,se- 
nuoju mistiku'' karštai domėjosi ir jį studijavo. Yra išvertęs vieną 
kitą Enneadų vietą, kur kalbama apie grožį. Vienas Plotino pavyzdys, 
paimtas grožio prigimties nepriklausomumui nuo medžiagos, kurioje 
jis realizuojamas, paaiškinti (aprašytas V enneados 8-ojoj knygoj) 
atsirado net kaip atskiras Goethės aforizmas jo Maksimose ir refleksi- 
jose. Goethe ten savo aforizmą (Nr. 635) taip formuluoja: ,,„.. ak- 
muo, įgavęs per meną gražų pavidalą, jums tučtuojau pasirodys 
gražus, tačiau ne dėl to, kad jis akmuo — nes šiaip ir kitą masę tektų 
laikyti gražia, — bet dėl to, kad jis turi pavidalą, kurį jam suteikė 
menas". Plotino tekste — visai tie patys žodžiai. Tik čia jie žymiai 
platesnį turi foną — yra ištisos koncepcijos skeveldra, — todėl ir turi- 
ningesni. O Plotinas šitaip kalba: ,,„Pasakę, kad Aumens gražumą 
regintysis ir tikrąjį jo gražumą pažįstantysis gali [pažinti] ir viso to 
Tėvą [amžinąjį Vienį|, esantį anapus Aumens, bandysime nuvokti ir 
sau patiems tarti — kiek tatai yra ištariama, — kaip esti regimas 
Aumens [absoliutaus Intelekto] ir jo kosmo gražumas. Sudėkim greta 
du daiktu, tarkim, du akmens gabalu: vieną neapdailintą ir meno 
neliestą, o antrą meno sudorotą į dievo ar žmogaus pavidalą, sakysim, 
dievo Charito arba kurios iš mūzų — žmogaus gi ne bet kokio, bet 
meno atrinkto, gražiausio iš visų: — ir gražiu pavidalu meno paversta- 
sis [akmuo] gražus atrodys ne dėl to, kad jis akmuo — nes šiaip toks 
pat gražus būtų ir anas [neapdorotasis], — bet dėl meno jam suteiktos 
gražios išvaizdos. Tos gi išvaizdos materijoje nebuvo; ją [savy] turėjo 
sumanytojas dar pirm jai patenkant į akmenį; o dorotojyje [meninin- 
ke] ji buvo ne dėl to, kad jis turi akis ir rankas, bet kad jisai mene 
dalyvauja. Vadinasi, grožis mene buvo žymiai kilnesnis, nes į akmenį 
perėjo ne mene esąs grožis; jis pastarajame [ir| pasilieka, bet iš jo 
[t. y. iš mene esančiojo grožio] išeina kitas, žemesnis už jį; O ir šis 
[žemesnysis| neišliko grynas savyje, neigi toks, koks norėtų [būti], 
bet tik — kiek akmuo pasidavė menui'' (Enn. V. 8, 1). 

Kiek daug bendrų gijų jungė Goethės ir Plotino estetines koncep- 
cijas, bus galima matyti, sugretinus dar tokius du tekstus —iš vieno ir 
antro. Vienam grožio ieškotojui Goethe (1770. VII. 14) taip atsako: 
+++ + Ir, jei galiu Tamstai patarti, tai naudingiau bus, kai ieškosi, kur 

galėtų būti grožis, negu bailiai teirausies, kas jis yra. Amžiais jis liks 
neišaiškintas. It sapne jis mums pasivaidena, įsižiūrėjus į veikalus 
didžiųjų poetų ir tapytojų, žodžiu — visų jautriųjų menininkų. Tatai 
plūduriuojąs, žibąs šešėlis, kurio nesugauna jokia apybrėža. Mendels- 
sohnas ir kiti... bandė pagauti grožį, lyg kokį drugelį, ir smeigtukais 
prisegti jį smalsuoliams [pasižiūrėti]. Pavyko jiems. Tačiau čionai 
atsitiko ne kitaip, kaip su drugelio gaudymu. Blaškosi tinkle vargšas 
gyvūnėlis, prarasdamas pačias gražiąsias spalvas. O jei net ir sveiką 
ji pagausi, tai jis galop, pastiręs, žus. Lavonas nėra visas gyvūnas, čia 
dar kažko trūksta, dar kokios pagrindinės dalies, ir šiuo atveju, kaip 
ir kiekvienu kitu — labai esmingos pagrindinės dalies: — gyvybės, dva- 
sios, kurios dėka visa tampa gražu''. Gi Plotinas apie gyvybės svarbą 
grožiui taip kalba (Enn. VI. 7,22): „(Grožis veikiau reiškiasi tuo, kas 
šviečia pro simetriją, negu pačia simetrija — ir kaip tik tai yra miela. 
Nes kodėl grožis labiau žėri iš gyvo veido, negu iš negyvo, kuriame 
tematyti vien grožio žymės, nors veido bruožai bei simetrija ir nesu- 
darkyti? Kodėl gyvybingesniosios statulos yra gražesnės už kitas, ku- 
rios simetringesnės, ir kodėl negražioji būtybė yra gražesnė už gražią 
statulą??? 


Skulptūros meną Goethe taip be galo brangina kaip tik dėl to, kad 
jis gali užfiksuoti dinamiškiausią gyvumą, kurs „kybo ties perėjimu 
iš vienos būsenos į kitą“. Įsižiūrėjęs į Laokoono grupę jis sako: ,„No- 
rėčiau pasakyti, kad tokia, kokia ji dabar yra, yra užfiksuotas žaibas, 
akimirksnyje suakmenėjusi, atsimušdama į krantą vilnis'?. Jis trokšta, 
„kad plastinio meno veikalas akiai tikrai judėtų"?, ir net žiūrovui siūlo 
tam tikrus pagelbinius receptus. 

Kaip Goethės susigiminiuota su Plotinu, pasižiūrėkime dar ir iš šio 
pavyzdėlio. Kartą, turėdamas po ranka lotynišką Plotino raštų tekstą, 
sueiliavo šiuos jo žodžius: ,,„Negue vero oculus unguam videret solem 
nisi factus solaris esset'? — ,„Nė viena sauliška netapusi akis dar nėr 
regėjusi saulės; taip ir nė viena siela neregi grožio, pati netapusi 
graži'': — 


War' nicht das Auge sonnenhatt, 

Die Sonne konnt" es nie erblicken; 

Lag nicht in uns des Gottes eigne Kratt, 
Wie konnt" uns Gėttliches entzicken? 


Graikiškai yra taip: 00 140 dv z0xOTE siūsv GzdAUVL Thtov  TltosidT4 

Šis tekstas pasirinktas ne nuobodžiai valandai praleisti, bet jis 
kaip nors turėjo iškelti ir paties Goethės intencijas. Žinome, kad jis 
buvo griežtai nusistatęs prieš Newtono spalvų ir šviesos teoriją, kaip 
mažai tepaisančią, anot Goethės, žmogaus optiniame akte subjektyvaus 
dalyvavimo. O šis aktas jam atrodė be galo reikšmingas. Aplamai, regą 
jis laikė privilegijuota jusle. Jis sako: ,„Ausis yra kurčia, burna — 
nebylė; o akis — ir girdi, ir kalba. Joje atsispindi: iš lauko pasaulis, 
iš vidaus — žmogus. Vidaus ir išorės visybiškumą atbaigia akis'', nes 
ji yra „aukščiausias šviesos rezultatas organiniame kūne''; joje glūdi 
„rimstanti šviesa, kurią pažadina menkiausias akstinas iš vidaus ar iš 
lauko?' (Koch, op. cit. 65 —66 p.). 

Didi nesąmonė būtų apkaltinti Goethę kieno nors plagijavimu. 
Kas jį kokiu nors būdu yra paskatinę ar ką ,,paskolinę'', jis mielai, 
kur reikia, pažymi — kas yra tik reta ir tik didžiųjų genijų savybė. 
Ko nors veikiamas yra kiekvienas, tačiau retas teprisipažįsta. Viename 
Maksimų ir refleksijų aforizme teisingai jis pastebi: ,„Berods, sakoma 
menininko garbei: jis visa turi pats iš savęs. O, kad aš to negirdėčiau! 
Geriau įsižiūrėjus, tokio originalaus genijaus kūriniai dažniausiai yra 
reminiscencijos; kas yra prityręs, mokės kiekvienu atveju tatai įrodyti“. 

Tai, be abejo, yra ir sau pasakyta, tačiau gerai ir objektyviai 
nusivokiant apie savo saiką. O tasai saikas buvo jo tvirtas nusimany- 
mas, kad jojo asmenybė yra iškilusi viršum visų savo formavimosi 
kely patirtųjų reminiscencijų, — svetimų minčių atbalsių bei poveikių. 
Žmogus, pagal Goethės teoriją, nėra kažkokia nuo viso atskilusi ir 
kultūrinėj atmosfroj palaidai klajojanti dulkelė; žmogus yra organiz- 
mas, įjungtas į savo laiko, savo krašto kultūrinį organizmą; čia jį 
riša su kitais paslaptingiausi mąstymo siūlai. ,,Savo Augalų Metamor- 
fozę parašiau apie Kantą dar nieko nežinodamas, — Goethe aiškino 
kartą savo raštų redakciniam padėjėjui, J. P. Eckermanui: — oO vis 
dėlto ji visiškai sutinka su jo mokslu. Subjekto nuo objekto atskyrimas, 
ir toliau: pažiūra, kad kiekvienas kūrinys pats sau egzistuoja, o nėra, 
kaip kad ir kamščiamedis, užaugęs tam, jog turėtume kuo butelius 
užkimšti: — čionai Kantas su manimi vienodai manė, ir aš džiaugiaus 
galėjęs čia jį atspėti“ (Gespr., 305 psl.). Arba vėl, kokiu kartais nuo- 
stabiu būdu dominuojančiosios asmenybės įsisunkia į visus kitus to 
paties kultūrinio sluoksnio protus, paaiškina dar ir tokie samprotavi- 
mai. Eckermano paklaustas, kurį iš naujųjų filosofų laikąs pranašau- 
siu, Goethe jam atsakė (op. c. 304 p.): ,,„Be mažiausios abejonės — 
Kantas yra pranašiausias“. Jis esąs ir tasai, kurs į jo tautiečių kultūrą 
giliausiai įleidęs šaknis. ,,Jis ir Tamstą [t. y. Eckermaną] yra paveikęs, 

Tamstai jo net neskaičius. Dabar jis Tamstai nebereikalingas, nes, ką 
jis galėjo Tamstai duoti — jau turi“. 

Jei ir Plotiną Goethe vadina (viename laiške savo draugui Zelte- 
riui) „„nuostabiuoju mistikų" — tatai darė, tur būt, ne dėl to, kad 
anas neva „išmokė! jį savaip mąstyti, bet, manykime, — tik dėl to, 
kad savo ir jo pagrindinius dvasios potraukius rado esant labai gimi- 
ningus. Juk apie 1805—06 metus Goethe buvo jau amžiuje vyras, 
pilnai peržengęs per 50 metų, ir turėjo savo plačiai jau išgar- 
sėjusias pažiūras. Tiesa, būdamas iš pat jaunumės palinkęs į mistiką, 
įvairiu metu skaitė daug tos rūšies veikalų ir buvo nuomonės, jog 
gangreit visų jų geneologija tiesiai atveda į senąją neoplatonikų 
mokyklą. Todėl pažintį su ,„senuoju mistiku'' jau iš pat karto turėjo 
apgaubti ypatingai bičiuliškas intymumas, leidęs jiedviem taip savy- 
biškai apsikeisti mintimis, pilniausiai išsaugojant katram savo origi- 
nalumą. 

Vos per kelias dienas prieš savo mirtį Goethe tokiais žodžiais vaiz- 
duoja W. Humboldtui savo asmenybės idealą: „(Geriausias genijus yra 
tas, kurs visa į save priima, visu kuo moka persiimti, nė mažiausiai 
nepažeisdamas savo tikrojo, pagrindinio pašaukimo — to, kas vadi- 
nama charakteriu, [bet] greičiau jį dar pakeldamas ir kiek tik galint 
sustiprindamas"'. Žmogus iš visų jėgų turi visokeriopai lavintis, mankš- 
tindamas savo kūną, sielą ir dvasią; privalo visaip grūdintis ir išmokti 
mąstyti — visa visuomet atvejų atvejais permąstyti; reikia jam įprasti 
nepasisekimus iškęsti, kliūtis nugalėti, pamokymus ir visokią galimą 
paspirtį išmintingai sunaudoti. Taip susiformavęs asmuo nebus lipdi- 
nys, kurį nuolat įtempta sąmonė vos apvaldo nuo iširimo, bet bus 
laisvai ir lengvai visomis savo galiomis disponuojanti vienovė, jun- 
gianti savyje visa, kas įgyta, su tuo, kas įgimta, — bus toks harmonin- 
gas derinys, „kuriuo stebėsis pasaulis'? (iš laiško W. H-tui 1832. III. 
17; Goethe mirė kovo 22 d.). 

O Goethės mokslinį pasaulėvaizdį gražiausiai suformuluoja nepri- 
lygstamai jį pažinojęs Schilleris — laiške, skirtame anojo gimimo 
dienai (orašytame 1794. VIII. 23). Jame Schilleris taip sako: ,,Tamsta 
ieškai būtinumo gamtoje, bet to sieki sunkiausiu keliu; „.. Tamsta 
suimi visą gamtą, norėdamas nušviesti [tai, kas joje] atskira. Nuo 
vientisiausios sąrangos [pradėdamas], žingsnis po žingsnio kyli aukš- 
tyn į vis sudėtingesnę — kad, galop, iš viso gamtos pastato medžiagos 
genetiškai sudarius painiausią iš visų, — žmogų. Tarytum paskui 
zamtą jį sukūręs, Tamsta stengies įsiskverbti į jo paslaptingąją tech- 
niką"?'. 

GEIGERIS 


g. 1880. VI. 26 


Originalios savo mąstymo sistemos Geigeris nėra sukūręs — to ir 
pats nesistengia nuslėpti. Užtat kaip gajus eruditas. itin gerai yra nu- 
švietęs nevieną dvasinę situaciją. Jo interesų plotį parodo tai, kad 
yra įsigijęs vardą ne tik estetikoj, bet taip pat ir psichologijoj ir net 
matematikos filosofijoj, paskelbdamas atskiras studijas apie 
Reliatyvumo teorijos filosofinę reikšmę ir Eukleidinės geometrijos 
sisteminę aksiomatiką (1924 m.). Psichologinio pobūdžio yra du 
stambesniu traktatu: Fragmentas apie nesąmoningojo prado sąvoką 
ir psichinę realybę (1921 m.) ir Estetinio pomėgio fenomenologiniai 
nagrinėjimai (1919 m.). Atskirų mokslų ir metafizikos santykis gvil 
denamas jo veikale Mokslų tikrovė ir metafizika (1930 m.). Galop, 
estetiką liečiąs darbas yra Keliai į estetiką (1928 m.), — tai rinkinys 
keturių atskirų studijėlių, kurių trys pirmosios paimtos į šį leidinį. 

Geigeris atvirai užsirekomenduoja kaip gynėjas ir propaguotojas 
fenomenologizmo srovės, kurią apie 1900 metus įkūrė Edmundas 
Husserlis. Ši filosofinė koncepcija vyriaušiuoju savo uždaviniu laiko 
išaiškinti nepsichologiškai suprastą bendrą ir būtiną sąmonės sudėtį. 
Tokią sąmonę Husserlis vadina ,,gryna'', arba „transcendentalia''; 
jos pačios ir jos aktų nešiotojas esąs grynas transcendentalus Ego (Aš). 
Norint išaiškinti šios sąmonės bendrą struktūrą, reikia, pasak Husserlį, 
atsieti ją nuo bet kokių, su jos prigimtimi nebūtinai suaugusių, mo- 
mentų ir nuo visų juslinių duomenų, nes tik taip paimta ji tebus 
„gryna''. Tad visą empirinių reiškinių būvį su visais realiaisiais jų 
sąryšiais bei santykiais Husserlis, taip sakant, uždaro į skliaustelius, 
vadinasi, padeda į šalį ir nepaiso, pasilikdamas savo akivaizdoj 
vien „apvalytą'“' transcendentalią sąmonę. Ir ją dabar analizuoja. 
Pasirodo, jog tokios sąmonės esminė savybė yra ta, kad ji visados yra 
į ką nors nukreiptą — yra intencionali. Iš to matyti, kad reikia joje 
skirti du dalyku: sąmonės į savo objektą įsirėmimą, tai yra jos inten- 
cionalumo aktą ir intenduojamąjį („,„įsiremiamąjį'') objektą. Inten- 
cionalumo akte mums atsiskleidžia objekto prigimties tiesioginis vaiz 

das, o pati toji prigimtis nulemia, koks mums šis objektas turi atrodyti 
(kokį mes jį suvokiame). Fenomenologija su vienodu uolumu tyrinė- 
ja tiek grynosios sąmonės aktus, tiek jos turinį sudarančių objektų 
sąrangą. Nes juk kiekvieną tokį aktą atitinka tam tikras ypatingas 
turinys — objektas ar objektų grupė, o kiekvienas ,„aktas apsprendžia 
turinio būseną'' (pag. prof. V. Sezemaną). Fenomenologinis metodas 
nagrinėja vien iš patyros imamus, tiesioginius sąmonės duomenis; jis 
stengiasi kiek begalint tiksliau ir aiškiau aprašinėti įvairias reiškinių 
atmainas; nesinaudoja jokiomis prielaidomis bei hipotezėmis. Šiam 
metodui rūpi prie reiškinių prieiti iš tokios pusės, kurioj geriausiai at- 
siskleidžia jų esmė. Reiškinių skaičiaus didumas jokios reikšmės jam 
neturi. Gali atsitikti, kad iš reiškinio jo esmei išgauti pakaks vieno 
vienintelio būdingo atvejo analizės. Dar daugiau: net nebūtina, kad 
Jis būtų realiai duotas; tas atvejis gali būti tik įsivaizduotas; tereikia, 
kad jis būtų konkretus ir kad jame visai aiškiai matytųsi reiškinio 
esmės savybės, ,,jo bendra ir būtina struktūra, nepriklausanti nuo jo 
empirinio buvimo'? (prof. V. S. žz.). Kaip tik tuo fenomenologinis 
metodas skiriasi nuo induktyvinio metodo, kurs išvadas daro didesnį 
faktų skaičių apibendrindamas. 


Fenomenologinis metodas remiasi intuicija. O pastarąją Husserlis 
skirsto į juslinę ir antjuslinę. Jusline intuicija mes suvokią kon- 
krečius reiškinius, o antjusline — tų reiškinių esmes, kurias mes 
„grynojoj sąmonėj'' gyvente pergyvename. Šiame antjuslinės intuici- 
jos ,„pergyvenime“'' esti betarpiškai regima daiktų esmė, jų ,„eidos'' — 
idėja, kuri ir yra tikroji jų reiškmė. Todėl fenomenologija, anot Hus- 
serlio, yra ne kas kita, kaip ,„esmės pergyvenimo mokslas'?? — ,,esmė- 
ziūra'', arba eidetika, bet dar nieku būdu ne „„mokslas apie pačią 
esmę''. Aktas, kuriame įžiūrėjimu surandama daikto idėja (eidos), 
Husserlio vadinamas ideacija. Kadangi eidetiniame procese galima 
iš pačios esmės betarpiškai išgauti daiktų reikšmę, tai suprantama, 
kodėl fenomenologija tuo būdu tariasi sugebanti nustatyti objektyvios 
tiesos kriterijų. Dar pažymėtina, jog esmėžiūros esama bent keleto 
laipsnių. 

Kiekvieną tokį pergyvenimą, kuriame grynosios sąmonės intencija 
yra nukreipta į turiningą, arba reikšmingą objektą, Husserlis vadina 
noetiniu aktu. O pats reikšmingasis objektas jam yra noema. Grynoji 
sąmonė prie daiktų esmių prieina naudodamasi realiais savo pergy- 
venimais ir konkrečiais objektais. Vadinasi, tos esmės jai negali būti 
duotos kaip visiškai grynos, absoliučiai idealios esmės, bet tik kaip 
šiek tiek ,,suempirintos'' esmių noemos. 

Tačiau Husserlis mano, kad taip pagrįsta fenomenologija paten- 
kina gangreit visus žmogui įmanomos tiesos reikalavimus. Tad ji tin- 
kanti visiems mokslams pagrįsti. Fenomenologijos dėka ir filosofija ga- 
linti įgauti beveik tolygų su griežtaisiais mokslais tikslumą: fenomeno- 
loginiu metodu ją parėmus, ji tikra žodžio prasme nusipelnanti mokslo 
vardo. 


Nevisi fenomenologijos šalininkai vienodai ją supranta. Dauge- 
lis savo interpretacijose taip toli yra nuėję, jog su pirmosios redakcijos 
fenomenologija juos bejungia vien vardas. Iš Husserliui artimiausiųjų 
fenomenologistų paminėtini Paulius Reinachas, Oskaras Beckeris, 
Jadvyga Conrad-Martius ir Moricas Geigeris. Tačiau ir pastarasis fe- 
nomenologijai nebepripažįsta tos magiškos galios, kurią jai teikė 
Husserlis; jis ir pačios fenomenologijos termino kiek privengia, o nau- 
dojasi beveik vien fenomenologinio metodo žodžiu, kurs jam kad ir 
didelės, bet jau apribotos beturi reikšmės. Nesą galima kiaurai per visus 
mokslus išžygiuoti su vienu fenomenologiniu metodu. Tinkamiausia 
jam pritaikyti sritimi Geigeris laiko estetiką. Patį šį metodą taip 
aprašo. 


Bendru „estetikos'' vardu, — pradžioje pastebi Geigeris, — pa- 
prastai vadinamos trys visiškai skirtingos disciplinos: 1) estetika kaip 
savarankiškas atskiras mokslas, 2) estetika kaip filosofinė disciplina ir 
3) estetika kaip kitų mokslų pritaikomoji sritis. 


Estetika kaip filosofinė disciplina ilgus amžius buvo nustelbusi 
kitas dvi estetikos rūšis. Juk, pavyzdžiui, dar net ir Schellingui, He- 
geliui, Schopenhaueriui bei Eduardui v. Hartmanui nė į galvą neatėjo 
estetikos filosofiškumu suabejoti. Tik Hegelio sistemai sudužus — nuo 
Fechnerio laikų — filosofija vadovaujamąjį vaidmenį estetikoj per- 
leido psichologijai. Tačiau estetikos tatai dar nepadarė savarankišku 
atskiru mokslu. 

Visų pirma bus kalbama apie estetiką kaip atskirą mokslą. 

Kiekvieną atskirą mokslą vienoviškai apsprendžia (individuali- 
zuoja) tam tikras momentas, kuriuo jojo sritis atskiriama nuo kitų 
mokslų sričių. Estetiką kaip atskirą mokslą apsprendžia ir riboja 
estetinės vertybės momentas, kurį Geigeris šioj vietoj sutapdina su 
meninės vertybės momentu. Taip suprasta estetika apima visus tei- 
giamai ar neigiamai vertingus objektus, veiksmus bei apraiškas. 

Bet kokia reiškinių modifikacija estetikai yra vertinga ar never- 
tinga ne tiek, kiek ji yra realus objektas, bet tik tiek, kiek ji mums kaip 
fenomenas duota. Estetika domisi ne garsais kaip fiziniais oro dalelių 

virpėjimais, bet garsais kaip pavaizdžiais tonais, sudarančiais simfo- 
niją ar dainą. Taip pat mes estetiniu atžvilgiu nagrinėjame ne Mar- 
garitą vaidinančią realią aktorės asmenybę, bet tiktai tą betarpišką 
fenomenalų Margaritos paveikslą, kurį ji prieš mūsų akis sukuria. 


Tačiau fenomenalus atrodymas nėra iliuzija. Nes juk paveiksle 
matomas gamtovaizdis mūsų akių neapgauna: mes jo nepalaikome 
gyva gamtos iškarpa. su visais juntamosios tikrovės privalumais, 
tikrovės, kuri tik mūsų patikrinta tepasirodytų esanti tai, kas iš tik- 
rųjų yra, būtent, žmogaus rankų pagamintas, sienoje kabąs paveikslas. 
Pagamintasis peizažas, kaip iš pradžių buvęs, taip ir visą laiką mūsų 
juslei palieka tik nupieštas peizažas. Kas manytų, kad čia esama iliu- 
zijos, tas į estetiką nejusčiomis įtrauktų realybės požiūrį. Tačiau este- 
tika neoperuoja nei iliuzijos nei gyvosios realybės faktais, o vien be- 
tarpiškai gaunamais fenomenaliais įspūdžiais. 

Taip pat meno veikalas nėra vaidinių kompleksas, o paveikslas 
nėra spalvos jusmų, formos įspūdžių bei asociacijų junginys, kaip 
iš didelės dalies mano psichologinė estetika. Mums betarpiškai yra 
duoti jusmai, ne asociacijos ir ne junginiai, bet patys objektai: nupiešti 
peizažai, melodijos, žmonės. Nutapytojo peizažo vertingumas priklauso 
nuo to, kiek jame užfiksuota nuotaikos, ar labai suderintos spalvos, 
kaip išrikiuoti medžiagos elementai. Visi šie momentai yra mums 
duoti jusmai, ne asociacijos ir ne junginiai, bet patys objektai: nupiešti 
mokslo vardą tik ją pagrindžiant tais momentais, kurie sudaro meno 
veikalą kaip akivaizdų fenomeną. 


Atmeta Geigeris ir tą metodą, kurs visus estetinius klausimus nori 
išaiškinti išeidamas iš pergyvenimo ir jojo analizės. Pavyzdžiui, ne- 
išaiškinsi tragiškumo esmės pasiremdamas vien psichologine Aris- 
totelio koncepcijos puse ir aplenkdamas jo dalykinį tragedijos aptari- 
mo aspektą; pagal aną definiciją, tragiškas įspūdis sukeliąs baimę ir 
gailestingumą, o šiais jausmais apvaląs aistras. Tokiu atveju atsa- 
koma į klausimą ne kas yra tam tikras objektas, bet kaip jis psicho- 
logiškai veikia. 

Pradėdama nuo objekto, fenomenologinė estetika susiduria su 
mokslais, kokiu nors būdu nagrinėjančiais meną; jie netelkia viso savo 
dėmesio į pergyvenimą; taip pat neskaldo objekto į vaidinius. Vyriau- 
sias tų mokslų uždavinys — suskirstyti patį fenomenalųjį objektą. 
Antai, meno istorikas analizuoja, kaip suklostytos kokio apdaro raukš- 
lės, koks madonos veidas ir jojo išraiška. O muzikos istorikas nagri- 
nėja simfonijos ar kokio kito muzikos veikalo sąrangą. 

"Tačiau estetikas su meno istoriku tik tiek teturi bendrų reikalų, 
kiek ir vienas, ir antras savo darbus pradeda nuo fenomeno. Estetikas 
analizuoja ne tam tikrus individualius objektus, — tam tikro auto- 
riaus baladę ar simfoniją, — bet domisi tik bendromis kiekvienos 
šių kūrinių rūšies struktūromis bei esmėmis ir estetinių vertybių bend- 
raisiais dėsniais. 

Analizės keliu bendrosioms objektų sąrangoms suvokti netinka 
nei dedukcija, nei indukcija. Dedukcinis estetikos metodas, pradedąs 
nuo kokio nors vieno aukščiausio principo, sakysim: Menas — tai 
pamėgdžiojimas, arba: Estetiškai vertinga yra daugovės vienovė, — 
seniai jau sukritikuotas. Bet ne ką geresnis ir indukcinis metodas. 
Pavyzdžiui, sakydamas, kad, norint ištirti tragiškumo esmę, reikia 
atskirai išnagrinėti, kas yra tragiška Sofoklo, Racine?'o, Shakespeare'o, 
Schillerio tragedijose, jis nesąmoningai prileidžia, jog tragiškumas iš 
esmės jam jau yra pažįstamas; nes kaip kitaip galėtum žinoti, ko ir 
kur ieškoti. 

Kaip vienintelis galimas, lieka tik trečias, būtent, fenomenologinis 
metodas. Kiekvieną atskirą tragediją nagrinėjant, intuicija iš pat pra- 
džios ir pilnai turi mokėti nuspręsti, kas yra tragiškumo esmė ir kiek 
ji realizuota duotojo autoriaus kūriny. Tad fenomenologinis metodas 
savo reikalui gali išsiversti ir vienu pavyzdžiu, kaip kad ir matematiką 
vienintelis konkretus dviejų susikertančių tiesiųjų pavyzdys įgalina 
konstatuoti, jog Eukleido erdvėje absoliučiai visada dvi tiesiosios susi- 
kerta tik viename taške. Bet kokį tragedijos veikalą intuicija turi su- 
gebėti visą kiaurai perregėti; jis yra tik tragiškumo esmę nešiojąs 
simbolis. 

Fenomenologinis metodas visų pirma pasižymi tuo, kad jis 
įsiremia tik į fenomenus ir juos tenagrinėja. Kita jo žymė yra ta, kad 
jis stengiasi suvokti ne atsitiktinius, individualiai sąlygotus fenome- 
nus, bet pasireiškiančius savo esmingaisiais momentais. Trečia žymė: 
fenomenuose glūdinčią esmę, pagal tą metodą, tegalima suvokti vien 
intuicija, bet nieku būdu ne dedukcija ar indukcija. 


Tačiau intuicija yra vaisinga, objektui ir subjektui esant ne bet 
kokioje, o tik tam tikroje, privilegijuotoje padėtyje bei būsenoje. To- 
liau: objektą — meno veikalą — reikia ne visą aplamai stebėti, 
bet analizuoti. 


Estetinių reiškinių esmes suvokti yra kur kas sunkiau, negų iš 
dviejų tiesiųjų susikirtimo konstatuoti sakytąjį bendrą matematikos 
dėsnį. Tad, norint susekti gryną tragiškumo esmę, reikia draminį 

vyksmą mintyse ilgai destiliuoti ir stebėti, kaip tragiškumas reiškiasi 
įvairiais savo momentais, pagaliau, kaip jis įvairiais laikais atsispin- 
dėjo ir buvo traktuojamas įvairių tautų mene; dar labai pravartu at- 
sizvelgti ir į tai, kokių tragiškų momentų esama gamtoje. To nedary- 
dami, galime smarkiai apsirikti ir, sakysim, Schillerio veikaluose pasi- 
reiškiantį tragiškumą palaikyti „tragiškumu aplamai“. Argi negali 
atsitikti, kad ne tik kitų laikų, bet ir vienmečiai autoriai tragiškumą 
bus kiek kitaip supratę, negu Schilleris ar mes. Ir juo į senesnius 
laikus leisimės, juo traktavimo skirtumai gali pasirodyti didesni, ypa- 
tingai dėl to, kad kalba ir sąvokų turiniai kinta. 

Fenomenologinis metodas istoriniais faktais naudojasi kaip ne- 
gatyvia priemone klaidoms išvengti, kai tyrinėjama tragiškumo ar 
kitokių fenomenų esmė. Pozityviai imant, žinoma, kiekvienas atskiras 
veikalas turi iš principo visai aiškiai ir vienareikšmiškai atskleisti 
mūsų ieškomojo fenomeno esmę, neatsižvelgiant į jokią istorinę raidą. 

Tačiau istorinis momentas fenomenologiniam metodui turi ir labai 
didelę teigiamą reikšmę. Mat, yra taip, kad ta pati tragiškumo esmė — 
ar jo modifikacijų esmės — visuomet konkretizuojasi įvairiomis ir 
ypatingomis lytimis Sofoklo, Shakespeare'o, Racine'o, Schillerio tra- 
gedijose. Čia fenomenologija tam tikra prasme ir iki tam tikro laips- 
nio remiasi Platono idėja. Geisdama nustatyti tvirtą esmės sąvoką, ji, 
kaip ir Platonas, naudojasi nuo jokių istorinių aplinkybių nepriklau- 
somų ir statiškų matematinių sąvokų pavyzdžiu. Žinoma, šitoji pa- 
žiūra į esmę dar nenušviečia tos ar kitos sąvokos tikrosios istorinės rai- 
dos. Faktas, kad egzistuoja iš prigimties pastovus tragiškumo pradas. Bet 
taip pat yra aišku, kad tas pradas, arba esmė yra lanksti ir tam tikru 
būdu modifikuojasi — ne tik skirtingų amžių, bet ir to paties auto- 
riaus kūryboj. Pav., Shakespeare'o meninėj koncepcijoj iš esmės vi- 
suomet tas pats tragiškumo pradas ne tik tolydžio skirtingai konkre 
tizavosi jo veikaluose — einant iš Romeo ir Julijos į Karalių Lyrą, — 
bet ir pats pradas kiekvieną kartą šiek tiek skirtingai buvo autoriaus 
suvoktas; tatai juo labiau nebuvo paprastas šuolis iš vienokio tragiš- 
kumo supratimo į kitokį. Paaiškinkim tai tokiu biologiniu pavyzdžiu. 
Tarpe nuo kūdikio iki senio žmogus su visa savo esme kinta, nors ši 
esmė ir visą laiką ta pati pasilieka. Tas pats dinamizmas pritaikytinas 
ir platoniškai suprastai tragiškumo esmei bei visiems estetiniams prin- 
cipams; statišką Platono idėją reikia atgaivinti ir sušvelninti Hegelio. 
Dvasios sąvoka. 

Galima numanyti, jog šitaip estetines vertybes doroti moka tik jau 
ilgą saviauklos kelią nuėjęs subjektas. Be to, nepakanka kitų pasi- 

klausyti ir išsiklausinėti. Reikia pačiam praktiškai gudintis, analizuoti. 
"Tik taip teišbujoja intuicija. 

Yra viena nepašalinama fenomenologinio metodo negerovė: jis 
negali nurodyti objektyvių kriterijų savo įgytųjų duomenų teisingu- 
mui patikrinti. Taip pat jis neturi priemonių šių duomenų vertingumu 
įtikinti tuos, kurie nestengia patys jų suprasti ar nesiryžta priimti, nes 
tai nėra kokie fizikos eksperimentai. Nuo kiekvieno žmogaus išsila- 
vinimo ir talentingumo priklauso, ar jis čia valioja susidoroti, ar ne. 
Šiaip, fenomenologinė analizė nėra kiaurai subjektyvus dalykas. 

Demokratiškas gamtos mokslų pobūdis netinka ne tik estetikai, 
bet net ir istorijai. Patys istoriniai faktai, berods, kiekvienam yra 
prieinami. Tačiau tik rinktinės nuojautos žmonės pilnai tepermanys 
tokias komplikuotas asmenybes, kaip Richelieu ar Wallensteiną. Kas 
paviršutiniškomis psichologinėmis kategorijomis temąsto, tam nieko 
nepadės nė įžymūs istorikai, kurių jis šaukiasi. Mokslai, paremti fe- 
nomenologiniu metodu, yra bemaž dar aristokratiškesni ir už vadina- 
muosius ,,„suprantančiuosius'' dvasios mokslus. Netalentingasis nesu- 
voks nė tų esmės momentų, kuriuos kiti jau yra atradę. 

Tas fenomenologinio metodo aristokratiškumas nė kiek nesuma- 
žina jo teisingumo; daugių daugiausia, jis tik apsunkina juo naudo- 
jimąsi. O kad jis geras ir naudingas, matyti iš to, jog daugelis dar ir 
dabar tebegaliojančių meno teorijos ir estetikos rezultatų, surastų 
kadai praeity, buvo gauta kaip tik fenomenologinių įsigilinimų dėka. 
Apie fenomenologiją nieko nežinojo Lessingas, ieškodamas ribų tarp 
vaizduojamųjų menų ir poezijos. Bet vertingiausios ir nesenstančios 
jo mums suteiktos žinios buvo tik fenomenologiniu būdu surastos. 
Įdomu, kad klysti jis pradeda kaip tik ten, kur nutolsta nuo fenome- 
nologinio kelio, — panašumų beieškodamas tarp poezijos ir vaizduo- 
jamųjų menų, pavyzdžiui, spalvas laikydamas ženklais objektams 
reikšti. Puikių fenomenologinės analizės pavyzdžių davė Schilleris 
savo traktatuose apie grakštumą ir orumą, apie kilnumą, apie naiviąją 
ir sentimentaliąją poeziją; tik iš Kanto pasiimtos konstrukcijos jam 
kiek pagadino reikalą. Iš fenomenologinių įsitikrinimų yra gimusios ir 
Fiedlerio bei Hildebrando meno teorijos, nors iš pažiūros ir atrodo, 
kad jos visai kitaip dalykus traktuoja. Nei deduktyviu, nei induktyviu 
būdu, o tik intuityviai įžvelgiant esmę yra įgytos visos tokios pa- 
žintys. 

Žinia, kad fenomenologiniu metodu nejusčiomis buvo naudoja 
masi net tais laikais, kada apie jį dar niekas nieko viešai ir sąmonin- 
gai nekalbėjo, parodo, jog jis daugiau ar mažiau giminiuojasi su se- 

nesniaisiais metodais. Iš tikrųjų, jis yra maždaug vidurys tarp induk- 
cijos ir dedukcijos. Su induktyviąja estetika fenomenologinį metodą 
jungia tai, kad jis, lygiai kaip ir ji, didžiai vertina atidų gyvųjų faktų 
stebėjimą, jųjų nekonstruktyvų aprašinėjimą. Tačiau šis metodas 
išsiskiria tuo, kad faktinė jo tikrovė nėra atsitiktinai surinkti į krūvą 
paskiri stebėjimai, bet kiekviename stebimajame objekte įkūnytoji 
esmė. Pastaroji fenomenologinio metodo savybė jau jį suartina su 
deduktyviąja estetika, arba Geigerio žodžiais — ,,„su estetika iš vir- 
šaus''. Juk ir ši savo pagrindinius principus — antai, vienovės įvairo- 
vėje principą — tegalėjo surasti tik praleidusi pro akis visą eilę pa- 
vyzdžių, liudijusių, ,„kad estetinis galiojimas paremtas šitokiu princi- 
pu''. Ji suklydo tik pasiskubindama apibendrinti tai, ką gavo įžvelgti 
atskirame pavyzdyje; taip, ji nusižengė tiesai, pamesdama iš akių 
jau pradėtą įžvelgti faktų esmę ir pabaigoje pastebėtąjį bendrąjį prin- 
cipą atkeldama į pradžią. Sakysim, dedukcinis metodas savo pagrin- 
dinį principą Menas — tai atvaizdas, išaiškinantį vos vieną tapybos 
ir plastikos pusę, įsigeidė paskelbti ne tik tapybos su plastika, bet 
aplamai visų menų visuotiniu principu. Noras trumpiausiu keliu ir 
greičiausiu būdu sukurti estetikos sistemą nebeleido šiam metodui 
deramai įvertinti vertybinių momentų įvairovę ir estetinę vaizduoseną. 

Fenomenologijai, visų pirma, rūpi atskiri faktai — kiekviename 
mene bei gamtos srityje besireiškiantieji vertybiniai momentai ir jų 
formacijos. Tik po tokios rūšies specifikuoto prisiruošimo ir fenome- 
nologinė estetika užsimena apie sistemą. Atskirai išgvildenusi savosios 
būties duomenis, ji suranda apribotą skaičių daugiur pasikartojančių 
estetinių principų, kurie įgyja skirtingą lytį, destis meno arba gamtos 
yra padaras, kurį ji duotu atveju pasirenka. Tuo nedaugeliu vertybi- 
nių principų apimti visą estetikos sritį, — štai ką daugių daugiausia 
gali pasiekti estetika kaip atskiras mokslas. Tų principų bendrą pa- 
matą susekti dera estetikai kaip filosofinei disciplinai. 


Ši disciplina santykiuoja su estetika kaip atskiru savarankišku 
mokslu lygiai taip, kaip gamtos filosofija su gamtos mokslu. Pastara- 
sis prileidžia išorinės gamtos būvį ir tiria jos dėsnius. Ir estetika kaip 
atskiras mokslas prileidžia estetinės vertybės buvimą ir stengiasi 
išaiškinti josios principus. Savo ruožtu gamtos filosofija tiria išorinės 
gamtos būvį. Ji tą būvį ir jo dėsnius aiškina kartais idealistiškai, kar- 
tais realistiškai ar kaip kitaip, — tai jos, o ne gamtos mokslo reikalas. 
Taip pat filosofinės estetikos, o ne estetikos kaip atskiro mokslo rei- 
kalas yra apie estetinę vertybę mąstyti, o ne ją prileisti. Estetika kaip fi- 
losofinė disciplina, su Platonu ir Schellingu išvien eidama, estetinę ver- 

tybę aiškina antgamtiškai, gi su Kantu — ji ją lygina su kitomis ver- 
tybių kategorijomis — gėriu ir malonumu — ir nustato jos filosofinę 
vietą. 

Geigerio nuomone, fenomenologinis metodas yra būtina priemonė 
sprendžiant tik įvedamuosius klausimus aplamai moksluose ir dar 
atskirai ir ypatingai — nagrinėjant estetinių objektų bei vertybių 
pasaulį. Šioj specifinėj savo problemų grupėj estetika kaip atskiras 
mokslas į objektus ir vertybes žiūri kaip į fenomenus. Bet į tuos 
fenomenus galima žvelgti ir iš kitos pusės: galima mąstyti, kad tie 
objektai - fenomenai egzistuoja ne šiaip sau, bet kokiam nors sub- 
jektui; galima tarti, kad yra tam tikras subjektas, pagaminąs peizažą 
drobėje ir kad yra dar kitas subjektas — rašytojas — iš savęs į dra- 
minį vyksmą idedąs tragiškumo pradą. Galima dar ir taip mąstyti, 
būtent, kad esama aktų, kuriais vienoks ar kitoks subjektas sukuria 
mums žinomą fenomenų pasaulį. Paimkime žodžio su savąja reikšme 
santykio pavyzdį. Intenduodami fenomeną, galėsime pasakyti, jog 
žodis turi savo reikšmę. Bet galima mąstyti ir apie fenomeno priklau- 
somybę nuo subjekto; tuomet pastarasis žodžiui suteikia jo reikšmę 
ir sukuria jų vidujinės savitarpio priklausomybės santykį. Dar vėl 
galima domėtis aktais, kuriais kuriamas žodžio ir jo reikšmės santykis. 
Tuos aktus ir funkcijas analizuodami, pamatysime, kad — mūsų at- 
veju — žmogus žodį ne atsitiktinai sujungia su kokia panorėdamas 
reikšme. Tik esmiškai būtinų aktų dėka žodis teįgyja tą ar kitą reikšmę. 
Kaip tik apie šias konstitutyvias problemas fenomenologinė esmėtyra 
jau nebevalioja galutinio žodžio tarti; jas sprendžia estetika kaip filo- 
sofinė disciplina. 

Pirmaeilės ir esminės estetikos problemos, deramos fenome- 
nologiniam metodui, glūdi estetikoj kaip atskirame moksle. Aplamai, 
čia bene bus dėkingiausioji dirva šiam metodui. O gamtos moksluose 
bei matematikoj ir visur, kur reikalinga įrodyti logiškos priklausomy- 
bės santykius, geriau tinka kiti metodai. Estetikos mokslas yra viena 
iš nedaugelio tų disciplinų, kurios tyrinėja ne objektų realią tikrovę, 
o fenomenalinę jų sudėtį. Čionai fenomenologinis metodas gauna 
progos parodyti, ką jisai gali. 

WOLFFLINAS 


g. 1864. VI. 21 


Prieš save esančią medžiagą mato kiek- 
vienas, turinį suranda tik tas, kurs turi ką 
prie jo pridėti, o forma daugumui yra pa- 


slaptis. GOETHE 


Šį didį meno istoriką ir kritiką išaugino Šveicarijos kalnynas. Jis 
gimė Winterthuro mieste — mokslininko šeimoj. Jo tėvas, Eduardas 
Wolfflinas (1831 — 1908 m.), buvo pasižymėjęs klasikinės filologijos 
profesorius. 





Profesiniu atžvilgiu Henriko Wėlfflino gyvenimas buvo labai pa- 
našus į tėvo. Tai kelias meno istorijos profesoriaus, dėsčiusio savo 
dalyką bent keliuose vidurinės Europos mokslo centruose: — 
1893 — 1901 m. Bazelyje, 1901 — 1912 m. Berlyne, 1912 — 1924 
m. Mūnchene ir 1924 — 1934 m. Ziūriche. 1934 m. jis pasitraukia 
iš viešųjų pareigų. Pastaruoju laiku gyvena, berods, Bazelyje. 

Wolfflinas yra vienas iš formalistinės meno kritikos įkūrėjų ir 
svarbiausiųjų jos atstovų. Jis pats mini du savo mokytoju. Vienas yra 
archeologas Henrikas Brunnas (kurio paskaitų Wolfflinas klausė 
Muūnchene), kitas — tai meno istorikas Jokūbas Burckhardtas (su 
kuriuo Wolfflinas turėjo santykių savo studijų metais Bazelyje). 
Brunnas supažindino jį su antika ir davė metodinį pamatą suprasti 
bet kokiam menui. Kūrinį tiriant, Brunnas siūlė pradėti nuo jojo 
formos. Esą, meno veikalo suvokimą nepakanka remti vien savo 
įgimtu skoniu. Tasai suvokimas turįs būti be atvangos lavinamas, gi- 
linamas ir sąmoninamas. Veikalas mums pilnai tepradedąs aiškėti tik 
suradus vidujinį ryšį tarp taškų, linijų bei plokštumų; tarp pavidalus 
sudarančių atskirų lyčių; tarp šių pavidalų „„sintaksės'' iš vienos pusės 
ir dvasinės idėjos išraiškos tame veikale — iš kitos. Brunno įsitiki- 
nimu, filologinį pažinimą mes įsigyjame ausimis, o archeologinį — 
akimis. 

Burckhardtas Wėlffliną patraukė, visų pirma, savo gyvu ir įspū- 
dingu stiliumi. Tiesa, jis nepasižymėjo tokiu savo analizių nuoseklu- 
mu ir precizija, kaip Brunnas. Bet užtat turėjo „didelio žodžio? do- 
vaną, kuri, žinovų manymu, tokia būtina turint reikalo su dideliu 
menu. Antra, Burckhardtas Wėlfflinui parodė, kad iš bendromis są- 
vokomis operuojančių griežtų mokslinių analizių visuomet pasprūsta 
tai, kas meno veikale brangiausia ir vertingiausia; kad veikalo vien- 
kartinis, nepakartojamas pobūdis palieka šiuo keliu neprieinamas. 
Burckhardtas mokė, jog, norint specifinę individualaus kūrinio pri- 
gimtį nusakyti, tenka „individualią vaizdo lytį išversti į individualią 
kalbinės išraiškos lytį“, nes „meną gali atspindinti tiktai menas“. 
Šiame darbe „istorikas tampa menininku“'??. O Wėlfflino ir Burck- 
hardto asmenyse kaip tik ir jungėsi tie abeji gabumai. 

Štai trejetas Wolfflino stilistinių pavyzdžių. Kalbėdamas apie 
Rafaelio Atėnų Mokyklą, jis sako: ,„Aukštai ties žmonių galvomis 
traukiasi galingi skliautai, ir žiūrovas junta ramų, gilų tų salių alsa- 
vimą''. Bet atvejais jis moka būti ir lyriškesnis, ne toks santūriai rim- 
tas. Čia jo žodžiai, taikomi Perugino paveikslui (kurs yra Mūnchene): 
„Šventajam Bernardui madona atrodo tobula ramybė; grynai tylios 
linijos, tauri architektūra su plačiu reginiu į tolį. Horizonte gražiai 
nuskamba kalnų linija. Dangus toks vaiskus. Visa pripildanti tyla... 
kad net tari, jog nugirstum šlamant, jei vakaro dvelksmas pašiurentų 
laibų medelių lapus''!*. O apie vieną personažą Dūrerio Visų Šventųjų 
paveiksle jis taip kalba: ,„Senutis steigėjas yra jaudinančio paprastu- 
mo figūra [, matoma] iš šono: vargšas žmogelis, kurs beregint bus 

pakviestas įžengti į dangaus salę''. Šio pavyzdžio forminė analizė pa- 
rodo, kad Wolfflinas nesitenkina sausu išorinių žymių aprašymu. Nuo 
formos jis neatitraukia čia prisiglaudusio psichinio elemento; bet taip 
pat nesutinka, kad veikalo psichinį turinį žiūrovas patirtų vien iš 
idėjų asociacijų. Meno veikalo turinys jam atrodo tik tiek reikšmin- 
gas, kiek jį galima prieiti tam tikros formos įsikūnijime. 


Analizuodamas formą Wėlfflinas tikisi galėsiąs geriau suprasti ir 
didžiųjų menininkų asmenybes. Jis pareiškia esąs vienos nuomonės 
su Dūreriu, kuriam „,tauriausioji žmogaus juslė yra rega". Nors ir 
kiek reikiant įvertindamas sielos jėgų paskirtį, Wėlfflinas vis dėlto 
mano, jog labai vienašališka, stačiai pavojinga esą stebėtis menininko 
jauslos gilumu, nekreipiant dėmesio į tai, kokia forma tasai gylis yra 
prieš žiūrovo akis išskleistas. Pravartu čia pažymėti, jog veikalo vidaus 
turinį perdėtai imta vertinti romantizmo laikais; tasai polinkis yra 
atgijęs naujajame ekspresionizme““. 

Wolfflinas randa, kad ne tik naujųjų, bet ir senųjų menininkų 
didžiausias rūpestis yra buvęs prisigauti, kuriant, prie kaskart vis sub- 
tilesnių formų. Taigi suklydę bus ne kūrėjai, o kritikai, esminiu da- 
lyku mene laikydami ką nors kita, tik ne sugebėjimą vaizduoti, ne 
forminius motyvus. Štai kokiu skirtingu būdu tą patį siužetą — Ra. 
faelio Madoną del Cardellino — aiškina vienas iš ankstyvesniųjų 
meno istorikų ir Wolfflinas. Tas istorikas yra Franzas Kugleris. Savo 
Tapybos Istorijos Vadovėly (1837 m.) jisai sako: ,„Marijos pavidalas 
ir veidas čionai yra gryniausioji grožybė; visa jos būtybė — palaimi- 
nančios ramybės išraiška''. Wolfflino charakteristika — jo Klasiš- 
kajame Mene — yra tokia: ,„Tatai kompozicija pagal lygiakraščio tri- 
kampio schemą. Su Florencijoj nepažįstamu švelnumu išvestos linijos, 
o masės viena kitą atsveria aukso svarstyklėse. Kodėl svyra nuo pečių 
Marijos apdaras? Reikėjo priruošti knygos link prasikišantį siluetą — 
taip, kad linija atrodo vienodu ritmu slystanti žemyn''. 


Iš Burckhardto Wolfflinas išmoko dar ir tai, kad meno istorija pri- 
valo rūpintis pirmų pirmiausia aptarti ne menininkų asmenybes — 
kuris su kuriuo vienu metu dirbo ir kuris už kurį buvo vyresnis ar jau- 
nesnis, — bet visuotinę epochų prigimtį, jų pobūdį ir kitimus. Žodžiu 
sakant, meno istorija visų pirma turi būti stiliaus istorija. Wolfflinas 
šią Burckhardto mintį dar žymiai praplečia ir patikslina. Savo iki 
smulkmenų išdirbtiems forminiams principams jis pajungia kaskart 
vis daugiau meno šakų. Ne be pamato jis laikomas forminėmis „,ka- 
tegorijomis'' pagrįstos meno istorijos vyriausiuoju kūrėju. 

Bet šiuodu kritiku labai skyrė vienas dalykas. Burckhardtas vengė 
filosofuoti apie meną, laikydamas tai net įtartinu daiktu. Kartą jis yra 
pasakęs: nieku būdu neprivalai stengtis išaiškinti savo santykį su 
menu. Wėlfflinui toks samprotavimas atrodė per daug naivus. Meno 
esmės klausimas jam nedavė ramumo. Ir jo tikslas yra su kiekvienu 
istoriniu nagrinėjimu duoti ir tam tikrą dalelę estetikos. 

Jis su Burckhardtu ne visai sutiko ir dar vienu atžvilgiu, būtent, 
su jo nuomone, kad baroko menas esąs savavališkas nukrypi- 
mas nuo renesanso — paprasčiausias jo subarbarėjimas. Wolfflinas 
dargi viename iš pirmųjų savo veikalų — vardu Renesansas ir Ba- 
rokas — pasisako norįs tame renesanso ,,„subarbarėjime'' ir ,,„savavalia. 
vime'' atsekti šį reiškinį apsprendžiantį dėsnį, — kad tai kaip nors 
padėtų išaiškinti ,,„meno vidujinį gyvenimą“. Wolfflino įsitikinimu, 
kiekvienas stilius yra ne atsitiktinai atsiradęs, bet išriedėjęs iš ypatin- 
go žmogaus sielos nusistatymo. 

Jis atmeta ir hipotezę, aiškinančią, jog naujas stilius užsimezgąs 
tada, kai forminė nuojauta pavargsta ir visuomenė pasigenda naujų 
dirgių. Pasak Wolffliną, tuo būdu, gal, būtų galima išaiškinti vien 
nesiliaujamą raiškingųjų formų keitimąsi, bet nieku gyvu ne tą api- 
brėžtą tvarką, pagal kurią kiekvieną kartą toks pakitimas įvyksta. 

Galų gale atmeta bet kokį samprotavimą, bandantį stilių api- 
brėžti kaip praeities meno ar gamtos pamėgdžiojimą. Ne, sako Wolf- 
flinas, ne esamieji pavyzdžiai apsprendžia naują stilių. Nauji, žmo- 
guje susitelkę akstinai veržiasi į paviršių ir aktualizuojasi naujomis 
lytimis, — štai kaip užsimezga naujas stilius. Ne objektų pamėgdžio- 
jimas nustato dar nebūtas skonio formas, bet yra kaip tik atvirkščiai: 
„Kiekviena [žmonių] karta pasaulyje mato tai, kas su ja yra vienaly- 
tiška''. Taip pat ir kiekvienam menininkui pasaulis atrodo tokių formų 
ir spalvų, kokios jos spėjo jo viduje subrėkšti. Berods, naujos formos 
dėsningai gimsta iš jau esamųjų; bet šis tapsmas savo šaknis turi 
principuose, kurie valdo kiekvieno amžiaus, kiekvienos rasės bei 
tautos jauseną; 0 ji, pagal šią tvarką, išsiskleidžia atitinkama vaiz- 
duosena. 

Pirmas Woėlfflino veikalas yra jo disertacija — Įvadas į Architek- 
tūros Psichologiją (1886 m.). Tačiau atskiru leidiniu jis neišėjo. 
Svarbiausias šio rašto mintis autorius sunaudojo sekančiame veikale: 
Renesansas ir Barokas. Atskirai čia pažymėtinas entuziastingas jauno 
mokslininko prisirišimas prie formos bei proporcingumo. Kiekvieną 
asimetriją jis juntąs lyg kokį kūno skaudumą — sąnario stoką arba 
sužeidimą. Architektūros lytys jam pasižymi intensyvia gyvybe: ko- 

lona stipriai stiebiasi aukštyn, sijos slėgia; apvalainė arka iki valiai 
save išgyvena, apysmailė — nesaikingai veržiasi aukštyn. Vadinasi, 
architektūrinės lytys yra sielos bei nuotaikos išraiška. Tatai pagrįs- 
damas, Wėlfflinas argumentuoja mintimis, paveldėtomis iš Hermano 
Lotzės, Roberto Vischerio ir Jono Volkelto; čia jis, tarp kitko, sako: 
„„Mūsų kūno organizacija yra forma, pagal kurią mes suvokiame visa, 
kas kūniška''. Apie architektūros lytis mes sprendžiame pagal patirtis 
su savo kūnu: kaip jis, maloniai veikiamas, įsitempia, o kentėda- 
mas — susigūžia. Nekintama žmogaus kūno organizacija dabar 
jis matuoja architektūros istoriją, pritaikydamas tą matą kiekvienam 
jos pakitimui. Kūno prigimtis apsprendžianti atitinkamo meto 
nuotaiką. Toji savo ruožtu įgauna tam tikrą kintamą išvaizdą ir ju- 
desį. Tokiu būdu atsiranda, iš pradžių, savotiškas žmogaus kostiumas, 
o po to ir architektūra. Pasiremiant kūno ir sielos nusistatymo ana- 
logija su architektūros stiliumi, esą, galima kiekvienu atžvilgiu šį 
meną įvertinti. Lygiai kaip mūsų kūną valdo ir jam vadovauja valia 
bei gyvybė, taip ir architektūroj gyvybė perskverbia ir sutvarko ak- 
menis. Pastatas bus juo vertingesnis — juo geriau suskirstytos jo dalys 
ir savarankiškiau kiekviena jų pasirodo su savo atskira gyvybe. Pagal 
tokį stiliaus nusakymą, žinoma, tobuliausiųjų pavyzdžių ieškotina 
senovėje ir renesanse, nes čia pilniausiai buvo atsižvelgta į žmogaus 
kūno būtį ir prigimtį. Kartu šis klasiškai orientuotas ir drauge pietietiš- 
kas Wolfflino nusistatymas negalėjo išaiškinti prigimties tokių stilių, 
kuriuose neatsižvelgiama į žmogaus kūną. Daug vėliau, kai jau šitą 
savo vienašališkumą buvo atitaisęs, Wolfflinas — veikale Italija ir 
Vokiečių Forminė Nuojauta (1922 m.) — apie tai šitaip kalba: ,„Di- 
džiausias suvaržymas Pietuose yra tas, kad menas lieka prilipęs prie 
žmogaus kūno santykių: jis yra itin antropocentriškas, ir jam stinga visa 
įsielinančios jėgos bei galimybės visų pavidalų gyvybėje dalyvauti, 
kuo pasižymi Šiaurė'?. 

Dvejiems metams praslinkus — 1888 m. — Wėolfflinas paskelbia 
veikalą: Renesansas ir Barokas. Tai buvo vaisius pirmos ilgesnės ke- 
lionės į Romą. Čia jis kalba apie Romos baroko architektūrą. Pažy- 
mėtina, kad šiuo metu jis yra truputį neigiamai nusistatęs baroko 
atžvilgiu. Nes šis stilius neleidžiąs taip intymiai įsigyventi į meno 
lytis, kaip renesansinis. Barokui visų labiausiai rūpįs tapybinis visy- 
bės vaizdas; jis daugiau prabyląs į mūsų akis, negu į viso kūno nuo- 
jautą. Tačiau jis ir dabar nesitenkina nusakymu Burckhardto, kuriam 
tapybiškumas atrodė esąs pagrindinis italų baroko pajautimas. Šią 
charakteristiką Wolfflinas papildo judesiu. Bet kadangi judrumu — 

ir tai lengvu, lakiu judrumu — pasižymi ir prancūzų rokoko, o Ro- 
mos barokas vaizduoja masyvų judesį, tai, pastarąjį apibūdinant, 
tenką įtraukti dar ir masyvumo žymę. Aplamai, barokas esąs tik ką 
užsiėmusio gyvybės pajautimo išraiška. Šis pajautimas teikiąs baroko 
žmogui naują jojo kūniškumą. ,„Vietoj lieknų, liaunų renesanso pa- 
vidalų atsiranda kūningi, stambūs, nerangūs pavidalai, su išpampu- 
siais muskulais iš šlamančiu apdaru“. Tad ir baroko architektūros 
masyvumą ir judrumą Wolfflinas išveda iš barokinio žmogaus formų 
stambumo, iš jojo palinkimo į triukšmingus judesius. Kaip iš viso ko 
matyti, kūningumą mene Wėlfflinas laiko ne tik realia tikrenybe, 
bet ir idealu, kurį, rodos, apsprendžia esamasis laiko nusistatymas 
bei kūno gymis. Tačiau jis niekur nepaaiškina, kokiu būdu lygiai 
prieš baroko metą galėjo ūmai atsirasti kūningų žmonių, turėjusių 
pakeisti renesanso grakštybes. Wolfflinas nepamiršta pažymėti ir 
gamtos aplinkybių, kurios, drauge su architektūra, turėdavo išreikšti 
barokinį skonį. Antai, sunku buvę įsivaizduoti baroko vilą be kūdros. 
Vanduo buvęs ,„„mėgiamasis to amžiaus elementas“, nes šis stilius 
reikalaująs viso, kas šniokščia, šlama. ,„Šlamančios lapijos masės, 
ūžiančios srovės vandens''. 

Trečias reikšmingas veikalas yra Klasiškasis Menas (1899 m.). 
Jame išdėstytas mintis daugeliu atžvilgių yra padėjusi formuoti Kon. 
rado Fiedlerio, Hanso von Marėes ir Adolfo Hildebrando įtaka. 
Marėes menas susilaukė visiško Wėlfflino pritarimo dėl savo — kaip 
Landsbergeris sako — „sunkiai pelnyto aiškumo''. Ypač dar čia pa- 
minėtinas skulptoriaus Hildebrando veikalas Formos Problema 
(1893 m.), kurs buvo skirtas sukritikuoti naiviam ano meto natūra- 
lizmui, meno veikalu laikiusiam kiekvieną gamtos kopiją. Hildebran- 
das mano, jog, norint gamtos dalelę paversti meno veikalu, reikia ją 
taip performuoti, kad ji akims teiktų pomėgio, kokio gamta nestengia 
duoti. Antai, statula yra kažkas daugiau negu plastine medžiaga pa- 
versta būtybė, aplink kurią žiūrovas turi suktis, stengdamasis įspėti, 
ką ji reiškia. Hildebrando taisyklė yra tokia. Statula iš tam tikro at- 
stumo turi mūsų žvilgsnį veikti taip, kad jis jaustų jos palaiminantį 
aiškumą ir kad ji tuo būdu be vargo savo prasmę atskleistų. Wolffli- 
nas iš tų minčių pasidarė išvadą, kad meno veikalui įvertinti kriteri- 
jus glūdi ne atvaizduotame objekte, bet pačiame žmoguje — jo akių 
jautrume. Šioje pažiūroje racionalistinis elementas yra tas, kad — 
ypač Hildebrando — iš veikalo išvaizdos reikalaujamasis aiškumas 
turi būti drauge ir paties objekto aiškumas; vienas po kito aiškiai turi 
skleistis motyvai, pavaizdžios turi būti visos veikalo funkcijos. O tatai 

negali pakęsti jokio impresionistinio susiliejimo. Šis kelias kaip tik 
tiko Wolfflinui, kurs visur buvo linkęs į tikslumą ir preciziją. 

Pirmą kartą Hildebrando teoriją Wolfflinas pritaikė savo 1896 
m. parašytame straipsnyje Kaip Stebėti Skulptūras. Remdamasis tuo, 
jog plastinis kūrinys turįs žiūrovui pats nurodyti tvirtą požiūrį, kurs 
tuojau paryškintų jo turinį, Wėlfflinas padarė išvadą, kad daugumas 
naujovinių nuotraukų, vaizduojančių senovės skulptūras, yra netin- 
kamos. Fotografuojant nepatartina rinktis pusiau profilinius ar ki- 
tokius aspektus. Tik iš priekio paimtoj figūroj ryškiai tepasirodys 
kiekvienas gymio motyvas ir drauge suskambės jos ,„apybraižos mu- 
zika““. 

Klasiškuoju menu Wėolfflinas vadina grynąjį italų renesansą, 
tuo norėdamas pabrėžti jo subrendimą ir tobulumą. Vadinasi, kla- 
siškumas čia tebelaikomas kokine sąvoka. Lygiai taip darė ir Burck- 
hardtas. Tačiau pastarasis nuo Wėlfflino čia skyrėsi tuo, kad bloges- 
nės buvo nuomonės apie ankstyvojo renesanso (guattrocento) meną. 
Žodis ,„klasiškas'' 19-0jo amžiaus gale buvo beįgaunąs šaltumo ir 
negyvumo prieskonį. Todėl šio termino atžvilgiu teigiamai nusista- 
čiusio Wolfflino veikalą galima laikyti tam tikra replika to laiko 
dvasiai. Remdamasis Burckhardto bei Hildebrando teorijomis ir Marėes 
kūrybą, Wolfflinas reikalauja griežtesnės formuosenos mene, negu 
natūralistai. 

Visų pirma Klasiškajame Mene kalbama apie didžiąsias grynojo 
italų renesanso asmenybes: Leonardo da Vinci, Michelangelo, Ra- 
faelį, Fra Bartolomeo, Andrea del Sarto. Svarbiausieji jų veikalai 
aptariami, žinoma, formaliu atžvilgiu, tačiau taip, kad tuo būdu būtų 
prieinama veikalo siela. 

Toliau, kalbėdamas apie tai, kaip klasiškasis menas gimė iš anks- 
tyvojo renesanso, Wolfflinas, lygiai kaip ir anksčiau — Renesanse ir 
Baroke — iškelia naują kūno ir sielos nusistatymą. Tik dabar jis tatai 
griežčiau ir geriau formuluoja — sielos nusistatymą vadindamas 
„nauja jausena'', o kūno nusistatymą — „nauja grožybe''. Renesanso 
žydėjimo metas prasidėjo tada, kai visiškai naujaip buvę imta „,,vaiz- 
duotis žmogaus didybę ir orumą??. Judesiuose pradėta ieškoti didesnio 
galingumo, jutimuose — „gilumo ir aistringesnio atdūsio"'. ,„Matyti 
bendras žmogaus prigimties pakilimas. Išbujoja jausmas [patirti] 
tam, kas reikšminga, iškilminga ir didu, prieš ką 15-asis amžius savo 
išvaizda turėjo atrodyti baukštus ir sumišęs. Ir taip kiekvieną išraiš- 
ką" stengiamasi išversti „į naują kalbą. Trumpi, šviesūs tonai tampa 
gilūs ir triukšmingi — ir pasaulis vėl patiria didžiai patetiško stiliaus 

puikų išsiskleidimą“'. O šioj naujoj jausenoj pražysta naujas kūno 
gražumo idealas, kurs savo keliu iš pradžių lemiamai paveikia madą, 
po to pagauna architektūrą ir galop bendru atspalviu paženklina visą 
gamtą. 

Iš viso to išriedi nauja klasiškojo meno ,,„vaizdo forma''. ,„Naujoji 
grožybė?' turi reikalo tik su meninio vaizdavimo objektais. Gi „,nau- 
joji vaizdo forma'' turės parodyti, kokiu būdu grynajame renesanse 
objektas akims tampa vaizdu. Vaizdo terminui Wolfflinas teikia 
plačią prasmę: tas žodis jam apima visą regai prieinamojo meno sritį. 
Jis grynai formaliu atžvilgiu nori parodyti grynojo renesanso pra- 
našumą prieš ankstyvąjį renesansą. Pastarasis dar naiviai tebesižavi 
pasauliu. Dėl to šio meto menininkas taip godžiai griebia objektus ir 
yra toks neapsakomai dosnus žiūrovui. Pasirodo, kad jautresnį ir 
labiau išlavintą žvilgsnį turi grynojo renesanso — cinguecento — 
menininkas: jis savo kūrybinę medžiagą suprastina, kartu padary- 
damas ją ir aiškesnę. Aiškumu Wolfflinas — išvien su Hildebran- 
du — laiko ne tik vaizduosenos vaiskumą, bet ir paties objekto ryškų 
suskirstymą. Tačiau Wolfflino mokinys ir jo kritikas Fr. Landsber- 
geris įrodė, kaip vienašališkai elgiasi jo mokytojas, norėdamas su- 
prastinimo, aiškumo ir vienovės principus apibendrinti ir padaryti juos 
įvertinamuoju kriterijum; nes veikalas, pilnai patenkinąs visus šiuos 
reikalavimus, tikrai būtų nykus ir šaltas. Ir priešingai, toks kūrinys, 
kurį iš karto sunkiau apžvelgti ir patirti visą jo visybę, šį nepatogumą 
galėtų lengvai atpirkti savo gyvumu ir vidujiniu turtingumu. Tokiu 
būdu — jis pranašesnis už „klasiškąjį''. Tomis potencijomis kaip tik 
pasižymi ankstyvasis renesansas. Vis dėlto grynojo renesanso inten- 
cijas Wolfflinas teisingai suprato. Savo palinkimu į daiktinį aiškumą 
ir noru ,,sumokslinti“ meną grynasis renesansas tikrai buvo pasi- 
nešęs savo būdu plėsti pasaulio pažinimą. šio Wolfflino veikalo nu- 
sisekimą turėjo garantuoti jau vien tai, kad jo čionai gvildenamieji 
nusistatymai labai giminiavosi su jojo paties nusistatymais. 

Ketvirtas iš stambesniųjų Wolfflino veikalų yra Albrechto Dū- 
rerio Menas (1905 m.). Ir čia jis klasiškajam menui tebeteikia visas 
pirmenybes. Todėl vertingiausiu tebelaiko ir tą atskiro menininko 
gyvenimo periodą, kuriame jo menas visų labiausiai išsiskaidrina. 
Tatai paliudija visos šio meto Wolfflino pastabos. Pav., apie vėly- 
vesniame amžiuje gamintuosius Giotto freskus jisai sako: ,„Reiškinių 
išgaidrinimu jis čia toli pralenkė savo ankstyvesnius darbus". Apie 
Rembrandtą, peržengus; 40 metų, taip kalba: „Tik po to jo stilius 

įgauna tą turtingumą"', kuris išreiškiamas paprastomis lytimis — „tą 
žiūros didybę, tą tobulą vaizduosenos aiškumą, kurs jam teikia kla- 
siškumo pobūdį''. Taip pat ir apie Arnoldą Bėckliną, persisvėrusį 
per 50 metų, skaitome: „Įvyksta išsigaidrinimas, apsiribojimas ma- 
žumu, motyvų suprastinimas — labai intensyvaus įspūdžio naudai. 
Nedaugelis spalvų, neskaitlingos kryptys. Paprasčiausi kontrastai. 
Tobuliausias aiškumas jungiasi su tikriausia poveikių ekonomija". 
Lygiai taip pat traktuojamas ir senstelėjęs Dūreris — po jo kelionės 
į Niderlandus: „„Diireris dabar pradėjo paprasčiausiuose dalykuose 
jausti tai, kas didu?'. 

Tuo visu Wolfflinas nori pažymėti, kad kiekvienas atskiras me- 
nininkas savo individualioj kūryboj pergyvena tuos pačius tarpsnius, 
kaip ir menas aplamai; jei tik kūrėjo amžius išneša, jo uždavinys, 
pasak Wėlffliną, yra — pasiekti savo meno klasiškąjį metą. 

Įdomu palyginti du to paties vardo Wėlfflino straipsniu, kuriuodu 
skiria dvidešimties metų tarpas; vienas yra parašytas 1896, kitas 
1915 metais: — Kaip Stebėti Skulptūras. Anuo, ankstyvesniuoju metu 
jis, remdamasis Hildebrandu, tarėsi galįs duoti apibrėžtą patarimą, 
kaip patirti plastinį meną. Gi antrasis straipsnis liudija, kad negali 
būti nė kalbos apie vienareikšmį nurodymą. Jame aiškinama, jog 
lemiamasis vaidmuo atitenka istorinei perspektyvai. Pavyzdžiui, re- 
nesansas turėjo vieną pagrindinį aspektą, kuriame būdavo telkiamas 
figūros turinys. ,„Betgi renesansas tėra viena stiliaus galimybė''. Ba- 
roko šis reikalavimas jau nebesaisto — ne todėl, kad jis blogesnis 
menas, o tik todėl, kad tai kitoniškas menas. Jame vis mažiau ir ma- 
žiau beturi reikšmės vienas stiprus siluetas, kuriame visybė rymo, 
tarsi auksiniame lanke; dabar figūra žaidžia įvairiuose aspektuose; 
žavumas glūdi ne galutinai nustatytoj formulėj, bet kaip tik nenusto- 
vintame aspekte. Tad jei ir fotografas darys čionai nuotraukas iš 
įvairių kampų, dėl to neprotestuos joks istorikas. 

Tačiau, bijodamas būti klaidingai suprastas, Wolfflinas čia pat 
skaitytojui ir pasiaiškina. Jis sako: ,,„Bet nereikia manyti, jog tuo 
atveriama durys ir vartai savavaliavimui''. Iš tikrųjų, visa meno 
raida — tuo atveju, kai ji gali normaliai vykti ir nebūna netikėtų 
įvykių nutraukta ar šiaip sukliudyta — yra tam tikro dėsningumo 
valdoma. Todėl ir „laisvesnį baroko aspektą įgalino vien klasinis 
menas su savo suvaržytu aspektu''. 

Taigi Wolfflino labai toli pirmyn pasivaryta nuo pirmykščių pa- 
žiūrų. Išsinėręs iš racionalistinių varžtų, jis dabar skubinasi gelbėti 
meninio mogio ,,pirmapradį fenomeną"?'?!, būtent, tą malonę, kurią 

teikia nuo paprasto neramaus žvilgterėjimo išvaduota žiūra**?. Taip 
sprendžia Wolfflinas 1918 metais, kalbėdamas kaip tik apie Hilde- 
brandą. 

1915 metais pasirodo bene pats reikšmingiausias jo veikalas — 
Pagrindinės Meno Istorijos Sąvokos. Iš tikrųjų, čia nagrinėjama jau 
anksčiau gvildenta medžiaga, būtent, klasiškojo (16-0jo) amžiaus ir 
baroko priešingumas. Šios knygos pratarmėje Wolfflinas sakosi kla- 
siškumo terminui neskiriąs vertinamosios reikšmės, kaip kadaise buvo 
daręs. 

Bet dar ir kitu atžvilgiu Wolfflinas čia progresavo. Renesanse ir 
Baroke jis nagrinėjo tik architektūrinį Romos baroką, ir tai tik pir- 
mąjį jo periodą — iki 1630-ųjų metų. Dabar gi, pirmiausia, laiko 
atžvilgiu medžiaga buvo papildyta, pratęsiant ją iki 18-0jo amžiaus 
klasicizmo. Geografijai išėjo irgi į naudą, nes tapo peržengtos Italijos 
ribos; nagrinėjimas čia apima jau ir Prancūziją, Ispaniją, Vokietiją 
bei Niderlandus, žodžiu sakant — žymią Vakarų dalį. Beto, iškeliama 
įvairūs meno požiūriai ir atsižvelgiama nebe vien į architektūrą, bet 
lygia dalia į plastiką, tapybą, piešybą ir verslinį meną. Meno Istorijos 
Pagrindinės Sąvokos yra pirmas puikus bandymas naujųjų laikų Va- 
karų meninę raidą apžvelgti vienu bendru požiūriu?*. 

Sakytame veikale jau nebeišsiverčiama anksčiau Romos baroką 
aptariančiomis kategorijomis — masyvumu ir judesiu, — nes jos 
nebevalioja apimti praplėstos srities. Užtat čionai Wolfflinas iš naujo 
įsiveda tapybiškumo sąvoką, kuri pirmiau jam per bendra atrodė — 
per plati buvo Romos barokui. Nūnai Wėlfflinas ją vėl iš pagrindų 
pervertina, nušviečia (tatai padaro straipsnyje Apie tapybiškumo 
sąvoką, dar 1913 m.). Taigi tapybinis principas jam yra priešingas 
linijiniam principui, kuriuo pasižymi klasikinis menas. 

Meno Istorijos Pagrindinėse Sąvokose Wėlfflinas nurodo penkias 
tokių sąvokų poras; kiekvienos poros atskira sąvoka yra antitetiškai 
priešinga savo tiesioginei partnerei. Vadinasi, anot Wolfflino, meno 
kūryboje stilius kinta pagal tas bendriausias lytis, atseit, ,„bendriau- 
sias vaizdavimo formas''. Šiame savo veikale jis neanalizuoja grožio 
pagal Leonardo ar Diirerio supratimą, bet aptaria kaip tik „tą ele- 
mentą, kuriame šis grožis įgavo pavidalą". Autorių dominąs ne gam. 
tos vaizdavimo objektyvusis turinys ir ne tai, „kuo skiriasi kad ir 
16-0jo amžiaus natūralizmas nuo 17-0jo amžiaus natūralizmo, bet 
supratimo būdas, kuriuo remiasi įvairių amžių vaizduojamieji me- 
nai"?*, Naujųjų laikų menas Wolfflinui atrodo dėkinga priemonė 
toms pagrindinėms vaizduosenoms paryškinti. Jis mano, kad iki šiol 

vartojamosios vaizduosenų sąvokos nesančios nei tikslios, nei viena- 
reikšmės. Kaip maža tepasaką kad ir tokie vardai: ankstyvasis rene- 
sansas, grynasis renesansas, barokas. Jie dargi kelią daug nesusipra- 
timų. Nes ne vis tasia, ar jais matuoji Pietų ar Šiaurės meną. Nelemti 
esą ir analoginiai terminai, kritikų įsivesti, nusižiūrint į augmenijos 
gyvenimą: — pumpuravimas — žydėjimas — gedimas. Tiesa, esą 
kokinių skirtumų tarp 15-ojo ir 16-0jo amžių ta prasme, kad pirmasis 
dar tik pamažu tebandąs nusitiesti savo stilistines gaires, o pastarasis 
jau laisvai visomis naujosiomis priemonėmis naudojąsis. Tačiau 
vertės atžvilgiu klasinis grynojo renesanso menas ir baroko me- 
nas — abu lygūs. Klasiškumo terminui neteiktina įvertinamoji reikš: 
mė todėl, kad šio vardo periodą galįs prigyventi ir gotikos ir baroko 
menas. Tad ir barokas nežymįs nei klasiškojo meno kilimo, nei smu- 
kimo, nes baroko irgi galima rasti įvairiais laikais. Naujojo Vakarų 
meno neišreikši paprasta kreivąja, žyminčia įkalniui kilimą, viršūnę 
ir kritimą, nes jis turi dvi viršūni. Galima simpatizuoti vienai ar 
antrai, esmės tatai nekeičia. Tik nepamirština, kad eršketrožių krū- 
mas savo apogėjų pergyvena žydėdamas, gi obelis — nunokindama 
vaisių. Koks savavališkas beatrodytų šis sugretinimas, jis vis tiek pa- 
rodo, kuriuo keliu eina menas. 


Va kokios yra tos penkios meno istorijos sąvokų poros. 


1. Linijiškumas ir tapybiškumas. Linijinei vaizduosenai būdinga 
tai, kad joje stengiamasi iškelti kūnų „,liečiamąjį charakterį'', pa- 
brėžiant liniją ir plokštumą. Tapybinė vaizduosena remiasi tuo, kad 
čia visiškai atsidedama objekto ,,optinei iliuzijai'?, nustumiant į toli- 
mesnį planą piešinio apčiuopiamąjį ryškumą. Tenai žvilgsniui vado- 
vauja linija; čia gi linija ir objekto ribos pamažu nustoja pirmaeilio 
svarbumo; reiškiniai artėja į bekraštybę. Plastiškasis ir apibraižusis re- 
gėjimas izoliuoja daiktus, o tapybiškasis — juos sulieja. Linijiniu at- 
veju stengiamasi atskirus daiktus traktuoti kaip tvirtas, apčiuopiamas 
vertybes; tapybiniu atveju svarbiau, kad vienu kartu būtų matoma 
visa visybė ir daiktas atrodytų lyg į nieką tvirtai neatremtas, kybąs 
ir besisupąs vaizdas. Suprantama, jog klasiškajam menui būdinga yra 
linijinė vaizduosena, o barokui — tapybinė. 

2. Plokštuma ir giluma. Klasiškasis menas vaizduojamosios visy- 
bės dalis išrikiuoja viename plane; tatai daro plokštumos įspūdį. 
Barokas elgiasi kitaip: jis tas pačias dalis išdėsto vieną už kitos, orien- 
tuodamasis į gilumą. Plokštuma yra linijinis elementas; joje pagrečiui 
išdėstytus objektus lengviausia apregėti. Mažėjant apybraižos (kon- 

tūro) reikšmei, atitinkamai nyksta ir plokštumos svarba. Pasak 
Wolffliną, 15-asis amžius vergaute tebevergauja plokštumai. Ir tik 
16-asis amžius jau pagal savo norą ja naudojasi. Žinia, su kokiu didžiu 
meniniu sąmoningumu lygiagrečiai vaizdo plokštumai išrikiuoja figū- 
ras Leonardo da Vinci Paskutinėj Vakarienėj, Rafaelis Gausioj 
Žvejonėj, Giorgione ir Tizianas gulinčių Venerų paveiksluose. Bet 
plokštuminė vaizduosena — aiškina Wolfflinas — nėra už giluminę 
primityviškesnė; jiedvi tik rymo katra sau ant kitokių pamatų. 

3. Uždara ir atvira forma. Berods, „kiekvienas meno veikalas turi 
būti uždara visybė, ir yra trūkumas, kai randi jį nesant savyje apri- 
botą. Tačiau šį reikalavimą taip skirtingai aiškina 16-asis ir 17-asis 
amžiai, kad baroko formą lyginant su klasiškuoju sujungimu, [pasta- 
rąjį,| aplamai, galima laikyti uždara forma''??. Taisyklių sušvelnini- 
mas, struktūrinio griežtumo sumažinimas nėra daroma vien norint 
veikalo žavumą padidinti. Ne — tai tik naujas, nuosekliai įvykdytas 
vaizdavimo būdas. 

4. Vienovė ir daugovė. Nors klasiškame veikale atskiros dalys yra 
tvirtai įderintos į visybę, tačiau krinta į akį kiekvienos jų tam tikras 
savarankiškumas. Žinoma, jos nėra tiek viena nuo kitos atitrūkusios, 
kaip veikalo dalys primityviame mene. Klasiškojo veikalo elementai, 
priklausydami visybei, kartu yra kiekvienas sau gana autonomingas. 
Žiūrovas čia turi prieš akis suskirstytą visybę. Jo žvilgsniui tenka paei- 
liui apibėgti dalis. Ši operacija yra visiškai skirtinga nuo tos, kuria 
visybė yra suvokiama iš karto — kaip kad reikalauja 17-0jo amžiaus 
menas. Ir grynasis renesansas, ir barokas pažįsta vienovę; jos kaip 
reikiant nesuprato tik priešklasinis menas. Tačiau renesanso vienovė 
yra pasiekiama per dalių harmoniją, gi baroko — suvedant kūrinio 
dalis į vieną motyvą arba visus elementus pajungiant vienam būtinai 
vadovaujamam motyvui. 

5. Lygstamasis ir nelygstamasis aiškumas. Wėlfflino tvirtinimu, 
tatai esanti priešingybė, iš pat pradžios gimininga linijinės ir tapybi- 
nės vaizduosenų priešingybei. Iš vienos pusės, tai vaizdavimas daiktų 
tokių, ,„kokie jie yra atskirai paimti ir plastinei lytai prieinami"', o iš 
antros — vaizdavimas jų tokių, „kokie jie atrodo", aplamai juos ap- 
žvelgiant ir mažiau tepaisant jų plastinių kokybių. Tačiau ypatingos 
reikšmės dalyku Wėlfflinas laiko tai, „kad klasinis metas išugdė 
pilnutinio vaiskumo idealą, kurį 15-asis amžius tik neaiškiai tenu- 
jautė", o jau 17-asis amžius — jo „laisvai išsizadėjo''. Tikriau sa- 
kant, motyvo vaiskumas vaizdavime nustoja buvęs pats sau tikslu. 
Nebesistengiama parodyti pilnai užbaigtos formos; tenkinamasi vien 

esminiais aspektais. ,„Kompozicija, šviesa, spalva nebe būtinai tar- 
nauja formai paskaidrinti, bet pačios sau gyvena“ (Wėlff. o. c. 
17 p.). Tiesą sakant, pasitaikydavo atvejų, kai absoliutus vaizduose- 
nos aiškumas būdavo tyčia paneigiamas — sustiprinti įspūdžiui. 
Bet tie atvejai meno istorijai tėra nereikšmingi. ,„Lygstamuoju“ 
(„reliatyviuoju?') aiškumu istorija domisi tik tuomet, kai jis pasireiš- 
kia kaip „visa apimanti vaizdavimo lytis'', kai iš esmės kitonišku būdu 
traktuojama tikrovė. ,„Ir čia nėra kokinio skirtumo, kai barokas nu- 
sigręžia nuo Dūrerio ir Rafaelio idealų, bet kaip tik kitoks žvelgimas 
į pasaulį" (Wolff. op. cit. 17 psl.). 

Tarp kūrėjo temperamento ir bendrojo meninės raidos būtinumo 
Wolfflinas randa tamprų ryšį. To paties meto net labai skirtingo 
charakterio menininkai — pavyzdžiui, Rafaelis ir Dūreris — savo 
technikoj parodo kai kurių bendrybių; šiuo atveju tatai bus linijinis 
stilius, būdingas 16-ajam amžiui. Galima palyginti ir dar kontrastin- 
gesnės prigimties menininkus, pavyzdžiui, italą Bernini su olandu Ter- 
borchu. Štai kas juodu skiria nuo grynojo renesanso (cinguecento) 
ir tarp savęs jungia į krūvą: — abu yra tapybinio (17-ojo amžiaus 
meno atstovai. Taigi ne bet kas bet kada yra galima. 


Antra Wėolfflinui būdinga išvada yra ta, kad tos vaizdavimo gali- 
mybės — jei jos sujungia taip skirtingų temperamentų menininkus — 
pačios turi būti tik „tuščias indas'? (Landsb. ž. — 76 p.). Būdamos 
e išraiškos — nes yra tik išraiškos nešiotojos — tos ,„bendrosios 
vaizdavimo lytys'? yra „regėjimo lytys'?, arba „pagrindinės sąvokos"??. 
Tai ir bus tas žemiausiasis pagrindas, „į kurį istorinių aplinkybių 
saistomo žmogaus kūrybinė vaizduotė yra įsikibusi''. 

FOCILLONAS 


g. 1881 m. 


Vienas žymiausiųjų šių laikų prancūzų meno tyrinėtojų, Henri 
Focillon, gimė Dijone. Būdamas žinomo Prancūzijos grafiko V. L. Fo- 
cillono sūnus, jis iš pat vaikystės dienų brendo atmosferoje meno, 
kuriam visas ir pasišventė. 1913 m. Lijono universitetas pasikviečia 
ji profesorium; kartu jis čia tampa ir itin turtingo to miesto mu- 
ziejaus direktorium (palyg. jo leidinį Musėe de Lyon, 1918 m.). 
1924 m. jis kviečiamas profesoriauti į Sorbonną, o 1938 m. — į Čol- 
"lėge de France. 


Kaip meno istorikas, Focillonas nėra siauras specialistas, apsiri- 
bojęs kurio nors vieno laikotarpio tyrimu. Jo interesų sritis labai 
plati — apima viduramžius (L'art des Sculpteurs Romans, 1931 m.; 
Art d'Occident, Le moyen ūge roman et gothigue, 1937 m.; Peintures 
romanes des ėglises de France, 1938 m), naujausius laikus (dviejų 
tomų veikalas La Peinture au XIX — XX s., 1928 m.), Europos rene- 
sansą (Raphaėl, 1926 m.; Benvenuto Cellini, 1910 m.) bei Tolimųjų 
Rytų dailę (L'Art Bouddhigue, 1921 m.; Hokusai, 1925 m.). 

Jo G. B. Piranesi monografija (1928 m.) liudija apie jo didelę 
erudiciją kultūros istorijos srityje, apie nuostabų sugebėjimą nagri- 
nėti meno reiškinius, organiškai juos surišant su visuotine ,,dvasios 
istorija''. 

Savo kultūra, mąstymo ir rašymo stiliumi būdamas tikras pran- 
cūzas, Focillonas kartu yra labai kosmopolitiškas savo interesų ir 
pažiūrų atžvilgiu. Tatai ne koks sausas mokslininkas profesionalas. 
Jis gyviausiai reaguoja į kultūrinius viso žemės rutulio įvykius. Ne- 
vengia dalyvauti net labai atstu nuo Prancūzijos esančių kraštų dva- 
siniame gyvenime (jis kasmet skaito Yalės universitete, Amerikos 
Jungtinėse Valstybėse, ir yra vienas iš trijų prancūziškojo Bukarešto 
instituto direktorių). Focillonas lygia dalia domisi ir jaunųjų Pabal- 
tijo valstybių, jų tarpe ir Lietuvos kultūra. Pavyzdžiui, ne taip seniai 
per Paryžiaus radiją jis skaitė paskaitą apie Lietuvą; domisi mūsų 

liaudies menu ir M. K. Čiurlionio kūryba, apie kurią labai išmaningai 
yra pasisakęs**s. 

Prancūzų meno tyrinėtojai retai teatsidėdavo metodologiniams 
savo mokslo pamatams. Eidami dažniausiai aprašomuoju - empiriniu 
keliu, jie nepasirūpino sukurti meno istorijos sąvokų sistemos, kaip 
kad tai yra bandę daryti vokiečių tyrinėtojai, pavyzdžiui, Al. Rieglis, 
W. Schmarsowas, H. Wolfflinas ir kiti. 

Ir šiuo atžvilgiu Focillonas yra išimtis. Jo 1934 m. išleistasis vei- 
kalas Vie des Formes (Formų Gyvenimas) — to paties vardo su mūsų 
rinkinyje dedamuoju jo straipsniu, kuriame suglaustai išdėstytos pa- 
grindinės to veikalo mintys — yra vienas pirmųjų prancūzų meno 
tyrinėtojų bandymų savo pažiūras filosofiškai ir metodologiškai 
pagrįsti bei sudaryti kategorijų sistemą dailės paminklams analizuoti 
ir interpretuoti. 


Focillono problematika yra susijusi su bendraisiais mokslais apie 
meną, su meno estetika ir filosofija. Bet Vie des Formes nėra atsaji 
spekuliatyvi studija apie grožio esmę. Tai greičiau sisteminga santrau- 
ka tų sąvokų ir metodologinių principų, kurie išsikristalizavo iš kon- 
krečių Focillono bei jo mokinių meno istorijos tyrinėjimų. 

Kaip iš paties veikalo pavadinimo matyti, Focillonas svarsto 
meną iš formalios pusės (kas jį suartina su tokiu pat formalistu 
Wolfflinu). Nagrinėdamas formų gyvenimą erdvėje, medžiagoje, 
dvasioje ir laike, Focillonas išrutulioja eilę originalių ir gilių sam- 
protavimų apie stiliaus sąvoką, apie erdvės tipus tapyboje ir skulp- 
tūroje. Jis itin sąmojingai ir daug kur teisingai nagrinėja medžiagos 
ir technikos, įrankio ir faktūros sąvokas, naujoviškai nušviečia klau- 
simą apie menininko santykį su tikrove, apie kūrybinius tipus (,,dva- 
sines šeimynas"'), apie meno sąryšį su visuotine kultūra, apie aplinkos 
vaidmenį, apie istorinį laiką ir panašiai. 

Focillono aptarimai nevisuomet pasižymi tokiu aiškumu ir tikslu- 
mu, kaip vokiečių meno tyrinėtojų; jis dažnai sprendžia su impresio- 
nistišku miglotumu. Tačiau šiuos trūkumus su kaupu išperka kon- 
genialus meno reiškinių pajautimas. Gal būt, ir ta aplinkybė, kad 
pats Focillonas yra menininkas (jis, kaip ir jo tėvas, verčiasi ofortu), 
visiems jo sprendimams apie meną teikia be galo gyvą ir konkretų 
pobūdį. Ta prasme jį galima gretinti su E. Fromentinu, kuris taip 
pat apie meną spręsdavo visų pirma kaip menininkas. Meniškas, kū- 
rybiškas Focillono santykis su meno problemomis ypač gražiai pasi- 
reiškia jo puikiose meno reiškinių bei jų kompleksų interpretacijose. 
Kaip ir Wolfflinas, jis yra vienas puikiausiųjų mūsų amžiaus žodžio 

meistrų. Kai Woltflino raštuose mus stebina sugebėjimas dviem trimis 
žodžiais išreikšti monumentalią meninio vaizdo esmę, tai lanksti, 
muzikali Focillono frazė intuityviai pagauna subtiliausius meno vei- 
kalo atspalvius bei vibracijas. Abiem atvejais mes turime prieš akis 
mokslininką > menininką, mokantį žiūrovą meno kūrinį regėti, kas 
mene yra pats svarbiausias dalykas, ir neužtemdantį šios esmės nei 
atsajais samprotavimais, nei nemeninių, biografinių ir buitinių faktų 
gausybe. 


Dr. M. Vorobjovas 

MEUMANAS 


1862. VIII. 29 — 1915. IV. 26 


Pagal savo vidines tendencijas ir veiklą, Meumanas — daugiau 
psichologas ir pedagogas, negu kas kitas. Tatai matyti iš to, jog di- 
desniąją savo veikalų dalį yra paskyręs šių sričių klausimams nagri- 
nėti. Antai, redagavo dvejetą 
žurnalų: Bendrosios psichologi- 
jos archyvą ir Pedagoginės psi- 
chologijos ir eksperimentinės 
psichologijos laikraštį. Be to, tu- 
rime jo veikalų tokiomis antraš- 
tėmis: Paskaitos įvadui į ekspe- 
rimentinę pedagogiką;  Atmin- 
ties ekonomija ir technika; Vai- 
ko kalba. Mokytos visuomenės 
akį yra atkreipęs savo darbais 
apie laiko juslę, atmintį. .. 


t 


Filosofines savo pažiūras iš- 
dėstė veikale Protingumas ir va 
lia. Valia jis vadina iš vaidinių 
į veiksmus perėjimo galią bei 
aktą; tai — „perėjimas iš įver- 
tintų tikslo vaidinių ir jiems pri- 
tarimo į veiksmus?'. O protingu- 
| mas — imamas siauresne pras- 
me jam yra sprendimo savarankiškumas, — spręsmo galia''. Gali būti 
valios protingųjų formų ir taip pat protingumo valingųjų formų. 

Nors savo psichologines pažiūras Meumanas yra paveldėjęs iš 
Wundto mokyklos, tačiau voliuntarizmo išvengė. 

Nuo 1900-ųjų metų jis ėmė profesoriauti Ziūriche (Šveicarijoj), 
Karaliaučiuj, Miinstery, Hallėj, Leipcige ir galop Hamburge (kur ir 
pasimirė). 

Svarbiausieji jo estetiniai veikalai yra šie: Estetikos sistema, Ritmo 
psichologijos ir estetikos tyrinėjimai ir Įvadas į šių dienų estetiką. 

Meumanas tebelaikytinas psichologinės estetikos atstovu, nors jis 
pats smarkiai kritikuoja tos srovės vienašališkumą. Jo nuomone, psi- 
chologinė estetika niekaip negali patenkinti reikalavimų psichologi- 
jos kaip mokslo. Nes juk neleistina estetinius gamtos objektus vie- 
nodai traktuoti su dirgiais (Reize), kaip kad jie nagrinėjami bendrojoj 
psichologijoj. Taip pat grynai psichologiniam nagrinėjimui nėra 
prieinamas nė specifiškai estetinis gero ir blogo skonio matas. Taigi 
subjektyviai psichologinį metodą būtinai reikia papildyti objekty- 
viu. To negana: reikia, kad toji estetika įsivestų dar ir specifiškai 
estetinį požiūrį, kuriuo pasiremiant būtų galima atrinkti tuos sąmo- 
nės vyksmus, kuriuos mes laikome estetiškais. Savo paties nusistatymą 
Meumanas taip formuluoja: ,„Estetinių faktų srityje mes susiduriame 
ne tik su ypatinga sąmonės vyksmų rūšimi, kaip psichologinė estetika 
prileidžia, bet [ir] su savotišku žmogaus nusistatymuų pasaulio atžvil- 
giu, [nusistatymu,| kurį turime... vertinti pagal jo subjektyviąją ir 
objektyviąją pusę'?'*“, 

Bendrąją estetikos sritį Meumanas suskaldo dar į tokias posrites: 

1. Estetiškai pasimėgstančio žmogaus nusistatymas; 

2. Estetiškai produktingo žmogaus, arba menininko, nusistatymas; 

3. Meno veikalai (menas ir atskirų menų sistema) ir 

4. Estetinė kultūra. 

Iš jų tik pirmąją mokslininkas psichologas tegali savo priemonėmis 
išsamiai apdoroti. Likusios trys sritys tesileidžia nagrinėjamos vien 
objektyviu keliu. Meumanas mano, jog tokios pagrindinės estetinės 
kategorijos, kaip gražu, kilnu, tragiška, komiška grynai psichologi- 
niais pradais besiremiant nėra išaiškinamos. 

Kritikuoja Meumanas ir kitas estetines teorijas. Antai, visoj spe- 
kuliatyviojoj 19-0jo amžiaus estetikoj nesą galima rasti nieko pamo- 
koma. Metafiziniai samprotavimai empirinių tyrinėjimų nė kuo 
negalį papildyti; aplamai, tarp šių dviejų metodų negalį būti jokio 
natūralaus perėjimo. Jis niekaip nepripažino, kad estetinis įvertini- 
mas galėtų būti apriorinės prigimties, vadinasi, kad jis pirmesnis už 
bet kokią patyrą. Tai, kas meno veikale vadinama išraiška bei turiniu, 
Meumanas perkelia į suvokiantįjį subjektą. Objektyvioji veikalo 
pusė — jo išorinė lytis — tesanti reliatyvios vertės. Štai kur Meumano 
psichologizmas. Taip pat estetinį pasimėgimą kur kas daugiau nule- 
miąs asociatyvusis — atseit, subjektyvusis — veiksnys, negu veikalo 
išoriniai duomenys. Subjekte, ne objekte esą pagrįsta tai, ką daiktas 

mums reiškia — jo ,„dvasinė spalva'', arba „išraiška''. Asociatyvusis 
veiksnys Meumanui yra tas pat, kas ir suvokiančiojo subjekto įjauta. 

Jo kritikai“', rodos, teisingai kaltina jį nesupratus tikrosios svar- 
bos to, ką visų amžių idealizmas vadino idėjos imanentiškumu jusli- 
niame reiškinyję — vadinasi, to, kuo šiaip ar taip yra atžymėta 
daikto savarankiškoji reikšmė, nepriklausomai nuo subjekto. Taigi 
neišmanė Meumanas, kas yra estetinio objekto ,,dvasinės gyvatos 
išraiška''. 

Jis, berods, aiškiai pripažįsta faktą, kad meninio turinio nešio- 
tojas gali būti vien juslinis reiškinys. Tačiau jis neskiria menininko 
vaizduojamojo jausmo — sielos gyvatos — nuo veikale įkūnyto idea- 
laus turinio. Tad dėl šios priežasties — negalėdamas atitrūkti nuo to, 
kas grynai kūniška — jis teigia, kad menas visai nepadedąs išreikšti 
dvasinės gyvatos; galį būti tik atvirkščiai: meno veikale atvaizduoto 
asmens gyvata mums paryškinanti būdingąsias jo kūno lytis bei ju- 
desius?*. 

Estetinį įvertinimą Meumanas formuluoja kaip patį estetinį pasi- 
mėgimą lydintį ir to pasimėgimo rezultatą suglaudžiantį aktą; o apskri- 
tai šį įvertinimą įprasta laikyti bet kokio estetinio suvokimo pamatu 
ir būtina sąlyga. Jis skiria šešis to įvertinimo laipsnius, kurių pats 
aukščiausias (penktasis) ,,„remiasi tiek turinio, tiek formos elemen- 
tais''; turinį vertina estetinės vertės požiūriu, vertės, kurią jis (tas 
turinys) įgavo menininko vaizduosenos dėka, o forminius elementus 
vertina požiūriu, kurs parodo, kaip tie elementai ,„„gamina bendrą 
estetinį įspūdį. Tatai aukščiausias estetinio įvertinimo laipsnis. Pa- 
brėžtina, kad juo pasižymi išlavinti asmens, diletantiškai besiverčią. .. 
menu; vadinasi, jų įvertinimas visais atžvilgiais yra aukštesnis už 
pačių menininkų įvertinimą, kurs neretai yra vienašališkai techniš- 
kas'' ir ,„beveik iš viso nepaiso turinio'???. 

Tai išvados psichologo ir pedagogo eksperimentininko, kuriam 
atrodė, kad žmogaus nusistatymą paprasčiausiųjų estetinių įspūdžių 
atžvilgiu yra galima su visuotinai galiojančiu tikslumu išaiškinti. Jo 
svajonė buvo, kad ilgainiui susikurtų eksperimentu paremta elemen- 
tarinė estetika. Todėl ir Fechneris jam buvo toks mielas; jis jį vadina 
tikruoju naujovinės estetikos kūrėju ir džiaugdamasis mini jo suras- 
tuosius estetinio pasimėgimo principus. 

Pedagogo prigimtis neleido Meumanui be kartaus pasipiktinimo 
žiūrėti į „„mnedėsningą“, desorientuotą moderninį meną, kurs esąs 
tik tuščias, nerimtas eksperimentavimas, o ne apie sakrališką savo 
paskirtį nusimananti kūryba. 

Estetinio pasimėgimo jis nelaiko pagrindiniu meno kūrybos aksti: 
nu. ,„Bet estetinis pasimėgimas nieku būdu negali būti skatinamuoju 
meno veikalų motyvu, nes pirmuosius veikalus kurdami pirminės 
kultūros žmonės, vaikai ir mene besigudinantysis tų veikalų [prieš 
akis] visai neturi“... 

Į griežtą tikslumą palinkusi mokslininko juslė ypač aiškiai matyti 
iš to, kaip Meumanas traktuoja atskirus menus. Visur, kur tik gali- 
ma — didžiausias aiškumas ir perregimumas yra jo pagrindinis 
šūkis. Pagal šį kriterijų jis linkęs sulaipsniuoti menus, kultūrinės jų 
vertės atžvilgiu. Kadangi poezija — plačiąja prasme — operuoja 
„tam tikrais žodžiais ir minčių sąryšiais'' ir todėl tiesiai kreipiasi 
„labiau į protą negu į jausmą ir jausmus sužadina labiau tarpišku 
būdu negu muzika“, tai ji ir priklauso aukštesniems kultūros laips- 
niams. Muzika, priešingai: negalėdama apibrėžtai mąstomų minčių 
reikšti ir bendromis nuotaikomis tepasiekdama jausmus, turinti dau- 
giau socialinės negu kultūrinės reikšmės ir todėl tegalinti priklausyti 
žemesnės kultūros ratui. Schopenhaueriui muzika buvo aukščiausioji 
Valios objektyvacijos lytis; Kantui ji — „įžūlus menas". Meumanas 
savo muzikos nemeile, atrodo, yra artimesnis Kantui. 

Gamta grožėjimosi Meumanas nelaiko specifiškai estetiniu jaus- 
mu. Su gamta susyją tik „aplamai žmogiškos mintys ir jausmai". 
„Todėl teisingai kai kurie naujieji estetikai, pav., Witasekas, nurodo 
į tai, jog net tokius gamtos įspūdžius ar nuotaikas, kaip kilnumas ar 
begalybės įspūdis, žvelgiant į jūrą, arba audringos nakties klaikumo 
bei smurto įspūdis ir panašūs dalykai, — iš esmės apsprendžia užesteti- 
kiniai momentai''*!, 

Tragedijoj dalyvauja objektyvūs ir subjektyvūs momentai. Pir- 
masis išreikštas vaizdavimu ,„to vidujinio viršum kančių iškilimo, iš 
kurio gimsta pasimėgimas''. Antrasis, subjektyvusis, momentas eina 
iš to, „kad estetinis pasimėgimas, be to, imasi iš gilaus nusiminimo 
nuotaikos, kuri paskum vėl esti nugalima, kad sukeltų aukštesnės 
rūšies pasimėgimą'?'*?, 

Panašiai yra ir su komišku įspūdžiu. Sakysim, buvo žmogaus pa- 
siruošta milžiniškai pastangai nugalėti kokią žymią kliūtį (pav., per- 
šokti virvę) — ir štai, pastangai bevirstant veiksmu, kliūtis ūmai ir 
nenumatytai dingsta (koks geras bičiulis žaibo greitumu pašalina 
virvę). Nelauktai paaiškėjęs pastangų nereikalingumas kelia juoką. 
Komiškumo atmainų yra daug. 

Meną Meumanas griežtai skiria nuo žaismo, nuo jausmų raiški- 
nimo ir pamėgdžiojimo. Menas jam yra ,„.. individualiu ir pavaiz- 

džiu būdu, pavaizdžiomis priemonėmis atvaizdavimas veikale išorinės 
tikrovės..., — veikale, tenkinančiame vien menininko asmeninį 
tikslą, būtent, tobulai išreiškiančiame vidujinius jojo pergyvenimus, 
kurių tikslas todėl jame pačiame glūdi?'**, 

Kadangi meno kėslas nėra kopijuoti, tai jis tikrovę vaizduoja ne 
visiškai tokią, kokia ji yra kasdienei akiai, bet šiek tiek idealizuotą. 
Viduje bedorojamas, įjausmintas menininko pergyvenimas ,,darosi 
aukštesnis ir reikšmingesnis''. Meno „rezultatui [veikalui| nedera 
būti objekto suskaldymu ar supratimu bei aiškinimu''. Tas „,rezul- 
tatas vėl yra realus objektas, kurs tiek menininkui, tiek žiūrovui 
[pasigrožėtojui |privalo būti aukštesnis tikrovės ekvivalentas: meni- 
ninkui aukštesnis ekvivalentas to, ką jis pergyveno, pasigrožėtojui — 
ekvivalentas'', atstojąs jam menininko pergyvenimo atgaminimą““, 

Net Meumano idėjiniai priešai pripažįsta jo reto ūgio erudiciją, 
apsiskaitymą, nepaprastą savarankiškumą darbe ir tokį pat objekty- 
vumo troškimą. Negera esą tik tai, kad jis, nors ir būdamas vienas 
iš svarbiausiųjų psichologinės estetikos sunaikintojų — pats vis dėlto 
nestengęs galutinai apsivalyti nuo psichologizmo. 

Kitas svarbus priekaištas būtų dar jam tas, kad jis, — kuriam 
taip labai knietėjo ištirti kūrybinį aktą, — menininko psichofizinę 
prigimtį, jo individualų ypatingumą telaiko antraeilės reikšmės veiksniu 
meno gaminimo istorijoj. Svarbiausieji lėmėjai jam atrodo esą objek- 
tyvūs meno uždaviniai bei problemos, kuriuos kartais menininkams 
užduoda jų gyvenamojo meto kultūriniai reikalavimai ar šiaip oficia- 
lieji užsakymai, kartais vėl jiems tatai išplaukia iš pačių jų darbo: 
iš medžiagos bei apribotų priemonių, kuriomis naudojasi tam tikri 
menai; galop iš religinės bei šiaip idėjinės aplinkos suvaržymų. 

"Taip pat per konkreti, geidžianti visa suracionalinti ir pertraukti 
per tyrinėtojo laboratoriją, Meumano mąstysena kažkaip nestengia 
prisigauti price savo objekto šaknų — šiuo atžvilgiu, prie tikrųjų meno 
gaminimo sąlygų, kurios juk yra tokios trapios ir tokios irracionalios, 
kad bematant pasprūsta iš kruopštaus analitiko rankų. Net paprastas, 
bet jautrus skaitytojas, kad iš ūmo ir nevaliodamas konkrečiai sufor- 
muluoti autoriui taikytinų priekaištų, Meumaną paskaitęs aiškiai pa- 
lieka dvasioje nesotus, pačiose sielos gelmėse nenuteiktas, nepaglosty- 
tas, — ko paprastai nesti įsigilinus į raštus tų, kurie iš pat esmės 
permano meną, jo organiškai vienovišką prigimtį. Nebėra ko kalbėti 
apie didžia istorine patirtimi ginkluotą šių dienų kritiką, prieš kurią 
Meumanas, — tas guvus ir geras anketinis klasifikatorius, — bene 
svarbiausiose savo pozicijose jau nebeatsilaiko. 

WALZELIS 


g. 1864. X. 28 


Svarbiausieji šio literatūros istoriko gyvenimo ir veiklos duomenys 
yra šie. 

Gerą savo gyvenimo dalį jis praleido Vienoj: čia gimė, čia pradėjo 
ir mokslinę karjerą, nes kaip tik savo gimtajame mieste 1887 metais 
buvo pakeltas docentu. Ly- 
giai po dešimties metų, va- 
dinasi, 1897 m., iškviečia- 
mas į Šveicariją — į Berno 
universitetą. profesorium. 
Čia vėl dešimtį metų pra- 
buvęs, 1907 m. persikraus- 
to į Vokietiją — skaityti 
paskaitų Drezdene. Pralei- 
dęs čia keturiolika metų, 
išvyksta į Boną. O 1933 m. 
išeina į pensiją. 

Neminint Walzelio iš- 
leistųjų kitų autorių raštų, 
jo tikrosios pažiūros į lite- 
ratūros istorijos problemas 
bene pirmą kartą viešai 
paskelbiamos 1908 m. ori- 
ginaliame veikale Deutsche 
Romantik. Valzelį visų pir- 
miausia domina pačių idėjų istorija, jųjų paveldėjimas ir daugiau ar 
mažiau savarankus tolimesnis jų ugdymas. Vėliau jis atsidėjęs tyrinėja 
pačios kūrybos esmę bei įvairias josios lytis. Šio darbo vaisiai išdėstyti 
jo studijose: Wechselseitize Erhellung der Kiūnste — Kaip menai vie- 
nas kitą nušviečia, — 1917 m., Gehalt und Gestalt im Kunstwerk des 
Dichters — Turinys ir forma kūrėjo veikale, — 1925 m. ir Wortkunst- 
werk — Žodinio meno veikalas, — 1926 m. 

Nuo 1923-ųjų metų Walzelis pradėjo leisti seriją veikalų — vienu 
bendru vardu Handbuch der Literaturwissenschaft — skirtą visų lai- 
kų ir tautų literatūrai tirti (vienas tos serijos vienetas yra ir jo Gehalt 
und Gestalt). Čia taip pat įjungtas ir dviejų tomų Walzelio veikalas 
Deutsche Dichtung von Gottsched bis zur Gegenwart (1927 — 30 m). 
Kita — 25-ių tomų — serija yra Untersuchungen zur neueren Sprach- 
und Literaturgeschichte (nuo 1923 metų); trečia — 12-kos tomų — 
Pandora (1911 — 13 m.); ketvirta — Wortkunstwerk (8 sąsiuviniai, 
išėję tarp 1928 ir 1933 metų) ir pagaliau Mnemosyne (leidžiama nuo 
1929 metų). 

Estetinėse savo pažiūrose Walzelis daugiau objektyvistas, atseit, 
grožines vertybes sieja ne tiek su subjektu, kiek su objektu. 

Toliau, formalistų ir turinio šalininkų ginče jis griežtai nelemia 
nei vienų, nei antrų naudai, nurodydamas turinio ir formos organišką 
neperskiriamumą ir, tam tikrais atvejais, net negalėjimą aiškiai atsek- 
ti, kur baigiasi turinys ir kur prasideda forma, ir atvirkščiai (pastaroji 
argumento dalis yra bendra su grynaisiais formalistais; juo pastarieji 
vainoja turinio šalininkus). — — — 

Walzelio veikalai — nėra populiarioji literatūra. Tačiau pasiimtą 
dalyką autorius išdėsto gana ramiai, tarsi pasilsėdamas, pasidairyda- 
mas, paekskursuodamas. Naujų ir gyvų minčių tuose raštuose labai 
gausu. Tik jos — „„besidairant“ — išmėtomos, nukilnojamos toli vie- 
na nuo kitos. Autoriui neįprasta savo tam tikru klausimu pasisakymus 
logiškai suveržti; tame pačiame straipsnyje jis geba pripasakoti tarp 
savęs arba labai maža bendra teturinčių, arba visai nesirišančių daly- 
kų. Tuo Walzelis šiek tiek primena Lessingą — tik be pastarojo pole- 
minio temperamento. Tad ir šiame leidinyje įdėtasis straipsnis — Įtd- 
kos reikšmė kūrėjui — nėra toks, kokį jį Walzelis parašė; tatai ištrau- 
ka iš kitu vardu pavadinto straipsnio; bet ir iš tos ištraukos teko paša- 
linti dar kai kurios „ištraukos“. Atrodo, jog — turinio atžvilgiu — 
sutorius liko nepažeistas, kad ir kiek kitaip suvarstyta jo mintys. 

PLOTINAS 


205 — 270 m. po Kr. 


Nors per ilgus mūsų eros amžius garsiai nuaidėjęs dvasinis sąjūdis, 
žinomas neoplatonizmo vardu, ne Plotino yra pradėtas, tačiau toji 
mąstymo linkmė bemaž visuomet siejama tik su šia asmenybe. Tatai 
nulemia ne didžiulis Platono ir Plotino vardų panašumas, bet tasai 
pastarojo kūrybinis originalumas, kuriuo jam neprilygo nė vienas iš 
jojo pranokėjų, ir dar ta aplinkybė, kad, Plotinui mirus, jo sistemą 
ištiko didelė krizė. Tuo būdu tikrasis neoplatonizmas yra — tik 
plotinizmas. Tiesa, nėra tikrai žinoma, kaip ir ko mokė tiesioginis 
Plotino įkvėpėjas, Ammonijus Sakkas, nes raštų jokių nepaliko — tik 
gyvu žodžiu dėstė savo mokslą. Žinome vien, kad gyveno maždaug tarp 
175 —242 m. po Kr., kad buvo užaugintas krikščionimi, bet vėliau, 
nuo tos religijos atsimetęs, sugrįžo į senąjį graikų tikėjimą, ar susikūrė 
visai savarankią mistinę pasaulėžiūrą, paremtą klasinės filosofijos 
pradais. Taip pat turime ne visai tvirtą aleksandriečio neoplatoniko 
Hieroklo liudijimą, kad Ammonijus tarp Platono ir Aristotelio pa- 
žiūrų esminio skirtumo nematęs. Sakko — t. y. ,,Maišininko“ — pra- 
vardė rodo, tur būt, jo elgetišką asketišką gyvenseną. 

Neįmanoma nustatyti, ar daug ko iš Ammonijaus filosofijos Plo- 
tinas įtraukė į savo sistemą, nes jis apie savo mokytoją ir jo mokslą 
nekalbus pasiliko visuomet; netgi su dviem savo draugais — Herenni- 
jum ir Origenu — buvo susitaręs griežčiausioj paslapty laikyti tai, ką 
jiems paskelbė Ammonijus. 

Negali su Plotinu lygintis nė Numenijus iš Apamėjos (Sirijoj) — 
tas jo ir jojo mokytojo pranokėjas, bandęs sulieti Platono ir Pitagoro 
teorijas ir daręs nemažą įspūdį Plotinui. 

Tai buvo vadinamojo helenizmo metas — kada pirmoji ir pagrin- 
dinė Aleksandro svajonė, įkurti pasaulinę graikišką imperiją, buvo 
jau į nieką pavirtusi ir pasiliko tik antroji, tebesirealizuojanti, bet 
ėmusi nujausti savo neišvengiamą žiugimą, — tai didžiojo nukariau- 
tojo plačiai išnešiota graikų kultūros dvasia. Ir toji nusenusi dvasia, 
suimta tragiškos baimės, piestu dar stoja prieš ką tik beįsigalinčią 

jauną krikščionybę. Paskutinius savo syvus sukaupęs, helenizmas dar 
suspėjo išauginti pluskuotą viršūnę — neoplatonizmą, kurs į visų 
aukščiausiąjį smailumą išsigavo Plotino sistemoje. Čia visais saulėly- 
džio spalvų raštais išsiryškino tikroji Hellados reikšmė žmonijos kultū 
riniam likimui. ,„Plotino mokslas nėra žlugimo reiškinys, kaip dau- 
gumas to pavargusio ir atsigyvenusio meto formacijų, bet suma visų 
dvasinių galių — grožio švyturys, kaip simbolis ir ženklas neatšau- 
kiamo galo'' (Mehlis, Plotin, 7 p.). Neoplatonizmas ,„yra paskutinis 
didelis bandymas Rytų dvasią sutaikinti su Vakarų dvasia, valdant 
grynajai formai" (ibid. 7 p.). 

Biografinių žinių apie Plotiną labai negausu. Jo griežtas asketizmas 
liepė jam gėdintis savo fizinio įsikūnijimo ir nuslėpti visa, kas kalba 
apie jo praeitį, tėvus ir tėviškę. Pagrindinis šiuo atžvilgiu šaltinis yra 
Porfyrijaus užfiksuotas trumpas jo gyvenimo aprašymas; kiti senovės 
autoriai, kaip Eunapijus, Suidas ir Eudocija, labai trumpai pakarto- 
dami vieną kitą Porfyrijaus suminėtą faktą, viršiau to viso tenurodo 
vien Plotino gimimo vietą; o tai Likono ar Likopolio miestas Egipte. 
Kitos žinios apie didįjį mąstytoją prasideda nuo aštuntųjų jo amžiaus 
metų: tuomet ėmęs lankyti — tur būt, retorikos ir gramatikos — mo- 
kyklą. Vėl didelis tarpas — iki 28 metų. Tuomet ėmęs stipriai rištis 
prie filosofijos. Su ta intencija aplankęs visas to meto Aleksandrijos 
garsenybes, bet kiekvieną kartą sugrįždavęs iš jų apviltas — vis nega- 
vęs to, ko jo siela ilgėjusis. Taip kažin kuomet pasiguodęs vienam savo 
draugui. Šis supratęs, ko Plotinui reikia, ir nusivedęs jį pas Ammonijų, 
kurio anas dar nepažinojęs. Vos tik jį išgirdęs, Plotinas tuojau apsi- 
džiaugęs ir taręs draugui: ,,Šito aš ieškojau"? Nuo tos dienos per ištisus 
vienuolika metų su Ammonijum nebesiskirdamas, į filosofiją taip 
įsitraukęs, jog, nebesitenkindamas vienų graikų išmintimi, panoręs 
ištirti ir persų bei indų mąstyseną. Veikiai ir progos sulaukęs. 242-ųjų 
metų pavasarį Romos imperatorius Gordijanas III ruošėsi į žygį prieš 
persus. Plotinas — tuomet turėdamas 39 metus — prisibloškęs prie 
jo armijos ir išžygiavęs drauge. Bet imperatoriui ši militarinė ekspedi- 
cija buvo nelaiminga: jis krito Mesopotamijos lygumose nuo sąmoksli- 
ninkų kalavijo. Tame sąmyšyje grėsęs didelis pavojus ir Plotinui. Var- 
gais negalais pavykę dar pasprukti į Antiochiją, o ,,Filypui pasigrobus 
valdžią", 243 ar 244 m., atseit, būdamas 40 metų vyras, atvykęs 
į Romą ir įkūręs savo filosofinę mokyklą, su kuria persiskyręs tik 
prieš pat mirtį. 

Buvo ligotas. Į senatvę rankose ir kojose atsivėrė pūliuotos žaizdos. 
Balsas susilpo, o galop visai užkimo. Mokiniai ėmė jo vengti, nes 

turėjo paprotį kiekvieną iš jų, pasisveikindamas, apglėbti. Pasijutęs 
galutinai pavargęs ir apleistas, apie 268, t. y. apie pirmuosius Marko 
Aurelijaus Kliaudijaus viešpatavimo metus, ieškodamas ramybės, 
pasitraukia iš didžiojo miesto ir įsikuria Kampanijoj, savo mirusio 
mokinio ir ištikimo draugo Dzeto dvare, prie Minturnų. Netolymais, 
Puteolyje, gyveno kitas jam atsidavęs jojo mokinys, gydytojas Eusto- 
chijus. Tas jį lankė ir slaugė iki pat paskutinės valandos. Apie Plotino 
mirtį Eustochijus taip paliudija. Kartą, vos bespėdamas, atsiskubinęs 
jis iš Puteolio ir savo mokytoją radęs jau bemerdėjantį. ,,Tavęs dar 
laukiau“, — pasakęs šis ir pridūręs, jog dabar jis pasistengsiąs „tai, kas 
mumyse dieviška'', perkelti į tai, kas visatoje dieviška. Ir kaip tik tą 
akimirką pašliaužusi po jo lova gyvatė, kuri, nieko nelaukdama, pra- 
dingusi čia pat sienoj buvusiam urve. Kartu su tuo reiškiniu ir Ploti- 
no siela atsiskyrusi nuo kūno, kuriuo ji naudojosi 66-rius metus. Plo- 
tinas mirė sukakus dvejiems Kliaudijaus viešpatavimo metams. 

Plotinas dar griežčiau už Platoną degradavo žemišką buitį, dar 
primygtiniau kūną tapatindamas su kalėjimu (kūnas graikiškai soma, 
o sema — kalėjimas). Todėl, pasišalindamas iš šio gyvenimo, norėjo 
nutrinti visą savo jame buvimo atminimą, išskiriant mokslą, kurį, 
mokinių prašomas, sutiko, užrašęs, palikti. Kiek tik kartų buvo kalbi- 
namas papozuoti vaizdakaliui, kad tas pagamintų jo biustą — visuo- 
met nepermaldaujamai atsisakinėjo. Tuomet uoliausias iš jo mokinių, 
Amelijus, sugalvojo tokią ,„apgaulę''. Jis turėjo draugą — Portfyrijaus 
žodžiais betariant — „geriausią iš tuomet gyvenusių tapytojų (dzo- 
grafų)'', vardu Karterijų. Šį jis pradėjo atsivedinėti į Plotino paskai- 
tas, kad gerai išstudijuotų jo mokytojo veidą ir, prie jo pripratęs, 
galėtų jį namie iš atminties užfiksuoti drobėj. Daug čia padėjęs ir pats 
Amelijus savo pastabomis dėl kuriamojo portreto su originalu pana- 
šumo. Ir taip, abiejų draugų kantrumo ir Karterijaus gabumų dėka, 
be Plotino žinios buvęs sukurtas labai į jį panašus jo atvaizdas. Deja, 
tasai didelio pasiaukojimo ir gražiausių intencijų vaisius neišliko iki 
mūsų dienų, — niekas iš filosofijos istorikų nenurodo, koks likimas jį 
ištiko. Apie Plotino išvaizdą bežinome tik tiek, kad ji buvusi pilna 
meilaus žmoniškumo. Jam kalbant, iš jo veido gausiai sruvenusi kažin 
kokia neįspėjama šviesybė, ir tame dvasios pakilime, šiaipjau būdamas 
neįstabus, tik be galo simpatingas, jis atrodydavęs net gražus. 

Tas iš jo spinduliuojąs žmoniškumas buvęs visų jaučiamas, ir jį 
mėgę visokios padėties Romos gyventojai, kas tik jį bepažinę. Nors 
į daugybę ginčų buvęs kviečiamas tarpininku, tačiau nė vienas iš 
valstybės vyrų nepasidaręs jo priešu, neskaitant idėjinių priešų, 

kurių niekas iš dvasine veikla pasireiškusiųjų neišvengia. Vienas iš 
tokių Plotino priešų yra minimas Olimpijas iš Aleksandrijos, neilgą 
laiką drauge su juo klausęs Ammonijaus paskaitų. Tasai žmogus ban- 
dęs griebtis net magiškų priemonių, norėdamas Plotinui pakenkti. Bet 
šis pasižymėjęs tokia milžiniška sielos galia, kad siunčiamus jam ant- 
gamtinius smūgius mokėjęs sugrąžinti jųjų autoriui, ir galėjęs dvasioje 
regėti, kokių tatai duoda rezultatų. Su tokia nuostaba ir naivumu 
kalba apie šį vyrą Porfyrijus. 

Ir senoji pagonių mistika, kaip ir krikščionybė, tikėjo, kad kiek- 
vieną žmogų per visą jo gyvenimą lydi koks nematomas globėjas; 
graikai jį vadino daimonu - dieveniu, krikščionybė — angelų sargu, — 
nors kartu su pastaruoju dažnai aplink žmogų suka ir įžūlus kipšas. 
Pagonybė irgi savo dievenius rūšiavo: vieni jų buvo aukšto, grynai 
dieviško rango ir apie save bylojo vaiskiomis moralinėmis direktyvo- 
mis — kaip, va, Sokrato daimonion, kurio perspėjamieji nurodymai 
(bet niekados ne pozityvūs raginimai į ką nors) buvo tolygūs sąžinės 
balsui; kiti gi — paprasti nešvankūs velniūkščiai, — daimonioi ti; jie 
lenkę žmogų į savanaudiškus darbus. Apie Plotiną yra užrašytas toks 
epizodas. Vieną kartą atvykęs į Romą kažin koks egiptiečių kunigas. 
Gavęs pažinti Plotiną, įsigeidęs išbandyti šiojo sielos galybę. Tam 
tikslui pasikvietęs Plotiną į Izidos šventovę — tą vienintelę egiptiečiui 
„švarią'' vietą Romoje — ir paprašęs, kad šis iššauktų savo dievenį. 
Plotinas sutikęs. Išvydęs negirdėto skaistumo reginį, kunigas sušukęs: 
„Palaimintas esi, turėdamas dievą [savo] daimonu, o ne kokį žemojo 
padaro dievenį"' To įvykio paskatintas, Plotinas vėliau parašęs ir 
atskirą traktatą Apie mus sergstintį dievenį, kuriame jisai stengiasi 
parodyti, kodėl tie „„sargai'' nevienodo dieviškumo. Kai vėl Ameli- 
jus — buvęs nemažas pagoniškas davatka, gebėjęs kiekvieną jauną 
mėnesį ir šiaip kulto švenčių dienomis kreiptis į dievus ir aukoti — 
vieną dieną ėmęs kviesti į tas apeigas ir Plotiną, šis griežtai atsakęs: 
„Anie tegu pas mane ateina, ne aš pas juos''. Niekas iš jo mokinių 
tuomet nesupratę, nei klausti išdrįsę — net apsukrusis Porfyrijus, — 
ką galėtų reikšti tie išdidūs žodžiai dievų adresu. Jo didis ir įžvalgus 
protas bodėjosi žemu politeistiniu ritualu. 

Pažymėtina tai, kad Plotinas visuomet savyje išsaugojo griežčiausią 
mokslininko taktą ir blaivumą: jis pats savo raštuose nė vienu žodžiu 
neprasitaria apie jokius antgamtinius savo patyrimus: ekstatiškas vizi- 
jas bei šiaip mistifikacijas. 

Anos su legendiniu atskambiu žinios parodo, kokia nusistebėjimo 
aureolė gaubė Plotino asmenybę dar jam gyvam tebesant. 

Bet yra ir kiekvienam suprantamų liudijimų, iš kurių matyti, koks 
Plotinas buvo puikus psichologas. Sakoma, jog daugelis jį pažinojusių 
aristokratų, nusimanydami nebeilgai gyvensią, pavesdavę savo vaikus 
ir turtus jam globoti, tardami jį esant ,„šventą ir dievišką saugotoją?'. 
Ir Plotino namai visados būdavę „pilni jaunikaičių ir mergaičių"'. 
Betgi jis sugebėdavęs vienu metu doroti abstrakčiausias problemas ir 
giliausiai įsijausti į kiekvieną atskirą sielą; be to, būti rūpestingu 
sąskaitybininku, valdant auklėtinių turtus ir renkant jiems pajamas. 
Iš kiekvieno tų savo auklėtinių elgesio mokėdavęs įspėti, koks kurio 
bus likimas. Ir jo pranašavimai visi pasitvirtindavę. Niekuomet jam 
nestigdavę kiekvienai situacijai deramų patarimų bei paguodos. Taip 
vieną dieną priėjęs prie Porfyrijaus ir pasakęs, kad pastarasis esąs 
pasidavęs liguistai — melancholiškai — psichinei būsenai, kuri stu- 
mianti jį į nusižudymą. Porfyrijus prisipažįsta tokių minčių tikrai 
turėjęs. Kad šis galėtų prasiblaivyti, Plotinas pataręs aplinką pakeisti — 
kur nors toliau iškeliauti. Porfyrijus paklausęs ir leidęsis į Siciliją. 
Patarimas padėjęs, bet užtat savo mokytojo daugiau nebematęs. Anas 
vienu žvilgsniu iki gelmių apimdavęs kiekvieno sielą, įspėdamas visas 
nedorybes bei slaptus ketinimus. 

Savo mokinių tarpe Plotinas turėjo įvairiausio luomo bei verslo 
žmonių: gydytojų, advokatų, aukšto laipsnio valstybės vyrų bei įžymių 
moterų. Iš jo atidžių klausytojų paminėtini net keli senatoriai: Mar- 
cellus Oroncijus, Sabinillas ir Rogacijanas. Dideli jo mokslo entuzias- 
tai buvo pats imperatorius Gallijenas ir jo žmona Salonina. Pasi- 
naudodamas imperatoriaus palankumu, Plotinas buvo jau jį prikal- 
binęs atstatyti kažin kokį sugriautą Kampanijos miestą — spėjama: 
Herkulaną ar Pompėjų — ir leisti jam su visa apylinke tvarkytis pagal 
Platono suprojektuotus įstatymus; tenai ir pats Plotinas su savo mo- 
kiniais ketino persikelti. Tačiau atsirado rūmuose šiam projektui 
priešingų žmonių. Gallijenas buvo atkalbėtas. Taip ir nebeteko atkurti 
miesto, Platono garbei turėjusio vadintis Platonopoliu. 

Iš grynajam mokslui atsidavusiųjų Plotino mokinių bene visų 
gabiausias buvo Porfyrijus — finikietis iš Tiro, savo tėvų kalboj 
vadintas Melku, t. y. ,,Karalium“. Jis gimė 232 ar 233 m. po Kr. ir 
mirė ketvirtojo amžiaus pradžioj — Sicilijoj. Porfyrijus su Plotinu 
bendravo vos šešerius metus, bet įsigijo labai didelį savo mokytojo 
pasitikėjimą. Jis buvo kaip ir testamentu įgaliotas sutvarkyti mokytojo 
raštus. Porfyrijus pasižymėjo ne tik filosofijos srityje, bet taip pat 
nemažai rašė ir apie religiją, kulto dalykus, matematiką, muziką 
(imamą plačia prasme), gramatiką, istoriją, retoriką ir astrologiją. 

Buvo garsus, visų pirma, kaip komentatorius, aiškinęs ne tik Plotino, 
bet ir Platono, Aristotelio bei Teofrasto veikalus. Pasaulinio garso 
Porfyrijus įgavo logikos srity. Aristotelio loginiais tyrinėjimais pasi- 
remdamas, jis parašė logikos įvadą, vardu Eisagogė. Šis veikalas savo 
keliu buvo daugelio komentuotas, ir juo, kaip pagrindiniu logikos 
vadovėliu, naudotasi ne tik senovėje, bet ir viduramžiais; buvo išvers- 
tas į lotynų, arabų ir armėnų kalbas. Savo raštais Porfyrijus aktyviai 
pasireiškė ir prieš krikščionybę, griaudamas Jėzaus dievystės idėją ir 
įrodinėdamas Senojo Testamento (pav., Danieliaus) pranašysčių ne- 
tikrumą. Jis savo dideliais filologiniais sugebėjimais dėjo, tam tikrais 
atvejais, pirmuosius pamatus net būsimajai naujųjų amžių Šv. Rašto 
"kritikai. 

Kitas nedaug mažesnės reikšmės Plotino mokinys buvo jau minė- 
tasis etruskas Amelijus Gentilijanas, atvykęs į Romą apie 246 m. 
ir su Plotinu bendravęs bent 24 metus. Porfyrijus jį vadina nuostabiai 
darbščiu vyru; jisai užrašinėjęs savo mokytojo paskaitas, iš kurių 
sudaręs visą 100 knygų; komentavęs Platoną; turėjęs beveik visus 
ištisai persirašęs Numenijaus raštus. Bet pasireiškęs ir originaliais 
savo darbais. Labiausiai pažymėtina tai, kad Amelijus nebesitenkino 
trimis Plotino skelbtosiomis Absoliuto hipostazėmis, tariant, trimis 
pagrindiniais jo pasireiškimo būdais. Antrojoj hipostazėj — dieviška- 
jame Intelekte > Aumenyje — jis įžvelgė vėl tris hipostazes. Anas 
Aumuo esąs trejopas Demiurgas, arba jame esą trys atskiri ,„karaliai'', 
kurių antrasis dalyvauja tikrajame pirmojo būvyje, o tretysis — 
antrojo būvy dalyvauja ir regi pirmąjį. Su Amelijum ir prasideda 
genialiosios Plotino sistemos irimas; ištikimiausias jojo mokinys nu- 
žengė pirmąjį žingsnį į jos sunaikinimą. — 

Plotino raštuose atsispindi jo didelė erudicija. Jis gerai pažinojo 
visas graikų filosofijos mokyklas. Taip pat nebuvo jam nepažįstama 
nė viena matematikos teorema, nei mechanikos, optikos bei muzikos 
teorijos taisyklė. Iš esmės perkurdamas Platono mąstymo sistemą, 
Plotinas į savo naująjį kūrinį mokamai įderino kai kuriuos labai svar- 
bius Aristotelio metafizikos elementus ir kai ką iš pitagoriečių bei 
orfikų pažiūrų, pavyzdžiui, žmogaus sielos daugiakarčio įsikūnijimo 
teoriją, kurią jis daug rimčiau pagrindė, negu Platonas; iš Plotino aną 
teoriją perėmė Giordano Bruno, Lessingas, Goethe ir įvairūs naujųjų 
laikų mistiniai sąjūdžiai. 

Penkiasdešimt keturis Plotino parašytus traktatus Porfyrijus su- 
skirstė į šešias grupes, kiekvienai skirdamas po devynis traktatus. De- 
vyni graikiškai vadinasi ennea; iš čia ir viso rinkinio antraštė — 

Enneados, tai yra Devynetukės. Ir šešetas, ir devynetas anuomet laikyta 
šventais skaičiais, todėl Porfyrijus džiaugiasi turėdamas visus ga- 
limumus tokiai laimingai kombinacijai. Grupuodamas pagrindan dėjo 
ne parašymo laiką, bet turinį. Pats Plotinas savo straipsnius paliko net 
be antraščių; jis tik rašė. O rašė ypatingu būdu. Kiekvieną dorojamąją 
temą mokėjo taip tiksliai apmąstyti, kad, sėdęs rašyti, pylė iš galvos 
tartum srovę vandens — be mažiausio sutrikimo, lyg iš jau esamos 
knygos nurašydamas. Įdomiausia tai, kad galėjo vienkart ir su kuo 
apie painius reikalus kalbėti, ir su sau įprastu mąstymo sklandumu 
rašyti. ,„Jis vienu metu buvo pats su savimi ir su kitais; jo atidumas 
sau pačiam niekuomet nepasiliovė, nebent miegant, o [kartais| ir 
tatai [atseit, miegą| mubaidydavo nepakankamas maitinimasis — 
dažnai būdavo neparagavęs duonos — ir jo visiškas pasinėrimas mąsty- 
me“ (Porphyrius, De vita Plotini, 8, 47). — 

Plotino sistema žlugo tik kaip sistema; kaip problemų versmė ji 
tvėrė ilgus amžius, kerėdama visas į gyvatos gelmes palinkusias sielas. 
Plotinas visados padėdavo surasti tinkamą žodį „visiems tiems 
[mąstytojams bei tyrinėtojams], kurie turėjo duoti daugiau ko, negu 
empirinis pasaulis jiems teikė medžiagos'' (Fr. Koch). 

Vienas iš rimčiausiųjų pastarųjų dešimtmečių filosofų, Rudolfas 
Euckenas — veikale Didžiųjų Mąstytojų Gyvenžiūros (1919 m.) — 
Plotino reikšmę taip įvertina: Jis „ne tik atbaigė senovę ir iš vidaus ją 
suardė, ne tik senajai krikščionybei [jos] pasaulėvaizdį padėjo pra- 
plėsti [, bet] ir viduramžiams, nors ir per daugelį tarpininkų, [iš jo 
išėjo] gryno vidujiškumo posrovė visiems jų [t. y. viduramžių] išpa- 
žinimams pagilinti. [Plotino] idėjos net ir renesanso gyvenimui būti- 
nai padėjo pakilti; lygia dalia ir naujovinis mąstymas bei kūryba yra 
jam daug kuo skalni: prisiminkim tik Goethę ir Schellingą. Taip 
Plotino įtaka veikė per visus amžius. Būdamas tikrai originalus 
mąstytojas, jis dar ir šiandien nėra išsibaigęs, — dar vis sugeba teikti 
vertingų paskatinimų''. 

že 


Amžinasis viso ko Pradas, arba Absoliutas, Plotinui yra Vienis 
(Ev) Iš Jo yra gimusi būtis. Jo vidaus turinio ir pilnatvės žmogaus 
protas nestengia apimti. Ir nėra jokios sąvokos Jam išsakyti. Bet ir 
Vieniu Jis laikytinas ne matematine prasme, o tik ta, kad Jame 
pražūva bet koks daugis bei ko nors atskira apsprendžiamumas. Jis yra 
„vienas“ kažkas, kurį tegalima tik neigiamai aptarti, nusakant, kas 
Jis nėra — panašiai, kaip indų Nirvaną, kuri išslysta iš kiekvienos pro- 

tinės apybrėžos. Apie Vienį kalbant, negalima pasakyti net kad Jis, 
mums pažįstama buvimo prasme, yra. Jis — aukštesnis ir pagrindines- 
nis už būtį, ne tik už formą, erdvę ir laiką. Nėra Jis nė mąstymas, nes 
Jame nėra skirtumo tarp to, kas mąstytų ir kas būtų mąstoma — tarp 
subjekto ir objekto; nėra nė savimonė, savižina. Jis yra anapus viso 
šito — yra neišmąstomas, absoliutus stebuklas. 


Tačiau tas viso ko Turėtojas ir Nešiotojas ir viso ko Pirmasis yra 
nelygstamas (absoliutus) Gėris, nes yra „„nepavydus“: nori savo pil- 
natvę turėti ne tik sau vienam, bet ir kam kitam; Jis — visų gėrių pra- 
džia, paties gėrio bedugnė. Vadinasi, Jis savy turimą jėgos ir galimy- 
bių gausą išskleidžia, leisdamas iš savęs išriedėti ir tapti net pačiam 
buvimui. Bet negalima sakyti, kad, štai, tam tikru metu pradėjo visa 
kas iš Jo gimti, išeiti — emanuoti. Nuo amžių iš Jo teka neišmatuo- 
jama turinio gausybė, tarsi kokie syvai per kraštus iš perkupinto 
indo. 

Vienyje ,,nubudusi““ būtis ima mąstyti ir pati save apspręsti. O 
toji būtis yra mąstymas, arba Aumuo (Intelektas — Nodc)“; jis yra 
ir šio mąstymo subjektas ir objektas — atseit, Aumuo- Intelektas 
mąsto pats save. Jis yra tikroji būtis, o kartu ir nelygstama tiesa. 


Bet visą savo jėgą Aumuo gauna iš Vienio, kurio jis yra tik visa- 
galis veiklumas ir galimumas. O tas realumu tapęs galimumas kon- 
kretizuojasi idėjomis, kurios gyvena Aumenyje — antrojoj hipostazėj 
(pirmoji yra Vienis). 


"Tačiau Plotino idėjos skiriasi nuo Platono idėjų tuo, kad jos nėra 
statiškos, bet dinamiškos. Jos neegzistuoja pastovioje rimtyje savaran- 
kiškai, kaip platoniškosios, bet kiekviena jų tveria tol, kol Aumens 
yra mąstoma — lygiai, kaip ir žmogaus mintys. Todėl Aumuo nėra 
mechaniška idėjų suma, bet jųjų spontaniškas gamintojas. Jis yra jas 
aprėpianti ir viršijanti visybė. Ir šios, kaip ir Platono, idėjos yra visų 
daiktų pirmavaizdžiai. 


Vienio ir Aumens skirtumui pavaizduoti Plotinas naudojasi ug- 
nies prilyginimu. Ugnis, aiškina jis, turi savo esminę šilumą, arba 
energiją, kuri niekuomet už jos ribų neišeina. Bet juk ugnis šildo ir 
aplinkui esančius daiktus; ši energija nėra pati ugnies esmė, ji jau vi- 
sai kas kita, tačiau kartu ir jėga, kurios buvimo sąlyga yra ugnis. 
Vienis, tai lyg ta ugnies esminė šiluma, kuri jos ribose pasilieka, o Au- 
muo- Intelektas — Noję =" — daiktus šildančioji energija. Aumuo 
vyra ne Vienio esmė, bet iš jo išeinanti ir apie Jį besitelkianti galybė. 

Kaip kad iš Vienio — amžinatvės būdu — gimsta Aumuo, taip 
pat iš šiojo gimsta trečioji buvimo lytis, arba hipostazė — Visatos 
Siela (buyį tv rato; ). Ji yra absoliučiojoAumens tarsi išorinis 
pasireiškimas. Mąsto ir ši Siela, bet ne idėjomis, kaip Aumuo, o 
šiek tiek žemesnėmis kūrybinėmis ,,mintimis“ ar ,,sąvokomis“, kurias 
Plotinas vadina Jojo. "Tie logai yra lyg idėjų atšvaitai; pagal juos 
jau kuriami jusliniai daiktai. 

Visatos Siela turi tarsi du veidu, kurių vienas yra atgręžtas į die- 
viškojo Aumens pasaulį — idėjas; antruoju ji žvelgia į kūninius 
daiktus. 

Žemyn atgręžtoji Visatos Sielos veikla yra jau akla, nesąmoninga 
energija, kuri, juslinių daiktų daugove apsigaubusi, dirba gamtos ku- 
riamąjį darbą. Tad gamta — ne kas kita, kaip Visatos Sielos ,„tam- 
sioji“ pusė. Toji Siela visoje savo pilnatvėje yra drauge ir Visatos Pro- 
tas, arba Apvaizda. 

Žemiausias visų daiktų emanacijos (išriedėjimo) laipsnis yra pir- 
minė materija, kuri Plotino, kaip ir Aristotelio, nuomone, pati viena 
neturi jokių savybių. Ji yra dieviškos šviešos kraštutinė riba — bega- 
linė tamsybė, pirminio pikto versmė, nes didžiausias tobulumo tarpas 
skiria ją nuo Vienio. Iš šios mums neįsivaizduojamos pragarmių sub- 
stancijos, primaišius į ją bent kiek šviesos, sukuriama regimoji gamta, 
kuri yra Visatos Sielos ,„kūnas“. 

Kiek gamtoje yra įmaišyta Dievybės spindulių, tiek joje yra grožio. 
Ši šviesioji dalis nenurimsta, ji pasinešusi grįžti į savo šaltinį. Pana- 
šiai, kaip ir apaštalas Paulius, Plotinas moko, kad gamta yra pripil- 
dyta paslaptingo nerimasčio; joje kažkas trokšta išsivaduoti. Iš tų jos 
ilgesio regėjimų — iš tamsoje pagramzdintų dieviškųjų pirmavaiz- 
džių — gimsta jos puikūs kūriniai. Gamta, pasak Plotiną, yra visą lai- 
ką tokio regėjimo, arba žiūros ( dewpia ), užimta. „(Gamta kuria, kad 
regėtų, o regėdama kuria“““. Pažymėtina, kad tie regėjimai tuojau 
virsta daiktais. 

Bet gamtos „regėjimai“ (žiūros) tėra tik sapno vaizdai, lyginant 
juos su tuo, ką ir kaip regi dvasinės esybės, atseit, ir žmogus. Tokio 
pat neišaiškinamo ilgesio skatinamas prasimano ir jis kurti, tačiau 
kuria daug sąmoningiau, negu gamta. 

Trys yra keliai, vedą žmogų į nusimedžiaginimą ir atsikratymą 
nuo pikto: tai meilė, menas ir filosofija. Kiekvienu jų einant susi- 
dievinama ekstazėje. Lengviausia ,,apsivalyti'' tiems, kurie iš prigim- 
ties jautrūs ir gabūs grožio dalykams. Dieviškąja meile užsidegę, jie 
savo šventajame pamišime gali pasiekti net Vienio gelmes. Per savo gy- 

venimą Plotinas — jo mokinio Portfyrijaus liudijimu — keturis kartus 
buvęs dvasios taip pagautas, kad galėjęs aiškiai apžvelgti visą dieviš- 
kojo pasaulio gražumą. 

Plotino nuomone, tikrajam menui rūpi daugiau dvasios, negu 
kūno grožybės. Jis veda tiesiai į religiją. 

Estetinės jo pažiūros taip labai su jo metafizika supintos, kad sun- 
ku jas vienas atskirai atpasakoti. Visa jo filosofija yra griežtai ir tiks- 
liai mąstančio asketo filosofija; tokia pat asketiška yra ir estetika. 


Tačiau Plotinas buvo pirmas iš senovės mąstytojų, visiškai aiškiai 
supratęs ir pabrėžęs estetinės problemos savarankiškumą. Jis griežtai 
atriboja vieną grožio momentą nuo kito. Atskirai aptaria kūno ir sie- 
los grožį, taip pat gamtos ir meno grožį. Kalba net apie žmonių skonių 
ir požiūrių skirtingumą, kas, žinoma, leidžia atsirasti ir skirtingiems 
meno stiliams. Paties Plotino žodžiais: ,,Juk ne visiems tas pats [daik- 
tas| daro tą patį įspūdį, bet vienam vienokį, kitam kitokį. Taip, va, 
Helenos gražumas Parį vienaip magino, gi Idomenėjas ne tą pat -pa- 
tyrė“ (Enneados, III, 3, c. 5). Skoniu ir požiūriais žmonės skiriasi dėl 
to, kad jie nevienodai supranta ir vykdo Apvaizdos planą — nevieno- 
dai jam yra jautrūs. 

Plotinas menui duoda daug daugiau laisvės, negu jo filosofinis 
protėvis Platonas. Jis nebenorėtų varžyti poetų jokiomis kūrybos nor- 
momis. Nors šio klausimo specialiai niekur nėra nagrinėjęs, tačiau 
tam tikras nusistatymas yra aiškiai matyti iš garsiojo jo prilyginimo, 
kuriame Plotinas, aiškindamas Apvaizdos planą ir jame skiriamą 
vietą piktybei, randa, kad Absoliutas (Dievas) panašus į poetą, mo- 
kantį gražiai ir vertingai tame pačiame veikale naudotis kilniais ir 
niekšingais personažais. Nesąmonė būtų peikti dėl to autorių ir kal- 
tinti jį nusižengus gėriui. Nes lygiai toks, — kaip jar: manė ir Plato- 
nas, — priešingumais paremtas charakterių įvairumas gali stipriau 
iškelti pagrindinį poeto kėslą, išryškinti ir pasvarbinti jo ginamuosius 
gėrius ir net patį veikalą papuošti. Tegu anas kuria, kaip jo meno 
prigimtis reikalauja, ir tegu įsiveda kokių tik jam prireikia elementų 
— kad tik gerai juos derintų, atsižvelgdamas į savo vidujinę formą, 
arba idėją. 

Iš to vėl matyti, jog menas, Plotino akimis žiūrint, nesiremia ko- 
kiu objektyviu, pačiame veikale glūdinčiu estetiniu principu. Ne, kū- 
rinį apsprendžia psichologinis veiksnys — menininke besireiškianti 
vidujinė forma. Meno veikalas turi tiek estetinės vertės, kiek jis yra 
šios formos, arba idėjos, kopija. Vadinasi, Plotinas savo estetikoj pa- 

brėžia idėjos imanentumą mąstančiai dvasiai ir jos normatyvią 
reikšmę meno kūrybai. 

Savo estetikos principą Plotinas taip paaiškina. Palygink, sako, du. 
akmens gabalu: vieną kuriančios žmogaus rankos visai nepaliestą, 
antrą į kokio dievo, žmogaus, gracijos ar mūzos biustą suformuotą; 
jei čia bus vaizduojamas žmogus, tai kad būtų ne šis ar anas žmogus, 
bet toks, kokį jį, atskirus gražumus atrinkę, suvienysim tam tikrame 
pavidale. Šis gabalas gražus ne dėl to, kad jis akmuo, bet dėl to, kad 
menas jam davė idėją. O ši eina iš vidaus. Dailiškai padarytas daik- 
tas gali būti gražesnis net už natūralų, jei jame bus tobulai įkūnyta 
idėja. Klydo Platonas, pasmerkdamas meną dėl to, kad jis pamėgdžio- 
jąs gamtą. Argi ir gamta nepamėgdžioja idėjų! Menas juk nesitenkina 
paprastu pamėgdžiojimu to, ką akys mato, bet stengiasi prisigauti 
prie tų šaltinių, arba idėjų, iš kurių ir pati gamta imasi. Tatai parodo, 
kad menas yra ir turi būti laisvas: juk jis grožio įdeda ten, kur jo stin- 
ga. Antai, Feidijas sukūrė savo Dzeuso statulą ne dėl to, kad jis tą die- 
vą kur nors matė, ir ne tokį jį atvaizdavo, kokį, sakytume, regėjo, bet 
tokį, koks Dzeusas atrodytų, jei jį mirtingųjų akys pamatytų. Natūra- 
liųjų daiktų gražumas atskleidžia tą žmogaus viduje glūdintį pirma- 
pradį tipą, pagal kurį yra sukurtas visas gamtoj esąs grožis. 

Juslinio pasaulio grožis yra visų nesavarankiškiausias, mat, jis 
visas pasiskolintas iš idėjų. Jau daug savaimingiau gražios yra do- 
rybės ir šiaip visos dvasinės apraiškos bei jomis pasipuošusi siela. Bet 
ir už sielos grožį viršesnis yra Aumens grožis. Vis dėlto ir jis dar ne 
aukščiausias. Už absoliutųjį Aumenį dar gražesnis yra Vienis. Jame 
grožis yra susiliejęs su gėriu, kurį Plotinas laiko ne aukščiausia mora- 
line vertybe, bet aplamai — visų vertybių vertybe. Iš to matyti, jog 
negali būti nė atskiros grožio idėjos, kaip Platonui; nes Plotino kon- 
cepcijoj pats visų gražumų šaltinis yra anapus idėjų — Vienyje. 

Vienas iš dviejų pagrindinių Plotino straipsnių, aiškinančių jo es- 
tetines pažiūras, yra šiame leidinyje dedamasis — Apie Grožį. Šitokios 
yra to traktato pagrindinės mintys. 

1. Visų akis ir ausis patraukiančiųjų dalykų gražumas yra iš aukš- 
tesnio pasaulio, jis neglūdi pačioj tų dalykų prigimty; ,„kūnu būti yra 
skirtina nuo gražiam būti“. Taip pat ir proporcingam būti — visai 
kas kita, negu gražiam būti. Nes daikto proporcingumas paremtas su- 
dėtingumu; o gražūs gali būti ne tik sudėtingi daiktai — dėl savo pro- 
porcingumo, — bet ir vientisi, pavyzdžiui, spalvos, saulės šviesa, atskiri 
muzikos tonai. Proporcingumu besiremiančią grožio teoriją, Plotino 
nuomone, griauna ir tam tikrų verslų, minčių, mokslo pažinčių, įstaty- 

mų, teoremų, dorybių ir galop dieviškojo Aumens gražumas; nes tuos 
dalykus suskaldyti į dalis — proporcingumo ir grožio beieškant, — 
būtų tikra nesąmonė. 

2. Kurdama kūnus iš nesutvarkytos pirminės materijos, Visatos 
Siela juos pavidalina savo mąstymo formomis, arba sąvokinėmis lyti- 
mis; jas Plotinas vadina logoi. Šios mąstymo lytys yra tarsi šiek tiek 
pritemusios idėjos, kuriomis mąsto dieviškasis Aumuo. Visatos Siela 
idėjų turinį ,„atmąsto“, paversdama jį savo „logais“, tariant, sąvoki- 
nėmis lytimis. Šios lytys savo ruožtu iš tamsios pirminės medžiagos for- 
muoja kūnus. Bet pavidalinimo aktu materija nenustoja savo pri- 
gimties; ji tik tampa ,,„peršviesta''. Įgavęs grožio ir gėrio šviesos, kūnas 
per „iš dievų einančią" sąvokinę lytį „dalyvauja? atitinkamoj idėjoj. 
Kiek kūno nebaigia apvaldyti tos aukštosios jėgos, tiek jis lieka iš 
dieviškojo mąstymo — tad ir iš grožio — išskirtas ir bjaurus. Gi žmo- 
gaus siela, pati būdama dieviškos kilmės, iš pat pirmo žvilgsnio nu- 
džiunga, pažinusi tai, kas ją sudominusiame kūne yra jai ir amžina- 
jam grožiui gimininga; daikto gražumas ją patraukia, o jai iš esmės 
svetimas bjaurumas — atstumia. 

3. Idėja ne tik sutvarko, sukibdo kūnus ,,į užbaigtą ir darnią visy- 
bę'' ir pertiekia toms visybėms bei vientisiems daiktams grožį, bet ji 
sielai yra ir grožio matas — kanonas, arba norma, nurodanti jai, „kaip 
kas turi būti“. O grožiui suvokti yra dvi galios: 1) sielos nemirtingoji 
dalis, ,„kuri yra aukščiausias sprendėjas savo daiktų srityje“, ir 2) jos 
„likusioji dalis“ — juslinis suvokimas. Šis, gavęs pamatyti idėją, ku- 
riai skirta nugalėti kūnuose esantį aforminį (beformiškumo) pradą, 
suglaudžia į vieną vaidinį tai, ,„kas kūno apraiškoje daugeriopa“, ir 
iškelia, t. y. išskiria šį vaidinį iš visos aplinkos, įveda jį į sielos ,„neda- 
lomąjį vidų“ bei paduoda tam vidui „tatai kaip kažką, kas su juo de- 
rinasi, jam tinka ir yra miela“ — gražu, skoninga. — Dieviškojo Au: 
mens pasaulyje idėjos yra bendros: kiekviena iš jų atstoja tam tikrą 
daiktų grupę ar klasę. Tik žmogui pagal savo sumanymus išorinę me- 
džiagą begrupuojant, pavyzdžiui, namus bestatant, savaime būtinai 
išsikristalizuoja ir individuali, štai, šių namų idėja. Tai va kokiu būdu 
gali daikte ar kūne esąs ,,„grožis sutikti su už jį ankstyvesniu ar aukštes- 
niu grožiu" — su „vidujine idėja''. Tuo pačiu būdu ir jaunuolio veide 
sušvitę ,,„dorybės pėdsakai“, kuriais grožisi koks taurus vyras, ,„sutinka 
su tuo, kas viduje tikra"' (su pačia dorybe). 

4. Spalvų gražumu tarsi triumfuoja ,,„nekūniška šviesa'' (spalvos 
idėja), kuri — pasinaudodama sąvokinė lytimi, tariant, forma, pavi- 
dalu — įveikia medžiagos tamsumą. Iš visų regimųjų daiktų — tik 

ugniai spalva iš prigimties (,,iš pat pradžių") tepriklauso; ji — visų 
tauriausias kūnas ir savo sąranga artimiausias idėjai. Kitų kūnų sąvo- 
kinė lytis (logos) taip gerai neįveikia, ir todėl jie nėra visiškai gražūs, 
„nes nepilnai tedalyvauja spalvos idėjoj''. — Ir tonų srityje „,„nejusli- 
nės harmonijos"! įgrožina juslines ir „leidžia sielai suvokti"? jų „,išvaiz- 
dos žavumą"'. Aplamai, visos grožio lytys yra ,,iš aukštesniojo pasaulio 
išklydę ir į medžiagą nusileidę [idėjų] atvaizdai bei šešėliai". 

5. Juslinis grožis tėra nepilnas ir nesavarankiškas. Didesnis už jį 
yra mokslų, dailiškųjų verslų ir dorybių grožis; ,,o viršum viso to švie- 
čia dieviškasis Aumuo"?. Tačiau toms grožybėms pažinti reikia aukštes- 
nės juslės, kuri mokėtų prisiliesti „prie to, kas tikra". Tik taip tebus 
galima pačiomis grožio versmėmis ,,džiaugtis, žavėtis ir sukrėstam 
būti'?. 

6. Estetinis aktas nėra rami kontempliacija, bet audringas verži- 
masis į pirminį grožį. ,, Sumišimas, smagus sukrėtimas, ilgesys, meilė, 
džiugus drebulys, — štai jausmai, kuriuos turi sukelti bet koks gro- 
žis. Net ir turint prieš akis tai, kas neregima, galima juos patirti". 
Visų geriausiai šį didžios vertės subjektyvų grožio įspūdį pažįsta tie, 
kurie atsirėmę į patį būties pagrindą, — tie, „kurie ir ką nejusliška 
myli??. 

7. Siela iš prigimties yra graži, todėl ir gali spinduliuoti dorybėmis. 
Kadangi visa pikta eina iš materijos tamsybių, ir siela susiteršia tik, kai 
„per glaudžiai bendrauja su kūnu"?' ir džiuginasi neskaisčiais mogiais, 
tai prilipusį bjaurumą gali ,„nuplauti'', ir taps vėl, kokia iš pradžių 
buvo. Aukštesniąja jusle gali naudotis tik išmintinga ir apsivaliusi 
siela. Vien tokia būdama, ji tegali pakilti „į Aumens sritį'?, kur tampa 
„dar gražesnė"''. 

8. „„Tikroji būtis yra grožis, o priešingas pradas — bjaurumas?'; 
pastarasis ,„yra ir pirminis blogis''. Visų daiktų ,,„aukštesnioji prigimtis?? 
nori gražėti; nes grožis yra iš Dievo (Vienio). Iš čia ir ,,Aumuo tiesiog 
gauna grožį, o jo dėka siela tampa graži''. Būdama „grožio dalis", siela 
šios savo gėrybės suteikia poelgiams bei verslams ir galop kūnams — 
„kiek visa tai gali grožy dalyvauti". 

9. Plotinas tiki žmogaus sielą daug kartų įsikūnijant. Pirmojoj savo 
kelionės daly ji kaskart vis tvirčiau susigyvenanti su kūno reikalais, su 
jais lyg užsižaidžianti, pamiršdama savo dievišką kilmę. Ilgainiui, 
gerai prisikentusi ir daug patyrusi, ji imanti panūsti savo tikrosios 
tėvynės. Tuomet prasideda antroji kelio dalis — „atsikūnijimas'? ir 
grįžimas į Dievą. Sielai akis čia atveria grožis; ,„mūsų siekimai 
nukreipti į jį todėl, kad tai [kartu ir] gėris. Mes pasiekiame jį, atsi- 

gręždami bei kopdami aukštyn ir nusimesdami apdarą, kuriuo nusi 
leisdami buvome apsirengę''. 


10. Visų aukščiausią estetinį mogį — palaimingumą — teikia 
„„Viršiausiojo“', Vienio, arba Dievo regėjimas — grožėjimasis Tuo, 
„kurs visus daiktus aprūpina ir juos apdovanoja, pats gi savyje rim- 
damas ir savo keliu nieko negaudamas''. Norint prie šio neaprašomo 
reginio prisigauti, reikia stengtis pro kūnų išorinį gražumą kaip nors 
prasismerkti, kad būtų galima suvokti, jog tai tik miražai. Kas bandytų 
šešėliškas šio pasaulio grožybes sugriebti, lyg kokias nekintamos vertės 
brangenybes, „tai tokiam atsitiktų taip, kaip tam [Narcizui|, apie 
kurį, man rodos, apsako tam tikras mitas: šis vandeny pamatęs gražų 
paveikslą, norėjęs jį išsigriebti, bet pasinėręs srovės gelmėje ir dingęs". 


11. Visi turi vidujinę regą, „tačiau nedaugelis ja tesinaudoja'?, nes 
nepažįsta jos stebuklų ir nėra prie jos pripratę. O pratintis reikia. Iš 
pradžių dera stebėti ,,gražiuosius verslus, paskum gražius veikalus — 
ne tuos, kuriuos sukuria menai, bet [gyvais doringumo pavyzdžiais | 
vyrai, kurie tauriais vadinami. Po to žvelk į sielas tų, kur anuos gra- 
žiuosius veikalus gamina''. 

12. Vienio grožis, būdamas aukštesnis net už grožį, sudėtą iš Au- 
mens ir jo idėjų spindulių, yra iš Gėrio - Vienio išeinanti šviesa — Jį 
apsupanti aureolė. Tatai vėl parodo, kodėl negali būti atskiros grožio 
idėjos. — — — 

Plotino reikšmė dvasinės kultūros istorijoj yra labai didelė. Stačiai 
neoplatonikais vadinami kai kurie Bažnyčios tėvai, pav., šv. Augusti- 
nas. Tik viduramžių laikais Plotino vardas buvo pamirštas. Jo teolo- 
gija kad ir tebebuvo gyva, tačiau neteisingai ji būdavo priskiriama 
Aristoteliui — tam visagaliam ano meto autoritetui. Tik renesanso lai- 
kotarpy visa virto kitaip. Italijoj vėl atgyja platonizmas. Pats Floren- 
cijos platonikų mokyklos įsteigėjas, Marsilio Ficino, 1486 m. išverčia 
Plotino raštus (Enneadas) į lotynų kalbą. Žymų kūrybinį impulsą Plo- 
tinas vra davęs gangreit visai naujųjų amžių mistinei gamtos filosofijai, 
pradedant Giordano Bruno bei Paracelsu ir baigiant Schellingu, 
kurio ,„meno filosofija'' yra kiaurai neoplatoniška. Per Kembridžo 
platonikų mokyklą neoplatonizmas 18 amžiuje neblogai įsitaiso An- 
elijoj. Čia į savo filosofines pažiūras jį įpynė George Berkeley (1685— 
1753 m.) ir ypač Anthony Ashley > Cooper Shaftesbury (1671 — 
1713 m.). Pastarojo estetinė koncepcija labai artima Plotino koncep- 
cijai. Shaftesbury nuomone, menininkas yra antras Kūrėjas, o meno 
veikalo gražumą nulemia jo vidujinė forma, tariant, Plotino idėja. 


94 


Ypatingai aktualus Plotinas pasidarė Vakarų Europoj romantizmo 
metu. Vokietijoj pirmas jį „atkasė“ Novalis. Taip, romantizmo filosofo 
Schellingo žodžiais, — labai primenančiais savo tikrąjį šaltinį, Ploti- 
ną, — meno veikalas, nors būtų sukurtas iš gražiausių formų kombi- 
nacijos, tačiau jokiu gražumu dar nepasižymėtų, „nes tai, kuo veika- 
las, arba visybė, graži, nebegali būti forma. Tatai kažkas vertingesnis 
už formą — esmė, kažkas bendra, — tai žvilgsnis ir išraiška viduj glū- 
dinčios Gamtos Dvasios“ (iš: Fr. Kreis, žiūr. 15 psl.). O Goethe 
savo Fauste kalba apie Žemės Dvasią ir ją vadina „amžinos tiesos 
veidrodžiu"'. Dr. Fr. Kochas (veikale Goethe und Plotin), suradęs 
glaudų Goethės idėjinį santykį su Plotinu, įrodė, kad Žemės Dvasia, — 
tai Plotino Visatos Siela. Ji yra tas didysis refraktorius, kuriame 
atsispindinčio Aumens ir jo idėjų gražumo gauna ir juslinis pasaulis. 
Regimoji gamta yra Visatos Sielos kūnas; todėl ši ir ,(Gamtos Dvasia"''. 

Visai šellingiškai - plotiniškai samprotauja ir Goethės amžininkas, 
jo (savarankiškas) kūrybinis bendradarbis, Karolis Filypas Moritzas, 
kurio estetines pažiūras — dėl jų įspūdingumo ir reikšmingumo — 
kai kas deda greta Kanto pažiūrų. Moritzas taip prasitaria: ,,Todėl 
kiekviena graži visybė, išėjusi iš vaizduojančiojo menininko rankos, 
yra sumažintas atspaudas aukščiausiojo grožio didžiojoje gamtos vi- 
sybėje, kuri [t. y. gamta] tarpiškai, vaizduojančio menininko ranka, 
sukuria dar ir tai, kas betarpiškai neįeina į jos didįjį planą'' (Koch, 
G.u. Pl., 111 p.). Atsimintinas čia Plotino teigimas, kad menas duoda 
daugiau negu gamta; užtat jis ir nėra paprastas jos pamėgdžiojimas. 

Plotiną primena ir Schilleris — jo mintis, kad grožis ,,apvalo?? 
zmogų ir kad estetika yra tarsi etikos prieangis. 

Nelaikydamas savarankišku išorinių formų gražumo, Plotinas 
įkūrė estetiką, kuriai visų pirma rūpi veikalo turinio įspūdingumas, ir 
ji iš jo stengiasi išgauti grožinių impresijų. 

"Tačiau, pripažįstant kokį nors santykį tarp meno veikalo vidu- 
jinio pamato ir jo išorinės formos — remiantis rimtais O. Walzelio ir 
Fr. Kocho tyrinėjimais — pastebėtina, kad, vis dėlto, Plotinas yra ir 
tikrasis „organinės estetikos'? pranokėjas. Nes ir jo „vidujinė forma", 
žwdov e'do;, yra ne kas kita, kaip menininko kūrybinė vizija — „,vi- 
siškas nektaru girtumas'', kai esi „uždegtas kokios dievybės: Apollono 
ar mūzos''. 

SCHILLERIS 


1759. XI. 10. — 1805. V. 9 


Savo mąstymo raidoj Schilleris, tas rimuojąs filosofas, praėjo tris 
periodus. Pirmajame, — tarp 1779 ir 1789 m., audringųjų jaunystės 
dramų metu, — jo proto penas buvo gana įvairus; kokią nors aiškiai 
vyraujančią įtaką konstatuoti 
sunku. Galima tik pasakyti, 
kad tuomet jis gilinosi į vadi- 
namąjį anglų  neoplatoniką 
Shaftesbury, kurio poveikiai 
jauname „veržlininke“ pasili- 
ko visam amžiui. Uoliai skai- 
tė Rousseau, Lessingą, Garvę; 
pažino ir Leibnico bei Chr. 
Wolffo filosofiją. Tatai buvo 
ligi jį pakviečiant  profeso- 
rium į Jeną, kur prasideda 
antrasis periodas, trukęs nuo 
1790 iki 1794 metų. Dabar 
Schilleris suskato rūpintis 
savo filosofiją aiškiomis sąvo- 
komis išreikšti. Dar apie 1787 
metus susidūrė su Kanto filo- 
sofija, kuri iš pradžių, nepra- 
tusiam griežtai galvoti poetui, 
nepatiko; bet jau nuo 1791 metų rimtai jai atsidėjo (berods, paveiktas 
savo draugo Teodoro Kornerio ir filosofo kantisto Reinholdo). Šiame 
antrajame periode Schilleryje varžėsi dėl pirmenybės dvi tendencijos: 
mediciniškai natūralistinė polinkių psichologija ir irracionalistinė idėjų; 
metafizika, kurias jis, kritiškai nagrinėdamas Kantą, geidė savyje sude- 
rinti. Kanto filosofijoj, kuri jam jau ėmė rodytis esanti vienintelė tikra 
filosofija, viename laiške Korneriui (iš 1793. II. 18). jis sakėsi įžvel- 
gęs dvi pagrindines mintis: 1) teorinę, kuri esanti tokia: „(Gamta yra 

pajungta proto dėsniui'' ir 2) praktinę: ,„Apsispręsk pats savaimai''. 
Gamta esanti būtinybės dėsnis, o dorumas — laisvės dėsnis. Tai jau ir 
paties Schillerio interpretacija. Kriticizmo filosofoja besiremiant, jam 
grožis atrodė gimstąs iš gamtinio ir dorinio žaismo, darniai tiedviem 
pradam besijungiant; pav., grožis esąs „laisvė juslinėje lytyje?'. Ir pa- 
galiau trečiajame periode, trukusiame nuo 1794 m. iki pat mirties 
(1805 m.), Schilleris (bent laiške Goethei, rašytame 1794. X. 28.), 
jau atvirai sakėsi išpažįstąs ,,Kanto tikėjimą''; tasai ,,tikėjimas'', kurį 
jis, Goethės liudijimu, „džiaugsmingai buvo prisiėmęs'', nebeišduksėjo 
iš jo ir gyvenimo pabaigoj, sugrįžus vėl į draminę kūrybą. 

Pastarasis Schillerio filosofijos tarpsnis (fazė) yra visų labiausiai 
subrendęs. Nors mąstymo sistemos jis ir nesukūrė, tačiau paliko aiškiai 
apmestą idealistinę pasaulėžiūrą, kurioj nagrinėjamas ir jojo santykis 
su pasauliu ir idėja, su gamta ir kultūra, su menu ir dorove ir paga- 
liau su gyvenimu ir forma. Todėl šią filosofiją galima drąsiai laikyti 
bandymu nubrėžti kultūros filosofijos metmenis. 

Visas jo domesys buvo sudėtas į etiką ir estetiką. 

Teisingai dažnas iš filosofijos ir literatūros istorikų pasako, kad 
Schilleris stengęsis Kanto imperatyvinę etiką savo estetine koncepcija 
sušvelninti. Šio teigimo nesugriauna nė kai kieno (pav., Vorlinderio) 
nurodymas į tai, kad jis nemažiau griežtai, kaip ir Kantas, skyręs este- 
tiką nuo etikos. Taip, 1798 m. Goethei rašo: „grynas, griežtas (rigo- 
ristiškas) tikrojo grožio. siekimas reikalauja rigorizmo moralinėj būty"'. 

Estetinių požiūrių, grynoji dorinė būtis mums apsireiškia dorinio 
kilnumo lytimi; ji gali ir turi tapti dorinio grožio būtimi. Tik estetiniu, 
bet ne moraliniu, keliu tėra galima priedermę praaugti, — šokant prie 
jos laisvai ir džiaugsmingai ir neleidžiant įsitempti jos imperatyvinei 
virvei. 

"Taip pat Schilleris, kaip ir Kantas, smerkia kiekvieną etiką, kuri 
siūlosi vykdoma už kokį nors malonų atlygį — šiame ar pomirtiniame 
gyvenime. Palaimos moralė tegalinti kilti iš geidulio trokštamo idealo, 
kurio ilgisi mumyse glūdįs gyvuliškumas. Žmogaus dorinė būtis (idea- 
liai imant) esanti tiek autonominga, kad ji ir be džiuginančių pažadų 
iš šalies užtenkanti akstinų pati iš savęs. 

Tačiau Schilleris, nors vienais jausmais pagrįsta etika ir nesiklio- 
vė, — nes, tokia būdama, ji galinti net savo pačios versmes užnuo- 
dyti, — vis dėlto, su nemažesniu apdairumu vengė ir kito kraštuti- 
numo, grėsusio kaip tik iš Kanto pusės. Pastarasis, žinia, nuo prieder- 
mės toliausiai nuvijo polinkį, kaip palaimos viliūgą. Schilleriui gi 

atrodo, kad tik priedermės smūgių terikiuojamas žmogus — jei toks 
kur nors gyventų — turėtų nejaukiai atrodyti, ir tokį kur nors pama- 
čius, patartina lenktis jam iš kelio; nes neduok Dieve bent vieną va- 
landėlę pasprukti jam nuo priedermės sieto: jis galėtų pavirsti nuož- 
miausiu baisuoliu — nes toks neturi širdies. Todėl kurdamas savo 
gražios sielos idealą, Schilleris mielai susigrąžino polinkį; taigi susitaikė 
su jusline prigimtimi, tikėdamasis iš jos puikios talkininkės. Juk po- 
linkį lengva paversti linkimu į tai, kas gera ir dora. Jis sakė, kad tik 
filosofo galvoj žmogus tėra suskaldyta būtybė, gi iš prigimties jis yra 
ir turi likti vieningas asmuo. Tiesa, žmoguje galima įžiūrėti du pra- 
du — dievišką ir gyvulišką. Bet pirmasis, kaip visu kuo pranašesnis, 
turi pastarąjį stengtis paskui save patraukti, o ne su juo vaidytis. 
Nukariautas priešas gali pasprukti, pasislėpti ir dar, keršydamas, tave 
pražudyti. Tik susitaikytas priešas tėra nuveiktas priešas; iš jo pusės 
esi saugus. 

Gražioje sieloje puikiausiai sugyvena priedermė su polinkiu, jus- 
lingumas su protu. Visą tą darną kartu paėmus, galima ją pavadinti 
ir doriniu grakštumu, kurį dar atbaigia, papildo dorinis orumas. Ne 
vienas kitas gražios sielos charakterio bruožas ar atskiri jos poelgiai yra 
doringi ir gražūs, bet toks esti visas jos charakteris; joje tarpsta ne at- 
skiros dorybės, bet dorybė aplamai. 

Tik pastovia prigimtimi tapęs dorinis žmogaus apsisprendimas 
tegarantuoja jam tokią veiksenos ir gyvensenos laisvę, kurioje jam 
daugiau nebegrūmoja joks kategorinis imperatyvas; nes jis į kiekvieną 
moralinį gėrį tartum skriste skrenda, — jam tai taip lengva, taip sa- 
vaime aišku ir taip žavinga! Jis juk nuoširdžiai reiškiasi visa savo 
nesuskaldyta prigimtimi. 

Graži siela iš esmės yra jau kažkas estetiška — bent senąja, meta- 
fizine prasme. Todėl vargu bebūtų galima užginčyti, kad kaip tik 
estetinis Schillerio etikos prieskonis teikia jai švelnumo pirmenybę 
prieš Kanto etiką. 


Tai, kuo Schilleris visų labiausiai sielojosi, buvo tikroji ir pilnutinė 
žmogaus asmens kultūra. Tiek, kiek žmogus, pagal savo vidaus pradą, 
yra pastovus, jis yra asmuo, o tiek, kiek jis nepaliaujamai kinta — 
būsena. Du yra pagrindiniu polinkiu, kuriuodu tarp savęs varžosi dėl 
žmogaus tobulumo net jo kintamojoje — „būsenos“ — prigimtyje. 
Pirmasis yra jusliškai gyvybinis polinkis — instiktas. Šis žmogų aprėžia 
laike ir stengiasi jį paversti materija. Antrasis — tai forminis polinkis. 
Tas traukia jį į laisvę, harmonina jo juslinės prigimties įvairovę ir pro 

„„būsenos'' kintamybę padeda iškilti asmeniui ir paskum jam įsigalėti. 
Yra dar trečias — žaisminis polinkis. Jis suvienija abu anuodu, su- 
taikydamas ,(tapsmą su absoliučia būtimi"'. Žaisminis polinkis, būda- 
mas vidurys tarp dviejų kraštutinumų — tarp gaivališkai juslinio 
instinkto ir iš protingosios žmogaus prigimties kilusio, įstatymus jam 
diktuojančio ir į „„idėjinę vienovę?" visa iškeliančio forminio polinkio — 
yra tai, ką, šių dienų kalba tariant, būtų galima vadinti kūrybiniu po- 
linkiu. Žaisminis polinkis yra Schillerio estetikos kertinis akmuo. Bet 
jis lemiamą žodį taria ir apie žmogaus asmenybės vertę apskritai. ,„Žmo- 
gus žaidžia tik ten, kur jis yra pilna žodžio reikšme žmogus; o jis visiš- 
kai žmogus tėra tik ten, kur žaidžia". 

Juslinio instinkto objektas yra gyvata, forminio polinkio objektas 
yra pavidalas, o žaisminio — „gyvas pavidalas“, kuriame ir glūdi gro- 
žis. Jame yra objektyvuota ,„mūsų būsena ir mūsų veikla“. Grožis yra 
tarpininkas tarp žmogaus juslinės prigimties ir jo dorinės būties; jame 
sutampa juslingumas ir protas. Grožis yra „dviejų pasaulių pilietis“? — 
jusliniame gimęs, protiniame įsūnytas. Jis — žmogaus savarankiško 
gyvenimo išraiška — „laisvė juslinėje lytyje“'. Schilleris, sutartinai su 
Kantu, mano, jog estetinė juslė, ieškodama formoje „laisvo pasiten- 
kinimo““, žiūri į ją „,„nesuinteresuota““. 

Ryšium su „,estetine jusle'' Schilleris kalba apie estetinę iliuziją. 
Tačiau nei ji nepretenduojanti atstoti tikrovę, nei nenorinti, kad ją 
tikrovė atstotų. 

Aiškindamas, kad žaismo akstinas yra biologinės prigimties, Schil- 
leris kiek primena anglų pozityvistiškai evoliucionistinės linkmės filo- 
sofą Herbertą Spencerį (1820 — 1903 m.). 

Su forminiu polinkiu žmogus susigyvena ne iš karto; ilgokus metus 
jame vyrauja vien gyvybinis instinktas. Šiuo metu žmogus dar telai- 
kytinas individu. Ir tik įsisavinęs forminį pradą tampa asmeniu. Te- 
bebūdamas juslinėj ,„būsenos'' fazėj, jis visiškai yra priklausomas nuo 
gamtos galybės. Pasiekęs estetinį tarpsnį, jis išsineria iš po jos spaudi 
mo, o jau visiškai ją užvaldo — būdamas moralinėj būsenoj. Estetinis 
pradas yra pusiaukelėj iš fizinės į moralinę būseną. Iš to matyti, koks 
svarbus dalykas žmogaus ir žmonijos kultūrėjimo kelyje yra estetinis 
auklėjimas. Žmogus turi išmokti savo juslinei prigimčiai — polin- 
kiams — padiktuoti valios įstatymus. Jam reikia gudintis „tauriai 
geisti, kad nereikėtų kilniai norėti". | 

Kilnumo jausmai žmoguje pagrįsti baisaus objekto didingu gra- 
symu mūsų fiziniam būviui — iš vienos pusės, ir protiniu nusimany- 

mu, kad iš esmės esame nesunaikinami, taigi kad mes, kaip mąstančios 
esybės, prakylame savo fizinį likimą — iš antros. Šios rūšies kilnumo 
įspūdį Schilleris vadina praktiniu kilnumu. Bet yra dar ir teorinis kil- 
numas. Jis remiasi tuo, kad mūsų pažinimo galia, susidūrusi su bega- 
liniais, jai neaprėpiamais objektais, pasijunta esanti bejėgė ir nuste- 
bintai išgąsdinta, tačiau vienkart ir atsigauna, nusimanydama, kad su 
negalėjimu aprėpti duotojo objekto pats mūsų sugebėjimas mąstyti 
nežūva; pamatome, jog esame nepriklausomi nuo šio begalinio vaidi- 
nio. Teorinį kilnumą ,,primena ramus vandenynas", gi praktinį — 
įaudrintas. Taip pat ,„milžiniškai aukštas bokštas ar kalnas gali atstoti 
pažinimo"', arba teorinį kilnumą. O ,,„mūsopi pasvirdamas*?, tas bokštas 
„taps jausenos'', arba praktiniu kilnumu. Tuose abiejuose kilnumo 
įspūdžiuose bendra yra tai, ,„kad juodu kaip tik beprieštaraudamu 
mūsų būvio bei veikimo sąlygoms, iškelia mumyse galią, kurios nė 
viena iš tų sąlygų nesaisto; atseit, galią, kuri, viena vertus, leidžia 
mums mąstymu aprėpti daugiau, negu juslė suvokia, o antra, kad 
josios nepriklausomumui niekas negresia, jai gi reikštis joks smurtas 
nesutrukdo, nors juslinei jos draugei [juslinio atsparumo galiai] prieš 
baisiąją gamtos galybę teko sugniužti'"'. Svarbesnis betgi yra praktinis 
kilnumas; nes ,„baisus objektas'' — praktiniame kilnume — „mūsų 
juslinę prigimtį užninka smurtingiau, negu begalinis'' — teoriniame. 
Nes juk „niekas žmogaus juslinės prigimties taip neliečia, kaip jos 
būvio rūpestis, ir jokia priklausomybė jos tiek neslėgia, kiek nusima- 
nymas, kad jos buvimas priklauso nuo gamtos galybės. O nuo šios pri- 
klausomybės žmogus jaučiasi išsivaduojąs stebėdamas tai, kas prak- 
tiškai kilnu?'. 

Kaip tik tai žmogaus dvasios laisvei iškelti tarnauja ir tragiškasai 
menas. 

Tragedijos patetiškumas yra tiek estetiškas, kiek jis kilnus, bet 
nieku būdu ne tiek, kiek jis mus graudina; nes į graudumą dar yra 
įsipynęs ir malonumo jausmas. 

Patetiškume skirtinos dviejų rūšių būsenos. Vienos yra tokios, 
kurios priklauso žmogui kaip juslinei būtybei ir kurios nepriklauso 
nuo jo valios, vadinasi, yra instinktyvios; tatai natūralus pajėgumas 
skausmą jausti. Kitos apraiškos yra tokios, kurias žmogaus valia įvei- 
kia ir už kurias jisai yra atsakingas. Pirmojo tipo būsenos parodo 
skausmo - kentėjimo esamumą; antrojo tipo — sulaiko, kad skausmas 
per stipriai ir per ryškiai nepasirodytų; iš šių būsenų buvimo mes 
sprendžiame, jog žmogus yra viršesnis už bet kokius savo kentėjimus. 
Ne kentėjimas žmogų rikiuoja ir šiaip ar taip jo pasielgimą nustato, bet 

tik jojo valia. Tragedijoj juslę domina kentėjimas, o dvasią — žmogaus 
nepriklausomybė nuo kančios, jojo laisvė. Čia galima atskirti pasyvią 
ir aktyvią kilnumo lytis; pirmąją žymi nusiteikimo kilnumas, o antrą- 
ją — veiksmo. 

Tačiau estetinis įvertinimas, kad ir būdamas nukreiptas į proto 
laisvę — vis dėlto yra nuo moralinio įvertinimo skirtingas ir nepri- 
klausomas. Estetiniam įvertinimui nerūpi, ar ši laisvė tikrai bus su- 
naudota doriniams tikslams, ar ne; jis domisi tik pačiu tos laisvės 
buvimu — galimybe morališkai ją sunaudoti. Vadinasi, svarbu ne 
veiksmų priedermingas būtinumas, bet tik juose pasireiškiančios — 
tvirtybė ir laisvė. Todėl ir nedera, kad laisvą vaizduotės žaismą šiuo 
atveju veiktų kokia dorinė tendencija. 

Schilleris griežtai skiria dvejopą gražumą. Vieną galima rasti dai- 
liose kūno narių proporcijose, lieknoje, patraukios apybraižos viso ūgio 
lytyje, odos švelnume, kolorite, sveikame gymyje, balso harmoningu- 
me. Tatai vis gamtos dovanos, o ne žmogaus pastangų nuopelnas. Jis 
vadintinas architektoniniu, arba sąrangos gražumu. Bet yra ir kita gra. 
žumo lytis, kuri pažįstama grakštumo vardu. Grakštumas gimsta iš 
„atsitiktinių'', geriau pasakius, savaimingųjų (spontaniškųjų) jude- 
sių — ne iš biologiškai būtinųjų, ,,gyvuliškųjų“'. Jis yra specifiškai 
žmogiškųjų judesių gražumas, vadinasi, tokių judesių, iš kurių spin- 
duliuoja moralinė žmogaus jausena. Grakštumas žymi žmogaus dvasinį 
nusistatymą; jis yra pačios tos dvasios apraiška, jos kūrinys, o ne bū- 
tinojo gamtos dėsningumo ir laimės dykai teikta dovana. Tiesa, svar- 
bus šiojo gražumo pamatas yra techninis žmogaus kūno tobulumas, 
vykęs jo nuaugimas. Tačiau tuo nesiremia tiesioginis grakštumo įspūdis. 
Žmogaus kūno konstitucijos tobulumas gali sutapti su grakštumu tik 
tiek, kiek tame fiziniame pamate realizuojasi proto esybė. 

Savaimingųjų judesių gražumas neprieštarauja gamtos dėsniams, 
bet vien tik nuo tų dėsnių jis ir nepriklauso. Todėl šis gražumas yra 
tarsi atsitiktinis. Jį apsprendžia žmogaus dvasios laisvė. 

Bet grakštumas galimas ir rimstančiuose bruožuose, kiek juose yra 
užsikonservavę (,,sustingę'') anksčiau buvę judesiai. 

Savaimingieji judesiai domesio verti ne kaip tarnaują kokiam nors 
išoriniam tikslui, bet tik tiek, kiek jie išreiškia vidujinę jauseną. Tą 
aspektą žymėdamas, Schilleris juos vadina simpatiniais judesiais. 
Svarbu ne kas yra tie judesiai, bet kaip jie reiškiasi; juk jie lydi jauslos 
(jausmų gyvatos) nusistatymą. 

Grakštumas parodo, kas žmogus yra pagal savo jauseną — kuo jis 
save jau padarė, — bet ne tai, ko jis nori, koks geidžia būti ir rodytis. 

"Todėl grakštumas iš prigimties yra natūralus ir priešingas bet kokiam 
bezdžionavimui. 

Grakštumu pasireiškia žmogaus moralinis atbaigtumas (kai kiek- 
vienas raiškingas judesys tampa grakštus). Kadangi grakštinimosi dar- 
bas yra nuoširdi (neapsimestinė) žmogaus prigimties transformacija, 
tai iš rezultato yra matyti, kiek žmogus save tikrai sumoralino ir 
sukultūrino. 

Grakštumas yra malonė, kurią doringumas teikia juslingumui. Tik 
grakštume tėra pilna „laisvė juslinėje lytyje"'. Nes grakšti tėra graži 
siela, kurioje darniai jungiasi priedermė ir polinkis, juslingumas ir 
moralumas. 

Grakštumas yra labiau specifinė teigiama moteriškosios giminės 
savybė — pagal Goethės žodį: ,,„.nes moterų prigimtis taip artimai 
giminiuojas su menu"', kas matyti iš to, kad jau vien savo povyza jos 
„malonios pažiūrėti''*". Žinoma, Schilleris reikalauja daugiau. 

Vvyriškumo taurioji savybė — orumas. Jis randamas ten, kur pasi- 
reiškia dorovinio proto vyravimas žmogaus prigimty, nuveikus besi- 
priešinantį juslingumą. Orumas nėra gražus. Jis kilnus. Jo yra trage- 
dijoj — kai personažas ryžtingai pakelia kančias. Orumas yra dvasios 
laisvės ženklas. Jis surištas su jautulio (afekto) forma, bet ne su tu- 
riniu. 

Grakštumas yra savaimingųjų judesių laisvė; orumas — nesavai- 
mingųjų valdymas. 

Oriai likimą pakeldamas ir nusimanydamas elgiąsis teisingai, žmo. 
gus nenusigąsta net Dievo bauginančios didybės: 


Mit des Menschen Widerstand verschwindet 
Auch des Gottes Majestat. 

Tokie yra Schillerio tragedijų herojai. — 

Pats grožis — Schillerio akimis žiūrint — yra tiesiai iš gamtos 
gautame įspūdyje įsikūnijusi idėja, kuri šiaipjau visuomet lieka ana- 
pus tikrovės. Toks grožio nusakymas Schillerį tvirtai jau riša su neo- 
platonikais. Berods, jis perspėja, kad grožio ir viso, kas pastovu ir 
tikra, būtų ieškoma pačiame subjekte, kaip viso to gamintojyje, ir kad 
tik paikas būdamas tegalėtum dairytis tų dalykų kur kitur: 


Es ist dennoch das Schėone, das Wahre! 
Es ist nicht draussen, da sucht es der Tor; 
Es ist in dir, du bringst es ewig hervor. 


Tačiau Schillerio, kaip ir Kanto, subjektas nėra pozityvistų sub- 
jektas. Foks tebūdamas, jis negalėtų diktuoti sau ir reiškiniams įsta- 

tymų, būtinai sutinkančių su paties Dievo planu ir valia. Juk ir Plo- 
tinas kalba apie „kūne gyvenančias'' vidujines lytis, arba idėjas. Tai 
nėra nuo tikrovės atitrūkusios Platono idėjos, nors tikroji jų būveinė 
tebėra irgi antgamtinėse sferose. Schilleris kitur juk aiškiai kalba apie 
tokias džiugias dausų sritis, kur grynos nekūninės lytys gyvena: 


Aber in den heiteren Regionen, 
Wo die reinen Formen wohnen;... 


Skirdamas architektoninį gražumą nuo grakštumo, Schilleris daro 
kažką panašu, kaip ir Plotinas, kurs, nesitenkindamas simetriniu gro- 
žio įspūdžiu, ieško dvasinio, gyvojo grožio pačioje žmogaus sieloje ir 
tose versmėse, iš kurių ji yra išsinėrusi. Sielos grožis ir graži siela — 
nėra atsitiktinis sugretinimas. 

Įžymusis meno kritikas Walzelis Schilleriui skiria vidurio vietą 
„tarp dviejų polių — Kanto ir Shaftesbury??*š. 


Mat, Kantas nepripažįsta jokio atvejo, kuriuo taurų žmogų galėtų 
saistyti koks už kategorinį imperatyvą mažiau griežtas principas. Schil- 
leris čia kaip tik labai nutolsta nuo Kanto. Pirmus apmatus švelnaus 
tauruolio tipui sukurti buvo anais laikais davęs Shaftesbury. Jis ,,„pra- 
dėjo tauraus žmogaus gynėjų ir atmainytojų šokį. Ir jo virtuozas yra 
harmoningas; savimyla ir užuojauta artimui jame susivienija. Taip 
jam [tam virtuozui], kaip Schillerio gražiajai sielai, dera pasitikėti 
savo polinkiais''**. Bet tik polinkiais. O jautulyje — pavyzdžiui, ap- 
maude — ji vis dėlto turi kovoti ir paklusti tik kategoriniam impera- 
tyvui; privalai (Sollen) turi neleisti, kad juslinė prigimtis protą pa- 
mintų. Tokiais reikšmingais atvejais išsaugodama pilną savo valdin- 
gumą, graži siela tampa ,,gdoriškai didžia, arba kilnia siela. Jei šiaipjau 
jos vidaus išraiška yra grakštumas, tai dabar jąja tampa orumas. Vėl 
pereiname iš etinės į estetinę būtį. Kilnumo sąvoka, ano meto esteti- 
kos visokeriopai svarstyta, Kanto aiškiai padėta priešais grožį — tinka 
tokiu būdu etikai su estetika sujungti. Tatai vėl parodo, kad išorinis 
formavimas remiasi kažkuo išvidiniu. Šiaip ar taip, ryšys su Plotinu 
yra konstatuotas''*". 

Savo gyvenimo pradžioje ir, plačiau paėmus, kultūros apyaušry 
žmogus tebėra daugiau ar mažiau biologiniame, arba ,„būsenos“ (Zu- 
stand) tarpsnyje; trumpai tarus, jis yra ,,gamta“. Vėliau, išaugus jame 
protui ir ypač kūrybiniam protui, jis atsipalaiduoja nuo gaivališkojo 
gamtos būtinumo ir darosi dvasioje laisvas. Protas ir laisvė objekty- 
vuojasi kultūroje. O kultūra turi žmogų vėl atvesti į gamtą. Tik jau 
nebe pririšti ir pavergti. Laisvoje kontempliacijoje žmogui dera su ja 

susilieti. Gamtos objektai jam dabar atrodo lyg prarastos jo vaikystės 
prisiminimas. Kadangi vaikystėj paslėptai glūdi daug ateities galimumų 
— visi raidos ir pašaukimo keliai tebėra atviri, — tai ji ir tokia ilges- 
tingai žavi kiekvienam subrendusiam; nes jame daug kas jau aktuali- 
zuota: jis nebeatšaukiamai tapo aprėžtas. Taip pat anie gamtos objektai 
išreiškia aukščiausiąjį tobulumą žmogaus, koks jis atrodo idealo bū- 
senoj. Negalėdami tos būsenos savy realizuoti, mes tatai primenančių 
daiktų reginiu kilniai graudinamės. Gamta Schilleriui — jo filosofinės 
brandos metu — yra „daiktų buvimas iš savęs pačių, egzistavimas 
pagal nuosavus ir nepakeičiamus dėsnius“. Tų daiktų tobulumas ne 
nuo jų pačių priklauso; juos apsprendžia būtini dėsniai. Laisvi tesame 
mes. Bet prie idealo galima priartėti tik laisvos savo valios veiksmus 
įderinant į būtinybės dėsnius. 

Nors Schillerio idealus žmogus yra laisva, protinga — graži — 
siela, tačiau eibes stiprių išaukštinimo žodžių ir vaizdų jis suranda 
visa kam, kas kiaurai tebėra gamta. Tatai, ko dar šioks ar toks išpro- 
tėjimas (išsigudrinimas) nesustilizavo ir neiškraipė, Schilleriui yra 
naivu. Dėl naivumo savybės jis taip labai žavisi ir mažais vaikais. 
Pritariamieji jausmai, kuriais mes į jų čiauškėjimus, žaismus ir net 
patį bejėgiškumą atsiliepiame, negali būti grynai estetinės, bet veikiau 
moralinės kilmės. Aplamai, moterys naivumui artimesnės už vyrus. 
Šiąja prasme Schilleris joms pagarbiai lenkiasi — dėl to, kad „jos 
įpina ir įaudžia dangiškų rožių į žemės gyvatą“: — 

Ehret die Frauen: sie flechten und weben 
Himmlische Rosen ins irdische Leben. 

Naivūs žmonės dažnai paprasčiausiu ir tiesiausiu keliu išsprendžia 
kartais labai painius klausimus. Šis nesunarpliotas, paprastutis, kiekvie- 
no atskiro momento įkvėpimu besivaduojąs sielos būdas — simplici- 
tas — yra toks artimas meno kūrybai, pačiam genialumui! Būsena, 
kurioj atsakymai į kilusius klausimus ir vaizdai ūmai gimsta — in 
statu nascendi — bet ne per ilgesnį apsimąstymą, yra labai palanki 
improvizacijai. 

Schillerio naivumo sąvoka labai primena Goethės pirmapradį fe- 
nomenąa, besireiškiantį socialiniame gyvenime. 

Esama dviejų rūšių poetų: vieni patys yra ,,gamta'', kiti jos tik 
ieško, apie ją mąsto (reflektuoja). Pirmieji yra naivūs, antrieji — 
sentimentalūs. Anie, būdami tikrovėj pasinėrę, stengiasi ją kiek galint 
tobuliau pamėgdžioti. O šie (sentimentalieji) bando vaizduoti idealą — 
tai, kaip daiktai jiems atrodo mąstyme susikurtame įspūdyje (apie. 

juos bereflektuojant). Filosofiniu požiūriu, naivųjį Schilleris vadina 
realistu, o sentimentalųjį — idealistu. ,„Žmogaus prigimties idealas" 
betgi yra „tarp abiejų paskirstytas“. Nei realistas, nei idealistas jo 
savyje pilnai neįkūnija. 

Panašus — nors ir ne adekvatus — skirtumas buvo ir tarp Schille- 
rio su Goethe. Pastarojo kūryba buvo „,„naivaus'' ir išsipasakojamojo 
pobūdžio. O narsi Schillerio prigimtis gebėjo žiūrovą (skaitytoją) 
pagauti, jo dvasią pakelti, jį visą sukrėsti didžiuliu idėjos paveikumu. 
Jo tragedijos vaizduoja vargą, visokius likimo pančius ir pačią ,„mirtį 
nugalinčią moralinę laisvę, kuri iškelia žmogų, žemiškajai varai su- 
naikinus jo juslinę būtybę''*!:. Goethei kuriant, vaizdai jam patys iš 
pasąmonės plaukė; Schilleris jų turėjo ,„gamintis''. Jam tekdavo ilgė- 
liau pamąstyti ir net su kuo kitu savo sumanymą aptarti — iki išryš- 
kėdavo bei ,„„susigulėdavo?' veikalo planas ir plunksna prapliupdavo 
tinkamais žodžiais. Tatai buvo geros sąlygos išaugti jo stiliuje išpūstai 
retorikai. Ir yra dar vienas veiksnys, kurs pagadino jo meninę kūrybą. 
Tai stačiai aistringas įsivarymas į filosofiją. Todėl jokiu liežuviavimu 
negalima apkaltinti Crocės, kai jis sako, jog ne ,,pagal ūpą'' naudoda- 
masis filosofija, — ,„ką stipraus temperamento poetas būtų pada- 
ręs'', — Schilleris iš jos savo kūrybai jokios naudos neturėjęs; buvę 
dargi atvirkščiai: ,„ji jo dvasios jėgas suskaldė ir išplėšė reikiamą nai- 
vumą''. Šiuos žodžius gražiausiai patvirtina Goethe, kurį juo mažiau 
teįtarsi neobjektyvumu. Jis taip sako: „Liūdna, matant tokį nepapras- 
tai talentingą žmogų kamuojantis su filosofinėmis mąstysenomis, 
kurios jam nieko negalėjo padėti. [W.] Humboldtas man parodė laiš- 
kų, Schillerio jam rašytų nelemtu anų spekuliacijų metu. Iš jų matyti, 
kaip jis tuomet plūkėsi su intencija sentimentaliąją poeziją visiškai 
atpalaiduoti nuo naiviosios. Tačiau anajai kursenai jis negalėjo su- 
rasti jokio pamato, ir tatai jį neapsakomai supainiojo. Ir lyg senti- 
mentalioji poezija galėtų kur nors egzistuoti be naivaus pagrindo, iš 
kurio ji tarsi išauga!' O jo ir savo rašymo būdų skirtumus taip cha- 
rakterizuoja: ,„ Nebuvo Schilleriui prigimta savotiškame nesąmoningu- 
me ir tarytum instinktyviai dirbti, greičiau jis turėjo reflektuoti apie 
visa, ką darė. "Ta ir buvo priežastis, kad jis apie savo poetinius 
sumanymus nerasdavo galo labai daug šen ir ten kalbėti — tuo būdu 
jis visus vėlesniuosius savo veikalus scena po scenos su manim yra 
aptaręs. — O tai buvo visai prieš mano prigimtį kalbėti su kuo nors, 
net su Schilleriu, apie tai, kokius turiu poetinius planus. Aš visa ne- 
šiojaus tyliai su savim, ir paprastai niekas nieko nesužinodavo, iki 
būdavo baigta. Kai aš parodžiau Schilleriui gatavą savo Hermaną ir 


105 


Dorotėją, jis nustebo, nes nė puse žodžio aš jam iš anksto nebuvau 
prasitaręs, kad ką panašu esu sugalvojęs'?**. 


Jau Platonas yra kalbėjęs apie ,„seną filosofijos kovą su poezija". 
Per arti suleistos, jos dažnai tampa mirtinais viena antros priešais. 
Gi Schillerio atveju, kad ir su tam tikrais rezervais, — atsimenant kai 
kuriuos gana tobulus jo kūrinius, — būtų galima priminti Teodoro 
Lippso principą: ,,Žuvęs yr kiekvienas menas, kurs filosofuoja?" 

LESSINGAS 


1729. I. 22 — 1781. II. 15 


Meninės Lessingo pažiūros per visą jo veiklos metą žymiai keitėsi. 
Šioje vietoje bus galima apžvelgti tik tuos estetinius jo įsitikinimus, 
kuriuos jis yra pareiškęs kaip visai jau subrendęs meno kritikas. 

Nepaprastas yra jo mąs- 
tymo būdas. Mintis eina 
vingių vingiais. Iš proble- 
mos į problemą drąsiai sau 
permeta tiltus net per gi- 
liausius tarpeklius. Nagri- 
nėjimas dažniausiai prasi- 
deda nuo kokio atskiro 
klausimo ar pastebėjimo; 
bet tuojau guviais ir ener- 
gingais šuoliais, kartais tie- 
siog nelauktais keliais, va- 
rosi prie bendrų ir pagrin- 
dinių tiesų. Čia jis ką nors 
puola, greit vėl ką gina; 
skubiai atsiranda tai šitoj, 
tai priešingoj pozicijoj. Ta- 
tai polemiko charakteris. 
Lessingas pats prisipažįsta, 
kad jam malonesnė pati 
tiesos ieškojimo operacija, negu gatavas jos rezultatas. Iš prigimties bū- 
damas palinkęs į diskusijas, — sako Goethe, — Lessingas ,„,„mieliau- 
siai sukasi prieštaravimų ir abejojimų srityje; skirti yra jojo reika- 
las''*?,. Todėl beveik visuomet tikrasis jo tikslas, pagrindinė mintis pa- 
lieka kažkaip beskendį pakeliui prisirinkusių pastebėjimų ūkanose. 
Toks yra jo Laokoonas, tokia Hamburginė Dramaturgija ir gangreit 
visi jo kritikos raštai. 

"Taigi pasiekęs pilną savo estetinio nusimanymo ūgį, Lessingas mano, 
kad genijui nebegali būti įsiūlomos jokios estetinės taisyklės. Esti kaip 
tik priešingai: taisykles estetikai suranda vien įsižiūrėdami į genijų 
kūrybą. Genijus pats instinktyviai nuvokia, kokiu keliu eiti. Jis visa 
savo prigimtimi yra kritikas — tiek, kiek savo darbu parodo, kas yra 
galima, o kas ne — tai yra tiek pat, kiek yra genijus. Pavyzdžiui, Euri- 
pidas sukūrė kažką dvilytį iš apysakos ir dramos. Bet tai padaręs, jis 
vis dėlto įvykdė tragedijos kėslą. Genijaus lobis yra tai, kas eina tiesiai 
iš jojo vidaus, o ne tai, ką jis iš šalies įgauna. Jis tarpininkas tarp 
paprastųjų žmonių ir Dievo, iš kurio jam atėję apreiškimai bei nuro- 
dymai virsta meno veikalais; jie nemirtingi tiek, kiek juose yra apreiš- 
kimo. Genijus — į Dievą pavėdus mažutis kūrėjas. Jis Dievo sukurtojo 
pasaulio trupinius surankioja, kitaip juos surikiuoja; naujajam 
savo pasaulėliui duoda būtiną tvarką, priežastingumą ir dėsningumą. 
O tasai pasaulėlis, lygiai kaip ir didžiojo Kūrėjo pasaulis, yra nugręž- 
tas į gėrį. Genijų galima ir reikia kritiškai vertinti; tačiau jokia kritika, 
net jokia pasaulio galybė jo nesugriaus. Kas bijo genijų kritikuoti, tas 
bijo savo paties pajėgumą išbandyti — vadinasi, nusimano, kad nėra 
jame nė kibirkštėlės genialumo. 

Tačiau kitose vietose Lessingas aiškina, jog tokia vaizduotė, kuri 
veikia neatsižvelgdama į pamėgdžiotinus tikrovės objektus, sukuria 
vien karikatūras. Genijaus darbas, sako, išsibaigia tuo, kad jis, kurda- 
mas naują visybę, į kurią sudeda savo paties ketinimus, vien jau 
esančiojo didžiojo pasaulio dalis savaip perstatinėja. To posūkio prie- 
zastį kai kas“* bando paaiškinti tuo, kad Lessingas savyje pačiame 
pagaliau pajutęs tą pačią genialumo stoką, kurią prikišo neišdrįstan- 
tiems genijų kritikuoti. Mat, giliau jis nebeleidžia į genijaus ana- 
lizę, stengdamasis iš čia išvesti kūrybos dėsnius, bet pastarųjų dairosi 
kitur. Vėlgi kiti — antai, Croce savo Estetikoj — yra įsitikinę, kad 
Lessingo opozicija prieš tuomet prancūzų palaikomas meno taisykles 
tėra lygstama, reliatyvi, ir kad niekados jis iš viso nėra griežtu ir ga- 
lutiniu žodžiu jų paneigęs. Iš tikrųjų esą taip, kad prieš anas taisykles 
Lessingas kovojęs tik kitomis, savomis taisyklėmis, kaip dar ir prieš 
jį darę kai kurie italų rašytojai, pavyzdžiui, toks Calepio (apie 1732 
m.). Čia Croce pasiremia viena Hamburginės Dramaturgijos išnaša, 
kurioje Lessingas taria, esą, Corneille ir kai kurie kiti autoriai blogai 
Aristotelį supratę; teisingai jį išsiaiškinus, sako, galima jo normas pri- 
taikyti net Shakespeare'o dramoms. Lessingas, pasak Crocę, priešinasi 
vien tiems, kurie pasigavę rėkia ,„(Genijus! Genijus!'' ir jį absoliučiai 
atpalaiduoja nuo bet kokių taisyklių, manydami, jog visa, ką tik geni- 

jus daro, jau yra taisyklė. Lessingo galva, taisyklės kaip tik todėl ir 
turinčios vertės, kad pats genijus yra taisyklė; tik todėl ir tesą galima 
jas konstatuoti. Tikrai: nematyti, kad Lessingas būtų kada buvęs toks 
grynas intuityvistas, kuriam vien įkvėpimas tebūtų rūpėjęs, nustu- 
miant į šalį jo sutvarkytą realizavimą. Anaiptol, jis visada buvo tikras, 
kad ir genijui lavinimasis ir pamokomieji pavyzdžiai negali būti nie- 
kai. Protiniai dėsniai poezijoj jam visur ir visuomet galiojo. Tačiau ne 
tokia prasme, kad jie iš viršaus turėtų būti uždedami, idant reguliuotų, 
ar net varžytų meną. Jo nuomone, vien bendromis sąvokomis spren- 
džiant apie meną galima esą sukurti tokių prasimanymų, kurie anks- 
čiau ar vėliau pačių meno veikalų bus gėdingai paneigti. ,„Kiek kas 
teorijoj atrodytų nenuginčijama, — sakoma Laokoone, IV, — jei 
genijui nepavyktų praktiškai įrodyti, kad yra priešingai". Meno vei- 
kalo pilnai suracionalinti negalima jau vien dėl to, kad labai irracio- 
nalūs yra pradai mūsų psichinės gyvatos, kurios ,,pamėgdžiojimo?' 
rezultatas yra — meno kūrinys. ,„Nėra nieko apgaulingesnio už bend- 
ruosius jausmų dėsnius'' (Laok., IV). 

"Taigi poetas kuria ,,pamėgdžiodamas''. O pamėgdžiojimo vertė 
priklauso nuo jo tikslo. Vadinasi, meną ir atskiras jojo lytis apspren- 
džia — tikslas. Tik mažieji menininkai tesijaučia esą visiškai laisvi: 
jie pamėgdžioja — tik kad pamėgdžiotų ir kuria — kad kurtų. Geni- 
jus visuomet veikia pagal aiškius sumanymus, kurių svarbiausias — 
mus pamokyti ir nurodyti, kaip elgtis ir veikti. Sakysim, tragediją kur- 
damas, tikras poetas niekuomet nepasitenkins istorijos užregistruotų 
faktų eiga ir priežasčių pobūdžiu. Jis stengsis personažams duoti 
tokius jausmus bei aistras, iš kurių žiūrovui ar skaitytojui tuojau būtų 
matyti, jog šiose aplinkybėse veiksmais bevirstą psichiniai turiniai 
vien tokia lemtinga srove tegalėtų išsilieti. Visa tai prieš akis turėda- 
mas, būsi gailestingumo uždegtas ir išgąsčio pagautas, tarsi nujaus- 
damas, kad panaši fatali srovė gali ir tave nusinešti. Medžiagai 
nesant šitaip paruoštai, mes į tuos pačius faktus šaltai žiūrėtume, nes 
pačioje realybėje neglūdi tikslas pakreipti žmogų į gėrį. Poezija yra 
filosofiškesnė už istoriją: ji stengiasi visa ką galimumo, jei ne būti- 
numo saitais surišti. Ko negalima šitaip sudoroti — atseit, apibend- 
rinti, — tatai netinka poetiniam pamėgdžiojimui. Pavyzdžiui, mons- 
trumų, prie kurių gamta per kokį tūkstantį metų tik, gal, vieną kartą 
suklydo, negalima dramatizuoti, nes juose nieko nėra pamokoma. 
Genijų domina vien būtinų priežasčių ir padarinių sankabos — įvy- 
kiai, kurie vienas kitu yra pagrįsti. Poetui dera ,„,„mnenaudingus at- 
minties lobius paversti dvasios maistu"'. Išeidamas iš tokių prielaidų, 

Lessingas nepripažįsta scenoj net moralinio stebuklo — atsivertimo 
per tiesioginę Dievo malonę. Poetas turi leisti visa ką čia pat po žiū- 
rovo akių sekti iš jam suprantamų ir įtikimų priežasčių. Personažų 
veiksmus inspiruojančias aistras jis turi stengtis pakelti į tokį laipsnį, 
kuriame nesudrebama prieš jokią baugybę. Toks personažas būtinai 
nusipelno žiūrovo simpatijų. Simpatija yra tasai elementas, kuriuo 
drama ir ypač tragedija mus geresnius daro. Nėra čia reikalingi 
būtinai geri pavyzdžiai; svarbu tik tai, kad tragedija, sukėlusi mumyse 
tam tikras aistras, jas apvalytų ir tokiu būdu paverstų dorybėmis. 
O apvalo gailestingumas, ir tai ne tik sielas tų žmonių, kurie per daug 
gailisi, bet ir tų, kurie per mažai yra jautrūs. Antras apvalomasis 
veiksnys yra tragiškoji baimė, kuri išganinga ne tik tam, kurs iš viso 
jokios nelaimės nesibijo, bet ir tam, kurs dėl kiekvienos, net nejtiki- 
mos nelaimės lengvai prisipildo nuojautos skriaubio. Gailestingumas ir 
baimė, pasak Lessingą, palaiko tą autopatinių ir simpatinių jausmų 
pusiausvyrą, be kurios spektaklis virstų paprasta pramoga. 

Gi komedija naudinga tuo, kad ji gudinanti pastebėti tai, kas juo- 
kinga — net jei tatai slėptųsi po „aistros ir mados priedanga, jei būtų 
sumišę su blogomis ir geromis savybėmis''; taip pat gudinanti surasti 
komiškus elementus net „iškilmingo rimtumo raukšlėse'“'. Komedija, 
berods, neįgalinti pagydyti visiškų kvailių, tačiau ji geras sutvirtėjimo 
vaistas sveikiesiems. Rodos, nesą stipresnių ir paveikesnių moralinių 
gyduolių. Lessingas betgi nenori išjuokti individualių asmenų, nes čia 
nieko neatsirastų pamokoma. Iš jo bendro nusistatymo turėtume 
spręsti, kad, norint ką juokinga perkelti į sceną, reikia tatai apibend- 
rinti, — kaip kad jau Aristofanas, išjuokdamas Sokratą, jo charak- 
terį praplėtė, priskirdamas jam sofistų savybių — apibendrino. Nes 
tik tokiu atveju tėra galima teatre kartu ir iš savęs paties pasi- 
juokti — iš savyje esančių juokingų savybių bei glūdinčių potencijų. 
Komiška Lessingui yra ne vien tai, kas įeina į moralinę sritį — pav., 
taisytinos klaidos, — bet taip pat visa, kas netinkama ir ne savo vietoj, 
kiekvienas stokos ir tikrovės kontrastas. Nelabame ir visai sugedusia- 
me žmoguje, aplamai, nebėra nieko juokinga: jis visas mums grasus, 
bjaurus, šlykštus. Vadinasi, komiškos pusės suponuoja drauge ir sub- 
jekto esminį vertingumą. Komedija nėra principinis žmogaus perkai- 
nojimas. Todėl Lessingas, tur būt, nenorėdamas jai teikti per daug 
moralaus pobūdžio, kažkaip vengia ydos žodžio, jį mieliau pakeisda- 
mas nelemtumu, netikumu. 

Poezijos rimtumą Lessingas mato moraliniame josios paveikume. 
Tačiau kai kurios žymės mums parodo, jog jis ilgainiui ėmė jausti, 

kad toks poezijos supratimas yra per siauras, ir jis tą supratimą kiek 
įmanydamas stengėsi praplėsti, neketindamas betgi šios pozicijos visai 
išsižadėti. Tatai matyti kad ir iš to, jog jis, norėdamas aiškiai pabrėžti 
moralų tragedijos pobūdį, saldžią gailestingumo kančią skiria nuo 
širdgėlos, šiurpulingai primenančios žmogaus likimą. Pamėgdžiojama- 
sis menas turįs vengti šitos širdgėlos, kurią dar lydi murmėjimas prieš 
Apvaizdą ir prie kurios tylomis sėlina nusivylimas. 

Hamburginė Dramaturgija (parašyta 1767 —69 m.), kurioje iš- 
dėstytos šios Lessingo pažiūros į poezijos meną, yra, gali sakyti, vien- 
metinis veikalas su Laokoonu (par. 1766 m.); todėl jos galės paaiš- 
kinančiu būdu papildyti ir atitinkamas pastarojo mintis. Abiejų vei- 
kalų ir išorinis pabūdis tas pats. Tai nėra vienos idėjos tvirtai surišti 
vienalyčiai kūriniai, bet daugiau tam tikri estetiniai ,,pasivaikščioji- 
mai'', vietomis, gal, net poleminiai laiškai, kurių kiekviename autorius, 
visą savo dėmesį paskyręs ,„kautynėms?' su oponentu, laikinai pameta 
į šalį visus kitus, tiesiog esminius savo darbo uždavinius; o nuveikęs 
vieną priešą, tuojau, susiradęs, vainoja kitą. Bent Laokoono jis nė pats 
nelaiko tikra knyga; tai veikiau esąs pastabų rinkinys, duodąs pagrin- 
dą knygai. To rinkinio tepasirodė tik pirmoji dalis; numatytosios 
antrosios ir trečiosios Laokoono dalies Lessingas ar nebespėjo, ar ne- 
besiryžo parašyti — nėra žinios. Tačiau ir viena pirmoji dalis bene 
daugiau išgarsino pasaulyje Lessingo vardą, negu kuris kitas jojo 
veikalas. 

Įvairiu metu įvairiaip Laokoonas vertinta. Visų pirma, Lessingo 
amžininkams šio veikalo pasirodymo įspūdis atvejais buvo stačiai be- 
galinis. Taip, Herderis, kurs vėliau Laokoono supozicijas smarkiai kri- 
tikavo, sakosi šį kūrinį per vieną popietį ir ištisą sekančią naktį tris 
kartus be atdūsio skaitęs. Bet ir kritikuodamas jis pripažįsta Lessingo 
„„pranašią didybę''. O Goethe sako, kad, nebūdamas jaunuoliu, nesu- 
prasi, kaip paveikė Laokoonas jojo kartą. To veikalo didžiausieji nuo- 
pelnai esą šie. Visų pirma, buvę atgrėsta nuo ilgus laikus neteisingai 
naudoto Horacijaus principo ut pictura počsis. Toliau, paaiškėjęs skir- 
tumas tarp vaizduojamojo ir žodinio menų; buvę parodyta, kaip toli 
jie nuo vienas kito nusidriekia savo viršūnėmis, vis tiek, kaip arti jų 
kamienai besusieitų. Lessingas išaiškinęs, jog vaizduojantysis meni- 
ninkas neturįs iškrypti iš grožio ribų; gi žodžio menininkui duodama 
didesnė laisvė: jis galįs, iki tam tikro laipsnio, ir bjaurumu, net šlykš- 
tumu naudotis. Nes anas menas tarnauja regai, kurią patenkina tik 
grožis, šis gi — vaizduotei; o toji ir su negražiais dalykais moka gražiai 
susidoroti. ,,Tartum žaibas nušvietė mums visas šios puikios minties 

pasekmes: visa ligtolinė pamokomoji ir sprendžiamoji kritika buvo 
numesta, lyg koks nudėvėtas švarkas; mes jautėmės išgelbėti nuo viso 
pikto''; visas šiaipjau didingas šešioliktasis amžius dabar ėmęs atrodyti 
kažkoks pasigailėjimo vertas. Skulptūroj ir poezijoj gyvenimas tuomet 
buves vaizduojamas it skambaliukais apsikabinėjęs juokdarys, mir- 
tis — kažkokia baidykliška giltine, o ,„būtinas ir atsitiktines pasaulio 
blogybes gebėta įvaizduoti iškreiptaveidžio velnio paveikslu''**, 

Nebe taip entuziastingai Laokooną vertina šių dienų kritika, ir 
tai ne tik dėl žymiai pasikeitusių aplinkybių, bet taip pat ir imant jį 
vien anų dienų fone. Pav., O. Walzelis užginčija net tai, kad Lessin- 
gas yra tikrasis pionierius klausimų, kuriuos jis savo garsiajame 
veikale iškėlė. Jis, sako, ne tik juo nebuvo, bet dargi nesunaudojo nė 
viso to, kas kitų jau anksčiau apie tuos dalykus buvo pasakyta. Kiek- 
vieno meno specifinių priemonių klausimas buvęs tyrinėjamas nuo 
pat 16-0jo amžiaus; ypač tuo buvę susirūpinta 18-ame amžiuje. Be 
kitų, visų pirma paminėtinas Diderot, pasisakęs tuo reikalu apie 1750 
metus. Jisai ieškojo tokių atvejų, kuriais tam tikro meno reiškiamasis 
ženklas būtų jokiu kitu ženklu nepakeičiamas. Nepamirština, kad 
Diderot buvo sensualistas. Jam svarbu nustatyti, kur tam tikras atski- 
ras menas iš sau priklausomosios juslių srities reikalauja to, ko ji 
nestengia ir tuo būdu savo priemones netinkamai vartoja. Diderot 
suranda tokius atvejus, kur kartais bandoma tapyti netapomus daly- 
kus arba kur įspūdingi poezijos siužetai praranda visą savo vertę, 
patekę į drobę. Vadinasi, poezija nenutapoma. Tad jis ir apgręžia 
antraip tuomet gausiai cituotos, bet, kaip vėliau išaiškinta, neteisingai 
suprastos formulės prasmę, sakydamas: Ut pictura poėsis non erit. 

Lessingo ir Diderot išvedžiojimai daug kur sutampa. Pastarojo 
mintys, kaip matyti, yra ankstyvesnės datos. Tačiau Lessingas galėjo ir 
nebūti jų pažinęs, — taip mano Walzelis. Abiejų nagrinėjamoji tema 
tebebuvo dar gana nediferencijuota, bet užtat plačiai žinoma. Todėl 
tas nedaugelis bendrų klausimų giminingus mąstytojus galėjo ir be 
tiesioginės abipusės įtakos atvesti prie tų pačių išvadų. Abu — Lessin- 
gas ir Diderot — mini net tuos pačius atvejus: Homero Heleną ir 
Ariosto Alciną, gedintį Timanto Agamemnoną ir vaitojantį Sofoklo 
Filoktetą. Taip pat daug kieno anais laikais buvo kalbama ir apie tai, 
kad vaizduojamasis menas teturįs užfiksavimui pasirinkti tik vieną 
vienintelį — patį vaisingiausiąjį — momentą. Antai, dar apie 1700 
metus Shaftesbury, visapusiškai išnagrinėjęs Ksenofonto aprašymą, 
vaizduojantį Heraklą kryžkelėj, nusprendžia, kad tapytojas iš to viso 
savo siužetui turėtų išgauti patį svarbiausiąjį momentą. O jo brolėnas 

James Harris 1744 m. išleido veikalą Discourse of Musik, Painting 
and Poetry. Jame jis naudojasi dviem Aristotelio sąvokom; tai ergon 
ir energeia — aktas ir potencija. Pasiremdamas jomis ir tąja priešin- 
gybe, kuri yra tarp lyčių bei spalvų, pagrečiui esančių erdvėje ir arti- 
kuliuotų garsų, kurie seka vienas paskui kitą laike, Harris bus ne tik 
prisigavęs prie Lessingo tvirtinimų, bet dar juos ir pralenkęs, nes jis 
konstatavo, kad, nors poezija, kaip ir muzika, kuria ne aktą — 
ergon, — bet veikia potencialiai — per energeia, — tačiau poezija 
neišsitenka jai per siaurose muzikos ribose, ir ji, besinaudodama kalbos 
galia vaidinius sukelti, eina toliau. Čia Walzelis nurodo, jog, Harriso 
mintimis pasiremdamas, Herderis vėliau Lessingo menų klasifikaciją 
griovė ir taisė. 


Paaiškinamąja Laokoono antrašte Lessingas duoda suprasti, jog 
bus stengiamasi nustatyti tapybos ir poezijos ribas. Tačiau pačiame 
veikale tapybą jis pajungia plastikai ir daugiausia kalba vien apie 
plastikos ir poezijos ribas; be to, jam čia galioja tik senovės graikų 
plastika. Du nepajudinami šulai, ant kurių, kaip žinome, jam tarsi 
visa poezija rymo, yra Homeras ir Aristotelis; pirmasis, tai praktinis 
„pavyzdžių pavyzdys'', antrasis — teorinis kanonas, stačiai šios srities 


Eukleidas. 


Nors su pat pirmaisiais žodžiais Lessingas pagauna vainoti Wink- 
kelmaną, kaip neteisingai interpretavusį graikų meno principą, kuriuo 
remdamies jie buvę tokie nuosaikūs dorodami patetinius siužetus, 
tačiau abu juodu visiškai sutaria, manydami, jog graikų vaizduoja 
masis menas vieną teturėjęs tikslą — idealų, tobulą grožį; o aplamai, 
gražių kūnų pamėgdžiojimas, skirtas regos pomėgiui, būsianti meno 
esmė. Tuo būdu Lessingas pačiame svarbiausiame dalyke yra labai 
artimas Winckelmanui, tam entuziastingajam neoplatonizmo atnaujin- 
tojui mene; prieš pastarojo įtaką jis neatsilaikė. Tariamoji klaidingoji 
Winckelmano interpretacija, prieš kurią Lessingas piestu stoja, yra 
ta, kad anas mano, jog graikai savo mene vengę rodyti kraštutines 
skausmo ir aplamai kiekvieno stipraus susijaudinimo žymes tik dėl 
savo etinio idealo aukščio ir valios stiprumo; dėl šios priežasties ir 
jųjų skulptūros iškalbingai bylojančios apie „taurų paprastumą ir tylią 
didybę". Betgi yra išaiškinta, kad, kanonizuodamas tuos pačius seno- 
vinio meno pavyzdžius, ir pats Lessingas grožio reiškimosi pobūdį 
panašiai suprato. Taip pat ir Winckelmanas, ir Lessingas — abu 
smarkiai kovoja prieš baroką. Abu lygiai įsimylėję ir graikų poeziją: 
pasakėčią, tragediją, epą; tariant — Aisopą, Sofoklą, Homerą. 

Aisopo biustas (žr. 126 psl.). 





Lygia dalia yra gerai žinoma, kad Lessingas nemokėjo įžvelgti tik- 
rųjų Winckelmano klaidų — gal būt, kaip tik todėl, jog pats per daug 
buvo pastarojo pažiūromis apsikrėtęs; betrūko jam to mistiškai meta 
fizinio kvapo, kurs gausiai garavo iš Winckelmano aiškinimų. Lessin- 
gui nė motais, kad Laokoono grupėj Winckelmano metafizinis moty- 
vavimas lengvai sugriūtų jau vien nurodžius, jog tai yra labai ryškus 
helenistinio baroko paminklas, kuriam būdingas dinamiškiausias nc- 
ramumas; čia nieko nėra tylaus ir paprasto; visas veikalas, sakytuna, 
net dreba nuo gaivališko aistringumo, išsiliejusio į vingriausias formas. 
Bet Lessingas suka visai kitu keliu. Palyginimas, kurį Winckelmanas 
išveda tarp grupės ir Vergilijaus Enejidoj apdainuojamojo įvykio, 
jame tik sukelia minčių, skatinančių ieškoti skirtumų tarp poezijos ir 
plačiai suprastos tapybos. Penkiolikoje pirmųjų skyrių sukritikuoja- 
ma visa eilė diletantų, kurie žūt būt norėtų kiekvieną įspūdingą poezi- 
jos vietą įsiūlyti menininkui, kad šis tatai paverstų paveikslu; nes tie 
žmonės arba poeziją įspraudžia „į siaurus tapybos rėmus, arba vėl 
leidžia tapybai apimti visą plačiąją sferą", — kaip pasakyta pratar- 
mėj. Čia išanalizuojamas ir vadinamasis ,,vaisingasis momentas'', 
kuriuo turi naudotis vaizduojantysis menininkas. Su šešioliktuoju 
skyriumi analizė sustoja. Čia jau deduktyviai imama operuoti sąvo- 
šomis erdvė — laikas, kūnas — veiksmas, vieno bo kito seka — sam- 
būvis. Į tas sąvokas dabar suvedamos — „tapyba'' ir poezija. 

Šį Lessingo taktikos ir stiliaus dvilypumą iš dalies paaiškina tai, 
kad jis stovi ant sienos tarp dviejų besigrumiančių laikotarpių: raciona- 
listinio Švietimo ir ištisos virtinės prieš jį sukylančių gaivalų. Lessingas 
betgi tebėra daugiau racionalizmo pusėje. Juk tai buvo Spinozos, 
Leibnico ir Chr. Wolffo idėjų auklėtinis. Tačiau nebuvo užsivėręs ir 
naujajai dvasiai. Užtat jį, laimei, gerbė ir racionalistinės tradicijos 
palikuonys ir stačiai kaip drąsų didvyrį - kovotoją šlovino audrininkai - 
veržlininkai, klasikai ir romantikai. Šis dvejopas pradas ypačiai žymu 
Laokoone. 

Gali sakyti, tokiomis pat sąvokomis, kaip aukščiau suminėtosios 
trys poros, operavo ir Harris. Bet Lessingas nuo jo atsilieka ta prasme, 
kad artikuliuotus garsus telaiko tik poezijos ženklais; gi Harris juos, 
visų pirma, laiko muzikos ženklais, o paskum — ir poezijos. 

Savo deduktyvaus suskirstymo, palyginti, griežtą pobūdį Lessingas 
kiek sušvelnina, nurodydamas, jog yra galima tapybai veiksmus pamėg- 
džioti — per kūnus, nes „kūnai esti ne vien erdvėje, bet ir laike"?, it 
kad taip pat yra galima poezijai kūnus pamėgdžioti — per veiksmus; 
nes pastarieji nesireiškia patys vieni, bet yra ,,pritapę prie tam tikrų 
būtybių"?. 

Vis dėlto ir Lessingui nelabai palankus Walzelis pripažįsta, kad 
nei vietomis toks pastabus Diderot, nei kas kitas, nagrinėjęs menų 
Klasifikacijos klausimus, nemokėjo surasti tiek gausiai atskirų atvejų 
ir jų taip gerai nenušvietė, kaip Laokoono autorius; taip pat nė vienas 
iš ankstyvesniųjų kritikų tokios daugialytės, sunkiai suderinamos me- 
džiagos taip dailiškai ir vienoviškai nesudorojo, kaip tai padarė Les- 
singas. 

Kaip matyti, tikrasis ir nenykstamas Lessingo garsas remiasi ne 
tuo, kad jis neva iš viso pirmas nubrėžė kiekvieno meno ribas, bet vei- 
kiau tuo, kad — pirmiausia, savo įspūdingu užsimojimu — užkūrė 
visuotinių diskusijų įkarštį apie šią taip svarbią problemą. Kelias jam 
jau, berods, buvo pralaužtas; turėta ir kai kurios pagrindinės gairės. 
Nemažos reikšmės šiame darbe yra Lessingui tokie vardai, kaip Du- 
bos, Batteux, Mendelssohnas**; Walzelio žodžiais betariant, Lessingas 
net pačių pagrindinių estetinių žinių iš pastarojo sėmėsi. Toliau, 
Meierio ir kai kurių kitų Wolffo mokinių raštuose jau buvo kalbama 
apie „natūraliuosius ir savaiminguosius'' ženklus, kurie Lessingui 
labai pravertė. Iš pavadinimų menai nuo seno skirstyta. Bet Lessingo 
būdu problemos nebuvo kėlę nei Aristoksenas, nei Vitruvijus, nei 
Marchetto iš Paduos, nei Cennino Cennini, pagaliau net nei Leonardo 
da Vinci, nei Leone Battista Alberti, nei Palladio, nei Scamozzi. Ir 
reikia pasakyti, jog Lessingas čia pralenkė net tuos, kurie jį buvo... 
„„pralenkę"'. 

Kokia anais laikais meno kritikoj palaida bala tebebuvo ir koks 
diletantizmas tebevyravo, matyti iš smarkių Laokoono pratarmės žo- 
džių apie ,,naujausius meno kritikus'', kurių darbą Lessingas be gai- 
lesčio ,„šunkritike'' vadina. Jinai suklaidindavusi net pačius meninin- 
kus ir tuo būdu sukeldavusi poezijoj ,„vaizdavimo gobšumą“', o tapy- 
boj — palinkimą į abstrakčiausias ir mįslingiausias alegorijas. Tatai 
padaryti sekęsi dėl to, kad atsargių tyrinėtojų juk taip reta, o pigiai 
pasišaunančių užsidegėlių, gali sakyti — penkiasdešimt prieš vieną. 
Aniems atsargiesiems jie visuomet spėją užbėgti už akių, aiškindami, 
kad jie remiasi pačių gerųjų graikų menininkų žodiniais liudijimais. Ir 
Lessingas paeiliui atsako, kaip jis tuos ,liudijimus'' supranta ir kaip 
aiškina mintį, visų pirmiausia, dviejų Aleksandro Didžiojo laikų ta- 
pytojų, Apello ir Protogeno, rašiusių apie tapybos ir „figūrų'' teoriją; 
kaip interpretuoja lyriko Simonido iš Keoso (mirusio 469 m. pr. Kr.) 
paradoksišką samprotavimą, kurį sušvelnina ir pataiso, darydamas 
aliuziją į filosofo ir istoriko Plutarcho (I a. po Kr.) frazę, sakančią, 
kad tapyba ir poezija „skiriasi medžiaga ir pamėgdžiojimo būdu''; nesą 

abejones, kad tas posakis esąs būdingas visuotiniam senovės graikų 
nusistatymui. 

Vienas iš svarbiausių Lessingo oponentų, — kuriam pašvęsti VIII 
ir X Laokoono skyriai, — yra Oksfordo universiteto profesorius Joseph 
Spence (1699 — 1768 m.), dėstęs tenai istoriją ir poeziją; vėliau buvo 
kanauninku Durhame, kur ir mirė. Polemizuodamas su juo, Lessin- 
gas visą laiką turi galvoj jojo dialogą Polymetis, atseit, Gudrusis (išl. 
1747 m.), kuriame Spence'as apie romėnų poetų estetinį lygį sprendžia 
iš išlikusių vaizduojamojo meno paminklų. Lessingas jo pažiūrų ab- 
surdiškąją pusę taip suformuluoja; jam „,poetiniame aprašyme geru 
nelaikytinas niekas, kas nepatogiai atrodo paveikslu arba statula pa- 
vertus'' (VIII sk.) ir, žinoma, atžagariai: blogas tas vaizduojamojo 
meno kūrinys, kurs, į poeziją pervestas, nešauniai atrodo. Bet Lessin- 
gas tarp šių dviejų menų tokio reciprokiškumo niekur neranda. Svar- 
biausia tai, kad jųjų priemonės visiškai skirtingos. Poezija jų turi ne- 
palyginamai daugiau. Todėl ir jos sritis tiek pat platesnė už ,„tapybos'' 
sritį. Vadinasi, jei pastaroji ,,„nori būti poezijos seserim, tai tenebūnie 
ji pavydi sesuo"'. Be to, tapyba yra už poeziją jaunesnė. Tad ji „tene- 
draudžia vyresniajai visų tų gražgrožių, kurių pati ji neturi''? (VIII). 

Kitas, aukščiau paminėtajam labai giminingas — tiktai, rodos, dar 
didesnis — oponentas yra prancūzų archeologas, poetas ir liejikas, 
grafas Anne Claude Philippe de Tubiėres Caylus (1692 — 1765 m.). 
Šis žmogus mokslo reikalais buvo daug po svečias šalis keliavęs; svar- 
biausias jo tikslas buvo Graikija ir artimieji Rytai. Betyrinėdamas an- 
tikinį meną ir aplamai senojo laikotarpio palikimus įsigijo daug žinių 
ir patyrimo. Dėl šių savo kvalifikacijų buvo išrinktas Paryžiaus Meno 
Akademijos senovės įrašams tirti nariu. 1757 m. jis paskelbė veikalą: 
Paveikslai iš Homero Ilijados bei Odisėjos ir Vergilijaus Enejidos. 
Matyt, turėdamas galvoj savo idėjų priešo erudiciją ir jo skelbiamųjų 
pažiūrų populiarumą, polemikai su juo ir tiek daug vietos paskyrė, — 
ištisus devynis Laokoono skyrius: XI — XIX. 

Caylus, kaip ir Spence'as, reikalauja, kad poezija ir vaizduojamasis 
menas nė per žingsnį vienas nuo kito nenutoltų. Norėdamas paskui 
menininką ištikimai žengti, poetas savo būtybes turįs nepamiršti iškai- 
šyti alegorijomis — tomis tapytojo prasimanytomis vargo priemonė- 
mis. Bet ir antraip: Caylus nori, kad ir tapytojas pamėgdžiotų poetą; 
negana to: reikia, kad iš pastarojo pamėgdžiotų ne tik tai, ką šis yra 
„pamėgdžiojęs" (atseit, vaizdavęs), ,,„bet jis turįs ir tais pačiais 
bruožais pamėgdžioti: jis juo privaląs naudotis ne vien kaip pasa- 
kotoju, bet ir kaip poetu" (XI), visai pamiršdamas, jog ,„yra tapomų 


120 


128 psl.). 


H 
>N 
—- 
-— 
> 

3 

9) 

= 
2 

o 
"o 

m 

u 

a 
ž 
G) 
< 
Z. 
< 
-— 
N 
— 
- 





ir netapomų įvykių“ ir kad „kartais istorikas tapomiausius iš jų atpa- 
sakoja tiek pat netapybiškai, kiek ir poetas netapomiausius moka 
tapybiškai atvaizduoti" (XIV). Lessingas tai vaizdžiai įrodo, pave- 
džiodamas ir grafą ir skaitytoją po Homerą. 

Šiek tiek kitokios rūšies yra du kiti oponentai: nežymus prancūzų 
dramaturgas Jean Baptiste Vivien de Chateaubrun (1686 — 1775 
m.) ir anglų socialistas ekonomistas Adam Smith (1723 — 1790 m.). 
Pirmasis gebėjo. doroti antikinius siužetus ir 1755 m. paskelbė tragediją 
Philoktėte. Antrasis 1759 m. išleido veikalą Theory of moral senti- 
ments (kuriame aiškina, kad simpatija, užuojauta yra visuomeninio 
sugyvenimo ir etikos pamatas); jame ir susidūrė su kai kuriomis 
Lessingui būdingomis problemomis. 

Chateaubruno Filokteto proga Lessingas bandė atsikirsti ypač 
prieš opiniją prancūzų visuomenės, kaip jam atrodė, visai netinka- 
mai supratusios žmogaus kančios apraiškų santykį su jojo didvyrišku- 
mu; ta opinija, galima sakyti, buvo daugiau ar mažiau bendra visiems 
ano meto Vakarams. Taigi, Lessingas rado, kad senųjų graikų — šiuo 
atveju, visų pirma, Sofoklo — tas klausimas buvęs kur kas tiksliau ir 
giliau sprendžiamas. Aplamai, Lessingas nemėgo savo laiko saloninio 
skonio, kuriame per daug buvo jaučiama hegemonija prancūzų dva- 
sios, 0 jai jis rado daug ką prikišti. Pirmučiausia, atrodė, kad iškrai- 
pytai suprantama tikroji žmogaus prigimtis. Prancūzai buvę kalti, jog 
spiegiąs Sofoklo Filoktetas ir ,„rėkiąs Heraklas'? dabar pasidarę ,,juo- 
kingiausi ir nepakenčiamiausi asmenys scenoje?'' (I). Chateaubruno 
Filoktetas aną opiniją dar kartą vaizdžiai iškėlęs į šviesą. Chateaubru- 
nas išdrįsęs savo siužetui pasirinkti Filoktetą, tik neišdrįsęs savo tau- 
tiečiams parodyti jį tokį, koks jis tikrai turėjo būti. Mat, buvo mano- 
ma — Lessingas tatai išreiškia Smitho žodžiais, — kad „nėra vyrui 
nieko nepadoriau ir negarbingiau, kaip tai, kad jis skausmo, nors ir di- 
džiausio, negali kantriai iškęsti, bet verkia ir rėkia'' (IV). Į tai Les- 
singas trumpai atrėžia: ,,„Visa, kas stojiška, nėra teatrališka'' (I). 
Antra vertus, scena, tai ne arena gladiatoriams miklintis. Scenos 
„didvyriai turi jausmą rodyti, turi savo skausmus reikšti ir leisti savyje 
veikti tik prigimčiai''. Nes „jei jie parodo dresūrą ir prievartą, tai 
mūsų širdis atšąla; koturnuotu verslo fechtuotoju daugių daugiausia 
galima tik stebėtis'? (IV). O kuo gi taip stebėjosi anų laikų šviesuo- 
menė scenoj! Lessingas į tai yra atsakęs dar visai jaunas tebebūdamas, 
viename laiške savo draugui Mozei Mendelssohnui (apie 1756 m.); 
čia jis išdėsto ir savo paties šiuo atžvilgiu nusistatymą, kurs paliko 
nepakitęs ir Laokoono dienomis. Jis taip sako: ,,Jie stebisi tokiu Kato- 

nu, Esseksu, žodžiu sakant — ne kuo kitu, kaip nepajudinama tvir- 
tybe, nepermaldaujama ištverme, neišgąsdinama drąsa, herojišku pa- 
vojaus ir mirties niekinimu"'. Gerai permanydamas žmogaus prigimtį, 
sako jis toliau, tegali visus šiuos nejautrius didvyrius laikyti vien gra- 
žiomis pabaisomis. Gal būt, jie yra kazkas daugiau negu žmonės, bet 
jie nieku būdu nėra geri žmonės. ,,Bent man, — aiškina Lessingas, — 
niekados nėra atėję į galvą kietsprandiškumu susilyginti su Katonu ar 
Esseksu, kad ir kažin kiek aš jais dėl to kietsprandiškumo stebėčiaus; 
aš juos visiškai paniekinčiau ir prakeikčiau, jei tai neatrodytų 
esą dorybės kietsprandiškumas''*?. Jis jau tuomet aiškiai susivokė, kad 
panašiais atvejais per dažnai gebama dorybę vaidinti, atseit, stipriai 
apsimesti doringais. Todėl jis šimtą kartų labiau vertina tokį didvy- 
rį — vis tiek, scenoj ar gyvenime, — kurį regime panaudojus „visa, 
kas galima, savo skausmui užgniaužti“, čia pat po akimis turint ,„ken- 
tėjimų bandomą jo ištvermingumą““ ir pagaliau mums esant visiškai 
aišku, „jog skausmas gali jį priversti tik rėkti, bet ne daugiau“ ir 
kad „jisai geriau yra pasiryžęs ilgesnį laiką skausmą kęsti, negu bent 
mažiausiai pakeisti savo mąstyseną, savo pasiryžimus'' (IV). Toks kaip 
tik yra Sofoklo Filoktetas. ,,Skundai čia yra žmogaus, bet veiksmai — 
didvyrio. Abeji daro žmogišką didvyrį, kurs nėra nei išlepęs, nei įsi- 
grūdinęs, bet rodosi tai vienoks, tai kitoks, destis, ko iš jo ar prigimtis 
ar principai bei priedermė reikalauja'" (IV). Dėl šių priežasčių „jisai 
yra aukščiausia, ką išmintis galėjo sukurti, o menas — atvaizduoti'? 
(IV). 

Lessingo galva, normalus ir didžiai kultūringas žmogus turi galėti 
vienkart liūdėti, verkti — „(ir narsus būti'' (I). Šiame daikte jis pa- 
taiso dar vieną iš prancūzų, būtent, Homero vertėją ir gynėją, ponią 
Anną Dacier (1654 — 1720 m.). Tik dar menkai teišsiskleidusios 
sielos žmonės, prieš eidami į kautynes ar į šiaip pavojus, turi pirma 
nebemąstyti apie žmoniškumą — kadansi tai jiems tegarantuoja ištver- 
mę. Šiuo metodu naudojęsi trojiečiai, norėdami, kad karys jiems 
išliktų tinkama militarine vertybe; tokį režimą turėjo ir vikingai; 
Lessingas čia mini Palnatoko, narsų 10-0jo amžiaus piratą, kurs, iš 
Danijos išvytas, Pamaryje, netoli Wollino, prie Baltijos įkūrė Joms- 
burgo miestą ir, sako, įvedė įstatymus, draudžiančius net „baimės 
vardą minėti''. — 

„Apie tapybą grafas [Caylus] daugiau nusimanė, negu apie poezi- 
ją'? — sako Lessingas (Laok. XI). Visi duomenys liudija, kad, tapybos 
ir poezijos terminams vietomis apsikeitus, šį posakį galima pritaikyti 
pačiam Lessingui. Tapybą jis tikrai žymiai mažiau tepažino; tad čia 

jis nusipelno daugiau ir rimtesnių priekaištų. Laokoone gausu archeo- 
loginių netikslumų. Iš dalies to kaltas yra paties šio mokslo netobulu- 
mas anais laikais, iš dalies vėl tai, kad Lessingas toliau stovėjo nuo 
„tapybos'', — kaip jis tai suprato, — ir nebuvo toje srityje nė prakti- 
kuojąs diletantas, gi poeziją jis galėjo laikyti savo paties menu. Jau 
vien todėl jo poezijos kritika turėjo visus galimumus būti žymiai šau- 
nesnė už jo tapybos kritiką. Tačiau iš to dar, anaiptol, neseka, kad jis 
į vaizduojamojo meno esmę ir formas nemokėjo tinkamai atsižvelgti, 
ir kad nežūstama Laokoono reikšmė tėra ta, jog čia gali atrasti tikrąjį 
kelią į Homerą. 

Visų pirma krinta į akį vienašališkas klasicistinis Lessingo įsitiki- 
nimas, kad senasis graikų menininkas tevaizdavęs vien „tai, kas 
gražu" ir kad dargi „paprastoji, žemesniųjų rūšių grožybė buvo jam 
atsitiktinis siužetas'' — kadangi jo meno galutinis tikslas buvęs ne 
paprastas, objekto panašumą atgaminąs pamėgdžiojimas, bet „paties 
daikto tobulumas''. Vadinasi, manytina, jog graikai nieko bus neži- 
noję apie realistinį meną. Šių dienų meno istorija rodo betgi ką kitą. 
Taigi du penktojo amžiaus pr. Kr. tapytojai — Pausonas su Pireiku — 
nebuvo retos ir nelaimingos išimtys, kurias Lessingas su neslepiamu 
pasigailėjimu mini; yra net žinoma, kad tarpas tarp Feidijo ir Prak- 
sitelio pasižymėjo itin dideliu realizmu. Lessingo tezės netvirtumui 
pavaizduoti užtenka nurodyti garsiojo oratoriaus Demosteno liguis- 
tos konstitucijos statulą, kurią turi Vatikano muziejus; dar ryškiau 
tasai realizmas matyti iš tikrai jau invalidiškos povyzos, bet puikiai 
nusisekusio Aisopo biusto. Realistiškesnį portretą plastikoj sunku ir 
beprasimanyti. O kažin ką sakytų Lessingas, pamatęs skulptūrą, esan- 
čią Romos Kapitoliaus muziejuje ir vaizduojančią seną, nepaprastai 
išvargusią, sudžiūvusią piemenę, tempiančią po pažasčia avinėlį? 
Tokių, buities tragizmą reiškiančių, dalykų graikuose būta gana daug. 
(Žr. 113, 115 ir 117 psl.). 

Idealaus grožio apsaugos sumetimais, buvęs sugalvotas ir tebiečių 
įstatymas, liepiąs menininkams piešti tik gražius objektus, o vaizduoti 
tai, kas bjauru — griežčiausiai užgynęs. Iš panašių motyvų kilęs ir 
olimpinių žaidimų teisėjų — vadinamasis helanodikų — įstatymas, 
teleidęs pagaminti portretinę statulą tik kiekvieno trečią kartą iš eilės 
nugalėjusiojo. Mat, aplamai, anuomet graikuose nenorėta, — taria 
Lessingas, — kad per daug atsirastų vidutinių portretų meno veikalų 
tarpe. Be to, buvęs smerkiamas nevertingas mitrumas, stengiąsis, „kad 
būtų pasiektas su originalu panašumas, pabrėžiant bjauriąsias dalis“, 
vienu žodžiu — karikatūra. 

Gretindamas karikatūrą su riparografija, Lessingas parodė, kad 
jos esmės jis visai nesuprato. O ir nežinojo, kad karikatūrinės plasti- 
kos senovės menas apsčiai turėjo — tiek Egipte, tiek Graikijoj, tiek 
ir Romoj, iki pat vėlyvojo meto. 

Tačiau reikšmingi yra jo žodžiai, kuriais jis apibūdina dviejų 
dalykų tapybinio vaizdavimo ribas. Tatai praeinamo stipraus susijau- 
dinimo ir praeinamo stipraus veiksmo vaizdavimas. Ir vienu, ir antru 
atveju Lessingas yra griežtai nusistatęs prieš vaizdavimą pačios kulmi- 
nacijos, už kurios vaizduotė nieko nauja nebemato. Be to, užfiksuoda- 
mas labai raiškingo pergyvenimo patį aukščiausiąjį momentą, galintį 
trukti tik gana trumpą laiką, menininkas jį neribotai prailgina, o tai 
žiūrovą vargina ir pykdo. Daug harmoningiau mus nuteikia santūres- 
nėje lytyje parodyti afektai. Tatai gražiai matyti, vieną su kitu lyginant, 
du to paties siužeto Tiziano paveikslus; abu vaizduoja skausmingą 
Dievo Motiną. Kantriai slepiamas sopulys antrajame veide daro šį 
paveikslą žymiai patraukesnį už pirmąjį, kuriame mažiau tesivaržoma 
su skausmu. Rodos, kad ir gyvenime kur kas rimčiau atrodo ir galin- 
giau patraukia tas, kurį įspėjame kenčiantį, negu tas, kurs balsu rauda. 
Pasirodo, jog čionai grožinio įspūdžio galingumas pareina ne nuo 
veikalo — ar gyvo subjekto — didesnio forminio tobulumo, bet vien 
nuo mokėjimo išsaugoti, kad iki galo nebūtų nunuogintas tematizuo- 
jamasis jausmas — ypač, kai jis yra išimtinis, intymus ir galingas; 
mažiau parodysi — stipriau paveiksi““. Tatai tinka ne tik kalbant apie 
skausmą, bet taip pat ir apie džiaugsmingą įkvėpimo polėkį bei reli- 
ginę ekstazę. Per daug juos išryškinus paveiksle ir pritempus prie 
kulminacijos, kompozicija arba tampa šiek tiek komiška, arba ima akį 
raižiai veikti ir atstumia. (Žr. 119, 121 ir 123 psl.). 

Nebėra ko stebėtis Lessingo pasipiktinimu, kur jis užsimena apie 
La Mettrie (1709 — 1751 m.). Šis filosofas buvo materialistas. Tad, 
pagerbti savo idėjiniam pranokėjui Demokritui, įsigeidė būti atvaiz- 
duotas gana linksmai nusiteikęs; mat, senasis Abderos mąstytojas buvo 
vadinamas besijuokiančiu filosofu, kaip kad Herakleitas — verkiančiu. 
Apie šį La Mettrie portretą Lessingas taip sako: ,,Pasižiūrėkim į jį daž- 
niau, ir iš filosofo jisai pavirs kraipuokliu; jo juokas pataps vaipy- 
musi'"' (III). Tuo būdu ir juokas, kaip staiga prasiveržiąs ir staiga 
dingstąs reiškinys — Lessingo manymu — negali būti meno prailgi- 
namas. 

„„Prailgintą'' didžiausio įsiutimo jautulį parodo Michelangelo pie- 
šinys - škicas, esąs Florencijos Ufficijų rinkiny. Tai būtų tikra prie- 
šingybė Timanto paveikslui, kuriame su visu veidu paslėptas Aga- 
memnono skausmas. (Žr. 125 psl.). 

Taip pat daug skonio ir išmanumo parodė Lessingas, aptardamas 
veiksmo vaisingąjį momentą, tinkamą vaizduojamajam menui. Šio 
meno prigimtis esanti tokia, kuri sakytuoju momentu leidžia pasida- 
ryti arba tarpą prieš pat kulminaciją, arba tarpą tik ką po jos. Timo- 
machą jis teisingai giria už tai, kad šis savo garsiajame Medėjos pa- 
veiksle paėmęs ne patį vaikų žudymo momentą, bet prieš pat šį žygį 
įvykstančią vidaus kovos valandėlę — „kada motiniškoji meilė dar 
tebekovoja su pavydu'' ir kada ,„mes tos kovos galą jau numatome"'. 
„„Bet kaip tik todėl mažai mus tepažeidžia paveiksle tebesitęsiąs Me- 
dėjos neryžtumas"' (III). Įsidėmėtina yra čia Lessingo argumentacija: 
„juk mes veikiau trokštume, kad ir pačioje tikrovėje būtų buvę čia 
sustota, kad aistrų kova nebūtų išsisprendusi, arba jos bent tol tvertų, 
iki laikas ir apsimąstymas apmalšins įsiutimą ir motiniškiems jaus- 
mams leis nugalėti''? (III). Išlikusi yra tik šio paveikslo kopija vienų 
atkastojo Herkulano namų sienoj. Bet ir iš jos byloja įspūdis tuojau 
prasidėsiančio viesulo, kurio ribų ir padarinių niekas neįspės; tatai 
matyti iš nugręžtos į šalį galvos, kraupaus žvilgsnio ir didelio sielos 
kartumo, išsižymėjusio burnos bruožų susidėstyme; taip pat iš mėšlun- 
giško žaidimo rankų, laikančių kalaviją. Savo neapibrėžtais baugiais 
galimumais neatsotinamai traukia į save šis paveikslas. Panašiai yra 
ir su kitu to paties autoriaus kūriniu — Šėlstančiu Ajaksu, kur hero- 
jus parodytas ką tik po jo šėlimo. Šio žmogaus ,,„dūkimo dydį galima 
gyviausiai matyti iš nusiminusio gėdinimosi, kurį jis dabar dėl to jau- 
čia. Audrą matai iš į krantą išmestų nuolaužų ir lavonų'' (III). Ne- 
veltui už šiuodu abu didžiojo Bizantijos menininko paveikslu Julijus 
Cezaris sumokėjo 80 talentų ir padėjo juodu Venus Genetrix švento- 
vėje. Galima numanyti, kokia tai suma, jei vienas talentas būtų dabar 
lygus 7.200 litų! Timomachas priklausė poaleksandriniam periodui. 

Lessingo draudžiamuoju momentu naudojosi žinomasis italų skulp- 
torius Canova, kurdamas savo grupes: Heraklą, žiauriai pasigriebusį 
į uolą nudėti Lichą, ir Tesėjų, baigiantį nudobti Minotaurą. Dar lai- 
mingai aštrus neharmoningumo įspūdis išvengtas senovės prieš- 
klasinio skulptoriaus Mirono, jo šauniajame Diskobole; antra vertus, 
čia ir siužetas daug ramesnis. Tačiau bene svarbiausias ir lemiąs 
veiksnys šiuo atveju yra mokėjimas — tam tikra sąnarių padėtimi — 
šiek tiek sušvelninti kūno pusiausvyros kritiškumą; nebevedamas iš 
kantrybės žiūrovas gali jau ramiai kontempliuoti. (Žr. 127 ir 
129 psl. ). 

Iš esmės Lessingas tinkamai apsprendė ir alegorijos vertę vaizduo- 
jamajame mene. Jisai įžvelgė žalingumą atributų, kuriais menininkas 

intelektiniu būdu prakalbina paveikslą ar statulą. Kenksminga čia tai, 
kad tie vaizdavimo elementai, kurie tiesiai psichologiškai veikia, esti 
išstumiami susitartinių ženklų (simbolių), apibūdinančių abstrakčias 
autoriaus idėjas — dorybę, viltį, labdarybę, nusikaltimą persekiojantį 
teisingumo kerštą... Tokiais atvejais sunku išsiversti be žodinių pa- 
aiškinimų, — vadinasi, vaizduojamasis menas pristigsta čia savo 
tikrosios kalbos ir griebiasi ,,ženklų, kuriuos išsigalvojo kurčiai turkų 
haremuose“. (Žr. 131 psl). — ———— ———— —— 

Trumpas Laokoono turinys. — Winckelmanas klysta, manydamas, 
jog Laokoonas turįs vos pravirą burną ir nerėkiąs todėl, kad skulptoriai 
norėję tuo pabrėžti jo sielos didybę (I). Toks jųjų sumanymas iš tik- 
rųjų yra paremtas tuo, jog didžio šauksmo plačiai atverta ryklė daro 
veide bjaurų įdubimą, kas pažeidžia plastinio meno grožio dėsnius 
(II). Nepamirština ir tai, kad gyvo žmogaus klyksmas įmanomas tiktai 
trumpą laiką. Nes „aštrus skausmas, išspaudžiąs riksmą, arba tuojau 
pasiliauja, arba sunaikina kenčiantį subjektą''. Todėl statuloj, dėl 
nenatūralaus prailginimo, šį procesą nevaržomai realizuoti nedera 
(III). Poetas šiuo atžvilgiu yra daug laisvesnis: jo čia nevaržo jokie 
grožio dėsniai, nei greit praeinamų dalykų užtęsimas (IV). Vadinasi, 
būtų pateisinami visi nukrypimai, jei skulptoriai, Laokoono grupę 
kurdami, ir būtų rėmęsi Vergilijaus Enejidoj apdainuotu epizodu (V). 
Gi Vergilijui būtų buvę leista, į skulptorius nusižiūrėjus, šią temą do- 
roti nieko nepakeitus (VI). Dažnai klystama, manant, kad poetas pri- 
klausąs nuo vaizduojančiojo menininko (VII). Poezija turi daugel 
priežasčių, leidžiančių jai netapybiškoms grožybėms teikti pirmenybės 
prieš tapybiškąsias (VIII). Priverstas atsižvelgti į kulto reikalavimus, 
menininkas dažnai nusikalsdavo grynojo meno paskirčiai (IX). Su- 
asmenintas poeto sąvokas menininkas paverčia alegorijomis, kurias 
galima atspėti iš tam tikrų ženklų (X). Paveiksluose patartina doroti 
plačiai pažįstamus siužetus, nes tik tada jie visiems tebus suprantami 
(XI). Nutapytos Homero dievų scenos praranda savo didingumą ir 
paveikumą (XII). Aplamai, puikiausieji Homero vaizdai pasirodo 
esą netapomi, o tapomiausieji — be jokio poetinio poveikio (XIII). 
Miltonas — tas didysis epininkas — ničnieko neduoda menininko 
teptukui (XIV). Pandaro šūvis Homero Ilijadoje yra nenutapomas 
poetinis paveikslas (XV). 

Tapyba yra erdvinis menas, poezija — laikinis Tapyba vaiz- 
duoja erdvinius objektus — kūnus; poezija — laike įvykstančius reiš- 
kinius, — veiksmus. Pirmoji veiksmus gali doroti tik nurodomai, tar- 
piškai — per kūnus; antroji kūnus tokiu pat būdu — per veiksmus 

(XVI). Aprašinėdamas kokio daikto — sakysim, Alpių gėlės — atski- 
ras dalis, poetas nesužadina mumyse visybės vaizdo (XVII). Įsidėmė- 
tina, kaip čia elgiasi Homeras. Kurdamas gyvą veiksmo paveikslą, jis 
Achillo skydą kaldina čia pat po mūsų akimis (XVIII). Ir jis neapsa- 
kinėja skyde išraižytų paveikslų, bet juos papasakoja kaip laikiškai 
sravinčius veiksmus (XIX). Kūno gražumą vaizduoti yra skulptoriaus 
bei tapytojo uždavinys (XX). Gi poeto reikalas yra užburti skaitytoją 
tos grožybės paveikumu (XXI). Išmaningas tapytojas Homerą skaito 
ne savo menui čia medžiagos ieškodamas, bet tik savo vaizduotę lavin- 


damas (XXII). 


Poetas, juokingumui sustiprinti, naudojasi ir baisumu, nes vaiz- 
duotėje — į kurią kaip tik yra nukreiptas jo menas — tatai neišsiryš- 
kina iki tikrovinio realumo (XXIII). Kai taip elgiasi tapytojas, tai jis 
nusikalsta grožio dėsniams (XXIV). Už bjaurumą ir baisumą dar ma- 
žiau tinka jam šlykštumas, kuriuo poetui leistina sustiprinti savo juo- 
kingą ar baisų siužetą. Poezija ir čia aiškiai pasirodo esanti platesnis 
menas (XXV). 

Likusiuose keturiuose šio savo veikalo skyriuose Lessingas vėl 
sugrįžta prie Laokoono grupės, stengdamasis bent apvtikriai nustatyti 
jos atsiradimo datą ir iš naujo pradeda bylą su Winckelmanu. Bet 
visa tai šiandien nebeturi reikšmės. Todėl buvo galima ramiai išsiža- 
dėti tokios pabaigos, paliekant ją literatūros archyvininkams. Sutrum- 
pinti ir visi išverstieji skyriai — vieni daugiau, kiti mažiau, žodžiu, 
praleista visi neesmingieji ir galutinai pasenę dalykai. 

CROCE 


g. 1866. II. 25. 


Benedetto Croce (sk. Kroče) gimė Apeninų pietinėj daly — Pes- 
casserolyje, Akvilos provincijoj. Abu tėvai — Paskalis ir Liudvika 
Sipari — buvo abrucai. Dar jo tėvo tėvas, — tapęs vyriausiojo teismo 
patarėju, — su visa savo šeima 
persikėlė gyventi į Neapolį. Čia 
Benedetto išėjo vidurinį moks- 
14 katalikų kolegijoj, kurią tuo- 
met gausiai lankė įžymiųjų Ne- 
apolio sluoksnių vaikai. 

Casamicciolyje  bevasaroda- 
mi, 1883 m. žuvo nuo žemės 
drebėjimo Benedetto tėvai ir 
vienintelė sesuo Marija; ir jis 
pats vos po keleto valandų te- 
buvo iš po griuvėsių ištrauktas. 
Išsigelbėjęs, su savo dar gyvu 
likusiu broliu, — kurs tuomet 
mokėsi Neapolio kolegijoj, — 
persikėlė pas dėdę (iš tėvo pu- 
sės) Silvijų Spaventą, į Romą. 
Atvykęs įstojo į tenykščio univer- 

siteto teisių fakultetą. Bet teisių 

A Nk (a mokslus Croce labai nenoromis 

ėmėsi į galvą; retas svečias tebu- 

vo ir tos rūšies paskaitose. Daug 
labiau jį traukė filosofija; susirado ir gerą jos dėstytoją — her- 
bartininką ir antihegelininką — Antonijų Labriolą, kurį Croce ir 
po šiai dienai maloniai mini. Visą likusį laiką praleisdavo biblioteko- 
se, kur galėjo atsidėjęs studijuoti istoriją ir literatūrą. 

Dėdei Spaventai labai būtų buvę malonu matyti Crocę iškylant 
diplomatinėj karjeroj. Dėl šios priežasties pasijuto skaudžiai apviltas, 
— pastarasis nesiryžo doktorizuotis juristu. 

Gali sakyti, iki pat šiol Croce pasiliko privačiu mokslininku. Jo 
mėgiamos sritys — filosofija, istorija ir literatūros kritika. 

Prieš pat fašizmo atėjimą, neilgą laiką yra buvęs Italijos švietimo 
ministru““?. Į naująją valstybinę koncepciją paliko neįsijungęs. Bet 
prieš ją iš principo ir nekovojo. Retkarčiais betgi griežtai reagavo į kai 
kuriuos naujuosius įsakymus, įtariamus varžant dvasios laisvę. — — 


Crocės filosofinės pažiūros gana ypatingos. Filosofiją jis laiko pla- 
čiai suprastos istorijos metodologija — istorijos, kuri apima visą 
konkrečiąją mūsų tikrovę. Ta metodologija nėra išorinė ir juslinė; ji 
yra vidujinė ir spekuliatyvi, nes aiškina taip pat ir visatos struktūrą. 

„Grynosios sąvokos", kuriomis žmogus mąstydamas naudojasi, 
nesančios atomiškai viena nuo kitos atitrūkusios minčių dalelės, bet 
esančios tam tikrų priešingybių sintezės, atseit, esančios organiški 
kompleksai. Tačiau dialektiniu būdu jų negausi. 

„Grynosios sąvokos'' taip pat gali objektyvuotis ir kaip sprendi- 
mai, išvados bei apibrėžtys. Be to, vienintele galima minties lytimi 
Croce laiko — griežtai paėmus — individualų sprendimą. 

Šiaip ar taip, žmogus mąsto „istoriškai''. Croce tuo nori pasakyti, 
kad mąstymas iš prigimties yra grynoji, tikroji „istorija'", o pastaroji 
tuo pačiu būdu — filosofija; taigi jiedvi viena nuo antros neatskiria- 
mos. Čia Croce maždaug taip argumentuoja. Aiškindama istoriją, 
vadinasi, universalindama tai, kas individualu, ir individualindama 
tai, kas universalu, mintis iš to viso gamina istoriją, taigi filosofuoja. 
Nesvarbu, ar mes mąstome faktais ar sąvokomis — t. y. ar kaip pa- 
prasti žmonės, ar kaip išmokslinti mąstytojai. 

Filosofija turinti tarnauti vien skirtumams aiškinti. Croce smerkia 
kiekvieną filosofiją, kuri tariasi besiremianti kokia nors vienove, ar 
jos siekia. Tokiais atvejais esąs pamirštamas tikrasis ir vienintelis 
filosofijos uždavinys — sąvokų ir dalykų skirtumus nagrinėti. Bet 
kokią filosofiją, turinčią vienovinę tendenciją, Croce vadina „teologi- 
zuojančia filosofija". O tikroji filosofija esanti kritikinio pobūdžio. 
Čia jis pasiremia „didžiu vyru, jei ne didžiu šventuoju" — Ignacu 
iš Loyolos, kurs, būdamas mistikas, taip sako: „(Didelė dvasinė nauda 
yra save skirti nuo Dievo, kad Jam tarnautum"'. „„Bet save skirti nuo 
Dievo, — aiškina Croce, — yra mąstyti; o mąstyti yra kritikuoti, gi 
kritikuoti — tai atskirti". 

Kol tik žmogus yra žmogumi, t. y. kol jis naudojasi mastymo 
galia, tol jis filosofuoja. Filosofija esanti tokia pat nepasiliaujama 
ir amžina, kaip ir karas, kurs glūdi visų daiktų sterblėje. 

Nors Croce ir labai kratosi nesąs Hegelio paveiktas“", tačiau beveik 
kiekviena reikšmingesnė jo išvada parodo, kiek jis yra skalnas didžia- 
jam dialektikui. Juk ne kas kitas, o Hegelis, įsižiūrėjęs į mąstymo 
prigimtį, daug anksčiau už Crocę dialektikos principą pritaikė pasau- 
lio istorijai; tezės, antitezės ir sintezės būdu vyksta visų daiktų raidos 
procesas, — aiškino Hegelis. Būtų priešinga daiktų raidai, norėti, kad 
jie taikioj glaudos būsenoj greta vienas kito gyventų. Ir Hegelis ener- 
gingai pasipriešina Kanto „amžinos taikos'' idėjai, tuo atgaivindamas 
Herakleito mintį: ,„,Karas yra visų daiktų tėvas ir karalius"? — Ilskepos 
TvdT0V TaTYO XII Žaotksts. 

Gelbėdamas tai, kas dar vertinga buvo likę tarp Hegelio sistemos 
skeveldrų, Croce, žinoma, performavęs, tuos likučius noriai sunau- 
doja. Vienas iš tokių „išgelbėtų'' radinių yra, rodos, — Crocės ne- 
substancialiai suprantama, — dvasia, griežčiau paėmus — dvasinis 
procesas, kurs esąs vienintelė ir būtinai galiojanti vienovė, vietoj visų 
sisteminių vienovių. Tai ,„„merimastinga vienovė“, kaip ją Croce, 
drauge su Hegeliu, vadina. 

Dinamiškoj Crocės pasaulėžiūroj ir Dievas yra šiame tampamame 
ir kintamame pasaulyje aktualizuota Galybė. Tatai dar nereiškia, 
kad Croce yra ateistas. Aišku, jis nieko nenori žinoti apie teologiškai 
suprantamą Dievą, kaip ir apie bet kokį dualizmą. Antai, mąstymo ir 
veiklos santykį jis taip monistiškai grindžia. Mintis yra mąstomas 
veiksmas, o veiksmas — tai mąstymo veiksmas. Taip pat mąstyti ir 
norėti jam yra neperskiriami dalykai. Grynoji valia, arba imperaty- 
vinė privala, — kuria paremta Crocės etika, — yra norėjimo, arba 
jausmo išraiška. 

Paneigdamas definityvias sistemas, Croce betgi aiškiai reikalauja, 
kad dalinių atvejų mąstymas būtų tvirtai suderintas su visa žmogaus 
mąstymo apimtimi. Tai esąs vienintelis leistinas sistemingumas. O ka- 
dangi skirtumų aiškinimo, tariant, filosofavimo vyksme visados atsi- 
ras kas nors taisytina ir naujintina, tai filosofijoj esą galima kalbėti 
ne apie sistemas, bet tik apie neribotą eilę filosofinių persisteminimų. 


Croce nenori, kad ir su jo filosofija būtų siejamas tradiciškai su- 
prastos sistemos vardas. Tatai iš tikrųjų ir tėra kelios ilgos serijos at- 
skirų klausimų, kuriuos jis aiškina, paėmęs vienus iš jau egzistuojan- 
čių filosofinių sistemų, kitus yra pats iškėlęs, besigilindamas į istoriją 
ir kritiką. 

Keturios, jo išmanymu, yra žmogaus dvasios kategorijos: tikreny- 
bė, naudingumas, gėris ir grožis. Jas atitinką keturi mokslai yra: logi- 

ka, ekonomika, etika ir estetika; pastarosios pagrindinės supozicijos, 
pagal Crocę, yra tokios. 

Žmogus naudojasi dvejopu pažinimu — intuityviu ir loginiu. 
Pirmasis yra nukreiptas į tai, kas individualu, ir žinias mums teikia 
vaizdais, antrasis siekia to, kas bendra, ir mus prusina sąvokomis. 

Praktiniame gyvenime ir dažnai meno kritikoj vyrauja intuicija, 
nes čia situaciją paprastai prireikia suvokti skubiai, aplamai ir tie- 
sioginiu — trumpiausiu — keliu. Kitaip yra grynuosiuose moksluose 
ir filosofijoj, kur reikalinga kruopšti precizija. Čia intuityvaus prado 
galia esti iki minimumo nustelbiama, jei tik nesunaikinama. 

Intuityvusis pažinimas yra betgi savarankiška funkcija. Juk, sa- 
kysim, ne tik menininko įgautame mėnesienos įspūdyje, bet net ir 
topografo suvoktame bendrame vaizde žemėlapio, reiškiančio tam 
tikrą geografinį vienetą, nieko intelektiška nėra. Nerasi to nė muzikos 
motyve, nei dūsaujančiuose eilėraščio žodžiuose, nei mūsų kasdieninio 
gyvenimo įsakinėjimuose, prašymuose bei nusiskundimuose. Bet jei 
civilizuoto žmogaus kontempliacijose ir randi daug sąvokinio elemen- 
to — vis dėlto tai nebėra savarankiškos sąvokos. Kadaise jos buvo 
sąvokos, bet dabar, būdamos į žiūras įpintos, jos tapo kiaurai pasta- 
rųjų nebeatjungiamomis dalimis. Pavyzdžiui, koks nors tragedijos ar 
komedijos personažas kai filosofuoja, tai tos jo filosofinės mintys 
šioje vietoje nebėra mintys grynąja prasme, bet kaip tik šiam perso- 
nažui būdingos mintys. Lygia dalia ir paveikslo raudona spalva ne- 
bėra sąvoka spalvos, kurią pažįsta fizikas, bet tik atvaizduotąjį objektą 
apibūdinąs raudonumo elementas. Čia visybė apsprendžia savo dalių 
kokį. Gali pasitaikyti, kad meno veikale filosofinių minčių surasime 
daugiau, negu bet kokiame filosofiniame traktate, arba vėl pastaraja- 
me atsiras daug aprašymų, vaizdų, anekdotų. Tačiau rezultato tatai 
nepakeis: meno veikalas visados liks tik intuicijos padaras, kaip ir 
folosofinis traktatas — minčių bei sąvokų padaras. 


Taip pat intuityvusis pažinimas gali būti visiškai laisvas ir nuo 
laiko ir erdvės — tų tariamai būtinų pavaizdžiojo suvokimo, arba 
žiūros lyčių. Mat, yra pakankamai ir tokių žiūrų, kurios su laiku ir 
erdve nieko bendra neturi: pav., tam tikras dangaus spalvos niuansas, 
taip pat ir mūsų jausmų niuansai, arba skausme ištarta aimana bei 
valios impulsas. Visa tai objektyvuojasi mūsų sąmonėj, netarpinin- 
kaujant erdvei nei laikui. Kai kuriuose įspūdžiuose betarpiškai tėra 
duotas tik laikas, kituose —tik erdvė. Kitą kartą ir viena ir antra tik 
per prisimąstymą tėra suvokiama. Taigi erdvė ir laikas nėra mūsų 
žiūros lytys, bet vien jos medžiaga. 

Meno kūrinį intuityviai suvokdami, mes jame suvokiame ne erdvę 
ir ne laiką, bet jo individualią fizionomiją, — tai, kas jame būdinga. 
Erdvė ir laikas, kaip ir naujoji psichologija daugiur paliudija, toli 
gražu nėra pačios paprasčiausios, bet yra kaip tik gana sudėtingos tunk- 
cijos. Croce konkrečiame suvokime tepripažįsta tik vieną intuityvią ka- 
tegoriją — daiktų tiesioginę charakteristiką. 

Bet intuityvi dvasios veikla tegali tam tikra lytimi — tam tikra 
žiūra — konkretizuotis tik turėdama ką „,charakterizuoti“. Tokiu 
mūsų dvasios formuojamu turiniu gali eiti ne tik aplinkinio pasaulio 
daiktai, bet taip pat ir visas mūsų iškart mums nesuvokiamas vidus. 
Besistengdami mumyse aplamai tebesireiškiančius motyvus įsisąmo- 
ninti ir juos sutvarkyti, mes aiškiai numanome, kaip formuojąs mūsų 
dvasios pradas stengiasi viršų gauti ant gaivališkai mumyse tebekun- 
kuliuojančios materijos prado; materija, — tai visi mūsų impulsai, 
motyvai ir jausmai, pirmykščiame jųjų pavidale, o forma — esame 
mes patys, mūsų aktyvi dvasia. 

Kadangi intuityvi žiūra yra aktas, kuriame visi duomenys mūsų 
dvasiai pasirodo pirmagimiškoje lytyje, taip sakant, in statu nascendi, 
tai ji negali būti sąmoningas atsiminimas — asociacija. Gi ją laiky- 
dami nesąmoningų elementų junginiu, mes jos neatskirtume nuo pa- 
prastųjų biologinių jusmų. Deja, žiūros nerasi nei. atminties vyks- 
me, nei paprastųjų jusmų tėkmėje. O būdama produktinga, atseit, 
formuojanti, konstruktyvi, diferencijuojanti funkcija, ji nebus nė 
sensualistiškai suprasta asociacija; ji bus sintezė, vadinasi, dvasinis 
aktas. 

Taip pat negalima žiūros tapatinti nė su paprastu vaidiniu, kuris, 
tūlo psichologo nuomone, esąs prašokęs jusmą, bet minties nepanokęs. 
Jei tokiam vaidiniui priskirsim ryškią lytį, kuria jis išsiskirs iš jusmiš- 
kai psichinio fono, tai jis tikrai bus intuityvaus pažinimo momen- 
tas — žiūra. Priešingai, telaikydami vaidinį tik kad ir kažin kaip tur- 
tingu jusmu, negalėsime jo atskirti nuo nekultyvuoto jusmo, kurį gali 
rasti ir išsivysčiusiame, ir primityviame organizme. Galima pasakyti, 
kad žiūra bus tik tada vaidinys, kai šis turės visas žymes antrojo laips- 
nio psichinio padaro, formaliu, kokiniu atžvilgiu besiskiriančio nuo 
savo pirmojo laipsnio — jusmo. 

Tikrąjį vaidinį, tikrąją žiūrą nuo bet kokių žemesnių funkcijų ga- 
lima atskirti iš to, kad tasai vaidinys, arba žiūra yra drauge ir išraiška. 
Nes šį ar tą pažinti galima tik objektyvuoiančia, tariant, formuo- 
jančia intuicija. Mūsų prigimtis yra tokia, kad intuityviai pažįstame 
lygiai tiek, kiek išreiškiame. Išraiškos sąvoką Croce supranta plačiau, 

negu yra įprasta. Išraiška turi pasižymėti kiekviena žiūra, vistiek, 
kokios rūšies ji bebūtų. Jei tik turi gražių minčių, tai ir gali jas žo- 
džiais išreikšti; teisindamasis savo vidaus turtingumo nemokąs ap- 
sakyti, teparodai, kad savęs nepažįsti — neturi nieko vertinga. Meni- 
ninko talentingumą žymi ne jo rankų miklumas, bet tai, kad jo su- 
vokimas yra daug turtingesnis ir ryškesnis už paprasto žmogaus. Antai, 
Michelangelo sako: ,„Smegenimis tapoma, o ne rankomis“. Delle 
grazie vienuolyno prioras perpyko, matydamas, kad Leonardo da 
Vinci ištisas dienas prastovi priešais savo Paskutinę Vakarignę, nieko 
neveikdamas. Leonardo jam tarė: „kilnieji menininkai visų daugiau- 
siai tada kuria, kai atrodo, kad jie visų mažiausiai tedirba, nes tuomet 
jie dvasioje ieško savo formų?'. Croce čia priduria: ,„Tapytojas todėl 
yra tapytoju, kad jis mato tai, ką kitas tik junta — ką šis akimis, 
berods, pagauna, bet nemato''. Nemokėdamas sekti nusišypsojimą 
darančio būdingo bruožų keitimosi, iš vieno apytikrio nusišypsojimo 
įspūdžio nesukursi šį reiškinį vaizduojančio paveikslo. Negimę būti 
tapytojais, mes net savo intymiųjų draugų veiduose pavaizdžiai tepri- 
simename vos keletą bruožų. 

Taigi pavaizdžiai intuityvus pažinimas yra išraiškinąs pažinimas; 
žiūra — tai jau iš pat pradžios pavidalinimas. 

Paprasto žmogaus intuicija ne intensyvumu, bet ekstensyvumu 
tesiskiria nuo menininko-kūrėjo intuicijos. Juk kukli liaudies dainelė, 
negausiomis priemonėmis teaiškinanti visiems suprantamą meilės 
temą, savo keliu gali būti tobula, nors ją kitu atžvilgiu — turinio pla- 
tumu, idėjų gausumu — nederės lyginti kad ir su Giacomo Leopardi 
meilės daina. 

Lygiai, kaip nėra atskiros fiziologijos mažiems ir dideliems gyvū- 
nams, atskiros chemijos paprastiems laukų akmenims ir kalnų masy- 
vams nagrinėti, taip negali būti nė atskiros estetikos menkoms ir 
įžymioms žiūroms įvertinti. 

Ir netinka sakyti, jog esama eilinių žmonių ir poetų, dailininkų, 
bet reikėtų sakyti, kad yra tik mažų ir didelių poetų, dailininkų, nes 
kiekvienas yra šiek tiek menininkas. Jei sakoma, kad genijai mums 
mus pačius atranda, tai ar iš to nematyti, jog jie tos pačios su mumis 
prigimties? Tad „genijus, kokios rūšies jis bebūtų, visados yra kiekinė 
sąvoka, empirinė skirtybė''. 

Kaip kad vienašališka ir truputį juokinga yra jungti genijus į at- 
skirą, visu kuo viršesnę už paprastųjų žmonių, kategoriją, taip pat 
nepridera juos dėti ir žemiau ,,„normalių'' žmonių tik dėl to, kad 
jie kurią nesąmoningai. Tačiau jei intuicija yra pažinimas, tai genijaus 

darbas tegali būti tiktai sąmoningas. Žinoma, meno genijui nėra 
būdingas reflektuojąs sąmoningumas ir istorinis bei kritikinis mo- 
mentai. 


Formuojamasis vyksmas užklumpa dar tebegimstančius įspūdžius. 
Todėl ir negalima, griežtai atskyrus, kalbėti apie turinį ir formą. Per 
koštuvą leidžiamas vanduo abiejose jo pusėse yra tas pats vanduo, 
tik anoj pusėj rėtelio jis krenta kitaip suformuotas. Taip ir su meni- 
ninko dorojamais įspūdžiais: jiems per jo sąmonę pilantis, tuojau pat 
vyksta ir jų pavidalinimas. Ir tik išraiškos apgalėti, jie tetampa este- 
tiškai vertingi. Tad estetingumas glūdi tiktai formoj, o ne turiny; 
šis yra vien išraiškos fenomeno būtinas pradedamasis taškas. Tarp 
turinio, kurs yra kokinės prigimties, ir formos nėra jokio ryšio nei 
perėjimo. Turinį mes patiriame tik tada, kai jis jau suformuotas; tada 
tik jis ir įdomus tampa — ne anksčiau. 


Be formuojančios intuicijos gamtą kopijuoti būtų proza, bet ne 
menas. Todėl jei yra galima kalbėti apie meną kaip apie gamtos pa- 
mėgdžiojimą, tai tik turint galvoj idealizuojantį pamėgdžiojimą — 
vadinasi, kai pamėgdžiojimu laikysime vaidinį, arba žiūrą kaip pa- 
žinimo lytį. Ir jei fotografijoj galima rasti meno, — tai tik tiek, kiek foto- 
grafo parinktame aspekte, fone, pozicijoj yra matyti jo intuicijos. 


Menas kaip tik dėl to ir yra pažinimas, kad jis yra forma, o ne 
psichinė materija, ne pats savaime jausmas. Dėl šios savybės gali ir 
menas savo būdu tiesas skelbti. 


Meninei lyčiai įgauti yra pajėgūs visi jusliniai įspūdžiai; negali 
būti privilegijuotų įspūdžių. Juk ir Dante doroja ne tik regos, bet taip 
pat ir lytos bei temperatūrinius įspūdžius; kalba ne vien apie „saldžią 
spalvą Rytų šalies safiro"', bet ir apie „garo sloginamą orą'' arba 
„„Skaidrų upelį, kurs ištroškusiojo gerklę dar labiau džiovina''. Argi iš 
priešais kabančio paveikslo mus tepasiekia optinis įspūdis? Anaiptol. 
Mes čia juntame ir išsirpusių vaisių saldumą, ir sveikų jaunų kūnų 
šiltumą, ir dar daug ko kita — destis, kokie objektai, situacijos, veiks- 
mai bus atvaizduota. Be to, estetinė išraiška yra tokia gyva vidujinė 
sintezė, kurioj nieku būdu negalima nurodyti, kas yra pirmaeiliai, 
o kas tik pašalinės reikšmės elementai. Juk iš paveikslo ar eilėraščio 
gaunamieji įspūdžiai visi yra vienodai vertingi — kad tik kūrinio 
visybė bus patrauki, estetiška. Mes nieko nežinome, kas su jais įvyko, 
mums įgaunant vaidinį. Vėlyvesnė jų mokslinė analizė su menu jau 
nieko bendra nebeturi. 

Meno veikalas yra tuo pačiu būdu vieningas ir nedalomas, kaip 
kad ir įspūdžius formuojančioji išraiška yra ypatingas, nedalomas 
dvasinis aktas. 

Aistringas menininko jauslumas žymi jame susitelkusios medžia- 
gos gausą, o jo olimpinė rimtis ir ,,„nejautrumas'' — formą, kuri ri- 
kiuoja jo jausmų ir pergyvenimų sąmyšį. — 

Jei intuityvusis pažinimas yra nepriklausomas nuo protinio pažini- 
mo, tai iš to dar neseka, kad gali būti ir priešingai. 

Protinis pažinimas nusako daiktų santykius. O kiekvienas mūsų 
suvokiamas daiktas yra žiūros padaras. Taigi žiūra yra tokia pat pa- 
grindinė sąlyga sąvokai atsirasti, kaip ir įspūdžių medžiaga reikalinga 
pačiai žiūrai gimti. 

Toliau: kokios skirtingos prigimties savo aukščiausiuose pasireiš- 
kimuose — mene ir moksle — bebūtų intuityvus ir loginis pažinimas, 
estetinėj srity juodu vis dėlto susitinka ir net sutampa. Nes kiekvienas 
mokslo veikalas yra kartu ir meno kūrinys — tiek, kiek jis paten- 
kina stiliaus, kalbos ritmo ir žodžių saiko reikalavimus. Tačiau mąsty- 
tojams ir mokslininkams dar dovanotina, kai jie kartais tėra viduti- 
niški rašytojai: jie tatai atperka genialiais savo atradimais. O niekaip 
negalima dovanoti ,,„grynajam menininkui'', kai jis tėra tik vidutinis 
vaizduotojas. Poetui ar tapytojui stingant formos, stinga jam jo paties. 
Jei turiniu laikysime protinę sąvoką, tai tiesa bus tų pusėje, kurie 
mano, kad turinys menui nereikalingas. 

Taip dalykus supratus, skirtumas tarp poezijos ir prozos bus tas 
pats, kurs yra tarp meno ir mokslo. Jau senovėje žinota, kad tas 
skirtumas nėra išorinis — kad poezijos ir prozos santykio nenustato 
nei ritmas, nei metras, nei formos laisvumo laipsnis, bet kad tas skirtu- 
mas glūdi viduje. ,,Poezija yra jausmo kalba, proza — proto. Bet ka- 
dangi protas visada yra ir jausmas, tai kiekviena proza turi savo po 
etinę pusę''. 

Intuityvusis pažinimas — žiūra, išraiška — yra pirmo laipsnio 
aktyvios žmogaus dvasios pasireiškimas. Antrasis laipsnis yra mąsty- 
mas — sąvokinis pažinimas. Kadangi intuicija be mąstymo gali išsi- 
versti, o protas be intuicijos negali, tai ir sakytina: ,,Yra poezijos be 
prozos, bet nėra prozos be poezijos''. Poezija yra, taip sakant, ,„žmo- 
nijos gimtoji kalba''; o pirmieji žmonės ,„buvo iš prigimties kilnūs 
poetai''. | 

Kiti randa dar ir trečią — istorinę — pažinimo formą. Bet tai, 
kas istoriška, yra turinys, o ne forma. Antra vertus: ,,Kiek ji yra forma, 
tiek ji yra ne kas kita, kaip žiūra, kaip estetinis reiškinys. Istorija 

netyrinėja dėsnių ir nenustatinėja sąvokų?'. Ji neįrodinėja, bet apra- 
šinėja, gretindama „intuicijas vieną prie kitos''; ji nesinaudoja nei 
indukcija, nei dedukcija. Jai rūpi šokiu ar tokiu būdu apspręsti in- 
dividą — individuum omnimodo determinatum. O tam, kas indivi- 
dualu, kaip žinia, ,„nėra jokios sąvokos, tėra tik vaidinys“. Bet tai jau 
yra meno reikalas. Vadinasi, istorija savo būdu yra menas, arba „,es- 
tetinis pažinimas''. Ir tatai nė kiek nežemina jos vardo. Nes menas 
yra ne pramoga dykam laikui užpildyti, o, lygiai kaip ir sąvokinis 
mokslas, ,„esminė pažinimo funkcija?''. Jei istorija nuo meno kuo nors 
skiriasi, tai tik turinio atžvilgiu; tas skirtumas yra empirinis. Ir jei 
istorija iš viso turi reikalo su sąvokomis, tai tik tiek, kiek ii jas pri- 
taiko, o ne kuria. Šiaipjau, istorinėj kritikoj žymi vieta tenka tiki- 
mybėms ir prielaidoms. Todėl istorijos tikrybė nėra tolygi mokslų 
tikrybei. ,„Istoriko įsitikinimas yra neįrodomas įsitikinimas prisaikdin- 
tojo, išklausiusio liudininkų, atidžiai sekusio bylą ir prašiusio, kad 
Dangus jį apšviestų"'. O su istorijos ir meno skirtumu galų gale yra 
taip: ,„Visas šis pasaulis yra žiūra: istorinė žiūra, kai jį vaizduojies 
tokį, koks jis yra iš patyrimo; fantastinė, arba meninė žiūra mūsų 
prasme, — kai jį prapleti į galimumo arba bent į vaizduotės sritį??. — 

Toliau Croce paneigia idėjų buvimą mene. Idėjos — juk tai bend- 
rosios sąvokos. Priskirdami menui estetiškai loginį uždavinį, supai- 
niotume jį su mokslu. 

Tą pat esą galima pasakyti ir apie menui paprastai įsiūlomas 
tezes bei tipus, kurie dažnai abstrakčiai suprantami, — kaip sąvokos, 
kuriomis reikalaujama, kad menas individu leistų pasireikšti rūšiai. 
Gi individualiai tipą suprantant, tebūtų pasakoma, kad ieškoma to, 
kas būdinga. Tipingai vaizduoti — reikštų charakterizuoti. Argi Don 
Kichotas nėra tipingas visiems Don Kichotams — taigi tik sau pačiam, 
nieku būdu ne kokiai abstrakčiai sąvokai, kaip tikrovės nuovokos 
praradimui arba garbės troškimui?“! 

O kai kartais meno esme apšaukiama tai, kas simboliška, tai tuo 
žiūros vardas keičiamas tik kitu žodžiu, nes manoma, kad tai, kas 
simboliška, nėra atskiriama nuo meninės žiūros, kuri yra idealaus 
pobūdžio. Menas vieną teturi pamatą: jame visa yra simboliška, nes 
visa yra idealu; niekados nėra taip, kad, štai, vienoj pusėj simbolis, 
kitoj tai, kas simbolizuojama. Toks menamas simbolis būtų abstrakti 
sąvoka — alegorija, žodžiu — mokslas arba bent toks menas, kurs 
pamėgdžioja mokslą. Bet tam tikrais atvejais ir alegorija teisi. Pa- 
vyzdžiui, skulptorius sukūrė gražią moters statulą ir apačioj įrašė, kad 
ji reiškianti Meilumą arba Gerumą. Alegorija, išoriniu būdu prita- 

pusi prie pagaminto veikalo, nebepakeičia veikalo meninio charak- 
terio. 

Bet didžiausiu intelektualistinio paklydimo triumfu Croce vadina 
meno ir literatūros rūšių teoriją. Nes čia žmogaus dvasia, pereidama 
iš estetinės į loginę sritį, sunaikina išraišką, — kuri yra ,„mąstymas'' 
šio ar to, kas individualu, versdama ją loginiu santykiu — mąstymu 
to, kas bendra. O tatai taip prasideda. Žmogus iš pradžių meno ga- 
lerijoj prisižiūri paveikslų, prisiskaito įvairiausių poezijos kūrinių. 
Dabar jis ima tirti čia atvaizduotųjų daiktų prigimtį ir visokius jų 
santykius. Ir jam pasirodo, kad anuos paveikslus ir anas kompozici- 
jas, — nors šie kūriniai yra kažkas kiaurai individualu ir logiškai 
niekaip nenusakoma, — trūko plyšo reikia paversti bendromis sąvo- 
komis bei abstrakcijomis, kurių gali būti dvi kategorijų seriji. Į kokinę 
seriją turėtų įeiti va kokios kūrinių rūšys: žanriniai paveikslai, pei- 
zažai, portretai, ramioji buitis, kautynių vaizdai, gyvulių, gėlių, vaisių 
kompozicijos, sodybos, dykumos; tragiški, komiški, gailestingumą ke- 
lią, baisūs; lyriniai, epiniai, draminiai, riteriniai, idiliniai įvykiai, įr 
t. t. Kiekinių kategorijų serija būtų tokia: paveikslėlis, paveikslas; 
figūrėlė, grupė; kancona, madrigala, sonetas, sonetų vainikas, eilė- 
raštis, boema; novelė, romanas ir kita kas. 

Mąstydami riterių istorijos, idilijos, baisu ir žiauru sąvokas, mes 
atitrūkstame nuo individualių išraiškos fenomenų. Iš pradžių buvę 
išraišką stebį estetikai, mes dabar tapome loginiais darbininkais. Ro- 
dos, nieko negalima prikišti tam, kad mokslo pirminis pamatas yra 
estetinės išraiškos fenomenai. Tačiau loginė forma, „kiek ji tokia yra, 
šalina estetinę formą''. Kas ima „moksliškai mąstyti, tas paliauja 
estetiškai stebėti'', — nors jo mintis „savo keliu vėl būtinai turi įgauti 
estetinę formą''. 

Rami buitis, riterių istorijos, idilijos jau nebėra estetinės išraiškos 
formos, bet sąvokos. Todėl gyva nesąmonė yra įvairioms meno ir 
poezijos rūšims ieškoti taisyklių bei dėsnių. Ką tik minėtose sąvokose 
nerasi jokio turinio; jos tapo vien logiškai estetinėmis formulėmis. 
Pati forma, būdama drauge ir išraiška, viena atskirai išreiškiama ne- 
siduoda. 

Net ir filosofiniu atžvilgiu rafinuočiausios iš šitų meninių bei lite- 
ratūrinių kategorijų neišlaiko kritikos. Antai, susirūšiuoji meno veikalus 
į subjektyvius ir objektyvius, į lyrinius ir epinius, į jusenos ir formuose- 
nos veikalus. Bet imk juos estetiniu atžvilgiu analizuoti, ir pamatysi, kad 
subjektyviąją pusę negalima atskirti nuo objektyviosios, lyrinę nuo 
epinės, jausenos atvaizdavimą nuo pačių daiktų atvaizdavimo. 

Crocės manymu, iš meno rūšių ir literatūros žanrų teorijos nauda 
tik tokia, kad ja besiremianti kritika, užuot tyrusi, ar meno veikalas 
tikrai yra raiškingas, ir jei taip, tai ką jis išreiškia; ar jis kalba ar 
mikčioja, arba yra kurčias, — užuot šita dariusi, ji klausinėja, ar jisai 
atitinka epinės poezijos dėsnius arba tragedijos taisykles, arba vėl 
istorinės tapybos ar peizažo principus. Visi didieji meno veikalai vi- 
suomet pralauždavo iki tol galiojusių rūšių ribas; kritikų idėjoms nuo 
to pakrikus, jie būdavo verčiami tas rūšis praplėsti, iki pasirodę nauji, 
dar nematytos rūšies veikalai vėl ir šias praaugdavo. Ir taip kiekvienas 
naujas sąmyšis, naujas kritikų pakrikimas atnešdavo naujus papil 
dymus. 

Tos pačios pažiūros suklaidintųjų kadaise buvo skundžiamasi, 
kad Italija neturinti tragedijos, Prancūzija epo (iki Henrijados). Dėl 
to ir 17-ame amžiuje su pasididžiavimu ginčytasi, kas išgalvojęs ko- 
mišką herojinę poemą, tarsi kokią Ameriką atradus. Taigi buvo 
metas, kada visuomenę poezijos žanrų teoriją tiek kerėjo, jog radosi 
literatūros ir meno istorikų, kurie, užuot rašę atskirų tikrų meno veikalų 
bei poemų istoriją, šoko nagrinėti anuos tuščius vaizduotės padarus, 
kuriuos jie vadino nustatytais žanrais. Tos mokytos galvos rūpinosi 
ne tirti ir apsakyti, kaip meno dvasia vystėsi, bet ieškoti, kokį raidos 
kelią nuėjo ta ar kita poezijos rūšis. 

Kas patogumo sumetimais — kad galima būtų taip sau, nepagal- 
vojus, bent apytikriai nurodyti tam tikras meno veikalų rūšis ir dėl 
to skubiau sektųsi su kaimynu susitarti, — kas tam tikslui tesinaudoja 
tragedijos, komedijos, dramos, romano, žanrinio paveikslo, peizažo, 
poemos, dainelės bei lyrikos terminais, tas, žinoma, mokslinės klaidos 
nedaro, nes jis nenustatinėja dėsnių nei definicijų, bet tevartoja 
žodžius ir frazes. Klysti pradedama tada, kai tiems žodžiams imama 
teikti mokslinių skirtybių reikšmę. Sakysim, bibliotekose knygas 
šiandien gebama tvarkyti dažniau atsižvelgiant į jųjų leidėją ir for- 
matą. Betgi seniau būdavo žiūrima turinio; pasitaikydavo knygų 
grupių, pavadintų mišiniais, ekstravagancijomis. Kas galėtų šių prin- 
cipų naudingumą ir net būtinumą paneigti? Tačiau ką mes pa- 
sakytume apie tokį, kurs rimtai užsimanytų ištirti tokių ekstravagan- 
cijų literatūrinius dėsnius? Akim nemirktelėję galėtume tarti, jog šis 
entuziastas daro lygiai tą pat, ką ir tie, kurie tyrė meno ir literatūros 
žanrų estetinius dėsnius. 

Su tokiu atkaklumu Croce gina grynai estetinį meno kritikos po- 
žiūrį iš pat pirmų dienų, kai tik įniko į literatūros studijas, tai yra 
nuo 1899-ųjų metų. Šiuos aštrius pasisakymus prieš tradicinę menų 

klasifikaciją jis yra išdėstęs ne tik 1902 m. pirmuoju leidimu pasiro- 
džiusioj savo Estetikoj, bet yra juos su nemažesniu atvirumu propa- 
gavęs ir visose, daugiausia monografinio pobūdžio, studijose, kurių 
keletas pluoštų yra išėję ir pokariniais laikais. Tačiau Crocės mokinio 
ir draugo, o sykiu ir jo monografo, G. Castellano liudijimu, pačiu 
pastaruoju metu jojo mokytojas pasidaręs šiek tiek apkantesnis 
žanrams ir ėmęs juos „tam tikra prasme“ pripažinti. Kokia yra ta 
prasmė, kaip toli ji siekia ir kuo ji skiriasi nuo ką tik aprašytosios 
prasmės, atseit, nuo praktinio patogumo susitarti ir susigaudyti, — 
apie tai Castellano nieko nekalba; taip pat ir iš kitur mums to 
neteko patirti. Todėl informuojame tik apie tai, kas plačiai ir tvirtai 
žinoma apie Crocės pažiūras į meną ir kas jį taip labai išskiria iš mums 
įprastųjų meno bei literatūros kritikų tarpo. Pakanka žinoti, kaip 
smarkiai jis piktinasi Wolfflino ,,„schematizmu?'', nes šis visą savo 
vaizduojamojo meno kritiką grindžia istorinėmis meno formų bei 
epochų sąvokomis, kurios turi apibrėžtą ir tam tikrais laikotarpiais 
pasikartojantį turinį. Apie visa tai pamąsčius Crocei, pasakytume, 
plaukai pasišiaušia. Jam negali būti jokių kalbų apie bet kokios 
epochos — pavyzdžiui, renesanso — sąvoką, bet tik apie empirinį 
renesanso reiškinį, kaip ir kitus tolygius istorinius reiškinius: refor- 
maciją, prancūzų revoliuciją, Karolį Didįjį, Napoleoną, su jų indi- 
vidualia fizionomija. 

Crocės estetinės koncepcijos įžiebėjas buvo De Sancti, savo keliu 
meną laikęs nesąvokine forma. Pasak jį, jei ir galima esą kalbėti apie 
formoj glūdintį sąvokinį elementą, tai jis vis dėlto esąs joje jau tiek 
pasinėręs, kad, kaip sąvoka, laikytinas žuvusiu ir daugiau nebepasi- 
reiškiančiu. Nesąvokinė De Sancti forma Crocės estetikoj tapo žiūra; 
tatai ,,paprasčiausia teorinė lytis, kuria pažįstančioji dvasia užvaldo 
pasaulį, — paversdama įspūdį išraiška, susijaudinimą — žodžiu; 
todėl jis [Croce] meno filosofiją, arba estetiką, tapatina su kalbos 
filosofija"? (Castellano, Benedetto Croce — 49 psl.). 

Bet kokio meno medžiaga, pagal Crocę, yra dinaminė pasaulio 
tikrovė — visa žmogaus dvasia, išsiliejanti skausmu, meile, prisiriši- 
mu prie gyvatos. Meno vertė matuotina atsižvelgiant į jame įkūnytą 
lyrinę jėgą — atseit, lyrinę žiūrą, lyrinę išraišką. Vienintelis meno 
tikslas tegalįs būti — be jokio pasirinkimo atsidėti laisvam įkvėpimui. 
Jau nieko nepasirinksi staiga vidaus umarui užėjus, — tik taip 
kuria tikras menininkas. Apie tą nuostabų momentą Croce taip sako: 
„„Ir iš tikrųjų, vieną dieną pasijunta menininkas savo objektu nėščias 
ir nežino, kaip: jisai jaučia artinantis užgimimą, bet jis jo negali nei 

norėti, nei nenorėti. Kai menininkas panorėtų veikti prieš savo įkvė- 
pimą, laisvai išsirinkdamas temą, kai jis, Anakreonu gimęs, apie 
Atreidus ir apie Heraklą užsimanytų dainuoti, — tuomet jo lyra pa- 
rodytų jo klaidą, nes ji, prieš jo priešingas pastangas, visada apie 
Venerą ir Amūrą tedainuotų“' (Estetica, I d., VI, 7 str.). 

Todėl ne kritiko kompetencijoje yra spręsti, ar kūrėjas ,,gerą'' 
ar „blogą“ pasirinko temą; jam tedera žiūrėti, kaip — gerai ar blo- 
gai — jis ją sudorojo. Esą, meno nesaisto jokie praktiniai, nei mora- 
liniai tikslai. Jei kam pasirodytų, kad koks siužetas nesuderinamas su 
meno taurumu, tai toks turi žinoti, jog čia kaltininkas ne menininkas, 
kuriam šis ar kitas ne visai garbingas objektas įspūdį padarė; reiktų 
visuomenę ir visą aplinką pakeisti, norint, kad menininkas kaip tik 
tokių įspūdžių negautų. Menininkas turi rūpintis vien tikru įspūdžiu, 
gaunamu iš logiškai nesuklaidintos savo prigimties, tariant — tikru 
estetiniu požiūriu, o kritikas — tik grynai estetine kritika. 

Kartais atrodą, jog kritiką padeda menininkams save susi- 
rasti — aptikti tikruosius savo pačių įspūdžius ir iš pašaukimo kylan- 
tijį įkvėpimą; taip pat, kad padeda nuvokti iš istorinio momento bei 
pačių menininkų temperamento plaukiančius uždavinius. Bet, iš tik- 
rųjų, kritika čia tik konstatuoja ir paskatina išraiškas, kurios pačios 
buvo ėmusios kurtis. Tardamosi esanti motina, jinai yra vien pribu- 
vėja. 

Išmintingieji turi gerai žinoti, jog poezijos kritika turi drauge eiti 
su pačios kritikos kritika. — 

Jei jau ir be rankų gimęs Rafaelis vis tiek būtų genialus meninin- 
kas, — kaip samprotauja Croce, — tai iš to matyti, kad meno esmę 
apsprendžia ne užfiksuoto kūrinio technika, net visai ne motorinis 
momentas. Ją apsprendžia vien žiūros pilnumas, — vaidinio raiškin- 
gumas (ekspresyvumas). Vadinasi, menas — pilniausia žodžio pras- 
me paimtas — gali prasidėti ir baigtis viduje; jo ir tedera ieškoti 
įkvėpimo srovėje. 

Menas ir grožis — abu yra subjekte uždaryti. Grožis negali egzis- 
tuoti kur nors anksčiau, negu yra žmogaus sukurtas. Iš visų Crocės 
išvedžiojimų prašosi išvada, kad grožio vardą geriau tiktų sieti tik 
su būdvardžių, ar būdvardiniu prieveiksmiu, o ne su daiktavardžiu, 
nes pastaruoju atveju mes per daug jį sumetafiziname. Iš to plinta daug 
painiavos. Be to, dažnai, kur kas nors buvo protingai, išmintingai, 
dorai, gerai padaryta, mes sakome gražiai. Gi apie grožį valia užsi- 
minti vien sprendžiant, kaip kas kieno buvo sukurta. 

Graži, pagal Crocę, yra kiekviena nusisekusi išraiška. Bet kadangi 
nenusisekusi išraiška nebus nė išraiška, tai galima ir trumpiau sakyti: 
Graži yra kiekviena išraiška; arba: Grožis — tai išraiška. Drąsi ir, gal, 
ne visai vykusi definicija. Bet toks jau yra Croce. 

Nors nerasi nepavykusios išraiškos, tačiau rasi nepavykusių vei- 
kalų. Grožis tegali būti vieningas — dėl to, kad gražus tėra tobulas 
veikalas, kuriame nėra gražesnių ir negražesnių dalių. Croce mano, 
kad grožio negalima laipsniuoti: šis veikalas gražus, tas gražesnis, 
anas — gražiausias. Laipsniuotini tesą vien negražūs veikalai, nes 
bjaurumas — tai daugingas reiškinys. Tačiau nesą absoliučiai bjau- 
raus veikalo; kad ir koks būdamas negražus, jis vis dėlto turės vieną 
kitą gražią dalį — vieną kitą neišprotautinę, ,,„nusisekusią žiūrą“'. 
Beribis bjaurumas negalimas todėl, kad jis pats sunaikintų savo bu- 
vimo pamatą; kas nors neigiama turi bent šiek tiek atsiremti į ką 
teigiama. 

Kadangi grožis glūdi kūrybiniame akte, tai veltui ieškotume ob- 
jektyvaus jo pamato; nėra objektų, kurie visiems iš pat pradžių būtų 
gražūs. Grožis esti menininkų ir šiaip intuityvių žmonių atrandamas. 
Zoologams, botanikams nėra gražių gyvūnų, gėlių, — nes jie tų daiktų 
nemoka atsieti nuo išorinės bei istorinės tikrovės. Grožio tariamas 
objektyvumas yra paremtas kolektyvia sugestija. Juk tik menininkams 
bei vaizduotės žmonėms atradus gražius gamtovaizdžius, tepradeda 
į ten plaukti minios piligrimų. Kad galėtume grožio subjektyvumu 
įsitikinti, Croce siūlo net tokį eksperimentą. Pakeisk įprastą savo kūno 
padėtį taip, kad galva atsirastų tarpukojy, ir pamatysi, kokiu idealiu 
paveikslu pavirs tau pažįstamas paprastas reginys. Kokia lai- 
minga iš prigimties bebūtų gyvo peizažo sąranga, — žmogus - meni- 
ninkas vistiek ją dar keičia pagal savo įgimtus polinkius. Gamta, 
berods, šį tą jam iš pat pradžios primena, sužadindama jame jau įgim- 
tas estetines potencijas. Žmogus yra anas mitinis Narcizas, gamta — 
jo šaltinėlis; čia jis temato savo atvaizdą ir juo grožisi. 

PROLOGAS 


APIE ĮKVĖPIMĄ 


Platonas savo Iono dialoge pasakoja tokį dalyką. 


Kartą Epidauro mieste, Argolidos šalyje (Peloponese) buvo di- 
delė gydytojų patrono, dievo Asklepijo, šventė. Šalies gyventojai čia, 
tarp ko kita, suruošė ir keliaujančių dainininkų (rapsodų) varžybas. 
Šioje šventėje kitus dainininkus nugali efezietis Ionas, garsingas Ho- 
mero žinovas ir liaupsintojas. Aukso vainikų apdovanotas, labai gražiai 
pasipuošęs, grįždamas iš šventės namo užklysta jis į Atėnus, kur ne- 
tikėtai susitinka Sokratą; su juo jau nuo seniau buvo pažįstamas. Šis 
tuojau įninka Ioną teirautis, kas ir kaip Epidaure dėjosi, kaip jam 
pačiam tenai pavyko. Savyje juokdamasis, bet apsimetęs Iono įžymu- 
mo nustebintas, Sokratas pagarbiai kalba tuojau nesusigriebiančiam 
Ionui apie didį pašaukimą dainininko, kaip žmonių vadovo per pa 
slaptinguosius poetų kūrybos labirintus. Tokio pagyrimo sugundytas 
ir pamiršęs visą šviesiajam žmogui deramą kuklumą, Ionas drąsiai 
ima girtis esąs geriausias iš visų kada nors gyvenusių ir dar tebegyve- 
nančių Homero aiškintojų; niekas kitas nė amžiais nežinojęs tokios 
gausybės minčių nei gražiausių žodžių apie šį dievų numylėtinį, kaip 
jis — nei Metrodoras iš Lampsako, nei Stesimbrotas iš Tasso, neigi 
Glaukonas. Bet vieną tik Homerą jis taip gerai teaiškinąs, jame visas 
esąs pasinėręs ir juo vienu didžiuojąsis. Tik jis, Ionas, nežinąs, kuo 
galima išaiškinti tą kad ir siaurą, bet užtat labai nuostabų jo sugebė- 
jimą. Taigi ir norįs sužinoti, iš kur tas jo gabumas imąsis. O į tai 
atsako jam 


SOKRATAS: „Aš tai ir padarysiu, mitas Ionai. Ir, štai, ketinu 
tau paaiškinti, kokia, mano nuomone, yra to priežastis. Tasai tavyje 
glūdįs sugebėjimas išmaningai apie Homerą kalbėti yra... ne koks 
ypatingas įgūdis, bet dieviška jėga, varanti tave lyg ta, ten Heraklėjos 
akmenyse esančioji, kaip ją paprastai vadina, ir kurią Euripidas mag- 
netu praminė. Šis akmuo ne tik pats pritraukia geležinius žiedus, bet 
suteikia tos jėgos ir žiedams, idant jie, kaip ir pats akmuo, galėtų dar 

kitus žiedus traukti taip, kad kartais susilipdo ilga virtinė geležies 
gabalėlių ir žiedų, vienas po kitu kybančių. Bet kiekvieno iš narelių 
traukiamoji jėga imasi iš anojo akmens. Lygiai taip pat ir mūza iš 
pradžių poetus dieviško įkvėpimo pripildo, ir kai šie įkvėptieji vėl kitus 
įkvepia, pasidaro tikra virtinė. Nes visi gerieji epininkai visais gra- 
žiaisiais savo kūriniais prabyla ne tarytum kokiais išmokto verslo 
padarais, ne: jie juos pagamina būdami įkvėpti ir dvasios pagauti. 
Taip yra ir su geraisiais lyrikais; it koribantiško dūko pagautieji, kur 
be nuovokos šoka savo pašėlusį šokį — va, kaip kuria kad ir lyrikai 
puikiąsias savo dainas; pasijutę darnos ir ritmo galios pagriebti, įkrin- 
ta jie į kažkokį bakchišką svaitesį ir žavesį. Kaip tos bakchantės, 
kurios, šitaip pagautos, o ne visiškai nusivokdamos, iš tėkmių pieną ir 
medų semiasi, lygiai taip yra ir su poeto siela, kaip anie patys tvirtina; 
nes mes žinome poetus sakant, kad savo dainas jie čiulpiasi iš medum 
trykštančių versmių, skridinėdami mūzų soduose bei slėniuose, ir at- 
neša mums, kaip bitės medų. Ir jie tiesą kalba. Nes poetas ne toks 
paprastas daiktas: būdamas laki, sparnuota ir Dievo pašventinta bū- 
tybė, jis kurti nesugeba tol, kol nėra įkvėpimo pagautas ir nėra ne- 
tekęs proto ir savivokos; tačiau iki žmogus naudojasi blaiviu protu, 
kurti ir pranašauti jis negali. Vadinasi, kadangi tai nėra meninis 
įgūdis, įgalinąs poetus savo veikalus kurti ir daug ko gražaus nusakyti 
apie daiktus, kaip tu apie Homerą, bet Dievo dovana, tai kiekvie- 
nas tikrai gražiai gali sukurti tik tai, į ką mūza jį veda: vienas tik 
ditirambus, giriamąsias bei šokių dainas, kitas epus, ir pagaliau kas 
nors dar jambus. Kitam kam nė vienas iš jųjų netinka. Juk ne iš me- 
ninio įgūdžio gimsta jų veikalai, bet iš dieviškosios galios. Jei gi jie 
sugebėtų meniniu įgūdžių apie vieną daiktą gražiai pakalbėti, tai su- 
gebėtų ir apie visus kitus. Todėl Dievas, atimdamas protą, paverčia 
juos ir žynius bei pranašus savo tarnais, idant mes, klausantieji, pa- 
žintume, jog ne jie, proto nebetekusieji, skelbia šiuos brangiuosius 
apreiškimus, bet kad patsai Dievas yra jų reiškėjas ir per juos į mus 
byloja. Stipriausias šio mano tvirtinimo įrodymas tebūnie tas, kad 
nurodysiu poetą Tinnichą iš Chalkidės, kuris šiaipjau nė vieno doro 
cilėraščio nėra sulipdęs, išskyrus aną šventės giesmę, kuri niekam 
nenueina nuo lūpų, — beveik gražiausia iš visų giesmių, stačiai, kaip 
jis pats sako, mūzų išradimas. Nes kaip tik jąja, be mažiausios abejo- 
nės, Dievas mums aiškiausiai bus parodęs, kad tie gražieji kūriniai 
nėra žmogiški, neigi žmogaus darbas, bet dieviški ir dievų darbas, ir 
kad poetai yra ne kas kita, kaip dievų aiškintojai — kiekvienas jų 
paklusdamas tam, kas jį išsirinko sau įrankiu. Tatai Dievas norėjo 

paskelbti, kad jis tyčia pragydo nežymiausiojo poeto burna puikiau- 
siąją giesmę. Arba, rasi, netiesą sakau, mielas Ionai? 

IONAS. Taip, dėl Dzeuso, man regis, tikriausią. Juk tu, Sokratai, 
savo žodžiais stveri už širdies; ir man rodos, kad gerieji poetai Dievo 
dovana skelbia mums tuos savo apreiškimus. 

SOKRATAS. O ar jūs, dainininkai, nesate vėl poetų aiškintojai! 

IONAS. Tu tiesą sakai. 

SOKRATAS. Ar ir jūs netampate aiškintojų aiškintojais? 

IONAS. Iš tikrųjų taip. 


SOKRATAS. Bet palauk. Štai ką man pasakyk, mano Ionai, ir 
atsakyk į mano klausimą nesidangstydamas. Kai tu savo epines eiles 
sakai ir susirinkusiųjų šventės dalyvių širdis giliausiai sujaudini, ar 
tai vaizduodamas Odisėją, kai jisai peržengia savo namų slenkstį, 
duodasi dykaduoniams atpažįstamas ir išskleidžia strėles po kojomis, 
arba Achillą, kai jis Hektorą puola; arba, kai tu apsakai Andromachės, 
Hekabės ar Priamo liūdėjimus — tu aiškiai nusivoki, — ar tau dings- 
ta sąmonės vaiskumas ir tavo apsvaigusi siela tiki pati pasakojamuose 
įvykiuose dalyvaujanti, vistiek, ar tai dėsis Itakėj ar Trojoj, arba kaip 
ten pasakojimas beskelbtų? 

IONAS. Koks aiškus tavo teigimo įrodymas, mielas Sokratai, yra 
tas, kurį tu man čia davei. Ir aš noriu nesislapstydamas išsireikšti. 
Taigi kiekvieną kartą, kai aš galingai jaudinančią vietą sakau, mano 
akys pasrūva ašaromis, o priėjus klaikumą ir išgąstį keliančią vietą, 
plaukai man pasišiaušia iš baimės, gi sujudusi širdis nori plyšti. 

SOKRATAS. Tai kaip dabar, mielas Ionai? Ar mes dar vis pilna 
prasme blaivapročiu laikysime žmogų, kurs, margais drabužiais ir 
aukso vainiku pasipuošęs, tarp aukojimais palydimų šventės iškilmių 
ašaras lieja — tartum jis būtų kurios iš tų brangenybių netekęs — 
arba yra baimės pagautas, būdamas per dvidešimties tūkstančių; jam 
draugiškų žmonių tarpe, kurių nė vienas neketina jo apiplėšti ar šiaip 
jį nuskausti? 

IONAS. Ne, dėl Dzeuso, mielas Sokratai; tiesą pasakius, tai visiš- 
kai neįmanoma. 

SOKRATAS. O ar tu žinai, kad jūs ir šventės bendrų būrį į tą 
pačią nuotaiką įtraukiate? 

IONAS. Taip, tai aš labai gerai žinau. Juk atvejų atvejais nuo 
savo vaidyklos paaukštinimo matau, kaip jie ima ašaroti, įtūžusiais 
veidais aplinkui dairytis ir su manim siaubintis, pagauti to, ką pasa- 

koju. Nes aš turiu gerai juos sekti. Jeigi aš juos pravirkdau, tai pats 
galop galiu juoktis, nes pakaršiu sidabro; bet jei sukelčiau jų juoką, 
tuomet pačiam tektų verkti — nes nebeįkristų sidabro". 


(Platonas, Ionas $$ 5—6). 


II 


Kažkur prie Atėnų miesto sienos Sokratas susitinka jauną savo 
draugą Faidrą. Šis grįžta iš retoriaus Lysijo, ką tik kalbėjusio apie 
meilę. Susėda draugai po senu platanu, augusiu Iliso upės pakrantėj, 
slėbdamies nuo vidudienio kaitros. Čia, Sokrato labai prašomas, Faid- 
ras perskaito su savim atsineštą tos kalbos tekstą. O jos pagrindinė 
mintis tokia: mylintysis veikiau turi paklusti tam, kurs jo nėra įsimy- 
lėjęs, negu jį įsimylėjusiajam. 

Kalba Sokrato nepatenkina: sukti esą jos žodžiai, netinkama eile 
išdėstytos mintys, be to, ji ne visa ką pasakanti apie meilę. Tačiau 
Sokratas apsimeta neišmanėliu: jis pats savo mintimis nesugebąs jos 
papildyti. Todėl šaukiąsis šioje srityje išmaningesnių už save. Anak- 
reono, Sapfo... 

Prieš įsivarydamas į savo kalbą, Sokratas, tarsi pasijuokdamas iš 
Lysijo teigimų, ima sakyti, kaip „neįsimylėjęs'?' suaugęs vyras užkal- 
bintų savo protingai, blaiviai pasirinktą draugą, jauną gražų ber- 
niuką. Atrodo, jog tas suaugusysis tik apsimeta nesąs berniuko įsi- 
mylėjęs — kad visa tarp juodviejų atrodytų rimčiau ir neįtartiniau. 
Nes to nori Lysijas!. Iš tikrųjų, Sokratas čia turi galvoj save ir Faidrą. 
Šiojo uždegtas ir prašomas, jis pasako savo kalbą, skirtą meilės pri- 
gimčiai nušviesti. Bet sako ją su pridengta galva, kad nereikėtų gėdin- 
tis į Faidrą pažvelgus, nes gerai nusimano kalbąs tik apie žemiškąją, 
juslinę meilę. Tokia ji čia ir parodyta — geidulinga, pakrikusi, pa- 
vydi; mylintysis, girdi, nori, kad mylimasis visais atžvilgiais būtų silp- 
nesnis ir gležnesnis už jį: tuomet lengviau mylimąjį valdyti. Pastarasis 
ypač saugomas, kad filosofiškai nesilavintų, nes tai jame skatintų lais- 
vės ilgesį. Pabaigoje, atsitokėjęs — nes buvo perspėtas savo vidaus 
balso — Sokratas ryžtasi Eroto įžeidimą išpirkti, paliesdamas jo die- 
viškąją busę. Iki tol sakytoji jo kalba buvusi neteisinga. Taip kalbėti 
ji privertusi vien Faidro išvaizda. FAIDRUI jis ją ir priskiria, ne sau. 
Todėl ir sako... 

SOKRATAS (Faidrui). ,„Taigi tu, gražusis mano vaike, įsidėmėk, 
jog pasakytoji kalba [apie grožį] buvo Faidro, Pitoklo iš Mirrino sū- 
naus, o ta, kurią aš dabar noriu pasakyti, imta iš Stesichoro, Eufemo 
sūnaus, iš Himeros. Bet ji taip skambės: Netiesa, ką aš kalbėjau, bū- 
tent, kad mylimasis veikiau neįsimylėjusiam turi paklusti, negu įsi“ 
mylėjusiajam, nes juk pirmasis yra pamišęs, antrasis gi pilnoj nuovo- 
koj. Taip, jei stačiai galiotų taisyklė, lyg kad pamišimas esąs kažkas 
bloga, tuomet anas tvirtinimas būtų teisingas; tačiau iš tikrųjų pami- 
šimas mums suteikia vertingiausias mūsų gėrybes: tasai pamišimas, 
kurį kaip dievišką dovaną mes esame gavę. Delfų pranašė ir Dodonos 
vaidilutės tikrai juk pamišimo pagautos daug gera yra atnešusios 
daugeliui Hellados namų bei miestų, gi labai maža arba nieko, 
pilnai valdydamos protą. O jei bepanorėtume kalbėti kad ir apie sibilę 
ir visus dieviškojo pagavimo apšviestuosius, dažnai ir daug žmones 
ateities pranašavimais gelbėjusius, tai mes daug kam žinomų istorijų 
ilgai nebaigtume. Tačiau pavyzdžiu verta bent tai paminėti, kad ir 
senoviniams kalbos kūrėjams pamišimas nebuvo kažkas gėdinga arba 
negražu. Šiaip jie nebūtų iškilniausiojo meno — ateitį spėti — sieję 
su šiuo vardu, vadindami jį manika — pamišimo menu: ne, būdami 
įsitikinę anąjį esant kažką gera, kas, Dievui leidus, į mus ateina, — 
štai ką turėdami galvoje jie sukūrė tą vardą. Tik mes, šiandienykščiai, 
nedailiškai iš to padarėme mantiką, žynavimo meną, įsprausdami 
[į tą žodį| T... Tiek pat, kiek mantika yra tobulesnė bei prakilnesnė 
už ojonistiką*? — ir savo pavadinimu, ir savo turiniu — tiek, senųjų 
liudijimu, pamišimas, manija, prakilnesnė yra už blaivųjį protą: 
kiek anasis Dievo įžiebtas, tiek šis iš žmonių kilęs''. 

Be pranašavimo galios, Platonas „dieviškajam pamišimui' priski- 
ria gydomąją reikšmę. Toliau Sokratas taip kalba: 

„Trečioji apsėdimo bei pamišimo lytis yra ta, kuri eina iš mūzų: 
pagavusi švelnią ir užsidariusią sielą, jinai prikelia ją ir į svajingą 
susijaudinimą įvaro, ir, dainomis bei kitokiomis poezijos rūšimis iškel- 
dama tūkstančius sentėvių darbų, prusina priaugančias kartas. Tačiau, 
kas be mūziškojo pamišimo artinasi prie poezijos durų, tardamas gana 
būsiant įgūdžio, norint poetu tapti, tasai liks neįšventintas, ir blaivaus 
proto kūrinius visiškai nustelbs pamišusiojo menas''. 

(Platonas, Faidras $ 22). 


III 
Kažin, kelintas devynioliktojo amžiaus gale aiškiai benuvokia, ką 
stipriųjų laikų poetai įkvėpimu (inspiracija) vadino! Jei ne |[t. y. jei 
nebepažįstama tikroji įkvėpimo reikšmė], galiu jį aprašyti. 

Kas bent kiek prietaringas — negali atsikratyti minties, jog iš 
tikrųjų yra tik neaprėpiamų galybių įsikūnijimas, tik kandiklis, tik 
mediumas. Šią tikrenybę be niekur nieko nusako apreiškimo sąvoka, 
paimta ta prasme, kad tau neapsakomai tikrai ir subtiliai kažkas regi- 
ma, girdima pasidaro — kažkas, kas tave iki gelmių sukrečia ir per- 
bloškia. Girdi, bet neieškai, imi, bet nesiteirauji, kas duoda; mintis 
sutviska it žaibas — smurtinga, nedelsianti, — juk man niekados 
neteko formos pasirinkti. Tai žavesys, kurio milžiniškas įtempimas net 
ašarų srove išsilieja; kada žingsniavimas nesąmoningai tai įsiaudrina, 
tai sulėtėja; nebesitveri džiaugsmu, aiškiausiai nuvokdamas, kaip tave 
apninka drebuliai bei kutenimai, perbėgą iki pat kojų pirštų galų; 
tai laimės gilybė, kurioje ir skausmingiausia ir klaikiausia atrodo ne 
kaip laimingumui priešingi dalykai, bet kaip kažkas jo reikalaujama 
arba iššaukiama, kaip būtina tokios šviesos gausybės spalva; tai rit- 
miškų santykių nujautimas, apimąs didžius formų plotus; gal būt, 
kaip tik ritmo erdvumas ir bus inspiracijos galingumo saikas, tam 
tikras jos spaudimo bei įtempimo išlyginimas. .. Ničniekas tavo paties 
noru nesidaro, bet iškart užklumpa tave, it audra, jausmas, kad esi 
laisvas, dieviškai galingas... Įstabiausia, kad vaizdo, palyginimo ne- 
pasirenki, nebenumanai, kas yra vaizdas, palyginimas — visa siūlosi 
tau eiti artimiausiuoju, teisingiausiuoju, paprasčiausiuoju tarslu. Iš 
tiesų, menant Zaratustros žodį, atrodo, tarsi patys daiktai ateina ir 
brukasi palyginami (— „čia suplaukia visi daiktai glamonėdamies 
į tavo kalbą ir meilikauja tau: nes gi jie geidžia tavo kupra jodinėti. 
Kiekvienu palyginimu joji tu čionai į bet kokią tiesą. Čia atsiveria 
tau visos būties žodžiai ir žodžių skrynios; visa būtis trokšta čionai 
žodžiu tapti; visa, kas tampa, ilgisi iš tavęs mokytis byloti''—). Tokia 
tai mano patirtis apie įkvėpimą; neabejoju, jog reiktų per tūkstančius 
metų atgal grįžtelėti, norint rasti tokį, kurs man pasakytų: „tokia pat 
yra ir manoji''. 


(Nietzsche, Ecce Homo: Kodėl aš tokias geras knygas rašau). 

PIRMOJI DALIS 


APIE TIESA IR ĮTIKIMYBĘ MENO VEIKALUOSE 


Pašnekesys 


J. W. GOETHE 


Viename vokiečių teatre buvo nupieštas pailgai apvalainis, taip 
sakant, amfiteatriškas pastatas, kurio ložėse atvaizduota daug žiūrovų, 
tarytum dalyvaujančių tame, kas žemai vyksta. Kai kurie tikrieji par- 
terio bei ložių žiūrovai buvo tuo nepatenkinti ir ėmė piktintis, kam 
jiems užsimanyta įmeluoti kažkas netikra ir neįtikima. Ta proga įvyko 
maždaug tokio turinio pašnekesys. 

MENININKO GYNĖJAS. Pabandykime, ar nepavyks mums kaip 
nors susiprasti. 

ŽIŪROVAS. Nesuprantu, kaip tamsta tokį paveikslą nori patei- 
sinti. 

GYNĖJAS. Ar, ateidamas į teatrą, tamsta nelaukei, kad teisinga 
ir tikra bus visa, ką jame matysi? 

ŽIŪROVAS. Ne! bet aš reikalauju, kad man bent atrodytų visa 
esą teisinga ir tikra. 

GYNĖJAS. Atleisi, jei aš tamstos paties vardu ką paneigsiu, teig- 
damas: tamsta to niekados nereikalauji. 

ŽIŪROVAS. Tai būtų keista! Jei to nereikalaučiau, tai kurių galų 
dekoruotojas plušėtų, stengdamasis visas linijas tiksliausiai išvesti 
pagal perspektyvos taisykles, kiekvieną daiktą piešti tobuliausiame 
aspekte? Kam studijuojama kostiumai? Kodėl nesigailima pastangų 
jiems kruopščiai atgaminti, norint mene tuo perkelti mus į anuos laikus? 
Kam šlovinamas itin tas aktorius, kurs teisingiausiai išreiškia jausmus, 
kurio kalba, poza bei gestai yra visų teisingiausi, kurs man įkalba, kad 
aš matąs ne pamėgdžiojimą, bet patį dalyką? 

GYNĖJAS. Tamsta savo jausmus labai gerai išreiški. Tik sunkiau 
išeina, kai, tur būt, taries gana ryškiai įžvelgiąs tai, kas jaučiama. Ką 
tamsta pasakysi, jei prikišiu, jog tamstai jokia teatro vaidyba neatrodo 
tikra, bet tik šiek tiek įtikima (nicht wahr scheint, sondern Schein 
der Wahrheit hat)? 

+» ŽIŪROVAS. Aš pasakysiu, tamsta įmantriai kalbi ir tikrai, gal 
būt, tik žaidi žodžiais. 

GYNĖJAS. O aš galiu tamstai į tai atsakyti, kad, mums kalbant 
apie dvasios poveikius, jokie žodžiai nėra per švelnūs ir kad pats toks 
jais žaidimas iškelia dvasios reikalą: mums nemokant tiesiai išreikšti 
to, kas mumyse vyksta, dvasia stengiasi naudotis priešingumais, į klau- 
simą atsakyti iš dviejų pusių ir dalyką pagauti, taip sakant, per pat 
vidurį. 

ŽIŪROVAS. Tai gerai! Pasakyk tamsta aiškiau ir, jei galima, pa- 
vyzdžiais. 

GYNĖJAS. Mano labui — nebus sunku jų rasti. Tad, pavyzdžiui, 
ar tamsta, būdamas operoj, nesijauti gaunąs gyvą ir tobulą mogį? 

ŽIŪROVAS. Jei visa gerai derinasi, turiu vieną iš didžiausiųjų 
mogių, apie kuriuos žinau. 

GYNĖJAS. Bet kai anie gerieji žmonės, aure, scenoj dainuodami 
susieina ir vieni kitiems komplimentus sako, gautus laiškus išdainuo- 
ja; savo meilę, neapykantą, visas aistras dainuodami išreiškia; dai- 
nuodami kaujasi ir išsiskiria, — ar gali sakyti, kad visas vaidinimas 
arba bent jojo dalis atrodo tikra? net galėčiau sakyti: bent šiek tiek 
įtikima? 

ŽIŪROVAS. Iš tiesų, apsvarstęs, nedrįsčiau to pasakyti. Gal nė 
vienas tų dalykų man nebeatrodo tikras. 

GYNĖJAS. O vis dėlto tamstą jie visiškai nuteikia ir patenkina. 

ŽIŪROVAS. Be abejonės. Dar gerai atsimenu, kaip kartais dėl 
šiurkštaus neįtikimumo būdavo pajuokiama opera ir kaip aš vis tiek 
gaudavau ir tebegaunu iš to didžiausio pasimėgimo — juo ji pratur- 
tėjo ir ištobulėjo. 

GYNĖJAS. O ar tamsta ir operoj nesijauti klaidinamas? 

ŽIŪROVAS. Klaidinamas? — taip aš nesakyčiau — o vis tiek 
taip — ir vis tiek ne! 

GYNĖJAS. Čia tamsta imi visiškai sau prieštarauti, kas atrodo dar 
blogiau, negu žaisti žodžiais. 

ŽIŪROVAS. Nurimkime — išsiaiškinsim. 

GINĖJAS. Išsiaiškindami, tuojau ir susiprasim. Leiskite keletą da- 
lykų paklausti iš ten, kur sustojome. 

ŽIŪROVAS. Tatai tamstos priedermė, nes tamsta, kurs mane 
beklausinėdamas supainiojai, turėsi tuo pačiu būdu ir išpainioti. 

GYNĖJAS. Tamsta nelabai tenorėtum iliuzija vadinti jausmo, 
į kurį esi operos įtraukiamas? 

ŽIŪROVAS. Nelabai! O vis dėlto yra kažkas panašu į tai — 
kažkas labai tam gimininga. 

GYNĖJAS. Tamsta pats savęs vos nepamiršti, tiesa? 

ŽIŪROVAS. Ne vos, bet visiškai, jei visas veikalas arba dalis yra 
geri. 

GYNĖJAS. Tamsta susižavi? 

ŽIŪROVAS. Man taip atsitiko nevieną kartą. 

GYNĖJAS. Ar negalėtum pasakyti — kokiomis aplinkybėmis? 

ŽIŪROVAS. Tiek daug buvo atvejų, jog sunku būtų visus juos 
išskaičiuoti. 

GYNĖJAS. O dėlto jau pasakei. Tikrai, dažniausiai, jei visa buvo 
darnu. 

ŽIŪROVAS. Be abejonės. 

GYNĖJAS. Ar toks geras vaidinimas pats su savim, ar su pačia 
tikrove derinasi? 

ŽIŪROVAS. Aišku, pats su savimi. 

GYNĖJAS. O tačiau darnumas tikrai buvo meno darbas! 

ŽIŪROVAS. Tikrai. 

GYNĖJAS. Mes anksčiau operai nepripažinome tam tikros tiesos, 
tvirtindami, jog ji nieku būdu įtikimai neatvaizduoja to, ką pamėg- 
džioja; bet ar galime joje paneigti vidujinę tiesą, plaukiančią iš meno 
veikalo nuoseklumo?! 

ŽIŪROVAS. Jei opera gera, tai ji, beje, yra mažutis užbaigtas 
pasaulėlis, kuris turi būti pagal savo paties dėsnius vertinamas, pagal 
savo paties savybes jaučiamas. 

GYNĖJAS. Ar iš to neseka, jog tai, kas mene tikra, visiškai ski- 
riasi nuo to, kas gamtoje tikra ir jog menininkui nieku būdu nedera 
stengtis, kad jo veikalas atrodytų it gamtos kūrinys? 

ŽIŪROVAS. Bet juk dažnai jis mums atrodo lyg gamtos kūrinys. 

GYNĖJAS. Be abejonės. Betgi ar galiu būti tiesus! 

ŽIŪROVAS. Kodėl ne! Juk šiuo atveju mums nerūpi kompli- 
mentai. 

GYNĖJAS. Tai drįstu pasakyti: tik nė kiek neišprususiam žiūrovui 
meno veikalas tegali atrodyti it gamtos kūrinys. O ir toks menininkui 
yra mielas ir vertingas, kad ir žemiausio tebūdamas laipsnio. Bet, 
deja, toks žiūrovas bus patenkintas tik tol, kol menininkas iki jo nu- 
sileis; niekuomet jis nepakils su tikruoju menininku tada, kai šis 
ims skrajoti taip, kaip jam jo genijus liepia, kad savo veikalą atbaigtų. 

ŽIŪROVAS. Keista, bet norisi paklausyti. 

GYNĖJAS. Klausytis tamstai nebūtų miela, jei pats nebūtum už- 
kopęs į aukštesnį laipsnį. 

ŽIŪROVAS. Gal tamsta leisi man pačiam pabandyti sutvarkyti 
bei toliau varyti tai, ką išnagrinėjome; norėčiau paklausinėti. 

GYNĖJAS. Juo geriau. 

ŽIŪROVAS. Tamsta sakai, meno veikalas tik nemokšai tegali 
atrodyti it gamtos kūrinys? 

GYNĖJAS. Tikrai. Prisimink tamsta paukščius, puolusius prie 
didžio menininko? [nupieštų| vyšnių. 

ŽIŪROVAS. Na, argi tai neįrodo, jog tie vaisiai buvo vykusiai 
nutapyti? 

GYNĖJAS. Anaiptol! Veikiau man tai oEos kad šie mėgėjai buvo 
tikri žvirbliai. 


ŽIŪROVAS. Tačiau dėl to aš negaliu tokio paveikslo nelaikyti 
vykusiu. 

GYNĖJAS. Ar negaliu tamstai papasakoti naujesnę istoriją? 

ŽIŪROVAS. Dažniausiai istorijų man magiau klausytis, negu iš- 
pročių. 

GYNĖJAS. Didelis gamtos tyrinėtojas tarp savo naminių gyvulių 
turėjo bezdžionę, kurios kartą pasigedęs ir ilgai ieškojęs, rado biblio- 
tekoj. Tenai gyvulėlis sėdėjo asloj, apsiskleidęs nesurištomis gamta- 
mokslinio veikalo graviūromis. Nustebo: ką jo namų draugas taip 
uoliai studijuotų! Prisiartino ir — koks keistumas bei susierzinimas, 
kai pamatė, kad stalgios bezdžionės išėsta visi vabzdžiai, kuriuos ji šen 
bei ten rado atvaizduotus. 

ŽIŪROVAS. Tai gana juokinga istorija. 

GYNĖJAS. Ir, man rodos, tinkama. Ar tamsta tų graviūrų nely- 
gintum su tokio didelio menininko?* kūriniu? 

ŽIŪROVAS. Nelabai. 

GYNĖJAS. O bezdžionė ar nėra it nemokša mėgėjas? 

ŽIŪROVAS. Žinoma. Ir dar rajus. Tamsta manyje sukėlei keistų 
minčių! Argi dėl to nemokša mėgėjas neturėtų reikalauti, kad veikalas 
būtų natūralus, kad jis galėtų juo paprastu, dažnai rupiu bei šiurkščiu 
būdu pasismaguriauti? 

GYNĖJAS. Aš visiškai taip ir manau. 

ŽIŪROVAS. Ir todėl tamsta teigi, kad menininkas, šitaip veikda- 
mas, pasižeminąs? 


GYNĖJAS. Esu tvirtai įsitikinęs. 

ŽIŪROVAS. Bet man vis dar atrodo, lyg čia prieštaraujama. 
"Tamsta anksčiau ir šiaipjau teikei man garbės, priskirdamas mane 
bent prie pusiau išprususiųjų mėgėjų. 

GYNĖJAS. Prie mėgėjų, besirengiančių žinovais tapti. 

ŽIŪROVAS. Na, tai pasakyk gi tamsta, kodėl tobulas meno vei- 
kalas ir man atrodo it gamtos kūrinys! 

GYNĖJAS. Dėl to, kad jis sutinka su tamstos geresniąja prigimti- 
mi, kad jis yra antgamtiškas, bet ne užgamtiškas. Tobulas meno vei- 
kalas yra žmogaus dvasios ir, šia prasme, taip pat gamtos kūrinys. Bet 
kadangi išsklaidyti daiktai yra paversti vienove ir net iš pačių pras- 
čiausiųjų esti išgaunama jų reikšmingoji bei kilnioji pusė, tai jis 
pranokia gamtą. Jį tesuvokia darniai išaugusi ir išprususi dvasia; 
o šiai vykęs dalykas atrodo tobulas ir atitinkąs jos pačios prigimtį. 
Apie tai nieko nenutuokia paprastas mėgėjas; į meno veikalą jis žiūri 
kaip į prekyvietėj randamą daiktą. O tikrajam mėgėjui rūpi ne tik na- 
tūralumas to, kas pamėgdžiojama, bet ir pasirinktosios medžiagos ver- 
tingumas, kompozicijos dvasingumas, mažojo meninio pasaulio ant“ 
gamtiškumas. Jis jaučia, kad, norėdamas veikalu grožėtis, turi pakilti 
iki menininko; jaučia, kad pasklidoje savo gyvatoje turi susikaupti, su 
veikalu gyventi, kartkartėmis į jį žiūrėti ir tuo pats sau duoti aukštesnį 
būvį. 

ŽIŪROVAS. Gerai, drauguži; žiūrėdamas paveikslų, būdamas 
teatre arba skaitydamas poezijos kūrinius, aš panašiai patirdavau ir 
nujausdavau maždaug tą pat, ko tamsta reikalauji. Ateityje pasisteng- 
siu dar daugiau kreipti domesi į save ir į meno veikalus. Bet, kaip 
matau, mes labai nutolome nuo savo pašnekesio vados. Tamsta no- 
rėjai mane įtikinti, kad laikyčiau pateisinamu daiktu nutapytuosius 
žiūrovus mūsų operoj; o aš, kad iki šiol su tamsta ir sutikau, bet dar 
nežinau, kaip tamsta apgintum šį laisvumą ir į kokią meno kūrybos 
skiltį tamsta norėtum padėti šiuos nutapytuosius žiūrovus. 

GYNĖJAS. Laimei, šiandien opera bus kartojama ir, tur būt, 
tamsta jos nepraleisi? 


ŽIŪROVAS. Nieku būdu. 

GYNĖJAS. O kaip bus su nutapytaisiais vyrais? 

ŽIŪROVAS. Jie manęs nenubaidys, nes tariuos esąs šiek tiek ver 
tesnis už žvirblį. 

GYNĖJAS. Linkiu, kad, susidomėję tuo pačiu klausimu, mes vėl 
susitiktume. 

APIE DILETANTIZMA MENO PERGYVENIME 


M. GEIGERIS 


1 


Diletantizmą meno kūryboj užtaria nevienas argumentas; pergyve- 
nimo diletantizmui nėra nė vienos sušvelninančios aplinkybės. Kuklus 
diletantizmas kūryboj nėra pavojingas. Kai žmogus iš tikrųjų yra tik 
„mėgėjas“, meno ir kūrybos meilę reiškiąs kuklia ir tokia lytimi, 
kuriai pačios savęs užtenka, tai juk formuojamąjį savo polinkį jis 
tenkina be žalos kam kitam. Toliau: kūrybinis diletantizmas padeda 
gudintis suprasti tai, kas tikrai didu. Kas pats savo jėgas yra mene 
išbandęs, tas visiškai kitaip žiūri į visas įvykdymo sunkenybes ir mato, 
ko čia iš tikrųjų reikia, aiškiau už tą, kurs vien patiria meno poveikį. 
Šitokį diletantizmą niekina nebent pasipūtėlis, besilaikąs taisyklės ,,Vi- 
sa arba nieko“, kuriam Goethės apsvarstąs objektyvumas taikė šį žodį. 

Visų tų gerųjų pusių stinga pergyvenimo diletantizmui. Jis nė 
vienu atveju neskatina tikrojo meno vertybių pergyvenimo — at- 
virkščiai, pastarajam jis kenkia, tarytum piktžolė daržininko augaly- 
nui: —, į save sutraukia anajam priklausančias sultis. Jis sužaloja tikrąjį 
pergyvenimą kiekvieno, kurs jam pasiduoda. Jo kenksmingieji pada- 
riniai apima daugiau, negu tik patį pergyvenantįjį. Jis netikru pergy- 
venimu paremtam subjekto sprendimui priskiria visuotinę reikšmę ir 
pripažįsta tik tokį meną, kurs nukreiptas į diletantiškumą. Va, kaip jis 
kenkia visai meno kultūrai. 

Kultūriniai bei sociologiniai momentai dar aiškiau kalba prieš 
diletantišką pergyvenimą. Yra gerai išprususių žmonių, nė viename 
mene diletantiškai nekuriančių; jie visose srityse kukliai prisiima 
poveikius iš to, kas jau sukurta; Oo dėlto jiems niekas nenuginčija 
„išlavintojo?' pretenzijų. Tačiau, mūsų supratimu, — kurs savo dienas 
gal jau baigia, — iš kultūringo žmogaus atrodo reikalautina, kad jis 
sugebėtų įsijausti į meną. Šio reikalavimo nepaisyti retas kuris teišdrįs- 
ta — nebent tik priešgyniautojas, žmogus ypatingų pažiūrų ar be kū- 
rybinės nuojautos. Gal dar kas prisipažins esąs nemuzikalus, neturįs 
tapytojo akies; bet, dievaži, niekas nei sau pačiam, nei, juo labiau, 

kam kitam neišsiduos nesugebąs grožėtis muzika, literatūra, vaizduo- 
jamuoju menu. Taigi, kuriai nors meno šakai nejautrusis mėgsta įsi- 
kalbėti nutuokiąs šioje srityje, užuot atvirai prisipažinęs neišmanąs 
čia nieko — jis nuklimpsta į negarbingą diletantizmą. Niekur to šian- 
dien taip gerai nepastebėsi, kaip religijoj; liovusis varu suokus į religi- 
nį pergyvenimą, pasirodė, kiek daug būta religijos atžvilgiu abejingų, 
tokių, kuriems praeities laikai buvo kalbėte įkalbėję diletantišką reli- 
ginį pergyvenimą. 

Su diletantišku meno pergyvenimu yra juo liūdniau, kad teorinis 
švietimas retai tesugeba jį pašalinti. Pergyvenimo diletantui beveik 
visada stinga teorinio valyvumo, leidžiančio jam suprasti, kuo laikosi 
jo diletantizmas. O jei kada ir įvyktų toks negirdėtas dalykas, kad 
mūsų diletantą sugebėtų kas įtikinti, jog jis negeru keliu eina — nė 
kalbos būti negali, kad ką tik įgytas teorinis pažinimas tuojau arba 
netrukus pajėgtų pergyvenimą pataisyti. Yra žinoma, jog netikusiai 
įsigudinus kurių mechaniškų įpročių — nevykusiai pirštus laikyti 
skambinant, blogai svetimos kalbos garsus tarti, — kartą jiems mu- 
mysna įstrigus, tik labai daug vargo padėjus ir pamažu begalima nuo jų 
atprasti; ir eksperimentinė psichologija skaitmenimis yra įrodžiusi, 
kad kur kas sunkiau tokį įprotį pataisyti, negu visiškai iš naujo 
kokį kitą, gerą, įgyti. Kaip atprantama nuo diletantiško pergyvenimo, 
to skaitmenimis, berods, neišreikši, bet nesunku numanyti, jog per- 
gyvenimus pakeisti yra kur kas sunkiau už įpročius. Pergyvenimams 
kartojantis, įprantama ne tik tam tikru būdu atsiliepti (reaguoti), bet 
čia ir visa žmogaus asmenybė persidirba, taikydamasi pati atitinkamai 
atsiliepti. Net ir kai šis netikęs pergyvenimas imasi ne iš įgimto asme- 
nybės polinkio — vis tiek ir tada kiekvienas šitų pergyvenimų pasi- 
kartojimas žaloja ją. O pats asmenybės susižalojimas savo ruožtu vėl 
kuria palankias sąlygas pergyvenimams iškrypti. 

Apie sakytąjį diletantizmą galima kalbėti visais tais atvejais, 
1) kai meno kūriniai sužadina pergyvenimus, gimstančius ne iš juose 
įkūnytų vertybių, bet iš ko kito — atseit, kai pergyvenimai yra kitos 
rūšies, negu pačios vertybės — ir 2) kai kalbamieji pergyvenimai vis 
dėlto esti laikomi tikraisiais meno pergyvenimais. Tik abi sąlygos 
kartu reikšdamosi teduoda meno pergyvenimo diletantizmą. Kas apie 
paviršinius meno poveikius tenutuokia, nė kiek nejusdamas giles- 
niųjų, tas tikro meno pergyvenimo visai nepažįsta; tačiau jis dar nebus 
diletantas, jei nesidės visai teisingai pergyvenąs meną. Antra vertus, 

diletantu nelaikysime ir to, kurs tyčia meno kūrinius sunaudoja tam, 
kad jie keltų jame kitokius pergyvenimus, negu tie, kur tiesiai plaukia 
iš jų vertybių — vistiek, ar tuo būdu jo siekiamieji tikslai kilnūs bus 
ar žemi. Kai Schilleris prašydavo savo draugą Štreicherį, kad tas jam 
fortepijonu paskambintų — norint Schilleriui kūrybingą nuotaiką su- 
sikelti, — tai čia dar ne diletantizmas. Bet taip pat diletantizmas 
nebus ir tat, jei kas skaitys Boccaccio ar Zolą, trokšdamas lytiškai pasi- 
jaudinti, net jei jisai kitiems sakysis turįs iš to meninių pasismaginimų. 
Tik ten, kur pergyvenantysis visai neskiria savo paties pseudoestetinių 
pergvenimų nuo tikrai estetinių — ten iš tiesų jau bus diletantizmas. 


Meno diletantiško pergyvenimo formos yra įvairios. Šiuo vardu 
dangstosi visiškai skirtingos kilmės pergyvenimai. Galų gale visi jie 
paremti tuo, kad nusideda pagrindiniam estetinio pergyvenimo dės- 
niui, kurs gali būti taip išreikštas: Tik toks pergyvenimas yra estetinis, 
kurį sukelia meno veikale glūdinčios vertybės arba estetinis objektas. 
Todėl diletantišku laikytinas kiekvienas toks pergyvenimas, kurs kilęs 
iš kurių kitų šaltinių, o tačiau dedasi estetinis esąs. 

Dažniausiąją diletantiško estetinio pergyvenimo lytį meno žinovai 
jau seniai ėmė labai pašiepti. Žmonės, kuriems grynų gryniausias 
meninis nusistatymas nėra įsisunkęs į kūną ir kraują, paprastai prasi- 
lenkia su estetinio objekto vertybėmis tuo būdu, kad į šį objektą žiūri 
iš netinkamos pusės. Vadinasi, netikusio pergyvenimo aktas čia iš pat 
pradžios užsimezga; tokiais pergyvenimais atsiliepimas (reagavimas) 
gimsta veikiau tik gale. Kai žiūrovas, klausytojas ar skaitytojas, vos 
su objekto vertybe susidūręs, su ja prasilenkia, tai jau iš anksto tampa 
nebegalimi teisingi pergyvenimų reagavimai. 

Dažniausiai su estetiniu objektu prasilenkiama tada, kai pergyve- 
nimai grindžiami labiau veikalo medžiaga, negu jo lytimi. Šis sumai- 
šymas dažnas yra imituojamuosiuose menuose. Patriotą uždega dramos 
bei novelės iš jo krašto istorijos, kautynių vaizdai bei pergalės scenos; 
religingąjį — religiniai vaizdai bei romanai; darbininką pagauna tai, 
kas piešia ketvirtojo luomo vargus, nes tie vargai leidžia atsiliepti gi- 
miningoms jo vidaus pusėms. Etiką pamėgę žmonės gėrisi ką mora- 
liška rasdami, į idealizmą palinkusieji ik valiai pseudoestetinio po- 
mėgio randa ten, kur medžiaga idealistiškai dorojama. Kur romano 
didvyris ar didvyrė taurumu persotinami, — būkite tikri, kad tokie 
veikalai naivių žmonių bus godžiai gaudomi. Visais šiais atvejais me- 

džiagos sužadintas etinis, religinis, patriotinis nuotaikos pakilumas 
yra palaikomas per meninį pakilumą, grynai medžiaginis užsidegi- 
mas — per meninį užsidegimą. Užestetikiniai jausmai gali juo tyriau 
išsilieti, juo mažiau meninis dorojimas bevaržo ,,„nusiteikimo šaunu- 
mą''. Kai medžiagos patetiškumas dar susijungia su tokiu pat doroji- 
mo patetiškumu, tai meninio nusistatymo neapsunkintai žmonių dau- 
gumai vargu prieš visa tai ir beatsispirti. 

Svarbiausias meninio nusistatymo reikalavimas yra — išsilaisvinti 
nuo šio medžiaginiais jausmais užsikrėtimo, jausmais, besireiškiančiais 
žalia turinio medžiaga: liberalas, kuriam laisvės klykavimai sujaugia 
sieloje meniškumą, patriotas, kurio pseudoestetiniam pergyvenimui 
pakanka patriotinių frazių — nenusivokia meniniu atžvilgiu iš esmės 
esą vieno galo su tais Amerikos prerijų klajokliais, apie kuriuos pa- 
sakojama, kad jie piktadario vaizduotoją nušauja. Abiem atvejais 
domimasi kaip tik medžiagos materialia puse, užuot ją laikius meniš- 
kai dorojamuoju dalyku. Čionai vyksmo materialumas, tenai — nusi 
teikimo ir jausmų. 

Sudėtingesnis yra poveikis, susijęs su bet kokios poezijos vyriau- 
siąja temine medžiaga — meile. Suprantama, jog ir čia medžiagos 
pradas iš pradžių reiškiasi užkrėtimu; eilėrašty, romane maginamasi 
pačiais meilės jausmais, erotiniu įtempimu, seksualine atmosfera. 
Bet dažniau čia sutinkame kitą, iš pačios medžiagos einančio pergy- 
venimų diletantizmo lytį: tai į vaizduojamuosius personažus įsijauti- 
mo diletantizmas. Skaitytojas pasineria erotiniame didvyrio pomėgyje 
ir sau pasiima tuos jautulinius anojo pergyvenimus, kurių pačiam 
nebuvo lemta patirti. ,,Kiekvienas jaunuolis trokšta taip mylėti, kiek- 
viena mergelė — būti taip mylima" tinka ne tik Verteriui, bet ir 
tiems pakampių romanams, kuriuos ryte praryja raudonskruostė siu- 
vėjėlė, nes ji trumpo skaitymo metu pavirsta tauria mergele, kurią 
turtingas grafas, visas kliūtis įveikęs, nusives prie altoriaus. Skaitytojo, 
žiūrovo savęs sutapatinimas su dramos, romano, novelės didvyriu čia 
sužadina jausmus; nūnai leidžiamasi išgyventi užguitus — ir, gal, 
nekartą išguitus — troškimus; medžiaga veikia ne tik, kaip patrioti- 
niame užsidegime, užkrečiamai, bet ji ir įjautą žadina. 

Tik pamėgdžiojamajame mene pasitaiko objekto sumaišymo rūšių, 
nepaisančių ribų tarp realiosios ir vaizduojamosios medžiagos: vien 
literatūroje, tapyboje ir plastikoje medžiaga bepasilaiko iš gyvenimo 


167 


nupamėgdžiotą realumą. Sunku yra architektūroje, ornamentikoje 
rimtai objektą supainioti. Iš neimituojamųjų menų tik viena muzika 
tepažįsta savo ypatingą su objektu prasilenkimą — ką nemokšos daž- 
nai padaro, o menininkai — beveik niekuomet. Apimuzikaliems ne- 
mokšoms muzika sukelia vaizdų, svajojimų, istorijų; tais vaizdais, tais 
svajojimais bei istorijomis, o ne meno kūriniu jie grožisi. Jie pergy- 
vena ištisus romanus tuo metu, kai orkestras taisyklingai engia kurią 
Beethoveno simfoniją — ištisos scenos išsiskleidžia prieš jųjų akis. 
„„Klausydamasis linksmų ir džiaugsmingų pilnabalsių simfonijų, ku- 
rias jis užvis labiau mėgo, dažnai tardavosi regįs džiugų jaunikaičių ir 
mergaičių chorą pievoje šokant, pirmyn ir atgal laigant, ir matąs, kaip 
atskiros poros visais judesiais tarp savęs kalbasi ir tuojau vėl maišosi 
linksmame būry'' (Wackenroder, Iš Juozapo Berlingerio nuostabaus 
muzikalinio gyvenimo). Nemokšų dažnai ginčijamasi, kurią iš dau- 
gelio istorijų, pasivaidenančių besiklausant muzikos, laikyti „„tikres- 
ne''. Iš to aiškiai matyti, kad nesuprantama, jog klausantis muzikos 
reikia kreipti dėmesį į patį jos kūrinį, o ne į kažin kokias su juo sy- 
jančias asociacijas. Populiarūs muzikos vadovėliai su savo paaiškini- 
mais daug šiuo atžvilgiu nusideda, kai jie kiekvieną muzikos kūrinio 
tarpsnį (fazę) stengiasi kaip nors paaiškinti“. 

Estetinio objekto išplėtimas jo sužadinamaisiais vaidiniais, berods, 
viena muzikos sritimi neišsibaigia, nors jinai ir yra parankiausia ob- 
jektui supainioti. Įeina į šios rūšies sritį ir vaizduojamasis menas. 
Teisingai Maksas Klingeris sako: ,„Esu įsitikinęs, jog visos tos neiš- 
vengiamos, dailiosios mergaičių galvutės, — Ada — Hermina — 
Lydija, — iš iliustruotųjų žurnalų visiškai pranyktų, lig tik nebebūtų 
galima po jomis žymėti tikrinių vardų. Aš pastebėjau, kad koks 
laikraštuke tik ,„studija''? pavadintas veidelis meno mėgėją paliko abe- 
jingą, bet ,„Klarute'' pavadintas kitoje vietoje, patraukė visą jo dė- 
mesį. Negavęs teisingo vaidinio, išprusėlis visuomet būdavo sukliu- 
domas pats išskleisti savo sukurtą mažutę novelę, kuri dedama 
į kiekvieną lapą (Tapyba ir grafika, 24 psl.). 

Šios rūšies estetinio objekto supainiojimo muzikoj negalima pa- 
teisinti kompozitorių nusakymais. Antai, Beethovenas, paklaustas, ką 
reiškia jo D-mol ir F-mol sonatos, atsakė: „(Tik pasiskaitykite Shakes- 
peare'o Audrą". Bet neišmintinga būtų manyti, kad tas, kurs 
Shakespeare'o Audros nėra skaitęs, negali ir šitų sonatų kaip reikiant 
suprasti. Arba, ar būtinai reikia klausantis Eroikos [II-osios simfo- 
nijos|, galvoti apie Bonaparto iškilimą — tik dėl to, kad Beethoveno 
ir Bonaparto kintąs vienas kito vertinimas esmingai sąlygojo Eroikos 


168 


sukūrimą? Net ten, kur, pagal pačių kampozitorių nusakymus, jiems 
kuriant vaidenosi tam tikri paveikslai, jie visiškai nesvarbūs veikalo 
vertės bei teisingo jo suvokimo atžvilgiu. Optinis menininko tipas 
gali sau komponuodamas regėti gamtovaizdžius bei nakties reginius, 
kovojančius žmones ar besišypsančius veidus, — visa tai psichologiniu 
požiūriu labai įdomu, bet estetiniu — vis tiek. Arba vėl, ar galima 
prileisti, jog meno veikalą geriausiai suvokią matantieji lygiai tuos 
pačius vaizdus, kurie ir kompozitoriui kuriant prieš jojo akis yra 
šmėkšoję (taip juk būtų galima manyti, remiantis teorija, kuri neretai 
buvo nesuprasta (r kuri sako, kad meno veikalo pergyvenimas esąs 
jo „atkūrimas“'')? 

Žinoma, atmetant vizijos vaizdus, nevalia per toli nueiti. Yra žmo- 
nių, kuriuose šie vaizdai, klausantis muzikos, patys savaime iškyla — 
net kūriniui visai atsidėjus (taip antai, kai kam tonus lydi spalvų 
įspūdžiai, — tai plačiai žinomas spalvingasis girdėjimas — audition 
colorėe). Tokiais atvejais jie tėra tik palydovai, kaip ir tie vaizdai, 
kurie optinio tipo žmogui net abstrakčiausius apmąstymus lydi. Bandy- 
damas juos nuslopinti, gautum visiškai priešingų vaisių, negu būtų no- 
rėta: taip darant, būtų galima nukrypti nuo intensyvaus muzikos 
klausymo. Jei tai tik nekenksmingi vaizdai-palydovai, tuomet ne- 
reikia jų ir kratytis. Svarbiausia yra viena, būtent, ar šie viziniai bei 
mentaliniai svajojimai daro įtakos meno pergyvenimui, ar ne; arba, 
ar juos galima laikyti pašaliniais priedais, ar, gal būt, šioms aplinkui 
sukančioms mintims bei vaidiniams atsidedame — jais grožimės, 
užuot pačiam muzikos kūriniui pavedę pergyvenimą apspręsti. Gro- 
žėdamies tomis apsukui žaidžiančioms asociacijomis, estetinį objektą 
pamesime iš akių lygiai taip pat, kaip ir tada, kai meno veikalo me- 
džiagiškumui pavesime estetinį pergyvenimą nulemti. 

Vis dėlto diletantizmas, atsirandąs estetinį objektą supainiojant, 
tėra, palyginti, mažai pavojingas. Ryškūs diletantai esti tik tie, ku- 
riems menas svetimas arba menkai tepažįstamas; jei ir ne visi dile- 
tantrizmą niekinantieji būna nuo jo laisvi, tai, šiaip ar taip, geriausiai 
mene išprusintieji šiandien nebe taip dažnai prasilenkia su estetiniu 
objektu, kaip dar prieš penkiasdešimt metų. Dabar berandama vien 
žemesnio laipsnio diletantų, — tai jau diletantizavimas diletantizme. 
Meną tariamai priaugusiųjų diletantizmas yra pavojingesnis, neišrau- 
jamesnis, psichiniu atžvilgiu painesnis — pavojingesnis labiau dėl to, 
kad čia nesti apsilenkiama su objektu, bet mene juo vien nepateisi- 
namai naudojamasi; jis pakreipiamas netikriems pergyvenimams ga- 
minti. Tai vidaus susikaupimo diletantizmas. 

Psichologija, jausmus analizuodama, paprastai nepastebi fakto, 
kad jausmai labai retai tėra vientisi psichiniai duomenys, bet kad 
žmogaus asmenybė tų duomenų, jausmų, atzvilgiu — kol jie yra — 
vienaip ar kitaip yra nusistačiusi. Taip antai, yra žmonių, pasiduodan- 
čių juos apnikusiam liūdesiui, ir yra vėl tokių, kurie prieš jį sukyla 
spiriasi. Abiem atvejais liūdesys kaip psichinis duomuo ne šiaip sau, 
koks bebūdamas, reiškiasi, bet asmenybė savo vidyje jo atžvilgiu vie- 
naip ar kitaip nusistato. Arba: gali kuo tik norėdamas magintis, pasi- 
nerti iki save pamiršdamas, ir gali mogj viduje prakilti, neįsileisda- 
mas jo į savo asmenybės centrą. Dar juk nieko nepasako tai, jei kuri 
etika mogį deda savo reikalavimų viršūnėje — jisai skirtingas atrodys 
įvairiais atvejais, atsižvelgiant į tai, kaip mogyje asmenybė bus nusi- 
stačiusi jo paties atžvilgiu. Čia tai ir glūdi vienas iš daugelio tų mo- 
mentų, kur naujovinis eudaimonizmas ne toks yra griežtas, kaip seno- 
vinis, kai jis [būtent, naujovinis| mogyje to asmenybės nusistatymo 
nepaiso. Senovės hedonistas Aristippas iš Kirenos šią atskirą, ypatingą 
problemą laikė centrine problema. Jo nuomone, pomėgiautojas turi 
iškilti viršum mogio. ,„Echo, all! uk ėchomai'' — buvo jo etikos dėsnis. 
[Tai yra: ,„Aš turiu (mogį), bet (mogis) manęs neturi''|. Jam, Sokrato 
mokiniui, svarbu buvo ir mogiui visiškai atsidėjus išsaugoti vidujinę 
laisvę. Tai, ką asmenybei reiškia mogis, jam tiek pat rūpėjo, kaip ir 
pats mogio faktas. 

Tokio dvilypio asmenybės požiūrio į savo jausmus nedera laikyti 
refleksija, nukreipta į jausmą; nėra jis iš paskos lydįs nusistatymas 
atžvilgiu jausmo, kurį tasai nusistatymas pasidaro sau objektu; (todėl 
ir pats nusistatymo žodis yra per kietas ir per daug atskiria jausmą nuo 
nusistatymo šiojo atžvilgiu; tačiau kalba nesugeba tinkamai prisitaikyti 
tikrajai dalykų padėčiai). Tikriau, šis nusistatymas atsiranda paties 
pergyvenimo metu, jausmams visu aktyvumu besireiškiant; jausme 
pasinėrę įgauname vidujinį nusistatymą jojo atžvilgiu, pavyzdžiui, ta- 
patindami save su jausmu. 

Esama ir visokių kitokių nusistatymų, nukreiptų į savo pačių per- 
gyvenimą, anaiptol ne tik tas vienas minėtasis — viršum pergyvenimo 
ir pačiame jame buvimo nusistatymas. Estetiniam pergyvenimui ypa- 
čiai du tokie vienas antram priešingi nusistatymai turi lemiamos reikš- 
mės, — tai vidaus ir išorinis susikaupimas. 

Sentimentalumas yra tipingas viduje sutelkto pergyvenimo pavyz- 
dys. Jojo pagautas, eini per rimties pilną vakaro gamtą, pasiduodamas 

jos burtams. Grožies toluma, šviesia, kvapnia atmosfera, aiškiomis, 
o tačiau vienkart pasislėpusiomis spalvomis. Bet nė viena iš tos gamtos 
atskirybių smulkmeniškai neišsiryškina sąmonėj. Jausmui nerūpi, kad 
kas reginyje savarankiškai būtų. ,,„Regi jį'', bet ,„neapžvelgi jo vidu- 
je'? — kad net vos suvoki kaimą ir kalnų melsvumą tolumoj. Nesitelki 
reginyje, bet gyveni jausmais, šiojo sukeliamais. Pati gamta yra už 
tikrojo sielos nusistatymo, nukrypusio į jausmus. Jausmais mes groži- 
mės, ne reginių. Šis mums reikalingas tik jausmams susižadinti, jiems 
susikelti. Reginyje nematyti sielos įspaudo, jis sudėtas jausmuose, — 
viduje susikaupęs ir išgyveni tuos jausmus. 

Bet reginį galima ir visai kitoniškai pergyventi, kai nusikreipi ne 
į jausmus, o į jį. Susikaupimo kryptis šį kartą eina reginio linkui. 
Budriomis akimis žvelgi į jį, stebi jo smulkmenas, įsidėmi dirvas, tro- 
besius, miško plotelius. Gamtovaizdis yra ne už nusistatymo — jisai 
yra susidomėjimo vidury — prasiveri jo įspinduliavimams. Jis sukelia 
jausmus, nepakintant į išorę nukreiptam nusistatymui: gyveni išorinio 
susikaupimo pagautas. 

O ar vidaus ir išorinis susikaupimas, kaip estetiniai nusistatymai, 
abu vienodai teisūs? Negalima nė abejoti, kad tik išorinis susikaupi- 
mas yra pats tikrasis estetinis nusistatymas: tik jame suvokiamos meno 
veikalo vertybės, su veikalo esminiais sąrangos savumais; gi vidaus 
susikaupimas šiojo ypatingajai, specifinei lyčiai yra abejingas; vei- 
kalas jam yra tik mogio sukėlėjas, priemonė įvairiausiems jausmams, 
užsidegimui, pakilumui, apsvaigimui, jaudriam susiintyminimui, pa- 
gavimui, susigraudinimui žadinti. Vidaus susikaupimo reiškimuisi 
pavaizduoti imame šitokį anekdotą. Sakoma, kad garsusis [anglų| 
aktorius Garrickas [1716— 1779 m.|] kartą susilažinęs, ketindamas 
publiką sujaudinti alfabetą skaitydamas, šiai nė nepastebint, kas iš 
tikrųjų bus skaitoma. Garrickas lažybas laimėjęs: vienas tik balso 
vibravimas sujaudinęs žiūrovus iki ašarų, sukeldamas juose jausmus, 
į kuriuos jie sentimentaliai įknibo. Štai, kas yra tipingas vidaus susi- 
kaupimas. 

Jei menas iš tikrųjų tebūtų tik priemonė jausmams susižadinti, 
tai jį reikėtų dėti greta su kitomis maginimosi priemonėmis — vynu, 
hašišu. Neliktų nieko iš esmės ypatinga (specifiška), kas estetiškumui 
leistų skirti kitą, negu aniedviem, vietą. Visas svoris atitektų sukelia- 
miesiems jausmams, nedaug tepaisant, kaip atrodo juos sužadinęs 
daiktas. Kiekviena priemonė būtų gera, jei tik ji pakankamai intensyvius 
jausmus sužadina. Nebūtų esminio skirtumo, ar kas užsidegimo ieško 
valyvai iškilmingame Goethės Fausto Paskyrime, ar KGrnerio ditiram- 

buose. Garricko skaitomas alfabetas kelia, gal būt, panašius jausmus, 
kaip Konstancijos rauda dėl jos sūnaus Shakespeare'o Karaliuje Jone. 
Svarbiausia būtų — jausmai, o juos sužadinęs objektas tebūtų paša- 
linis dalykas. 

Jei vidaus susikaupimas būtų esminis estetinis nusistatymas, tuo- 
met — be reikalo meno teorijoj tiek daug vietos skiriama veikalo 
elementams ir be reikalo taip svarbiais laikomi visose meno šakose 
smulkieji temos dorojimo skirtumai. Vidaus susikaupimui yra nereikš- 
minga, ar paveiksle laiminančio Kristaus ranka kiek aukščiau ar že- 
miau pakelta, ar eilėraščio žodžiai taiklesni ar ne tiek taiklūs — jojo 
mostas yra „per platus', kad, jausmus diferencijuojant, jis tokias 
smulkmenas svarbiomis laikytų. 

Tik išorinis susikaupimas tepateisina patį meno veikalą. Šiame 
susikaupime pergyvenančiam meną kiekviena veikalo smulkmena 
svarbi: negerai nupiešta ranka pažeidžia visuotinį įspūdį, tą pat pa- 
daro nevietoj paimtas garsas eilėrašty, nenusisekęs tematinis perėji- 
mas muzikoje. Tik išoriniame susikaupime iš viso teverta kalbėti apie 
su objektu sutinkantį estetinį pergyvenimą, apie teisingą veikalo įver- 
tinimą. 

Estetinio pergyvenimo diletantizmui tvirčiausias ramstis yra vidaus 
susikaupimas. Daugumui meno entuziastų šis iš tikrųjų yra tik svai- 
galas, tolygus alkoholiui; jis tokia pat jaudinamoji priemonė, kaip ir 
žaidimas. Tik menui, kaip ,,svaigintojui“' bei „jaudintojui“, juo 
ramiau pasiduodama, nes, pagal įprastąją kultūrinę pažiūrą, atsidavi- 
mas menui laikytinas ypatingai tauria žmogaus dvasios veiksena. Argi 
iš to neseka, kad šiai pažiūrai menas, kaip svaigintojas ir jaudin- 
tojas, atrodo tinkamesnis už visas kitas tos rūšies priemones? Tikrai 
ne. Kultūrinė pažiūra juk kaip tik iškelia meną iš kasdienio gyvenimo 
santykių itin dėl to, kad ji randa jame ne tik svaigintoją bei jaudin- 
toją; ji pabrėžia, kad išoriniame susikaupime meno veikalo vertybės 
įsiskverbia į mus ir žadina palaimingumą, esmingai skirtingą nuo visų 
paprastųjų apsisvaiginimų ir pasijaudinimų (plg. Meno paviršiniai ir 
gelminiai poveikiai). 

Nė viename mene viduje besitelkiančio pergyvenimo diletantiz- 
mas nekelia tokių orgijų, kaip muzikoj. Dar dažnesnis už prastą meno 
objekto pakaitą, sukeltą apsukui besišvaistančių svajojimų ir dažnai 
su jais išvien einąs — yra viduje sutelktas nusistatymas. Ko gi kito 
didžioji nemokšų dalis ieško muzikoj, jei ne lėbavimo meniniame 

vidaus susikaupime; kas gi daugiau yra jiems simfonija, jei ne prie- 
monė magintis savo pačių jausmais. Jų pritemusios akys, ekstatiškai 
išdrikęs žvilgsnis pasako mums tai. Muzika jiems — atsidavimo lytis, 
svaiginamasis vaistas. Pats meno veikalas, jo sąranga, tematinis paki- 
timas, harmonijų sandėris jiems nieko nereiškia. Jie nori būti tonų 
bangų nešami, nori pasinerti nuotaikoj, kurioje galima svajoti. ,,Jaus- 
minis smaguriavimas yra dažniausiai reikalas tų klausytojų, kurių 
meninis muzikalinio grožio supratimas nė kiek nėra išlavėjęs. Nemok- 
ša muzikoj jaučia daugiausia, išprusęs menininkas — mažiausia", 
sako Hanslickas“, kurs daugiau negu kas kitas kovojo su ,,jausmu'?' 
muzikoj. 

Ne dykai jis kaip tik antrojoje 19-0jo amžiaus pusėje paleido savo 
filipiką prieš jausmo įsiviešpatavimą muzikoj. Wagnerio muzika buvo 
priėjusi vieną iš dviejų kraštutinumų, tarp kurių jos raida visą laiką 
sukosi. Muzika kartais ima virsti grynai objektyviu menu, tokiu, kuriame 
jausmą beveik visai nustelbia protinis jo sąrangos supratimas. Kartais 
ji buvo subjektyvizmo reiškėja, jausmų įsotinto toninio pasaulio per- 
davėja. Pradedant renesanso kontrapunktu, muzika visą laiką plėto- 
jasi, eidama iš objektyvizmo į subjektyvizmą. Wagnerio mene tasai 
subjektyvizmas pasiekia savo viršūnę, — Tristanas yra paskutinis 
žodis subjektyviosios muzikos, kuri ištikimam Bacho mokytiniui 
Hanslickui turėjo atrodyti begėdiška. 

Tačiau šis objektyvinės ir subjektyvinės muzikos priešingumas 
nieko bendra neturi su vidujiniu ir išoriniu susikaupimu. Pastarasis 
yra teisingas nusistatymas kiekvieno meno atžvilgiu — vistiek, ar tai 
bus naivus ar sentimentalus, klasiškas ar romantiškas, apoloniškas ar 
dioniziškas menas“. Lyrika reikalauja nemažiau išorinio susikaupimo 
už plastiką, tragedija nemažiau už Majandro“? juostą. Taigi mūsų pro- 
blemai nėra svarbūs ir atskirose meno srityse randamieji linkmių 
skirtumai. Tiek subjektyviajai, tiek objektyviajai muzikai dera išori- 
nis susikaupimas. Kreiptis į meną per vidaus susikaupimą visuomet 
bus diletantiška. Todėl Tristano ir Izoldos toninė sąranga nori būti 
suvokiama tiek pat išoriniu būdu susikaupus, kiek ir griežčiausioji 
fūga. Bet Tristane susikaupimas yra toks sklidinas jausmingo pergy- 
venimo, kad diletantiškai pergyvenančiajam persimesti iš jo į vidaus 
susitelkimą yra kur kas pigiau, negu kurioj ankstyvesniojo meto mu- 
zikoj. Ir kaip tik Wagnerio muziką paranku paversti jausminiu va- 
rikliu. Viduje susikaupusysis, nuobodžiaująs Palestrinos Mišių klausy- 
damasis, džiugiai svaiginsis Wagnerio muzika. Ne be reikalo tiek daug 
šiaipjau nemuzikalių žmonių garbina Wagnerį: jie gali į jį smagumo 

keliu patekti, ko nepadarys su Bachu. O kad jų kelias nėra meno ke- 
lias, to jie nesupranta. 

Kaip pastarųjų šimtmečių muzikoj, taip ir bet kuriame kitame 
mene iškilo vis daugiau linkmių, kurstančių vidaus susikaupimą. Ra- 
cionalizmui, švietimo laikotarpiui vidaus susikaupimo pavojus ne- 
grėsė; galėjai čia labiau būkštauti dėl intelektualizmo negu dėl senti- 
mentalizmo. Tik Rousseau svajingumas palenkė nesuskaitomą daugybę 
jautrių širdžių: gyvenime sentimentalumui, o mene — viduje su- 
kauptam maginimuisi. Su romantika vidaus susikaupimas dar labiau 
įsistiprino. Ne tai, kad kiekvienas romantiškas gėrėjimasis būtų lai- 
kytinas viduje besitelkiančiu gėrėjimusi; daugiaveidėje romantikoje 
matyti labai skirtingų estetinio pergyvenimo išreiškimų. Bet vis dėlto 
romantika yra iš pagrindų palinkusi į vidaus susikaupimą, — čia pir- 
mą kartą naujaisiais laikais iškyla estetinė teorija, ką tik minėtąjį 
susikaupimą filosofiškai ėmusi teisinti. Visų pirma, trys yra momen- 
tai, prie kurių romantinis mąstymas galėjo primigzti, norėdamas 
vidaus susikaupimą pagrįsti. 

Pirma: romantika atvejų atvejais pabrėžė meno, religijos ir filoso- 
fijos vienovę, lygiai kaip ir vienovę visų meno šakų savo tarpe; atvejų 
atvejais ji reikalavo, kad visos jos būtų imamos ne pagal savo vertę 
atskirai, savo turinį, savo atskirybę; buvo sakoma, kad kiekviename 
veikale dalyvaują vienkart visi šie dalykai: menas, filosofija, religija 
ir mokslas. Tačiau, kas šitoms viena nuo kitos atidalintoms sferoms 
yra bendra, vieniją, yra randama tik pačiame žmoguje, kurs visus 
sielos krypsnius dar nesuskaidytame jausme neaiškiai savyje nešioja. 

Antra: kaip kad patį pasaulį romantika aiškinosi išeidama tik iš 
žmogaus, laikydama pasaulį jo kūriniu, jojo žaismu, taip ir į meno 
veikalą, sakė, reikia žiūrėti ne kaip į priešais žmogų esantį, nuo jo 
atskirtą. Bet koks menas jai yra žaidimas medžiaga, subjektyvus 
daikto šen bei ten kraipaliojimas. Iš šio subjektyvizmo galima įvai. 
riausias estetines išvadas daryti, įvairiausias estetines teorijas kurti — 
ir romantika šį subjektyvizmą skirtingiausiomis linkmėmis vystė. Bet 
juo labiau meno kūrybos procese buvo pabrėžiamas subjektyvumas, 
juo labiau ir to, kas meno pergyvenime esminga, imta ieškoti subjek- 
tyviausiame iš subjektyviųjų dalykų — jausme, to jausmo jutime, 
jo teikiamame smagume. 

Ir galop: muzika yra pats romantiškiausias menas; muzika ne 
griežtos tematinės bei kontrapunktinės sąrangos prasme, bet prasme 
slėpiningųjų pajautų meno ir siejimosi su begalybė, — simbolinės pa- 
saulio reikšmės prasme. Visa tai rodė į vidaus susikaupimą. Pagal 

Wackenroderį, muzika mes mokomės „jausmą jausti“; muzika esanti 
dvasinis vynas, kurs svaigina — kas gi čia kita, jei ne vidaus susi- 
kaupimas? Būdinga šiuo atžvilgiu yra tai, ko Novalis iš apsakymų 
[ir eilėraščių] reikalauja: „„Apsakymai be ryšio, tačiau asocijuoti, 
kaip sapnai; eilėraščiai — kad tik skambūs ir pilni gražių žodžių — 
lyg margos nuotrupos iš skirtingiausių daiktų". Tiesioginis tikslas čia, 
be abejo, yra tik kalbos vertimas muzika, jos muzikalinio turinio iš- 
gliaudymas; bet galų gale toks reikalavimas baigiasi vidaus susikau- 
pimo pirmenybe prieš išorinį. Todėl daugelis romantinių eilėraščių, 
atskirai paimti, ir nedidelės tėra vertės; reikšmingi jie tik kaip nuo- 
taikos žadintojai. 

Taip tai į vidaus susikaupimą skverbiasi skirtingiausios tenden- 
cijos. Savyje uždaras jausmas iš įvairiausių pusių yra žymimas kaip 
estetinio pergyvenimo centras, už kurio tikroji daikto reikšmė pražūva: 
jausmas, kurs viduje yra nesuskaidyta vienovė, yra tai, kas subjektyviau- 
sia, susilieję, simboliška, — už visų šių reikšmių galėjo stvertis roman- 
tika vidaus susikaupimui pagrįsti. Bet tuo pačiu jai šis susikaupimas 
nebėra nė grynai estetinis nusistatymas; kur kas labiau jis yra išraiška 
pasaulėžiūros, kurioje kryžiuojasi įvairiausios tendencijos. Grynai 
estetiškai vertinant, tasai susikaupimas nėra nė kiek labiau pateisina 
mas, bet užtat žmogiškai nebėra toks nevaisingas, nes romantikoj jis 
išauga iš apmąstytos ir plačios pažiūros į gyvenimą. Kaip tik dė to ir 
įvykdavo taip, kad vienas kitas romantikas, ne pats iš savo pasaulė- 
žiūros duomenų išvedžiojimus darydamas, bet savo giliausią ir nepa- 
perkamą meno pajautą žodžiais reikšdamas, turėjo pripažinti, kad 
vidaus susikaupimas yra niekai, tikrasis estetinis nusistatymas — tai 
visų labiausiai nustovintas ir subrendęs išorinis susikaupimas. "Tas 
pats Wackenroderis, kurį jau du kartu minėjome — kalbėdami apic 
estetinio objekto supainiojimą ir vidaus susitelkimą — viename laiš- 
ke, kuriame išdėsto savo paties patirtį, nuostabiai teisingai aprašo 
išorinį susikaupimą: ,„Atėjęs į koncertą, juntu, jog muzika aš dvejaip 
grožiuos. | Bet| tik vienas grožėjimosi būdas tėra teisingas: tai atidus 
tonais ir jų eiga domėjimasis, visiškas sielos pasidavimas tai pasigrie- 
biančiai jausmų srovei, atsitolinimas ir atsitraukimas nuo bet kokios 
trukdančios minties ir nuo visų svetimų juslinių įspūdžių. Šis gobšus 
tonų įsisiurbimas yra surištas su tam tikru prisivertimu, kurį ne per 
tlgai tegalima iškęsti. Kaip tik todėl tariuos galįs tvirtinti, kad muzikos 
daugių daugiausia valandą tegalima atsidėjus klausyti, ir kad dėl to 
koncertai, operos ir operetės viršija prigimties saiką. Antrasis būdas, 
kuriuo mane žavi muzika, nebėra tikras jąja maginimasis, nebėra 

pasyvus tonų pagavimas, bet tam tikra dvasios veikla, sukeliama ir 
palaikoma muzikos. Tada aš girdžiu nebe veikale vyraujantį jausmą, 
bet jau mano mintys ir svajojimai pasileidžia dainos bangomis ir 
dažnai dingsta tolimuose pakampiuose'? (Iš laiško Liudvikui Tieckui). 

Nors meninis — arba, teisingiau pasakius, nemeninis — viduje 
sutelktas nusistatymas yra vieningas, tačiau nereikia pamiršti, kad jį 
gamina įvairios psichologinės priežastys. Romantikoj jis tebebuvo pa- 
sislėpęs, teorijoj įsirausęs, pasaulėžiūros fonu padengtas, ir kaip tik 
todėl, kad jis žymėjo ištisą pasaulėjautą ir buvo sudėtingesnės reikš- 
mės, — nebuvo grynas diletantizmas. Poromantinis laikotarpis šios pa- 
saulėjautos išsižadėjo. Kas poromantiniu metu vadinta ,„romantiška"', 
tebuvo žaidimas tokiu pasauliu, į kurį bėgte bėgta, nes jis atrodė ki- 
toks, negu tasai, kuriame gyveni. Iš romantikos neliko nieko kito, kaip 
tik tuščias kevalas: mėnesienos svajojimas, viduramžių pamėgdžioji- 
mas, skambaliavimas eilėmis, romanai bei novelės su nuo tikrovės 
atitrūkusiu medžiaginiu turiniu. Kas praeitojo amžiaus šešiasdešimtai- 
siais, septyniasdešimtaisiais metais vadinosi romantika, tebuvo tikro- 
sios jos esmės karikatūra. Simboliškumas virto išpūtimu, individo su 
pasauliu vienovės jausmas — individualumo nuslopinimu, ilgesys — 
ilgstymusi, žodžiu sakant, — romantika virto romantizmų. Ir štai 
dabar vidaus susikaupimas, tebuvęs romantikos tik palydovas bei iš 
jos plaukianti išvada, o ne savaimas tikslas — dabar, atkritus nuo jo 
pasaulėjautos fonui, virto savarankiška galybe; sentimentalumas ir 
vidaus susikaupimas pasidarė naminiu vaistu šventadieniškoms va- 
landoms, kada širdyje norisi patogiai sau ką gera palinkėti. Romanti- 
koj principu buvęs vidaus susikaupimas virto diletantizmu. 

Štai viena viduje sutelkto menu gėrėjimosi priežastis: patogumas. 
Kaip jau Wackenroderio buvo pastebėta: išorinis susikaupimas reika- 
lauja dvasinio prisivertimo, gi anas, vidaus, — kurs yra jausmų prie- 
blanda ir svaigulingumas, — suvokdamas objektą, eina mažiausio 
pasipriešinimo kryptimi. Vidaus susikaupimas objektą pagauna ne 
intensyviai, bet tik paviršium šliauždamas. Jis yra kaip tik tai, ko po- 
romantinis miesčioniškumas buvo įsigeidęs. Norėta, kad menas būtų 
»poilsis"', o ne dvasios triūsas. Nuo dienos sunkenybių ir darbo pa- 
vargęs žmogus nustoja to pajėgumo, kurio reikalauja išorinis susikau- 
pimas, ir to aktyvumo bei dėmesio stiprumo, kurs su juo būtinai 
surištas. Poromantinis žmogus noriai pasiduoda jame sukylantiems 

jausmams ir, save pamiršdamas, gėrisi jais. Taip tai vidaus susikau- 
pimas, patogumo beieškant, nusmelkia išorinį, patapdamas vyraujan- 
čia meno pergyvenimo lytimi. 

Kaip ir visur, paklausa gimdo pasiūlą: diletantiniam pergyve- 
nimui tenkinti pasišauja diletantinis menininkas. Nuo Rousseau laikų 
kiekvienai rimtų menininkų kartai tekdavo kovoti su šia meno lytimi, 
besisukančia apie vidaus susikaupimą: meilus vaiko galvutės paveiks- 
lėlis, kur saldumas turi išpirkti prekės nevertumą; jausmais perso- 
tintas romanas, kokį gamina Claurens Mimili arba Courths-Maler; 
sentimentali muzika, saldumynininko plastika, — visa tai objektyviai 
atvaizduoja vidaus susikaupimą. 

Antroji vidaus susikaupimo priežastis glūdi ne patogiai įsitaisiu- 
siame jausmams atsidavime, bet tame, kad esi per daug savimi užim- 
tas. Labai intensyviai savyje pasinėrę ir patys savimi prisipildę žmo- 
nės neįstengia išsigauti į paviršių, iki priešais esančio meno veikalo. 
Jie savo pačių jausmais atsiliepia taip stipriai, jog nebepajėgia išoriniu 
būdu susitelkti. Dėl šių priežasčių bręstančioji jaunuomenė labai tam- 
priai yra susirišusi su vidaus susikaupimu. Jausmų sklidini, tie žmonės 
yra savimi užsiėmę. Iš vienos pusės jie gyvena aktyviai, motoriniu 
būdu reikšdamies, iš antros gi — refleksyviai viduje susitelkdami. 
Todėl šiuo metu jausminis santykis su pasauliu yra sentimentalus, 
o menas vertinamas pagal vidujinį susikaupimą. Šitame amžiuje ge- 
bama Rousseau būdu svajoti, žavėtis daiktais; tada labiausiai vertina 
mi tokie veikalai, kurie padeda vidaus susikaupimu gėrėtis — vistiek, 
ar šiuos veikalus pats menininkas tam tikslui yra skyręs ar ne: Schil- 
lerio patetiškumas šiam reikalui geriau tinka, negu Homero vaiskumas; 
Goethės Verteris jauniesiems mielesnis už jo Giminių Pasirinkimą. 
Savaimingai šią vidaus susikaupimo stadiją valioja apgalėti tik rinkti- 
niai asmens, natūraliai bręsdami; yra ir tokių, kuriems gudin'masis 
bei saviaukla padeda šią būseną nuveikti, kai bebręstant sielos atmos- 
feroj jausmų krovinys sumažėja, — bet daugumas estetinėje srityje 
amžinai lieka viduje susitelkusiais diletantais. 

Šalia „ištaigingumo'' ir savajam pergyvenimui pasidavimo yra dar 
ir trečia šio diletantizmo priežastis. Kur veikus jausmams prieinamu- 
mas jungiasi su tam tikru atitolimu nuo objektyvios tikrovės, tenai 
vidaus susikaupimas pirmauja prieš išorinį. Minkšti, moteriški charak- 

teriai pasižymi šios kilmės vidaus susikaupimu. Betgi toks nusistatymas, 
kaip tik dėl jo priežasties bendrumo, retai teapsiriboja vien meno sritimi; 
jis apima nusistatymą, nukreiptą į kiekvieną pergyvenimą, vistiek, 
ar šis būtų estetinis ar neestetinis. Tačiau čia prisideda vienas momen- 
tas, reikšmingas bet kokiam vidaus susikaupimui; šiam žmonių tipui 
jis ypatingai daug sveria. Kiekvienas viduje sutelktas pasigėrėjimas 
yra (arba bent gali būti) estetinis pasigrožėjimas — oO jei ne estetinis 
meno veikalu grožėjimasis, tai bent grožėjimasis savo paties jausmais 
ir savo paties jausmuose. Vidujiniame susikaupime estetiškai groži- 
masi savuoju pergyvenimu ir aplamai patenkama į pakilimo, užside- 
gimo, susiintyminimo nuotaiką. Vadinasi, tokiam estetiniam savo 
jausmais grožėjimuisi iš viso nereikia meno veikalo, arba estetinio 
objekto. Visa ir kiekvienas dalykas gali kelti šitokiais ,,estetiniais'' 
jausmais bei savim pačiais pasigrožėjimą. 

Tokiu būdu galima kalbėti apie autoestetus — ypač moteris (kaip 
yra kalbama apie autoerotikus); šie žmonės nieko nepergyvena, nepa- 
virtę to estetinio pasigrožėjimo šaltiniu. Tatai liečia ir jų pačių jaus- 
mus: jie grožisi liūdesiu, kai yra netekę artimo žmogaus, grožisi už- 
krečiančiu sambūvio užsidegimu; jie ne tik myli, bet ir savo meile 
grožisi, jie ne savo pasisekimais džiaugiasi, bet savo džiaugsmu grožisi. 
Visa, net smulkiausieji pilietinio gyvenimo įvykiai tampa jiems grožė- 
jimosi versme. Jie nejautrūs bet kokiems jausmams, kurių negalima 
šitaip sunaudoti. Jie paprastai laikomi estetiniams dalykams labai ga- 
biais ir meną permanančiais žmonėmis. Tiesa, estetiniuose reikaluose 
jie nusituokia, būtent, yra estetiškai jautrūs savo pačių pergyveni- 
mams; o kai dėl nusimanymo apie meną — tai jau ne: pats meno 
veikalas jiems nieko nereikštų, jei ne jo sužadinamieji jausmai. 

Ši trečioji žmonių grupė yra beviltiškiausiu būdu vidaus susikau- 
pimui save pasmerkusi. Jaunuoliškas vidaus susikaupimas yra brendi- 
mo padaras; ištaigingumu pagrįstas susikaupimas yra nevalyvas daly- 
kas bei išauklėjimo stoka, gi autoestetinis susikaupimas — tai įgimtas 
pradmuo. Bet tik šie autoestetai — nes jiems menas tiek daug reiškia 
jų savotiškam pergyvenimui — karščiausiai kratosi kiekvieno pergy- 
venimo, paremto išoriniu susikaupimu. 


9 


Netinkamus nusistatymus bei pergyvenimo linkmes, nevykusius 
vertinimus sunkiausia yra išrauti — jei visa tai nėra tik psichologinės 
dinamikos išdava, bet jei už to slepiasi dar teorinės pažiūros apie 

sielos gyvatos sąrangą arba pasaulio prasmę. Kas linkęs aklai kam 
pasiduoti, tam prieš šį linkimą bus sunkiau spirtis, jei teoriniai 
mokslai įtikinėja, jog psichinė gyvata aplamai tik iš potroškių tesu- 
sidedanti; o išvados, kurios atrodo plaukiančios iš proto, tų mokslų 
tvirtinimu, esančios tik potroškių lėmimo paviršius. Tokiais ir pana- 
šiais atvejais teorinis pažinimas ir pergyvenamoji linkmė viena kitą 
paremia: teorija pergyvenimus tarsi pateisina, o šie ją lyg patvirtina. 

Visai tokia pat teorijos ir pergyvenimo sąrangos sąveika kiekvieną 
kartą teikia vidaus susikaupimui naujo maisto. Į susikaupimą stumia 
įvairūs psichiniai linkimai; bet apie juos jau buvo kalbėta. Betgi vi- 
dinio susikaupimo padėtį sustiprina tam tikri įsitikinimai, liečią sielos 
gyvatą ir meninį poveikį, įsitikinimai, kurie neišskleistoje lytyje slypi 
daugelio nūdienių žmonių pažiūrose. Tie įsitikinimai nuramina sąži- 
nę to, kurs maginasi vidaus susikaupimo būsena; tuo būdu pats tas 
susikaupimas [jo akyse] jau kažkaip savaime išsiteisina. Dar juo 
labiau dėl to, kad šios teorinės pažiūros iš neišskleistos pergyvenančių- 
jų nuovokos spėjo pereiti į psichologų ir estetikų teorijas ir taip įsigijo 
mokslo viešąjį pašventinimą. 

Kova su vidaus susikaupimo diletantizmu nebūtų pilna, nežvilg- 
terėjus bent į pačių primityviųjų šios rūšies teorijų lindynes. 

Visų pirma, vidaus susikaupimą palaiko visiems žinoma, daug 
kur paplitusi ir mokslo vardu besidangstanti pažiūra, kalbanti apie 
meninį paveikumą. Meno esmė, pagal ją, atsekama iš to, kiek jisai 
veikia suvokiantįjį subjektą. Meno veikalas esąs priemonė tam tik- 
riems jausmų pergyvenimams susižadinti; šį tikslą pasiekus, pasibai- 
gianti jo misija. Veikalo vertė priklausanti vien nuo to, kiek jis tinkąs 
šitam tikslui; ta jo vertė turinti atitekti kam nors, būtent, suvokian- 
čiojo žmogaus jausmų gyvatai. Pats savaime veikalas nieko nesąs 
vertas. Atrodo, jog jis čionai nė kuo nesiskiria nuo bet kokio kito tam 
tikram tikslui skirto naudingo daikto. Antai, siuvamoji mašina arba 
batas, be materialios, jokios kitos vertės neturi; daiktų vertė plaukia 
iš tikslų, kuriems jie tarnauja. Visai taip, sakoma, yra ir su meno 
veikalu. 

Ši pažiūra savotiškai supranta ir patį menininką. Jis esąs žmogus, 
kuriąs priemones — meno veikalus — tam tikriems, t. y. mogio tiks- 
lams siekti. Jį šiuo atžvilgiu būtų galima lyginti su techniku arba 
amatininkų. Kaip kad anas gamina geriausias mašinas, puikiai pa- 
tenkinančias joms skiriamąjį tikslą, šis vėl daro tinkamiausius ir ge- 
riausius avėti batus. Lygiai taip pat ir pažiūrai, meno tikslu laikančiai 

paveikumą, geriausias menininkas yra tas, kurs gamina veikalus, 
sugebančius žadinti mogį. 

Šiai estetikai priešinga yra vertybinė estetika. Jai pirmų pirmiausia 
rūpi ne meną suvokiantysis subjektas, bet pats veikalas. Šis esąs savai- 
me vertingas, nes tai juk vertybinių momentų — proporcingumo, 
gamtos pamėgdžiojimo vertybių ir t. t. — nešiotojas; nesvarbu esą, 
ar kas šias vertybes suvoks ar ne. 

Pradėdama nuo to, t. y. nuo veikalo vertybių, ši estetika aiškina, 
kokia paskirtis tenka menininkui ir kokia meną suvokiančiajam sub- 
jektui. Pagal tą pažiūrą, technikas, gaminąs suvokiančiam subjektui 
priemonių jo jausmų pergyvenimams skatinti — nėra menininkas; 
pastaruoju laikytinas [tik| tas, kurs veikale įkūnija meno vertybių. 
O suvokiantysis esąs skirtas ne tam, kad veikalas būtų kuriamas jo 
jausmų pergyvenimams tenkinti, bet jis skirtas tam, kad [jau] esa- 
mąsias vertybes suvoktų ir duotųsi jų veikiamas. Vertybės — pirmoje 
vietoje; jomis matuotinas suvokiančiojo pergyvenimas. Kam pavyksta, 
pavyzdžiui, Velasguezo portreto, Aischilo dramos, Mozarto operos 
vertybes pilnai savyje atgaivinti ir būti jų pagautam, to estetinis per- 
gyvenimas esąs tinkamiausias. Apie tai, ar bergyvenimas atitinka ob- 
jektą, yra prasmės kalbėti tik remiantis vertybine estetika, nes veikalas 
čionai savo verte matuojamas, o pergyvenimas turi šią vertę atitikti, 
prie jos prisiderinti. Tačiau paveikumo pažiūra galėtų kalbėti bene 
tik apie tai, kad meno veikalas turįs pergyvenimą atitikti, o ne per- 
gyvenimas jį. Iš šios pusės žiūrint, meno veikalas turi būti tinkama 
pergyvenimui priemonė, nes paveikumo šalininkams visa priklauso 
nuo pergyvenimo. Menininkas pačiu veikalu kreipiasi į suvokiančiojo 
pergyvenimą. Gi vertybinėj estetikoj pirmoj vietoj yra pats meno vei- 
kalas. Jojo vertybių, iš vienos pusės, siekia menininkas, iš antros — 
pergyvenantysis. Menininkas nori jas įkūnyti, o pergyvenantysis — 
jas suvokti ir duotis jų veikiainas. 

Dar ir iš kitos teorinės pusės vidaus susikaupimas gauna didelės 
paramos: iš šių dienų antiintelektualizmo ir antiracionalizmo. Juodu 
jau seniai, prieš patapdami visuotine pasaulėžiūra, buvo įgiję estetikoj 
beveik nenuginčijamą galią. Mažne dogmatiškai tvirtinta: estetinis 
pergyvenimas, — tai jausmo pergyvenimas ir tolimas bet kokiam 
protiškumui. ,,Jausmas'' šioje pažiūroje buvo apšauktas griežta „in- 
telektui'? (aumeniui) priešingybe, ir kaip tik todėl, kad ,„„mogis'' yra 

ypatingai ryški jausmo lytis, kuriai stinga bet kokio protinio priedo, 
estetinė terminologija pasigriebė šį žodį estetiniam pergyvenimui 
žymėti. 

Šiam sentimentalizmui (kaip mes šią pažiūrą, priešingą intelek- 
tualizmui ir racionalizmui, Bžumlerio pavyzdžiu, pavadintume) pradžią 
davė tiek Rousseau atradimas ir per didelis jausmo iškėlimas, tiek ir ro- 
mantinis jausmingumas. Ankstyvesnieji laikai jo nepažino. Šviečia- 
mojo laikotarpio racionalizmas estetinį pergyvenimą nesvyruodamas 
laikė pažinimu, įvertinimu. Kieno gi tai pažinimas? Kieno įvertini- 
mas! — tokį klausimą sau užsidavė racionalizmo estetika. Reikėjo 
ištirti, kuo estetinis pažinimas ir įvertinimas skiriasi nuo kitų pažinimo 
lyčių; o kad estetinis pergyvenimas aplamai yra pažinimas ir įverti- 
nimas, anuo metu niekas neabejojo. Toks požiūris neturėtų suklai- 
dinti štai kokia prasme. Estetinis pergyvenimas juk ir anuomet gana 
dažnai buvo vadinamas jautimu; ,„sentimento'' šalininkai [dar tuo- 
met| stojo prieš grynuosius racionalistus. Jautimas anais laikais iš 
tikrųjų nebuvo emocinė būsena, bet pažinimo lytis — ,,jugement 
confus''. Ir kai net aštuonioliktajame amžiuje jausmo sąvoka kaskart 
vis labiau artėjo į grynąjį sentimentalumą, vis dėlto šio to protiška joje 
dar liko. Antai, mes sakomės ,jaučią'' begalybę, kurio nors žmogaus 
artybę, ir tuo norime išreikšti tokį pat neaiškų pažinimą, nutuokimą, 
tam tikrą neapibrėžtą įsitikinimą, koks kad yra vidujinis emocinis 
atjautimas. Jausmas grynojo sentimento prasme ėmė įsigalėti tik į švie- 
timo laikotarpio pabaigą, Rousseau įtakai reiškiantis — Tetensui, 
Mendelssohnui ir Kantui pradėjus vadinti jį atskira sielos galia. Bet 
tik Kantas tepriskyrė jam tikrai sisteminę reikšmę. Tačiau dar ir jo 
mąstyme tarp savęs tebesirungia grynoji sentimentinė ir intelektinė 
jausmo reikšmės. Mogis jam nėra tik pergyvenimo būsena, kaip vėly- 
vesnioji psichologija jį suprato; jis, jam atrodė, gimsta iš pažinimo 
galių darnumo ir yra sielos jėgų žaismo sutartinės jutimas. Taigi ko 
nors jautimas ir čia tebėra mogis, jei dar ne objekto, tai bent sielos 
būsenos įsisąmoninimas. 

Aiškiau, negu Kanto sistemoj, ši primityvi jausminė pažinimo 
funkcija iškyla į pirmą vietą metafizinėj 19-jo amžiaus estetikoj. Empi- 
rinį meno veikalą estetiškai pergyvendami, mes, sako, suvokiame 
kažką antgamtiška, metafiziška. Jei taip, tai tą antgamtinį pradą reikia 
„perjausti'', atseit, primityvioj lyty pažinti. Net jausmingiausias iš 
metafizinių estetikų, Schopenhaueris, nuolat kalba apie tai, kad meno 
pergyvenime slypįs pažinimas; kiekvieno meno tikslas esąs pertiekti 
suvoktąją idėją. Mes grožimės regėdami valios objektyvacijos vyksmą. 

Tik psichologinė estetika nori atsikratyti ir paskutiniųjų dvasinių 
bei protinių likučių estetiniame pergyvenime. Gi estetiniu pergyveni- 
mu pastaroji laiko daikto jausminį poveikį, grynai pasyvų grožėjimąsi, 
smagumo jausmą, kuriame nerasi nė trupučio intelektinio elemento — 
ir, štai, tuo ji padeda vidaus susikaupimo diletantizmą teoriškai pa- 
grįsti. 

Ši pažiūra taip labai yra įsigalėjusi, jog šiandien [kai kam| visai 
aišku atrodo, kad estetinis pergyvenimas esąs jausmas, ir niekas dau- 
giau, kaip tik jausmas. Į kiekvieną dvasinio momento šmėkštelėjimą 
žiūrima kaip į nuklydimą intelektualizman. Kai mes reikalaujame, 
kad išoriniame susikaupime būtų pergyvenamas menas, kai reikalau- 
jame, kad dvasiškai būtų suvokiama muzikos veikalo sąranga, pa- 
veikslo kompozicija, tai antiintelektualizmas tuo mus įtaria ir sako, 
kad tuo mes estetinį pergyvenimą pažeminą iki sąrangos, harmonijos 
pažinimo. Tačiau nepastebima to, kad klausimo sprendimas priklauso 
ne nuo nujausminto intelektualizmo ir nuintelektinto sentimentalizmo 
priešingumo; nematoma, kad tarp abiejų yra dar trečia galimybė: jau- 
čiąs meno vertybių suvokimas. 

"Tikrai, intelektualizmas atmestinas. Jis teisus, bet tik ne meno 
pergyvenimo sferoje. Pažinti, kaip muzikos kūrinys yra sudėtas, kaip 
sukomponuotas paveikslas, mintimis aprėpti, kaip kaitaliojasi balsiai ir 
priebalsiai — kuo juk remiasi eilėraščio skambumo vertybė — išeina 
už estetinio pergyvenimo ribų. Tik literatūros, meno, muzikos istorikas, 
estetikas iškelia šias vertybes pasižiūrėti, kaip jos atrodo savo prigim- 
tyje; jie jas analizuoja. Bet iš tikrųjų, jie stengiasi visa šita ne tik me- 
niškai pergyventi, o ir moksliškai sudoroti; mokslas gi priklauso inte- 
lektui. 

Meninis pergyvenimas yra kitaip sudėtas. Nėra tai sąrangos paži- 
nimu džiaugimasis. Iš viso, šiame pergyvenime nerasi vertybių bei jų 
pradų pažinimo. Vertybes čia reikia jauste jausti, ir jos turi tave veikti, 
bet protu nėra reikalo jas permanyti. Tikras meninis pergyvenimas yra 
vidury tarp grynojo sentimentalizmo ir grynojo intelektualizmo. Metęs 
akį į portretą, sugauni žmogaus esmę, jauti ją, bet nesakysi, kad pažįsti. 
Nebus tai įsakmus vertybių suvokimas; tai suvokimas, bet ne pažini- 
mas. Štai, čia [Stepono] Georgės vieno eilėraščio posmelis: 


Komm in den totgesagten Park und schau: 
Der Schimmer ferner lachelnder Gestade, 
Der reinen Wolken unverhofftes Blau 


Erhellt die Weiher und die bunten Pfade“, 


182 


Kiekvienas balsis bei priebalsis, kiekvieno skiemens primezgimas bei 
žodžio prigretinimas sudaro tam tikrą šio nuostabaus skambesio dalelę. 
Pergyvenantysis čionai į save priima kiekvieną atskirą iš šių momentų, 
vienas po kito jie veikia jį; bet, pergyvenimui tebevykstant, jis jų įsak- 
miai nepermano, jųjų neizoliuoja ir aiškiai nenuvokia, kaip jie jį 
veikia. 

"Tačiau dėl šios aplinkybės iš veikalo daromo įspūdžio negalima 
išstumti šių vertybių suvokimo, pačios dvasinės veiklos. Norint išvengti 
intelektualizmo, yra pernelig paranku pašalinti dvasinį darbą, surištą 
su iš lauko sutelktų suvokimu, ir Beethoveno simfoniją išnaudoti jaus- 
mingiems svaičiojimams susižadinti, užuot ryžusis dvasiškai prisi- 
versti, — kas yra būtina, simfoniją suvokiant iš lauko susikaupus. 

Tikrai yra pavojus į išorinį susikaupimą įmaišyti protinio pažini- 
mo. Tas pavojus gresia meno istorikui, kurs savąjį vertybių ir jų ne- 
šiotojų pažinimą sumaišo su tų vertybių pajauta. Gresia jis ir meną 
pergyvenančiajam tuo atveju, kai šis vaizduosenos „teisingumo?' proti- 
nį matą laiko vertybiniu matu arba tiesiog klausia, ko pamoko šis 
meno kūrinys. Gresia jis atvejais net meno kūrybai — tada, kai per 
daug atsidedama ,,problemoms'' ir pamirštama, jog problemų spren- 
dimas menui yra tik priemonė, o ne tikslas. Aure, renesanse kartais 
užvis labiau domėtasi perspektyvos klausimais, impresionizme plein- 
air'o problemomis, o devynioliktojo amžiaus romanai ir dramos taip 
labai rūpinosi psichologiniais klausimais, jog pačiam meniniam pradui 
pasidarydavo riesta. Taip antai, net muzikoj buvo metas, kada protinis 
jos sąrangos pažinimas nustelbdavo meno pergyvenimą. 

Tačiau nereikia šių intelektualizmo pavojų išpūsti. Labai nedau- 
geliui šiandien tegresia nelaimė savo meninį išgyvenimą sukulti į per 
didelį meno pažinimą arba į mąstomojo prado persvarą. Iš atvirkš- 
čiosios pusės pavojus šiandien yra daug didesnis — tas, būtent, kad 
iš meno pergyvenimo nebūtų pašalinta visa, kas dvasiška ir nepaliktų 
vienas tik jausmas, pasismaginimas, jaudinimasis. Daugumas nūnai 
meno pergyvenimu belaiko vien pasyvumą, atsidavimą, savojo ,,aš'? 
pajaudinimą, — visa tai, kas gebama ,„,pasimėgimo'' žodžiu išreikšti. 
Estetiniame pergyvenime, tiesa, yra pasyvių momentų. Pasyvuų bus 
grožėtis skambesių darna, reginio nuotaikos turiniu, ritmine raiška. 
Tačiau estetiniame pergyvenime slypi dar ir daugiau ko, negu šita; 
o slypi jame dvasinis perkūrimas, spontaniškumas, aktyvumas, 
džiaugsmas, kai gali įsigilinti į sonatos sąrangą, džiaugsmas, kai susi- 
gaudai Vilhelmo Meisterio minčių apstybėj, džiaugsmas leidžiant per 
sąmonę Fausto [veiksminę] plėtrą; grožėjimasis įsakmia prancūzų 

aleksandrinų kalbos darna. Visur čia rasime ne vien pasyvumą, kaip 
šiaip bet kuriame vidaus susikaupime; rasime ir tai, kad meno veikalo 
sąrangą mes aktyviai atkuriame, perdorojame mintis, pagauti nuse- 
kame struktūrą. 

Apie šią meninio pergyvenimo pusę nieko nežino nuo pasyvių 
jausmų, vidaus susikaupimo pradedančioji paveikumo estetika — ir 
tuo pačiu, aplamai, ji nieko nenusivokia apie daugelį estetinių prob- 
lemų. Kaip gi tada bebūti jai vadove, kaip jai beatgrėsti ką nuo dabar 
įsigalėjusio diletantizmo, jei ji pati vidaus susikaupimą tarsi išteisina? 

Iš palengvo įgyja reikšmės estetika, kuriai ima rūpėti ir ši —dvasinė 
estetinio pergyvenimo pusė. Jos protėvis yra Konradas Fiedleris. Jojo 
balsas prieš grynąją paveikumo estetiką buvo išgirstas. Berods, jis 
pats, pabrėždamas dvasinį pradą, toli prasilenkia su tikslu. Dvasinį 
perkūrimą estetiniame pergyvenime jis analizuoja kaip ,,pažinimą“ 
ir supanašina jį su moksliniu pažinimu. Fiedleris išveda sieną tarp 
gamtos ir meno estetinio pergyvenimo. Gamtos pergyvenimui jis pri- 
skiria pasyvų mogį, o meno pergyvenimui — dvasinį apdorojimą. Šis: 
suskirstymas tikrai nėra tikslus. Fiedleris visą šią pažiūrą filosofiškai 
pamatavo; tačiau tame pamatavime yra pilna pozityvistinių prietarų. 
Visur čia jis vaikščioja šunkeliais. Bet tatai jo nuopelnų nemažina. 
Juk jis pirmas pakėlė balsą prieš sentimentalizmo viešpatavimą moks- 
linėj antimetafizinėj 19-0jo amžiaus estetikoj; jis reikalavo sugrąžinti 
dvasinių jėgų teisę. Nuo to laiko tai vienas, tai kitas sukildavo prieš 
sentimentalizmą, nors ne visi iš jų yra palikę žymesnių pėdsakų; o ir 
jie intelektinį pažinimą bei suvokimą dažnai supainiodavo su išoriniu 
susikaupimu, tuo pakenkdami patys savo reikalui. Vis dėlto, būta čia 
ne tik moksliškai teorinio, bet taip pat ir meniškai kultūrinio reikalo, 
jei šis klausimas įgavo šviesos. Vidaus susikaupimo diletantizmas turi 
netekti savo teorinio pamato, iš kurio jisai visuomet semdavosi naujų 
jėgų. Tačiau svarbesnė už aną teorinę yra praktinė kova su pergy- 
venimo diletantizmu. Reikia pradėti nuo jaunuomenės. Privalu prie- 
šintis netinkamam estetiniam auklėjimui. Labai dažnai didele mo- 
kytojo bei auklėtojo teigiamybe laikoma tai, kad jam pavyksta auklė 
tinį menu uždegti. Bet užuot buvęs pavėdėtas, gali šis būti tik suve- 
džiotas. Lengviausias auklėtojui būdas jaunuomenei užkurti yra 
pabrėžti ir skatinti joje glūdintį polinkį į vidaus susikaupimą. Tačiau 
šiuo keliu pasukusysis anąją kiaurai gadina. Sunkesnis, rimtesnis, 
gilesnis yra tasai užsidegimas, kurs pamažu išauga iš didėjančio meno 
veikalo supratimo, tik ne iš uždegančių žodžių apie jį. Jeigu senoji 
humanitarinė mokykla, gal, kartais per daug jau atgrėsdavo jaunuo- 

menę nuo Homero, paversdama jį vadovėliu gudinimams bei grama. 
tinėms lytims įsikalti, — tai vis dėlto rasdavosi išimčių, sugebėjusių 
savąjį užsidegimą pertiekti paaugliams ne balsingais, skambiais žo- 
džiais, bet įsigilinimu į veikalo turinį. Šie išimtiniai auklėtojai ruošė 
jaunuomenę išoriniam telkimuisi — ne tajam lengvapėdiškam ir 
paikam menu užsidegimui, kurs ne pačiu menu, o užsidegimu grožisi. 

Bet estetinius laiko reikalavimus jie giliau suprato už daugelį kitų, 
tauškiančių apie savo modernumą. Nes laikas šit ko reikalauja: iš 
naujo nugalėti tąjį vidaus susikaupimo diletantizmą, kurs — nesupras- 
tame romantinio sąjūdžio atoskambyje — buvo apnuodijęs mūsąjį 
meno pergyvenimą. 

MENO PAVIRšINIAI IR GELMINIAI POVEIKIAI 


GEIGERIS 


1 


Meno psichiniai ir grožio poveikiai bandyta dvejaip permanyti: 
kartais, pradedant nuo pranašiausiųjų kūrinių: Feidijo dievų statulų, 
Beethoveno simfonijų, Michelangelo freskų, Shakespeare'o dramų. 
Jųjų poveikis laikomas kiekvieno meninio poveikio prototipu, matu, 
kuriuo iš viso matuotinas bet koks meno poveikis. Nedovanojama 
niekam, kas šio mato neišneša. Išdidžiai žvelgiama į veikalus kito pa- 
daro. Jaučiama, kad madingasis romanas bei pjesė kreipiasi į kitus 
instinktus, išjudina kitas sielos jėgas, negu anieji aukštojo meno vei- 
kalai — ir užtat jie atmetami. 

Meno teorija, įsinorėjusi tokį poveikio vertinimą pagrįsti, geba 
estetinį pergyvenimą į vieną eilę suvesti su religiniu bei metafizinių 
pergyvenimu. Platono pažiūra, kalbant apie tai, kas iš prigimties 
gražu, daugumai šio krypsnio teorijų tapo pavyzdžiu: kiek meno vei- 
kalas atspindina tai, kas nežemiška, kiek jame nebegalybinėmis prie- 
monėmis atvaizduota tai, kas begalybiška, kiek įkūnijama objekty- 
viosios idėjos, — tiktai tiek jis tesugebąs sukelti tikruosius meninius 
poveikius, ir tiek tesąs vertas meno veikalu vadintis. Kiek daug bega- 
lybiška gali rasti net fokstrote! farse! visuomeninėj dramoj! Todėl 
neminėkime visų tų dalykų, kalbėdami apie ko vertinimą meno at- 
žvilgiu! 

"Tokia estetinių teorijų puikybė vėl gi sukėlė atoveikį. Psichologi- 
nio pobūdžio estetika pasidarė šios reakcijos protesto reiškėja. Tarp 
meninio poveikio ir paprastojo kasdieninio pergyvenimo anųjų teorijų 
išlaužtos spragos nėra, — skelbia ji: nestatykime meno drauge su 
religija bei metafizika ant neprieinamos uolos. Psichologijos kaip ir 
fizikos dėsniai, sako, nepripažįsta dviejų pasaulių teorijos. Tas pats 
psichinis dėsningumas reiškiasi triviališkiausiuose pergyvenimuose, 
kaip ir pačiuose kilniausiuose. Todėl nereikia meninio pergyvenimo 
dirbtiniu būdu nugręžti nuo kitokių pergyvenimų, bet atvirkščiai: 

estetiškai psichologinei teorijai rūpi juos rūšies atžvilgiu suvienodinti, 
estetinius pergyvenimus į bendruosius psichizmo rėmus įvesti. Tai tas 
pats siekimas, kurį psichologinė teorija visur kiša. Ji viliasi iš hipnozės 
pašalinsianti slėpiningumą, ieškodama jos prielaipčių kasdieninės 
buities sugestijoj bei autosugestijoj; religinis pergyvenimas čionai liau- 
jasi buvęs nepaprastas ir dažnai esti nustumiamas į gana abejotiną 
kaimynystę; tad ir estetinis pergyvenimas neaplenkiamas. Benorint 
psichologiniais ryšiais tatai paaiškinti, nugujami tie dalykai į šiaipjau 
sielos vyksmų plotmę. Meniniai pergyvenimai nėra iš esmės kitoniški 
negu dienos pergyvenimai, — taip sako ta psichologinė pažiūra. 

Beje, psichologinė teorija nebūtinai turi nusivaryti iki tokios nive- 
liacijos. Kūrybiškas ir sintetiškas Wundto protas sugebėtų jai padėti, 
įgalindamas — griežčiausiai išlaikant psichologinę liniją — estetinius 
pergyvenimus išskirti iš kitų pergyvenimų. Anot Wundto, nesudėtingi 
sielos gyvatos elementai jungiasi į kompleksus, sintetinasi į naujus 
vienetus, kurie reiškia daugiau, negu jų elementų suma: sakysim, tonai 
susijungia į akordų vienovę, kurioje kad ir galima atpažinti elemen- 
tus — vientisinius tonus, tačiau jie yra kažkas nauja ir savita, lyginant 
juos su palaidais tonais. Panašiai ir estetinius pergyvenimus laikant 
kitų pergyvenimų sinteze, būtų galima juos nuo banaliųjų pergyve- 
nimų taip toli atitraukti, jog esminis jųjų nepaprastumas bus supran- 
tamas. 

Betgi psichologinė estetika retai tėjo tuo keliu!“. Pergyvenimų 
demokratizmas yra jai įsisunkęs į kraują; ji niveliuoja ne todėl, kad 
jos psichologinių įsitikinimų pradai to reikalauja, bet todėl, kad ji 
nepakenčia metafizinės estetikos hierarchinės sąrangos ir kad ji trokš- 
ta blaivumo bei pasaulio griežto suprastinimo. 

Tarsi protestas prieš Platono estetikos transcendentiškumą yra tai, 
kad Aristotelis tragiškąjį poveikį suveda į tokius labai žmogiškus per- 
gyvenimus, kaip baimė ir gailestingumas. Ir atrodo, lyg būtų atsime- 
tama nuo baroko sklidinumo ir iškilmingumo, kai kunigas Dubos'as, 
psichologinei 18-0jo amžiaus estetikai tik ką besikuriant, skelbia, jog 
meno uždavinys esąs sielą išjudinti; tatai juk darą žaismas, aistra ir 
susijaudinimas. Kaip, galėtum pasakyti, gašliai Fechneris mini pačius 
tirštuosius pavyzdžius, beryškindamas panašumus su estetiškumu; pa- 
vyzdžiui, jisai kalba apie karvidės kvapą, kurs ekonomui esąs 
toks malonus (Prirengiamoji Estetika — Vorschule der Asthetik I, 
92) — tarytum keršydamas už tąjį perdėjimą, į kurį patekę kai kas 
iš idealistinės estetikos atstovų, buvo meno pergvenimą dangun pa- 
kėlę. Taigi ta pati teorija, kuri praėjusio amžiaus gale tiek daug apie 

save kalbų sukėlė, ir kuri kiekvieną meninį pasigrožėjimą stengėsi 
suvesti į raumenų bei vidurių smagumo jutimus'!! — ji nieko nebe. 
nori žinoti apie reikalą meno pergyvenimą skirti nuo kasdieninio 
pergyvenimo. 


2 

Reikia nusistatyti, kaip žiūrėti į šiedvi priešingybi. Ar teisinga yra 
estetinį pergyvenimą niveliuoti? (Gal neišvengiama meno poveikių 
psichologinio aiškinimo pasekmė yra tai, kad tas niveliavimas panei- 
gia meno pergyvenimo savarankiškumą? 

Atvirkščiai. Bešališka psichologinė analizė parodo, jog esama me- 
no pasireiškimų, kurie — būdami tikrai ne kitaip suprantami, kaip 
tik iš bendrojo psichinio dėsningumo — meno poveikius vis dėlto 
išskiria iš kasdieninio gyvenimo. Objektyviai stebint, aiškėja, kad yra 
dvi visiškai skirtingos meno veikalų arba [tik] vadinamųjų meno 
veikalų poveikių atmainos, kurias aš pavadinčiau meno gelminiais ir 
paviršiniais poveikiais. Poveikiai, plaukią iš Rembrandto portretų 
sukaupto paprastumo, iš gotiškos katedros antžmogiškumo, iš Mozarto 
rondo meilaus taurumo, — jie, būtent, pasiekia asmenybės gelmes, 
sukrėsdami ją pačiose gilybėse. Nuo šios poveikio lyties griežtai atsi- 
skiria kita: tai paviršinis poveikis. Jis nevieningas. Didžiausioji jo dalis 
yra tokios rūšies, kuriai aš savojoj kalboj nerandu tinkamo vardo; 
norėčiau betgi pavadinti pasismaginamuoju, pramoginiu poveikiu. 
Kartais mus nuteikia farsas, practical joke (,,praktiški juokai'') ar 
paveikslas. Tačiau drauge su glostomuoju bei pramoginiu, prie pavir- 
šinio poveikio priskirtini dar ir kiti jojo tipai. Sentimentali liaudinė 
pjesė jaudina tik mūsų „,aš'' paviršių. Tą pat galima pasakyti ir apie 
sensacinės dramos sukeliamąjį smagumą, apie paviršutinišką nuotykių 
romano lūkestį. Šiųjų tikslas yra džiuginti asmenybę, sujaudinant jos 
paviršių, kas labai yra tolima meno gelminiam sukrėtimui. Paviršuti- 
niams poveikiams apibūdinti tinka įprastinė psichologijos teorija: toks 
poveikis giminiuojasi su užmeninių sferų poveikiais. Jis psichinę meno 
veikalo reikšmę priartina kortavimo, girtavimo, valgymo, arklių lenk- 
tynių, studentiškų išdykavimų mogiui. 

Griežtai skirtingose lytyse paimtus paviršiaus ir gelmių poveikius 
supainioti sunku. Niekas iš šaižių Bacho fūgų nelauks pasisaldinimų 
arba sentimentalių sujaudinimų, niekas, žinąs, ką tai reiškia, iš revue 
ar farso nereikalaus gilių meninių poveikių. 

Bet daugelį didžiojo meno veikalų galima panaudoti tuščiam 
laikui užkišti. Kiekviena Moliėre'o ar Shakespeare'o komedija gali be 

niekur nieko vien pramogai tarnauti; galima Hamlete gėrėtis žiaurių 
scenų keliamuoju lūkesčiu, o Beethoveną išversti į sentimentinę kalbą. 

Psichologinei meno poveikių teorijai būtų derėję gelmių ir pavir- 
šiaus poveikių skirtumus aiškiai nustatyti ir juos teoriškai pagrįsti. 
Bet užuot tai dariusi, toji pati psichologinė estetika su savo retai teužgin- 
čyta, [taučiau] tik per pusę teisinga pagrindine teze padėjo tų dve- 
jopų poveikių skirtumus užtrinti. Estetikai psichologininkai dažniau- 
siai prakilniuoju meno uždaviniu laiko smagumą, pomėgį. Tikrai, 
negalima ginčytis, kad ne tik paviršinis, bet ir gelminis meno 
poveikis yra geriausiąja prasme mogio poveikis. Tačiau mogis mogiui 
nelygu. Paimkime du mogio pasireiškimus — abu juodu iš neestetinės 
srities. Pagaminkime valgį tik iš vienų skanėstų. Juk iš tokio valgio 
mes tikėsimės tik mogio. Norėtųsi didžių didžiausio ir įvairiausio 
mogio. Visai kas kita bus, kai stengsimės susigaudyti tokiuose išpro- 
tavimuose, kaip, va, reliatyvumo teorijos vingiuose. Kai tatai — gal 
būt, po daugel triūso — jau perpranti, tai gali iš to susilaukti didžiau- 
sio smagumo. Bet viso šio triūso tikslas buvo ne smagumas, o teorijos 
permanymas. Smagumas tebuvo vien ženklas, jog tikslas pasiektas, 
tebuvo įgytojo permanymo šalutinis pasireiškimas. Šis skirtumas kiau- 
rai prasimuša įvairiose sielos gyvatos srityse, vistiek, ar bus siekiama 
paties pasismaginimo, ar tas siekimas lies ką kita, mogio pasmagintą. 

"Tačiau kaip tik šis skirtumas ir esti užtrinamas, kai pats pasisma- 
ginimas laikomas tikruoju psichiniu grožio poveikiu — ir tuo pačiu 
nebėra galima nuvokti paviršinio ir gelminio poveikių skirtumo. Tik 
apie paviršinį poveikį galima sakyti, kad jo siekiama dėl mogio. Kas 
farsu grožisi, tam mogis yra tikslas — juo intensyviau, juo geriau. Jei 
reikalas tikrai išsibaigtų vien mogiu, kiek galint stipresniu mogiu, tai 
juk būtų neaišku, kam mums mene bereikia ieškoti dar ir kai kurių 
kitų poveikių, ne vien paviršinių. 

Bet mogio poveikiai dar ne viskas. Esama jų ir kitokių; o tai ir 
bus poveikiai, sudarą pačias meno pergyvenimo aukštybės. Ne paties 
mogio mes ieškome stebėdami Sikstinos [koplyčios] lubas, ne grynojo 
mogio laukiame ir iš Bacho pasijų. 

Meno klestėjimo laikai ne tik teoriškai, bet ir praktiškai nusi- 
manė, kad pasismaginimas grožio reikšmės neišbaigia. Užtenka pasi- 
skaityti Platono Faidrą arba Puotą, ir tuojau bus matyti, kiek toli 
pasismaginimo teoriją prašoksta jo supratimas grožio kaip metafiziš- 
kai gelminio poveikio. Ir itin todėl, kad Schilleriui bei romantikams 
perdaug banali atrodė Švietimo laikotarpio pažiūra, kad menas turįs 

džiuginti, kiekvienas kaip išmanydamas šoko nustatyti grožio teorijos 
pagrindus, kuriuose būtų atsižvelgiama į anuos gelminius poveikius. 

Ne dėl mogio yra ieškoma giliojo meno poveikio. Antra vertus, 
mogis, surištas su gelminiu poveikiu, žinoma, nėra tik pašalinė išdava, 
kaip reliatyvumo teorijos perpratimą lydintysis smagumas. Tiek pat 
klaidinga būtų manyti, kad meninis pergyvenimas visiškai nepaisąs 
mogio ir kad šis esąs tik prieduras, kaip ir sakyti, kad čia ieškoma tiktai 
mogio, pavyzdžiui, valgant bei geriant. Ieškoma tarputinės būsenos. 
Geidžiama palaiminančio asmenybės sukrėtimo. Ne mogis, bet palai- 
mingumas yra tikslas; iš šio, o ne iš paties mogio kyla gelminis meno 
poveikis. Naujovinė psichologija — išskyrus nedaugelį jos autorių, 
pav., Schelerį, — yra linkusi mogį ir laimę, mogį ir palaimingumą 
tapatinti; ji labiau vykusį senovės filosofijos įžvilgį pro ausis leidžia. 
Be abejo, ir senasis eudaimonizmas laimėje matė visos gyvatos veiki- 
mo tikslą, bet jam problema buvo štai kas: o kame glūdi laimė? Do- 
rybėj, turtuose, politiniame įsigalėjime, ar smagume? Kurs, kaip epi- 
kurietis, mogį darėsi aukščiausiuoju gėriu, nemažai nuvokė, jog turi 
reikalo ne su savaime suprantamu dalyku. Jam buvo aišku, kad jis 
šiaip ar taip nusistatė ginčijamo klausimo atžvilgiu, ir kad jojo pažiū- 
ros turi gintis nuo kitų pažiūrų. Smagumą ir laimę jis tapatino turinio 
atžvilgiu, bet suprato tapatinąs skirtingas sąvokas. Tačiau dažnam 
senovės -mąstytojui toks tapatinimas buvo svetimas. Kynizmas ir stoji- 
cizmas smagumą ir laimę ne tik skyrė, bet ir laikė griežtai priešingais 
dalykais. Kai Anthistenas aiškino, jog jis geriau sutiktų būti pamišėlis, 
negu pasotintas, tai, smagumą niekindamas, laimės jis nepaneigė. 
Kad laimė esanti gyvenimo tikslas, to jis niekuomet nesigynė; tik jis 
laimę matė doringume, bet ne smagume. 


Naujovinis — Helvetijaus, Benthamo, Johno Stuarto Millio — 
eudaimonizmas pasuko kitais keliais. Laimę ir smagumą jisai sutap- 
dino — paskučiausios instancijos laimę benorėdamas laikyti mogių 
sankaupa. Jokie tūlo eudaimonisto kraipaliojimai kai kurioms, iš šios 
pagrindinės tezės plaukiančioms, nemalonioms išvadoms sušvelninti, 
nieko nepakeitė. Bet kad ir kažin kiek būtų mogio bei malonumo iš 
gero valgio — o palaimingumu jis nepavirs. Laimės šaknys eina giliau, 
negu mogio. 

Laimė yra pasmaginta visos asmenybės būsena — asmenybės pri- 
sipildymas pusiausvyros, arba išaukštinimo jausmo, — būsena, kurioje 
slepiasi smagumo sąlygos, bet kuri pati nėra smagumas. Gi smagumas — 
toks, kaip jį paprastai psichologija supranta: pasitenkinimas, pomėgis, 

džiaugsmas — yra atskiras potyris. Apsidžiaugimas dovana, pasiten- 
kinimas iš lengvo pasiplepėjimo, piktas džiaugsmas, pasismaguriavi- 
mas stiklu vyno, — tatai atskiri psichiniai įvykėliai, nieko neturį bendra 
su asmens būsena. Jie gali persimesti į jojo nuotaiką — irtai dažnai 
pasitaiko — pasisekimo džiaugsmas gali menininko širdį taip užlieti, 
kad šis palaimingas į pasaulį bėgs ir stebėsis, kodėl ne kiekvienas jojo 
laimėj dalyvauja; bet jau tuomet smagumas atitrūksta nuo savo aksti- 
no ir, savarankišku tapęs, virsta laime. Žinoma, čia bus abipusiškas 
ryšys tarp atskiro smagumo fakto ir laimės — smagus atskiras įvykis 
gali plačiau išsilieti, sužadindamas laimės būseną, — juo su gilesniu 
vidaus klodu susisiejęs, juo lengviau. Džiaugsmas, mylimam žmogui 
netikėtai grįžus, tikriau tatai padarys, negu valgiu pasiskonėjimas; ir 
atvirkščiai: laimės būsena ir abejingus įvykius smagumu nudažo; 
tačiau skirtumas vis dėlto palieka. Laimė yra asmens būsena, smagu 
mas, visų pirma, — atskiro įvykio paspalvinimas. 

Ši priešingumą paaiškina smagumo kilmė. Smagumas yra gyvybi- 
nio vyksmo ženklas. Psichiniam vyksmui plėtojantis asmenybei tin- 
kama kryptimi, gimsta smagumas. Jis išreiškia priklausomybės santykį 
tarp to, kas įvyksta, ir to, kas jau asmenybėje yra randama; smagumas 
yra į mūsų „,aš'' priimamo įvykio išraiška. Kai ,,aš“ yra susitelkęs 
laiško laukti, ir tą laišką gauna, tai sukyla džiaugsmas; ilgą laiką 
buvus ,„,aš'' neveikliam, ir sportavimui jį sukrėtus, pagauna džiaugs- 
mas. Gi laimė iš pat pradžių yra asmens būsena, kuri, be to, jei dar 
atitinka giliausiąsias jo tendencijas, yra smagumo prisisunkusi. 

Iš to ir aiškėja skirtumas tarp smagumo ir laimės (bet kartu ir 
tarp paviršinio ir gelminio poveikių). Smagumas yra gyvybinės sferos 
atsiliepimas: žaidimo sujaudinimas ir įtempimas, valgymo malonumas, 
juslinis gašlumas, iš kūno bei sielos sujaudinimų kyląs pasismagini- 
mas, — visa tai lieka gyvybinėj sferoj — yra smagumo pergyvenimai, 
bendri gyvuliui ir žmogui. Tiktai meninis gelmių poveikis liečia jau 
asmenį, giliąją asmenybės sferą ir tuo pačiu iš smagumo sluoksnio 
pakyla į laimės sluoksnį. Poveikis, šliaužiojąs paviršiumi, negali atvesti 
į laimę, nes jisai neprasiveržia į asmenybinę sferą, kur yra laimės 
buveinė; toksai poveikis turi tenkintis smagumu, žaidžiančiu paviršiuje. 

Dėl to ir tam tikri smagumo radimosi būdai yra išskirti iš gelminio 
poveikio. Smagumas kartais gali kilti tiktai iš dirginimo, iš atsiliepimo 
į dirginimus, nereikalaujančius vidujinio nusikreipimo į daiktus, 
džiuginančio daikto ypatingo suvokimo. Smagu įeiti iš šalčio į šiltą 
kambarį; čia nereikia atskirai susidomėti šilimos ir šalčio priešingumu; 
nėra tai smagumas dėl priešingumo, bet smaginimasis pačiu priešingu- 

mu. Taip tai daugely atvejų smagumas, kyląs iš viso kūno būsenos, iš 
geros savijautos, nereikalauja, kad tosios būsenos nuovoka jį lydėtų. 
Nėra tai smagumas dėl šios būsenos. Antra vertus, yra ir tokių smagumo 
būsenų — minėjome pasisekimo džiaugsmą — kurios gimsta tik besi- 
kreipiant į objektą ir iš tokio kreipimosi naujų jėgų gauna, — tai bus 
džiaugsmas, kai sekasi — dėl pasisekimo. 

Meno paviršiniai poveikiai gali būti abiejų rūšių, jie gali kilti iš 
betarpiško dirginimo arba nusikreipiant į tam tikrą daiktą: sensacinio 
romano sukeltieji sujaudinimai bei laukimai gali atsirasti kaip vv- 
raujančios atmosferos pasireiškimas; bet gali ir taip atsitikti, kad jau- 
dinamasi dėl tam tikro įvykio, dėl didvyrio nelaimės, laukiama, rūpi- 
nantis, koks bus kurio nuotykio galas. O gelminis poveikis niekados 
nėra atsiliepimas į dirginimus. Žinoma, jis reikalauja, kad meninės 
daikto vertybės būtų sąmoningai suvokiamos — reikalauja „išorinio 
susitelkimo?'. Meninę statulos, sonatos, eilėraščio vertę mes privalo- 
me saviep įsiimti, norėdami, kad ji mus veiktų. Griežtomis Dūrerio 
raižinių linijomis grožimasi ne gyvybinio atsiliepimo keliu; veikalo 
vertybes suvokdami, mes savo asmenybėje jomis žavimės. Gelminis 
meno poveikis yra tai, kas subjekte atitinka vertybes, glūdinčias meno 
veikale. Gelminis poveikis yra šitų vertybių atsispindėjimas, kurs gali- 
mas tik tada, kai yra ir spindinama, vadinasi, kai vertybes su jų ypa- 
tingumu pergyvenantysis subjektas iš tikrųjų suvokia ir įsiima. 

O dabar tenka štai kas pasakyti: tie veikalai, kurie kreipiasi tik 
į asmenybės paviršių, į jos gyvybinę pusę, meno sričiai nebepriklauso. 
Kur gaminami tik paviršiniai poveikiai, bet ne kaip paviršiniai, ten 
nerasi ir grynai estetinio poveikio. Čionai vadinamojo meno veikalo 
džiaugsmas yra vieno galo su žaismo, medžioklės, pasiplepėjimo 
džiaugsmu. 

Šitaip esant, tikrai daugelis, gal didžiausias skaičius dalykų, besi- 
vadinančių meno veikalais, nustoja to vardo — arba juose taip maža 
tėra meno vertybių, galinčių gelminius poveikius gaminti, kad prakti- 
niu atžvilgiu neverta juos nė meno veikalais vadinti; tai tik smagumo 
žadintojai. Tatai tenežemina smagaus susijaudinimo. Nei smagumas, 
nei susijaudinimas iš esmės nėra niekai. Paviršinis poveikis yra peik- 
tinas ne kaip iš pamatų mažavertis, bet kaip nemeninis — užmeninis 
dalykas. Nieko negalima prikišti farsu smaginimuisi arba kriminalinio 
romano keliamam sujaudinimui. Tik nereikia laukti iš jų meno gel 
minio poveikio. Užmeninį paviršiaus ir meninį gelmių poveikius su- 
maišyti šiais atvejais yra juo lengviau, kad farsas ir meninė drama, 
kriminalinis romanas ir novelė naudojasi ta pačia vaizdavimo lytimi. 

Niekam nė į galvą neateina sumaišyti juos ten, kur stinga išorinės 
meninės lyties. Dar niekas nėra sakęs, kad kortavimas ar medžiojimas 
kelia meninių pergyvenimų, nors jųjų džiaugsmai yra vieno lygio su 
farso bei kriminalinio romano džiaugsmais. 

Žinoma, reikia perspėti, kad paviršinis ir gelminis poveikiai nebūtų 
maišomi su kitomis dviem priešingybėmis, būtent, paviršutinių ir 
giliųjų meno vertybių poveikiu. Paviršinio ir gelminio poveikių 
priešingumas yra paveikimo būdų priešingumas — vienas jų nukreip- 
tas į gyvybinį, kitas į asmenybinį pradą. Gi paviršutinių ir giliųjų 
meno vertybių poveikiai vyksta asmenybinio prado ribose. Šio skir- 
tumo reikia ieškoti pačiame gelminiame poveikyje. Lengva šokio 
melodija visai gerai gali gelminius poveikius sužadinti, bet toje melo- 
dijoje įkūnytosios vertybės, palyginus jas su Palestrinos Mišių verty- 
bėmis, yra paviršutiniškos: taigi tuo pačiu ir šokio melodijos gelminis 
poveikis yra, palyginti, paviršutiniškas. Komiškame sąmojyje, kaba- 
reto dainoje gali būti šiokių tokių vertybių, bet jųjų gylio negalima 
nė lyginti su Don Kichoto arba kurios Schuberto dainelės gilumu. šių 
vertybių gylio skirtumų čionai negalima nepaisyti, — jie nieko neturi 
bendra su paviršinio ir gelminio poveikių problemomis šioj vietoj 
aptartąja prasme. Tų poveikių skirtumas yra skirtumas tarp to, kas 
yra poestetiška ir to, kas estetiška, o vertybių gylio skirtumai iš esmės 
yra pačioj estetinėj sferoj. 

Iš pradžių mums reikėjo paviršinį nuo gelminio meno poveikio 
kiek galint atsčiau atitolinti, idant aiškiau jųjų priešingumas paryš- 
kėtų. Dabar gi per tą tarpeklį vėl reikės permesti siją, sutraukytuosius 
siūlus vėl sumazgyti. Aiškus dalykas, kur sutinkami tik paviršiniai, 
gyvybiniai poveikiai, tenai pergyvenimas priklauso užestetinei, arba 
geriau — poestetinei sričiai. Bet dabar nereikėtų imti atvirkščiai pro- 
tauti, kaip va: taigi visados, kai tik mes — nors tai būtų ir didžiausias 
meno veikalas — gauname suvokti gyvybinių poveikių, jie jau būtinai 
ir bus užestetinės prigimties ir reikš nemeniškų dalykų įsibrovimą 
į meno sferą; vadinasi, menininkas šiukštu neprivalo leisti jiems pa- 
sireikšti. Toks išprotavimas būtų klaidingas. Nors ir visi skyrium 
randamieji paviršiniai poveikiai yra nemeniški, tačiau vis tiek nerasi 
nė gelminio poveikio, kuriame nebūtų ir neturėtų būti daugiau ar 
mažiau įsipynę ir gyvybinių momentų. Jie bus, palyginti, silpnesni 
šaltame geometriniame ornamente arba Egipto faraonų statulose — 
kaip ir aplamai mene, kurį Nietzsche apolonišku vadina — stiprūs jie 

sriautingame aleksandrinų metre, šokio ritmuose, jaudinančiose 
tragedijos scenose. Kartais tatai glūdi meno tibo esmėj — ką nulemia 
tai, ar daugiau ar mažiau čia bus įdėta gyvybinių poveikių — kartais 
pačioje meno linkmėje. Gyvame, neramiame vėlyvajame senovės sti- 
liuje bus paviršinių poveikių daugiau, negu ramiame klasiškajame, 
Beethoveno veikaluose daugiau, negu Bacho, įvijose baroko kolonose 
daugiau, negu lygiose lieknose dorinėse. Bet, nors gyvybinių poveikių 
visiškas vyravimas mene ir nesiderina su pastarojo prigimtimi, tačiau 
niekuomet nereiktų manyti, jog nuo anų poveikių sumažinimo meno 
reikšmingumas ypatingai pakyla. Anaiptol: lig tik gyvybiniai poveikiai 
pasireiškia drauge su gelminiais, beregint jie patampa kažkuo nauju 
ir kitonišku. Dabar jie jau nebe tik gyvybiniai poveikiai, ir reiškiasi 
nebe kaip paviršiniai poveikiai — jie nūnai įgauna iš esmės kitą 
reikšmę. Čionai ima galioti sintetiškai psichologinis dėsnis, kurio reiš- 
kimosi žymes galima atsekti daugelyje sričių. Reikia pasakyti, jog 
visur, kur iš įvairių sferų kylantieji psichiniai poveikiai į vienas kitą 
sueina, ten įvyksta kažkas daugiau negu tik susidėjimas, — gilesniųjų 
sferų poveikiai savo dvasia paspalvina iš labiau paviršutinių kilusiuo- 
sius, į save juos įtraukia. Bet paviršutinesnius poveikius įvedus į gi- 
lesniųjų sferą, neįvyksta taip, kad, štai, gilesnysis poveikis tampa 
duodančiuoju, o paviršutinesnis vien imančiuoju; veikiau yra taip, 
kad ir gilesnįjį poveikį anasis praturtina, pripildo, konkretizuoja. 
Pavyzdys iš neestetinės sferos: sakysim, pats seksualinis pergyve- 
nimas priklauso gyvybinei sferai; asmeniškumui jis nepriklauso. 
Tačiau prie grynai seksualinio geismo prisideda psichinis meilės mo: 
mentas. Šis momentas seksualinio elemento nesunaikina ir jojo neiš- 
stumia, bet net pakelia ir pagilina jį. O, antra vertus, seksualinis 
elementas žmonių sielų santykiavimui teikia artumo, gilumo ir inty- 
mumo, kurie grynai sieliškam santykiavimui vargu ar prieinami. 
Arba vėl pavyzdys iš pačios estetinės sferos, kur susisintetinę po- 
veikiai liečia ne čia rūpimąjį gyvybinio ir asmenybinio pradų, bet 
užgyvybinių bei gyvybinių poveikių spalvų priešingumą. Iš 
vienos pusės, žibąs juodumas, auksinis geltonumas, prietemos žalu- 
mas yra estetiškai įspūdingi, kad ir kur juos berastume, o iš antros, 
viena kita abejinga spalva, antai, spalviniu atžvilgiu ne ką tepatrau- 
kūs odos įvairavimai, kai jie išreiškia žmogaus ar gyvulio kūno svei- 
katingumą, įgyja estetinės reikšmės. (O kai abeja susibėga, tarkime, 
kad estetiškai įspūdingoji spalva išreikš gyvybingumą, tada šie povei- 
kiai nesulips į krūvą, bet pakils iki žavingo gražumo. Kai žalumas pasi- 
rodo susijęs su gyvybe, vadinasi, kai bus šviesus ūmios pavasarinės 

augmenijos žalumas, o tamsusis juodumas, kaštaninis rudumas, auk- 
sinis geltonis bus ne atskirtinės negyvų medžiagų spalvos, bet žmo- 
gaus plaukų rudumas, auksiškumas, juodumas, — tuomet ir gyvy- 
bingumas atrodys prisotintas šių spalvų gražumo, o gražumas pagy- 
vintas tuo, kad yra įjungtas į žmogaus kūną. 

Lygiai tą pat galima pasakyti ir apie asmeninių bei gyvybinių 
momentų santykį estetinėje srityje: tragedija, intensyvumo atžvilgiu, 
jaudins, gal būt, silpniau negu gladiatorių imtynės arba šiaipjau 
rungtynės, bet tas sujaudinimas bus pagilintas, perkeltas į kitą sferą, 
sutaurintas. Ir, antra vertus: vienas gelminis poveikis lengvai gali 
nublankti ir nustoti gyvumo — sunykti, netekti spalvos ir mirti. 
Yra tragedijų, kurioms nestinga žmoniškojo gylio, bet stinga jaudi- 
namumo, įtempimo ir gyvybiškumo, — kaip tos Schillerio imitacijos, 
kuriose nėra jo vidujinės aistros; yra eilėraščių, kurie nejudriai, šaltai 
aiškina žmogaus širdies gilybes. "Tik gyvybiniams poveikiams pade- 
dant tėra nuveikiamas blyškumas; anieji estetiniam poveikiui duoda 
gyvybinės pilnybės. "Tragedija turi jaudinti, ne tik žmoniškomis savo 
vertybėmis pagauti; melodija turi būti judri, tapyba spalvinga, o eilė- 
raštis pasižymėti vyksmo, nuotaikos, jausmo gyvumu. Gyvybinis 
poveikis nėra iš šalies pritampąs reiškinys, jis persunkia gelminį po- 
veikį, atgaivina jį ir prisotina. Taip tai atbaigtas meno veikalas 
prabyla ne vien į sieliškai dvasinį asmenį — jisai kalba į asmens 
ir gyvybės vienovę. Jis sujudina asmens gyvybines jėgas ir dinamiką. 
Kiekvienos rūšies mene kitoniškai: vienaip muzikoj, kitaip epe, vėl 
kitaip architektūroj ir dar kitaip tapyboj.  Kitoniškai kiekvienas 
menininkas ir kiekviena meno linkmė: klasiškasis Rafaelio ramumas 
kitoniškai yra gyvybinio momento prisunktas, negu Botticellio figūrų 
pasikreipimai; kitaip tas momentas prabyla iš Franz Halso girtau- 
tojų sultingo kūningumo ir dar kitaip iš Murillo madonų saldaus 
įkvėpimo. 

Dėl šių priežasčių didelį menininką daro tiek sielos gilumas, tiek 
pergyvenimų gausa. Galimas daiktas, kad šis gyvybės pilnumas trau- 
ko civilinio gyvenimo saitus ir pykdo solidųjį dorumą; bet menas ne- 
dalina pilietiškumo vainikų nei dorybės žirgų. Gleimas buvo doresnis 
už Goethę, bet jam stigo genijaus gyvybės gausumo. "Tačiau menas 
toks pat svetimas yra ir tam judriajam gyvybiškumui, kurį audringa 
ir veržli januomenė taip lengvai genialumu palaiko. Abeja: gilumas 
ir gyvybiškumas dera į viena ir turi nusistovėti. Kur yra gilumas be 
gyvybiškumo, tenai gresia akademizmo pavojus — pavojus patekti 
į tąjį genre ennuyeux, kurio Voltaire'as taip neapkentė. Lygiai taip 

pat tik vienas vitališkumas stumia meną į paviršutiniškumą. O vis 
dėlto, paviršinių ir gelminių poveikių reikšmė nėra vienodai svari. 
Kiekvieno tikro meno paveikumo centras yra gelminis poveikis, kyląs 
iš meno vertybių pagavimo, iš asmenybės vidaus. Bet kaip tik todėl, 
kad aplamai tiek daug menu besivadinančių dalykų neranda kelio 
į tą gelmę, ir yra gana lengvai pražvelgiama, kad tik su gelminiu po- 
veikiu teprasideda menas. 

"Tokiai pažiūrai, berods, nelengva yra spirtis prieš visuomenės ir 
mokslo prietarus. Prikišama jai siaurumas, neparemtas uždarumas. 
Nepalyginamai didžiadvasiškiau esą sakyti: nereikia matu imti mažo 
būrelio pergyvenimų, bet skaitytis su kiekvieno žmogaus meno pergy- 
venimais. Tokia argumentacija aiškiai palaiko visus nemokšas, nes 
kas panorės sutikti, kad jo pergyvenimas nėra teisėtas, tikras, jei ne 
pats tikrasis. 

Tačiau iš šių besipjaunančių priešingumų bus neteisingai pasi- 
juokta, išreiškus juos taip, kad tarytum čia atstovaujamoji pažiūra iš 
uždaro pasipūtėlių ratelio pergyvenimų nori estetikos dėsnius iš- 
vesti — iš ratelio, kurs tarsi skelbiasi esąs vienintelis tiesos saugotojas, 
ir tarsi priešingoji pažiūra tokios puikybės atsižada. Ne subjektyvus 
kurio žmogaus arba žmonių ratelio pergyvenimas laikytinas visų kitų 
žmonių pergyvenimų matu; pagrindinis klausimas yra toks: kas meno 
pergyvenimo esmei priklauso, o kas ne? (Gana negeras daiktas, kai, 
palyginti, nedaugelis žmonių savo pergyvenimuose teįkūnija meno 
pergyvenimo esmę. Nejaugi reiktų dėl to šią esmę iškreipti, sulėkš- 
tinti, praskiesti, idant ji kiek galint didesnės dalies pergyvenimus ati- 
tiktų? Estetika nėra psichologija. Pastarajai vienodai vertinga yra 
visa, kas tik sieliška. Gelminis poveikis nėra jai nė kuo pranašesnis 
už paviršinį. Bet estetika reikalauja atskirti avis nuo ožių. Blogai 
šis uždavinys bus vykdomas tada, kai jinai bus per atlaidus teisėjas ir 
visus ožius paliks su avimis. 

Iš antros pusės, netinkamai suprastas kilminis (genetinis) aiški- 
nimas niveliuoja estetinio pergyvenimo aukščio skirtumus. Iš kil- 
mės, paviršinis poveikis yra pirmesnis už gelminį — to nenuginčysi. 
Kadangi paviršiniai poveikiai remiasi tik gyvybinio vyksmo buvimu, 
o gelminiai kreipiasi į asmenybinį „aš“, tai sąlygos paviršiniams po- 
veikiams atsirasti, raidos atžvilgiu, yra kur kas ankstyvesnės už są- 
lygas gelminiams poveikiams. "To nereikia taip suprasti, tarsi pasta- 
rieji iš pirmųjų išaugo, bet taip, kad gelminiai poveikiai, įkopus į tam 
tikrą raidos laipsnį, iškyla kaip kažkas nauja, kas paviršinį poveikį 
toliau performuoja. Taigi net ir evoliuciniu atžvilgiu šių dviejų po- 

veikių negalima sulyginti: gelminis poveikis nėra iš paviršinio iš- 
sivystęs. 

Tačiau tam tikroms evoliucionizmo srovėms šitokia pažiūra nepa. 
tinka. Visos jos dairosi principų, galinčių jungti primityviškiausius 
raidos laipsnius su aukščiausiais. Mūsų atveju, paviršiniai poveikiai 
teikia tokį abeja susiejantį principą — juos galima rasti meninio ir 
pseudomeninio pergyvenimo pradžioje tiek gyvuliuose, tiek ir meno 
kūrybos aukštybėse. Taigi, mūsų užginčijamoji evoliucionistinė pa- 
žiūra nori tuo principu remtis: gelminių poveikių ji geistų nepaisyti, 
pagrindiniais estetiniais principais laikydama tik tuos, kurie iš pavir- 
šinio pergyvenimo kyla. Tuo galima išaiškinti mėgiamumą kad ir 
tokio prastinamojo principo: ,„Menas yra žaismas“, sutinkamo este- 
tikų "evoliucionistų tarpe (Spenceris, Konradas Lange). Su šiuo prin- 
cipu derinasi tiek jaunų šuniukų siautimas, tiek ir Dieviškąja Kome- 
dija grožėjimasis; jis jungia ir žiaurų katės pele žaidimą ir liūdesiu 
„žaismą“ — tragediją. Iš tikrųjų, šis sujungimas tveria tol, kol seki 
paviršinį pergyvenimą.  Žaismo potraukis slypi kiekvienoj meno kū- 
ryboj ir jos pagavime. Žaismo principas tikrai yra visuotinis princi- 
pas. Bet jojo visuotinumas yra perkamas prašovimu pro tai, kas 
tikrai meniška. Žaismo pomėgis visados yra paviršinis pomėgis: gė- 
rėjimasis susijaudinimu (lenktynės), savo paties veiklumu (miklu- 
mo žaidimai), sudarinėjimu (vaikų statybiniai žaidimai), fantazijos 
darbu (mįslių minimas, žaidžiančioji vaizduotė), įtempimu ir lau- 
kimu (laimės žaidimai). Tik jei, kaip Schilleris, žaidimo sąvoką 
aiškinsies ta prasme, kad šis [žaidimas] apimąs ir asmenybinės sferos 
formuojamąjį veiklumą, tada tiks ir posakis: ,,Menas yra žaismas“ — 
bet tuomet jis praras savo evoliucinę reikšmę: gyvulių žaidimai pa- 
sprus nuo jo. 

Gi nesinaudodami tokiu peraiškinimu principo ,„Menas yra žais- 
mas“, apsilenkiame su tikraisiais meno poveikiais. Tuomet užmer- 
kiame akis prieš tai, kas iš tikrųjų Dieviškosios Komedijos pergyve- 
nimą skiria nuo linksmo jaunų šuniukų siautimo, būtent, prieš tai, 
kad tikrajame mene ne tik ,jaudai“ sujudina asmenybę arba pati ji 
sujaudinta ima veikti, bet kad asmenybė daikte suvokia vertybes, ku- 
rios savo ruožtu ją pačią giliausiai sujudina ir palaimos teikia. 

Ar nekeista? Tokie neįdomūs žmonės, kurių Olandijoj kasdien 
matai ir kurių nedomingus veidus ramiai sau leidi pro akis; O štai, 
ateina Rembrandtas ir nupiešia juos su visa jų paprastybe, ir stovi 
nustebintas bei palaimingas priešais tvartų kopėjų paveikslą — prie- 
šais atvaizdus tų pačių žmonių, kurių banalumas mums gyvenime 
skriaubį įvaro. Arba: kas mums darbo, jei kažin koks jaunikaitis 
myli mergaitę. Bet liaudies dainelė tik apie tai ir tekalba savo ne- 
vingriais žodžiais, ir tatai mus sukrečia. Sukraunama akmenys, visai 
paprasti akmenys — ir jieji persiderina į patraukų gotiškos katedros 
pergyvenimą; tonai pavirsta simfonijomis, o linijos ornamentais, ir 
taip visados tas pats žaismas — spalvos, tonai, linijos bei akmenys 
įgyja negirdėtos galios mums. Kaip tatai įvyksta? Koks yra sielos 
procesas, darąs tokius stebuklus, gimdąs poveikius, kokybiškai visai 
kitoniškus negu visa, ką mes šiaip patiriame, kuriuos galima sulyginti 
tik su religinio jausmo ir metafizinio pažinimo patraukumu? 

Mūsų čia keliamas klausimas liečia meno veikalo poveikius, plau- 
kiančius kiaurai iš jo estetinių kokybių ir nieko kito, — tai dutono- 
minių veikalo poveikių klausimas. Jisai, palyginti, tik vėlyvame rai- 
dos laipsnyje teįgyja faktiškojoj kultūrinėj meno reikšmėj objektyvų 
pamatą. Aplamai, ilgą laiką meno veikalai kurta ne dėl vienų tik 
meninių poveikių, bet siekiant tikslų, kur grynai estetiniai su kitais 
poveikiais susidurdavo ir susiliedavo. Verta paminėti tik du tokius, 
prakilniausius meno veikalo tikslus meno raidoje: religiją ir pa- 
puošimą. Šiandien, sakoma, banalu kalbėti apie tai, kad menas, 
besiskleisdamas, yra buvęs priklausomas nuo religijos, — taip banalu, 
jog velyk tenka perspėti nuo to, kad priklausomybė nebūtų per- 
vertinama, negu kad neįvertinama. Meninių ir religinių poveikių 
sąryšio bei santaros pavyzdžiai pakankamai krenta į akis. Nuo pir- 
mykščio žmogaus religinių šokių, triukšmingų orgijų, dievoklių pa- 
veikslų, kerėjimo formulių einąs siūlas veda per Pindaro himnus, 

graikų tragediją, Feidijo Dzeusą, psalmes ir Buddhos statulas į vidur 
amžių skulptūrą, Marijos giesmes bei oratorijas. 

"Tačiau už religinį saistymą nemažiau reikšminga meno raidai yra 
buvusi jo puošiamoji pareiga. Atsižvelgiant į istorinę plėtrą, saky- 
tina, jog tos pareigos reikšmė toli gražu neišsibaigia meniniu visų 
rūšių rakandų bei indų, baldų, apdaro ir būsto papuošimu. Dar 
rokoko laikais puošiamoji meno reikšmė tebebuvo pagrindinė. Pa- 
veikslai, visų pirma, turėjo pagražinti damos buduarą, didžiūnų puo- 
tų salę, simfonijos įsiderinti į draugystę, operoms derėjo iškilmes 
įgrožinti. 

Vis dėlto neleistina senesniųjų laikų meno laikyti tik kurių nors 
tikslų tenkintoju. Visuomet yra buvę meno, kuriuo buvo grožimasi 
tik jo paties tepaisant. Kai romėnas klausėsi Horacijaus odžių, o re- 
nesanso meto kunigaikštis lankėsi tapytojų dirbtuvėse, tai juk čia 
buvo paties meno ieškoma. "Tačiau stengdamasis kiek tik begalint 
toliau atsekti praeities meno savarankišką reiškimąsi, vis gauni pa- 
matyti, jog vyriausioji meno raidos srovė ilgą laiką slinko kita vaga. 
"Tik vos prieš šimtą metų menas tetampa nuo bet kokių tikslų atsi- 
palaidavusia nepriklausoma galybe ir išstumia iš pirmųjų pozicijų 
anąjį, tikslais apipintąjį. Nuo to laiko paveikslai nukabinami nuo 
altorių ir nuo jais pagražintų sienų ir telkiami muziejuose, idant būtų 
galima vien jais pačiais grožėtis; taip pat ir koncertai nuo bažnyčių 
viškų ir nuo didžiūnų puotos salių paaukštinimų nugabenami viešai 
visiems pasiklausyti. Ir — kitados negirdėtas daiktas — pati katedra, 
kurią statant meninės ir religinės intencijos per viena pynėsi, virsta 
kiaurai meninio pasigrožėjimo dalyku. (Gali tatai apgailestauti ar 
sveikinti, kad taip įvyko — bet meno didesnis savarankiškumas yra 
nebenuginčijamas faktas. 

"Taip šiandien meno yra trokštama, svarbiausia, dėl to, kad jis 
pats betarpiškai veiktų. Bet tie jo poveikiai yra dvejopi, savo psi- 
chinės reikšmės atžvilgiu gana nevienodi. Vieni jų bus tokie meno 
poveikiai, kuriuos aš turėjau galvoj minėdamas Rembrandtą, liau- 
dies dainą ir simfonijas. Čia menas veikia žmogaus asmenybės gel- 
mes, — tai gelminiai meno poveikiai. Antri, — tai paviršiniai po- 
veikiai — vien smagumas ir jaudinimasis. Tik pirmieji tėra tikri 
meno poveikiai. Nors net pačiame giliausiame meno veikale ne- 
vengtinas paviršinis poveikis, nes jis gelminiam teikia pilnybės bei 
gyvumo!?, tačiau, su šiuo lyginamas, anas tėra antrinės reikšmės. Tik 
gelminis tenusipelno mūsų dėmesio, jį tik ir tegalima turėti galvoj, 
svarstant meno reikšmę. 

Labiausiai paplitusi nuomonė apie už grynosios pramogėlės esantį 
gelminį meno poveikį — nuomonė, kuri ir tūlam estetikui nesvetima, 
yra ši: kilniausias ir galutinis meno poveikis esąs toks, kurs atlais- 
vinąs nuo kasdieniškumo ir iškeliąs iš jojo menkystos. Dažnai di- 
džiais žodžiais ši jo misija yra nusakoma: menas apvalo mus nuo viso 
šiokiadienio smulkmeniškumo, atkarumo bei nešvarumo, iškelia mus 
į tariamą (iliuzinį) pasaulį, mūsų empirinę buitį palikdamas po ko- 
jomis. Negalima tvirtinti, kad menas išlaisvinančios misijos neatlieka. 
"Tačiau vienas į šią misiją nurodymas dar nepasako, kas čia svarbiau- 
sia. Atlaisvinti nuo kasdieniškumo — tai kažkas grynai neigiama: 
tatai tepasako, kad menas mus nuo ko nors kita atpalaiduoja; bet 
nepasako, ką reiškia ypatingoji meno pareiga, jam ir tik jam priklau- 
sančiųjų vertybių poveikis. Išlaisvinti nuo kasdieniškumo nėra išim- 
tinai meno vieno darbas; ir ši reikšmė neturi būti perleidžiama tiktai 
menui.  Kasdienių dalykų užsimiršimą teikia juk žaidimas, girtavi- 
mas ir bet kokia sensacija, tik dar kur kas tikriau ir išsamiau — bent 
išsamiau negu šioks ar toks realistinis bei natūralistinis menas. Ne 
be pamato sakytasis menas kartais paneigiamas, remiantis tuo, kad 
jisai per daug rišąs prie dienos reikalų. 

Tokį pat priekaištą, būtent, kad aiškinama tik neigiamoji, o ne 
vienkart ir teigiamoji meno poveikio pusė, galima iškelti ir prieš 
daug giliau žiūrinčią ir todėl labiau viliojančią meno poveikio 
teoriją, kurią paskelbė Nietzsche savo Tragedijos Gimime. Menas 
yra išvadavimas, sako jis, bet ne nuo mažųjų dienos skausmelių, kaip 
mano pirmiau minėtoji teorija, o nuo giliausios ir paskučiausios kan- 
čios, kurioje jaunas būdamas, Schopenhauerio paveiktas, Nietzsche 
matė tikrąją būvio prasmę. Mene pati pirmapradė Valia išsivaduo- 
janti nuo savo kančios. Tatai yra metafizinis meno pateisinimas. Tuo 
būdu vien tas, kurs, kaip anas graikas, nuvokia būties bedugnę, ne- 
aprėpiamą metafizinę kančią, tegali artintis į meną su rimtu nusista- 
tymu; nes tik pirmapradžius būvio prieštaravimus įžvelgusiajam iš viso 
tereikia, kad jį menas išvaduotų. Šis jį išgelbsti, pasaulio bedugnę 
užklodamas gražia regimybe: epe ir plastikoj jis keri žmogų nudžiugi- 
nančiais Homero dievų pavidalais, atskirą subjektą pagramzdina tame, 
kas antindividiška, — lyrikoj, o tragedijoj suvienija abu tuodu po- 
veikiu. 

Tačiau ir ši teorija — kad ji metafiziniu bei meniniu atžvilgiu 
ir gili — neišaiškina to, kas yra tikrai estetiška mene. Sakykime, 

kad menas išvaduoja iliuzija. Bet juk kaip tik graikų menas nėra 
viena iliuzija, jis yra graži, estetiškai vertinga iliuzija. Kam iliuzijai 
reikia būti gražiai, idant galėtų išvaduoti? Nietzschės pažiūra nurodo 
tik vieną faktą, būtent, kad nauja, iliuzinė tikrovė užkloja bedugnę, 
bet tai, kas čia problema tapo — kad iliuzinis dorojimas turi būti 
estetiškas — lieka neišaiškinta prielaida. 

Taigi tebėra neįveikta senoji problema: kokią reikšmę turi este- 
tinis meno dorojimas jo vartotojui? Ne iš lauko gali tai sužinoti — 
išskirdamas meną iš kitų būties sričių, iš kasdienio gyvenimo, iš 
neestetinės tikrovės, — bet tik kai, iš vidaus pradėjęs, prie meno 
vertybių atpėdžiui prisigauni ir stengies susekti ypatingąją jų reikšmę 
psichikai. 

3 

Tuojau iškyla tokia abejonė: ar yra prasmės kalbėti apie meno 
gelminį poveikį? Ir ar tik vieneriopas jis tėra? Ar galima savo tarpe 
lyginti tragiško pergyvenimo įspūdingumą su tikrai nudžiuginančia, 
bet vėsesnėj atmosferoj panerta lubų frizių žiūra?! Ar realistiniame 
portrete rasime gelminių poveikių, kurių pobūdį aplamai galima būtų 
lyginti su kokiu audringų dar jauno Goethės eilėraščio svaigumu! 
Ar kartais ne per drąsu apie gelminį meno poveikį kalbėti? 

Į tai atsakant, galima jau iš anksto drąsiai tvirtinti, kad tik ne- 
daugelio pagrindinių momentų susipynimu remiasi neva toks didelis 
meno gelminių poveikių įvairumas, ir kad sudėtingą šių poveikių mo- 
zaiką pagamina nedidelio principinių poveikių skaičiaus sintezė. Ir 
toliau: net tieji pagrindiniai vertybių momentai, kurie nesusitinka 
objekte ir iš dalies vienas kitam dargi prieštarauja, turi tą vieną 
bendrą privalumą, būtent, kad jųjų veikimas asmenybinėj sferoj 
prasideda vienoje vietoje, ir kad, pagaliau, visi estetiniai bei psichi- 
niai gelmės poveikiai, nors ir iš įvairių šalių ateidami, vis dėlto 
linksta į bendrą galutinį poveikį. 

Šių tvirtinimų čia negalėsime visapusiškai įrodyti. Pakaks iškėlus 
tik keletą visoms meno sritims galiojančių vertybinių momentų ir iš- 
siaiškinus, kur ieškotinas kiekvieno jų ypatingasis poveikis — kad 
toliau būtų galima suvokti, jog to momento ypatingasis poveikis 
galop, vis dėlto, yra tampriausiai suaugęs su kitais estetinių vertybių 
momentais. 


4 
Įvairias meno bei estetikos vertybes, atsižvelgiant į jųjų turinį, 
galima suskirstyti į tris grupes. Trumpai pavadintos, jos yra tokios: 

formuojamosios, pamėgdžiojamosios ir turinio, arba pozityviosios 
vertybės. 


Formuojamosios vertybės 


Pirmoj vietoj būtų galima padėti principą, kurs kiekvienam, pa- 
grindinių estetinių vertybių beieškančiam, iš pat pradžių krinta 
į akis. Jį pavadintume formaliu euritmijos principu. Jis savyje su- 
glaudžia simetrijos, harmonijos, ritmo, pusiausvyros, proporcijos ir 
vienovės įvairovėje faktus. Nėra nei meno, nei gražios gamtos kam. 
pelio, kurio šis principas nerištų ir neformuotų. Jis valdo gražias 
žmogaus kūno proporcijas, spalvų bei tonų darną, lygiai kaip ir mu- 
zikos sąrangą bei eilėraščio sandarą; iš vidaus nepaskirstęs [doroja- 
mosios medžiagos| svorio, nesukursi nei meninės prozos, nei pa- 
veikslo.  Euritmija yra architektūros nugarkaulis; jinai yra šokio 
nervas ir pamatas viso, kas vadinama menine lytimi. 

"Tačiau estetinė euritmijos funkcija nėra vienoviška. Mums dar 
paaiškės, kad euritmijai mene priklauso trejopa reikšmė. Čionai teks 
pakalbėti tik apie pačią pirmykštę jos reikšmę. "Tai bus tvarkomoji, 
formuojamoji euritmijos funkcija. 

Geriausiai šią jos funkciją nušviečia kontrastas. Paberk ant stalo 
dėžutę raudonų ir žalių ritinėlių. Marguliuoja jie vienas per kitą; 
žinoma, tai nėra nežavus chaosas, bet vistiek chaosas. Tačiau tik 
pabandyk tuos ritinėlius ritmingai sutvarkyti, išdėstydamas kvadra- 
tais bei stačiakampiais, o šiuos vėl paeiliui — ir chaosas virs tvar- 
kinga visybe. Koks prastas bebūtų šis pavyzdys, jis tačiau parodo, 
kad ypatingąją euritminių principų reikšmę sudaro tvarkymas, ri- 
kiavimas. Pirmoji estetinė euritmijos reikšmė yra ta, kad ji atlieka 
funkciją — rikiuojamąją, tvarkomąją funkciją.  "Tatai skamba ba- 
naliai, o vis dėlto labai dažnai to nesuprantama. Paprastai manoma, 
kad estetinės reikšmės turįs pats kartojimas, o ne jo vykdomoji funk- 
cija. Tačiau, iš kur pagrečiui surikiuoti, be galo besikartoją taškai 
gali turėti estetinės reikšmės, jei atskiras taškas jos neturi? Iš esteti- 
niu atzvilgiu abejingų dalykų sumos juk negali gauti ko nors ta pat 
prasme savaime vertinga, jei iš tikrųjų visas vertingumas paremtas 
pakartojimu. Bet jei tuos taškus sužymėsime ant lėkštės kraštų, pa- 
gražinimui, ir dar iš jų vidury padarysime mažą skrituliuką, — tuo- 
met jie žymės lėkštės masės paskirstymą bei jos jėgų įtampą — tie 
taškai padės gauti sutvarkyto lėkštės paviršiaus įspūdį, kurio iš pra- 
džių nebuvo. Arba kitas pavyzdys. Imkim kad ir šiuos rimo žodžius: 
„balzganai, girias, nuraminai, kančias", kurie, pagrečiui sustatyti, 

nieko nerikiuodami ir neformuodami, estetiniu atžvilgiu yra abejingi, 
nors čia pasikartojimas irgi yra. Bet kai tik jie, rikiuodami, kokią 
prasmingą visybę doroja: 


Gaubi rūku balzganai 
Pievas ir girias, 
Pagaliau nuraminai 
Sielos man kančias!*? — 


tuojau ši rimų seka įgauna gilios meninės reikšmės. Ir taip visur. 
Visuomet grindžiančiosios euritmijos darbas yra, ką ritme radus, 
tvarkyti bei rikiuoti. 

Šitaip supratus euritmiją, kaip tvarkos principą, darosi aiški vie- 
na iš jos esminių reikšmių meno veikale; tuomet iš to gana lengva 
suprasti ir kitą jos psichinį poveikį. 

Kol spalvotieji ritiniukai pakrikai ant stalo paskleisti, tol mūsų 
„aš'* jų neapžvelgia, kaip visybės neaprėpia. Ritiniukų pasklidumą 
„aš'? laiko kažkuo svetimu, kuo nors, kas nejįsiderina į jo valdžią. 
Kitas reikalas, kai ritiniukai sutvarkyti. Tik dabar mums darosi įkan- 
dama krūvelę sutelktai peržvelgti, sugriebti, savyje ją užvaldyti. Štai, 
kokia yra pirmoji psichinė ritminės tvarkos reikšmė: kad tai, kas 
sutvarkyta, iš svetimo kūno pavirstų tuo, ką ,,aš'? gali apvaldyti. 

Tačiau ši psichiškai funkcionali euritmijos reikšmė priklauso 
nebe vienai tik meno sričiai. Joje susitinka pažinimas ir estetinis 
pergyvenimas. Juk ir pažinimas remiasi troškimu daiktų pasaulį pa- 
sidaryti iš vidaus įvaldomą. "Tik priemonė, kuria pažinimas, pasaulį 
Jvasiškai pasijungdamas, naudojasi, yra ne pavaizdus suvokimas, 
bet sąvoka. Tuo pavaizdumas stačiai sunaikinamas, kuo ir nusikalsta 
protas. Sakysim, medis nustos buvęs pavaizdžia vienove, jei mes 
įsimanysime jį aprašyti, į klasifikaciją įtraukti, pažinti per sąvoką. 
Gi estetinis suvokimas pavaizdumo nepanaikina. Ir, neatsižvelgiant 
į šį skirtingumą, principai, kuriems padedant pavergiamas daiktų 
pasaulis, yra iš dalies tie patys. Net ir pažinimu užvaldant pasaulį, 
tvarka, suskirstymas, suritmavimas vaidina vyriausiąjį vaidmenį. 
Mūsų protinis pasaulio nuveikimas auga, kai mums pavyksta į faktų 
chaosą įvesti tvarką, dėsnių ritmą, ir tyrinėtoją pagauna į estetinį 
pavėdus laimingumo jausmas, kai jau, padedamam vieno vieninte- 
lio didelio dėsnio, kaip, va, gravitacijos, pagaliau tampa įmanoma ap- 
žvelgti nepabaigiamą įvykių gausą visatos sistemoje. 

Kuo gi remiasi toks palaimingumo jausmas, kyląs iš estetinio bei 
protinio daiktų apvaldymo? Yra įėję į madą kiekvieną jausmą, gims- 

tantį iš palaimingumo vyravimo, vesti iš Nietzschės galios troškimo. 
Čionai tik tiek tėra tiesos, kad ir žinomaisiais galios troškimo atvejais, 
ir estetinėje žiūroje, lygia dalia ir pažinime svarbiausias yra asme- 
niškumo (,,aš'') įsiteigimas, noras daiktams pirmauti. Bet už tų ribų 
nebėra jokio panašumo, iš vienos pusės, tarp galios troškimo ir iš 
antros — tarp protinio arba estetinio daikto apvaldymo. Reikia tik 
gerai įsidėmėti atvejus, kuriais, visų pirmiausia, galios troškimu rams- 
tomasi; čia tiks pavyzdys garbėtroškos, geidžiančio pasaulį savo valiai 
palenkti — žmogaus, kurs džiaugiasi galįs sau pavestuosius rikiuoti, 
kai kada, gal, net ir kankinti, taip pat ir histeriko, trokštančio, kad 
kiti jo užgaidoms tarnautų. Abiem šiais atvejais iškišama į priekį toji 
sfera, kurią būtų galima pavadinti žmogaus patybe (,,aš pats“); tatai 
sfera, paliesta savanaudiškumo, tuštybės, bet taip pat ir lobio meilės. 
Visur čia pabrėžiama tai, kad — aš esu, tiktai aš, kurio tuštybė ku- 
tenama, kuriam šis puikusis papuošalas priklauso, — aš, šis empiri- 
nis žmogus. Kiekviename galios troškime pabrėžiama empirinė pa- 
tybė. Ši geidžia save jausti, save teigti — tam tikslui reikalinga 
priešprieša; tai, kas svetima, pats svetimumas turi palikti neišardy- 
tas; bet, antra vertus, ta priešprieša neturi lygiomis eiti su patybe; 
jinai patybės atžvilgiu turi būti sumenkinta, pažeminta, paklupdyta, 
gal, net jos savita vertė sunaikinta. 

Bet iš to paaiškėja ir tai, kad šis galios troškimas yra priešingas 
protiniam bei estetiniam daiktų apvaldymui.  Pažinime ir estetinėj 
žiūroj patybė jokio vaidmens nevaidina. ,,„Aš“ kaip tik panaikina 
save kaip patybę, kad daiktus galėtų į save įtraukti, jiems visiškai 
atsidėti. ,„Nesusiinteresavimas“, ,,nevalingumas“, kuriuos Kantas 
taip labai pabrėždavo, šia prasme galioja ne vien estetiniam atvejui, 
bet ir pažinimui — abeja yra „objektyvu?'', atitolę nuo patybės tuo 
metu, kai ji atsideda objektams. Gal, net už pažinimą dar besąlygiš- 
kiau daiktams atsidėti yra linkusi estetinė žiūra, nes šiai pastarajai 
nereikia, kaip pažinimui, naudotis sąvoka, norint prie pasaulio pri- 
eiti; tarp „aš“ ir daiktų nėra jokio tarpininko.  Estetinėj žiūroj mes 
daiktui tiesiai veidan žvelgiame, leidžiame jam mumysna įsiskverbti, 
atsidedame jam. Bet, štai kas įstabu: atsidėjimas yra patybės, bet ne 
aukštesniojo ,,aš“ panaikinimas. Atsidedant daiktui, įsileidžiant jį 
savin, jis patampa mūsų, su mumis dvasiškai suauga, mes jį apvaldo- 
me. Per atsidėjimą, mūsų patybės panaikinimą gimsta mūsų apval 
dymas, — tarpeklį tarp mūsų ir daikto panaikina mūsų suvokimas. 
Bet tai nereiškia, kad nugalėtojas yra daiktas, kad jisai galų gale 

mus pasivergia. Atvirkščiai: kaip tik iš tos įtampos, reikalingos sve- 
timumui nuveikti, išauga save teigiančio „aš“ laimės jausmas. Tai 
nuostabus visiško estetinei žiūrai atsidavimo dvižaismis, visiškas pa- 
tybės panaikinimas — idant „aš“ juo pilniau galėtų apvaldyti 
daiktą. 

Dabar: šiuo daikto visų visiško mumyse ištirpimo atveju euritmi- 
nis suskirstymas yra būtina sąlyga, neišvengiama priemonė: daiktas 
turi būti taip paruoštas, kad jis ir iš tikrųjų būtų permatomas, į žiūrą 
įtraukiamas. Šita sąlyga neįvykdyta, jei paveiksle, štai, va, žmogus, 
namai, tenai vėl miško kraštas atvaizduoti nesurištai — atsitiktinai — 
be jungties. Daiktas darosi žiūrai pagaunamas suskirstymu, suritma- 
vimu, tai leidžia kiek galint daugiau, kiek galint vieningesniu mostu 
jį peržvelgti ir sugriebti. 


5 


Ar iš tikrųjų daikto peržvelgimas iš „aš“ pusės, jojo apvaldymas 
yra galutinis euritminės tvarkos tikslas? Jei taip būtų, tai išeitų, kad 
ir protinis pažinimas, ir estetinė žiūra remiasi vienu pamatu; nes 
abudu vienodai stengiasi per tvarkantįjį suskirstymą apvaldyti daiktą. 
Jei tai būtų tiesa, tuomet estetinę žiūrą reiktų laikyti laimingesniu 
varžovu, kuriam drauge siekiamą tikslą sekasi iki galo įvykdyti: jei 
abu — pažinimas ir žiūra — siekia apvaldyti daiktą, ir abu per atsi- 
dėjimą daiktui ir per jo priėmimą į „aš“, tai juk tie patys momentai 
estetiniame pavaizdume galės pasireikšti betarpiškiau, gryniau, su 
mažesniu trynimusi, negu protinio pažinimo sąvokinėj prigimty. 


Tačiau ne tokie paprasti yra tie dalykai: irracionalistinis intelek- 
tualizmas estetikoj, kurs estetiniame daikto suvokime nori matyti 
aukštesnę, atbaigtesnę pažinimo lytį, negu sąvokiniame, negali būti 
pripažintas paskutiniu estetikos žodžiu, kaip ir racionalistinis 17-ojo 
ir 18-0jo amžių intelektualizmas, matęs estetinėj žiūroj painesnę, ne- 
ryškesnę ir todėl netobulesnę pažinimo lytį. Net jei estetinei kon- 
templiacijai, tajam daikto perregėjimui priskirsime pažinimo po- 
būdį, tai vis tiek tokio estetinio pažinimo tikslas, kėslas ir reikšmė 
liks kitoniški, negu sąvokinio (protinio) pažinimo. 

Mes esame įpratę „pažinimą“ aiškinti — net norėdami psicho- 
logiškai mąstyti — perdaug pagal jo gnoseologinę reikšmę, pagal 
išgalę daiktą suvokti, žiūrint į jį tarsi į kokį neutralų teleskopą, ku- 
riame, atsižvelgiant į daikto pobūdį, tereikia objektyvą vis kitaip 
nustatyti. Tačiau, jei kalbama ir apie tą patį daiktą, pažinimas, psi- 

chologiniu atžvilgiu, gali kiekvieną kartą visiškai ką skirtinga reikšti. 
Taip, inteligentas „žino“, kad Amerika nuo Europos yra už daug 
tūkstančių kilometrų; jūreivis, plaukiąs buriniu laivu iš Hamburgo 
į Buenos Airesą, irgi tatai „žino“. Logiškai, protiškai tarp šių dviejų 
žmonių žinojimų skirtumo nėra, bet psichologiškai šiedvi žinojimo 
rūši skiriasi kaip dangus nuo žemės. Jūreivis, kurs savaitę iš savaitės, 
prieš akis turėdamas bekraštę jūrą, audroje, lietuje ir tyliam dienų 
gūdrume tuos tūkstančius kilometrų iš lėto plaukia, yra „,patyręs“', 
„išgyvenęs“, ką šis nuotolis reiškia. Pastarasis įgavo jam asmeninės 
reikšmės, gi kai inteligentas yra įgijęs tik paprastas sąvokas. Inteli- 
gentui pažinimas sulindo tik į jojo proto kapšą — jūreiviui jisai pa- 
lietė visą psichinį būvį. 

Lemiamasis skirtumas yra šis: pažinimas gali turėti „asmeninės 
reikšmės“ ir gali jos neturėti; jis gali asmenybės ,„būvį“, josios ,,sub- 
stanciją““ bei „realumą“ paliesti, bet gali pro ją ir praplaukti. Rasi 
visus laipsnius, pradedant nuo visų labiausiai išviršinio, kiaurai są- 
vokinio, iki tokio pažinimo, kurs būvį visiškai pertvarko arba su- 
griauna. Apie žmonių mirtį laikraščiuose skaitome kasdien; mes 
„žinome“ apie tai tiek pat, kaip ir tie, kurie jiems buvo artimi, juos 
mylėjo ir brangino. Vienok — ką tasai žinojimas reiškia mums ir 
ką jiems! Vienam jis sunaikina psichinį būvį visam gyvenimui, iš 
jo liko tik šešėlis to, kas pirma buvo; mes, gal būt, tik užregistravome 
faktą, kad pono X nebėra gyvųjų tarpe. Arba: jaunikaitis, išvykda- 
mas iš tėviškės, apie gyvenimą „žino“ labai daug. Jisai žino, kad 
svetimaisiais negalima pasikliauti, kad jaunystė greit prabėga, ir todėl 
reikia ja pasinaudoti; ir daug dar ko kita žino, ko jį jo tėvai iš savo 
pačių patirties yra mokę, — jei jis bus labai geros valios, tai tikės 
ir tų patarimų teisingumu. Bet, štai, dėl kažin kokio žmogaus vieną 
vienintelį kartą skaudžiai pasimokė; tasai, jo patikėtas, jam sume- 
lavo — ir kas iki šiol tebuvo sąvokinis pasaulio pažinimas, virto per- 
gyventu pažinimu: sąvokinis pažinimas tapo asmeniniu. 

Iš to matyti, kuo skiriasi sąvokinis (protinis) nuo estetinio paži- 
nimo: sąvokiniame pažinime daikto apvaldymas per sąvoką yra ga- 
lutinis tikslas. Pagaliau įtampa tarp mūsų „aš“ ir daikto tebepasi- 
lieka jame ir toliau: „aš“ stovi priešais jam svetimą daiktą, perregi jį. 
Net jei pažinimas patiems naudiškiausiems, asmeniniams tikslams 
tarnauja — kaip pažinimas jis yra objektyvus, nesuinteresuotas, kon- 
templiatyvus. 

Gi estetinei žiūrai daikto apvaldymas regėjimu bei kontempliacija 
yra tik priemonė tikslui pasiekti. Estetinis objektas turi įgauti asme- 

ninės reikšmės, atsiremti į ,,aš'' būvį, — jisai turi būti ,,pergyventas'', 
ne vien sužinotas. Ir kasdieniame gyvenime mes žinome, kad erdvė 
turi gilumą, mes tatai net kiekvieną momentą, akis praverdami, ma- 
tome. Bet menas tuo nesitenkina: erdvės gilumą reikia ,,pergyventi''. 
Menininkas stato eilėmis — sakysim, bažnyčioj — šulą už šulo, vie- 
nodo aukščio ir vienodais nuotoliais, suriša juos arkomis; akį tatai 
traukia į gelmę, ir ji erdvės gilumą matuoja jos pripildymu, perkir- 
timais, atstumais bei dydžių santykiais; nūnai pergyvename erdvės 
gilumą, — jos užbaigtą uždarumą, arba kartais — josios plotį. 

O tokiam prie „aš“ priartinimui ritmiškas sutvarkymas dvejopai 
padeda. Kartais šiuo sutvarkymu mes daiktą apvaldome, jis, į mus 
artėdamas su savo turinio vertybėmis, įgali mumysna įsiskverbti ir 
mums reikšmės įgyti. Šia linkme euritminė tvarka tik padeda ki- 
toms vertybėms dirvą paruošti — ji yra formali vertybė. Bet eurit- 
mija turi dar ir savitą savo reikšmę: harmonija, vienovė, pusiausvyra 
yra asmenybės giliausios tendencijos.  Josios lytyse pasireikšdamas, 
daiktas jas patenkina. Patirtojo daikto (ir ne tik pažinimo prasme 
patirtojo, bet taip pat pergyventojo daikto) vienovė su mūsų asme- 
nybės būvio sąlygomis perveda ją [asmenybę] iš chaotiško būvio 
į gilesnįjį, euritminį jos planą. Bet dabar euritmija iš grynai forma- 
lios darosi teigiama turinio vertybe, ir taip stoja eilėn su teigiamomis 
visai kitos kilmės vertybėmis, apie kurias bus toliau kalbama. 

Radę estetinę žiūrą esant priemone daiktui prie to privesti, kad 
jis įgautų pergyvenamą reikšmę asmeniui, mes priėjome giliausiąją 
estetinės būties vietą: visos, kad ir skirtingiausios, vertybės susijungia 
tame viename momente. 

Štai, ko nepastebėjo psichologiškai empirinė estetika (kiek ji ne- 
apsilenkė su savo pačios principais), būtent, jog pagrindinis estetinis 
poveikis ne tik kad gamina tam tikrus atskirus pergyvenimus, bet 
pasiekia ir gilesnįjį klodą, patį subjektą, jojo būvį, substanciją, 
realumą. 

Nesakome, kad estetiniai pergyvenimai dar ir kaip psichiniai įvy- 
kiai nėra kitaip sudėti, negu pergyvenimai kitokios kilmės. "Tačiau 
jųjų kitokumas imasi ne iš jų pačių. Pastarasis seka iš to fakto, kad 
estetinėj sferoj daiktai kitaip mūsų asmenybę liečia, negu šiaipjau 
gyvenime. Pergyvenimų kitokumas yra tik padarinys kitoniško asme- 
nybės realumo, kurį pergyvenimai išreiškia. Tatai nulemia ne tai, 

kad pergyvenimai yra labiau įtempti, bet tai, kad pats asmenybės 
realumas esti pagautas, gal, net iškeltas, sukrėstas. 

Nelemtas dalykas, kad „pergyvenimo“ žodis net kasdienėj kalboj 
imta vartoti neutralia ir pabrėžta prasmėmis. Plačiau paėmus, per- 
gyvenimas yra visa, kas dedasi sąmonėj: tiek pažinimas, tiek ir su- 
vokimas, jautimas, norėjimas. Bet iš kitos pusės pažvelgus, yra štai 
kaip. Mes jau kalbėjome apie tai, kad tik per meninį dorojimą erdvė 
tebūna „pergyvenama''; iki tol ji, daugių daugiausia, testi suvokiama. 
Pergyvenimas pabrėžtąją prasme asmenybės būvį tikte ištinka; tada 
kalbama apie sukrečiantį, apie karo pergyvenimą. Bet duonos kąsnelį 
suvalgyti nebus pergyvenimas. Aplamai, psichologinė estetika, kuri 
į sielinius faktus žiūrėjo kaip į slinkimą pergyvenimų, paimtų neutra- 
lia prasme, ir laikė juos sąmonės duomenų seka — nesuprato psichi- 
nio paveikumo to, kas tikrai estetiška. Geriausiu atveju, ji tą pa- 
veikumą tegalėjo įžiūrėti jausmuose, asmenybės būsenų pasikeiti- 
muose; tačiau visados ji pasiliko sferoje, priklausančioje išviršiniam 
psichiniam klodui. Todėl ir yra taip, kad mes jaučiame, jog dažnai 
keisti matafizinės estetikos aiškinimai yra teisingesni už kruopščiuo- 
sius psichologinės estetikos pergyvenimų suskaidymus. Nes metafi- 
ziniai aiškinimai paliečia tą lygmenį, kuriame meninis poveikis 
vyksta, gi estetikai psichologininkai, tiksliai šventovės prieangį apraši- 
nėdami, nebepastebi, kaip vyriausieji kunigai traukia pro šalį į šven- 
tų švenčiausiąją vietą. 


7 
Pamėgdžiojamosios vertybės 

Remiantis šiais požiūriais, ir daug ginčų kėlusioji pamėgdžiojimo 
teorija naujai nušvinta. Ji labai dažnai yra buvusi atremta, bet kas 
šimtmetis vis iš naujo iškilo. Prieš ją nukreiptieji priekaištai visi 
yra vykę, tačiau jie niekada jos nesužalojo. Jai prikišama, kad nuo- 
gas atvaizdavimo faktas terodąs, jog daiktas vien padvigubinamas, 
ir kad, pagal kraštutinę pamėgdžiojimo teoriją, tikriausias meno vei- 
kalas turinti būti fotografija; kad, pagaliau, pamėgdžiojimo teorijos 
sąvokai net tokiai plačiai esant, su ja tesiderinančios tik imituoja- 
mojo meno šakos: plastika, tapyba, poezija, bet ne architektūra, mu- 
zika, ornamentika, šokis. Pastarasis iš tikrųjų tinka pamėgdžiojimo 
teorijos išimtiniam dominavimui sugriauti; bet, rodos, ir tada dar 
jinai galės mus patenkinti, jei bent siauresniame pamėgdžiojamojo 
meno sektoriuje sugebės pasiteisinti. Tačiau ir čia nesunku paro- 

dyti, jog ir šiam reikalui jos neištenka, ir kad nei egiptiečių, nei 
graikų, nei renesanso, neigi baroko menas į ją piinai neįsiderina — 
taip pat be išimties jokia meno linkmė. 

O vis dėlto: kiek tik apima pamėgdžiojamasis menas, bent vieną 
jojo meninės vertės momentą visados galima rasti paties atvaizda- 
vimo fakte, neidealizuotame atkūrime, nesiekiančiame nieko dau- 
giau, kaip tik parodyti daiktą, koks jis yra savo esmėje — nei pa- 
gražintas, nei pagilintas, nei stilizuotas. Tik palyginkime kūną tik- 
rovėje ir natūraliai atvaizduotą, su tikrosiomis spalvomis bei lytimis, 
su stotu (poza) ir judesiu, gyvybe ir pavidalu, paprastai ir teisingai 
parodytą. Atvaizde pamatysime reikšmingumą subjektui, kurio tik- 
rovėje niekados nerasi.  Atvaizdas leidžia mums tai, ką matome, 
viso to pilnybę ir kokinę esmę gryniau pergyventi, negu pats realu- 
mas. Bestilizuojant — kas atvaizduojant visuomet įvyksta — iškyla 
pavaizdieji momentai, objekto išvaizda išeina į priešakinį planą; fik- 
suojame esmę su jos spalvomis bei lytimis, ir tuo ji mūsų pergyve- 
nimui priartėja. Taip tai jau pats atvaizduojamumas yra meniškai 
vertingas, net jei jis atsisako nuo daikto atrankos, idealizavimo ir 
meninės koncepcijos.  Psichiniu atžvilgiu, atvaizdo realumas įgali 
būti realesnis už vadinamąjį realumą. 


Net fotografija — ne meninė fotografija siauresniąja prasme — 
turi šios atvaizduojamumo vertės, nors ir ne kiekviena vienodai: esa- 
ma lėkštų ir įspūdingų fotografijų, įgalinančių atvaizduotąjį dalyką 
intensyviai pergyventi. Aišku, tą pat galima pasakyti ir apie me- 
nininko gamintuosius atvaizdus. Todėl pavidalinamasis menininko 
uždavinys galioja ir šitaip suprastajai pamėgdžiojimo teorijai (kuri 
nieko nežino apie menininko pažiūrą); jis neprivalo kaip tinkamas 
vaizduoti, bet atvaizdą turi taip suformuoti, kad tai, kas parodoma, 
būtų galima grynai ir intensyviai išgyventi (ko Hildebrandas ir Cor- 
nelijus iš plastikos bei tapybos reikalavo). 

Grynojo pamėgdžiojimo vertybe paremtos visos pamėgdžiojamo- 
sios meno šakos; ji apsprendžia net ir esminę poezijos vertę. Tačiau 
„atvaizdas'' čionai netenka savo tiksliosios prasmės: aplamai, poezija 
atgamina skirtingos rūšies medžiagoj: besiplėtoją įvykiai, atsitikimai, 
matomieji daiktai privalo būti žodžiais perduodami, bet ne nukopi- 
juojami. Vis dėlto, imituojamoji intensyvaus pergyvenimo vertybė 
atvaizduojant nežūva, tik ją pakeičia kitoniškos poezijos sąlygos. 

Instinktyvi tokios vertybės nuovoka yra išreiškiama reikalavimu, kad 
poezija turinti būti „vaizdinga“. Remtis šiuo reikalavimu, pagal jo 
pirmykštę žodinę reikšmę, būtų nesąmonė. Tarsi taip, pažodžiui imant, 
prasčiausias paveikslas — kiek mums rūpi atvaizduojamasis daiktas — 
negalėtų būti vaizdingesnis už geriausią eilėraštį! Vaizdingumą taip 
supratus, žodinis menas visados būtų žemesnis už vaizduojamąjį. 

Lygiai taip pat šis reikalavimas negali išsilaikyti ir paimtas vaiz- 
duojamojo daikto paveikslingumo prasme: tam tikrais atvejais pa- 
veikslingumas gali būti teigiamybė, bet tatai nėra reikalavimas, kurį 
be niekur nieko privalu taikyti žodiniam menui. Ir puikiausiuose eilė- 
raščiuose paveikslingumo kartais visiškai nerasi. Taip ir klausi savęs, 
kas, štai, šiose Goethės eilėse galėtų būti paveiklingai vaizdinga: 


Warum gabst uns, Schicksal, die Gefūhle, 
Uns einander in das Herz zu seh'n, 

Um durch all! die seltenen Gewiūhle 
Unser wahr Verhaltnis auszuspahn?... 
Sag, was will das Schicksal uns bereiten, 
Sag, wie band es uns so rein genau! 

Ach, du warst in abgelebten Zeiten 
Meine Schwester oder meine Frau““. 


O vis dėlto kažkas vaizdingumui gimininga čia matyti. Jokio pa- 
veikslingumo nei vaizdingumo, regėtų objektų juslinio pilnumo pras- 
me, o vistiek vaizdinga, teisingai šį žodį supratus. Vaizdinga čia ne 
tai, kas vaizduojama; bet mes esame įgalinti situaciją — tiek vidu- 
jinę, tiek išorinę — įžiūrėti ir intensyviai pergyventi.  Objektyvusis 
ir subjektyvusis suvokiančiojo atsiliepimas pavirsta stipriausiai per- 
gyvenamu realumu, pergyvenimas yra tikras kiekvienoj eilutėj ir 
kiekviename posakyje. "Tatai galima ir vaizdingumu vadinti; čia bus 
vaizdingumas be paveikslingumo. Tačiau tiksliau šis vaizdingumo 
reikalavimas išreiškiamas taip: poetinis atvaizdavimas turi pasiekti 
aukščiausią įsotinimo laipsnį, norėdamas, kad iš jo trykštų stipriau. 
sias pergyvenimas. Tokiam įsotinimui viena iš daugelio kitų prie- 
monių yra paveikslingumas. Ją vienintele laikyti, reikštų poezijos 
sąvoką susiaurinti ir jos nesuprasti. Goethės eilėraščio situacija nėra 
paveikslinga, bet užtat kiek tik begalint įsotinta. Ir tokiu pat būdu 
reikia, kad bet kokio žodinio meno veikalo objektas bei situacija 
būtų atvaizduojami įsotintai. "Tuomet, jį pagaunant, gali gimti tasai 
tikrasis pergyvenimas, kurs yra esmingas kiekvienam meniniam su- 
vokimui. 

Kiekvienas realizmas bei natūralizmas teikia pirmenybės šioms 
grynai imituojamosioms vertybėms tiek vaizduojamajame mene, tiek 
ir poezijoj. Šiai srovei, kuri linkusi į grynąjį atvaizdavimą, vaizduoja 
masis turinys, kopijuojamasis daiktas estetiniu atžvilgiu yra abejingas. 
Nupiešti madoną jai nėra vertingiau, negu nupiešti kopūsto galvą; 
gražiausias reginys [peizažas|, bjauriausioji lindynė yra šiai linkmei 
lygios vertės meniniai siužetai. Negana to, ji estetiniu atžvilgiu abe- 
jingiems daiktams linkusi net pirmenybės teikti; nes, kai jau daiktas 
vyra estetiškai vertingas, tai gresia šioks toks pavojus kopijavimui būti 
išstumtam iš jo pirmaeilės vietos ir atvaizdui virsti tik priemone kitų 
estetinių kategorijų vertybėms iškelti ir formuoti. 

Daikto kopijavimu atvaizdavimas dar neišsibaigia. Imituojamųjų 
vertybių ribos yra platesnės. Net griežtasis realizmas beveik niekados 
nesitenkina atvaizduodamas daiktą tokį, koks jis paprastai yra. Smer- 
kiamasi giliau; atkuriant būtį, norima ir jos esmę atkurti. 


Idealistinės meno linkmės yra paprastąją esmės sąvoką iškraipiu- 
sios. Žmogaus kūno esmės atvaizdavimu jos laiko atvaizdavimą tokio 
kūno, kurs jo idėją tobuliausiai atitinka, kurs nė trupučio nenukrypsta 
nuo jo normos ir kurs gryniausiai įkūnija žmogaus tipą. Jei ši pažiūra 
be jokių išlygų būtų teisinga, tai tik graikų plastika arba renesanso 
klestėjimo menas tegalėtų pretenduoti į grynąjį esmėvaizdos meną. 
"Tačiau toji pažiūra į esmės sąvoką įmaišo visą eilę kitų sąvokų, nebū. 
tinai su ja susijusių: kartais esmės ji neskiria nuo idealios esmės; 
idėja ir idealas jai yra viena. Kūno esmę jai sudaro iškėlimas, pabrė- 
žimas idealiųjų kūno bruožų. Iš to yra gimusi viso idealistinio meno 
teorija, bet — tik idealistinio. 

Tačiau kartais vėl ji esmę sumaišo su giminės esme. Visa, kas žmo- 
guje individualu, aukojama tam, kas aplamai žmogiška. Pagal šią 
pažiūrą, vaizdavimas esmėvaizda teiaikytinas tik tiek, kiek jis perduo- 
da tai, kas aplamai žmogiška; taip pat ir šį reikalavimą gali patenkinti 
vien idealistinis menas. 

Bet esmėvaizdos esama ir kitokio pobūdžio. Ir realistiniame por- 
trete — Franz Halso Hille Bobbės atvaizde, Goyos Ispanijos karalienės, 
arba Sharaku aktoriaus atvaizde — atskiruose, tarsi atsitiktiniuose 
momentuose suspinksi kažkas bendra, esminga, įglausta į atsitiktinybę. 
Iš šio duotojo individualaus žmogaus judesio, raiškos ir pozos spindi 

kažkas būdinga, esminga, tipiška. Tik gryna žmogaus kopija, neiške: 
lianti šio to esminga — nors, kaip sakyta, ir joje slepiasi meninių ver- 
tybių — nebus portretas, bet tik atgaminimas žmogaus kaip atsitik 
tinės gamtinės būtybės. Tikrasis portreto menas leidžia kai kurioms 
esmės savybėms šiek tiek prasikišti ir iš ten, kur vaizduojama kas 
individualu bei individualiausia. Nesąmonė yra ieškoti to, kas esmin- 
ga, tik bendrame tipe — kaip, va, tame, kas visiems žmonėms, lyg 
kokia norma, yra bendra, — net kiekvienas atskiras žmogus, atskira 
kėdė, atskiras rakandas turi savo esmę. O menas sugeba bet kokią 
bendros, tipingos bei individualios esmės rūšį atvaizduoti. Jis, kaip 
idealistinis menas, gali apsiriboti bendrų idealizuotų tipų esme, saky- 
sim, jaunikaičio, mergaitės, atleto (nors ir čia esama įvairiopų at- 
vaizdavimo galimybių — kad net galima gauti tikrai ypatingų jauni- 
kaičių, mergaičių, atletų tipų, kuriems tik žodinių pavadinimų stinga). 
Bet yra galima ir individualią, individualaus žmogaus arba net pasta- 
rojo individualią situaciją atvaizduoti. Ir pagaliau dar galima, kaip 
kai kurios ekspresionizmo linkmės tai daro, tik paties daikto esmę 
išgauti, visai nepaisant jos empirinės apraiškos. Mes esame jautrūs, 
skirdami, ar meno veikalas išsibaigia vienomis atsitiktinybėmis, arba, 
ar jis jose įkūnija ką esminga, nors retai tepavyksta tą mūsų jausmą 
žodžiais pagrįsti. 

Taigi antrasis imitacinis vertybių momentas — esmėvaizda — 
išveda už daikto grynojo atgaminimo ribų. Meno veikalas yra it raštas, 
kurs žinovui šį tą ir daugiau pasako, negu tik jojo ženklai. 

Iš kiekvieno atgaminimo, ne tik vaizdiniame mene, bet ir epe, 
dramoj trykšte trykšta esmė: toks, o ne kitoks yra žmogus. Ir dar dau- 
giau: kiekviename apsakymėlyje, kiekvienoje tikrai vertingoje dramo- 
je ne tik žmogaus, situacijų, žmonių tarpusavio santykių, atsitikimų 
esmė yra iškelta, bet kartu su tuo yra čia ir esmė pasaulio, kuriame 
visa tai vyksta. ,,Toks yra gyvenimas, toks pasaulis“, — neištartai 
byloja iš kiekvienos dramos, kiekvieno apsakymėlio. Toks, štai, tra- 
giškas, gilus, toks chaotiškas, toks prasmingas arba beprasmis yra pa- 
saulis, toks yra likimas; tokie įnoringi, savanaudžiai, tokie geri ar blogi 
yra žmonės. Taip, tos kadaise — aš viliuos, tik kadaise — tiek mėgia- 
mos mokyklose rašomųjų darbų temos: ,,„Ko mus moko Goethės Ifi- 
genija?'? arba: ,,„Ko moko Mykolas Kohlhasas?"', kokios jos bebūtų 
siauramintiškos — tarsi rašytojas tuo tik pavyzdžius tedavė, norėda- 
mas bendrąsias tezes įrodyti, — vis dėlto remiasi vienu dalyku, būtent, 
tuo, kad už kiekvieno veikalo ir kiekviename veikale slypi pro jį pra- 
sišviečiąs pasaulio paveikslas, kurs savaime, berods, nieko pamokoma 

neturi, ir kurs netįso it šūkių kaspinas veikėjams iš burnos, kaip pras- 
tųjų rašytojų kūriniuose, bet kurs sudaro tik tą atmosferą, kurioje 
įvykis sukasi, ir kuri prasišviečia pro kalbas, atsitikimus, pro visą 
įvykių ritmą. 


10 


Kokia gi yra meno veikale esmės psichinė reikšmė? Jinai yra dve- 
jopa: formos — panaši į ritminių principų reikšmę — ir turinio, kuri 
vienoj eilėj statytina su atvaizdavimo principu. 

Iš pradžių — formaliu atžvilgiu — ir esmės išlukštenimas padeda 
padaryti daiktą suprantamą, suvokiamą, perregimą. Per simetriją ir 
sutvarkymą mes jį suvokiame iš lauko, nelyginant iš priekio apglėbia- 
me, savin įtraukiame. Bet esmėje mes daiktą suvokiame iš vidaus, 
išsigriebiame jį iš gilumos ir paimame jį savo valdžion. Sakysim, rea- 
listiniuose portretuose esmė prasimuša pro atskirus elementus: mes 
juose suvokiame tų žmonių esmės ir būties vienovę. Pavaizdžiai regi- 
moji esmė šioje linkmėje vykdo panašią psichinę estetinio pergyveni- 
mo funkciją, kaip ir sąvokinė esmė pažinime. Pažinime mes sąvokomis 
suvokiame fizikinę elektros esmę, ir jau atskiras elektrinis reiškinys 
nebėra mums nesuprantamas ir svetimas. Tokiu pat būdu meniniame 
portrete atskirą veido bruožą mes matome iš paprastųjų faktų eilės 
ištrauktą, taigi iš atsitiktinybių sferos iškeltą; dėl to jis bus prasmingas, 
įvaldomas, perregimas. 

Net dar vieną žingsnį žengteli pirmyn euritminio ir esmės suvoki- 
mų panašumas meno pergyvenime. Euritminiame suvokime dviejų 
priešingų asmenybės veiksenų (funkcijų) įtampa sudaro vieną per- 
gyvenimo dinamikos dalį. Lygiai tas pat pasakytina ir apie esmės su- 
vokimą. Nebent tik toks tėra skirtumas, kad lemiamasis įtampos mo- 
mentas čia yra pasislinkėjęs kiton vieton. Euritmijoj svarbiausias 
dalykas yra įtampa tarp daikto svetimumo ir jo priėmimo (įvedimo) 
į „„aš'', tarp asmenybės atsidėjimo daiktui ir jos įsiteigimo — čionai 
gi, esmę suvokiant, įtampa vyksta tarp to, kas tik individualu ir to, 
kas esminga. Jei iš tikrųjų svarbu būtų tik tai, kad, žmogaus esmei 
padedant, privalu portrete individualius bruožus protu apvaldyti, tai 
galų gale visa reikšmė atitektų pajungimui (subordinacijai), įjungi- 
mui [į sistemą]. Pagal šią pažiūrą, estetinė žiūra būtų nedaug kas 
daugiau, kaip atskiro dalyko pažinimo lytis — pažinimo to, kas 
bendra — kaip kad dėsnio pažinime. Tačiau skirtumas nuo dėsnio 
pažinimo kaip tik ir paremtas tuo, kad svarbiausia yra ne atskiro 
dalyko įjungimas į tai, kas bendra — kuo paneigtume to atskirojo 

dalyko vertingumą — bet kaip tik atvirkščiai: estetiniame pergyvenime 
abiejų momentų savitarpio santykiu abu juodu esti iškeliami ir pa- 
brėžiami. Užvis būdinga yra štai kas: dvi sakytosios mūsų dvasinio 
gyvenimo vertybių tendencijos susivienija — linkimas į tai, kas indi- 
vidualu, ir linkimas į tai, kas bendra, esminga. Tarp jų gimsta įtampa; 
bet vis dėlto tie linkimai susilieja į vienovę. Gali mus sužavėti tai, kas 
individualu, kaip dar niekas kitas nėra sužavėję, o kartu mes jam vis 
tiek nepasiduodame, nes apvaldome jį per jame suvokiamąją esmę, 
kurioje suvienoviname visus atskiruosius bruožus. O jei mes, pasirem- 
dami euritmijos principu, estetinę žiūrą panašia laikome su dėsnio 
pažinimo reikšme gamtos moksle, tai dar drąsiau galime meninį esmės 
suvokimą tame, kas individualu, lyginti su istoriniu pažinimu. Ir 
pastarajame individualumas to, kas individualu, nėra paneigiamas; 
anaiptol, tatai juk yra rūpimasis objektas, o tačiau jisai svarbus tik 
tiek, kiek jame bendroji plėtra apsireiškia. Ne grynas individualu- 
mas — pavyzdžiui, dviejų vasarotojų pašnekesys, išėjus pasivaikščioti 
Emsos paupiais — rūpi istoriniam pažinimui, bet, aiškus dalykas, jį 
domina tai, ką, būtent, Benedettis kalbėjo su Prūsų karaliumi Vil 
helmu, nes pro šį pašnekesį prasišviečia istorinė plėtra. O, antra 
vertus, šiaip ar taip, istorinė plėtra bus istoriškai juntama ir įdomi 
atskirybėje. 

"Tačiau ir čia galima vėl aiškiai justi mokslinio ir estetinio pažini- 
mų priešingumą: iš tikrųjų, istorinis pažinimas pabrėžia to, kas atskira 
ir kas bendra, santykio įžvelgiamumą tik dėl paties pažinimo. Todėl jis 
tenkinasi nepavaizdžiomis proto žiniomis. Bendra istorinė plėtra pa- 
šnekesy ne pati viena yra pavaizdžiai pagaunama ir tikrai atvaizduo- 
jama, bet ji yra turima galvoje, mąstoma drauge su tuo, kas indivi- 
dualu. Gi estetiniuose dalykuose, suvokiant esmę atskiro žmogaus arba 
žmonių iš viso, situacijos arba pasaulio vyksmo — toji esmė visados 
pati darosi pavaizdi. Visai atsidėję, mes suvokiame pavaizdų indivi- 
dualumą to, kas individualu. Regėdami atskirą bruožą veide, atskirą 
raukšlę, atskirą liniją, atskirą vaizduojamojo žmogaus judesį, mes 
vienkart suvokiame jųjų svarbumą išreikšti esmei — pačiam atvaiz- 
davimui. 

"Taip tai esmėvaizda, be formaliosios savo reikšmės, būtent, [sten- 
gimosi] atskirus bruožus suvienodinti ir pasaulį padaryti perregimą, 
turi dar ir kitą, estetiniu atžvilgiu pranašesnę — turinį liečiančią 
reikšmę. Pati esmė yra verta būti vaizduojama ir kontempliuojama 
(įžiūvima). Ir vėl: šis kontempliavimas (įžiūrėjimas) nėra tik paži- 
nimas, jis yra pergyvenimas. Meninėj kontempliacijoj esmę suvokia- 

me ne objektyviai ir ne sąvokomis, bet ji čia pačiai asmenybei tampa 
reikšminga; mums ji priartėja, mes ją pergyvename. 


Būties atvaizdavimas ir esmės atgaminimas — ir viena ir kita 
priklauso imitacijos sričiai. O esmė yra daiktuose. Bet menininko 
kūrybinis darbas bus platesnis ir svarbesnis esmę atgaminant, negu 
tik daiktą atvaizduojant. Būtį sugeba suvokti ir nemokša, neturįs me- 
ninio nusistatymo, bet jis nesugeba jos pergyventi. Todėl atvaizduojant 
menininko uždavinys yra paversti pilnai išgyvenama tai, kas tik ži- 
noma. Menininkas paaštrina mūsų girdą ir regą, per jį sužimba ir nu- 
švinta mūsų apsiblaususios akys. Su esmės atgaminimu menininkui 
jungiasi didesnis uždavinys: iš viso, ne kiekvienam lemta daiktų esmę 
net išvysti. Ją iš pradžių tenka iš po gryno pavaizdumo gaubto ištrauk- 
ti — mūsų akys yra aklos esmei pamatyti; menininkas turi jas atverti. 
Nuo seno mums pažįstami žmonės, daiktai, situacijos atrodo nauji ir 
vis dėlto artimi, jei tik menininkas jų gyvybę iškėlė ir įgalino mus ją 
pergyventi. Jisai yra rykščianešis, žinąs, kur esmės gyvybės versmė 
kiekvienam menininkui vis kitoniškai trykšta; nes kiekvienas jų įžvel- 
gia vis kitą daiktų esmės pusę. 


Tai, kad mes esmę turime ir išgyventi, o ne vien pajusti, pagrin- 
džia ir didžiulį skirtumą tarp sąvokinės ir meninės tiesų. Tasai ,,„Taip 
yra", būdamas protinio darbo išdava, priklauso nuo nuginčijimo, 
patikrinimo bei pamatavimo. Meninės tiesos ,„Taip yra'' — tai per- 
gyvenamasis akivaizdumas, — vis tiek, kad ir šios tiesos turinys, proto 
požiūriu, būtų kažin kaip abejotinas. Jei kas mane įtikinėja, jog pa- 
vasarį pasaulis kitoniškai atrodysiąs — geriau ir tobuliau, — tai tokią 
abejotiną jo nuomonę aš sumušu tvirtais įrodymais. Protautojui jo 
įsitikinimas bus nesąmonė. O menininkui? 


Die linden Lūfte sind erwacht, 

Sie sauseln und weben Tag und Nacht, 
Sie schaffen an allen Enden. 

O frischer Dutt, o neuer Klang! 

Nun, armes Herz, sei nicht bang! 
Nun muss sich alles, alles wenden'!*. 


Dabar išgyveni tai, ką pirmiau nuginčijai. Ir šį kartą meniniu atžvil- 
giu bus teisinga. 

Teigiamosios vertybės 


Jei ir mokslas ir menas suvokia to paties objekto esmę, tai vistiek 
ji nėra ta pati esmė. Moksliniu atžvilgiu, žmogaus kūnas visų pirma 
yra juslinė apčiuopiamybė, jis yra fizinio pasaulio liečiamybė, darinys, 
sudėtas iš galvos, liemens, rankų, kojų, raumenų, kraujo ir kaulų. 
Už šito viso mokslas, aiškinimais bei apskaičiavimais, suranda jame 
mechanines — keliamąsias bei slėgiamąsias — jėgas. Gi estetiniu 
atžvilgiu kūnas, pirmiausia, yra architektoninis darinys. Estetinis regė- 
jimas nesikreipia į apskaičiuojantį protą, kada jam reikia jėgas ir jų 
įtampas, slėgiamąsias bei pakeliamąsias funkcijas kūne įžvelgti. Este- 
tiškai imant, visa tai betarpiškai randama, regima. Mūsų suvokimas 
rankų svoryje mato jėgas, traukiančias žemyn, gi pečiuose — atlai- 
kančias ir keliančias aukštyn. Liemuo sminga žemyn, o kojose esančios 
aukštyn keliančios jėgos tą liemens svarumą atlaiko. Bet kartu mūsų 
suvokimas, be šių atskirųjų kūno dalių jėgų, žino ir apie kūno visybės, 
arba visuotinę tendenciją: kūnas išsitiesia stačias. Jis ne tik yra mūsų 
akivaizdoj; bet ir stovi prieš mus (priešingai į šalis plytinčiam daiktui; 
pav., dėžutę mes matome prieš save gulinčią); mes galime jį regėti 
energingai išsitiesusį arba silpną, sudribusį arba įsitempusį — vis tai 
momentai, išeiną už materinės medžiagos ribų. 

Tatai gyvybinė charakteristika, gyvybiniai momentai. Specialiau 
mes juos pavadinome architektoniniais momentais; iš to gali pažinti 
jų tikrąją tėvynę — architektūrą. Teodoras Lippsas savo nepralen- 
kiamuose dorėniškųjų kolonų tyrinėjimuose!“ yra išdėstęs, kaip galima 
išaiškinti kiekvienos jų lyties paskirtį, kada tos lytys tarp savęs var- 
žosi, — iš vienos pusės sunkumo ir iš viršaus einanti spaudimo jėga, 
su, iš antros pusės, — aukštyn keliančiomis jėgomis, kurios stengiasi 
tą sunkumą nuveikti; jis yra išaiškinęs, kaip suprasti dorėniškųjų ko- 
lonų lyčių varžymąsi, plaukiantį iš entazės, pajauninimo ir kapitelio. 
Panašius gyvybinius momentus nesunku surasti ir muzikos sąrangoj. 
Net toks grynas formalistas, kaip Hanslickas, negalėjo visiškai jų ne- 
pripažinti. Ir jis turėjo sutikti, kad ir tonai moka veržtis, skubėti, 
susilaikyti ir kopti aukštyn. 

Beje, daugiau turinio muzikai jis nenorėjo pripažinti, tačiau, 
priešingai jo įsitikinimui, tvirtintina, kad už šių momentų ribų visur 
ir visame, kas tik estetiškai veikia, esama psichinių (sielinių) momen- 
tų. Jau paprasčiausiuose estetiniuose pavyzdžiuose yra įrėžti psichiniai 
charakteriai: spalvų esti ramių ir sutvirtėjusių (kaip, pavyzdžiui, įso- 

tintas mėlynumas), arba neramių ir erzlių (kaip žaižaruojąs raudonu- 
mas). Tonų — duslių ir kresnų arba ilgestingų bei nusiskundžiančių'“. 
Mums kartais atrodo, tarytum peizažą yra apgaubusi jausmo prie- 
blanda, slopi, rimta, linksma, gaivi nuotaika. Sudėtingos erdvės figū- 
racijos yra pilnos tokių psichinių charakterių — tik palyginkim jau- 
kią, erdvią renesanso patalpą su Mūnsterio gotikos dvasingu vidumi. 

Bet grįžkime vėl prie žmogaus kūno: ir jis yra ne tik gyvybinių 
bei architektoninių jėgų išraiška, bet drauge ir nešiotojas to, kas žmo- 
giška ir sieliška; bet tai neatrodo visose dalyse vienodai paskirstyta, 
kaip kad yra paskirstyti gyvybiniai momentai. Veide ir rankose psi- 
chinis pradas yra ypatingai sutelktas ir kitas kūno dalis nudažo tik 
neryškia spalva. Yra juk gerų veidų ir gerų rankų, bet niekas nekalba 
apie geras kojas. 

Už grynai juslinio pavaizdumo ribų gyvybiniai ir psichiniai mo- 
mentai sudaro estetinio objekto esmę, jie net eina tikruoju estetinio 
pasaulio branduoliu. Psichovitaliniai momentai, visų pirma, yra tie 
momentai, kuriuos menininkas išgauna, vaizduodamas daiktų esmę. 
Gali jis vaizduoti neva kažin kiek abejingus daiktus, kaip mūro sienos 
dalį arba kiemo kampą. Šie abejingieji daiktai iš karto pasidaro mums 
reikšmingi, koks reikšmingas tegalėtų būti politinis aktas: nes meni- 
ninkas ištraukia gyvybę, kuria tie daiktai kvėpuoja — vienatvę, ap- 
leistą būvį, arba medžiaginio principo — sienų glaisto, kiemo smėlio 
įjausmintą charakterį, spalvų ir lyčių jausminę atošvaistę. 


Keista, kad taip ilgai nebuvo pastebėta psichovitalinio turinio 
reikšmė, kad nebuvo suprasta, jog estetinės žiūros objektas nėra tik 
lytis, bet kad tai, kas vitališka (gyvybiška) ir kas sieliška — yra in- 
tymiausia jo esmė. Tik Herderis tepradėjo tatai pastebėti, o vien 
romantinė filosofija tepadėjo šiai pažiūrai įsigalėti. Bendrai imant, 
muzikos estetikoj tiktai 19-0jo amžiaus pabaigoj teįsivyravo psichinio. 
turinio pripažinimas. 

Grynai imitaciniu požiūriu, vaizdavimas to, kas psichovitališka, 
neduoda nieko esmingai nauja. Jei vertė glūdi pačiame atvaizdavime, 
tai pati vaizduojamojo daikto esmė nėra svarbi: vaizdavimas to, kas 
žema ir menka, silpna ir sunykę, turi tokias pat teises, kaip ir vaiz- 
davimas to, kas galinga, kilnu, gražu. Vien į pamėgdžiojimą teatsi- 
žvelgiant, ir Tenierso ir Paolio Verenesės pasauliai yra vienodai patei- 
sinami; Štifterio atmosferos valyvumas neturi jokių pirmenybių prieš 

De Costerio vaizduojamųjų sėbrų rupumą. Svarbu yra, kaip atvaiz- 
duota, o ne kas vaizduojama. 


Bet nukreipę nuo pamėgdžiojimo dėmesį, pamatysime, kad patys 
savaime psichovitaliniai momentai yra pilni vertybinių priešingybių. 
Energingai išsitiesęs kūnas mums patinka; jėgos pilnas veidas žadina 
estetinį susidomėjimą; tauri lytis, pilna gėrio išraiška daro žmogų 
gražų, lygiai kaip kas nors silpna ir banalu — nepatinka. 


Teigiamųjų ir neigiamųjų estetinių vertybių skyrimo principą 
psichovitalinėj sferoj yra aiškiai nustatęs Lippsas (nors jis to principo 
reikšmę ir perdeda, paversdamas jį vieninteliu estetinio vertinimo 
principu): estetiškai vertinga yra visa, kas psichiška (sieliška) ir gy- 
vybiška, kame mes juntame žmogišką jėgą, pilnumą, žmogiškąjį tur- 
tingumą, subtilumą; estetiškai menkavertis yra kiekvienas vidaus 
neturtas ir tuštumas, kiekvienas silpnumas, smulkumas. "Taigi šis 
estetinis vertinimas be niekur nieko nesutampa su tuo, kas etiniam 
vertinimui atrodo teigiama. Jėga, kuri estetiniu atžvilgiu pasirodo 
vertinga, etiniu gali būti smerktina, nes reiškiasi tuo, kas pikta. Taip, 
Ričardo III-ojo, Cezario Borgios į pikta palinkusi jėga estetiškai mus 
žavi tiek pat, kiek ir Dostojevskio idijoto moralinis atsidėjimas, kiek 
žmogiškasis turtingumas doriniu atžvilgiu tikrai ne visuomet tvar- 
kingo Fausto, lygiai kiek ir tiesus Tellheimo sąžiningumas ir žerplė- 
janti Romeo aistra. 


Tokiu būdu psichovitaliniai momentai yra dviejų estetinių pa- 
saulių gyventojai. Kaip pamėgdžiojimo objektai, jie vertybių atžvilgiu 
yra abejinga medžiaga, o patys savyje jie — estetinių priešingybių 
nešiotojai. 

Čia glūdi visų nepamėgdžiojamųjų menų — architektūros, muzi- 
kos — pats vertės pagrindas. Ką šitie menai iš gryno formų žaismo 
išgauna, yra psichovitalinis momentas ir savoji jo vertė: kolona, vos 
ką galinti pakelti, architektūriniu atžvilgiu yra be vertės, banalios 
išraiškos motyvas muzikaliniu atžvilgiu yra menkavertis. Tokie pat 
lemtingi yra psichovitaliniai momentai visoms natūraliojo grožio, 
gražaus kūno, lygiai kaip ir gražaus peizažo vertybėms. Jųjų sritis įsi- 
terpia ir į pamėgdžiojamųjų menų sferą. Kiekvienas idealizmas pa- 
saulio esmę mato teigiamai sustiprintą; jam tik tai yra verta būti 
meniškai atvaizduota, kame randama pozityvių psichovitalinių ver- 
tybių. 

Apie gyvybiška ir psichiška iki šiol buvo kalbama kaip apie esmę 
atvaizduotojo, arba suformintojo objekto: esmę atvaizduoto žmogaus 
kūno, peizažo, situacijų, įvykių, erdvės. Taip, 19-0jo amžiaus estetinė 
srovė, kuri pabrėžė turinio reikšmę, iškėlė pastarojo psichovitalinę 
ir dvasinę pusę. Herderio, Schillerio, Schellingo, Solgerio, Schopen- 
hauerio, Hegelio, Fr. Th. Vischerio, Ed. v. Hartmano metafiziškai 
pagilinti, ilgainiui tie momentai — patekę į psichologinę estetiką, 
užvis į Lippso sistemą — įsiliejo į psichologizmą. 

Tačiau tasai atvaizduotojo objekto turinio psichiškumas sudaro 
tik vieną psichiškumo pusę meno kūrinyje; [bet] nemažiau svarbūs 
yra [ir] atvaizdavimo, meninio suvokimo psichiškumas bei gyvybiš- 
kumas. 

Tą patį žmogų, tą patį kūną su jo psichovitaliniu turiniu įvairūs 
menininkai visiškai skirtingai vaizduoja. Kartais mes pamatome žmogų 
plačių mostų, taurų, kilmingą, kitą kartą smulkmenišką, nekilmingą, 
prastuolišką — kartais vėl paprastą ir sąžiningą, arba elegantišką, 
apsimetusį ir t. t. Kaip skirtingai tą patį kūną suvoktų Michelangelo, 
Dūreris, Andrea del Sarto, Velasguezas, Menzelis! Labai gerai yra 
žinomas, į Wolffliną nusižiūrėjus, meno istorikų dažnai cituojamas 
pavyzdys iš Liudviko Richterio atsiminimų. Šis, būtent, kartą Tivolyje 
susitaręs su dviem!“ savo mokslo draugais nupiešti reginį. Visi buvę 
tvirtai pasiryžę nė per plauką nenukrypti nuo gamtos. Ir, nepaisant 
to, jog nusižiūrėtasis originalas buvęs tas pats ir kiekvienas griežtai 
laikęsis savo matomojo objekto — vis tiek išėję trys visai skirtingi 
paveikslai, — tiek skirtingi, kiek ir pačių tapytojų asmenybės. 


Taip tai į kiekvieną paveikslą menininkas pats įdeda vertybinius 
momentus, išeinančius už grynai pamėgdžiojamųjų vertybių ribų: tai 
menininko asmenybinės vertybės. Psichovitalinių vertybių svarbumo 
centras, vertybių, kurios natūraliajame grožyje glūdėjo paties grožio 
objekto psichovitaliniuose momentuose, dabar pereina į meninį su 
vokimą. Nebūtina, kad mene atvaizduotieji žmonės būtų gražūs. Tik 
nejautrumas menui, sumaišęs atvaizduotojo daikto vertybes su at- 
vaizdavimo vertybėmis, žinoma, nusigręš nuo Rembrandto raižinių 
arba realistinių portretų, nes atvaizduotieji žmonės nėra gražūs; tokie 
nejautruoliai, vietoj to, džiuginsis gražių moterų paveikslais, pasal- 
dintais madingų tapytojų. Iš tikrųjų, pats meno veikalas yra abejingas 
vaizduojamojo objekto prigimtinių estetinių vertybių atžvilgiu (kai 
kurios idealistinės meno linkmės — kaip klasiškasis graikų menas — 

žinoma, gali, remdamasis savo meninės vaizduosenos dėsniais, teikti 
pirmenybės iš prigimties gražiam kūnui; bet tos problemos mes čia 
nenagrinėsime, ji perdaug sudėtinga). Tačiau ir idealistiniam menui 
galioja bendras dėsnis, pagal kurį skiriama meno grožis nuo natūra- 
liojo grožio. Meno vertybės svoris iš vaizduojamojo dalyko pereina 
į vaizdavimą ir į suvokimą su jo teigiamosiomis psichovitalinėmis 
vertybėmis. 

Bet vaizdavime euritmija įgauna vieną, arba, geriau, dvi naujas, 
iki šiol neminėtas, menines reikšmes. Anksčiau apsvarstytąją eurit- 
mijos funkciją mes radome tame, kad ji daiktą padaro suvokiamą per 
sutvarkymą. Dabar jinai vaizdavimui tarnauja. Euritminiam forma- 
vimui padedant, vaizdavimas nuo paties vaizduojamojo daikto atsi- 
skiria, kaip kažkas nauja ir kitoniška. Paimkime, pavyzdžiui, eiliavi- 
mą dramoje. Vaizduojamajam objektui priklauso tai, ką žmonės tarp 
savęs kalba, o jau pats eiliavimas priklauso vaizdavimui. Fausto vely- 
kiniame pasivaikščiojime norėta atvaizduoti ne eiliuotai kalbančius 
dorus amatininkus, bet tų amatininkų kalbos yra eiliuotai išreikštos. 
Arba: jei renesanso žydėjimo menas savo kompozicijose įvykius yra 
įspraudęs į griežtai architektoninių linijų rėmus ir suskirstytą pusiau- 
svyrą, tai čia vėl yra įvestas momentas, priklausąs vaizdavimui, bet ne 
vaizduojamajam objektui. Euritmija patį objektą nustumia į meninę 
tolumą, įvilkdama jį kad ir į kaip palaidai tesurištą lytį. Tebūnie stili- 
zavimas koks tik nori kraštutinis ir tikrovei svetimas, kaip, va, Egipto 
statulose arba kūbistiniuose raižiniuose; arba tegu jisai driekiasi per- 
juntamu, palaidu tinklu per medžiagos suskirstymą bei spalvų tvarką, 
kaip barokiniame ar impresionistiniame paveiksle — iš esmės niekas 
nepasikeis; be tokios euritmijos nėra įmanomas joks meno kūrinys. 

Euritmija turi dar ir trečią uždavinį be to, kad ji sutvarkymą ir 
vaizdavimą atskiria nuo vaizduojamojo dalyko. Euritmija, atsižvel- 
giant į tai, kaip ji suritmuoja, yra vienas iš esmingiausiųjų momentų, 
kuriais remiasi meninis suvokimas. Imame pavyzdį iš tokios srities, 
kur labai dažnai supainiojama vaizduojamasis turinys su pačiu vaiz- 
davimu, — tai lyrika. Ne tik populiariuose straipsniuose, bet ir moks- 
liškai parašytuose estetikos vadovėliuose skaitome, kad eilėraščio 
ritmas perduodąs jo ,,„nuotaiką''. Kieno gi nuotaiką? Eilėrašty vaizduo- 
jamojo turinio ar vaizduojančiojo menininko? Paprastai manoma, 
kad turinio nuotaiką. Nelygu, apie ką kalbama: apie linksmus, sen- 
timentalius ar patetiškus daiktus, atitinkamai, sako, skirsis ir ritmo 
tempas bei pobūdis. Iš to gebama pasidaryti dar ir kitokių išvadų. 
Kalbama, kad posminės dainelės kompozicija prisiplakanti prie teksto 

ritmo ir tuo pačiu dar prie turinio nuotaikos. Tačiau eilėraščio kom- 
pozicija ir turinio nuotaika viena su kita tik tada tesutampa, kai 
kompozicija neprišlyja prie ritmo, bet laisvai teksto žodžius parafra- 
zuoja. Gi posminėj dainelėj negali būti kalbama nei apie ritmo, nei 
apie kompozicijos prisiplakimą prie turinio, nes juk tie patys ritmo 
griaučiai ir toji pati kompozicija nekintamai nuo pradžios iki galo 
plaukia per dainelę. Kai turinys, tai gali, pradėjęs nuo linksmo įvykio, 
per tragiškas narpliavas nusivinguriuoti iki linksmo galo. Tik ritmo 
dorojimas, o ne patsai ritmas, tik dainelės išraiška, jos išsakymas, bet 
ne kompozicija gali tuos pakitimus lydėti. Kaip galėtų ritmo griaučiai 
bei kompozicija per visus posmus išlikti tie patys, jei jie iš tikrųjų 
taikytųsi prie dainelės turinio? 

Tiesą sakant, visai ne turinys duoda eilėraščiui išraišką, bet me- 
nininko suvokimas, nuotaika, kurioje jisai pasakoja įvykio vystymąsi — 
savo paties kančią ar džiaugsmą. Ritme menininkas nusistato atžvilgiu 
to, apie ką jisai kalba; ritmas nėra turinio vergas, bet jo mokytojas. 
Užvis tatai aiškėja tais atvejais, kai eilėraščio turinys ir menininko 
suvokimas išsiskiria ir kaip tik tuo būna paremta eilėraščio ypatingoji 
vertė. Heinės eilėraščio Tu turi deimantus ir perlus turinys yra — 
vertinant tik žodžių turinį, — skausmingas, liūdnas, giliai rimtas. 
Paskutiniais žodžiais: ,,Du hast mich zu Grunde gerichtet, Mein Lieb- 
chen, was willst du noch mehr" — „Pražudei mane, mieloji, ko dar 
tau reikia daugiau" pakyla iki nevilties. Bet šio žodinio eilių turinio 
jokiu būdu neatitinka poeto suvokimas. Tiek metre, tame strepečio- 
jančiame, žaidžiančiame, slidžiame metre, tiek ir įsakmiai skamban- 
čiuose rimuose galite ieškoti ko tik norite, tik ne beviltiško rimtumo. 
Čia mes randame paviršium šliaužimą, nesisielojimą — ir pati eilė- 
raščio kompozicija šį metro pobūdį puikiausiai paseka. Turinys ir 
suvokimas vienas kito neatitinka — ir kaip tik tokiu būdu gimsta 
vaidinamasis linksmumas, suskilimas, kamavimasis. Visiškai galimas 
būtų buvęs daiktas, jei Schilleris, jaunas būdamas, būtų ėmęsis doroti 
šitą pat temą; bet iš prisiverstinio linksmumo, dėl paties suvokimo 
pobūdžio, būtų atsiradęs giliai skausmingas, besigraužiąs patetišku- 
mas — net jei jis ir tais pat žodžiais būtų prabilęs: ,„ZŽugrunde hast 
du mich gerichtet, Was willst du mehr, — mein Liebchen''! — „„Pra- 
žudei tu mane, ko daugiau dar nori, — mano miela''! 

Gal šio pavyzdžio pakaks parodyti, ką aš turiu galvoj, kalbėdamas 
apie ritme glūdintį psichinį turinį, kurį galima parodyti kiekvieno 
meno veikalo euritmijoje: Egipto statulų iškilmingume, rokoko archi- 
tektūros linksmume, keisčiausiame primityviųjų stabų baidykliškume. 

Muzikoj šis meninio suvokimo turinys pasireiškia besikeičiančiu do- 
rojimu motyvų į temas, temų į simfoninę dalį. Ir čionai — lygiai, 
kaip ir lyrikoj — liko nepastebėta, jog dvi skirtingos psichinio turinio 
rūšys įsilieja viena į kitą: psichovitalinis vaizduojamojo daikto turinys 
ir psichovitalinis meninio suvokimo turinys bei vaizdavimas. Skirtu- 
mas tik toks, kad muzikos „vaizduojamasis objektas'' nėra koks nors 
tikrovės objektas, bet pati tema. Tema žaidžia meninis suvokimas, 
tema esti vaizduojama pasikeičiančiu tonalumu, pasikeičiančiais rit- 
mavimais, apvertimais, sutrumpinimais bei išplėtimais. Juose objek- 
tyvuojasi kintanti meninio suvokimo nuotaika. Šiuo požiūriu muzikos 
estetika dar nėra parašyta, nes psichinio turinio kitimas, lygiai kaip 
ir lyrikoj, visados yra traktuojamas tik pagal objektą, bet ne pagal 
pastarojo turinio ir vaizduosenos susipynimą. 

Jau čia pasirodo, jog ritmavimas nėra vienintelis momentas, ku- 
riuo remiasi meninis suvokimas; tonalumų sunaudojimas lygiomis 
teisėmis eina greta jo; tik ritmavimas yra paprasčiausias ir labiausiai 
paplitęs momentas, ir čionai mes jį galime paimti pavyzdžiu nušviesti 
daugeliui kitų, ne taip labai paviršiuje esančių momentų. 

Taip, kai kalbame apie psichinį meno veikalo turinį, tai turime 
galvoj du nesulyginamu dalyku: meno veikalo dalykinę reikšmę, ob- 
jekte paslėptą psichinį turinį ir vaizduosenos atgamintą menininko 
suvokimo psichinį turinį. 

O nūnai vėl grįžtame prie seno klausimo: ką reiškia žiūrovo ar 
klausytojo sielai, kad meno veikalas turi tokius psichovitalinius mo- 
mentus? Koks yra psichovitalinių objekto vertybių poveikis? Koks yra 
meninio suvokimo psichovitalinių vertybių poveikis? 

Visų pirma ištirsime, kaip meninis suvokimas veikia pergyvenimą, 
nes jo poveikis yra nesudėtingesnis už vaizduojamojo objekto psichi- 
nių Momentų poveikį. 

Dažnai būdavo manoma, jog meninį suvokimą išaiškinanti 
įjautos teorija. Buvo kalbama, kad mes įsijaučią į menininko sielą, 
įsijaučią į jo mostingą regėseną, jo gelmę, jo suvokimo rimtumą. Ta- 
čiau toks įsijautimas iš pat pradžių pasirodo negalimas: įsijausti mes 
galime tik į tai, kas, štai, čia pat yra, kas mums yra duota. Menininkas 
mums, kaip žinome, pačiame veikale dažniausia betarpiškai nepasi- 
rodo. Veikiau jau būtų galima pasakyti: mes regime menininko 
akimis, naudojamės tuo pačiu, kaip ir jis, nusistatymu pasaulio at- 
žvilgiu, pergyvename jo pergyvenimu — jei ir šio nusakymo nebūtų 

galima suprasti taip, jog menininkas yra betarpiškai mūsų žiūrai duo- 
tas. Tačiau mes matome tik medžio raižinį, bet ne jį padariusį me- 
nininką. Tik meno veikalas, paveikslas, muzikalinis kūrinys yra prieš 
mus, daugiau nieko. Jei kalbame apie menininko suvokimą jo kūriny, 
tai nemanome, kad paties šito suvokimo esama meno veikale. Bet 
mes štai kaip samprotaujame: menininko suvokimas atsispindėjo jo 
veikale, tam tikruose sąrangos momentuose objektyvavosi. Meninin- 
kas regėjo gamtovaizdį mostingai; linijų išvedimas, formavimo ritmas 
tatai rodo — metre ir jo dorojime matyti poeto nusistatymas eilėrašty 
pasakojamojo turinio atžvilgiu. 

Dabar, šitie objektyvuotieji suvokimo momentai verčia žiūrovą 
arba klausytoją įvykdyti savyje tą patį suvokimą, kurį ir menininkas 
turėjo. Teisingai įžiūrėtas, nesudėtingas peizažas savo struktūra verčia 
žiūrovą jį vėl teisingai ir paprastai regėti. Žaismingas Heinės eilėraščio 
nusistatymas autoriaus skausmo atžvilgiu skaitytojyje, ritmu, žadina 
tokį pat nusistatymą. Taigi turime tiksliai pasakyti: pasaulio ir daiktų 
atžvilgiu mes įgauname tą patį nusistatymą, kurį turėjo ir menininkas. 
Menininką ir tą, kurs jo menu grožisi, jungiąs ryšys yra atvaizdavimo 
sąranga. Iš vienos pusės žiūrint, tatai yra menininko nusistatymo pro- 
jekcija kuriant veikalą, — jis mostingai matė, tai todėl ir atsirado 
kaip tik tokios atvaizduotojo peizažo lytys, tokie suprastinimai, tokie 
kompoziciniai santykiai; o tą, kurs šiuo peizažu grožisi, tokia atvaiz- 
davimo sąranga verčia nusistatyti panašiai, kaip ir menininkas buvo 
nusistatęs. 

Bet toks nusistatymas, kurį mes įgavome meno veikalo verčiami, 
nėra mūsų kasdieninis nusistatymas. Būdami empiriniai žmonės, 
esame savo empirinio charakterio suvaržyti. Pasaulį mes matome 
savo, bet ne menininko akimis. Mes, tokie būdami, esame aplipę sa- 
vito savo jausmo ir pergyvenimo gargažėmis, tai plaukia iš mūsų 
susipynimo su šiuo pasauliu. Bet meno veikalas mus verčia už savęs 
pačių išeiti, mostingai, rimtai, iškilniai regėti, jausti, pergyventi. Mes 
pasiduodame kūrėjo nusistatymui, jei iš viso sugebame atsidėti nusista- 
tymui, kokio iš mūsų meno veikalas reikalauja ir kokį mums savo 
kūriniu perduoda menininkas, — ne bet kam tinka bet koks menas, 
ne bet kam bet koks nusistatymas; bet tą trumpą valandą menininko 
nusistatvmas patampa mūsuoju. Taip, mūsuoju — O vis dėlto ne iš 
esmės mMūsuojų, nes mums primestasis nusistatymas nevirsta mūsų 
realiuoju nusistatymu. Jisai darosi tik prisiimtiniu, bet ne iš mūsų 
empirinės būties plaukiančiuoju, tačiau tokiu nusistatymu, kurs suima 
mūsų būvį. Meno kūrinio esamumo verčiami, mes mostingai jaučia- 

me, nes prieš mus esančiais daiktais nesame ,,suinteresuoti'' papras- 
tojo gyvenimo prasme — dėl to, kad tiesiai savanaudiškai nesame su 
jais surišti. Dabar mes leidžiame savyje išbusti plačiai užsimojusiam 
nusistatymui, kuris betgi iš tikrųjų nėra mūsų ir kuris mus nepaverčia 
tikrai mostingais. Bet kokiniu atžvilgiu tasai prisiimtinis nusistatymas 
yra mažne realus: mostingas, iškilnus, stiprus, gilus. 

Esame juk verčiami tokį mostingą ir iškilnų nusistatymą prisiimti; 
tai prievarta, plaukianti iš meno veikalo. Tačiau tatai yra prievarta, 
į kurią mes linkstame, nes iš prigimties, pagal savo tendenciją, tokie 
nusistatymai esti mumyse; jie yra giliausios mūsų tendencijos, tokios, 
kurių mes šiaipjau gyvenime nesugebame parodyti. Bet dabar ūmai 
jos, savo vertės atžvilgiu, gali būti laisvai išgyvenamos, — tos kas- 
dieniniame gyvenime išsklaidytos, suluošintos tendencijos; tatai gali- 
ma kaip tik dėl to, kad šios tendencijos nesusivaidija su įprastine 
mūsų pajauta, norėjimu, nusistatymu. Ko šiaipjau gyvenime nesuge- 
bame: būti iškilniais, mostingais žmonėmis — dabar mes jais esame. 
Tatai lemiamoji estetinio pergyvenimo vieta: [trumpam laikui| 
įvyksta asmenybės persiformavimas, josios tikrovė iškyla aukščiau už 
ją pačią, sujunda gelmės, neprieinamos kasdieniniame gyvenime; yra 
paliesti asmenybės būvio klodai, kurie paprastai snūduriuoja. 

Taip veikale įkūnytasis meninis suvokimas kreipiasi į pagaunan.- 
čiojo subjekto teigiamai žmogiškąsias vertybes. Ne kaip paprasto at- 
vaizdavimo atveju, kur esti išgaunamas tik gyvas asmeninis pergyve- 
nimas, bet čionai yra gaunamas asmeninis pergyvenimas teigiamai 
žmogiška prasme. Iš esmės čia nėra skirtumo tarp idealizmo ir realiz- 
mo. Juk ir realistinis meno suvokimas turi būti teigiamai žmogiškas; 
nepanašumas tėra tik toks, kad realizmui svarbiau psichiniai, forminiai 
momentai: tikslumas, nepainumas, mostingumas; gi idealizmui labiau 
rūpi tai, kas turinio atžvilgiu žmogiška, — idant pasaulį regėtume 
kilnų, gilų, taurų. 

Meninio nusistatymo irrealumas pašalina ir tąją antinomiją, kuri, 
meninio pergyvenimo poveikį tyrinėjant, stebino mus. Dažnai primin- 
davome, kad meniniais gabumais pasižymį žmonės nieku būdu neturi 
didesnių širdies ir jauslos dorybių už kitus, menui tolimus žmones; 
sakėme, kad jie lygia dalia yra pilni smulkiųjų žmogaus silpnybių, 
kaip ir anie, meno mažiau tepaveikiamieji. Tuo norėjome parodyti, 
kad tai prieštarauja tariamajam menu sutaurinimo procesui. Bent 
tenai, kur pirmoje vietoje padėtos formaliosios euritminės arba grynai 

pamėgdžiojamosios vertybės, tikrai iš anksto yra atmestinas tvirtini- 
mas, kad menas taurina; nėra matyti, kaip galėtų taurinti lėkščių pa- 
gražinimų žiūrėjimas ar jų kūrimas arba teisingas didmiesčio gatvių 
piešinys. Taurinimo klausimas menu pamatuotai galėtų būti kelia- 
mas tik ten, kur pats veikalui kurti, jam įsisavinti arba atgaminti 
reikalingasis nusistatymas yra žmogiškai teigiamos prigimties, kaip, 
va, įvykdant Beethoveno meną arba vaidinant Goethės Ifigeniją. 
Tokiais atvejais menas tikrai taurina — tam tikrą laiką, kol jį viduje 
suvoki. Bet ir tuo metu jis taurina ne iš tikrųjų: jisai iškelia, kaip jau 
sakėme, asmenybę viršum jos pačios tik prisiimtiniame, primestinia- 
me, kad ir joje pačioje glūdinčiame nusistatyme. Menas čia veikia 
nepaisydamas empirinio charakterio, kurį jis palieka tokį, koks jis 
buvo. Užuot manius, kad meno pergyvenimas empirinį charakterį 
taurina, veikiau, gal, reikėtų atvirkščiai sakyti: kas yra siauras, smulkus 
ir neobjektyvus, tasai meno gilybių ir neišgyvens. Bet to nesugebės 
padaryti lygiai ir tas, kurs yra tvirtas ir nepalenkiamas, kurs, sustingu- 
sių pilietinių dorybių sukaustytas, neiškrypsta iš savo empirinio cha- 
rakterio, negalėdamas nei aukštyn kilti, nei žemyn smukti, nei nuo įsi- 
savintojo nusistatymo nukrypti. Jei Fausto padėjėjo, Vagnerio, smulk- 
meniškumas tikrai yra nepajėgus menui išgyventi, — nes jo asmeny- 
bės didžiosios tendencijos yra jau taip sunykusios, jog joks meno 
veikalas nebegali jų prikelti, — tai romėniškasis Katono dorumas, jo 
empirinio charakterio tvirtumas nebeleidžia jam pačiam viršum savęs 
iškilti, vadinasi, tokio žmogaus nusistatymo ir joks menas nebegalės 
pakeisti. Norint, kad menas iš vidaus keistų, reikia, kad empirinis 
charakteris būtų labiau nepatvarus (labiliškas) ir minkštas, negu 
nesudėtingai tiesus ir nepalenkiamai vyriškas, — tik fragmentinis 
žmogus tėra menui prieinamas. Nenuostabus dalykas, kad toks nepa- 
tvarumas, praskinąs menui kelius, šiaipjau gyvenime gali nuvesti į silp- 
nabūdiškumą, egoizmą ir nepastovumą, nors taip atsitikti nėra privalu. 
Ne pats empirinis charakteris yra meniniam pergyvenimui esmingas, 
bet jojo palenkiamumas, sugebėjimas jį nusimesti, perdirbti, paver- 
čiant jį viršum savęs paties iškylančiu ,,aš''. 

Taigi du yra principu, svarbūs meninio suvokimo psichovitalinių 
momentų pergyvenimui: asmenybės užkopimas į sferas, kurios jai 
šiaipjau gyvenime nėra prieinamos, ir psichinio nusistatymo irrealu- 
mas. Bet kaip tik tuodu principų yra tokie, kurie vaizduojamojo 
turinio psichovitalinių momentų pergyvenimui yra labai lemiami. 

Vaizduojamojo turinio vertybių pavyzdžiu tebūnie leista vėl pa- 
imti gražų kūną gamtoje. Nes, stingant jame meninio suvokimo mo- 
mento, nėra pavojaus, kad to suvokimo psichovitalinės vertybės bus 
supainiotos su vaizduojamojo daikto šios pat rūšies vertybėmis. 

Yra aišku, kaip procesas, sukeliąs sieloje gelminį poveikį, suvo 
kiant gražų kūną gamtoje, skiriasi nuo proceso, kuriuo remiantis 
menininko suvokimas esti perkeliamas į menu besigrožinčiojo sielą. 
Jau buvo sakyta, kad yra duotas ne pats menininko suvokimas (su- 
pratimas); bet yra taip, kad pagaunantysis subjektas suvokia jį tik 
tiek, kiek jis įsikūnija vaizdavimo momentuose (pav., eilių metre). 
Kitaip yra, sakysim, su gražaus kūno psichovitaliniu turiniu. Šis tu- 
rinys stovi tiesiai priešais pagaunantįjį subjektą, jis yra suvoktojo 
daikto dalis: svetimo veido gerumas, svetimo kūno galinga energija — 
juk tai ne mano gerumas, ne mano energija, bet šita visa nėra ir vien 
trečiojo, menininko, suvokimo įsikūnijimas; man tatai glūdi daikte, 
tai yra mano suvoktas svetimas psichovitališkumas. 

Kaip gali atsitikti, kad šis svetimas psichovitališkumas, ši svetimo 
prieš mane stovinčio kūno energija sugeba taip giliai mano asmenybę 
paveikti? 

Ir šiuo atveju kalbėta, kad mes įsijaučią į svetimą psichiką, į sve- 
timą gyvenimą, kad mes persikelią į svetimą kūną ir šitaip galį per- 
gyventi jo energiją. Tačiau ir šiuo atveju įjauta mįslės neatminsi. Mes 
aiškiai skiriame svetimą gyvybę, psichiką, suvokiamus svetimame 
kūne, nuo savo pačių gyvybės, savo pačių pergyvenimo. Svetima ir 
sava meniniame suvokime yra ir pasilieka atskirti. Svetima ir sava 
susijungia ne įsijaučiant. Bene veikiau bus taip: pagal užkrečiamumo 
dėsnį, valdantį visą psichinę gyvatą, suvokimas svetima sukelia ma- 
nyje giminingą atbalsį. Svetimo kūno energija žadina manyje mano 
paties energijos tendencijas. Ši svetimoji energija vėl gi nepataps 
realiąja mano paties energija; svetimas turi būti kūnas, svetimas 
daiktas, kurį suvokiant ji sukyla, — visa tai išsibaigia gryna tenden- 
cija į mano paties energiją. Kaip menininko suvokimas tampa tik 
tarsi realiu mano paties suvokimu, taip lygiai ir svetimo kūno ener- 
gija nesukelia tikrojo mano paties nusistatymo, bet tik pseudorealųjį, 
kurs trunka tol, kol yra matomas svetimas kūnas. 

Bet kartu vėl atsiranda įtampa tarp mano „aš“ ir daikto; ir 
kaip tik ši įtampa gimdo giliausiąjį poveikį. Yra tai svetima gy- 
vybė, kurią mes objektyviai, kaip prieš mus esančią, suvokiame. Bet 
ši svetima gyvybė savo charakteriu atitinka giminingas, tik nereali- 

zuotas mūsų pačių „aš“ tendencijas. Ir dar daugiau: tatai sujudina, 
pažadina mumyse šitokias tendencijas taip, jog mes galime jaustis 
vieningi esą su ta svetimąja gyvybe. Mes jaučiamės su jąja vieningi, — 
o vis dėlto su ja nesusivienijame. Svetimoji gyvybė, šiaip ar taip, pa- 
silieka objektu ir nepatampa mūsuoju „aš“, o mūsų „aš“ pasilieka 
subjektu, nepavirsdamas svetimu objektu. 

Tiek tasai artumas, tick tolumas, tiek vieningumas, tiek ir sveti- 
mumas kitais atvejais, ne žmogaus kūną suvokiant, yra, gal būt, dar 
aiškesni bei perregimesni. "Tarkim, kad menininkas vaizduoja erdvę, 
išgaudamas jai būdingą gyvybę: vidaus pasiausvyra, uždara ramybė, 
darnus renesanso patalpos stiprumas arba į aukštybės kylančios gotiš- 
kos katedros aiškus veiklumas, linksmas rokoko rūmų šventadienišku- 
mas yra mums tam tikrų gyvybinių charakterių pripildyti. Rodos, erd- 
vės gyvybė yra mums kažkas svetima, o vistiek mes jaučiamės be galo 
artimi esą su ta erdvės gyvybe, nes svetimoji gyvybė sukelia mumyse 
giminingas tendencijas. Bet abeja: ir „aš“ nuo objekto tolumas ir 
artumas yra estetiškai reikšmingi dalykai. Mes su ta svetimąja gy- 
vybe esame artimi, ir juo artimesni esame, juo geriau galime ją pergy- 
venti. Bet tatai kartu turi būti ir svetima, kitoniška, norint, kad, 
aplamai, tuo būtų galima gėrėtis. Antai, ir mus be paliovos lydinti 
sveikata, kad ir galėdama palaikyti mumyse malonią psichinę visumos 
temperatūrą, tačiau iš tikrųjų džiaugsmo mums teikia tik tada, kai 
ji į mus įsiskverbia lyg kažkas nauja ir svetima. Toks pat ypatingas 
atstumas ir toks pat ypatingas vieningumas yra tarp manęs ir svetima 
kiekviename psichinio turinio suvokime, stojus su juo priešais. Mes 
tarpeklį jaučiame ir vis dėlto jo nejaučiame. 

Ši galinga jausmo įtampa tarp svetimumo ir vienoviškumo, tarp 
asmenybės ir daikto pasireiškia ir pergyvenimuose, išeinančiuose už 
tikrojo estetinio pergyvenimo ribų, kurie, kad ir iškildami priešais 
estetinius objektus, vis tiek yra neestetinės prigimties. Neišaiškinamas, 
bagalinis ilgesys — kiekvienas jį esame patyrę — gimsta matant 
svetimą žmogaus kūną, klausantis nieku būdu ne sentimentalios me- 
lodijos arba patekus į meninės gyvybės pripildytą erdvę. Kaip suprasti 
tai, kad su esamųyjų daiktų regėjimu gali susyti toks ilgesys? Ir čia vėl 
kalta bus įtampa tarp mano „aš“ ir daikto. Kiekvienas ilgesys yra 
sokimas per tarpeklį tarp esama ir to, ko ilgies; tai jausminis išsipil- 


15: 227 


dymas, kurs vis dėlto vėl būna atbloškiamas į neišsipildymą. Kaip 
tik tame šen ir ten švytavime tarp vienoviškumo ir norėjimo vienytis, 
tarp jausminio vienoviškumo ir tikrojo tolumo slypi kiekvieno ilgesio 
saldumas ir vienkart skausmingumas. Ir kaip tik tuo pačiu švytavimo 
procesu tarp išsibpildymo ir neišsibpildymo remiasi svetimo psichinio tu- 
rinio suvokimas. Svetimo sielingo kūno vertybiniai momentai yra 
mūsų ir vis dėlto vienkart ne mūsų. Šiaip ar taip, ne mums priklauso 
toji jėga ir energija, ir mes juk šią dvejybę pergyvename. Bet kartu 
mes esame ir vieningi su svetimo kūno turinio momentais, nes mes 
tą svetimą turinį aprėpiame, į save įsiejame. Bet iš šio kaitaliojimosi 
tarp šen ir ten išauga ilgesingas linkimas svetimopi, toksai pagavimas; 
kokį jį, metafiziškai papuoštą, Platonas vaizduoja: ,„Kada tik žmogus 
išvysta tai, kas žemiškai gražu, tuojau jis prisimena tikrąjį grožį, ir 
jame išauga sparnai, ir jis norėtų skristi jopi; bet kadangi tie sparnai 
jo taip aukštai neneša, tai jis žvelgia į orą, it paukštis, pamiršdamas, 
kas po juo gyvena, ir esti laikomas apsėstuoju“. 


Ir kaip tik iš šių vidujinio įtempimo momentų tarp mūsų „aš“ 
ir svetima darosi suprantamas sąryšis tarp erotinio geismo ir žmogaus 
kūno gražumu estetinio žavėjimosi, tasai santykis, kurs dažnai esti ne 
kiek reikiant įvertinamas, bet dažnai ir pervertinamas. "Tikra nesą- 
monė yra tapatumo ieškoti tarp estetinio ir erotinio pergyvenimų. 
Negali būti tarp savęs lygūs nesuinteresuotas pasimėgimas grožiu — 
tas iš tolo įsižiūrėjimas, stebint gražų žmogaus kūną, ir visų labiau- 
siai subjektyvus bei suinteresuotas geismas — erotiškumas. Nepagrįsta 
yra net ta nuomonė, kuri estetinį nusistatymą, raidos atžvilgiu, taria 
pamažu kilus iš erotinio nusistatymo.  Gražaus kūno sveikata ir jėga 
iš pradžių tarnavę tik erotiniam patraukumui sužadinti, sako toji pa- 
žiūra, bet paskum šis nusistatymas nuo erotinio geismo atsiskyręs, 
ėmęs savarankėti ir virtęs ,,„nesuinteresuotu“ grožėjimusi; jis, vadi- 
nasi, esąs išvestinis erotikos prisigėrusio grožėjimosi padaras. 


Tačiau iš tikrųjų to principo joki: būdu nepakanka grožinio po- 
mėgio kilmei išaiškinti. Tatai per siaura. Net jei estetinį gyvybiniais 
jėgos ir sveikatos momentais pasimėgimą ir būtų galima iš to išvesti — 
grožyje, vienok, be to, glūdi dar euritminiai momentai, spalvinės ver- 
tybės, psichiniai veiksniai. Viso to neišvesi iš erotikos. 


Pagaliau ir jėgos bei sveikatos atveju erotinis aiškinimas sukei- 
čia reikšmes. Jėgos ir sveikatos vertybės juntamos betarpiškai, jos 
yra elementarūs vertybiniai veiksniai. Tokios būdamos, jos gali eiti 

viliojamomis erotinėmis priemonėmis. Ne grožio atsiskyrimas, atitrū- 
kimas nuo erotinio prado yra pirminis dalykas, bet erotiška ir estetiška 
susijungimas, nes jėga ir sveikata erotiniu atžvilgiu yra reikšmingos 
ir vienkart sudaro estetines vertybes. Lytiniame santykyje naudoji- 
masis grožiu yra erotinis prigavimas. Per jėgos ir sveikatos grožines 
vertybes erotinis pradas laimi žmogų savo tikslams. "Taigi, norint 
išaiškinti estetinę gyvybinio prado reikšmę, nėra reikalingas aplinkinis 
kelias per erotiką; yra tačiau taip, kad du iš esmės savarankūs nu- 
sistatymai vitalinio prado atžvilgiu susijungia į vieną. O grožiui ir 
erotikai susitikus, vėl ima veikti psichinių poveikių kilimo dėsnis!?, 
Nusikreipdamas į grožį, erotinis jausmas laimi jėgos, o grožis vėl pa- 
didėja, kai jam priauga erotinio žavumo. Šitas pakilimas gali pasi- 
reikšti kaip tik dėl to, kad juos jungia ne tapatumas, o tik psichinė 
sąsaja. 


Bet vistiek šis erotikos ir grožio ryšys paremtas, kaip ir kiekvie- 
nas ne atsitiktiniame laikiniame susibėgime susikūręs junginys, vidu- 
jine giminyste. Tos pačios jėgos ir sveikatos vertybės yra ir erotinio ir 
estetinio nusistatymo objektai. Ir dar daugiau: erotinis geismas taip 
pat yra noras vienytis, esant faktiškai dvejybei; yra įsitraukimas, esant 
faktiškam svetimumui. Erotikoj, lygiai kaip ir estetikoj, ilgesio 
jausmas grindžiasi troškimu peršokti dvejybę, ją panaikinti. Tačiau 
skirtumas vis dėlto lieka aiškus: erotikoje vienijimosi troškimas vyksta 
ir kūniškai — jusliniu ir psichiniu atžvilgiais, kur dvi skirtingos sve- 
timos būtybės stengiasi susilieti; estetiniame įspūdyje yra noras vie- 
nytis su psichovitaliniais svetimo turinio momentais. 


Dabar bus suprantama, kodėl erotinis ir estetinis momentai, kad 
ir būdami priešingi, yra betgi psichiškai giminingi, kodėl kartais grožis 
būna erotiškai magūs, ir, antra vertus, kodėl ten, kur yra erotinės 
magos, gana lengvai svetimame kūne yra įžiūrimi ir psichovitaliniai 
grožio momentai, kodėl gražumo surandama net ten, kur jo nėra. 


"Tačiau priešingumas tarp erotiška ir estetiška padidėja, tarpeklis 
tarp juodviejų išauga, kai abejopame nusistatyme paisome ne gyvybi- 
nių vertybių panašumo ir įtampos tarp asmenybės ir daikto, bet kai nu- 
kreipiame dėmesį į tuos momentus, kurie abiem atvejais teikia mogio. 
Anie, erotiniai, potyriai remiasi grynu jusliniu mogiu, gi estetiniame 
turinio bei meninio suvokimo pergyvenime palaimingumas atsiranda 
iš švytavimo tarp asmenybės ir daikto, surandant juose teigiamuosius 
mūsų ,,aš'' momentus. 

Tiek tokio ilgesio, tiek ir erotinio elemento įsibynimas į estetinę 
sritį glūdi už autonominių meno gelmių poveikių, jie yra užestetiniai 
poveikiai, kurie tikruosius estetinius tik riboja ir apipina.  Autonomi- 
nis gelmių poveikis reiškiasi kitame plane. Jisai glūdi ypatingoje, 
pergyvenamojoje daikto reikšmėje subjektui. Štai, kas jungia tarsi taip 
skirtingus estetinius poveikius: daiktiniai momentai esti suvokiami 
visiškai iš tolo, nuo subjekto jie atitraukiami grynojoje kontemplia- 
cijoje. Bet tasai atitraukimas yra tik viena proceso pusė. Daiktiškumo 
suvokimas yra tik priemonė daiktiniams momentams taip izoliuoti ir 
taip nutikrovinti, kad jie grynuoju savo kokiu asmenybei įgautų per- 
gyvenamosios reikšmės: tarp mano „aš“ ir daikto įtampa, kurią viso- 
mis priemonėmis sukūrė kontempliacija, esti vėl panaikinama, kai 
daikto psichinė, pergyvenamoji reikšmė veikia svarumu, kuriuo daik- 
tas užgula mano „aš“. 

Šiame priešingybiniame procese gali kartais kontempliacija, kartais 
pergyvenamoji reikšmė stipriau pasireikšti Menas gali būti arba 
labiau kontempliatyvus, arba labiau mūsų ,,aš'' jaudinąs; arba dau- 
giau apoloniškas, arba dioniziškas. Negali pranykti nė katras iš tų 
momentų. Grynoji kontempliacija be bergyvenamojo asmenybės da- 
lLyvavimo yra pakeliui į pažinimą; grynai dioniziškas daikto poveikis, 
be kontempliacijos ir be nutikrovinimo, yra gyvenimo, tikrovės da- 
lykas. Išminčius kontempliuoja ir pažįsta, bet daiktai prie jo nepri- 
siliečia; gyvajam žmogui daiktai būties pagrindą jaudina; bet jis ne- 
kontempliuoja. Stabiškas šventasis ir tasai, kurį meilė apakino — abu 
toli nuo estetinio pergyvenimo.  Estetiškumas yra sintezė ir todėl vi- 
sados pasižymi nepastovia pusiausvyra. 

Būtų galima rašyti estetinių teorijų klaidų istoriją, nurodinėjant, 
kaip tos teorijos estetiniams momentams vienam po kito visados pri- 
skirdavo nelygstamą reikšmę. Kartais tai būdavo atskiros vertybės: 
pamėgdžiojamosios vertybės pamėgdžiojimo teorijoj, euritminės — 
formalizme, psichovitalinės — turinį iškeliančiojoj estetikoj. Kartais 
tai buvo atskiri tarpsniai (fazės) proceso, kuriame meno veikalas pri- 
siimamas į subjektą, ir į kuriuos vienašališkai nukrypdavo tam tikra 
teorija. Antai, norėta estetinės būties centrą rasti kontempliaty- 
viame daikto suvokime, ir tokiu būdu estetinė žiūra tiek priartinta 
protiniam pažinimui, jog ji atrodė šiame pasinėrusi.  Metafizinėms 

estetikos linkmėms, nuo Platono iki Ed. v. Hartmano, menas, galop, 
reiškia pasaulio pagrindo suvokimą, gal būt, kitonišką, negu metafi- 
zinis suvokimas; bet vis dėlto tatai yra suvokimas. Dar sąvokomis sten- 
gėsi apspręsti estetinę žiūrą visas Švietimo laikotarpis. Kai kada paži- 
nimo vaidmeniui mene teikta tiek daug reikšmės, jog vienin- 
teliu meno uždaviniu laikyta pamokymas, ir kad dėl to pasakėčia bei 
alegorija atrodė esančios prakilniausios meno lytys. 


Net ten, kur nebūdavo įklimpstama į tokį kraštutinį intelektualiz- 
mą, vistiek ši teorija meną laikydavo pažinimu ir tapo vienašališka; 
prieš ją, tiesa, iškyla kitos vienašališkos koncepcijos: pav., kartais ištisa 
estetinė teorija buvo sukurta, pasiremiant nebe pačia kontempliacija, 
bet meno objekto nutikrovinimu, remiantis kontempliacija. 


Paties nutikrovinimo faktą tenka be išlygų pripažinti. Estetinia- 
me nusistatyme objektas esti iškeliamas iš visų kasdienės buities su- 
sipynimų, išlaisvinamas nuo visų saitų, rišančių jį su pasaulio realumu. 
Estetinis nusistatymas yra ne tik ,,„nesuinteresuotas“ (,nevalingumo“ 
prasme), bet jisai ir izoliuoja visomis kryptimis. Atvejais toji izolia- 
cija jau vien iš to atsiranda, kad įsivaizduojamasis objektas esti per- 
keliamas į iš esmės kitonišką realybę, negu jo aplinka. Kiekviename 
imituojamajame mene yra pabrėžiama tokia izoliacija ir sustiprini- 
mas: bronzos ir akmens priemonėmis plastika atvaizduoja gyvą žmogų; 
drama, eilėraštis, apsakymėlis žodžiais sukuria prasimanytą pasaulį, 
kuriame vyksta jojo gyvenimas. Tačiau šio irrealaus meninio pasaulio 
sukūrimas yra tik stipriausioji tos nuolat veikiančios izoliacijos iš- 
raiška. Ir tenai, kur pats estetinis objektas lieka tikrovės sferoje, 
estetinis nusistatymas nutraukia jį nuo tos tikrovės: net estetinis ste- 
bėjimas gyvo žmogaus kūno, tikro peizažo gamtoje, ištraukia tuos 
daiktus, kaip estetinius, iš kasdienybės sijų. Jie peršoka į kitą realybės 
sferą, kurioje visa sunkybė ir visi su kitais daiktais saistę apkalai nu- 
krinta, ir jie tampa nutikrovinti. 


Jei mes paklaustume, kokie motyvai žmogų veda į meną ieškoti 
tenai estetinio nusistatymo, tai troškimui nutikrovinti būtį iš tikrųjų 
tektų pripažinti pirmaeilę reikšmę. Yra žmonių, kuriems gyvenimo 
slėgianti pilnatvė yra per žiauri, per apakinanti, per tikra. Vieną 
išorinis pasaulis per sunkiai užgula savo brutaliais faktais, kitam jo 
paties pergyvenimai yra per rėksmingi, per daug jie jį prialsina, pri- 
kamuoja. Abu bėga: arba nuo pasaulio, arba nuo savo paties „,„aš'' 
į estetinį, meninį nutikrovinimą. 

Dažnai neapmąstyta nuomonė, būtent, kad menininkas, savo per- 
gyvenimus vaizduodamas, išsilaisvinąs nuo jų, nuo liūdesio dėl pra- 
rasto artimo žmogaus, nuo prigavusios meilės skausmų, nuo nelai- 
mingos vaikystės įspūdžių, — ši nuomonė dažnai būna turiningesnė, 
negu apie ją manoma. Juk ji atskleidžia vieną iš meno kūrybos 
gilybių. Tiesa, nuo realiųjų pergyvenimų spaudimo psichologiškai 
išsilaisvinama per meną nevienaip. Pasitaiko, kad menininkas nuo 
savo pergyvenimų „,,atsipalaiduoja'', kai jis, juos sumenindamas, dar 
kartą pergyvena. Arba: ne pats kūrimo procesas, bet nutikrovinimas 
menu yra paveikus momentas. Meniškai formuojami, pergyveni- 
mai nustoja savo tikrovinio pobūdžio ir tuo pačiu bauginančiojo 
artumo. Pavyzdžiui, tokį vaidmenį kūrimo procesas vaidino Goethės 
gyvenime (Schilleriui buvo atvirkščiai). Jo dirglumas vidaus pergy- 
venimų slogumo atžvilgiu lygiai taip pat vertė jį bėgti į nutikrovintą 
meno atmosferą, kaip ir jo per didelis jautrumas išorinio pasaulio 
įkyrumo atžvilgiu vėlyvesniame amžiuje sukūrė, tarsi šarvus, — tą 
jo pastirusį, santūrų orumą. 


Tarp momentų, traukiančių meninį nusistatymą prisiimti, pirmoje 
vietoje iš tiesų yra nutikrovinimas; bet jo reikšmė meniniam pergy- 
venimui yra antraeilė. Jis leidžia gryniau suvokti ir meno veikalo 
būties prasmingąjį turinį, jo ritminį formavimą, jo kokybę, jo psi- 
chovitalinius momentus. Kaip matome, nutikrovinimas yra nepa- 
mainomas, ir vis dėlto jis yra tik vienas laipsnis proceso visumoje — 
tik vienas tarpsnis; o yra ir kitas, jam tiesiai priešingas. Meniniame 
nusistatyme ir nutikrovinama ir sutikrovinama. Nutikrovinimas yra 
tik priemonė tikslui siekti. Daiktai esti nutikrovinami, kad jų per- 
gyvenimas būtų realesnis, kad jie įsitikrovintų. Žmonių tarpe, greta 
tų, kurie nuo realiųjų pergyvenimų sunkumo ieško išsivadavimo mene, 
yra dar ir tokių, kurie iš savo kasdienio būvio tuštumo ir neturinin- 
gumo bėga į pilnesnius bei gilesnius meno pergyvenimus. Jie ne tikrųjų 
pergyvenimų ieško, bet psichiškai paveikiųjų. 


Berods, gana dažnai meno irrealumas esti išnaudojamas ne giles- 
niems, bet stipriau sujaudinantiems pergyvenimams savyje sukelti: tai 
bus sensacijos, sentimentalus graudinimasis, žodžiu — paviršutiniški 
pergyvenimai. Filisteris, kuriam nuosavybė, ramybė bei korektiškumas 
yra viskas, meno irrealume gali susirasti pavojingų užsimojimų, meilės 
nuotykių, jaudinančių asocialaus pobūdžio pergyvenimų, nuo kurių 
tikrovėje jam plaukai pasišiauštų. Tačiau menas nutikrovina ne 
tokių paviršinių pergyvenimų labui; nutikrovinimas turi tarnauti 

įtikrovinimui, gelminių pergyvenimų realizavimui.  Niekados mes 
nesugebame pasaulio kokinio turinio taip tyrai pergyventi, niekados 
nei tai, kas atskira, nei esmė, nei didžiausia, nei mažiausia, nei makro- 
kosmas, nei mikrokosmas neįgyja tokios įsotintos pilnatvės, nėra taip 
intensyviai pergyvenami, kaip tapybos, plastikos bei poezijos vaiz- 
duose. Taip didžiai pasaulį regėti, kaip mus klasiškasis menas moko, 
šiaipjau gyvenime mes niekuomet nepajėgtume; niekados negalėtume 
patys vieni įsisavinti kurio nors Goethės romano jausenos platumo. 
Niekuomet negalėtume likimo kosminės antinomijos reikšmės taip 
giliai suprasti, kaip mes ją suprantame tragedijoje; ir niekados kasdie- 
niame gyvenime nepratrūksta tokios gelmės, kaip muzikoj. 


Ir šitoks sutikrovinimas, lygiai kaip ir nutikrovinimas, buvo ne- 
teisingai aiškinamas ir paverčiamas nelygstamu dalyku. 


Nevykusiai yra aiškinama tada, kai estetišikumo prasmės ieškoma 
tiktai pergyvenimų gaminime — jausmų arba šiaipjau potyrių — 
užuot ieškojus tos prasmės asmenybę sukrečiančioj reikšmėj. Apie 
tai jau buvo kalbėta. 


Bet nevykusiai aiškinama ir tada, kai meno esminės reikšmės ieš- 
koma tik būties jaugaliojime dioniziškais pergyvenimais, pasisvaigi- 
nime muzika, tragedijos sukrėtime. Meno dievybė apsireiškia ne tik 
giliųjų sujaudinimų žaibu ir griausmu, bet taip pat ir lengvu apolo- 
niškosios rimties dvelkimu. Ne emocinis atsileidimas yra tikslas, bet 
tai, kad mūsų „aš“ būtų pagautas ir perkeltas į kitą būties sferą. 


Nėra nevykusiai, bet tik perdaug vienašališkai aiškinama, kai 
sakoma, jog meno esmė esanti tik ten, kur prie gelminės sferos pri- 
siliečiama. Toks prisilietimas yra bendras su kitomis pergyvenimo 
lytimis — juk ir religinis pergyvenimas veržiasi į šią sferą, juk ir 
meilė su/ma asmenybės branduolį. Bet tos kitos lytys išaugo ne iš 
kontempliacijos. Kaip kad norėti estetiškumo esmę matyti vien kon- 
templiacijoj, lygiai tiek pat vienašališka yra ir ją perkelti į tik asme- 
nybės gelmių sukrėtimą. Kokinė kontempliacija, surišta su tokiu 
sukrėtimu, yra meninio nusistatymo esmė. Kadangi ji yra kontemplia- 
cija, tai tat leidžia jai nuveikti empirinį pasaulį ir empirinį „aš“, 
o kadangi ji prisiliečia prie gelminės sferos — tatai duoda jai karščio 
ir gilumo. Kontempliacija yra sąlyga, būtent, tik priruošiamasis laips- 
nis — ji nutolina daiktus nuo „aš“, kad jų kokio suvokimu iškeltų ši 
„„aš'' viršum jo paties, kad daiktų kokinį poveikį nuvarytų iki asme. 
nybės pagrindo. Tapdamas gelminiu, meninis pergyvenimas atsistoja 

greta religinio santykio su Dievu bei likimu, su metafizinių pažinimu, 
esminiu vieno žmogaus ryšiu su kitu, asmenybės atsidėjimu objekty- 
vinėms vertybėms — vadinasi, greta keturių kitų didžiųjų gyvenimo 
linkmių, kurių kiekviena savo būdu turi esminės reikšmės. Galima 
gyventi be tų penkių dalykų: būti miesčionim ir šeimos tėvu, ministru 
ir pramonės vadu — galima vadintis net menininku arba dvasininku, 
filosofu arba socialiu žmogumi, ar net mokslo vyru, iš tikrųjų ir ne- 
dalyvaujant tuose dalykuose. Bet ten, kur žmogaus žmogiškumas 
matuojamas, reikšmingi tik jie. 

PAPRASTASIS GAMTOS PAMĖGDŽIOJIMAS, 
MANIERA, STILIUS 


J. W. GOETHE 


Rodos, gana pravers tiksliai išaiškinus, kuo mes laikome tuos, 
mūsų dažnai vartosimus, žodžius. Kad ir seniai jau jie paskleisti 
raštuose, kad ir atrodo esą teoriniuose veikaluose apspręsti, tačiau daž- 
niausia kiekvienas jais savaip naudojasi ir nevienodai supranta jų tu- 
rinį, destis, tiksliau ar paviršutiniškiau yra pagavęs jais reiškiamąją 
sąvoką. 


Paprastasis gamtos pamėgdžiojimas 


Jei aiškiai talentingas menininkas, akis ir rankas šiek tiek tepa- 
gudinęs pavyzdžiais, iš pat pradžios kibtų į gamtos daiktus ir kruopš- 
čiai, tiksliausiai jųjų lytis bei spalvas pamėgdžiotų, kiek įmanydamas 
stengdamasis niekur nuo gamtos nenutolti, o kiekvieną savo gaminamą 
paveikslą pradėtų ir baigtų į ją nusižiūrėdamas, — tai toks meninin- 
kas būtų tikrai brangintinas, nes jo vaizduosena galėtų būti nuostabiai 
tikroviška; jo darbai galėtų būti tikrai stiprūs ir turtingi. 

Atydžiai į šias sąlygas atsižvelgus, nesunku pastebėti, jog gabus, 
bet riboto talentingumo menininkas galėtų tokiu būdu doroti magiuūs, 
tačiau aprėžtus siužetus. 

Reikia, kad tie daiktai būtų lengvai ir visados prieinami, patogiai 
matomi ir ramiai duotųsi vaizduojami. Tokį darbą dirbančio ta- 
pytojo būdas turi būti tylus, susikaupęs ir mokąs nedideliu mogiu 
tenkintis. 

Vadinasi, tokia tapysena derėtų sąžiningiems, ribotų gabumų me- 
menininkas ir tiktų negyviesiems arba nekrutantiesiems siužetams. Iš 
prigimties ši vaizduosena neužkerta kelio net dideliam tobulumui. 


Maniera 


Tačiau paprastai žmogui atrodo, kad tokia veiksena yra per atsargi 
ir nepakankama. Jis pamato, jog daugelis daiktų derinasi vieni su 

kitais, ir kad tik išsižadant smulkmenų galima juos sutraukti į vieną 
paveikslą. Jam įgrysta piešti gamtos rašmenis, tarsi vien pakartojant; 
jis pats sau susiranda vaizduoseną, sau pats susikuria kalbą — leidžian- 
čią savitu būdu išreikšti tai, ką jo siela pagavo, suteikti jo dažnai nu- 
pieštam daiktui ypatingą, būdingą lytį, nebeturint prieš akis originalo, 
neigi tiesiog jo visai gyvai neprisimenant. 

Taip atsiranda būdas, kuriuo menininko dvasia betarpiškai reiš- 
kiasi ir žymisi. Ir kaip kad nuomonės apie moralinius objektus kitaip 
išsirikiuoja bei susiformuoja sieloje kiekvieno savarankiškai mąstan- 
čio, taip ir kiekvienas šios rūšies menininkas kitoniškai mato, pagauna 
ir atvaizduoja pasaulį: jo tapysena bus apdairesnė arba lakesnė, rim- 
tesnė arba labiau paviršutiniška. 

Matome, jog šitoks pamėgdžiojimo būdas labiausiai tinka tokiems 
siužetams, kurie sudaro erdvią visybę, apimančią daug smulkių, jai 
pajungtų daiktų. Norint gauti bendrą visybės įspūdį, pastarųjų ten- 
ka išsižadėti. Antai, taip reikia doroti peizažą; priešingai, menininkas 
apsilenktų su savo uždaviniu, stengdamasis skrupulingai suimti smulk- 
menas, užuot paisęs suvokti visybės vaizdą. 


Stilius 


Gamtą pamėgdžiodamas ir stengdamasis susikurti sau bendrą 
kalbą, tiksliai ir giliai pačius objektus išstudijuodamas, menas galop 
ima vis geriau ir geriau pažinti daiktų savybes ir jųjų būseną, išmoksta 
vienu žvilgsniu apimti gamtos pavidalų eilę ir gretinti įvairias būdin- 
gas lytis ir jas tinkamai vaizduoti, — tuomet atsiranda stilius, aukš- 
čiausias menui galimas pasiekti laipsnis, kuriame jam tinka lygintis 
su vertingiausiais žmogaus padarais. 

Kaip kad paprastasis pamėgdžiojimas atsideda apsupančiųjų daiktų 
patraukiai rimčiai, o maniera pagauna reiškinį lengva, pajėgia jau- 
sena, taip stilius remiasi giliausiais pažinimo pamatais, daiktų esme, 
kiek mums ją leista pažinti matomosiose bei apčiuopiamosiose lytyse. 

Išvadų iš to, kas aukščiau pasakyta, prirašytume ištisus tomus; 
šį tą apie tai randi jau ir knygose. Bet tikrąją šių sąvokų reikšmę 
galima išgauti tik iš gamtos ir iš meno veikalų.  Prijungsim čia dar 
kelis paaiškinimus. 

Lengva įžiūrėti, kad tie trys meno veikalams gaminti būdai, ku- 
riuos čia vieną nuo kito atskyrėme, yra tarp savęs artimai giminingi 
ir kad vienas nejusčiomis pamažėl gali pereiti į kitą. 

Lengvai pagaunamųjų daiktų pamėgdžiojimą (mes čia naudosi- 
mės gėlių ir vaisių pavyzdžiais) galima jau labai ištobulinti. Supran- 

tama, jog tas, kurs vaizduoja rožes, veikiai pažins bei atrinks ir kokios 
yra gražiausios ir tyriausios iš tūkstančių vasaros jam išaugintųjų ro- 
žių. Vadinasi, menininkui nė nesusikūrus tam tikros bendros rožių 
gražumo sąvokos, čia jau iškyla pasirinkimas. *Jis susiduria su ap- 
čiuopiamomis lytimis; visa priklauso nuo paviršiaus įvairiopumo ir 
nuo spalvos. Kailingų persikų, plonai padulkintų slyvų, plynų obuo- 
lių, žvilgančių vyšnių, skaisčiųjų rožių, įvairių gvazdikų, margų tul- 
pių, — visų jų, gražiausiai suklestėjusių bei prinokusių, kada norė- 
damas jis turės po ranka tyliajame savo darbo kambary; jis pasirūpins, 
kad jie būtų tinkamai apšviesti; jo akys tarsi žaisdamos pripras prie 
žėrinčių spalvų darnumo; jam bus progos tuos pačius objektus kas- 
met iš naujo stebėti bei vaizduoti nesudėtingą jų sąrangą, ir tokiu 
būdu, nesinaudojant kankinančia atsaja (abstrakcija) pažinti bei su- 
vokti šių daiktų savybes. Taip gimė nuostabieji Huysumo, Rachelės 
Ruysch veikalai; šie menininkai tarsi prašoko galimumo ribas. Aišku, 
jog toks menininkas tampa juo didesnis bei svaresnis, kai prie jo ta- 
lentingumo prisideda išmokslinto botaniko žinios: kai jis iš pat šaknų 
pažįsta įvairių dalių įtaką augalo tarpimui bei augimui, jų paskirtį, 
jų sąveiką, kai aprėpia sekią lapų, žiedų, apsivaisinimo, vaisiaus bei 
naujo gemalo raidą ir į ją įsigilina. Tada jis ne tik parodys savo 
skonį, atrinkdamas tinkamus reiškinius, bet taip pat nustebins bei pa- 
mokys ir teisingai jų savybes atvaizduodamas. Šia prasme galėtum 
sakyti, jog jis susikūrė stilių, kaip kad, iš antros pusės, nesunku 
suprasti, kiek nedaug tokiam mokovui bereiktų pasistengti, iki jis 
prieitų manierą — jei jis, nepaisydamas visų smulkmenų, tebandytų 
lengvai išreikšti vien tai, kas įstabu, kas apakina. 

Vadinasi, besitenkindamas tik paprastu pamėgdžiojimu, meninin- 
kas dirba lyg ir stiliaus prieangy. Juo kruopštesnis, rūpestingesnis, 
grynesnis jo darbas, juo ramiau jis pajunta tai, ką pamato, juo atsar- 
giau jis tatai pamėgdžioja, juo labiau įpranta galvoti, lygindamas tai, 
kas panašu, o skirdamas tai, kas nepanašu, ir atskirus daiktus pa- 
jungdamas vienai sąvokai, — juo vertesnis jis taps peržengti pačios 
šventovės slenkstį. 

Toliau, įsižiūrėję į manierą, matome, kad ji, paimta kilniau- 
siąja ir gryniausiąja to žodžio reikšme, gali būti vidury tarp papras- 
tojo pamėgdžiojimo ir stiliaus. Juo ji, besinaudodama lengvesniu 
savo metodu, labiau priartėja prie tiksliojo pamėgdžiojimo, o, antra 
vertus, juo labiau stengiasi pagauti ir suprantamai išreikšti tai, kas 
daiktuose būdinga, juo labiau ji abeja sujungia gryna, gyva, veiklia 
individualybė, — juo ji yra kilnesnė ir labiau gerbtina. Kai toks me- 

nininkas nebepaiso gamtos ir į ją nebesigilina, tai jis kaskart vis la- 
biau nutolsta nuo meno pamatų, jo maniera tampa vis tuštesnė ir 
nereikšmingesnė, — juo daugiau ji nukrypsta nuo paprastojo pa- 
mėgdžiojimo ir nuo stiliaus. 

Nėra reikalo kartoti, kad mes manierą imame kilniąja ir teigia- 
mąja prasme; atseit, menininkai, kurių darbai priklauso manieros 
sričiai, mumis nenusiskųs. Mums terūpėjo stiliaus žodžiui išsaugoti 
didžiausiąją pagarbą, kad turėtume kuo atžymėti aukščiausiąjį laipsnį, 
kurį menas kada nors pasiekė ir gali pasiekti. Jau vien tą laipsnį 
pažinti yra didelė palaima, o apie tai su išmaningais pakalbėti — tau- 
rus pasimėgimas, kuriam susirasti mes vėliau gausime vieną kitą 
progą. 

STILIAUS MENAS 


FR. NIETZSCHE 


Vidaus patetinį įtempimą ženklais išsakyti, įskaitant ir tų ženklų 
tempą, — štai kiekvieno stiliaus esmė. Ir, kadangi mano vidaus bū- 
senų įvairovė yra nepaprasta, tai manyje atsiranda daug stiliaus ga- 
limumų — tat aplamai įvairiopiausias stiliaus menas, kokį kada 
žmogus turėjo. Geras yra kiekvienas stilius, kurs tikrai išreiškia vi- 
daus būseną, kurs vykusiai sugauna ženklus, jųjų tempą, mostus — 
visi periodo dėsniai yra mostų menas. Mano instinktas čia nesu- 
klysta. Savyje geras stilius — viena kvailybė, grynas „idealizmas'', 
lygiai kaip ir ,,grožis savyje?', „gėris savyje'', kaip ,„daiktas savyje"... 
Dar su išlyga, kad bus ausų — bus tokių, kurie šiam patosui yra pa- 
jėgūs ir jo verti, kad nestigs tokių, kuriems reikia, kad save išreikštum. 
Sakysim, mano Zaratustra kartais vis dar tokių ieško — ak! ir jam 
dar ilgai jų teks ieškoti! — reikia vertam būti jo klausytis... Ir iki 
čia neatsiras nė vieno, kurs supras čionai žarstomąjį meną: dar nie- 
kados niekas negalėjo daugiau žarstyti naujų, negirdėtų, tikrai tik tam 
sukurtų meno priemonių. Reikėjo įrodyti, kad tai buvo galima kaip 
tik vokiečių kalboje: aš pats iki to laiko būčiau griežčiausiai tai at- 
metęs. Prieš mane nežinota, ką galima nuveikti su vokiečių kalba, — 
ką aplamai su kalba galima nuveikti. "Tik aš teatradau didelio ritmo, 
didelių periodų stiliaus meną, išreikšti vaiskios antžmogiškos aistros 
milžiniškiems pakilimams ir atslūgimams. Su ditirambu, koks yra 
paskutinysis iš trečiojo Zaratustros, pavadintas Septyni Antspaudai, aš 
nuskridau tūkstantį mylių už to, kas iki tol buvo poezija vadinama. 

SEPTYNI ANTSPAUDAI 


(Arba: Taip ir amen giesmė) 


FR. NIETZSCHE 


1 


Jei aš esu žynys ir pilnas tos bpranašingosios dvasios, kuri aukštų 
kalnagubriu tarp dviejų jūrų keliauja, — 

tarp to, kas buvo ir kas bus, slenka kaip sunkus debesis, — prie- 
šinga tvankioms pakalnėms ir visam, kas pavargę ir negali nei mirti 
nei gyventi: 

pasiruošęs žaibuoti iš tamsios krūtinės ir mesti išlaisvinantį šviesos 
spindulį, žaibais nėščias, sakyti, juoktis: taip! pranašingoms žaibo žie- 
žirboms: — 

— bet palaimintas yra toks nėščiasis. Ir iš tiesų, ilgai sunkia audra 
ant kalno kabos tasai, kuriam kartą skirta užžiebt ateities šviesą: — 

Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo? 

Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 


2 


Jei mano rūstybė duobes kada išrausė, ribų akmenis išvartė ir 
senąsias lentas sudužusias rito į stačias pakalnes; 

Jei mano pašaipa kada supelėjusius žodžius išvaikė, ir aš atėjau 
kaip šluota vorams ir vėjas - valytojas seniems sutroškusiems kapų 
rūsiams; 

Jei aš kada džiaugdamasis sėdėjau, kur senieji dievai palaidoti 
guli, laimindamas pasaulį, jį mylėdamas greta senųjų pasaulio nie- 
kintojų paminklų: — 

— nes ir bažnyčias ir Dievo kapus aš myliu, kai jau dangus giedria 
akimi pro jų išgriuvusias lubas šviečia; noriai sėdžiu it žolė ir raudona 
aguona ant sugriuvusių bažnyčių: — 

Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo)? 

Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 


3 


Jei kada nors užgavo mane dvelksmas, einąs iš kūrybinio dvelksmo 
ir to dangiškojo būtinumo, kurie dar nenumatytus akimirksnius ver- 
čia šokti žvaigždžių šokį; 

Jei aš kada juokiaus kūrybinio žaibo juoku, paskui kurį sekė ilgas, 
grūmojas, bet klusnus veiksmo griausmas; 

Jei aš kada prie žemės — dievų stalo — žaidžiau su jais kauliu- 
kais, kad net žemė drebėjo ir trūkėjo ir ugnies upės prasiveržė: — 

— nes žemė yra dievų stalas, drebąs nuo naujų kūrybinių žodžių ir 
dievų mėčių: — 

Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo? 

Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 


4 

Jei aš kada pilnu atdūsiu gėriau iš to putojančio prieskonių ir mi- 
šinio ąsočio, kur visi daiktai yra gerai sumaišyti; 

Jei kada mano ranka tolimiausia į artimiausia pylė, ir ugnį į dva- 
sią, ir mogį į kančią, ir blogiausia į geriausia; 

Jei aš pats esu grūdas tos išganingosios druskos, kur padaro, kad 
visi daiktai mišinio ąsotyje gerai maišosi: — 

— nes yra druskos, jungiančios gera su piktu; net ir pikčiausia 
tinka paskaninti ir visų daugiausiai perpildyti: — 

Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo? 

Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 

Jei man miela jūra ir visa, kas panašu į jūrą, ir jei dar mieliau, 
kai man rūstingai prieštaraujama; 

Jei manyje yra tasai ieškąs mudrumas, kurs bures varo neatrasta 
linkui, jei manajam Mmudrume yra jūrininko mudrumo; 

Jei kada mano džiaugsmo mostas šaukė: „dingo krantas — nūnai 
paskutinė grandinė nukrito — 

— bekraštinumas aplink mane gaudžia, toli už jo spindi man erdvė 
ir laikas, gerai! tebus! senoji širdie?? — 

Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo? 

Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 

Jei mano dorybė yra šokėjo dorybė, ir jei aš dažnai abiem kojom 
užšokau į paauksintai smaragdinį nudžiugimą; 

Jei mano nelabumas yra besijuokiąs nelabumas, kurs laikosi tarp 
nukarusių rožių ir lelijų kerų: 

— juoke, būtent, greta yra visa pikta, bet šventai ir laisvai ištarta 
jo paties palaimintumu: — 

Ir jei tai yra mano A [alfa] ir O [omega], kad visa, kas sunku, 
taptų lengva, visas kūnas šokėju, visa dvasia paukščiu: ir iš tiesų, tai 
yra mano A ir O: — 

Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo? 

Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 


7 


Jei aš kada išskėčiau tylų dangų ties manim ir savo sparnais skri- 
dau į savo dangų; 

Jei žaisdamas plaukiau į gilias šviesos tolumas ir mano laisvei at- 
skrido paukštis Išmintis: — 

— 0 paukštis Išmintis taip sako: ,„Štai, nėra viršaus nei apačios! 
Leiskis aplink, laukan, atgal, tu lengvasis! Giedok! nebekalbėk! 

— „argi visokie žodžiai nėra sunkiesiems pramanyti? Argi leng- 
vajam nemeluoja visi žodžiai? Giedok! nebekalbėk!“ — 


Tai kaip neturėčiau būt panūdęs amžinybės ir vestuvinio žiedų 
žiedo, — žiedo sugrįžimo? 


Dar neradau moters, iš kurios norėčiau turėti vaikų, nebent tai 
būtų moteris, kur aš myliu: nes myliu aš tave, o amžinybe! 


Nes myliu aš tave, o amžinybe! 

APIE SKAITYMA IR RAšŠYMĄ 


FR. NIETZSCHE 


Iš viso, kas parašyta, aš mėgstu tik tai, ką kitas savo krauju rašė. 
Krauju rašyk, ir tu pamatysi, kad kraujas yr dvasia. 

Svetimą kraują suprasti nelengva: aš nekenčiu skaitančiųjų dyka- 
duonių. 

Kas skaitytoją jau pažįsta, tas jam jau nieko nebeduoda. Dar 
vienas šimtmetis skaitytojų??, ir pati dvasia ims dvokti. 

Jei kam tenka mokytis skaityti, tai tat visam laikui sužaloja ne 
tik skaitymą, bet ir mąstymą. 

Iš pradžių dvasia buvo Dievas, paskum ji tapo žmogumi, o dabar 
ji net stačiai minia virsta. 

Kas krauju ir posakiais rašo, tas nori būti ne skaitomas, bet mokte 
išmokstamas. 

Kalnyne trumpiausias kelias nuo viršūnės į viršūnę: bet tam reik 
turėti ilgas kojas. Posakiai tebūnie viršūnės, o tie, kuriems kalbi — 
dideli ir augaloti. 

Oras skystas ir tyras, pavojus arti, o dvasia pilna linksmo nelabu- 
mo: taip jie prie vienas kito gerai tinka. 

Aplink save noriu turėt aitvarus, nes esu drąsus. Drąsa, kuri iš- 
baido šmėklas, pati sau susitveria aitvarus, — drąsa nori juoktis. 

Aš jaučiu nebe išvien su jumis: štai, šis debesis, kurį aš matau po 
savim, tasai juodumas ir sunkumas, kuriuo aš juokiuos, — kaip tik 
jisai yra jūsų audros debesis. 

Jūs dairotės aukštyn, trokšdami būt išaukštinami. O aš žvelgiu 
žemyn, nes esu išaukštintas. 

Kuris iš jūsų gali vienkart juoktis ir būt išaukštintas? 

Kobiantysis į aukščiausius kalnus juokiasi iš visų liūdnųjų žaismų 
ir liūdnųjų rimtumų. 

Drąsa, nepaisymas, bpajuoka, smurtas — štai, ko iš mūsų nori iš- 
mintis: jinai yra moteris ir visados myli tiktai karį. 

Jūs sakote man: „gyvatą sunku kęsti''. Bet kam tada jums jūsų 
išdidumas rytą ir atsidavimas vakare? 

Gyvatą sunku kęsti. Bet taip trapiai to nesakoma! Visi mes aliai 
vieną esame puikūs naštonešiai asilai ir asilės. 

Ką turime bendra su rožės pumpuru, kurs dreba ant jo kūnelio 
kybant rasos lašui? 

Teisinga: mes mylime gyvatą — ne dėl to, kad gyventi, bet kad 
mylėti pripratę esame. 

Meilėj visados yra kiek pamišimo. Bet pamišime visuomet yra kiek 
ir proto. 

O ir man, kurs geras esu gyvatai, drugeliai bei muilo burbulai ir 
tie, kas iš žmonių į juos panašūs, atrodo daugiausiai išmaną apie 
laimę. 

Matyti tas lengvutes, paikas, grakščias, judrias sieleles plezdenan- 
tis, — štai kas gundo Zaratustrą ašaroti ir dainuoti. 

Aš tikėčiau tiktai tokį Dievą, kurs mokėtų šokti. 

O kai aš pamačiau savo velnią — jisai buvo rimtas, įsirausęs, gilus, 
iškilmingas: tai sunkybės dvasia, — dėl jos puola visi daiktai. 

Ne rūstybe, bet juoku užmušinėjama. Palauk, nudėkime sunkybės 
dvasią! 

Aš išmokau vaikščioti: nuo to laiko verčiu save bėgioti. Išmokau 
skrajoti: nuo to laiko nebereikia man, kad kas stumtelėtų, idant pasi- 
judinčiau iš vietos. 

Dabar aš lengvas, dabar aš skrendu — dabar regiu save po savim, 
dubar koksai dievas šoka manimi. 


Taip tarė Zaratustra. 


ŠOKIO DAINA 


FR. NIETZSCHE 


Kartą vakare Zaratustra ėjo su savo mėkytiniais per mišką; dairy- 
damasis šulinio, štai jis atsirado žalioje pievoje, apsuptoje tylių medžių 
ir krūmų: čionai susikibusios šoko mergaitės. Pažinusios Zaratustrą, 
jos tuojau liovėsi šokusios; bet, maloniai pažvelgęs, Zaratustra priėjo 
prie šulinio. 

Nemeskite šokusios, mielosios mergaitės! Ne piktažvelgis žaidimo 
gadintojas atėjo pas jus, ne mergaičių priešas. 

Esu Dievo užtarėjas prieš velnią: šis gi yra sunkybės dvasia. Kaip 
galėčiau, jūs lengvutės, paneigti jūsų dieviškuosius šokius? Arba mer- 
gaičių kojas su gražiais kauliukais? 

Be abejonės, aš esu miškas ir naktis, pilna tamsių medžių: tačiau, 
kas nesibaido mano tamsos, tasai po mano kupresais randa ir nukaru- 
sių rožių. 

O ir mažąjį dievą?! jis randa, kurs mergaitėms mieliausias: tasai 
prie šulinio guli, tylus, užmerktomis akimis. 

Iš tiesų, įmigo jis man giedrią dieną, dienos vagis! Gal per daug 
prisivaikė drugių? 

Nepykite ant manęs, gražiosios šokėjos, jei aš mažutį dievą kiek 
pabausiu. Jis gi rėks ir verks, — bet jis tam yra, kad iš jo verkiančia 
juoktysi. 

Tegul ašarotomis akimis jis jus paprašo šokio, o jo šokiui aš pats 
dainuosiu dainą: 

Šokio ir pajuokos dai1ą sunkybės dvasiai, savo įžymiausiajam, 
galingiausiajam velniui, apie kurį sakoma, kad tai „pasaulio vieš- 
pats“, — 

O štai daina, kurią Zaratustra užtraukė, kai Kupidonas ir mergai- 
tės susikibę šoko: 

Tavo akysna žvelgiau kadaise, o Gyvata! Ir į bedugnę tariausi 
grimstąs. 

Bet aukso meškere tu ištraukei mane; pašaipiai juokeis, kai be- 
dugniška tave vadinau. 

„Taip šneka visos žuvys, — sakei tu: — ko jos nepasiekia, yr ne- 
pasiekiama. 

Bet kintanti tik esu, neįvaldoma ir visur — moteris, ir ne do- 
ringoji. 

Nors aš jums, vyrams, „gilioji“ esu arba „ištikimoji“, „„amžinoji“ 
ir „slėpiningoji“. 

Tačiau jūs, vyrai, visuomet mus iškaišote savomis dorybėmis — 
ak, jūs doringieji!“ 

Taip ji juokėsi, neįtikimoji; bet niekados aš netikiu ja ir jos juo- 
ku, kai ji piktai apie save kalba. 

O kai mudu vienu du su savo neįvaldomąja Išminčia kalbėjova, 
ji man rūsčiai tarė: „(Tu nori, geidi, myli — tiktai todėl tu giri 
Gyvatą!"* 

Ko tik piktai neatsakiau ir neištariau rūstingajai tiesos, o pikčiau 
nė neatsakysi, kaip kad savo Išminčiai „tiesą pasakysi??. 

Va, šitaip yra tarp mūsų trijų??. Iš esmės aš myliu tik Gyvatą — ir, 
iš tiesų, labiausiai tada, kai jos neapkenčiu. 

Bet kad aš geras esu Išminčiai, ir dažnai per geras, nuo to pr'klauso, 
kad ji taip dažnai man primena Gyvatę. 

Ji turi jos akis, jos juoką ir net jos auksinę meškerę: ką veiksi, kad 
abi taip panašios! 

O kai sykį mane Gyvato paklausė: Kas gi tokia toji Išmintis? — 
tuomet aš karštai atsakiau: ,,Ak, taip, Išmintis. 

„Esi jos ištroškęs, bet neprisisotini, žvelgi pro šydus, griebi pro 
tinklus. 

„Ar ji graži? — Ką aš žinau. Tačiau netgi seniausieji karpiai ja 
prisiviliojami. 

„„Atmaininga ji ir neklaužada; dažnai mačiau ją kramtančią lūpą 
ir priešplaukiui braukiančią šukas. 

„„Gal būt, pikta ji ir sukta ir iš viso mergiotė; bet kai ji apie save 
blogai kalba — kaip tik tada daugiausiai suvedžioja''. 

Kai tat Gyvatai pasakiau, ji nelabiškai nusijuokė ir užmerkė akis. 
„O apie ką gi tu kalbi? — klausė ji: — žinia, apie mane? 

„O jei ir tavo būt tiesa, — kaip tu gali man tai į akis sakyti! Bet 
pagaliau kalbėk gi apie savo Išmintį?! 

Ak, ir dabar vėl tu atsimerkei, o miela Gyvata! Ir į bedugniška 
ėmiau iš nauja, rodos, grimsti. — 

Taip dainavo Zaratustra. Bet, dienai pasibaigus ir mergaitėms 
nuėjus, jisai nuliūdo. 

„Saulė seniai jau nusėdo"', — galop pratarė jis; — „pieva surasojo, 
nuo miškų atslinko vėsuma. 

„„Nepažįstamybė supa mane ir susimąsčius žvelgia. Kas! Gyvas tu 
dar, Zaratustra? 

„Kodėl? Kam? Kuo? Kurlink? Kame? Kaip? Ar nėr kvailybė dar 

Y 

gyventi? 

„Ak, mano draugai, tai vakaras, kurs manyje šitaip klausia. At- 
leiskite man už mano liūdnumą! 

„„Subrėško. Atleiskite man, kad subrėško!? 


Taip tarė Zaratustra. 

DVEJOPAS STILIAUS PAMATAS 


H. WOLFFLINAS 


Liudvikas Richteris savo atsiminimuose pasakoja, kaip jis kartą 
Tivolyje, jaunas būdamas, su trimis savo draugais nusprendė nutapyti 
gamtovaizdį; tuo pat metu visi tvirtai pasiryžo nė per plauką nenu- 
krypti nuo gamtos. Ir, nors pavyzdys buvo tas pats ir kiekvienas kaip 
įmanydamas laikėsi to, ką jo akys matė, tačiau išėjo keturi visai skir- 
tingi paveikslai, tarp savęs tiek nepanašūs, kiek ir keturių tapytojų 
asmenybės. Pranešėjas iš to padarė išvadą, jog nesą objektyvaus regė- 
jimo, jog forma ir spalva visuomet esančios skirtingai suvokiamos — 
destis temperamentas. 

Šis pastebėjimas meno istoriko nė kiek nestebina. Seniai skaito- 
masi su tuo, kad kiekvienas tapytojas tapąs ,„savo krauju". Bet koks 
atskirų kūrėjų ir jųjų ,„„rankos'“' skyrimas galų gale remiasi tuo, jog 
pripažįstama tokie individualios dorosenos tipai. Vienodo skonio 
[menininkų] linija vienur labiau pasižymės kampuotumu, kitur apva- 
lainumu, vienur jausi, kad ji labiau trūkčiodama ir pamažėl juda, 
kitur daugiau srauniai ir staigiai; mums anie keturi Tivolio peizažai 
atrodys gerokai vienodi, būtent, nazareniški?*. O kai proporcijas vienas 
kreipia labiau į laibumą, kitas į plotį, tai tuo būdu vaizduojamasis 
kūnas vienam, gal būt, išeina pilnas ir sultingas, kitas gi tuos pačius 
prasikišimus ir įdubimus daug suglausčiau ir santūriau mato. Taip pat 
yra su šviesa ir spalva. Stropiausias ketinimas tiksliai stebėti negali 
sukliudyti spalvai būti kartais šilčiau suvoktai, kartais šalčiau, šešėliui 
žymėtis kartais minkštumu, kartais kietumu, šviesos slinkimui — kar- 
tais selinimu, kartais gyvumu ir šokinėjimu. 

Kur nesinaudojama tuo pačiu gamtos pavyzdžiu, ten tie indivi- 
dualūs stiliai, žinoma, dar aiškiau išsiskiria. Botticelli ir Lorenzo di 
Credi yra to paties kamieno ir vieno meto menininkai — abu vėlyves- 
niojo guattrocento florentiečiai. Bet kai moters kūną piešia Botticelli, 
tai jis |tasai kūnas], — pagal ūgį ir tai, kaip suvokiamos jo formos — 
yra kažkas, kas būdinga tik jam [Botticelli] ir kas nuo Lorenzo moters 
vaizdavimo tiek pat esmingai ir nesumaišomai skiriasi, kiek ąžuolas 

SANDRO BOTTICELLI: Venera. (Fragmentas). 

nuo liepos. Iš to, kaip umariai Botticelli vedžioja linijas, kiekviena 
forma įgauna ypatingą polėkį ir aktingumą; atsargiai modeliuojan- 
čiam Lorenzo reginys išsibaigia vien tik rimstančio pavidalo įspūdžiu. 
Niekas geriau nepamokys, kaip vienur ir antrur sulenktos rankos pa- 
lyginimas. Aštri alkūnė, trauksmingas rėžis rankos tarp alkūnės ir 
riešo ir paskum spinduliškas pirštų praskėtimas ant krūtinės, kiekviena 
linija pilna energijos, — štai kas yra Botticelli; gi Credi daro glebnesnį 
įspūdį. Kad ir labai įtikinamai modeliuota, tatai reiškia, kad ir kaip 
įgalinta iškelti figūros tūrį, jo forma vis dėlto neturi tiek pastumia- 
mosios jėgos, kiek jos matyti Botticelli apybraižoj. Tai temperamentų 
skirtumas. O šis skirtumas vienodai pasirodo lyginant tiek visybes, 
tiek dalis. Jau vien iš to, kaip piešiama nosies šnervė, būtų galima 
pažinti stiliaus esminį pobūdį. 

Credi turi prieš akis tam tikrą pozuojantį asmenį, ko nedaro 
Botticelli. Vis. dėlto, nesunku pastebėti, kaip abiejų formos suvokimas 
yra susijęs su tam tikru gražaus pavidalo ir gražaus judesio vaidiniu. 
Ir jei Botticelli, išvesdamas aukštyn laibą figūrą, visiškai atsideda savo 
forminiam idealui, tai galima matyti, kad modelio specifinė išvaizda 
nesukliudė nė Credi figūros stovėjimo būdu ir formų proporcija išdėti 
savąją prigimtį. 


Ypač gausiai formų psichologas laimi iš to amžiaus stilizuoto 
raukšlių susiklostymo. Palyginti, nedideliu elementų skaičiumi čia 
buvo pagaminta begalinė įvairybė labai skirtingos ir individualios 
išraiškos. Šimtai tapytojų yra vaizdavę, kaip [iš drabužio] susidaro 
sėdinčios Marijos skreitas (sterblė). Ir visuomet būdavo surandama 
forma, už kurios slypi visas žmogus. Tačiau ir olandų kabinetiniuose 
17-o0jo amžiaus tapybinio stiliaus paveiksluose — ne tik didelėse italų 
renesanso meno linijose — draperija tebeturi tą pačią psichologinę 
reikšmę. 


Terborchas, kiek žinoma, itin noriai ir gerai tapė atlasą. Pama- 
nysi, jog kilni medžiaga nė negalėtų kitaip atrodyti, kaip ji čia paro- 
dyta. O tačiau tai tik tapytojo kilnumas, kurs jojo formomis į mus 
kalba, ir jau Metsu šį raukšlių susidarymą visai kitaip regėjo: jis labiau 
pajautė audeklo svarumą ir tai, kaip jis sunkiai svyra ir sunkiai 
klostosi; jo briauna mažiau švelni; atskirai raukšlės kreivajai stinga 
elegantiškumo, o raukšlių eilei — malonaus tingumo; gyvumas yra 
dingęs. Tatai vis dar atlasas ir dailiai nutapytas; bet su Terborchu 
lyginama, Metsu medžiaga daro beveik duslų įspūdį. 

GER. TERBORCHAS: Naminis koncertas. 

Mūsų paveiksluose tas skirtumas nekyla iš atsitiktinės užgaidos. 
Jis pasikartoja ir yra toks tipingas, kad, leisdamasis giliau į figūros ir 
figūrų sutvarkymo analizę, galėsi su tomis pačiomis sąvokomis ir toliau 
varytis. Nuoga anos grojančios Terborcho moteriškės ranka — koks 
švelnus jos išlenkimas ir judesys! Ir kaip daug sunkiau veikia Metsu 
forma — ne todėl, kad ji blogiau būtų nupiešta, bet todėl, kad ji 
kitaip yra pajausta. Tenai grupė palaidžiau sutvarkyta: figūros gauna 
daug erdvės. Metsu visa masyviau suspaudžia (sugrūdžia). "Tokį 
kaupinį, kaip susmauktą storą kilimą, apkrautą rašomomis priemo- 
nėmis, vargu ar rastum Terborcho kūryboj. 


Ir taip galima toliau eiti. O jei mūsų klišėje nebegalima atsekti 
Terborcho kabančio tapybinių tonų lengvumo, tai vistiek visybės 
formų ritmas prabyla aiškia kalba. Ir nėra reikalo atskirai įtikinėti, 
kad būdas. kuriuo [čia] tarp dalių palaikoma įtampa, yra pripažintas 
menu, vidujiškai giminingų raukšlių vaizdavimui. 


Ta pati problema kartojasi ir peizažininkų medžių vaizduosenoj: ša- 
ka, šakos fragmentas — ir jau galima pasakyti, ar [čionai] Hobbemos 
ar Ruysdaelio yra darbas; [tatai matyti] ne iš atskirų išorinių ,,„ma- 
nieros"' žymių, bet [iš to], kad visa, kas formos pajautimui esminga, 
glūdi jau mažiausioj dalelytėj. Hobbemos medžiai, nors jis ir tas 
pačias, kaip Ruysdaelis, jų rūšis tapo, visada daro lengvesnį įspūdį: 
jų apybraiža yra palaidesnė ir kyšo šviesesnėje erdvėje. Rimtesnė 
Ruysdaelio dorosena linijos brūkį slogiai apsunkina. Jis mėgsta lėtą 
silueto kilimą ir kritimą; glaudžiau laiko krūvoj lapijos mases. Ir labai 
yra būdinga, kaip jis savo paveiksluose atskiroms lytims neleidžia 
vienai nuo kitos atitrūkti, bet tampriai jas supina. Laisvas [medžio| 
liemuo retai danguje teišsibrėžia. Dažnu atveju [aukštai pakeltas| 
horizontas iš užpakalio kerta [ medį ar kokį kitą objektą], neryškiai 
susiliečia medis su kalno kontūru; visa tai daro sunkų įspūdį. Hobbe- 
ma, atvirkščiai, mėgsta grakščiai pasišokėjančią liniją, nušviestą masę, 
padalintą žemės paviršių, meilias iškarpas ir spindžius: kiekviena dalis 
yra vaizdelis vaizde. 


Norėdamas apibūdinti individualaus stiliaus tipus, turi, kaskart 
labiau tokiu būdu besimiklindamas, stengtis aikštėn iškelti dalių ir 
visybės sąsają — ne tik atsižvelgdamas į tai, kaip piešiama forma, bet 
ir į tai, kaip vaizduojama šviesa ir derinamos spalvos. Imsi numanyti, 
kaip tam tikras formų suvokimas būtinai jungiasi su tam tikru spal- 
votumu ir palengva pradėsi suprasti, jog ištisas asmeninių stiliaus 

žymių kompleksas yra tam tikro temperamento išraiška. Aprašomajai 
meno istorijai čia lieka dar daug kas nuveikti. 

Betgi meno raidos procesas nesuskyla vien į atskirus taškus: indi- 
vidai telkiasi į didesnes grupes. Savo tarpe skirtingi, Botticelli ir Lo- 
renzo di Credi, yra tačiau panašūs kaip florentiečiai, lyginant [juos| 
su kiekvienu venecijiečiu; o Hobbema ir Ruysdaelis — kad ir kaip 
juodu vienas nuo antro skirtųsi, — bematant taps bendralyčiai, lig 
tik juodu, olandus, sugretinsi su flamandu, pavyzdžiui, Rubensu. 
Tatai reiškia: greta asmeninio stiliaus yra [dar| mokyklos, krašto, 
rasės stilius. 

Tegu olandų tapyseną paryškina flamandų meno priešingybė. 
Slesnas pievų peizažas Antverpeno apylinkėse iš esmės neatrodo 
kitoks, negu olandų ganyklos, kurioms čionykščiai tapytojai yra su- 
teikę ramiausių platybių išraišką. Tačiau, kai šiuos motyvus doroja 
Rubensas, tai objektas įgyja visai kitokią išvaizdą: žemės paviršius 
susirango plačiomis vilnimis, medžių liemens aistringai išsivyturiuoja 
aukštyn, o jųjų lapuotos viršūnės susiplaka į tokias ištisines mases, 
kad, šalia to padėti, Ruysdaelis ir Hobbema dabar atrodo vienodai 
labai miklūs siluetininkai. Olandiškas subtilumas greta flamandiško 
masyvumo. Palyginus su energingai judančiu Rubenso piešiniu, bet 
kokia olandų forma bus rami — vistiek, ar matysi kalvos įšonį, ar savi- 
tai susirietusį gėlės lapelį. Jokiame olandų medžio liemenyje nerasi pa- 
tetiško flamandų judesio. Net galingi Ruysdaelio ąžuolai, lyginami su 
Rubenso medžiais, yra smulkiai išnarstyti. Rubensas aukštai pakelia 
horizontą ir teikia jam sunkumo, apkraudamas daugeliu medžiagos. 
Olandų dangaus ir žemės santykis — iš pat pagrindų kitoks: horizon- 
tas žemai, ir atsitinka, jog keturi paveikslo penktadaliai paskiriami 
orynui. 

Šie pastebėjimai, aišku, vertingi taps tik tada, kai juos galėsi api- 
bendrinti. Reikia olandų peizažo dailumą palyginti su giminingais 
reiškiniais ir susekti net tektoniką. Plytų sugrindimas mūre arba vyte- 
lės krepšio išpynime Olandijoj pajausta tiek pat ypatingai, kiek ir me- 
džių lapija. Būdinga yra, jog ne tik dailybių tapytojas Dovas, bet ir 
pasakotojas, kaip, va, Jonas Steenas, pačioj išdykiausioj scenoj suranda 
laiko krepšio pynimui valyvai nupiešti. O baltai išbrūkiuotas linijų 
tinklas mūro plytų surišimuose, dailiai.sugrįstų gatvės akmenų konti- 
gūracija, — visais tais iš mažų dalelių sudėstytais raštais architektūri- 
niai tapytojai ypatingai maginosi. Bet apie tikrąją Olandijos architek- 
tūrą galėtum pasakyti, jog akmuo rodosi įgavęs savitą, specifišką leng- 
vumą. Tipingame pastate, kaip Amsterdamo rotušėj, vengiama viso, 

kas, flamandų menininkų akyse, stambios akmenų masės deriniui ga- 
lėtų užkrauti svorį. 

Visur čia susiduri su tautinės jausenos pradais, kur for»inis skonis 
betarpiškai susitinka su dvasiškai doroviniais momentais. Meno isto- 
rijos dar tebelaukia dėkingi uždaviniai, lig tik ji apsiims spręsti šį 
tautų forminės psichologijos klausimą. Visa yra susiję. Tylios situaci- 
jos, kuriose, olandų paveiksluose, pasirodo figūros, yra ir architektūu- 
rinio pasaulio reiškinių pamatas. Bet įtraukus Rembrandtą ir jojo 
jautrumą šviesos gyvybei, kuri, nesugaunama jokio tvirto pavidalo, 
neribotose erdvybėse slėpiningai juda, būtų lengva susigundyti [šiuos| 
samprotavimus išplėsti į germaniškos ir romaniškos vaizduosenų 
priešingumo analizę aplamai. 

Tačiau problema ima šakotis. Jei 17-ame amžiuje olandų ir fla- 
mandų prigimtys labai aiškiai skiriasi, tai vis dėlto vieno atskiro meno 
periodo be niekur nieko negalima apibendrinti, apibūdinant juo tau- 
tinį tipą. Skirtingi laikai duoda skirtingą meną; laiko charakteris 
persikerta su tautos charakteriu. Prieš jį pavadindamas tautiniu 
stiliumi specifine prasme, turi nustatyti, kieka nekintamų bruožų 
stilius pasižymi. Kad ir kiek Rubensas savo peizažuose valdo amžiaus 
skonį, kad ir kažin kiek jėgų linksta į jo polių — vis tiek negalima 
sutikti, kad jis tokiu pat saiku yra išreiškęs ,,pastovų"' tautos charak- 
terį, kaip ir jo dienų olandų menas. Laikotarpio žymė jo kūryboj yra 
stipresnė [,negu tautinė žymė]. Ypatinga kultūrinė srovė, romaniško 
baroko jausena stipriai apsprendžia jo stilių. Ir taip jis mus akstina 
daugiau, negu „laikui abejingieji" („,„zeitlosen,,) olandai, įsivaizduoti 
tai, kas vadintina laikotarpio stiliumi. 

Geriausiai gali tatai įsivaizduoti Italijoj, nes čionai [meno] raida 
vyko nepriklausomai nuo pašalinių įtakų, ir tarp visų pakitimų labai 
puikiai gali pažinti rikiuojamąsias italų charakterio savybes. Stiliaus 
kitėjimas |, pereinant] iš renesanso į baroką, yra tikrai klasinis pa- 
vyzdys, kaip nauja laiko dvasia sau palenkia naują formą. 

Čia mes einame daugelio [tyrinėtojų] pramintu keliu. Meno 
istorijai nėra nieko parankiau, kaip stiliaus ir kultūros epochas sugre- 
tinti. Grynojo renesanso kolonos ir arkos tiek pat aiškiai prabyla apie 
laiko dvasią, kiek ir Rafaelio figūros. Ir baroko architektūra nemažiau 
įsakmiai leidžia spręsti apie idealų kitimą, kaip ir plačiai išsiliejančių 
Guido Reni mostų palyginimas su Sikstiniškės madonos tauriu orumu 
ir didybe. 

Tebūnie man šį kartą leista pasilikti vien tik architektūros plot- 
mėje. Vyriausioji italų renesanso sąvoka yra tobulos proporcijos są- 

voka. Kaip ir figūrose, taip ir statyboj šis metas bando sukurti savyje 
rimstančios tobulybės vaizdą. Kiekviena lytis išvedama į išbaigtą ir 
savarankišką visybę. Sąnariai laisvi. Dalys visai savarankiškai gyvena. 
Kolona, plokštumos iškarpa sienoj, atskiros erdvės dalies, kaip ir jos 
visybės tūris, |taip pat| viso sandaro masės, — štai tie pavidalai, 
apreiškią žmogui pasaulį, kuriam užtenka savęs ir kuris prašoksta 
zmogišką saiką, bet vaizduotei vis dar tebėra prieinamas. Su nepa- 
prastu pasitenkinimu patiri šį meną, kaip išaukštintos, laisvos gyvatos 
vaizdą, gyvatos, kurioje tau yra leista dalyvauti. 


Barokas naudojasi ta pačia formų sistema. Bet jis nebeduoda to, 
kas tobula ir atbaigta, bet teikia tai, kas juda ir tampa; [jame rasi| 
ne tai, kas apribota ir aprėpiama, bet tai, kas neribota ir milžiniška. 
Yra dingęs gražaus proporcingumo idealas; domimasi ne būtimi, bet 
vyksmu [tapsmu|]. Masės — tos neryškiai suskaidytos masės — pasi- 
rodo judėdamos. Architektūra paliauja buvusi menu, iškeliančiu su- 
sinarstymą — kuo ji aukščiausiame laipsnyje buvo renesanso metu. 
Jei anksčiau pastatas buvo pasiekęs įspūdingiausią išnarstymo laispnį, 
tai dabar jojo dalys suspaudžiamos taip, kad nustoja tikro savarankiš- 
kumo. 

Žinoma, ši analizė nėra išsami. Bet jos gali pakakti, stengiantis 
parodyti, kokiu būdu stiliai esti laiko išraiška. Ryškiai naujas yra 
[tasai] gyvenimo idealas, kurs prabyla iš italų barokinio meno. Ir jei 
mes architektūrą padėjome pirmoje vietoje, — nes joje įspūdingiausiai 
įkūnytas šis idealas, — tai [lieka tik pridurti, jog| to pat meto tapy- 
tojai bei skulptoriai savąja kalba [lygiai] tą pat pasako. Ir kas psi- 
chinius stiliaus kitimo pamatus nori išversti į sąvokas, tas, galimas 
daiktas, čionai greičiau išgirslemiamą žodį, negu iš architektorių. Pa- 
kito individo santykis su pasauliu. Atsivėrė nauja pajautų sritis. Siela 
veržiasi pasinerti prakilnume to, kas savo begalybe ir antžmogiška 
didybe yra kilnu. ,,Jautulys i: judesys bet kokia kaina'', — tokia 
trumpiausia formule šį meną apibūdina vadovas (čičeronė). 


Trejetu pavyzdžių bendrais bruožais mnusakydami individualų, 
tautinį ir laikotarpio stilius, mes pavaizdavome tikslus tokios meno 
istorijos, kuri stiliuje, visų pirma, mato laikotarpio ir tautos nusitei- 
kimo, lygiai kaip ir asmens temperamento išraišką. Aišku, kad tatai 
neliečia kūrybos meninės vertės: juk vien temperamentu nesukursi 
meno veikalo; betgi jis yra tai, kas vadintina medžiagine stilių dalimi 
ta plačiąja prasme, kuri apima ir ypatingą grožybės idealą (atskiros 
dalies ir visybės). Šios rūšies meno istorijos darbai dar toli tebėra nuo 

tobulumo, kurį jie galėtų pasiekti. Tačiau uždavinys yra patraukus ir 
dėkingas. 

Beje, menininkus nelengva sudominti istoriniais stiliaus klausi 
mais. Į veikalą jie žiūri vien iš kokinės pusės: ar jis geras? ar savyje 
išbaigtas? ar gamta įsakmiai ir aiškiai atvaizduota? Visa kita [jiems] 
yra daugiau ar mažiau abejinga. Galima pasiskaityti, ką Hansas von 
Marėes apie save sako: jis kaskart vis daugiau besimokąs nekreipti dė- 
mesio į mokyklas ir asmenybes — idant tik iš akių nepaleistų to, kaip 
sprendžiamas meninis uždavinys, kurs pačioje esmėje esąs tas pats 
Michelangelo ir Bartolomėjui van der Helstui. Meno istorikai, kurie, 
priešingai, pradeda nuo reiškinių skirtingumo, visuomet būdavo me- 
nininkų išjuokiami: pašalinį dalyką jie padarą svarbiausiuoju; jie 
[istorikai|, laikydami meną vien išraiška, esą įsikibę kaip tik į tai, 
kas žmoguje nemeniška. Galima esą analizuoti menininko tempera- 
mentą, bet tatai neišaiškiną, kaip sukuriamas veikalas. O iškeldami 
visus Rafaelio ir Rembrandto skirtingumus, mes tik su vyriausiąja 
problema apsilenkią, nes svarbu esą ne parodyti, kuo juodu skiriasi, 
bet — kaip juodu skirtingais keliais tą pat sukūrė, būtent, didį meną. 

Vargu čia reikės stotis meno istorikų pusėje ir ginti jųjų darba 
abejojančios publikos akyse. Kiek natūralus yra menininko požiūris, 
iškeliąs į pirmąjį planą bendrą dėsningumą, tiek pat nedera stebin- 
čiam istorikui priekaištauti, kad [jo] domimasi įvairiopumu formų, 
kuriomis reiškiasi menas. Ir nereikia laikyti dėmesio nevertu uždavi- 
niu surasti sąlygas, kurios iš medžiagos pusės — vis vien, ar tai vadin- 
sim temperamentu, ar laiko dvasia arba rasės charakteriu — formuoja 
individų, epochų bei tautų stilių. 

Tačiau kokio ir išraiškos analizė visos tikrenybės dar neišbaigia. 
Čia prisideda [dar| trečias dalykas — ir tuo mes prieiname šių tyri- 
nėjimų lemiamąją vietą: — pačią vaizduoseną. Kiekvienas meninin- 
kas atsiduria į tam tikras ,,optines'' galimybes, kurios jį apriboja. Ne 
visa visais laikais yra galima. Pats regėjimas turi savo istoriją. Pagrin- 
dinis meno istorijos uždavinys turėtų būti — atskleisti tuos ,„optinius 
sluoksnius". 

Pabandykime paryškinti tai pavyzdžiais. 

Vargu ar atsiras du menininku, kuriuodu, kad ir būdami amži- 
ninkai, savo temperamentu būtų vienas į antrą nepanašesni, negu 
italų baroko maestras Bernini ir olandas Terborchas. Tiek pat nepaly- 
ginami, kaip ir patys žmonės, yra ir jųjų veikalai. Audringų Bernini 
figūrų akivaizdoj niekas neprisimins tylių bei dailių Terborcho pa- 
veil:slėlių. O vis dėlto: sugretinęs abiejų kūrėjų piešinius ir palyginęs 


262 


pa 


a 
et r 


"sezeZI9 g 'eUnBA T :SVNAAOD UeA [f 





263 


vyriausias jų dorosenos žymes, |kiekvienas| turėtų sutikti, kad juodu 
visiškai giminingi. Abiem atvejais pasirodo anoji maniera regėti dėmė: 
mis, ne linijomis; [čia yra tai,| ką mes vadiname tapybiška ir kuo 
17-asis amžius skiriasi nuo 16-o0jo. Vadinasi, čionai mes susiduriame 
su regėjimo būdu, kuris gali būti bendras vienas kitam svetimiau- 
siems menininkams, nes tasai būdas nieku gyvu neprimeta tam tikros 
apibrėžtos išraiškos. Žinoma, tokiam menininkui, kaip Bernini, buvo 
reikalingas tapybinis stilius, kad jis valiotų pasakyti tai, ką turėjo 
pasakyti. Ir nesąmonė klausti, kaip jis būtų išsireiškęs linijiniu 16-ojo 
amžiaus stiliumi. Bet, aišku, čia yra iš pagrindų kitoniškos sąvokos, 
negu, sakysim, statant platų užsimojimą, kuris pasirodo barokinėj 
masių dorosenoj, prieš grynojo renesanso rimtį ir santūrumą. Dides- 
nis ar mažesnis judamumas yra išraiškos momentai, kuriuos galima 
matuoti vienoviniu matu. Tačiau tapybiškumas ir linijiškumas yra it 
dvi skirtingos kalbos, kuriomis ką tik norėdamas pasakysi, nors ir vie- 
na ir antra tam tikru atžvilgiu yra ypatingai stiprios; [taip pat katra 
sau] gali būti kilusios iš tam tikros ypatingos regėjimo orientacijos. 
Kitas pavyzdys. Rafaelio liniją galima išraiškos atžvilgiu anali- 
zuoti, [galima] aprašyti jos didelę, taurią braukseną, lyginant su 
smulkesniu gattrocentinio kontūro judrumu; galima giorgioninės 
Veneros linijos brūkyje jausti Sikstiniškės madonos giminingumą ir, 
pereinant į plastiką, atrasti tą naują, ilgai besitęsiančią liniją kad ir 
Sansovino jauname Bakche, laikančiame aukštyn iškeltą indą, — ir 
niekas neprieštaraus, kai šioje plataus užsimojimo dorosenoje bus 
numanu naujas 16-0jo amžiaus jausenos dvelkimas. Negalima kalbėti 
apie išorinį ir dirbtinį istorinį aiškinimą, jei tuo būdu sujungiama 
dvasia su forma. Šis reiškinys turi betgi dar ir kitą pusę. Kas aiškina 
linijos didybę, tas dar neišaiškina pačios linijos. Nieku būdu nėra 
savaime suprantama, kad Rafaelis, Giorgione ir Sansovino formos 
raiškingumo ir gražumo ieškojo linijoj. Vėl gi aptinkame tai, kas yra 
bendra skirtingoms tautoms. Ta pati epocha ir Šiaurėj — yra linijos 
epocha. Ir du menininku, kuriuodu kaip asmenybės mažai tėra gimi- 
ningi — Michelangelo ir jaunesnysis Hansas Holbeinas — yra vienodi 
tuo atžvilgiu, kad juodu atstovauja itin griežtam linijinio piešinio 
tipui. Kitais žodžiais: stiliaus istorijoj galima surasti apatinį sluoksnį 
sąvokų, kurios yra susijusios su pačia vaizduosena. Ir [taip] galima 
parašyti Vakarų regėjimo raidos istoriją, kuriai nebeturi didelės reikš- 
mės individualaus ir tautinio charakterių skirtingumas. Beje, iškelti 
aikštėn šią vidinę regėjimo raidą nėra taip lengva — todėl, kad [tam 
tikro] amžiaus vaizdavimo galimybės nepasirodo grynoje abstrakčioje 

lytyje, bet, kaip suprantama, visados yra surištos su tam tikru išraiš- 
kos turiniu. Ir todėl stebėtojas dažniausiai yra linkęs laukti, kad vien 
išraiška visą reiškinį išaiškintų. 

Kai Rafaelis komponuoja savo paveikslų architektūrą ir, prisilai- 
kydamas griežto dėsningumo, išgauna nepaprastai didelį santūrumo 
ir orumo įspūdį, tai ir tam akstiną bei tikslą galima surasti ypatin- 
guose jo uždaviniuose. O tačiau Rafaelio „tektonikos'' negalima aiš- 
kinti noru pasiekti tam tikrą nuotaikingumą. Veikiau čia nusveria 
jojo meto vaizduosena, kurią jis tik savitai išugdė ir savo tikslams 
pasijungė. Panašių iškilnių ambicijų nestigo nė vėliau; vis dėlto ne- 
buvo galima pasinaudoti jojo schemomis. 17-0jo amžiaus prancūzų 
klasicizmas remiasi kitokiu ,,optiniu'' pamatu, ir todėl, kad ir turėda- 
mas panašų kėslą, būtinai priėjo kitoniškus rezultatus. Kas visa sieja 
vien su išraiška, tas klaidingai prileidžia, kad kiekviena nuotaika ga- 
lėjusi naudotis tik tomis pačiomis priemonėmis. 

O kai kalbama apie meno laimėjimus gamtą pamėgdžiojant ir 
apie tai, kokius naujus jos reiškinius jam pavyko atvaizduoti, tai ir 
tuo nurodoma vien į kažką medžiagiška, kas priklauso nuo iš anksto 
duotųjų vaizdavimo formų. Cinguecentinis menas nesitenkina įsitai- 
sydamas į savo audinį 17-0jo amžiaus pastebėjimus; pakinta visas 
bendrasis jo pamatas. Klysta meno istorija, kai ji taip neapdairiai 
operuoja nelanksčia gamtos pamėgdžiojimo sąvoka, lyg kad čia būtų 
vienalytis tobulėjimo vyksmas. Nurodydamas, kad ilgainiui didėja 
„atsidėjimas gamtai'', neišaiškinsi, kokiu būdu Ruysdaelio peizažas 
skiriasi nuo Patenier peizažo. Lygiai kaip ir Dūrerio bei Halso stilių 
priešingumo, vaizduojant portretą, negalima vesti iš to, kad menas, 
nugalėdamas tikrovę, yra nužengęs pirmyn. Kad ir kiek besiskirtų 
pamėgdžiojimu pagrįstas medžiaginis turinys, lemiamos reikšmės 
[tačiau] turi tai, jog ši ir ana vaizduosenos remiasi kitokia „,,„regė- 
jimo?' schema, kuri betgi yra įsiraususi gilesniuose sluoksniuose, negu 
tik gamtos pamėgdžiojimo raidoje: jinai vienodai sąlygoja architek- 
tūros, kaip ir vaizduojamojo meno pasireiškimą. Ir Romos fasadas 
turi tą patį regėjimo vardiklį, kaip ir van Goyeno peizažas. 

MENO VEIKALŲ AIšKINIMAS 


WOLFFLINAS 


Argi reikia meno veikalus aiškinti? Ar pavaizdus menas nėra tuo 
ypatingas, kad jis pats savaime pasiaiškina, kad kiekvienas jį be nie- 
kur nieko gali paskaityti? Beje, kai dėl dalykinio turinio, tai reika- 
lavimas juk visiškai aiškus. Paveikslas ką nors parodo, pastatas tar- 
nauja kokiam nors tikslui, dėmė turi kokią nors prasmę, — reikia 
tatai išaiškinti. O forma — apie kurią čia tik ir bus kalbama, — ar 
ji nebyloja pati už save? Norint suprasti japonų piešinį, man nerei- 
kia mokėti japoniškai. Kokia nors viduramžių figūra kiekvienam 
visai betarpiškai šį tą pasako, kad ją ir skiria nuo mūsų šimtmečiai. 
Juk, aplamai, paveikslas daug apibrėžčiau atrodo, negu rašytas žodis, 
kurs pasižymi nepalyginamai didesniu daugiareikšmiškumu. Kartą 
Schilleris yra sakęs, jog jis atsiduriąs prieš bedugnę, pamąstęs apie 
kalbinės išraiškos neapibrėžtumą. 

Tarus, kad tai teisybė, regėjimas bus kažkas, ko reikia mokytis. 
Nieku būdu nėra savaime aišku, jog kiekviėnas mato, kas prieš jį yra. 
Todėl paveikslą aiškinti ta prasme, kad akys esti veste vedamos, yra 
jau būtina meno istorijos pamokos dalis. Bet šis žodis turi dar ir kitų 
reikšmių. Aiškinti, reiškia ir atskirą reiškinį įtraukti į istorinę sąsają, 
nuo ko jis tegali ryškus tapti. O tai padarius, iškyla klausimas, kodėl 
šioje vietoje susikūrė kaip tik šita meno lytis? Bet tas ,,kodėl'' vėl 
prašosi atskirai išaiškinamas, ko iš vieno situacijos aprašymo nepa- 
matysi. Ir galų gale už viso to dar lieka įvertinimo problema — atsa- 
kymas į klausimą, kurį mėgsta kelti kiekvienas naivus žmogus: kodėl 
tatai gražu arba kuo vienas veikalas geresnis už kitą! 


1 


Paėmęs seną paveikslą, sakysim, Jokūbo Ruysdaelio peizažą, kurs 
nūdieniam žiūrovui nekelia jokių sunkumų, jau įsitikini, jog rei- 
kia būti šiek tiek išlavintam, kad šią formą taip suvoktum, kaip ji 
nori būti suvokiama. Atskiras dalis kiekvienas mato; sunku įgauti 
vieningą visybės vaizdą. Reikia matyti ne atskirą šviesų tašką, bet 

visą šviesos slinkimo ritmą; ne atskirą medį ar kalniuką, bet visitėlę 
formos sąrangą — tai, kokią figūrą dangus ir žemė drauge sudaro ir 
kaip toji figūra šiame apvade atrodo. Ir spalviniu atžvilgiu akys iš 
pradžių yra bejėgės suvokti spalvų visumą, vienas kitą paremiančių 
ir sustiprinančių tonų sistemą, spalvų atitikmenis ir prieštaravimus, 
kaip jie traukiasi per visą paveikslą. O juk spalva, šviesa ir piešybinė 
forma nėra atskiri dalykai vienas šalia kito, bet visa imasi iš vieno ir 
to paties šaltinio. Ir tik jausdami vienovę — kaip šie elementai są- 
lygoja vienas kitą — mes įgauname požiūrį, kurs mus įgalina žvelgti 
paveikslui į veidą, — taip, kad jau jo siela pradeda į mus prabilti. 

"Tatai. paprastas atvejis, nes tapybinis 17-0jo amžiaus stilius yra 
mums nesvetimas. Tačiau esama labai įvairialyčių „stilių“'. Yra jų 
be galo daug. Nors mūsų rega pasižymi ypatinga galia atsiliepti [net] 
į visiškai svetimas formuosenas, o mūsų istorinis auklėjimas iš anksto 
pasirūpina šią galią visomis linkmėmis išugdyti, nėra betgi lengva vi- 
suomet tinkamai nusistatyti. Gali atsitikti, kad ir neįgudėlis svetimą 
meno veikalą apyteisingiai permanys — tada, būtent, kai jame atsi- 
lieps giminingas pradmuo. Vargu ar galima perdėti sunkumą visai 
teisingai išsiaiškinti svetimą meną. Reikia kaip tik būti pramokusiam 
japoniškai, norint suprasti japonišką piešinį, vadinasi, reikia pažinti 
ne japonų kalbą, bet jų nusistatymą paveikslų atžvilgiu. Antai, seno 
vės indų pastatai vakarietiškai regėsenai nieku būdu nėra prieinami: 
čia ne apie tai kalbama, ar jie mums gražūs ar ne; mums apskritai 
visų pirma reikia tokiems forminiams poveikiams išsiugdyti savyje 
jautrumą. 

Bet nereikia nė taip toli eiti. Norėdamas išmanyti kad ir italų 
meną, šiaurietis turi visiškai naujaip nusistatyti. Kitaip, bus kas nors 
neteisingai pabrėžiama, apsistota prie neesmingų dalykų ir pražvel- 
giami esmingieji. Florenciškai romėniškas grynojo renesanso pasta- 
tas šiauriečiui keliauninkui iš pradžių visados atrodys plikas ir šal- 
tas. Tai visai suprantama, kol jis domėsis mūsąja prasme judesio 
bei išraiškos gausumu. Bet tai kaip tik klaidingas nusistatymas. Lig 
tik įsisavini teisingus, itališkus pagrindus — bematant tariamasis 
stiglius pavirsta begalinio turtingumo įspūdžiu. Vien tada pamatai, 
kas čia yra. Nė pas save namie negalime nesusipratimų išvengti. 
Pavyzdžiui, klasicizmo epocha labai blogai suprato tapybinius savo 
krašto praeities paminklus, o tapybinis vėlyvesniųjų kartų skonis vėi 
buvo neteisus linijiniam senųjų formų griežtumui. Net ir po šiai 
dienai pasirodo reprodukcijų, kilusių iš neteisingų nusistatymų. 

Vienas pats paimtas, meno veikalas istoriką visuomet kiek nera- 
mina. Jis bando jį su kuo nors susieti ir duoti atmosferą. Tatai pa- 
daroma dvejopu būdu: visų pirma, taip, kad atsekamas paveikslo 
tapsmo sąryšis, surandami už jį ankstesni ir vėlesni [tarpimo] laips- 
niai; toliau, suieškoma tai, kas iš vienmetinių kūrinių jam gimininga, 
ir taip apibrėžiamas aplink jį ratas, kurį per mokyklą ir padermę 
galima pratęsti iki visa apimančio pastovaus tautos būdo, kuriuo jis 
pagrįstas. 

Mažiausias ir vaisingiausias ratas yra menininko veikalas, kuria- 
me atskiras darbas susitinka su savo broliais seserimis. Iš to gaunamas 
menininko asmenybės vaidinys. Bet šią asmenybę vien tada tegalima 
tvirtai apibūdinti, kai pažįsti amžininkus — to paties meto darbo 
draugus. Tik taip palyginus tepaaiškės, koks yra santykis tarp atski- 
ros individualybės ir kartos rūšinio tipo. Greta Dūrerio yra visas bū- 
rys įžymių menininkų, kurie — kaip va Grūnewaldas — nuo jo labai 
skiriasi. Vis dėlto esminiais bruožais visi jie sutampa: tatai bruožai, 
sudarantieji kartos charakterį — žymes, iš kurių pažįsti 16-0jo am- 
žaus pradžios vokiečių meną. Bet karta vėl suskyla į grupes pagal 
kraštą. Žinome frankų, švabų ir t. t. mokyklas, kurios, bent per tam 
tikrą laikotarpį, pasižymi užbaigtu charakteriu (Dūrerio prigimtyje 
aiškiai jauti franką). O vistiek visi padermės tipai galų gale atsire- 
mia į bendrąją vokiečių padermės sąvoką aplamai. Kokia kintanti 
bebūtų atskirų Vokietijos meno istorijos epochų nuotaika — yra čia 
kažkas ir pastovu. Visuose atskirais vardais žymimuose pakitimuose 
išlieka tam tikras tautos dvasios elemento vienodumas. Net archi- 
tektūroj, kur įprasta užvis griežčiau skirstyti stiliais, šalia sekos: ro- 
mantiška ir gotiška, renesansas ir barokas ir t. t., yra kažkas išlie- 
kama — tai tautinė formuosena, įkibusi į tam tikrą įžemį ir leidžianti 
kalbėti, bendrai imant, apie vokišką, itališką statyseną. Nebevertėtų 
nė pridurti, kad šis nuosavas charakteris ne visuomet vienodai stip- 
riai yra pasireiškęs, kad esama labiau tautinių ir labiau tarptautinio 
pobūdžio kultūrų. Aiškintis, visur čia reikš atskiruose ir vienkarti- 
niuose reiškiniuose mokytis pajausti tai, kas daugiau bendra. 

Tačiau, kaip sakyta, tatai tik vienas būdas atsekti sąryšiui: jis 
driekiasi į plotį. Kitas būdas varosi į ilgį, stengdamasis suvokti raidą. 
Niekas nesiranda be ryšio su tuo, kas anksčiau buvo, ir visa vėl eina 
pamatu tam, kas dar bus, — tiek atskiro menininko kūryboj, tiek 
bendroj kartų sąsajoj. Grynosios prancūzų gotikos, kaip istorinio 

reiškinio, nesuprasi be ankstyvosios gotikos pradinės lyties, o ši savo 
keliu yra gimusi iš romaniškojo stiliaus premisų. Nepermanysi italų 
baroko, kol neatrasi sijos su itališkuoju renesansu: tik kaip šiojo per- 
pavidalinimas ir tolimesnis vystymas jis teįgauna savo apibrėžtą vie- 
nareikšmį charakterį. Priskyrus jam — išbandymui — kokią kitą pa- 
ruošiamąją lytį, jis įgautų visai kitą reikšmę. 


Paimk atskydusį originalų plastikos veikalą: subrendusio archa- 
izmo graikų figūrą arba šiaurės prancūzų kūrinį iš 1200-ųjų metų, 
ir tas „,griežtas'' stilius, iš raidos sąryšio išimtas ir perkeltas į kitą 
vietą — tuojau įgaus kitonišką nuotaiką. Norint formos atžvilgiu 
santūrumą teisingai išaiškinti, reikia žinoti, jog tai ankstyvas menas. 


Atskirti ankstyvuosius, apogėjinius ir vėlyvuosius raidos periodo 
laipsnius nėra tik išoriniu atžvilgiu padalyti; toji padala veikiau 
kyla iš įsitikrinimo, kad čia tenka turėti reikalą su organiniu procesu 
ir kad atskirus raidos laipsnius atitinka visiškai apibrėžta pavidali- 
nimo lytis. Ne perdaug skirtingų prigimčių stilių laipsniai visuomet 
ir visur pasižymi tam tikru tarp savęs giminingumu. Tik reikia įsidė- 
mėti, jog istorija ne visados tepribrandina savyje užbaigtą plėtrą, ir 
kad meno augmuo lygintinas ne su atskiru medžiu, bet greičiau su 
mišku, kur šalia senųjų tarpsta ir jaunų augalų ir kur stipresnysis 
individas gali įsirėpti į silpnesniojo sklaidą. 


Kitas klausimas yra toks: iki kol sąryšis pasireiškia tenai, kur pa- 
sibaigia vienas periodas ir užsimezga naujas, kitos linkmės menas, 
kaip va naujajame primityvaus skonio linearizme, 18-0jo ir 19-ojo 
amžių sąvartoj, kurs pakeičia tapybinį rokoko. Kaip iš viso ko at- 
rodo, čionai įsiterpia pertrūkis, bet tai nereiškia, kad visai yra dingę, 
kas sena: tatai tam tikrą laiką tebesireiškia kaip priešingybė; nau- 
Jieji primityvininkai nesąmoningai tebesinaudoja kai kuo iš senojo 
veldinio. Istorijoj niekuomet nesugrįžtama į tą patį tašką. 


3 


Kas yra pratęs pasaulį apžvelgti istoriko akimis, tas pažįsta gilų 
palaimingumo jausmą, kai pamato daiktus — kad ir tik tarpais — 
aiškiai išsidėsčiusius pagal kilmę ir raidą, kai tatai, kas esti, nebeat- 
rodo, kad yra atsitiktinai ir kad galima tai suprasti kaip tapusį, būti- 
nai tapusį dalyką. Bet, norint prieiti šitą jausmą, reikia daugiau ko, 

negu mokėti išlavintai apžvelgti, kaip paveiksle yra susikrovusi me- 
džiaga. Reikia tiksliai pažinti duotosios istorinės lyties priežastis. Ži- 
noma, jau mus patenkina, kai galime nuo aukšto kalno apžvelgti 
apylinkę — pamatyti, kaip yra sudarytos aukštumos ir slėniai, kokia 
upių upelių tėkmė, kaip jie duburyje tvenkiasi į ežerą ir t. t., bet 
išaiškinti, kodėl tatai šitaip yra pasidarę, gali tik geologas. Taip ir 
meno istorijoj, kad ir kažin koks pilnas tikrenybės ir gretos bei sekos 
sąryšių aprašymas dar nėra joks išaiškinimas gilesniąja prasme, joks 
atsakymas į klausimą, kodėl visa yra taip įvykę. 


Kiekvienam parankus atsakymas yra toks: Menas yra išraiška; 
meno istorija — sielos istorija. Tyrinėk žmogų — ir permanysi jo 
darbą, tyrinėk metą — ir surasi jo stilių. Be to, neužmirštama, jog 
yra sąlygų, kurios gali būti kad ir medžiagoj arba technikoj. Akme- 
ningas kraštas kitaip statys, negu medingas arba plytingas. Aukštai 
pakilusi geležies įtaisos technika pagamins formas, kurios anksčiau 
nebūtų galėjusios atsirasti. Bet dabar atsisakoma tiems veiksniams 
pripažinti daugiau, negu antraeilę vertę. Ir gerai žinoma, jog meni- 
ninkas nekuria taip, kaip kad paukštis gieda, bet kad jis daugiau ar 
mažiau priklauso nuo perkančiosios publikos ir kad užsakytojas — 
Bažnyčia ar kas kitas — iškels savo reikalavimus. Be abejonės, meno 
istorija yra susipynusi su ūkio ir visuomenės istorija, net su valstybės 
istorija. Tačiau tatai jos prigimčiai nesukliudo būti [tam tikro| meto 
veidrodžiu. O ramiai galima sutikti ir su tuo, kad nevisur ir nevisuo- 
met vienodu saiku ,„pasaulėžiūra'' įgijo vaizdingą pavidalą; gana, jei 
tikrai kūrybingosios meno istorijos epochos yra to pilnos. 


Čia ne vieta išvedžioti, kiek kad ir Šiaurės gotika arba italų rene- 
sansas gali būti tam tikro pasaulio ir gyvenimo suvokimo padarais. 
Su tuo faktu kiekvienas sutinka. Menas tūkstančiu šaknų yra įkibęs 
į istorinę tikrenybę; visa su visu yra susiję, ir gyvata visoje savo pla- 
tybėje turi padėti išaiškinti vaizdinius paminklus ir jųjų stilių. O vis 
dėlto pusė tėra tiesos meno istoriją šiuo būdu laikyti vien išraiška. 
Kur bepažvelgtum, randi išsirutulojimus, paslėptą vidujinę formos 
gyvatą ir augimą. Pakinta atskiri motyvai, kaip ir pagrindiniai vaiz- 
davimo būdai. Atskiri stiliai turi savo raidą, ir galima atskirti įvairius 
[jos] laipsnius; ištisų tautų meno istorija dalinasi periodais, kurių 
vardai: archajinis, klasinis, barokinis. Tatai parodo, jog menas ne tik 
kaip visuomet vienodai lanksti išraiškos priemonė ,,„gyvenimą'' lydi, 
bet kad jis savitai auga ir savitą turi sąrangą. Ir tai visai natūralu. 

Mūsų vidujinis regėjimas ir vaizdavimosi galia nėra kažkas atbaigta, 
kartą visam laikui duota, bet yra kažkas gyva, kas vystosi. Ne visa 
visais laikais yra galima. Yra palaipsniškas žengimas pirmyn. O jei 
mes jį vadiname dėsningu, tai tatai darome dėl to, kad matome pa- 
sikartojant seką ir kad [tos] tvarkos negalima apversti. Aplamai, tat 
yra vystymasis iš psichologiškai paprastesnių į sunkesnius [sudėtin- 
gesnius| vaizdavimo būdus. Subordinacijos lytis visuomet yra jau- 
nesnė už koordinacijos lytį. Giluminis vaizdavimas ateina tik po 
plokštuminio vaizdavimo. Nuo izoliuojančio regėjimo ilgainiui įsi- 
gaunama į vis aukštesnius sintetinančio regėjimo laipsnius, o lemia- 
masis įspūdis peršoka nuo plastiškai apčiuopiamų motyvų prie neap- 
čiuopiamų. Ir t. t. 


Tatai neturi reikšti, jog čia kalbama apie mechanišką procesą, 
kurs kiekvienose aplinkybėse vyktų: beje, reikia, jog dvasia padvelk- 
tų, kad kas taptų. Lig tik į formavimo laipsnius imame žiūrėti kaip 
į regėjimo laipsnius, bematant paaiškėja jų dvasinė reikšmė. Kiek- 
viename naujame regėjimo laipsnyje susikristalizuoja naujas pasaulio 
turinys. Tasai procesas gali įvykti greitai arba pamažėl; iš jo gali 
išeiti daug arba tik mažumas pakitimų; lygiai kaip skirtingose tautose 
skirtinga yra kalbos sąranga ir skirtingai ji vystosi, taip pat skirtingu 
būdu skleidžiasi ir vaizdavimasis. Vis dėlto žmogaus prigimties vie- 
novė galų gale ir čia turi išlikti. Tačiau kas pasunkina pažinti šią 
„specifinę'' formų raidą, yra tai, kad ji visados susijusi su išraiškos 
turiniais, aukščiau minėtąja prasme, net kad ji su jais — sąlygodama 
ir sąlygojama — daro neperskiriamą jungtį. 


Prie periodiškumo ir tolydybės klausimo čia negalėsime sustoti. 
Tiktai tiek norėtume dar pasakyti, jog nėra priekaištas tai, kad į šiuos 
samprotavimus atsakoma, jog žmonės visuomet matę taip, kaip jie 
norėję matyti. Tatai juk savaime aišku. Problema [betgi] kitaip at- 
rodo, būtent: ar šis žmonių ,,„norėjimas'' nėra surikiuotas į tam tikrą 
liniją? 

Bet optinėj raidoj tokios ,logikos'' buvimas individo vistiek 
nenuvertina. Ore tebekybančios galimybės dar nedaro veikalo; vi- 
suomet yra reikalinga didelė asmenybė, kuri jas realizuotų didžia 
prasme. 


Tuo mes pereiname prie paskutinio dalyko, kurį būtume galėję 
ir pradžioje padėti — prie meninio, tai yra kokinio meno įvertinimo. 

Yra žinoma, kad menininkai skulptūros veikalo istorinės padė- 
ties nagrinėjimais visai mažai tesidomi. Jic klausia: kaip jis veikia? 
ar didelio užsimojimo? ar stipriai ir tikrai pajaustas? ir t. t. Tatai 
estetinis nusistatymas; jis meno veikalui natūraliausias. Bet estetiniai 
sprendimai yra vertybiniai sprendimai. Iš kur mes gauname matą 
meno kokiniams laipsniams nustatyti? Vien jautrume kokiui tepa- 
sitikrina meninis žmonių santykis su daiktais. Bet kaip tik čionai 
atskirais priminimais mažiausiai tepasicksi. Tačiau tai buvo svarbus 
žingsnis praskinti keliui į atskiro veikalo įvertinimą, kai nebekal- 
bama apie kurią nors vieną, kaip vienintelę galimą, meno rūšį, bet 
pripažįstamas jo daugiarūšišikumas. Mes pažįstame italų meną kaip 
jusliškai suvokiamos, forminės tobulybės meną, bet mes vengiame 
vaduotis jo vertinamosiomis sąvokomis spręsdami apie tiesioginės 
sielos išraiškos meną, kuo ypatingai pasižymi germaniškasis menas. 
Antra vertus, aišku, ir šiaurietiška jausena besiremiant negalima pa- 
neigti itališkąją formą, kaip tuščią ir bereikšmę. Yra natūralistinio 
meno, bet yra ir tokio, kuriam tikrovė nieko nereiškia; o abu yra 
tcisūs. Viduramžinių miniatiūrų nedera vertinti pagal figūrų pro- 
porcijų teisingumą ar neteisingumą, pagal galimą ar negalimą per- 
spektyvą. Jos iš prigimties yra neperspektyviškos, ir pamėgdžiojimo 
principas bei crdvinės iliuzijos poveikis joms negalioja. 

Mes pasidarėme apkantūs ir stengiamės būti teisingi kiekvienai 
meninei išraiškai, net labai primityviose ir egzotiškose kultūrose. Ir 
tai tikrai yra pažanga, lyginant su tuo metu, kai daiktai buvo ne 
jų pačių, bet svetimais matais matuojami. Taip pat tai — žinovui — 
nieku būdu nereiškia visiškai paneigti visus vertybinius skirtumus. 
Nebus išsižadėta estetinio pažinimo, kai mes pagrečiui grožėsimės 
Bramantės [architektūros| ,„grynumu' ir dusliu senovės indų šven- 
tovių nenuosaikumu, Feidijum ir šiaurietiškai romaniškos bažnyti- 
nės skulptūros menu. Mes ir čia dar tikime galutine vienove. Tiktai 
pačios vertybių sąvokos yra taip patobulintos, jog iš senosios mo- 
kyklinės Europos estetikos nedauy kas beliko. 


1 


Bc abejonės, nė viena iš visų 19-0jo amžiaus knygų apie meną 
nėra labiau paakinančiai veikusi, kaip tasai čičeronė, kurį Jokūbas 
Burckhardtas yra parašęs, vardu Vadovas italų meno veikalais gro- 

žėtis. Burckhardtas pasižymėjo linkimu sistemingai dėstyti, bet čia 
sistemingumas neturi jam reikšmės. Knygos genialumas glūdi vien tik 
atskirų žodžių taiklume. Pilnai necharakterizuodamas menininko iš- 
sivystymo, jis atskirais pavyzdžiais nušviečia jojo pobūdį, ir, tikrai 
nepasakodamas istorijos, jis savo „stočių knygos“ vadovu atsklei- 
džia paminklų sąryšį Taip mums atrodo tų 500 atskirų trumpų 
straipsniukų poveikis. Bet jau Burckhardtas mano, jog visa priklauso 
nuo žiūrovo pergyvenimo. Jis galįs apvedžioti tik kraštines linijas, 
kurias skaitytojas paskum turįs pripildyti tuo, ką jis pats patiria. Jis 
sako: jei iš viso būtų galima giliausią meno veikalo turinį, jo idėją 
žodžiais išsakyti, tai juk menas būtų nebereikalingas. Ir visi tie pa- 
statai, figūros ir paveikslai būtų galėję likti mepastatyti, neišskap- 
tuoti, nenutapyti. 


Paaiškinimai 


Labai bendrais bruožais ir kiek galint trumpiau ir aiškiau esame 
pabandę pasisakyti aiškinimo klausimxis, kur formos aiškinimas 
buvo padėtas priešakiniame plane. Tai nėra operacijos, kurias ga- 
lima vieną po kitos daryti, bet kurių viena remiasi kita. Parodyti, ką 
prieš save turime, iš tikrųjų jau visa apima. Negalima aprašyti for- 
mos, neįliejant jau ir kokybinių sprendimų. Bet kiekvienas regėjimas 
yra tuo pačiu ir aiškinimas; o tobulas aiškinimas gali išaugti vien 
iš pilnutinio istorinio sąryšio, kurio komponentai — išraiškos ir spe- 
cifinis ,„optinis'' išsivystymo komponentas — turi būti suprantami. 

Aiškus dalykas, tai, kas duota — teoriją — reiktų papildyti prak- 
tika ir eile pavyzdžių parodyti, kaip elgtis su klausimais. Tačiau at- 
skiras, pilnai išskleistas pavyzdys nebeišsitektų šio veikalėlio apva- 
duose, nekalbant apie eilę atvejų [pavyzdžių|. Turime tenkintis 
ryškiau nušviesdami porą iškeltųjų problemų; tuo tikimės pavaizduo- 
sią , jog tie žodžiai, kokie jie paprasti ir savaime aiškūs beatrodytų, 
nieku būdu nėra nebereikšmingos tiesos. 

Kreipsimės į visų labiausiai žinomus dalykus. Pradėsime tomis 
13-0jo amžiaus Naumburgo [šventųjų Petro ir Pauliaus gotikos] 
steigėjų figūromis, kuriose linkstama pažinti vokiečių viduramžių 
plastikos viršūnę. Keista, kad dar neatrodo visų aiškiai įsitikrinta, kaip 
suvoktinos tos figūros; bent dažnai vartojamuose atvaizduose tikrojo 
požiūrio ne tiek ieškoma, kiek jo vengiama. Tie kūriniai priklauso 
stiliui, kuriame kūnas yra ištarpęs į pilnai plastišką poveikį ir vien- 
kart kontūrai įgiję svarbumo ir jėgos. Turime galvoje kontūrus tie- 

siai iš priekio žiūrint. Tik čia paaiškėja didžiai reikšmingos temos, 
kurias teikia išorinė ir vidujinė linijos (suprantama, linijos plastinė 
prasme, žyminčios kūno formos ribą!). Galima tas figūras ir kitaip, 
ne iš priekio, stebėti, bet visuomet teks sugrįžti prie to pagrindinio 
aspekto, nes tik jame „; motyvai pilnai ir grynai tesusiderina ir tik jame 
vienodas formų (rankų, raukšlių ir t. t.) ryškumas iškyla kaip savai- 
me aiškus gražumo koreliatas. Tatai vėl tipinga savybė: reikalavimas, 
kad visa būtų išsamiai apregima. Kartu gauni pažinti ir stiprių priešin- 
sumų jėgą: iš pirmapradžių horizontaliųjų ir vertikaliųjų linijų susi- 
narsto gryni kontrastai. Ir tai yra ,klasiškos' formuosenos žymė, prie 
kurios savo ruožtu prisideda atchitektoninio surišimo griežtumas: at- 
skirai imamas visai savarankiškas, kiekvienas pavidalas vis dėlto atrodo 
absoliučiai būtinai susijęs su architektonine sąranga. Aplink save ap 
vestai architektūrai jis teikia jėgos tiek pat, kiek iš jos gauna. Ir t. t. 
"Tuo būdu reikia surinkti atskirus pavidalinimo motyvus, norint 
gauti ypatingo turinio įspūdį. Aiškintojui, visų pirma, dera rūpintis 
nurodyti teisingą nusistatymą apie visumą; atskiri dalykai žiūrovui 
vėliau patys paaiškės. Bet ir suprasti dvasiniams turiniams, su ku- 
riais nemokša tikisi pats vienas susidorosiąs, yra reikalingas tam tik- 
ras nusistatymas. Klaidinąs yra niekuo neparemtas klausimas: ,,„Kokį 
įspūdį begali daryti tos figūros man, dvidešimtojo amžiaus žmogui?" 
Anųjų moterų šypsojimosi pirmšoku negalima suprasti. Ir kai toje 
grupėje įžiūri draminį sąryšį, tarsi kai kurie iš jų esą sujaudinti, ma- 
tydami (čia pat kartu atvaizduotą) nuodėmių slėgimą savo gimi- 
nės bendrą, kritusį ,„Dievo teisme", — tai taip aiškindamas prileidi 
vaizduoseną, kuri su anais laikais iš viso nėra suderinama. Tas figū- 
ras taip susieti galima, bet tai bus neteisinga. Bus daroma ta pati 
klaida, kaip kad Michelangelo Sikstinos [koplyčios] lubų pranašus 
aiškinant jie rišami su tam tikrais atskirais istoriniais jų gyvenimo 
momentais (C. Justi) arba kai tenykštį Jeremiją taip suvoki, lyg kad 
jis nuo lubų žvelgia žemyn į koplyčią, į realią mišių auką (W. Henke). 
Nors tapyba turi tą pranašumą, kad bent aspektas yra užfiksuo- 
tas, tačiau formos supratimui ir čia lieka plačios galimybės: iki kol 
paklusti tapybiniams poveikiams, kiek piešinio galima pamatyti lini- 
joj ir t. t. Į vieną ir tą patį veikalą galima skirtingai įžvelgti; reikia 
gero įgudimo, kad ir iš nepaprastai griežtos Holbeino linijos būtų iš- 
gautas tinkamas poveikis. Bet imkime sau artimesnį atvejį, kaip, va, 
Jokūbą Ruysdaelį, kur pačioje pradžioje tinkamo nusistatymo ieškoti 
nereikia; čia mes galime tirti individualaus stiliaus aiškinimo pa- 

vyzdį. Vienu žvilgsniu aprėpdamas spalvą, šviesos slinkimą ir piešy- 
binę lytį, įgauni paveikslo įspūdį, o apžvelgęs daugelį paveikslų — 
tvirtą Menininko asmenybės įspūdį. Susidaro tam tikras vaidinys, 
kaip Ruysdaelis sutraukia į krūvą medžiagines mases, kaip jis su- 
gniaužęs laiko jėgos pritvinkusias formas, kaip jo smėlėti keliai ne- 
paslankiai šliaužia, o vis dėlto žvilgsnis su beveik kraupia galybe esti 
nutraukiamas į gelmę; kaip jis visados palieka santūrus ir ruo pat me- 
tu valdo pagaunančios laisvės ritmu. Pajunti tvirtos teptuko brauk- 
senos — lapiją piešiant — giminingumą su jojo debesų dariniu, pa- 
žįsti atskiroje dalyje priruošiant visumą, trumpai — įvairių pasireiš- 
kimų gausoje pamažu atkasi vieną pavidalinantį branduolį. "Tuomet 
tai būtų pilnutinė formos analizė. Bet, norint suprasti asmeninį 
Ruysdaelio erdvės suvokimo būdą, asmeninę jo laisvo ritmo prigimtį, 
asmeninį jo dėmėjimo būdą jojo lapijos sugrupavime, reikia pa 
žinti bendrąsias ano meto formavimo galimybes**. Reikia žinoti, kas 
jį esmingai skiria nuo 16-0jo amžiaus peizažininkų, kaip Patenier arba 
Altdorferio. Tai nėra vien kitoniška nuotaika, nuo pat pradžios skir- 
tingai pavidalinama. Ir jei net kiekvieną naują regėjimo lytį atitinka 
naujas turinys — vis tiek 16-o0jo ir 17-o0jo amžių paveikslų vardiklių 
negalima subendrinti, nes jie priklauso skirtingiems optinės raidos 
laipsniams. Tyla ir iškilmingumas, arba atvirkščiai: patetiškas judesys 
čia ir tenai skirtingai raiškinasi. 

Bet suprantama, jog ir 17-0jo amžiaus peizažo idėja yra kitokia, 
negu 16-ame amžiuje. Kokia artimai gimininga mums beatrodytų 
Puysdaelio jusena, vistiek visuomet gresia pavojus priskirti jo me- 
nui netikrų vertybių, jei nebus atsižvelgta į faktą, kad jo jusena šak- 
nyja jojo meto ir jojo rasės jausenoje. Ką Goethe rašė apie Ruysdaelį 
kaip poetą, yra nuostabiai naivu ir be pakankamo istorinio atdairu- 
mo parašyta (apie daugelį peizažininko Ruysdaelio dvasingumo pradų 
palygink kad ir atitinkamą straipsnį Valentinerio leidinyje Meno 
ir religijos laikai). 

Ruysdaelis yra olandas, ir tikrai būtų galima tiksliau nužymėti, 
kokių jis gavo savybių iš savosios padermės, lyginant su kitomis vo- 
kiškomis padermėmis. Betgi tatai tėra nežymus skirtumas, atkreipus 
dėmesį į tuos didžiulius rasinio charakterio skirtumus, kuriuos randi 
lygindamas kad ir italų bei vokiečių meną; iš žiūrovo tai būtinai rei- 
kalauja visiškai kitokio nusistatymo. 

Kai manoma, esą Rafaelio Atėnų Mokyklą — tą, be abejonės, 
įžymiausiąjį visos Vakarų tapybos veikalą, bet grynai itališko pobu- 


278 


džio, — kai manoma, esą tokį paveikslą užtenka tik klasėj paka- 
binti — ir vidurinių klasių mokinys jau jį šiek tiek supras, tai, gal 
būt, ta prasme yra teisinga, kad tobuliausios formos veikalas visuo- 
met gamina tam tikrą lavinantį poveikį, bet kaip tik stiprus instinkti- 
nis jautrumas leis jam pajusti ir atmesti tai, kas čia svetima vaizduo- 
senoj. Tai, kas kitoniška, pateisinti ir išaiškinti ypatingomis jo prie- 
žastimis teks palikti vėlyvesniam laikui. 


Iš tikrųjų: ką anksčiau pasakėme apie vokiečių ir italų architek- 
tūros nesuderinamumą, lygia dalia tinka ir vaizduojamajam menui. 
Tik kad publika ne taip aiškiai tatai jaučia. Manoma, jog žmogus 
esąs žmogus, ir kas išreiškiama pavidalu, mostais bei veidu, turį juk 
būti visur vienodai suprantama. Tačiau ne tik mostai, bet ir pavida- 
las šen bei ten esti iš esmės kitaip vertinama ir įkainojama. Mes iš 
prigimties nieko nenutuokiame, kokiu išimtiniu būdu pavidalas pietų 
šalyse rikiuoja vaizdavimą. Ir ne tik atskiras pavidalas, bet ir pa- 
veikslo visuma iš esmės turi kitą pamatą. Didžiulės tektoninės konfi- 
gūracijos, kaip Atėnų Mokykla, neturi mums jokios prasmės. Kart- 
kartėmis tenka sau įsisakyti, jog mes čia neturime jokios galios nu- 
teisti ir kad tai, kas mums atrodo padirbta ir negyva, it poza ir paro- 
dymas — tokį įspūdį daro tik mums. 


Juo labiau leidies į gelmę, juo aiškiau pasireiškia aplamai sveti- 
mos tautos vaizdavimosi sąrangos kitoniškumas; susiduriama su už- 
daviniu tą vaizdavimosi būdą sau išsiaiškinti, panašiai, kaip ir filo- 
logija išaiškina kalbos sandarą ir dvasią, būdama tikra, jog vien kal- 
bos pažinimu ir joje glūdinčia mąstysena pasiremiant tėra galima 
visiškai suprasti literatūros veikalą. 

Tuo nenorėta pasakyti, kad mums šitaip tirti, — kas kaip tik ir 
daroma, — dera tik svetimos tautos kalbą, ir kad savąją mes jau tiek 
ir tiek pažįstame. Bet gera yra tyrinėti tai, kas svetima, nes priešin- 
gumas mums padės daug aiškiau įžiūrėti savąjį vaizdavimosi savitu- 
mą. Kas ką nors vieną tepažįsta, tas nieko nepažįsta. Iki tų meno 
gelmių prisikasti visuomet liks didelis uždavinys, nors jis ir nesurištas 
su aktualiaisiais reikalais. 

Tačiau ir ne čia, bet [pačiame] spręsme apie estetinį vertingumą 
glūdi galutinis ir lemiamos reikšmės momentas. Nes juk, aplamai, me- 
nas pasireiškia ne tuo, kas bendra, — vadinkim tatai stiliumi arba 
kaip norime, — bet atskiru veikalu. Šitą dalyką kokybiniu atžvilgiu 
apibrėžti liks aiškintojui problemų problema. 

FORMŲ GYVENIMAS 
(Vie des Formes) 


H. FOCILLONAS 


Kas daugiausiai teikia vertės mūsų studijoms, kas ypač magina 
joje išmaną — tai bus ta aplinkybė, kad jos dalykas gali būti įvairio- 
pai interpretuojamas ir kad pats tasai interpretavimas atrodo parem- 
tas, kai kuriomis ryškiomis prieštaromis. 

Meno veikalas yra laike, — pritvinkęs istorinės energijos, lydi be- 
galinę žmogaus kelionę amžių takais, — ir betgi jis — antlaikinis, jo 
vertė nenudvilksta sulig jo momentu; vienatinio, ypataus, individua- 
laus — jo tuo pat žygiu esama visatinio ir visuotinio liudininko. 
Būdamas dvasia, turinys — paslaptingas ir beveik nesučiuopiamas, 
antrąja savo puse jis yra apibrėžta forma; jis yra vidinis gyvenimas — 
ir reiškiasi erdvėje. Forma ir turinys — bijau, kad dėl šitos paskutinės 
dvejybės, kuri labiausiai verčia mus susimąstyti, būsiu ne visai suta- 
riąs su estetikais. Tikiu, kad jie bus man atlaidūs kaip istorikui ir 
archeologui, kuriam užvis rūpi objektas, aspektas, fenomenas ir 
faktas. 


Ar nebūtų pravartu aiškumo dėl tučtuojau šiūptelti keletą apibrė- 
žimų, žinoma, kol kas visiškai metmeniškų, teturinčių gairės reikšmę! 
Juos tolydžio įsodrinti, išryškinti, įkvepiant jiems gyvastį, sukergiant 
su problemų tikrenybėmis, bus tolesnis mūsų uždavinys. Taigi, forma 
yra veiklos kelias, pėdsakas, kurį ji palieka, it raštą, erdvėje ir laike 
Figūra yra vienas šitos formų veiklos momentas — stabtelėjimas, 
stingtis formų slinkime. Vaizdas, mano požiūriu ir mano vartosena, 
yra formos arba figūros projekcija dvasioje. Galop, ženklas yra pras- 
mės nešėjas. Pirmas ir svarbiausias žingsnis mūsų tyrinėjime — tei- 
singas šiųdviejų sąvokų atskyrimas. Daugumas nesusipratimų gimsta 
iš dažnos šiųdviejų sąvokų maišaties. 

Ženklas, pavyzdžiui, raidinis ar žodinis ženklas, pažymi turinį. Jis 
turi prasmę, kuri nėra jam tolygi, kuriai jis yra antdėklu; jis yra 
tam tikros jam patikėtos paslapties laikytojas ir šauklys. Forma gi 

ženklina, reiškia pačią save; formų principo reikia ieškoti jų pačių 
gyvenime, jų pačių išviršybėje. Kažką panašu regime žodinių formų 
gyvenime. Žodžiai turi prasmę: ši prasmė, kurios jie yra tvinte pritvi- 
nę, gali šakotis, daugintis, toli peržengdama pradines apybraižas — 
gerai žinomas reikšmėmoksliui reiškinys, vadinamas polisemija. Kai 
kurie žodžiai gauna labai didelį reikšmių skaičių. Meno veikalas vi- 
suomet ir be galo polisemiškas, jo gaunamų reikšmių skaičius neri- 
botas. Mes jam teikiame ne tik tą prasmę, kurią norėjo jam įspausti 
patsai menininkas, bet ir aibę kitų, kurias gimdo mūsų bendri polin- 
kiai, mūsų šio momento, šios istorinės ar psichologinės valandos, šio 
civilizacijos tarpsnio nusiteikimai. Bet kaip forma, meno veikalas 
laiko tėkmėje palieka nepajudinamai ramus. 

Kitas reiškinys mums rodo dar įtikinamiau, jog forma turi savitą 
reikšmę savyje, jog formos turinys visų pirma yra forminis turinys. 
Rašytinė kalba yra ne tiktai sutartinių grafinių ženklų rinkinys tam 
tikram objektų skaičiui ženklinti, bet ir forminė sistema. Raštas yra 
perteikiamoji priemonė ir lygia greta — piešinys. Gali atsitikti, jog 
piešinys, tai yra forma, pradeda veikti prasmę. Taip būna kinų ka- 
ligrafijoje. Niekados erdviniai menai nėra buvę labiau suartinti su 
laikiniais menais. Tai savotiška optinė muzika. Kiekviena ideograma, 
kiekvienas žodžio paveikslas turi vieną ar kelias prasmes, o be jų — 
dar pridėtinę prasmę, kuri išplaukia iš pačios ženklo formos ir įvai- 
ruoja pagal stilius ir meistrus, išaugdama į nuostabią jausminę se- 
mantiką. Tuo būdu ideograma perteikia ne tiktai mintį ar daiktą, 
bet ir ištisą gamą daugingų, neapibrėžtų prasmių, susijusių su ideogra- 
minės formos kaita. Panašių refleksijų sukelia kufinio rašto išplitimas 
Vakaruose. Šie gražūs arabeskiniai ženklai buvo visiškai tuščiareikš- 
miai mūsų viduramžių meistrams, nes nei Puy katedros durų skulp- 
torius, nei Arenos koplyčios Paduoje dekoratorius nemokėjo arabų 
kalbos; ir vis dėlto šitie grakštūs rašmens turi prasmę, grynai for- 
minę — tarytum kokia šokio figūra, tarytum koks sapnas apie įsi- 
vaizduotinius sodus. Kitais žodžiais tariant, ženklas, tapęs gryna for- 
ma, neteko senosios ženklinės reikšmės, jo prasmė paliko nebenuvo- 
kiama, bet — šit jos vietoje mumyse gimsta nauja. 

Jei aš taip kietai pabrėžiu šitą mintį, tai todėl, kad savavališkas 
talpmens ir talpinio, formos ir esmės perskyrimas yra įsišaknijusio 
ir netgi nuoširdaus tarpusavio nesusipratimo šaltinis, kuris skiria me- 
nininkus nuo protininkų. Menininkas yra kiaurai persunktas idėjos, 
kad forma turi prasmę pati savyje, būtiną ir pakankamą, kad ji turi 
absoliučią reikšmę, tuo tarpu protininkas nori, kad forma visuomet 

reikštų kokį nors davinį, kuris galėtų būti įsąvokintas ir tęsti savo 
gyvenimą intelekte. Prie šito klausimo teks dar grįžti tolesnėje mano 
referato dalyje, svarstant formų gyvenimą dvasioje. 

Kol kas užteks įsidėmėjus, kad formoje slypi ypatinga galia ir kad 
visiškai tuščia gryna — jinai yra tobula savyje, nereikalinga jokio 
papildo. Galima todėl nagrinėti jos veiklą ir būdingąsias savybes ne- 
paisant įvairių jai prikergiamų talpinių, meandrų, kuriuos jinai iš- 
braižo ar sužadina išmanoje. Susitarsime užbaigti šias įžangines 
pastabas šitokiu teigimu: forma yra autentiškas meno veikalo 
turinys. 


2 


Erdvė yra plastinių menų vieta. Formos savybė — būti erdvės inter- 
pretacija. Ji neegzistuoja tol, kol lieka viduji. Užmačia užpakalinė min- 
tis nėra nei veikalas, nei menas. Genijaus svajonė, vidinis vaizdas, ku- 
riuo nušvinta jo siela, nėra meno veikalas, nei dargi pažadas, dar ma- 
žiau — modelis. Kūrybos psichologija — tose sielos kamarėlėse bei 
užkampiuose, kur spurda galimybės — mums čia nerūpi. Prisirankioję 
apstą menininkų išpažinimų apie meno veikalus, susikrovę storiau- 
sias intencionalinės bibliotekos šūstis, visa šita minčių bei žodžių, juod- 
raščių bei komentarų žaliava nepasivaduotume nė mažiausio meno 
veikalėlio. Paimkite tokį rinkinį, kaip Delacroix Dienyną, kuris 
leidžia mums pasinerti vienos giliausiųjų pastarojo šimtmečio asme- 
nybių artumon: šis šedevras, toks erdvingas ir šviesus, mums neatstos 
menkiausio to autoriaus drobigalio. Vien tik erdvėje galime iš tik- 
rųjų susiremti su formų gyvenimu. 

Forma meno veikale visų pirma yra išorinė; veikalas yra kažkas 
konkretu, atribota, jis yra čia, mūsų akyse, mūsų rankose, erdvės 
atskirybėje. Jis apleido menininką galutinai. Jis įžengė į sritį, kuri jį 
apglėbia ir aprėžia iš visų šalių — aš noriu pasakyti, kad iis čia įgyja 
tas gražias ribas, be kurių mes negalėtume jo suvokti. Iš menininko 
paveldi ir apie menininką kalba jis labai daug, bet jis tapo solidus, 
ir tiktai sulig ta diena, kai jis apleido savo kūrėją, prasideda nuosta- 
bus jo gyvenimas. Be abejo, daug kas teberiša jį su autorium — kū- 
rėjo simpatija savo veikalui, jo gailesiai, ištisa gama refleksijų, prisi- 
minimų, pasiruošiamųjų darbų ateičiai. Yra magnetinių srovių tėk- 
mynas tarp veikalo ir jo autoriaus, lygiai, kaip tarp veikalo ir žmo- 
gaus, kuris juo gėrisi. Tačiau šis sriautas, kuris su didesne ar mažesne 
jėga apraizgo kiekvieną veikalą, nėra pats veikalas. Tiktai tisoje įgyja 
jis savo tapatybę, savo svorį, savo daiktybinę kokybę ir savo galią. 

Forma ne tiktai gyvena erdvėje, bet ir yra erdvės apybrėža, erdvės 
matas. Aišku, menininkas matuoja, kuria savo erdvę kitaip, 
negu tai daro organinė gyvybė, kuri, tarp kita ko, pati turi labai di- 
delį matų skaičių ir pati savo esme yra matas. Balzakas viename savo 
žavingų politinių rašinėlių sako mums: ,„Viskas yra forma, ir patsai 
gyvenimas yra forma''. Iš tikrųjų, gamta be paliovos brėžia savo 
kreivę; mes apie ją tegalime spręsti iš pėdsakų tų veikmenų, kurie su- 
daro jos esmę; prieš išsireikšdama skaičiumi mūsų prote, ji yra raštas 
erdvėje. Taigi žinome, kad joje begalinė gausybė formų ir taisyklingų 
figūrų, ratilų, spiralių, žvaigždžių, simetrinių variacijų — ir subti- 
liausios bangos turi formą. Menininko darbas savo principu yra ana- 
logiškas gamtos darbui, tačiau vyksta skirtingais keliais. Jis pats sau 
kuria erdvę, kokia jam reikalinga, ir nuosavas matų sistemas. 

Aš esu mėginęs patikslinti šią mintį savo studijose apie roma- 
niškąją skulptūrą, pavyzdžiui, kalbėdamas apie erdvę — ribą, prie 
kurios formos derinasi šliete prisišliedamos, ir jos priešybę erdvę — 
terpę, kurios vidų jos tarytum užpildo išsisklaidydamos. Tapyboje 
labai yra būdinga šiuo požiūriu perspektyvos, arba, tikriau sakant, 
įvairių perspektyvų istorija. Štai čia mes susivokiame ko aiškiausiu 
būdu, jog meno veikalas yra erdvės matas. Erdvė jam reikalinga 
kaip plastinė medžiaga, kurią jis formuoja ir transformuoja be pa- 
liovos. Alberti perspektyva nėra vienas nusisekęs epizodas tarp dau- 
gelio kitų bandymų, įvykdytų kitose vietose, kitais laikais, kitų dva- 
sinių šeimynų. Bet jos metodo griežtumas nekliudo jai tapti nepa- 
prastų variacijų auka. Galima net sakyti, kad jinai skatina protą prie 
savavališkų pritaikymų, kurie peržengia dalyko ribas, tapdami moks- 
lininkiškų išklydimų šaltiniu. Vidinis gyvenimas, galingesnis už įgytą 
pusiausvyrą, vilioja meistrus prie tos rūšies erdvinių suktybių, kaip 
tai yra teatralinė perspektyva ir akių apgaulė (trompe-U'oeil). Taip 
tiespanašumo technika pavirsta iliuzijos įrankiu, grynu žaismu, 
optine fantazija, ir tokie menininkai, kaip Bernini, ima gaminti savo 
tariamosios architektūros šedevrus, kurių viduje mūsų apgautas 
žvilgsnis matuoja erdvę vienkart racionaliu ir absurdiškų būdu. 

"Tuo pat požiūriu galėčiau jums kalbėti apie žmogaus pavidalą. 
Jis nėra amžinai pavergtas gyvenimo matui. Jis ieško sau dėsnio, ka- 
nono — tai savyje, apskaičiuotoje dalių proporcijoje, tai išorėje, 
figūros ir kokio nors rėmo santykyje. Pavyzdžiui, romaniškoje skulp- 
tūroje jisai yra saistomas išviršinės dermės principo, kuris jį valdo 
tarytum kokią be galo lanksčią medžiagą — tai ištempia, tai suspau- 

džia, tai prideda sąnarių — viena galva sujungia du liemeniu arba 
ant vieno liemens uždeda dvi galvas. Išvidinių matų dermės taisyklė, 
kurią taip nuostabiai mokėjo vartoti graikų skulptoriai, — šita mu- 
zika, kurios pradas ir šaltinis yra fiziologinė darna, — savo polinkiu 
į kanoną tiek pat yra savos rūšies žaismas, kuris pavergia gamtą tam 
tikros mąstytinės tvarkos lygtinei regulai. Įvairios „idėjos'' apie to- 
bulą žmogų yra padarinys valingo su žmoginiu maketu darbo, pa- 
našaus į atletinės mankštos darbą. Daug ką dar būtų galima pasakyti 
šiuo klausimu, ir, gal būt, mes prie jo sugrįšime antroje šios paskaitos 
dalyje. 

Iš to, kas čia buvo sakyta, jau galėjome pastebėti, kad formos 
amžinai ieško pusiausvyros ir, pagaliau ją suradusios, amžinai sten- 
giasi ją peržengti, sukurti ant naujų pagrindų. Mėgindami apibrėžti 
šios begalinės slinkties kreivę ir bendriausiu būdu aprarti formų gy- 
venimą erdvėje, randame, kad jį saisto du pradai — metamortozė ir 
stilius. Amžinoji formų kaita, šita nuolatinė kelionė iš formos į for- 
mą vis naujų įkūnių sekoje, neina atsitiktiniais keliais; juoba ji nėra 
istorinio gyvenimo kaitos pasyvi išraiška ar atspindis. Ji yra saistoma 
išvidinio dėsnio, panašaus į tą, kuris valdo gyvių bei augmenų me- 
tamorfozes, — štai dėl ko aš ją pakrikštijau šituo vardu. Bet ji gali 
taip pat įgyti dvasinį gymį, ji gali būti atvaizduota tai kaip dialek- 
tika, tai kaip eksperimentinis procesas. Metamorfozės esti staigios, 
revoliucinės, kaip tos, kurios dievų ir kerėtojų valia išverčia mitų 
personažus gyvuliais, medžiais, šaltiniais ir žvaigždynais. O kai kada 
tatai esti klastingos, vos pastebimos, tarytum antraeilės pakaitos, ku- 
rios, apsireikšdamos menkutėmis proporcijų pataisomis, vis dėlto tiek 
pat galingai apibrėžia naujas sąrangas, naujas gyvenimo sistemas. 
Stiliai yra šios metamorfozių kaitos derintojai ir stabdžiai. Stilius — 
tai visų pirma matas. Graikų kalboje stilius reiškia koloną, ir įvairūs 
stiliai ta prasme, kurią vartoja modernieji tyrėjai, kalbėdami apie 
graikų meną, apibūdinami kolonų matais. Kiekvienas stilius ieško 
proporcijos — tobulos, pavyzdinės ir patvarios. Šis polinkis į sustin- 
gimą, lygintinas su polinkiu į kanoną skulptūroje, palieka laisvę tam 
tikram judėjimui. Stilius yra dalykas, kuris nuolatos formuojasi ir 
deformuojasi: jis ieško savęs pro gausingų bandymų potyrius — su- 
randa savo rimtį — išsklysta variacijomis ir rafinuotos technikos 
išmonėmis, kol galop pamina savo paties formas, užmiršta matus, 
kurie pradžioje pagrindė jo esmę. Tuomet palieka arba akademinė 
džiova, arba barokinė prabanga. 

Bet šitie žinomi formų gyvenimo aptarimai toli gražu neaprėpia 
visų smulkmenų. Stilistinės raidos viduje duodasi įžvelgiami erdvi- 
niai santykiai, panašūs į tuos, kurie dažnai vartojami laikiniuose me- 
nuose. Galima nagrinėti formų gyvenimą viename kuriame stiliuje 
pritaikant joms tai metrikos dėsnius — ritminę sandermę, kiekybę, 
kirčio kilnojimą, tai dialektikos — kaip tai yra parodęs Baltrušaitis 
romėnų skulptūroje, tai kontrapunkto — nes yra tikra, jog, pavyz- 
džiui, tonų santykiai tapyboje iki tam tikro laipsnio yra saistomi 
taisyklių, kurios nėra nesugretinamos su muzikalinio kontrapunkto 
dėsniais. 

Tačiau, antra vertus, neapsigaukime per daug pasitikėdami 
apgraibom sudarytomis definicijomis bei analogijomis, kurios erdvės 
reiškinius transponuoja į laiko kalbą, neišvengdamos nuolatinio pa- 
vojaus išvirsti tuščiomis metaforomis. Jei kas šiuo atžvilgiu daro 
mums priekaištų, mes iš anksto jaučiame, kiek jie yra pagrįsti. Griež- 
tesnis ir geriau savo dalykui pritaikytas žodynas mums tikrai būtų 
didžiai reikalingas. Jį sudaryti — tai vienas pirmųjų mūsų uždavinių. 
Dabar gi šiais provizoriškais terminais bei metodais mes tenorime 
duoti mūsų tyrinėjimų linkmės apmatus ir parodyti, kaip galima iš- 
narplioti begalinę formų kaitos įvairybę, kurios epizodus, etapus bei 
variacijas aš čia kol kas apibūdinau tokia sunkia ir neparankia kalba. 
Šituo keliu atlikta romaniškosios skulptūros analizė parodė, jog, iš- 
einant iš kelių elementariškų temų, griežtai prisilaikant formalinio 
nagrinėjimo ir tepaisant erdvinių duomenų, galima prieiti iki sudė- 
tingiausių, paviršutiniškai žiūrint — ko laisviausių ir ko aikštingiau- 
sių junginių, kur vizininkų genijus, atrodo (bet tai, žinoma, tik iliu- 
zija), yra davęs fantazijai laisvas vadžias. 

Neaižant tokių švelnių realybių, kurių gyvybinei dvasiai, kiek 
joje reiškiasi gyvenimo subtilumas, lankstumas bei kaitulingumas, 
pačios mūsų paskaitos rėmai atrodo per šiurkštūs, per kieti, vis dėl- 
to galima griežčiau apibrėžti kai kuriuos autentiškus formų gyvenimo 
kelius ir nustatyti — nesakau, dėsnius, bet pastovumą jų bangų ir 
ribulių. 

"Taip suprastas, formų valdytojas, tai yra menininkas, gali būti 
sulygintas su geometru, nes pastarojo yra prievolė matuoti tysą ir 
gvaldyti jos problemas. Aš pats gerai jaučiu, kaip būtų pavojinga 
priimti šią idėją visiškai žalią ir be jokios kritikos; ir aš nemanau 
neigti, kad geometrinė aistra, kuri nuo amžių kvaršina tam tikros 
linkmės protus, — perkelta į tariamų tikrybių plotmę, gali mus paska- 

tinti prie bevaisiškų mėginimų kur kas subtilesnio, lakesnio pobū- 
džio judesius įsprausdinti į šiurkščias, sustingusias formules. Mūsiš- 
kas geometrijos naudojimas turi būti daug nuosaikesnis, negu mano 
kai kurie šių dienų estetikai. (Galima tik pasakyti, kad menininkas, 
kaip ir geometras, mąsto erdvę ir formą pagal tarpinius grynosios 
geometrijos ir topologijos metodus ir kad jo matai niekuomet nėra 
apsaugoti nuo tam tikrų, tik jam vienam būdingų pinklių. Dar dau- 
giau — jis įneša į erdvę elementų, apie kuriuos grynoji geometrija iš 
viso nieko nebegali spręsti. Kaip ten bebūtų, vis dėlto yra tiesa, jog 
tiktai erdvėje, o ne kur kitur, reiškiasi jo veikla, ir tiktai čia reikia 
ieškoti jos aptarties. 
* 


Jei man ateitų į galvą rašyti savo idėjų istoriją, aš pradėčiau 
nuo šitos, kuri pirmiausiai ir ilgiausiai buvo įstrigusi į mano sąmone: 
formų gyvenimo reiškimasis tįsoje tėra vienas, dvasinis, grynai inte- 
lektinis pozžvilgis. Jis įgyja savo lemiamą jėgą tiktai išsiskleisdamas 
medžiagoje: galima net sakyti, kad jis tiesiogine to žodžio prasme gy- 
vena tiktai čia. Jei meno veikalo intencija nėra meno veikalas, tai 
juoba nėra veikalu geležiniai geometrinės abstrakcijos griaučiai: for- 
ma reiškiasi medžiagoje ir iš jos gauna būdingąsias savybes. 

Bet iš pradžių reikia atsisakyti nuo bet kokios pasyvios sąvokos: 
čia mums pagelbės kai kurie Tolimųjų Rytų rašytojai, pripratę prie 
mąstymo, kuris neskiria dvasios nuo medžiagos, kuriam medžiaga vi- 
suomet yra dvasinga. Senasis scholastinis skirstymas, kurio mes iš 
įpročio laikomės savo netikslioje, svyruojančioje kalboje, jiems jau 
seniai atrodo grynai dirbtinis, ir tų kraštų meno pavyzdžiai, būtent — 
tapyba ir graviūra, gražiai pavaizduoja, kaip šviesi, oringa, besvorė 
medžiaga, iš kurios jie yra padaryti, — kartais truputėlis vandens ir 
tušo, — vis dėlto turi tokią ypatingą valią ant formos, kad ši be 
anos būtų tiesiog neįsivaizduojama; ir toje subtilioje tarpusavio apy- 
kaitoje — kurią nepaliaujamai valdo taisyklė „lygiai tiek, kiek rei- 
kia" — dvasia, medžiaga ir forma darosi nebeišskiriamos. 

Medžiaga nėra pasyvi, medžiaga yra kūrybinė jėga, forma negali 
be jos išsiversti. Antinomija ,„dvasia — medžiaga'', kaip jau sakiau, 
yra tokia pat savavališka, kaip talpmens — talpinio antinomija. 
Į šitos tiesos išryškinimą mes dabar atkreipsime visą savo dėmesį. 

Visų pirma įsidėmėsime, kad meno medžiagos visuomet yra vie 
natinės, nepakartojamos. Jos neegzistuoja tokios, kokios yra gamtoje. 

Žinoma, Paroso arba Carraros marmuras, iškirstas iš kasyklos, yra 
skulptoriui medžiaga, bet išskaptuotas marmuras jau yra kita me- 
džiaga, įgijusi savo pirmuoniškumą, savo orumą, savo išraiškos jėgą 
iš to fakto, kad yra tapusi forma; arba, tiksliau sakant, susikirsdami 
savo priešybėmis, susikeisdami savo išgalėmis, šie dalykai susituokia, 
sumyšta ir suima jėgą vienas iš kito. Taip tatai skulptūra nėra tam 
tikrų formų intalpis toje ar kitoje medžiagoje, bet tai yra medžiagos 
tvėrimo aktas — svoryje, tankume, žieveje. Tas pat ir architektūroje. 
Medžiaga, kurioje ji įsikūnija ir įsipavidalina, nėra pasyvi, nes yra 
sutvarkyta pagal suderintus matus, nes gauna arba, tikriau, priima 
tam tikrą šviesą ir ją atspindi tam tikru būdu pagal taisykles, kurios 
išplaukia iš formų buities sąlygų ir duodasi išnarpliojamos įžvalgaus 
stebėtojo. 


Bet dar labiau tatai tinka tapybai, šitai absoliučiai vienatinei, vi- 
siškai žmogaus sutvertai medžiagai, šitam naujai sukurtam, savyje 
uždaram pasauliui, o dar labiau — graviūrai, ir dar labiau — įvai- 
rioms piešinio medžiagoms. Lengva susigundyti mintimi, kad piešyba 
esanti abstrakčiausias iš visų menų, nes interpretuojanti erdvę pačiu 
schematiškiausiu būdu: anaiptol, ir jeigu mes kiaurai nepersisunksime 
šita mintimi, jeigu mūsų metodas nebus griežtai paremtas šitais prin- 
cipais, tai bus tuščias mūsų darbas. Piešinys nėra formos gairė ar 
ištrauka. Jis nesistengia išskobti iš jos medžiagą, be kurios forma iš 
viso negalėtų nė egzistuoti. Ko ploniausias brūkšnys, ko lengviau- 
sias ir ko šykščiausias akcentas, ko paprasčiausias popierius, ko 
ekonomingiausias tepsnis, arba dėmė, vis dar tebėra medžiaga, at- 
kreipta į mūsų jusles. 


Kaip didžiai mums būtų reikalinga knyga apie meno medžiagas, 
kur nuolatos būtų tarpusavy derinami formos ir medžiagos santykiai. 
Ji yra pagrindinė, šita sąvoka, bet kartu ji yra susijusi su daug pla- 
tesniu refleksijų ratu, apimančiu techniką, tai yra meno įrankius. 
Jūs neturit niekuomet užmiršti, kad menas yra daromas rankomis, 
tam tikroje medžiagoje, su tam tikrais įnagiais. Iš privilegijos būti 
medžiagos, įnagio ir rankos bendrininke forma gauna savo ypatinga 
gyvastį. Ilgą laiką technikos sąvoka buvo manųjų studijų pagrindas, 
ir aš vyliausi, kad čia, iš šito vienintelio požiūrio, išsispręs visi mano 
nerimasčiai. Be abejo, aš buvau priverstas išplėsti šitą sąvoką, pa- 
žvelgti į ją iš daug erdvesnės perspektyvos. Bet aš ir šiandien nesi- 
liauju galvojęs, jog sunkią ir net pagrindinę klaidą, gresiančią suža- 

loti visus mūsų darbus, daro tie, kas technikai su panieka teskiria 
vaidmenį tarnaitės, aklai pildančios grynus dvasios liepimus. 

Iš pat jaunystės dienų man buvo progos pačiam pajusti meni- 
ninko dirbtuvėje, kiek gyvastinga yra technika. Ji yra surišta su ypa- 
tingu likimu, kuris nėra iš anksto įrašytas istorijoje ar bendrosiose 
žmonių gyvenimo sąlygose. Man ilgai teko studijuoti graviūrą, šitą 
alchemiją, kuri per medžiagą ir įrankį suteikia formai nepaprastos 
kokybės poeziją. Kaip man matos, iš šitų studijų aš laimėjau tą pir- 
menybę, kad esu visiškai apsidraudęs nuo bet kokios juodadar- 
biškos, mechaniškos pažiūros į techniką ir amatą. Amatas ir tech- 
nika nėra vieną kartą visiems laikams nustatyta kalba kilnioms min- 
tims. Amatas ir technika turtėja be paliovos. Kaip menas kuria vie- 
natijas medžiagas, taip ir menininkas dirbdinasi įrankius pagal savo 
reikalą. Ranka, šis dievas penkiuose asmenyse, jiems įkvepia savo 
sugebėjimus ir savo reikmes. Galima jausti rankos kaitrą kiekvie- 
name didžiame meno veikale, o įrankis, kaip matome iš paties žo- 
džio, yra rankos prailginimas bei išnašas. 

Menininkas, kaip dievas-kūrėjas, nuolatos išradinėja ir naujina, 
net tuomet, kai lieka ištikimas pirmapradžiams daviniams. Jo mintis 
nėra grynas noras. Ji grumiasi su jėgomis, iš kurių daug gauna, ku- 
rias pritaiko arba perdirba, bet niekad iš jų neištrūkdama. Meni- 
ninko psichologija, arba, kitais žodžiais, formų gyvenimas jo dva- 
sioje, yra techninė psichologija. Ir visų pirma kiekviena technika yra 
pašaukimas, ji šaukiasi, ji reikalauja tam tikros dvasinės rūšies žmo- 
nių. Užšokdami už akių tolimesniam mūsų minčių plėtojimuisi, galime 
jau dabar pasakyti, kad formos, įrankio, medžiagos ir rankos sąveikis 
nepakenčia pakaitų. Prisiminkite valandėlę kokį Ingres'o piešinį ir 
prileiskit, kad jis atliktas sangvina. Ir, atvirkščiai, pagalvokit apie 
Watteau piešinį, atliktą švino pieštuku. Įsivaizduokite, jei galite, 
Albrechtą Dūrerį litografu. Jūs be vargo pajusite, kaip viskas yra 
pagadinta: Dūreris nebepažįstamas, Watteau iškreiptas, Ingres'as be- 
viltiškai sudarkytas. 

Apspresdamas menininką nebe kaip geometrą, tai yra žmogų, 
interpretuojantį pačią erdvę savyje, priversdamas jį susiremti su 
konkrečiais, spalvotais, srovingais duomenimis, aš jį regiu kaip 
fiziką, kaip chemiką, kaip biologą. Jis kuria pasaulį, turintį savus 
dėsnius ir savas medžiagas, savą apibrėžtą santykių sąrangą tarp įvai- 
rių formų, įrašytų medžiagoje. Kiekvienas menininkas turi ypatų 
pasaulį, ir nuostabus yra tų pasaulių vieningumas bei sandermė. Be 

abejo, turėdami galvoje šitą vienalytiško pasaulio tveriamąją galia, 
kurią natūraliai gimdo kūrėjyje formų gyvenimas medžiagoje, re- 
nesanso vyrai, kaip apie tai liudija Alberti, laikė tapytoją žmogumi, 
labiausiai panašiu į Dievą. Ką tai reiškia? Kad jis gerai mėgdžioja 
Dievo darbus? Kad jis yra geras septynių Dievo dienų veikalų pa- 
mėgdžiotojas? Anaiptol. Menininkas, kaip patsai Dievas, kuria savitą 
pasaulį, ir jo įstatymo reikia ieškoti tik to pasaulio viduje, o ne kur 
kitur. Tiktai čia, tiktai šituose formų tarpusavio santykiuose, tiktai 
šitame ypatingame medžiagos gyvenime mums atsiskleis fiziniai, che- 
miniai ir biologiniai šių „tvarinių'' dėsniai. 


Formos, gyvendamos erdvėje, gyvendamos medžiagoje, gyvena ir 
dvasioje. Matėme, kaip jos plėtojasi atskirtyje nuo mūsų, nuo meninin- 
ko; jos taipgi plžtojasi jame ir mumyse. Ir ar galėtų būti kitaip? Dvasia 
taip pat yra forma. Vidinė dvasios veikla iki pat švelniausių, lakiau- 
sių jos vilnių vilnelių, iki pat klaidžiausių, chaotiškiausių sielos jude- 
sių, iki paties palaidžiausio sapno arabeskų — vis tai tebėra formos, 
ir jeigu mes nesuvokiame jų pačių, tai mes jų nesuvokiame iš viso. 


Taigi, formų gyvenimo ir dvasios gyvenimo santykio idėja turi 
rasti vietos mūsų koncepcijoje. Tačiau būtų klaidinga šį santykį pa- 
vidalinti pagal sąvokų, jausmų ar vaizdų gyvenimą. Tiesa, idėjų gy- 
venimas negali būti aklinai įspraustas į logikos ar asociacijos rėmus, 
jame turi būti palikta vietos tam tikram meniniam momentui. Jų 
genealoginiuose santykiuose galima įžiūrėti kai kurių panašybių 
į meno veikalo genealogiją arba į stilių raidą. Bet idėjai nėra būtina 
įsikūnyti. Ji pati sau yra medžiaga, erdvė ir laikas, ir, nors kitoje 
plotmėje, tas pat galima pasakyti apie jausmų gyvenimą. Gi forma 
dvasioje visuomet yra erdvė ir medžiaga, ir čia yra esminis jos 
bruožas. Netgi negryna, netgi migloto sapno ar geismo stovyje, jinai 
visuomet pasirodo su konkrečiais savumais. Su erdve ir medžiaga, 
kurie nėra šiaip sau, bet jau paliesti įrankio, su rankos valdymo 
antspaudu. Ranka dvasioje juda formos link, ima ją ir lipdo jos pa- 
vidalą. Ji daugina savo judesius tiek, kiek yra reikalinga. Dvasia, 
kurioje gyvena formos, nėra dangiška sfera, iš kur genijus svaido 
savo kūrinius besąlyginiu fiat. Tai yra dirbtuvė. Ir formų gyveni- 
mas dvasioje nėra kitoks, kaip formų gyvenimas medžiagoje ir 
erdvėje. 

Bet ar nėra jis vidinių vaizdų gyvenimo valdomas! Ar menininko 
dvasia nėra labiausiai pertekusi vaizdais, ir ar veikalas nėra vaizdo 
kopija? Taip, bet labai ribotoje, būtent, vizininkų šeimynoje. Me- 
nininkas nebūtinai yra stipriausiai haliucinuojąs žmogus. Paprastas 
žmogelis gali naktį regėti kur kas gražesnių, skaistesnių ir turininges- 
nių sapnų, jo regimoji atmintis gali be pastangų gaminti atsiminimus 
kur kas ryškesnio piešinio, kur kas šiltesnės spalvos. Vaizdas yra 
staigus ,„baigta vienu ypu'', kartais su ryškiausiais formos savumais, 
išskyrus vieną, esminį — medžiagą. Jis nesveria, jis neturi branduolio, 
jis nėra drungnas nuo žmogaus rankos. Vidinis vaizdų kinematografas 
šiuo atžvilgiu griežtai skiriasi nuo formų gyvenimo dvasioje. 

Ar šitos mintys neveda į specialybinę psichologiją, kuri tiek pat 
nustoja savo aplamai žmogiškos vertės, kiek laimi techninio intereso 
požvilgiu? Dalykas toks, kad čia mums nerūpi bet kuris šiaip sau 
žmogus, kažkokia bendrais, visuotiniais žmonių veislės duomeni- 
mis paremta psichologinė anketa, arba, kitais žodžiais tariant, toks 
maketas, kuriame galėtų save atpažinti visi žmonių bendruomenės 
nariai. Kiekvieno menininko yra du asmeniu, kurių gerą ar blogą 
santarvę reikia dar apibrėžti, nes santykiai tarp menininko ir žmo- 
gaus toli gražu nėra aiškūs ir paprasti. Panašus teigimas gali kai kam 
pasirodyti drąsus. Jis mums atrodo keistas, kai pagalvojame apie to 
ar kito didelio veikalo žmogišką turiningumą. Ir vis dėlto reikia pri- 
pažinti, kad nėra pastovaus sąryšio tarp sodrumo, tankumo gyvenime 
ir — formoje. Žinoma, nemanome izoliuoti menininką. Jis yra žmo- 
gus su tam tikromis reikmėmis, instinktais, dorove, temperamentu, 
dvasiniu gyvenimu. Jis yra pilietis, tėvas, meilužis, draugas. Mūsų 
artimieji yra jo artimieji. Jo buities reginys ir profilis mums primena 
vietas ir veidus, sklidinus mūsų buities atmosferos. Mes nesiliaujame 
su meile tyrinėję žmogiškąją šitų gyvenimų smulkmę, stebėdamies, 
kad visi jų herojai yra nukrėsti iš to paties mūsų molio. Be abejo, 
jie priklauso mūsų bendruomenei, niekas negali to užginčyti. Bet jų 
turima viena didelė privilegija, būtent, kad jie ne tiktai kuria, 
bet ir formuoja. Šita ypati funkcija, šis šiurkštus darbas su beforme 
žaliava, ši kieta priedermė gyventi ir gyvendinti formas su griežčiau- 
sia vara apibrėžia vidinio gyvenimo tėkmę ir ribas. Šituo bruožu bet 
kurio, net antraeilio menininko psichologija esmingai skiriasi nuo 
jautriausio, ,„meningiausio'' mėgėjo psichologijos. Ir nesunku paste- 
bėti, kad meno herojaus buitis gali būti kupina paslėptų stebuklų ir 
žavesių, nieku ypatingu neprasikišdama pro kasdieniškos žmogiškos 
buities rėmus. Kas, gal būt, labiausiai mus atstumia nuo biografinių 

romanų, — tai amžinas dirbtinis tariamų sąlyčių atkasinėjimas — 
tarp gan trivialių arba tikrai nepaprastų didelės karjeros epizodų ir 
tos paslaptingos veiklos, kurią formų gyvenimas be paliovos žadina 
ir kursto sielose, patekusiose despotiškon jo valdžion. 

Po šių išvedžiojimų bus aišku, jog dvasia, apie kurią čia kalbama, 
kiaurai ,,profesionališka“ dvasia, palieka žmogaus dvasia visame 
savo kaitulingume. Tam tikras formų ratas ieško sau gyvenimo tam 
tikrame dvasių rate. Forma nėra man absoliuti, o dvasia — nėra 
abstrakti bendrybė. Yra skirtingų dvasių ir skirtingų formų. Jų tarpu- 
savio sąryšį, gal būt, lengviau suprasime prisiminę giminystę, kuri 
jungia kai kuriuos meistrus į dideles šeimynas amžių tįsoje. Aš teikiu 
didžiulę reikšmę dvasinių šeimynų principui, kuris tarp įvairiausių 
aplinkų ir tolimiausių gadynių suranda akivaizdžius, kitu būdu neiš- 
aiškinamus ryšius. Be abejo, čia gali būti, bet ne visuomet būna 
istorinių įtakų poveikio. Ir tais atvejais, kada jų įsikišimas esti 
paveikus, kada jų nešėjai ir jų keliai esti neginčytinai aiškūs ir žinomi, 
tyrinėtojas turi būti įsitikinęs, kad dirva jau buvo paruošta — geromis 
laidumo sąlygomis, tam tikrais giminystės sąskambiais. Kita proga 
esu išdėstęs savo kritiškas pastabas apie perdėtą dangstymąsi įtakos 
sąvoka, apie netikusį jos aiškinimą smūgio veiksmu. Pakartosime 
dar sykį, kad nemanome neigti jos reikšmės, nes ji yra vienas esminių 
civilizacijos įnagių, ir amžinas jos paslankumas nuolat judina, raizgo 
ir turtina žmonių bendruomenę. Bet ji nėra viskas, ir netgi tėra 
menkniekis, jeigu neatsiremia į pagrindinius sąveikius, kurie gali 
veikti ir be jos — srityje, kur kas žingsnis viską lemia niuansas, skir 
tybė, įvairumas ir individualybė. 

Kad dalykai esti panašūs, tai nebūtinai dėl to, jog yra įtaka — 
gal būt, ir dėl to, kad yra giminystė, ieškanti savo atitikmens ir dva- 
sinio atskambio. Taip kuriasi laike dvasinė sąranga sandermėje su 
formine sąranga. 

Reikia betgi pridėti, kad šita forminės ir lygia greta dvasinės 
sąrangos idėja neturi būti pretekstu griežtai atribotoms kategori- 
joms — be pereinamų laipsnių, be tarpusavio sąveikos. Lygiai, kaip 
nėra būtina, kad formų gyvenimas dvasioje reikštųsi griežtais šuolias — 
priešybėmis ir staigiomis perkaitomis. Metamorfozių principas, kuris 
toje pačioje gadynėje, to paties rėmo ribose, to paties stiliaus apybrė- 
zose sukuria tokių įdomių ir taip aiškiai regimų skirtybių, dažnai vei- 
kia lengvučiais poslinkiais. Panašiai, kaip kalbančio žmogaus balsas 
kartais kaitalioja mintį jau vien pačia kalbėsena, kirčio uždėjimu ant 

to ar kito skiemens, ant to ar kito žodžio, panašiai, kaip kalba įvairėja 
įvairių žmonių lūpose, jog net bendrasis tarminių variacijų šaltinis 
darosi beveik nebeatpažįstamas, taip ir formų gyvenime medžiagoje 
ir erdvėje — lengvučio krypsnio užtenka sukurti vienatinėms verty- 
bėms. Architektūroje paprastas matų pertvarkymas visiškai pakeičia 
santykių sistemą, sukurdamas naują veikalą. Muzikoje tembro modi- 
fikacija, kirčio perkėlimas giliai pakeičia garsinę medžiagą, tempą 
ir skambėseną. Štai čia, mano manymu, bene bus nuostabiausias formų 
gyvenimo savumas, ir mes, gyvendami laikotarpyje, kuris taip didžiuo- 
jasi savo perversmais, kuris taip baimingai vaikosi staigumo ir griež- 
tumo kaitoje, kuri kas valandą iš naujo kainoja visų vertybių ver- 
tę, — mes neturime užmiršti, kad meno veikalas gali būti beveik ta- 
patus kitam meno veikalui ir vis dėlto skirtis nuo jo ko griežčiausiu 
būdu: pro tą patį stilių, pro tą pačią dvasinę sąrangą, pro paveldą, 
pasemtą iš tų pačių šaltinių, galingai prasiveržia krypsnio skirtybė. 


Apie šitas problemas man teko mąstyti valdant muziejų, kuriam 
aš tyčia supirkinėjau meistrų kopijas, tapytas kitų meistrų. Nieko 
nėra labiau pamokomo: Dantės laivės kopija minoriniame registre — 
Manet, Van Dycko kopija — Ricard'o, kopijos, darytos Fantin- 
Latouro, Degas, — man vaizdžiai parodė kūrybinę jėgą reiškinio, 
kurį mes pavadinome krypsniu. Ištikimiausiose kopijose, atliktose me- 
nininkų, kurie tenorėjo pasimokyti ir stengėsi būti griežtai raidiški, — 
jie tolydžio įterpdavo savitą akcentą, originalų toną, nepakartojamą 
gestą. 

Priėjome paskutinę šios paskaitos dalį, gal būt, pačią svarbiąją — 
formų gyvenimą laike. Yra tekę girdėti nuomonių, kad mes nori 
bergsonizuoti istoriją. Kaip ten bebūtų, yra tikra, jog istorijoje, kaip 
ir asmeniniame gyvenime, reikia skirti laiką kaip sustingusių matų 
skalę ir plastišką veiklos laiką. Laiko, kuriame vyksta žmonijos gyve- 
nimo slinktis, bangos nevisuomet esti vienodo ilgio, jo greitis nėra 
pastovus. Nėra nė reikalo nurodinėti į tokias aiškias ir milžiniškas 
laiko tėkmės, ,,chronizmo?'' skirtybes, kaip matome, pavyzdžiui, si- 
deriniame, geologiniame ir biologiniame laike. Bet ir istorija, taip 
gražiai skanduota šimtmečiais ir metais, yra nemažiau tinkamas chro- 
nologinio nelygumo ir plastišikumo pavyzdys. Vienur dalykai vyksta 
greičiau, kitur lėčiau. Kiekvienas stilius įneša į tą patį laiko momentą 

ir savo pasivėlavimą, ir savo aktualumą, ir savo pasiankstinimą. Vie- 
nos ir tos pačios apybrėžos viduje įvairūs vienamečiai reiškiniai ją 
tempia atgal, stabdo vietoje arba stumia priekin. 

"Taigi, chronologija mums yra būtinai reikalinga, ne kaip tikslas 
sau, bet kaip metrinė sistema, savo pavyzdine reikšme. Vien tik ji 
gali mums parodyti, kad tuo pačiu laiko momentu vyksta įvykiai, 
nepriklausą prie to pat praeities, dabarties ar ateities registro. Iš šito 
požvilgio buvo natūralu teigti ar bent prileisti, kad formų gyvenimas 
laike kuriasi savą, ypačią sąrangą. 

Yra politinių institucijų, religinių institucijų ir socialinių institu- 
cijų sąrangos. Yra ir meninių formų gyvenimo sąranga. Bet vienos 
ir kitos ne būtinai yra sinchroniškos savo slinktyje. Jų tarpusavio san- 
tykis nėra būtina ir absoliuti sąveika. Aš nesakau, kad jos amžinai 
kertasi ir priešinasi vienos kitoms, bet man rodosi, kad jų santykiavi- 
mas vis dėlto nėra nuolatos ir neišvengiamai harmoningas bei darnus. 
Paslankūs, neapibrėžti ryšiai, daugiau ar mažiau glaudūs, daugiau 
ar mažiau palaidi, kur pagrindinis daugiklis gali būti kaitaliojamas. 
Teisingai nustatinėti šio sąryšio kiekį ir kokį — toks yra tikrasis isto- 
riko uždavinys, ir galima net sakyti, kad mes tik tiek tesame rimtais 
istorikais, kiek sugebame pajausti šitą nepriklausomybę ir nepastovu- 
mą. Figūros, kuriomis faktai išsidėsto, išsirikiuoja prieš mūsų akis, 
primena lapą orkestrinės partitūros, kur sulig vienu ir tuo pačiu 
dirigento lazdelės mostelėjimu įvyksta dalykai, visiškai skirtingi trū- 
kiu, tembru, įtampa. Vienu žvilgsniu permesdami šį sudėtingą raizginį 
reiškinių, kuriuos muzikalinis raštas priverstinai išdėsto laiptais vienus 
viršum kitų, nekintamuose linijų bei gaidų rėmuose, mes turime drau- 
ge išmokti įsiklausyti į gausmą tų daugingų jėgų, kurios tai sumyšta, 
pereidamos vienos į kitas, tai vėl iš naujo iškrinka, — idant sugebė- 
tume tiksliai, negaišdami, atpažinti piešinį kiekvienos iš jų. 

Vienlypiška raidos koncepcija, toje pačioje kreivėje grupuojanti 
reiškinių sekas ir tuose pačiuose taškuose koncentruojanti faktus, pa- 
reinančius iš įvairiausių laiko sričių, neišvengiamai paverčia mus ne- 
tikusios istorijos dirbėjais. Raida nėra akla, automatiška, izochroniška 
jėga. Jos eiga be galo nelygi — tai palaida ir ištižusi, tai griežta ir 
suspausta, tai išraižyta šuoliais, kuriuos senoji filosofija buvo gamtai 
iš viso uždraudusi. Joje yra galimos perkaitos, savo rūšies staigūs pra- 
eities atkryčiai, apie kuriuos buvo manoma, kad jie yra išnykę negrįž- 
tamai. Toli gražu nepanaši į lėną lygumų upės srovę, jinai noromis 
įvairina savo kelią ko didžiausiomis lygmens ir tėkmės skirtybėmis. 

Vingiais ir pakopom graužia ji nelygią savo vagą. Visos kitos doktri- 
nos atrodo apkrėstos praamžinės harmonijos antkryčiu. Be abejo, tai 
yra pats sunkiausias priekaištas taine'inei ,„momento'' koncepcijai, ku- 
ri vis dėlto turi tą nuopelną, kad į istorinio laiko koncepciją įveda sa- 
vo rūšies mazgus, arba sąveikos taškus, stipriau ar silpniau surizgusius, 
bet visuomet turinčius apveizdišką pobūdį. Meno šedevras nėra nei 
chronologinis laimikis, nei sėkminga gerai atseikėtų jėgų santalka. 

Prieš šią momento koncepciją mes turime rimto pagrindo pastatyti 
kitą, būtent, įvykio. Negalima įvykio apibrėžti jo palikuonių gausumu 
ir jo padarinių didybe. Taip pat nepakaks pasakius, kad jis atsiliepia 
į nesąmoningas reikmes, kurios susilaukia jame staigaus, sprogsmingo 
-patenkinimo. Jis reiškia vienos laiko sąrangos įsikišimą kitoje; jisai 
su neregėta įtampa ir šviežumu atgaivina nugrimzdusią praeitį, grą- 
žindamas ją prie dabarties krantų, arba jisai suteikia pavidalą ateičiai, 
ligi tol matyte nenumatomai. Bet šitie žodžiai teturi simbolišką vertę, 
realieji santykiai yra kur kas painesni. Gal būt, „įvykiai'' tėra amži- 
nosios įstangos įerdvinti reljefai ar bent ryškiausieji reljefai, labiausiai 
prasikišantieji, nes mums reikia pratintis kiekviename fakte įžvelgti 
jo įvykinę dalį. Kurti įvykį — tai reiškia įstaiginti momentą. Veikalas, 
kuris yra įvykiu, pajungia laiką, suteikia jam naują eiseną. Formų 
gyvenimas kuria savo rūšies laiką, kurio alsavimas esti daugiau ar 
mažiau karštas, daugiau ar mažiau lėtas. 

Grįždami prie Taine'o — šito gerbiamo ir puolamo seno prieši- 
ninko — svarbiųjų doktrinos tezių, galėtume lygia dalia parodyti, kaip 
formos kuria savo aplinkas. Esama forminių aplinkų, kurių viduje 
gyvena meistrai. Menininkas visų pirma yra formų pasaulio gyvento- 
jas. Jis yra svečias tam tikro stiliaus, tam tikro momento šitame keis- 
tame gyvenime, kuris jį neša, su kuriuo jis bendradarbiauja. Toli 
gražu nemanau neigti, kad jis yra susaistytas stipriais ryšiais su socia- 
linėmis aplinkomis, kad jis perima jų aistras, kad jis panaudoja tam 
tikras jų išgales. Visa tai yra neginčytina tiesa. Bet iš čia dar lieka 
geras tarpas iki minties, kad šita aplinka yra jam esminga, kad iš jos 
davinių galima išvedžioti meno veikalų genealogijas. Mūsų gi studijų 
uždavinys — rekonstruuoti formines aplinkas ir patikslinti jų bruožus. 

Lygiu būdu formos rankioja ir buria savas rases. Esama dvasinių 
šeimynų, ir aš esu parodęs, kad jos apibrėžiamos pagal savo polinkius 
prie tam tikrų formų. Iš čia nauja perspektyva į laiką. Galima būti 
artimesniu dvasiniu giminaičiu praeities žmogui arba tolimam svetim- 
šaliui, negu rasiniam broliui. Galima būti jų tautiečiu ir amžininku 

nepriklausant nei jų tėvynei, nei jų amžiui. Formų gyvenimas kuria 
savo dinastijas, išsklaidytas amžių tįsoje. Šitoje stebinančioje figūrų ir 
vaizdų karalystėje, kurioje mes iš pradžių tematome pilnutinės kartų 
buities sąlyginį produktą ir dokumentinį pavaizdą, išryškėja santykiai 
ir sąveikiai daug griežtesni už tuos, kurių miglotą vaizdą teikia etno- 
grafija. 

Bet ar mes nepakeičiame išviršinį Taine'o determinizmą dar griež- 
tesniu, dar sunkesniu išvidiniu determinizmu!? Priekaištas, kurį aš pats 
sau padariau, bet kuris manęs nejaudina. Aš esu įsitikinęs, kad tarp 
įvairių varžtų, mano suraizgytų aplink meno veikalą, palieka laisvės 
genijus, kuris, suspaustas iš visų šalių, kaip tiktai šitos varžos griežtume 
randa neišsemiamą šaltinį metamorfozių išmonėms. Krypsnis pats 
vienas tvirčiausiai nusistovėjusią sintaksę nuspalvina originaliu tonu. 
Sandariausiose sistemose, klasiškiausiuose, tai yra patvariausiuose stilių 
tarpsniuose jis prasikiša kokiu subtiliu elementu, vos juntamu grybš- 
niu, kuris galingai ardo harmonijos dėmenis ir, kaitaliodamas santykių 
sąrangos begalines mažybes, kuria formos, aplinkos, rasės ir laiko 
staigmenas. 

Iš prancūzų kalbos išvertė 


Kestutis Stalioraitis 

MENO KŪRYBOS ANALIZĖ 


E. MEUMANAS 


Iškėlę visų pirma klausimą, kas gi yra paties menininko kūry- 
biniai motyvai, rasime, kad juos galima suskaidyti į dvi grupi. Vie- 
ną jų sudaro bendrieji meniniai motyvai, liečią kiekvieną meninin- 
ką jau vien dėl to, kad jis yra menininkas; į antrąją grupę įeina grynai 
individiniai, žymį atskiro menininko ypatingumą, meninį individualu- 
mą bei originalumą. 

Norint šiokį ar tokį meną suprasti — reikia žinoti — bendrieji 
meniniai motyvai yra ypatingai svarbūs — ir itin dėl tos priežasties, 
kad su jais surištas kiekvienas menininkas, bet taip pat ir dėl tos, kad 
jie ne visuose jų vienodai reiškiasi; kad ir būdami tos pačios vertės, 
sakytieji motyvai kiekviename menininke žymėsis vis kitokiu santykiu; 
viename tie patys bus pajungiamieji, kitame — kitų motyvų pajun- 
gėjai. Destis, kuris arba kurie iš tų bendrųjų motyvų ima viršų ant 
kitų, paprastai galima susekti ir linkmę, kuriai priklauso menininkas. 

Iš bendrųjų meninių motyvų, apsprendžiančių menininko kūry- 
bą — tiek pagal pačių menininkų liudijimus, tiek pagal veikalų bei 
linkmių rūšį — galima nurodyti tris svarbiausiuosius, kurių suside- 
rinimas yra pagrindęs kiekvieną meno veikalą ir apic kuriuos 
galima štai ką pasakyti: nė vienas tikras kūrinys nebuvo be jų sukur- 
tas. Aš čia trumpai juos suminėsiu: 1) kūrėją stipriau ar silpniau 
pagaunąs, jo sielos gyvatą sukrečiąs meninis pergyvenimas; 2) troški- 
mas, arba veržimasis tąjį pergyvenimą menine lytimi išreikšti; 3) sten- 
gimasis šią „išraišką'' paversti nenykstamu meno veikalu. 

Šitie trys pagrindiniai kūrybos motyvai, aiškinant bet kokį meną, 
yra tiek svarbūs, jog mums teks juos dar smulkiau aptarti. 

1. Jau matėme, kad visų pirma eina stiprus vidujinis menininko 
pergyvenimas, su kuriuo ir užsimezga visas jo kūrimo darbas. Remian- 
tis menininkų liudijimais, tatai juslinis reiškinys (antai, plastikui), la- 
bai gyvai suėmęs sielos gyvatą ir vaizduotę, pav., gavus pamatyti me- 
niniu atžvilgiu įdomų reginį, nuotaikingą apšvietimą, nepaprastai 
puikų spalvų žaidimą (van Goghas) arba kieno įspūdingą galvą, gra- 

žiai ir būdingai judančią žmonių grupę ir t. t.; tuo ir prasideda kū- 
rybinis aktas. Arba, sakysim, poetą bei muziką kurti paragina koks 
gyvenimo įvykis, įgaunąs poetinės arba muzikalinės reikšmės. Taip 
gimė Richardui Wagneriui jo Skrajojančio Olando idėja, beplaukiant 
jam audrotą naktį Baltijos jūra iš Rygos į Londoną; vėjo švilpimas ir 
staugimas jo burinio laivo stiebuose sužadino jame draminius bei 
muzikinius Olando motyvus. Arba mes žinome, kad Goethę žinia apie 
nelaimingą įvykį (Kristutės Lassbergaitės mirtį) įkvėpė sukurti Gi- 
rių Karalių. Kitą kartą L. Feuerbachas aiškina, jog jo žinomasis 
paveikslas — Koncertas — gimęs iš tos minties, kad kartą jam pasi- 
taikę matyti dvi grojančias mergaites itales, kurias išgirdęs po to už 
kelių dienų žuvusias. 

Čia įsidėmėtina tai, jog šis motyvas dažniausia esti konkrečiai pa- 
vaizdaus pobūdžio, kurį kartais gali pakeisti ir labai gyvas vaidinys. 

Tik taip atrodo, jog atvejais šitokį pergyvenimą atstoja kokia 
abstrakti meno idėja arba net ir tam tikra jo problema. Pasitaiko ir 
taip, jog kitą kartą tarytum užsakovas pats bus davęs tikrąjį kūrinio 
motyvą. Pirmąjį paaiškina toks gerai žinomas pavyzdys, būtent, kaip 
graikų skulptoriai padarė su jiems užsakytos pergalės dievaitės Nikės 
statula. Jiems buvo duotas uždavinys sunkiame ir trapiame marmure 
išskaptuoti iš aukšto žemyn besileidžiantį pavidalą, bet taip, kad jis 
neatrodytų į ką atsirėmęs. Mes matome, kad anie skulptoriai keletą 
šimtmečių šitąja problema galvas sau laužė. Tačiau veltui manytume, 
jog tik kokios taisyklės išimtis yra tai, kad kūrybinio akto sukursty- 
mas išeina iš konkretaus, jausmus ir vaizduotę suimančio pergyveni- 
mo. Nes, iš vienos pusės, kiekvienas meno veikalas, kaip ir aplamai 
kiekvienas žmogaus darbas, gimsta iš kokios nors idėjos, arba proble- 
mos, 0 iš antros pusės, menininkui tik tada pavyksta tam tikru būdu 
išspręsti tą problemą, kai jis jau visiškai konkrečiai bei pavaizdžiai 
įsivaizduoja tą sprendimą, išreikšdamas jį kokiu modeliu ar savo vaiz- 
duotėje jį regėdamas; o su tuo konkrečiai pavaizdžiu problemos spren- 
dimu ir prasideda patsai kūrybinis aktas. 

Panašiai ir vėlyvesniojo renesanso menininkams vaidenosi tam 
tikros problemos, apie kurias sukosi visa jųjų kūryba; antai, viena iš 
tokių buvo lubų perspektyva su savo be galo sunkiais ir rizikingais 
sutrumpinimais (juokais ji, berods, buvo vadinama varlės perspek- 
tyva, nes čionai užvis labiau matėsi vaizduojamųjų asmenų kojos). 
Bet kūrimo darbas vėl gi teprasideda tik menininkui visai konkrečiai, 
tam tikru vaizdingų motyvu, įvykiu, išsprendus perspektyvos proble. 
mą; o toks konkrečiai vaizdingas problemos įpavidalinimas ir bus 

tikrasis kūrybos motyvas. Garsus pavyzdys to, kaip iš stačiai iki smulk- 
menų nurodyto meninio plano gali išeiti tikras meno kūrinys, yra 
Albrechto Dūrerio piešiniai imperatoriaus Maksimilijono triumfui. 
Bet taip pat iš įvykdyto darbo matyti, kad menininką domino tam 
tikri pavaizdūs objektai, galėję būti tikraisiais kūrybos motyvais, kaip, 
sakysim, iš povyzos puikūs vyrai ir žirgai, prabangūs vežimai, ginklai, 
kostiumai ir šiaip dar kas. Juk visa tai ir sudaro meninį pergyvenimą. 

Atskirais atvejais šio pergvenimo reikšmė kartais gana skirtingai 
nusistoja. Esti ir tokių atvejų, kai, pav., jis tiesiai sužadina kūrybini 
aktą — bent remiantis tapytoju van Goghu — taip, jog kokia nors 
spalvinė nuotaika jį spirte spiria pirma pasitaikiusia priemone ją 
užfiksuoti; arba pergyvenimas kai kada menininko viduje ilgai tveria; 
dažnai šis jį net pamiršta; tik vėl, kitų pergyvenimų iškeltas, jis iš 
naujo tampa įdomus ir, taip sakant, įgalintas tapti meniniu motyvu. 
Pastarąją, t. y. užtrukusių meninių pergyvenimų reiškimosi lytį labai 
dažnai randame Goethės kūryboje. Arba esti ir taip, kad meniniu 
atžvilgiu įdomus pergyvenimas iš pradžių sukelia bendrą idėją, kuri 
menininkui atrodo lyg neapibrėžtas motyvas naujam veikalui, ir ji tik 
gana apytikriai tenužymi konkrečią to motyvo lytį. Paskum čia pri- 
tampa dar ir kitų pergyvenimų, ir taip visi jie susitirština į aiškiau 
konkretų pavidalą. Dabar anas pirmykštis pergyvenimas susiformuo- 
ja — pagal menininko gabumų linkmę — į lyrinį eilėraštį, baladę, 
paveikslą ar statulą. Gerai tai paaiškintų vėl tas pats Girių Karalius, 
kurio galutinę lytį Goethe gavo tik kombinuodamas pirmykštį pasa- 
kojimą su kitais vėlyvesniais savo pergyvenimais. Žinia apie Kristutės 
Lassbergaitės mirtį davė pirmąjį akstiną, o Girių Karaliaus Dukters 
baladė, rasta Herderio Tautų Balsuose, padėjo ilgai jame tarpusį mo- 
tyvą apvilkti poetine lytimi. 

Palikę šią meninę lytį, pereiname prie kitos, kurią labai dažnai 
pasitaiko sutikti. Gana daugely atvejų konkretų paskatinimą kurti 
menininkas gauna iš kokio kito veikalo, kurį jam teko pažinti ir kurs 
ji patį ragina kurti. Begalės veikalų yra šitaip radęsi, nors čia, anaip- 
tol, negalima kalbėti tik apie pamėgdžiojimą ar „kalybą'“. Antai, 
Shakespeare'o kūriniai veikė dramos lytį audros bei veržio metu. 
Verterio Kančios — sentimentaliąją 18-0jo amžiaus beletristiką. 
Pestalozzi liaudinis romanas Lynhartas ir Gartruda stačiai sukūrė tam 
tikrą vokiečių liaudinio romano rūšį. Meno Pasaulio žurnalas neseniai 
apteiravo naujovinius menininkus, norėdamas žinoti, kokie veikalai 
vra jiems darę didžiausio įspūdžio. Iš menininkų atsakymų matyti, 
kad įžymieji jų labai dažnai svarbiausius ir ilgiausiai tvėrusius pakurs- 

tymus yra gavę iš kitų veikalų; ir kad toks iš kito veikalo gautas pa- 
kurstymas duoda toli gražu ne vien tik savęs pakartojimus, matyti iš 
to, jog giliausieji meniniai sukrėtimai ne visuomet yra atėję iš me- 
nininkui savos srities. 

Analizuodami menininko veiklą, mes vėliau pamatysime, kad šį 
meninio kėslo sukonkretinimą neretai galima rasti net ir pačiame 
atvaizdavimo akte; tiesiog sakytum, jog kai kuriems menininkams yra 
būdinga, kad jie savo mintims konkrečią lytį suranda veikalą bekur- 
dami, pačiu jo įkūnijimo metu. Bet tai visiškai leidžia jusliškai vaizdin- 
gam pergyvenimui, kuriuo menininkas labai domisi ir jį vertina, būti 
pirmykščiu ir pirmaeiliu jo kūrimo motyvu. Tik kai kuriuose meni- 
ninkuose pačioje pradžioje minčių įvelkamoji lytis tebėra nepilna ir 
ji jiems pasirodo esanti labiau kaip koks neapibrėžtas nujautimas, 
ir tiktai bekuriant tampa aiškiau apibrėžta. Poetui juslinį pergy- 
venimą paprastai atstoja ,„vaizduotės pergyvenimas'': arba kokia nors 
asmenybė ar giliai jį sukrėtęs ir plastiškai bei vaizdžiai jo viduje besi- 
vaidenąs kurio žmogaus likimas, iš pasakos ar istorijos paimta medžia- 
ga ir panašiai. Toks iš vaizduotės imtas pergyvenimas čia jam atstoja 
tikroviškai pavaizdų pergyvenimą, kylantį iš susigyvenimo. 

2—3. Meno kūrybai suprasti daug svarbesni yra du kiti bend- 
rieji motyvai: menininko troškimas išreikšti ir tam tikro meno prie- 
monėmis vaizdingoje, jusliškai konkrečioje lytyje paversti nenykstamu 
veikalu visa tai, ką yra pergyvenęs. Trumpai, vienas jų bus išraiškos, 
antras — vaizduosenos, arba veikalo (formos) motyvas. 

Visų pirma patyrinėkime išraiškos motyvą. 

"Troškimas išreikšti visa tai, kas mus gyvai palietė, yra lygiai visus, 
visų laikų bei kultūros laipsnių, visų kultūros epochų žmones vienodai 
saistąs troškimas. Kartu jo santykis su menu yra toks gyvas, jog 
šiandien neretai tenka girdėti sakant ,„Menas, tai reiškimasis"; tuv 
stengiamasi pasakyti, kad menas, paimtas subjektyviąja, veiklos 
(akto) prasme, esąs ne kas kita, kaip visuotinė žmogiškoji pastanga 
išreikšti stiprius, intensyvius, mūsų vaizduotę ir jausmus suimančius 
pergyvenimus. 

Mes tuojau pamatysime, jog ši formulė, taip vienašališkai suprasta, 
yra neteisinga. Betgi iš pat pradžios ryžtamės pripažinti, kad bet kokia. 
me mene, tarp kitų, glūdi ir grynai išreiškiamoji pastanga, kaip vienas 
iš vyriausiųjų jo motyvų. Vis dėlto, formulė: Kiekvienas menas — tai 
reiškimasis, atseit, vidujinė pergyvenimo išraiška, yra vienašališka ir 
nepilna. Norėdami išsiaiškinti lLygstamąją reiškiamosios pastangos 
reikšmę menui, norėdami taip pat įsigyti šiek tiek pastovų pagrindą, 

įgalinantį atskirti tikrąją reiškiamosios pastangos reikšmę bet ko 
kiame mene, turime pirma pasisemti kiek žinių iš bendrosios psicho 
logijos, nes reiškimosi vyksmus tiria šis mokslas, ir ypač naujausioji 
psichologija yra kruopščiai įnikusi tyrinėti raiškinguosius (ekspresy- 
viuosius) judesius bei vyksmus (plačiausiąja to žodžio prasme). 

1. Dabartinės psichologijos stebėjimai bei eksperimentai mums 
visai sutartinai parodo, kad visi pergyvenimai (pagavos, atsiminimai, 
fantastiniai vaidiniai, įvykiai, girdėti pranešimai, pasiskaitymai ir 
t. t.) tiek, kiek juos jausmai lydi, veržte veržiasi būti išreiškiami, steng- 
damies paprastų papraščiausiu būdu išsižymėti kūne. Todėl tenka pa- 
sakyti, jog tame visų įjausmintųjų pergyvenimų stengimesi išsižymėti 
glūdi pati paprastoji, mechaniniu būtinumu pasižyminčioji mūsų 
sielos gyvatos apraiška. 

O šis jausmo reiškimasis, pagal savo psichofizinę prigimtį, yra vėl 
dviejų rūšių: iš vienos pusės, jis yra nesąmoningas, t. y. valiai nepri 
einamas skelbimasis; iš antros gi — valingas (arba pusiau valingas). 
Nevalingajam jausmo reiškimuisi priklauso paraudimas ir išbalimas, 
padidėjęs bei sumažėjęs širdies ir pulso plakimas, kvėpavimo pasikei- 
timas jautuliams užėjus, raumenų įtampos bei judesių tempo paki- 
timas ir t. t. Kartu visuose įjausmintuose pergyvenimuose veikia ir 
tokie raiškinamieji vyksmai, kuriuos visai arba bent iš dalies tvarko 
valia; antai, mūsų judesių energingumas ir tempas, kūno valdymas 
ir cisena, veido išraiška ir „,išraiška'' siauresniąja prasme, t. y. mi 
mikos žaismas ir mostai, galop, labai įvairiopas ir specializuotas vi 
daus gyvatos reiškimasis balso garsais ir kalbos žodžiais. 


2. Toliau, mes iš bendrosios prichologijos žinome, jog, bendrai 
imant, vidujinių pergyvenimų įvairiopumą bei intensyvumą lydi šito 
jausmų reiškimosi įvairiopumas, intensyvumas bei forma. Antai, ne- 
apibrėžtos nuotaikos įgauna, palyginti, neapibrėžtą ir išraišką, gi api- 
brėžtas jautulys, sakysime, apmaudas arba užsidegimas (entuziazmas) 
pasižymi apibrėžta ir labai būdinga išraiška, kurią ir fiziologiškai gali- 
ma tiksliai nusakyti, nurodant atskirus raumenis, kurie čia bus ėmę 
veikti, ir t. t. 


3. Paskum, mes žinome, kad kiekvieno žmogaus jausmų išraiška 
labai skiriasi nuo kitų žmonių išraiškos, jos intensyvumo bei lyties; 
tie skirtumai tinka net ir paprasčiausiems, visai arba iš dalies nuo va- 
lios nepriklausomiems reiškimosi vyksmams. Kartais matome, kad kai 
kurie žmonės, skausmo užgulti, sulaiko savo kvėpavimą, o kiti smarkiai 
alsuoja; kad vieni sunkiai ką veikdami parausta, kiti — išbąla. 

Ypač ši pirmykštė bet kokio jausmo reiškimosi prigimtis daug kuo 
paaiškina meną, nes čia tuojau pat galima įžvelgti du dalyku, ap- 
sprendžiančiu tikrąjį išraiškos vaidmenį mene: 

a) Jei menas yra ir kiek jis yra įjausmintų pergyvenimu reiškėjas, 
tiek pat jisai tuo pasižymi labai aplamai žmogiška bei būtina psicho- 
fizine paskirtimi, ir jis ne ta prasme yra kažkas atskira ir ypatinga, 
kad kiti žmonės,nemenininkai, jame nedalyvauja. Kitais žodžiais ta- 
riant, menas, kaip jausmų reiškėjas, nėra kokia ypatinga meninė, 
bet tik aplamai žmogiška apraiška, ir todėl nėra jis tik menininkų pra- 
našybė. Nieku būdu nepasakysi, kad labai gyva jausmų išraiška būtų 
specifinis meninis privalumas, nes yra netgi visai nemeniškų žmonių, 
gebančių gyvai savo jausmus reikšti. Vadinasi, ne šios aplamai žmo- 
giškos raiškos gryno intensyvumo prasme privalu į meną žiūrėti kaip 
į jausmų reiškėją. 

b) Iš to seka, jog pasakymas: Menas, tai reiškimasis, jo esmės 
kaip tik todėl nevalioja apspręsti, kad jis paremtas tik aplamai žmo- 
giškuoju bet kokios meninės veiklos pradu. Kitaip pasakius: to, kas 
meninei veiklai teikia ypatingą, atskirą vietą, to, kas joje yra būdinga, 
nerasi viename tik jausmų išreiškime, nes šis yra apskritai žmogiškoji 
apraiška. Norint, kad išraiška būtų meno motyvas, reikia, kad prie jos 
prisidėtų dar bent kuris ypatingas, specifiškai meninis motyvas. Prieš 
aiškiau nusakydami tą ypatingąjį motyvą, kurs mums tik ir teatsklei- 
džia meninės veiklos ypatingumą, visų pirma — dėl to, kad grynas 
reiškiamasis aktas šiandien mene taip labai vertinamas — turime 
dar truputį stabtelėti prie tvirtinimo, kad stengimasis savo jausmus 
išreikšti pats savaime dar neturi jokios meninės vertės. 

Koks visuotinis ir kaip maža pats savaime meniškas tėra bendrasis 
žmonių reiškimosi troškimas, gausiai mums paliudija kasdieninis 
gyvenimas; matai gyvai besikalbančius ir besikėtrojančius žmones, ko 
nors sujaudintus bei stipriai sudomintus; arba vėl, aure, kitų dėmesį 
gaudančiu tonu kas nors švaistosi, vos spėjus jame jausmams mažu- 
mą suliepsnoti; ten vėl ,,„reiškiamasi'' prie butelio susėdus, ir t. t. Tą 
pat pasakytume ir apie kai kuriuos nelabai pagirtinus, bet gana įsi- 
galėjusius žmonių įpročius, sakysim, prirašinėjimą sienų, uolų, nuo 
kurių matyti graži padaira, pripiešinėjimą ir prirašinėjimą svetimų 
knygų ir t. t. ir t. t. 

Ir iš paprasčiausiojo jausmų reiškimo esmės aiškiai matyti, ko siai 
išraiškai stinga, kol ji galės virsti menu. Visų pirma, įeina čia keli da- 
lykai: a) Jausmų reiškimas įvyksta visai nesamoningai, be tikslo ir 

be plano, iš dalies net stačiai reflektyviai; iš esmės jis nė būte nėra 
tikra valios veikla. Bet šioks ar toks menas yra sąmoningas valios 
aktas, kurs visuomet siekia kokių nors tikslų; menininko tikslas mažų 
mažiausia yra pats žadamasis sukurti veikalas. b) Pats jausmų reiški- 
mas jokio pastovaus veikalo nekuria; jis „išsibūva'' gestais ir žodžiais, 
o iš tikrųjų jisai nėra niekas kitas, kaip tik gana netvarkingai sublyks- 
telėjusi energija arba tiek pat neplaningas vidujinio įtempimo paša- 
linimas. c) Pats jausmų reiškimas yra beformis, kartais net didžiai 
beformis! Jame dar nė daigo nematyti meninės lyties ieškojimo; o bet 
koks menas yra kokia nors prasme stengimasis įforminti, įpavidalinti. 
Žinoma, mūsų įjausmintųjų pergyvenimų reiškimas gali įgauti ir 
meninę lytį. Mes tai, be abejo, matome pietų tautose, užvis italuose — 
jų kalbėsenoje ir gestuose. Bet tai jau nebe pats reiškimas; čia mažų 
mažiausia dar rasime pritapusį įgimtą nusivokimą apie gražias lytis — 
kaip naują motyvą, — tuomet jausmų reiškimas įgyja ir meninės 
vertės. d) Patsai jausmų reiškimas geba būti juo neformingesnis, 
juo intensyviau pagauna mus įjausmintas pergyvenimas, ir tuo aiškiai 
išryškina savo pirmykštį palinkimą į beformiškumą. Ekstazės pagautojo 
daina pavirsta riksmu, šokis — įsiutusiu blaškymusi; ramus plastinio 
menininko darbas dideliame sielos sujudime yra stačiai negalimas. 
Tuo būdu grynasis troškimas reikštis pagal savo pagrindinę, pirmykštę 
tendenciją pasirodo besąs formai priešingas. 

Suglausdami galime pasakyti: Kad ir kažin kiek svarbi bebūtų 
ta bendroji įjausmintųjų pergyvenimų tendencija raiškintis, ir kad ir 
kiek bebūtų tikra, jog jinai mene vaidina tam tikrą vaidmenį (kaip 
meno reiškiamasis motyvas), — vis tiek, iš esmės paėmus, stinga dar 
šiam motyvui viso to, kas sudaro tikrąją meno esmę; reiškiamoji 
tendencija tiesiog pasižymi tuo, kad nori būti beformė, ir juo mūsų 
jausmai darosi intensyvesni, juo beformiškesnė ir negražesnė geba būti 
jųjų raiška. Taigi, nors jausmų išraiška ir dalyvauja kiekviename me- 
niniame akte, tačiau jis neturi savyje nė krislo meno ypatingumo. 

O kadangi bet kokiame mene vis dėlto glūdi ir vidaus pergyvenimų 
išraiška, tai mes iš jausmų reiškimo psichologijos galime semtis daug 
dar kitų, meninės veiklos esmę nušviečiančių, žinių. 

Pirmučiausia išsiaiškinsime, kas yra stengimasis save išreikšti. 
Mums jo reikšmę tenka iš trijų pusių aptarti; taigi ir keliame tokius 
klausimus: kas yra jausmų išraiška patiems jausmams? ką ji reiškia 
savo iškeliamajam pargyvenimui ir besistengiančiam save išreikšti 
žmogui? Į tai visų pirma galėtume atsakyti: jausmų išraiška turi mums 

trejopos reikšmės. Pirma, jinai padeda jausmą išsklaidyti ir išsilais- 
vinti nuo viduje jų (jausmų) sukelto įtempimo (arba šį sumažinti). 

Visi stiprieji sielos susijaudinimai sukelia tam tikrą laikinį jos 
gyvatoj susitvenkimą ir įtemptą vidaus būseną, kuri veržte veržiasi 
išsisklaidyti bei pasilaisvinti. Tą įtempimą pašalinti ir visai sielos 
būsenai grąžinti pusiausvyrą visų pirma padeda raiškingieji judesiai, 
aplamai, visa reiškiamoji veikla; vadinasi, tatai reiškia, kad jausmų 
išraiška pirmučiausia stengiasi kaip ir atsipalaiduoti nuo jausmo ir 
užvis atsikratyti jojo padariniais visai psichikai. 

Antra: Tam tik lygstamai teprieštarauja antroji jausmų reiškimo 
reikšmė: raiškingieji judesiai, iš antros pusės, padeda jausmui išsi- 
skleisti ir vystytis, ir tuo būdu jie padaro tai, kad jausmas tam tikrą 
laiką išlieka ir sustiprėja. Taigi antroji reiškimosi reikšmė yra ta, 
kad jis vidaus būseną iškelia, išvysto, arba išskleidžia (net sustiprina). 

Šią dvilypę reikšmę paaiškinsime pavyzdžiu. Papykėlis betūždamas 
išsklaido savo rūstybę. Todėl galutinis noro išsitūžti tikslas yra pašalinti 
papykio jautulį. Bet pačioje pradžioje — pirmosiose apmaudo išsiver- 
žimo stadijose — raiškingieji judesiai turi atvirkščią prasmę: apmau- 
dingajam žodžiai ir mostai reikalingi tam, kad primintų jam visą jo 
apmaudo priežastį; savo skaudėjui jis išsako savo nuomonę, savo jau- 
tulį, pastarąjį tuo dar sustiprindamas. Patys mostai ir išsakymas net 
padidina pyktį, stipriai užgaudami judesių centrus smegenyse ir pa- 
greitindami širdies plakimą bei kvėpavimą. "Trumpai: apmaudas 
paleidžiamas į darbą; jis išsižymi raiškos mostais ir kaip tik dėl to 
išsisklaido, pamažu visai nusimalšindamas. 

"Tą patį reiškinį matomc ir mene, kur jausmų išraiška visiškai pa- 
našų turi vaidmenį, kaip ir paprastajam jautuliui išsisklaidant, ir nors 
čia santykiai yra daug painesni, tačiau psichofizinis mechanizmas 
abiem atvejais yra tas pats. 

Kai lyrikas savo nuotaiką išreiškia eilėraščiu, tai jo išsikalbėjimas 
eilėmis padeda jam išsilaisvinti nuo per stiprios jo nuotaikos; antra 
vertus, eilėraščio žodžiais išsakomoji nuotaika pasiekia pilną savo 
aukštį ir išsiskleidžia visomis kryptimis, t. y. poetas aiškiai įsisąmonina 
ir visą jausminio pergyvenimo turinį kaip tik anuoju išsikalbėjimu ir 
tuo, kad tam tikrais žodžiais ir konkrečiais vaizduotės paveikslais jo 
jausmas tam tikrą turinį įgauna. Bet ir toliau, išsikalbėjimo metu, 
grynai laiko atžvilgiu imant, nuotaika išauga į tikrąją jausmų eigą, 
ir poetas tuo, tiesą sakant, gali šioje nuotaikoje išgyventi ir nuotaiką, 
ir pats save. 

Trečia: Dabar jau paaiškėja ir trečioji mūsų stengimosi savo jaus- 
mus išsakyti reikšmė menui; nes, kai lyrikas, sąryšy su tam tikru per- 
gyvenimu, savo nuotaiką išdeda tam tikrais žodžiais, tuo įsisąmonin- 
damas visą jo turinį ir prasmę, tai jis viduje tą nuotaiką perdoroja; 
šitaip pats pirmykštis, poeto širdį suėmęs, pergyvenimas įgauna aukš- 
tesnę, turtingesnę ir stipresnę lytį. Kas iki tol tebuvo neaiški slogučio 
ar džiaugsmo, užsidegimo ar pasaulio skausmo nuotaika — dabar visa 
tai įgyja pobūdį aiškių vaidinių varomo ir visoje savo reikšmėje su- 
vokto, visiškai išskleisto psichinio susijaudinimo, vienkart perkelto 
į objektyviai esantį veikalą. Galima tai ir taip išreikšti: išsakydamas 
savo nuotaiką eilėrašty, poetas aiškina iki tol neapibrėžtus jausmus, 
jungdamas juos su kalbos žodžiais; dar sujungti su apibrėžtais ir aiš- 
kiais vaidiniais, jie patys darosi apibrėžtesni ir aiškesni. Toliau: 
nuotaiką poetas susieja su savo mintimis, nukreipdamas intenciją į 
pergyvenimus; tuo būdu visa šita — dar toliau einant — susiejama su 
visa jo asmenybe, jojo praeitimi, su kitais panašiais pergyvenimais. 

Per visą tą įjausminto pergvenimo viduje dorojamą vyksmą patsai 
tas pergyvenimas darosi aukštesnis ir reikšmingesnis. Jis esti iškeliamas, 
idealizuojamas. Grįžtelkim prie vieno iš antkstyvesniųjų mūsų pavyz: 
džių. Įjausmintasis pergyvenimas, kuriuo rėmėsi Richardo Wagnerio 
Olandas, pačioje pradžioje tebuvo tik melancholiška nuotaika, kylanti 
iš vėjo staugimo naktinėje jūros kelionėje. Bet dėl to, kad ta nuotaika 
įgavo tam tikrą skrajojančiojo olando poetišką išraišką, jinai vystėsi 
ir išsiskleidė tam tikromis mistinėmis bei romantinėmis mintimis, prie 
kurių jungėsi dar kai kurios mintys apie tai, kaip išvaduoja vyrą išti- 
kimybė moters, kuri juo mistiškai tikėjo; šitaip pats pirmykštis pergy- 
venimas buvo pakeltas, įturtintas ir idealizuotas. 

Iš to mes matome, kad menas iš pat pradžių yra linkęs idealizuoti; 
tasai palinkimas glūdi pačioje jausmų išraiškos esmėje. Koks bebūda- 
mas, menas turi kokia nors prasme idealizuoti; nes juk palinkimas 
pagrindinę nuotaiką ir pagrindinį pergyvenimą, kuriais prasideda 
išraiška, šiame, būtent, akte sustiprinti, kyšo kiekviename palinkime 
jausmus reikšti. 

Ketvirta: Ketvirtoji reiškiamojo akto reikšmė jau anksčiau buvo 
pavadinta vidujinio pergyvenimo objektyvavimu, arba išviršiniu at- 
vaizdavimu. Kai mes savo jausmus savyje užgniaužiame, kai jų nereiš- 
kiame, tai juos tik patys sau turime, kiti gi juose nedalyvauja. Jie lieka 
grynai subjektyvūs pergyvenimai. Bet lig tik mes juos imame reikšti, 
tuojau jie (kalba arba mostais) persikelia į išorinį pasaulį. Nūnai jie 

patampa išoriniu, objektyviu dalyku ir yra kitiems žmonėms priei- 
nami. 


Svarbiausioji šio objektyvavimo reikšmė, žinoma, yra ta, kad jis 
tampa jausmų perdavimo aktu. Todėl meno kūrybos išreiškiamasis 
motyvas bus vienkart ir vidaus pergyvenimų pertiekimas kitiems. 


Penkta: Kartu su pertiekiamuoju motyvu būtinai dar mums yra 
duota ir kita jausmų reiškimo tendencija, būtent: menininko stengi- 
masis, kad ir kiti žmonės būtų užimti tuo, ką jis yra pergyvenęs. Kiek: 
vienas menininkas geidžia, taip sakant, turėti bendruomenę, arba 
siauresnį ratą žmonių, kurie kaip tik jo saviškąjį meną moka suprasti 
ir vertinti. Iš to vienkart matyti ir meno sociali tendencija. Kartais 
menininkas tik ir tegyvena šiai savo artimesniųjų bendruomenei, jai 
jis dirba ir kuria ir tik jos jisai tikisi būsiąs visiškai suprastas, kaip as- 
menybė. Taip, va, mūsų metu Gerhardas Hauptmanas turi savo ypa- 
tingą meninę bendruomenę, kuri jį gina ir nuo neigiamos kritikos, ir 
stengiasi jo idėjas skleisti; turime taip pat Hebbelio, Wilhelmo Raabės 
bendruomenę, Richardo Wagnerio draugiją ir t. t. Neretai ir taip 
atsitinka, kad ši bendruomenė išsigema į kliką; bet tokie reiškiniai ne- 
sumažina paties pagrindo rimtumo menininkui, besistengiančiam su- 
sitelkti intymesnį savo gerbėjų būrelį. 


Su pastaraisiais išvedžiojimais mes jau perėjome prie trečiojo me- 
ninės veiklos pagrindinio motyvo, — prie veikalinio, arba vaizduo- 
jamojo motyvo. Aš jį laikau savarankišku motyvu, iškylančiu greta 
išraiškos, iš kurios jo neišvesi. Bet motyve „veikalą“ kurti slypi for- 
mos motyvas, nes meno veikalas gimsta tik menininko vidaus pergy- 
venimui įgavus apibrėžtą vaizduojamąją lytį. 


Ties šio motyvo reikšme teks mums kiek ilgėliau užgaišti, nes atro- 
do, kad tarytum mūsiškis šių dienų menas bus jį visiškai pamiršęs. 
Šiuo atžvilgiu mes esame pagauti reakcijos, nukreiptos prieš senesnįjį 
meną. Kiek anksčiau (dar antrojoje 19-0jo amžiaus pusėje) per mažai 
tebūdavo paisomas išreiškiamasis meno pobūdis; jisai laikyta mažne 
vien tik atvaizdavimu bei įforminimu; dabar mes imame sukilti prieš 
šį vienašališkumą, ir mūsų šiandienykštis menas klimpsta jau į priešin- 
gą klaidą: vienašališkai jis stengiasi darytis vidaus pergyvenimo išraiš- 
ka, visiškai pamiršdamas, kad menas tik ten prasideda, kur atsiranda 
vaizdavimas ir meninės lyties [išraiškos] ieškojimas. 


Ypač dėl to mums ir prisieina tiksliau aptarti vaizdavimo ir jo san- 
tykio su jausmų išraiška esmę. 

Jau matėme, jog iš pačios psichinių susijaudinimų prigimties plau- 
kia tai, kad jie stengiasi išsižymėti, ir kad čia įgyja galios pats paprasta- 
sis psichofizinis mechanizmas, kurs reiškiasi visuose žmonėse. Todėl 
jausmų stengimąsi, kad būtų išreikšti, mes buvome priversti laikyti tik 
aplamai žmogišku, bet ne specifiškai meniniu reiškiniu. Visai kitas 
reikalas yra su troškimu atvaizduoti ir instinktyviu stengimusi surasti 
vaizdavimui lytį! Visi aliai vieną geidžia savo jausmus išreikšti, — tiek 
menininkai, tiek ir nemenininkai, — bet nė iš tolo ne visi tetrokšta 
savo jausmų +1eiškimą pastūmėti iki tol, kol išeitų pastovus veikalas ir 
tuo pačiu įgytų tam tikrą (meninę) lytį; atseit, ne visi tenori tai, ką 
yra pergyvenę, išreikšti meno veikalu. Kaip tik šiuo troškimu ir pasi- 
žymi menininkas! 

Iš to seka, kad tikrasis meno motyvas yra vaizduojamasis, o ne 
reiškiamasis motyvas. 

Tik menininkas tejunta ir aną vidujinį veržimąsi kurti, kurs jam 
neleidžia nurimti tol, kol jis savo jautuliškuosius pergyvenimus nėra 
išdėjęs nenykstamame veikale, kuriame jie yra lyg ir pritvirtinti, ir 
juos iš čia gali jau ir kiti atkuriamai pergyventi. Šį — atvaizduoja- 
mąjį — motyvą kaip tik todėl ir galima pavadinti veikaliniu motyvu, 
nes jo prasmė yra štai kokia: atvaizduoti ir užfiksuoti žmogų viduje 
sukrečiantį, jį patraukiantį pergyvenimą taip, kad į jį menininkas 
galėtų žiūrėti kaip į prieš akis turimą objektyvų veikalą. 


Vaizduojamasis, arba veikalinis motyvas yra kiekvienam menui 
tiek būdingas, jog jį būtinai tenka įtraukti į meno aptarimą. Todėl 
paprasčiausioji formulė menui apibrėžti (kurią, be abejo, prisieina 
dar kai kuo papildyti, norint jąja nužymėti visą menc esmę), turėtų 
skambėti ne: Menas — tai reiškimas, bet: Menas, tai vaizdavimas. 
Ir jau dabar pat mes galime pridurti: jis yra pastovaus veikalo vaiz- 
dinga lytimi apvilkimas, pasiremiant mūsų sielą jaudinančiu pergy- 
venimu. 


Nesunku pastebėti ir tai, kas šiaip dar slypi tame stengimesi at- 
vaizduoti arba, kas yra pats tikrasis jojo turinys. Menininkas neprivalo 
tenkintis tik prabėgomis ir akimirksniškai išreikšdamas tai, ką yra 
pergyvenęs, — tuo juk geba tenkintis nemenininkas, — bet jisai nori jį 
dominantį pergyvenimą arba objektą pasilaikyti, ir tai toje lytyje, 
kurioje jis jį jausmais ir vaizduote apdorojo ir taip, kaip šis yra jį 
sudominęs, pav., kaip tam tikra nuotaika, kaip estetiškai vertingas 
žmogaus pavidalas, būdingas judesys ir t. t. Šitaip menininkui pavyks- 
ta tai, kad ir jis pats ir kiti žmonės gali sugrįžti prie pirmykščio per- 

gyvenimo, ir kad tie kiti drauge su juo gali tuo pergyvenimu magin- 
tis, o čia vėl gelbsti ypatingai sustiprinta pergyvenimo lytis. 

Savyje suėmus pilną reikšmę tos minties, kad menininkas nori 
kurti išliekamą veikalą, tuojau matyti, jog su tuo iškyla dar antras 
vaizduojamojo motyvo turinys; aš jį trumpai pavadinčiau formuo- 
jamuoju motyvu, arba meninio įforminimo problema. 


Menininkas maudžia atvaizduoti; bet jis vaizduoja ne kas pakliū- 
va, o ką nors, kas atitinka jo jausmų išraišką, vidaus pergyvenimo 
reikšmę bei dydį ir ypatingąjį jo domesį, kurį jis jam skyrė. Bet 
aišku yra, jog tai įvyks tik tada, kai tat, kas vaizduojama, savo ruožtu 
iškels ir specifinę vidaus pegyvenimo reikšmę, o tai, aplamai, atsitinka 
tik tada, kai vaizduojamajam dalykui suteikiama ne kokia pakliūva, 
bet tam tikra apibrėžta lytis. Tuo grindžiasi meninė forma ir sykiu 
iš viso pati formos problema mene. 


Iš ankstyvesniųjų mūsų išprotavimų seka, jog šis įforminamasis 
motyvas, arba šis meninės lyties ieškojimas aptariamas keturiais svar- 
biausiais požymiais: Pirma, geidžiamoji veikalo forma turi atitikti 
išraiškos pakilimą ir tuo pačiu tą reikšmę, kurios pergyvenimas įgijo 
menininkui jausmo dėka. Jau čia norisi pastebėti, jog iš to be niekur 
nieko neseka, kad meninis (estetinis) įforminimas turi savyje turėti 
sio to daugiau, kuo galėtų prašokti grynai tikslines lytis ir piešte nu- 
piešiamąjį objekto atvaizdavimą — šiap jis neatitinka motyvo, žymin- 
čio išraiškos pakilimą. Antra, specifišką siužetinį interesą, kurį meni- 
ninkas nukreipė į jausmų prisunktą objektą, turi nusakyti meno veikalo 
lytis; pav., turi pasirodyti, ar menininkas bus turėjęs galvoj apysaką, 
muzikinį motyvą, šviesos poveikį, spalvų sandėrį, raiškingą žmogišką 
lytį, būdingą mimikos žaismą ar ką kita. Trečia, forma turi derintis su 
atvaizdavimo ir pripažinimo troškimu, ir ketvirta, jinai taip pat turi 
būti nukreipta į menininko parinktąsias vaizdavimo priemones, nes 
įjausmintas pergyvenimas spalvomis kitaip išreiškiamas, negu bronza, 
marmuru ar kuo kitu. 


Visa tai mes galime suglausti į trumpą formulę: menininkui knieti 
ką nors atvaizduoti, bet jis nori kurti ne kas pakliūva, o meno veikalą; 
ir ne moksliškai jis nori išsireikšti, neigi proziškai, bet meniškai. 


Svarbiau už šį aiškinimąsi, kas įeina į vaizduoti spiriantįjį motyvą, 
yra visų pirma ištirti, koks yra paties vaizduojamojo, arba veikalinio, 
motyvo santykis su aukščiau aprašytuoju išraiškos motyvu. 

Vienas iš įdomiausiųjų meno kūrybos faktų yra tas, kad tuodu 
motyvu savo tarpe yra šiek tiek priešingybiški (antagonistiški), kad 
juodu tam tikrose aplinkybėse mene reiškiasi netgi griežtai priešingai. 

Stengiantis suprasti atskiras meno linkmes ir įvairias menininkų 
individualybes, be galo svarbu yra išsiaiškinti tų dviejų meno kūrybos 
motyvų priešingumą. Troškimas suimti į nenykstamą veikalą ir į tam 
tikrą meninę lytį tai, kas pergyventa, pagal savo bendrąją tendenciją 
būtinai siekia aprėžti ir susiaurinti norą jausmus reikšti, ir atvirkščiai: 
noras jausmus reikšti visada stengiasi sukliudyti, kad nesusikurtų 
tikras meno veikalas griežta forma. Vadinasi, tatai reiškia, kad mes ir 
pačiame mene turime du, pagal savo pagrindinį polinkį prieštaraujan- 
čių motyvų — išraiška ir veikalinį, arba formuojamąjį, motyvą. O iš 
to seka, kad, destis, katras iš jųjų paima viršų, kiekvieną kartą turime 
visiškai skirtingo pobūdžio meną. Nes, kaip jau matėme, pati išraiška 
yra beformė, ji be tikslo, be plano; tatai paprasčiausias veržimasis 
jausmus aplamai išreikšti. Gi troškimas apibrėžta lytimi vaizduoti vi- 
sados būtinai pasižymi tam tikru susivaržymu, saugojančiu, kad kū- 
nytųsi ne kokia nori raiška, bet kad būtų apsiribojama rinktinėmis 
formomis. 

Apsvarstyti tai, kad šiokiame ar tokiame mene reiškiasi du vienas 
kitam prieštaraują motyvai, yra kaip tik didžiai svarbu, norint suprasti 
šių dienų meną; todėl teks į šį dalyką dar smulkiau įsileisti. 

Tad pasižiūrėkime į šį ypatingą dviejų pagrindinių meno motyvų 
santykį, kaip jis atrodo konkrečiose meninės veiklos aplinkybėse. Vos 
tik menininkas panori veikale atvaizduoti tai, ką jis viduje yra regėjęs 
ar pergyvenęs, beregint jis pasijunta esąs aprėžtas bei suvaržytas. 
a) Pirmu žygiu jo stengimąsi vidaus pergyvenimus išreikšti aprėžia tai, 
kad jis turi dirbti tam tikro meno priemonėmis. O juk nė vienas atski- 
ras menas nevalioja visa išreikšti, banaliai tariant, to jam neleidžia jo 
priemonės. Kiekvienas menas dirba tam tikromis priemonėmis, o jomis 
jis nieku būdu viso neįkanda; bet kuriam menui vienu ar kitu būdu 
kokį nors jausmą nesiseka išreikšti, ir tiek. Vadinasi, pavyzdžiui, nė 
vienas iš vaizduojamųjų menų, o užvis tapyba ir plastika, nepajėgia 
tiesiai paeiliui išreikšti jokios įvykių sekos. Mums atrodo labai naivu 
ir nemeniška, kai tapytojas dvi, net tris skirtingas kurio įvykio situaci- 
jas piešia vieną greta kitos toje pačioje drobėje. Taip elgiasi vaikai 
tam tikrame piešimo raidos laipsnyje ir kai kurios necivilizuotos tautos 
(nors jau ir vaikas gana anksti pajunta reikalą laiko atžvilgiu besiski- 
riančius įvykius atskirai piešti). Lygiai taip pat šio trūkumo pasitaiko 


306 


rasti ir, palyginti, dar neišlavėjusioje kultūrinių tautų tapyboje, taip 
bent iki ankstyvojo renesanso; gi didis menas tai visada smerkė. 
Labai įsidėmėtina, kad šių dienų futuristai tą klaidą vėl atgaivino, 
skelbdami ją kaip kažką epochiška, nauja; atseit, mes galime sakyti, 
jog vaikai, primityviosios tautos ir futuristai yra pasinėrę viename ir 
tame pačiame paklydime. Visų jų balsas mene nesvarus. Gi visur, kur 
stiliaus principai ir vaizduojamųjų menų ypatingumas tebėra nepa- 
miršti, draudžiama yra laiko atžvilgiu skirtingus momentus vienu kartu 
vaizduoti. 


Antra vertus, poezija, berods, gali išreikšti nesusieinančių įvykių 
laikinę seką, bet užtat vėl stinga jai, lyginant su toniniu menu, galingo 
betarpiško jausminio poveikio, kuriuo pasižymi tik muzika. Nes poezi- 
ja dirba tam tikrais žodžiais ir minčių saitais, todėl ji betarpiškai 
daugiau kreipiasi į intelektą, negu į jausmus ir šiuos sužadina labiau 
tarpišku būdu, negu muzika. Pastaroji vėl gi nesugeba apibrėžtai 
aiškiai ir vienareikšmiškai išsakyti minčių ir fantazijos vaidinių, kurie 
jungtųsi su kokiu nors psichiniu pergyvenimu ir kurie vis dėlto bet 
kokiai nuotaikai suteiktų tam tikrą jai deramą reikšmę. 


Žodžiu sakant, kiekvienam menui yra tam tikros ribos, aprėžian- 
čios tai, ką jisai gali išreikšti. Todėl bet kokiame mene jaučiamas ne- 
ribotas siekimas jausmus reikšti, tad prisieina jį kaip nors aprėžti bei 
apriboti. Iš to seka: juo griežčiau menininkas laikosi savo meno užde- 
damųjų vaizdavimo ribų, juo labiau turi jis, stengdamasis reikštis, 
susispausti, nes nuo tiekos reiškimosi galimybių turi jis atsisakyti. 
Pavyzdžiui, juo geriau muzikas žino, kad tonai nestengia išreikšti taip 
apibrėžtų vaidinių, kaip kalbos žodžiai, juo aiškiau jam bus, kad 
tikroji tam tikrų minčių išraiška jam yra neįkandama. Pavadinę tą 
menininko susirišimą su kurio nors meno priemonėmis ir tomis ribo- 
mis, kuriose kas galima išreikšti — meno stilistiniais dėsniais — ga- 
lėsime ir pasakyti, kad reikšdamas jausmus, menininkas nusimano 
esąs tieka labiau suvaržytas, kieka griežčiau jisai paiso meno stilisti- 
nių dėsnių, ir kad, atvirkščiai, palaidas stengimasis reikštis naikina 
bet kokius stiliaus dėsnius. 

Bet bevaizduojant tam tikrame veikale ir tam tikro meno priemo- 
nėmis tai, kas pergyventa, paaiškėja dar ir antras, daug griežtesnis 
suvaržymas, kliudąs stengtis vidaus pergyvenimus reikšti. Šis atsi- 
randa dėl specialios veikalo lyties, kurią pasirenka menininkas. 

Vadinasi, kieka labiau menininkas domisi pačia menine lytimi, 
tieka jisai turi aprėžti savo reiškimąsi, nes jį tai daryti verčia tam 

tikra meno lytis. Kiekviena tokia lytis turi savo savitus dėsnius, kurių 
menininkas turi klausyti, jei iš viso nori sugauti šią meno lytį. Teesie 
taip: poetas įsinorėjo eiliuoti penkiapėdžiais jambais ir šešiaeiliais 
posmais; tuomet jį ši poetinė lytis spiria žymiai aprėžti kalbinę išraiš- 
ką, o tuo pačiu ir minčių raidą bei jausmų išraišką; visa tai plaukia 
kaip tik iš tų posmų prigimties. Lygiai taip pat ir Reguiem arba 
Mišios reikalauja iš muziko, kad jisai tam tikru būdu pabrėžtų jaus- 
minę išraišką, nes kitaip gausime ne Reguiem ir ne Mišias, bet ką 
nors kita. Reljefas reikalauja daugiau aprėžti vaizdavimo galimybes, 
negu paveikslas, ir t. t. 


Dar toliau tasai raiškos suvaržymas eina tada, kai menininkas nori 
tiktai gražias lytis vaizduoti, nes gražios lytys vėl gali išreikšti ne 
visa, ką panori, bet vien tai, kas siauresniąja žodžio prasme yra 
gražu. Tokiu pat būdu ir atskiros meno rūšys tam tikro meno ribose 
dar kaip nors kitaip menininką varžo. Vienokių taisyklių jis turi lai- 
kytis rašydamas tragediją, o vėl kitokių, rašydamas komediją, ir t. t. 

Naudinga bus sutraukti visa, kas tiktai tam tikro meno ribose 
iš vaizdavimo pusės varžo menininko išraiškos troškimą. O varžymai 
plaukia štai iš ko: 1) jisai turi dirbti tam tikro meno priemonėmis, 
2) turi turėti prieš akis tam tikras meno lytis, kurios klauso savitų 
savo dėsnių; čia prisideda dar ir tai, 3) kad jis nori įkūnyti ypatingos 
rūšies estetinę lytį, sakysime, gražų arba šiaipjau būdingą, tragišką 
arba komišką pavidalą, ir t. t. 


Po tokios apžvalgos, dabar jau galima kritiškai įvertinti ir ,„mo- 
dernią"' fomulę, kuri sako, kad meno ugdymas esąs „išraiškos kultū- 
ra*'. „Išraiškos kultūrą'', pagal paprasčiausius psichofizinius mūsų vi- 
daus gyvatos reiškimo dėsnius, turime tik tuomet, kai savo esme formai 
priešingas ,„reiškimasis'? jungiasi su nauju, jam iš prigimties svetimu 
forminiu motyvu. Jei apskritai išraiškos kultūros žodis turi kokią įma- 
ningą prasmę, tai ji tik gali reikšti, kad savaime beformę vidaus gyva- 
tos išraišką turi suvaržyti meninis įforminimas ir pakreipti ją į tam tik- 
rą, aprėžtą kelią. Atskiro žmogaus atveju tatai reiškia ugdymą formi- 
nės nuovokos, nusimanymą apie meninę lytį (plačiausiąja prasme) 
tiek gyvenime, tiek ir mene, vadinasi, išraiškos aprėžimą meninio įfor- 
minimo principais. Bet atrodo, jog apie šį išraiškos susiaurinimą meni- 
ne lytimi bus visiškai pamiršę ir patys moderniausieji menininkai ir 
jųjų teoriniai gynėjai. 

Šitaip begvildendami, galėtume be vargo patikrinti net ir pačias 
meninės veiklos smulkmenas; visur pamatytume nesantarvę tarp iš- 


310 


raiškos ir iš jos išplaukiančios kūrybinės tendencijos, kuri stengiasi ne- 
formuotai ir betarpiškai išsilieti — iš vienos pusės, ir tos išraiškos su- 
varžymų, einančių iš veikalo vaizdavimo sąlygų ir konkrečių jo aplin- 
kybių kiekvienos atskiros meninės lyties ribose — iš antros. 

Šios rungtynės eina taip toli, jog net pačiame kūrimo darbe žymu 
nuolatinis priešingumas tarp reiškiamosios ir įforminamosios pastan- 
gų. Dainininkui arba aktoriui, kuriuos pasigriebia troškimas savo 
jausmus išreikšti, visados gresia pavojus pažeisti meninę formą; jis 
keičia ritmą, tempą, dinaminius santykius taip, kaip bėgamojo aki- 
mirksnio jo nuotaika reikalauja, ir rizikuoja pamesti iš akių kompo- 
nuotojo sumanymus. Galima matyti, kaip liaudies dainoje, be palio- 
vos stengiantis sustiprinti išraišką ir prisitaikyti prie individualių, vie- 
tinių arba tautinių nuotaikų, pati melodija pakinta, ir t. t. 

Tų dviejų motyvų rungtyniavimas žymu net tame pačiame meni- 
ninke jo kūrimo metu; kai kada visą menininko kūrybinę raidą yra už- 
valdęs šių motyvų konfliktas. Geras čia pavyzdys yra Richardas Wag- 
neris, kurio visa plėtra yra perėjimas iš senesniojo, labiau suvaržyto, 
palyginti, griežtų formų romantinio meno į naujovinį išraiškos meną. 
Jaunas būdamas, Wagneris tebėra visiškai persiėmęs tradicinėmis mu- 
zikinėmis lytimis bei jų dėsniais. Tieka jis tebėra savo išraiškos troš- 
kime aprėžtas menininkas (veikiamas Meyerbeero, didžiosios roman- 
tinės operos ir jos tradicinės muzikinės lyties). Bet pamažu vis labiau 
ir labiau įsigali jame naujovinis troškimas sustiprintai reikšti vidaus 
gyvatą. Ir ilgainiui jis prasilaužia pro senąją operos formą; žmogaus 
balsą nustelbia orkestras, nes Wagneris mano, kad galinga orkestro 
garsų medžiaga galima išreikšti daug daugiau ir kur kas įvairesnių 
dalykų, nekaip nedideliu dainininkų skaičiumi scenoje; senosios ope: 
ros arijos ir uždaros melodijos žingsnis po žingsnio atsilieka užpakaly, 
o jų vieton iškyla šnekamasis dainavimas, nes šis artimesnis kasdie- 
ninei kalbai ir todėl gali daugiau ko išreikšti, negu uždaroji melodija. 
Bet kaip tik tuo Wagneris dar labiau sukiuždina griežtąją operos 
formą, nes šnekamasis dainavimas yra vienkart ir mažiau už melodiją 
formuotas ir atveda operą į dramą. Tam pačiam tikslui tarnauja ir 
išreiškiamųjų muzikos priemonių sustiprinimas: orkestro instrumentų 
skaičius didinamas, rūšis įvairinama (imama naudotis bosiniais tri- 
mitais ir būgnais); įvedami ir griežtai įvykdomi vadovaujamieji mo- 
tyvai, ir jais naudojamasi it tam tikra muzikine kalba, kuria save 
išreiškia atskiri veikiantieji asmens, net atskiros sutuacijos bei veiks- 
mai, tarytum savo pačių žodžiais, ir kuri juos charakterizuoja tokiu 
būdu, kuris toninei išraiškai iš tikrųjų neprieinamas. 

Juk gi Wagneris įveda ne tik asmeninius vadovaujamuosius mo- 
tyvus (kaip, sakysim, Zygfrido, Votano ir kitus), bet taip pat ir Val- 
halos, kardų, vandens sūkurio, ugnies, pasaulio žlugimo motyvus, ir 
t. t. Ir, galop, visa operos sąranga kaskart vis daugiau artinama į dra- 
mą ir visas Muzikinis aparatas labiau ir labiau pajungiamas draminiam 
aparatui, nes drama yra pajėgesnė išreikšti už opera — bet anoji taip 
pat ne tokią griežtai užbaigtą turi lytį, kaip opera. 

Wagnerio meninė raida mums atvaizduoja tipišką perėjimą iš 
vieno vyriausiojo kūrybos motyvo į antrą: iš forminio į raiškingąjį 
motyvą, arba iš susirišimo su tradicine lytimi į sustiprintą išreiškimą, 
kurs susprogdina ir praplečia senąsias formas. 

Iš to matyti, kad išraiškos motyvas turi mene dvigubą reikšmę: iš 
vienos pusės, tai naikinamasis elementas, visada verčiąs suplėšyti 
griežtas formas, nežaboto jausmo ir aplamai vidujinių pergyvenimų 
išreiškimo naudai. Bet vis dėlto vienkart jis yra ir teigiamas kūrybinis 
motyvas: jis menininką verčia sustiprinti reiškiamąsias savo meno 
priemones, o tai veda ir į tai, kad išsizadama tik senų ir užsivilkinusių 
formų ir kad imama ieškoti naujų, lankstesnių, laisvesnių, arčiau prie 
vidujinės žmogaus gyvatos pritampančių (ir šiąja prasme pritaiko- 
mesnių) išreiškiamųjų lyčių. 

Mes pamatysime, kad iš šios pusės žiūrint, darosi suprantamas 
mažne visas naujovinis menas, kad šis yra neatdairus menininkų ieš- 
kojimas naujų išraiškos lyčių, pasižyminčių didesniu prisitaikymu prie 
visų sielos nuotaikingumo atspalvių. 

Tuo būdu į reiškiamąją pastangą (arba išreiškiamąjį motyvą) ga- 
lima žiūrėti iš dalies kaip į naikinantį, visas formas ir stiliaus dėsnius 
laužantį motyvą, bet iš antros vėl pusės, kaip į teigiamai reformuo- 
jantį, įturtinantį bei kūrybinį principą, kurį reikia tam tikru būdu 
suvaržyti, idant jis galėtų išvystyti savo vaisingąjį polinkį raidoje. 
Tuomet, su juo lyginamas, forminis motyvas atrodo lyg labiau kon- 
servatyvus meno elementas, kurs, kaip ir visi konservatyvieji elemen- 
tai, gali kartais būti ir atgal traukiąs, gali meno plėtrai kliudyti, — jei 
jis vienašališkai ims reikštis. 

Tuo aš norėčiau išsklaidyti ir iškylančią šioje vietoje abejonę. Tą 
pašalinę, tuo pačiu metu laimėsime svarbią naują perspektyvą, pade- 
dančią nušviesti dviejų pagrindinių meno motyvų santykį. Galima 
būtų pasakyti, kad ta juodviejų nesantarvė mene ne visados matyti. 
Pavyzdžiui, ką gi apie išraiškos ir formos nesantarvę žino toks saviškai 
tobulas menas, kaip graikų plastika, iš jųjų skulptūros klestėjimo 

laikų, arba grynojo renesanso tapyba? Tokia Praksitelio Hermėjo 
statula, arba vadinamasis Feidijo Tesėjas, arba, va, toks paveikslas, 
kaip Sikstiniškė madona, arba Jan van Eycko madona Gento altoriuje, 
rodosi, daro įspūdį pilno darnumo tarp išraiškos ir ieškomosios meni- 
nės formos; žodžiu sakant, čia menininkas tikrai išreiškė visa, ką tiktai 
jis troško išreikšti; o šalia to vis tiek sugavo ir gražią vaizduosenos lytį. 

Mes tą abejonę štai kaip imsime griauti. Gi išsiaiškinsime įvairias 
galimybes — galimus santykius, kuriuose tuodu motyvu savo tarpe 
reiškiasi. Apskritai imant, tokių galimybių yra trys: 1) Idealus atvejis 
bene bus tas, kad meno linkmė įstengia savyje sujungti tobulai griežtą 
ir gražią lytį su didžiausiai sustiprinta vidaus gyvatos išraiška. Apla- 
mai, to yra siekęs menas, kurį mes vadiname klasiškuoju. šio meno 
idealas yra stengtis į viena sujungti tobulai gražią lytį su didžiausiai 
sustiprinta vidaus gyvatos išraiška. Atseit, klasiškajame mene mes ma- 
tome du tarp savęs bekovojančiu kūrybos principu, kaip atrodo, sutai- 
kintu. Apie tai nevieno yra pilna burna kalbėta; minėsime tik Win- 
ckelmaną; o ir Goethe bei Schilleris yra tąja mintimi persiėmę. Gi įsigi- 
linę į paveikslus, tokius, kaip Michelangelo lubų tapyba Sikstiniškėj 
koplyčioj, arba į skulptūrą, aure, Medičių antkapių figūrose Mediči 
koplyčioj, Florencijoj, — iš tenai mes gausime įspūdį, kad nei nuo iš- 
raiškos yra atsisakyta, nei pažeista graži lytis. Čia mes pamatysime to- 
bulai suvienytus išreiškiamąją pastangą, lyčių griežtumą ir gražumą. 


2. Antrojoje galimybėje nusveria menine lytimi domėjimasis, kurio 
mažiau betenka vidaus gyvatos išraiškai. Iš to santykio vėl gali išeiti 
viena kita meno linkmė, destis, kieka išraiška nustelbs lytį. Jei 
disproporcija tebus, palyginti, maža, tai turėsime linkmę, kurioj 
išraiška atrodys šalta ir objektyvi; mums ir šis menas bus griežtas ir 
suvaržytas. Pavyzdžių jam rasime archajinėj graikų plastikoj, Bizan- 
tijos tapyboj, kurioje iš po sustingusių lyčių kiauto vos teprasikošia 
psichinė išraiška. Didžiausiąjį tos rūšies kraštutinumą mes turime se- 
nojo Egipto tapyboj, kuriai [religijos] buvo padiktuotas giežtas lyčių, 
proporcijų, judesių ir t. t. kanonas. 


Kita tokia meno atmaina kyla iš to, kad vidutinių gabumų meni- 
ninkai, pagavę sekti kokiais didžiais įforminimo pavyzdžiais, ima 
pasigautuosius pradmenis toliau plėtoti, neįdėdami čia deramo kiekio 
vidaus gyvybės. Taip gimsta manierizmas, meno maniera, kur tam 
tikras lyčių šablonas dėl savo neturiningumo ir neraiškingumo padvel- 
kia į mus šaltu įspūdžiu. 


313 


Vėl gi kitoks mus suima įspūdis, gaunamas iš lyčių persvaros 
versliniam mene, kur iškyla vadinamosios sustingusios lytys. Geras 
pavyzdys čia yra Buddhos tipas Rytų mene: jis susikūrė Indijoj ir su 
budizmu paplito po visą Vidurinę ir Rytų Aziją; pagaliau tenai jis taip 
sustingo, jog išsilaikė net visai svetimų jam lyčių pasaulyje, kaip kinų, 
korėjiečių ir japonų religinėj plastikoj; religinio šių tautų gyvenimo 
ypatingumo, aišku, tasai tipas maža ką tegalėjo išreikšti. 

"Toliau, ypatingą sustingusių lyčių rūšį mes randame tekstiliniame 
Artimųjų Rytų mene, antai, persų, ypačiai anatoliečių [Mažosios Azi- 
jos gyventojų] maldos kilimų schemoj. Pagrindinė to kilimo forma 
yra gana pastovi: jis yra (išilgai) nesimetriškai užvestas; schematiškai 
vaizduoja mečetės (mihrab) maldos nišą, pakaitomis su simboliais, 
kaip ampula, tariant, gyvoji mečetės lempa, gyvybės medis, gėlių dry- 
kuolėlės ir t. t. Nišos viršuj ir apačioj yra pailguotini laukai, pajvairinti 
architektoniniais motyvais, o visas kilimas apvestas vienu ar keletu 
kraštų (bortų), kurie dažniausiai esti sudėti iš šmaikščių stilizuotų 
lapų. Toks tų lyčių sustingimas turi dar ir visiškai kitonišką reikšmę: 
jis čia yra surištas su verslinio meno gamyba. O iš tokio meno mes 
negalime laukti, kad jis kiekvieną atskirą menininką mums duotų 
pasižymintį ypatingu išradumu. Todėl čia dažniausiai naudingą 
darbą daro tam tikras nusistojęs lyčių kanonas, nes amato tarpimui 
jis užtikrina tam reikalingą tradicijos pastovumą, ir visi Rytai mums 
parodo, kad versliniam menui ypatingos reikšmės turi tradicija. 
Todėl taip pat yra matyti, kad, aplamai, Rytų mene verslinė kūryba 
išaugo, pasiekdama stačiai gražiausiąjį savo žydėjimą. Tradicija 
Rytų amatininkui padiktavo tam tikras pagrindines lytis, pavesdama 
jo paties galvai kiek tik begalint individualiau įvairinti pagrindinę 
schemą. O tokia laisvė ir suvaržymas vidutinių gabumų liaudies meni- 
ninkui yra kaip tik naudingi. Ir taip mes matome, kad versliniame 
Rytų mene, nepaisant ypatingo lyčių sustingimo, kiekvienas geresnis 
gaminys, šiaip ar taip, visados pasižymi individualaus veikalo po- 
būdžiu. 

3. Trečiuoju atveju nulemia sustiprintos išraiškos interesas. Kai 
taip įvyksta, tai, apskritai imant, gimsta menas, visiškai priešingas 
aukščiau aprašytajam, daugiau ar mažiau pakrypdamas į kraštutinį 
subjektyvizmą. Atseit, randasi menas, kurs mus viduje gyvai užima, 
o kurs betgi pažeidžia meno lytis ir rizikuoja netekti bet kokio for- 
mingumo. 

Bet šiuo trečiuoju atveju ne taip paprastai visa išsisprendžia, nes, 
kaip jau esame matę, išraiškos motyvas gali įgauti dvi visiškai prie- 

šingas tendencijas: teigiamą — gausindamas ir stiprindamas išreiškia- 
mąsias priemones, arba neigiamą — naikindamas, paneigdamas meno 
lytis. Ir, nelygu, ar vienašališkas įsivarymas į išraišką bus labiau teigia- 
mas ir žymėsis naujų lyčių įsigeidimu, arba labiau bus neigiamas, 
naikins bet kokį lyčių giežtumą, — atsižvelgiant į tai, galės atsirasti 
visiškai skirtingos meno linkmės. Labai pravartu, užvis norint suprasti 
mūsų naujovinį meną, tas įvairias galimybes tiksliau išsiaiškinti. 

Visą šių dienų meną aš vertinu remdamasis ta perspektyva, kad 
jame vienšališkai nulemia sustiprinta išraiška, ir jis pasižymi visais 
naikinančiosios tendencijos galimumais, kur, kad ir vyrauja naujų 
išraiškos priemonių ieškojimas, tačiau — nedaugelį išimčių teišsky- 
rus — neturi tikro pasisekimo. 

Visų pirma, norėdamas naujų išraiškos priemonių susirasti, meni- 
ninkas gali pasukti dviem skirtingais keliais, nuvedančiais visiškai 
skirtingomis meno linkmėmis. 

Vienas kelias yra pakartotinis įsigilinimas į vaizduojamąjį objektą, 
kur ryžtamasi, geriau su objektu susipažinus, pagilintai ir visiškai 
objektyviai atsidėjus stebint — vadinasi, remiantis pačiu objektu 
— susirasti naujų vaizduojamųjų priemonių. Antrasis kelias yra 
toks, kad menininkas kaip tik yra užimtas ne pačiu vaizduojamuo- 
ju objektu, bet nauju perstudijavimu pačių vaizduosenos priemonių 
ir meno lyčių, stengdamasis betarpiškai iš to išgauti naujas išraiškos 
lytis. Ši pastanga kartais instinktyviai atveda į tikrąjį kelią, būtent, tą: 
atsekti paprasčiausias, pagrindines lytis, paprasčiausius estetinius san- 
tykius arba (ypačiai versliniame mene) paprasčiausias meno arba 
amato priemones bei medžiagą. Pradedant nuo tų pagrindinių meno 
santykių, stengiamasi tada išgauti naujus ir sustiprintus poveikius. 
Žinoma, gali ir abu principu susijungti, ir neretai menas nueina vienu 
kartu abiem keliais. 

Pirmajai meno rūšiai mes turime puikų pavyzdį — šių dienų im- 
presionizmą, kurio šalininkai sutartinai siekia naujų ir sustiprintų 
išraiškos priemonių — grynai tik į objektą įsigilinant, taip sakant, at- 
kuriant pačią gamtą, kokia jinai — žmogaus patirties, jo vaizduotės 
(ir apercepcijos) neapdorota — skelbiasi juslėms, pirmykščiame 
įspūdyje užklupta. Pavyzdžiui, grynai jusliškai pagautas peizažas, 
pilnas saulės spindulio, optinei pagavai yra iš tikrųjų ne kas kita, kaip 
suma spalvinių ir šviesulinių dėmių, kurios, dėl apšvietimo skaistumo 
(ir dėl iš to kylančios irradiacijos, arba šviesos įspinduliavimo į apim- 
tąsias plokštumas), visus aiškiuosius daiktų apvadus užtrina, ir kaip 
tik šiuo būdu tapytojas impresionistas bando vėl atgaivinti savo dro- 

bėje gamtą*". Nuo pradžios iki galo klaidingai yra suprantamas impre- 
sionizmas, manant, kad šios linkmės tapytojai stengiąsi atgaminti 
akimojui tepasirodančių daiktų ,,prabėkšmą įspūdį''; impresionistinės 
tapybos ypatingumas, veikiau kaip tik atvirkščiai, glūdi pagilintame 
ir visiškai objektyviame menininko nusigramzdinime į patį vien be- 
šališkai gaunamą natūralų įspūdį ir į tas vaizdavimo priemones, 
kurias pakiša pati gamta, ir nemaža rasi impresionistų, įdedančių daug 
rūpestingumo, atkuriant spalvų ir šviesumo laipsnius, kuriuos buvo 
galima gauti tik nepaprastai įsigilinus į patį gamtos objektą. Kad toks 
impresionizmo supratimas yra teisingas, matyti iš visai nedviprasmiškų 
aprašymų, kurių apie savo meno metodą yra palikę gausūs šios link- 
mės atstovai. Pavyzdžiui, Maxas Liebermanas, van Goghas ir kiti. 

Antrajam meno keliui pailiustruoti turime pavyzdį naujojoj mūsų 
laikų architektūroj ir užvis versliniam mene. Abu menai dabar vėl 
stengiasi sugrįžti prie pirmykščių lyčių bei santykių ir iš medžiagos, 
kokia ji yra, išgauti poveikių. Todėl naujovinis architektas ypatingai 
pabrėžia sieną, kuri, be jokių dekoratyvinių priedėlių, visu savo tūrin- 
gumu mus veikia, o privačioj statyboj ypačiai stogą, — abu yra pa- 
grindinės pastato dalys, — gi versliniame mene nusveria grynai 
tikslingoji lytis; dekoratyvinius priedėlius čia pakeičia tiksliai apskai- 
čiuotų proporcijų įspūdis; greta to, stengiamasi, kad įspūdį keltų pati 
iš savęs medžiaga, užvis įvairios medžio rūšys ir tekstilės atmainos. 

Visa tai atitinka troškimą gauti naujų išraiškos priemonių, kurioms 
teks nugalėti senas ir sustingusias lytis, ir rodo, kad sveiksta ir stiprėja 
mūsų menas, kurį turi pripažinti net tada, kai atskirais atvejais meni- 
ninkai ne visados tesumoja, kas ir kaip reikia. 

Bet, deja, tenka pasakyti, kad iš to sustiprintos išraiškos ieškojimo 
plaukia ir kiti, ne tokie džiugūs, reiškiniai. 

Sustiprintos išraiškos beieškant ir nesurandant jokių naujų, meni- 
niu atzvilgiu tinkamų išreiškiamųjų priemonių, ima įsigalėti neigiamo- 
stos šios išraiškos tendencijos; o naujoviniame mene jos, ai man! prasi- 
spraudė į pirmąsias vietas. Aplamai, galima pasakyti, kad šis neigiamas, 
naikinąs polinkis kelyje į sustiprintą išraišką šiandien iškyla trimis skir- 
tingais pavidalais: iš vienos pusės, simbolizmu ir visados su juo surištų 
senų lyčių schematizavimu bei stilizavimu. Bet tai dar, palyginti, 
nekalta naikinančioji tendencija mene. Jau daugiau susirūpinimo 
kelia antroji, pasireiškianti tuo, kad čia stengiamasi meno priemones 
pagausinti, įsigriaunant į kito meno sritį, ir bandoma reikšti šį bei 
tą, kas vieno kurio meno priemonėmis jau nebeįkandama. Tai ir bus 
pagrindinis vadinamojo futuristinio meno bruožas. Dar blogiau yra 

su trečiuoju reiškiniu; čia paneigiama gatavas, savyje užbaigtas meno 
veikalas ir į jo vietą dedama dykas meno elementais operavimas, kaip, 
va, savo tarpe nesurištomis spalvų dėmėmis, atitrūkusiomis formų da- 
limis žaidimas. Ir dar toks elementų, arba dalių, jausminiu poveikiu 
eksperimentavimas, bandymas, dedamas mene tikrojo „veikalo“ vie- 
toje. Tai jau yra bet kokių meno formų niekinimas ir stiliaus dėsnių 
paneigimas. Galutinė to išvada: menininko kūrybos vietoje genialiai 
įsitaiso amatininkiškas darbas bei netalentingumas. Nes spalvų dėmės 
arba visai neapdorotas lytis drobėje atmušti mokės koks tiktai nori 
„„mMmenadirbis''; tikrasis menininkas nesustos prie vien tik nesurištų 
meno priemonių išbandymų, bet visados stengsis prasiveržti pro juos 
į iš esmės užbaigtą veikalą. 


Permeskime akimi dar kartą tas tris naujovinio meno išsigimimo 
lytis. 


Kai sustiprintos išraiškos siekimas jokių naujų lyčių nesugauna, tai 
jam iš pradžių paprasčiausias kelias lieka tas: senąsias lytis paversti 
minčių, idėjų arba nuotaikų bei reikšmių nešiotoju ir tarpininku, jas 
be galo suprastinant ir suscheminant, per ką jos įgauna tokios 
reikšmės, kokios neturi nesuschemintos lytys. Štai tas kelias, kuriuo 
eina simbolizmas. Jis žinomąsias lytis sutraukia, jas didžiai suprastin- 
damas ir paversdamas menka sčhėma; o jau tuomet įdeda į ją cam 
tikrą simbolinę reikšmę. Simboliais mene mes vadiname visas tas 
lytis, kurioms skirta išreikšti ką kita, negu kad tikroji ir betarpiškoji 
jų reikšmė nusako. Altorius, va, yra Dievo artybės simbolis; bet pir- 
mykštė jo reikšmė yra ne kas kita, kaip stalas (aukojamasis stalas). 
Karūna ir skeptras yra karališkosios galios simboliai; bet iš pradžių 
karūna reiškė tik galvos apdangalą, o skeptras — lazdą kam mušti. 
Vadinasi, visur, kur yra simbolinių formų, tenai senoji forma jungiasi 
su nauja, pačioje pradžioje jos neturėta reikšme. Ši gi esti arba sutar- 
tinai prijungiama objektui, kaip ką tik minėtame pavyzdyje — tuo- 
met ją permano tik tas, kurs žino jos sutartinį įžyminimą; arba ją 
galima išskaityti iš pačios simbolio prigimties, kaip, va, raištis už 
Justicijos akių arba svarstyklės ir kardas jos rankose. Tuomet simbolis 
pats už save kalba, nereikalaudamas jokių atskirų paaiškinimų. Klau- 
siami, katrai simbolių rūšiai priskirtinas šių dienų simbolizmas, atsa- 
kytume, jog jis yra neaiškiai ir nevienareikšmiškai įsiterpęs viduryje 
tarp juodviejų. Vienintelis teisėtas simbolizmas būtų, žinoma, antrosios 
rūšies; nes, kadangi tapytojui arba skulptoriui netinka savo veikalo 
suprantamumą padaryti priklausomą nuo po juo dedamo užrašo — 

„Šis paveikslas tai ir tai reiškia", — tad simboliai turi būti patys 
savaime suprantami. Bet nūdienis simbolizmas tuo ne visuomet tepa- 
sižymi; dažnai čia prireikia gudriai ir drąsiai paspėlioti ir pakombi- 
nuoti, iki suseksi, ką simbolistas savo darbu norėjo pasakyti. 

Iš to gana aiškiai matyti, kad šiandienykštis simbolizmas yra 
minčių pristigęs prastas pakaitas, bloga imitacija, atstojanti naujų 
formų išradimą, ir yra skirtas tenkinti sustiprinto vidaus gyvatos 
išreiškimo reikalą. 

Antroji galimybė, kuri dar lieka išraiškos sustiprinimo beieškant, 
kai nebesurandama naujų lyčių, yra, kaip matėme, ta: nepakeistomis 
senosiomis lytimis stengtis ką išreikšti — tai, būtent, ko jos iš prigim- 
ties išreikšti negali. Kadangi toks menas turės pažeisti stiliaus dėsnius, 
tai jis bus tipingas stiliaus niokotojo pavyzdys. 

Klasinį šito paklydimo pavyzdį mes randame nūdienėj skulptū- 
roj, ypačiai naujovinėj italų plastikoj. Antai, 1900 metais Vienos 
parodoj italų skulptorius Rosso padėjo porą plastikos grupių, kurios 
nestilingumu sau lygių neturi ir beveik prilygsta futuristų veikalams. 
Pavyzdžiui, tenai plastikos priemonėmis vaizduojama dienos gūdrume 
išėjusi pasivaikščioti mergina. Plastiškai reiškiamas ir saulėtumas 1r 
spindulių mirguliavimas tos merginos veide ir, be to dar, tokiu pat būdu 
atvaizduotas jos veidą dengiąs šydas, kurs, aiškus daiktas, veido formas 
visiškai iškraipo; Oo juk visa tai vadinosi portretu. Panašiu būdu ir 
panašiame veikale tas pats skulptorius atvaizdavo vyrą ir moteri, 
žiburio šviesoj vaikščiojančius Paryžiaus bulvaru. Ir čionai žiburio 
šviesa ir abiejų žmonių šešėliai buvo plastiškai išreikšti. 

Tokią pat paklaidą turime vėl tada, kai šių dienų futuristai tapy- 
bos priemonėmis nori pavaizduoti šį bei tą, ko šis menas, dievaži, 
nevalioja, būtent, vienu kartu atvaizduoti vienas po kito sekančius 
skirtingus to paties įvykio laiko momentus, pav., visas judesio, šokio, 
arba net atskiras jautulio ar gryno vaizduotės pergyvenimo stadijas. 
Sakysim, šokėja piešiama su šešiomis ar aštuoniomis kojomis ir de- 
šimčia ar dvylika rankų, arba muzikinė nuotaika, išdėstant vieną po 
kito muzikos instrumento dalis, gaidų lapus ir t.t. Ir tai galima aiškintis 
noru pagausinti išraiškos priemones, kas iš tam tikro meno reikalauja, 
kad jis išreikštų atitinkamus objektus arba įvykius, ko anas negali 
tesėti; iš tikrųjų, taip nesti surandama jokių naujų išraiškos priemonių, 
bet tik yra pražvelgiamas pats šis tikslas. Jei dar iš viso reiktų tam 
ieškoti kokio pavyzdžio, tai jis teesie štai koks, būtent, kad tikrai tomis 
priemonėmis išreiškiama visai ne tat, ką menininkas ketina išreikšti, 
bet iš esmės kas nors kita. Šokėja su daugeliu rankų ir kojų, iš tikrųjų, 

nereiškia jokio judesio; jos sąnariai rimsta kaip rimę, nes tų sąnarių 
padauginimas kaip tik kliudo gauti atskiro sąnario judesio įspūdį, ir 
jisai primena tas budistinio meno baidykles, kur kūnas turi daugiau, 
negu paprastai, kojų ir rankų. Lygiai taip pat ir instrumentų dalys 
nieku būdu neišreiškia muzikinės nuotaikos. Tatai paremta dar ir 
didele psichologine klaida. Gali būti, kad kokiame nors žmoguje, pa- 
gautame muzikinės nuotaikos, iškyla prabėgami vaizduotės paveikslai, 
kuriuose pasimato instrumentai bei gaidų lapai. Bet pagaunamųjų 
objektų įspūdis yra visai kitoks, negu 5pūdis tų pačių daiktų, ateinan- 
čių į mūsų galvą nepastoviais vaizduotės paveikslais. Sravinčios bei 
susiliejusios vaizduotės paveikslų prigimties iš viso neatgamins jusliškai 
pagaunami rimtyje atvaizduoti daiktai. 

Bet abejotiniausia šiame meno sąjūdyje yra tai, kad šitokia vaiz- 
duosena visai nebesiriša su jokiu meniniu talentu; kiekvienas buka. 
galvis sugebės tokius daiktus „drobėje uzburti'?. 

Visiškai paneigtas menas yra, galop, mūsų laikų ekspresionizme. 
Nes jei jau tapyti bereikia tik spalvų dėmes arba kaip pakliūva išsklai- 
dytas daiktų dalis, arba jei leidžiama vaizduoti daiktus kokioje nori 
lytyje ir kokios užsimanai spalvos, pavyzdžiui, raudonus kalnus, žalią 
dangų, mėlynus veidus, tai tuomet mene nieko nebelieka draudžiama. 
"Tada bet kas bet ką gali tapyti, nes juk meninės išraiškos daugiau nie- 
kas nebevaržo; tačiau tada koks tik norit veikaladirbis bus jau ir 


„„mMenininkas“''. 


319 


ĮTIAKOS REIKSMĖ KŪRĖJUI 


O. WALZELIS 


Be abejonės, kiekvienam menininkui ir kiekvienam kūriniui turit 
reikšmės šiokios ar tokios įtakos. Patys didieji menininkai niekados 
nevengė užsiminti apie savo paskatintojus. Kur kas labiau palinkęs 
savo nepriklausomumą garsiai skelbti nesavarankiškasis. Kiekvienas 
menininkas, net tas, kurs nusimano tesąs kūrybinis paveldėtojas, 
naujaip nori reikštis. Jisai žino, kad tik tada turi teisės garsintis, kai 
kuo nors prašoksta savo pranokėjus. Tačiau žino visi, kurie pripraię 
stebėti menininką — teisingiau, kiekvieną dvasios darbą dirbantįjį 
jojo darbe — kiek daug nusivylimų, sutiks tas, kurs tikėsis pasakysiąs, 
ko dar niekas nėra pasakęs. Štai tiek išmaningesni patys veikiai pamato, 
kiek iš tikrųjų nedaug tėra nauja tame, kas jiems dar tik prieš trumpą 
laiką rodėsi esą kažin kas negirdėta ir tik dėl to jų ryžtasi įkūnyti. 

Kiekvieną kartą — kaip vargiai kas kitas — jį veikusių įtakų 
galią būtinai pažymėdavo Goethe. Tokiems poveikiams atskleisti 
pašventė jis ištisą veikalą, pavadintą Kūryba ir Tiesa (Dichtung und 
Wahrheit). Goethės pratarmė įsakmiai mini „išorines įtakas'', kurios 
reiškėsi jame greta ,„vidujinių skatinimų''. Jis jau čia iškelia „šimtą 
įžymių žmonių, kurie iš arčiau ar toliau mane veikė“, paskum ,„,„mil- 
žiniškus pasaulio politinės eigos sąjūdžius, kurie turėjo didžiausios 
įtakos man, kaip ir visai amžininkų kartai“. Vyriausiuoju autobio- 
grafiniu uždaviniu jis laiko parodyti, kiek žmogui kliudė gyvenamojo 
meto santykiai, kiek jie jam padėjo. Šimtmetis, pasak Goethę, pasi- 
griebia su savim tiek norintįjį, tiek ir nenorintįjį, apsprendžia ir 
ugdo jį „(tokiu būdu, kad tiesiog galima pasakyti, jog kiekvienas tik 
dešimčia metų anksčiau ar vėliau gimusysis būtų visiškai kitaip išsi- 
ugdęs bei paveikęs savo aplinką''. 

Goethe gana dažnai yra pasakęs, kaip didžiai jis įkainoja reikšmę 
asmenybės — to, kas žmoguje vertingiausia, kas jame viešpatauja ir 
apsprendžia jo gyvenimo kelią ir veikla. O ir Kūrybos ir Tiesos pra 
tarmėj — kurioj tarsi visiškai išpažįstama nelygstamos nuo aplinkybių 
priklausomybės teorija — ryškiai sužybsi Goethės įsitikinimas, kad, 

nepaisant viso ko, individas vistiek išlieka nepakitęs ir tas pats. Bet 
Goethe iš esmės žmogaus apsisprendimui nepripažino tokios plačios 
amplitudės, kuri jo išgales būtų iškėlusi viršum nuo kitų priklausomu. 
mo sferos. 

Po Goethės atėjusiame 19-ame amžiuje žmogaus dvasios galia ir 
savarankiškumas dar žymiai mažiau bepripažinta. Iš Goethės pa- 
žiūros, jog žmogus priklausąs nuo savo aplinkos, dabar buvo pa- 
daryta teorija, pagal kurią visi mes, kaip ir bet kurie kiti gamtos 
reiškiniai, esą vien paveldėjimo ir aplinkinio pasaulio išdavos. Meną 
ir menininkus vertinant, pirmiausia kreipta dėmesys į paveldėjimą 
ir aplinkybių veikimą; tai ir įtakos sąvoka būtinai turėjo būti daug 
gausiau naudojamasi, negu Kūrybos ir Tiesos autoriaus. 

Rodytųsi, jog savo gyvenimo aprašymo pratarmėje Goethe turi 
galvoj ne įtaką kitų meno veikalų, turėjusių reikšmės jo paties kūry- 
bai. Iš tikrųjų jis kalba tik apie tai, kaip jį veikė arčiau ir toliau nuo 
jo buvusieji žmonės ir laiko įtaka. Juk Kūryba ir Tiesa tik todėl taip 
išsamiai aprašinėja dvasinį 18-0jo amžiaus gyvenimą, kūriančiąsias 
jo asmenybes bei anometinius laimėjimus, kad jam rūpėjo parodyti, 
kiek visa tai jo kūrybai reiškia arba nereiškia; tikriausiai dėl to, kad 
jisai — kaip to reikalavo įtakos teorija — norėjo istoriškai įsiderinti į 
savo amžiaus vokiečių literatūrą. 

Goethės darbas pastarųjų laikų literatūros istorijos tyrinėjimams 
buvo lemiamai svarbus. Kūryba ix Tiesa davė tarsi nesugriaunamą pa- 
vyzdį, kaip reiktų išdėstyti literatūros istorinę raidą. Tačiau paviršu- 
tiniškai pamėgdžiojamas Goethės rašymo būdas nuvesdavo šunkeliais. 
Joks kitas literatūros istorijos metodas nėra įgavęs taip blogo vardo, 
kaip nepaliaujamas įtakų tyrinėjimas. O tebegyvieji rašytojai iš pat 
pradžios kratydavosi, kad šis metodas nebūtų pritaikytas jų pačių 
kūrybai — ne tik dėl tuštybės arba noro atrodyti originaliais ir nau- 
jais. Bet nuolat susekant įtakas, susidaro įspūdis, lyg kiekvienas me 
ninis darbas yra kiaurai plagijavimas. 

Todėl, kas, stengdamasis suvokti menininko darbą, įtakos sąvoką 
deda pirmoje vietoje, tas toli gražu neturi plagijavimus įrodinėti. Ge- 
riau tegu turi galvoj ką kita. Tik kyla klausimas, ar tas ,„kas kita", 
tariant, aukštesnis tikslas, taip lengva pasiekti, ar jis iš viso — tuo 
keliu einant — pasiekiamas, ir ar apsimoka daryti didelį vingį imantis 
uždavinio, kurs priešingomis priemonėmis sparčiau išsprendžiamas. 

Įtakų sekiotojui rūpi surasti kiek galint daugiau tokių meno veikalo 
bruožų, o, plačiau paėmus, ir tokių menininko žymių, kurių nedera 
originaliomis vadinti. Jisai žino, kad menas kiekvienu laimėjimu vos 

per mažytį žingsnelį pirmyn tepasivaro. Todėl jis dovanoja meninin- 
kui, kai šis tik menkutę dalelę tedavė ko nauja, ir jam nė kiek nepri- 
kaišioja, išvydęs jį kitų pėdomis bevaikščiojantį. Nusimanydamas galįs 
nustatyti, kas yra paveldėta, jis imasi tik apskaičiuoti, kas veikale yra 
tikrai nauja ir originalu. Juk visa, kas neina iš svetimos įtakos, yra 
nauja. 

Šitoks atrankiojimo metodas, kurs į meno veikalą nori įsigilinti 
protu beskaičiuojant, tikrai būtų vaisingas, jei kaip tik lemiamoje 
vietoje nepasirodytų esąs nepakankamas. Kas nori sėkmingai atskir- 
lioti, tas pirma turi tiksliai pažinti tą sumą, nuo kurios jam teks ką 
atskirti. Mūsų atveju, toji suma yra veikalo visybė. Bet juk ji prieina 
ma tik pergyvenime; tad protas visos jos apimties nesugeba apspręsti. 
Todėl ir menamųjų įtakų atrankiojimo metodas nuolat susiduria su 
nenusistojusiu, svyruojančiu dydžiu. Iš tikrųjų čia ir nėra galima kal- 
bėti apie kokį atrankos metodą, bet tik apie bandymą suieškoti neori- 
ginaliuosius elementus, pamažu artinantis į tai, kas veikalui tikrai 
priklauso ir yra jame nauja. 

Aš nemažinu tokio artinimosi metodo vertės ir reikšmės — jei tik 
jis savo ribas nuveikia. Jis būtinas, kaip ir kiekviena kita lyginamoji 
priemonė. Ir meno veikalus suvokiant tinka posakis, kad vieno vyro 
žodis — ne kalba. Ne kokie du, bet daugelis veikalų laukia, kad 
juos išklausytum. Būtų galima išvengti galybės šleivų sprendimų apie 
meno kūrinius, jei jie būtų dažniau kito nušviečiami. 

Vis dėlto, šitoks darbas ne būtinai visuomet esti surištas su pavo- 
jumi meno veikalą išrasti per plagijatą. Iš tikrųjų, jisai iš anksto yra 
nusistatęs įrodyti tai, kas veikale yra nauja pridėta. Žymiai didesnis 
yra šis pavojus kitai tyrinėjimų linkmei, kuri dar taip neseniai tebe- 
vyravo literatūros istorijos darbuose. Ji gaudo visus meninius ir ne- 
meninius padavimus, kuriuose yra galima atsekti šiokį ar tokį kurio 
nors veikalo bruožą. Jai rūpi surinkti kiek galint daugiau tokių duo- 
menų. Tuomet į jį veikiai imama žiūrėti kaip į kaupinį motyvų, kurie 
per tūkstančius metų pasaulinėje literatūroje paveldėjimo keliu yra 
ėję iš vieno autoriaus rankų į kitas. 

Antai, Schilleris savo Plėšikuose doroja labai seną siužetą apie du 
nesantarvėje gyvenančiu broliu. Nėra abejonės, kad, Karolį ir Pran- 
ciškų kurdamas, Schilleris turėjo galvoj tą siužeto lytį, kurią randame 
Biblijos pradžioj, kaip ir kai kuriuose senesniuose to meto veikaluose. 
Juk ši medžiaga „audros ir veržlo'' laikais buvo ypatingai mėgiama. 
Aišku, kad Schilleris, kaip jauniausias ir paskutinis iš audrininkų ir 
veržlininkų, būtinai bus buvęs skatinamas prasismerkti pro didelį savo 

tiesioginių pranokėjų būrį ir jųjų motyvus pakelti į aukštesnį meninį 
lygmenį. Sąžiningiausiai įsigilinus į visus nedermėje gyvenančių brolių 
motyvo vaizdavimo būdus ir žingsnis po žingsnio apsvarsčius kiekvieną 
Schillerio pakeitimą, Plėšikai tyrinėtojo akyse įgauna keistos mozaikos 
išvaizdą; atrodo, jog tai mozaika, kur iš pranokėjų veikalų išrankiota 
visa, kas įspūdinga, ir galop vienu kirčiu anie perviršyta; jam abu bro- 
liai išėjo vienodai stiprios asmenybės ir vienodai reikšmingo vaidmens. 
"Tačiau be pagrindinio motyvo, dar prieš Schillerį vienas kitas autorius 
yra bandęs poetiškai sudoroti ir kai kuriuos kitus Plėšikuose įsivestus 
bruožus. Ir čionai Schilleris pasirodo esąs tik paskutinis visiems gerai 
žinomos medžiagos dorotojas, trūko plyšo pralenkiąs savo pranokėjus. 


Turime pakankamai ir tokių liudijimų, iš kurių aiškiai matyti, 
kaip kartais gimsta ūmus paskatinimas, einąs iš kitų kūrėjų meninio 
darbo. Taip, Schilleris viename laiške Goethei prisimena, kokios 
reikšmės jo Telliui turėjo suvaidinimas Veimare Shakespeare'o Juli- 
jaus Cezario, kurį tuomet buvo išvertęs Augustas Vilhelmas Schlegelis. 
Šį veikalą scenoje pamatęs, Schilleris beregint užsidegęs veikliausia 
nuotaika. Tačiau kas šį paskatinimą išdrįstų aiškiai vaizduotis ir ap- 
skaičiuoti kiekį įtakos, kurios tikrai yra daręs Shakespeare'o Julijus 
Cezaris Telliui? 


Šaltinius betyrinėjant, lenda į galvą ypač viena abejonė, būtent: 
ar rašytojas iš viso ką žinojo apie minėtuosius šaltinius? Tirdamas 
Schillerio Plėšikų kilmę ir šia proga gvildendamas tėvo užmušimo 
motyvą, Minoras mini kūrinį, pasirodžiusį, kaip jis pats sako, po 
Plėšikų. Tačiau jisai drįsta spėti, kad to kūrinio idėja imta iš liaudies 
padavimų ir buvusi Schilleriui žinoma. Dar labiau jis nudžiunga galė- 
damas nustatyti, kad Schilleris motyvą alkinimo bokšto, kurin sūnus 
pasodino tėvą, bus radęs jau Lenco ir Schubarto paruoštą, o dar ir 
Gartenbergo veikale Ugolino, kurį, žinia, Schilleris labai brangino. 


Bandymas susekti kūrinio raidos kelią lengvai nuveda į tai, kad 
giminingi bruožai imama vienas su kitu sieti kaip priežastis su pada- 
riniu. Antai, Rousseau Julija, arba naujoji Heloiza daugelyje vietų 
nuostabiai sutampa su Goethės Verteriu. Įsakmiai palyginant tai, kas 
šiuodu veikalu suartina ir kas skiria, galima būtų atskleisti daug ko 
nauja, kas padėtų geriau nušviesti Goethės ir Rousseau asmenybes; 
padėtų susekti, kaip juodviejų katras matė ir jautė pasaulį; ko katras 
troško ir kuo bodėjosi; kokių būta jų meninių santykių bei priešingu- 
mų. Nejaugi visus šiuos duomenis imsime lenkti tam, kad galėtume 
Verterį aiškintis esant Julijos paveiktą? Istorinis tyrinėjimo būdas, 

ketinąs atskleisti, kaip rutulojosi pasiimtieji lyginti meno veikalai, 
į šitokį vienašališkumą ir gali atvesti. 

Juk, rodos, ir gausime istorinės raidos pažinimą, į Juliją ir Verterį 
žiūrėdami kaip į meninio formavimo paeilinę seką, kad ir nesurištą 
visiškai griežtu priežastiniu ryšiu. Tik nedera sąryšio pzr daug pabrėžti; 
mokslo darbuose tatai savaime suprantama, gi meno veikalams iš to 
galėtų būti tik žalos. 

Apie įtaką šiek tiek galima kalbėti ir tada, kai metodas, ieškąs 
tiesioginės priklausomybės, atremiamas, nurodant, jog vienu metu 
atsiranda giminingų reiškinių, betarpiškai vienas nuo kito nepriklau- 
sančių. Kartais ir tokia nuomonė tik tvirtina, kad giminingieji reiš- 
kiniai esą bendri daug ankstyvesnių pirmavaizdžių rezultatai. Čia 
įtakos sąvoka tik labiau išplėsta ir nebe tiek griežta. Šioji pažiūra 
Juliją ir Verterį teisingai laiko padarais tokios pasaulėžiūros ir lite- 
ratūrinės kūrybos laimėjimų, kurie jau anksčiau buvo susidarę. Šiuo 
keliu einant, aplinkybėse nesunku atpažinti net laiko dvasią formavu- 
sias asmenybes bei veikalus. Taigi vėl nurodoma įtaka, tik jau nebe 
įtaka, Rousseau padaryta Goethei, bet ankstyvesniojo meto dvasinės 
kultūros atstovų — abiem. Aiškus dalykas, aš šių saitų neneigiu, lygiai 
kaip nesu linkęs nepripažinti ir pačios tiesioginės įtakos reikšmės. 
Tenkinuos perspėdamas neperdėti pažiūros, kuri visur tik ir stengiasi 
surasti ir atpažinti priežastį bei padarinį ir todėl nusižengia menininkų 
kūrybiškumui, bet užvis kliudo meno kūrybą teisingai suprasti. 

Klasinis pavyzdis, kaip kartais per daug priskiriama reikšmės 
įtakai, buvo Roethės bandymas Schillerio Tellį kildinti iš senesniųjų, 
ypačiai šveicarų parašytųjų, Tellio dramų. Schillerio šaltinis, — ką 
ir jis pats nurodo, — yra žinomoji Chronicon Helveticum, kurios 
autorius buvo Tschudis. Kompozicijos atžvilgiu, Schilleris iki smulk- 
menų seka Tschudį. Bet vienoje svarbioje vietoje jų keliai išsiskiria. 
Schilleris Tellio asmeniui duoda tokią rolę ir reikšmę, kurių jam ne. 
davė Tschudis. Ir kaip tik šiuo bruožu Schilleris išvien eina su senes- 
niosiomis Tellio dramomis. 


Kas norėtų šį faktą suprasti įtakos požiūriu, tas visų pirma dairy- 
tųsi, kas būtų galėję paskatinti Schillerį šitaip pasielgti. Galėtum 
manyti, kad taip bus jį paveikęs Goethe arba ir šveicarų dramaturgai. 
Tačiau abiem atvejais (kaip sakoma) be reikalo drąsautum Schillerio 
dirbtuvėj. Teigtum tai, kas neįrodoma. Be to, atsiranda ir kitų tyri- 
nėtojų, kurie įrodo, jog Schilleris anų šveicarų dramų nebuvo skaitęs. 
Ir, štai, iš anksto sugriūva didelė tavo samprotavimų dalis. Geriausioji 

išeitis būtų pasidairyti pačių meninių priežasčių, vertusių nutolti nuo 
Tschudžio. Žinoma, ne ta prasme, kiek, nutoldamas nuo kronikos, 
poetas yra pažengęs pirmyn. Antraip atsitikus, teisingai būtų galima 
paklausti, ar persiimti Tschudžio siužetu nėra lygia dalia meninis 
aktas. Susekant, kokie meniniai sumetimai privertė Schillerį Tellio 
asmenybę kitaip apdoroti, negu Tschudis, anas faktas, kad ir šveicarų 
dramos veiksme Telliui skyrė pirmą vietą, pasidarytų svarbus ne dėl 
to, kad įrodo priežastinius ryšius, bet dėl to, kad nušviečia draminės 
kursenos menines savybes. 

Ryšy su Tellio asmenybės ypatingu iškėlimu, gal, pirmų pirmiau- 
sia tektų atkreipti dėmesį į klausimą, liečiantį dramą, kuri greta vieno 
atskiro didvyrio išveda į sceną visą eilę šalutinių didvyrių ir tuo pačiu 
jau yra kelyje į ateisiančiąją minios dramą; to, rodos, nėra reikalo 
atskirai dar pagrįsti. Tyrinėtojas, kuriam rūpi tik įtakos, šiuos svarbius 
dalykus nejusčiomis nustumia į užpakalį. Nebent tik aplinkui prie 
jų teprieina. Poetinės plėtros chimeriškai idėjai jis aukoja vyriausiąjį 
reikalą — ištirti tikrąjį kūrybinį autoriaus pajėgumą. Prisipažįstu ir 
pats tais šunkeliais klaidžiojęs. 

Ką tik minėtasis nusistatymas visuomet rėmėsi nuomone,, jog 
poetinė kūryba sutampanti su tyrinėjančio mokslininko darbu, kurs 
rūpestingai toliau tęsia kitų pasiektus rezultatus. Tačiau net ir moksli- 
ninkas, kuriam vadovauja idėja visybės, turinčios aiškų tikslą, nesi- 
tenkina šitomis priemonėmis. Ir jis, berods, su menininku negali lygin- 
tis. Todėl jo darbas yra iš pagrindų aiškinamas. Jojo veikalas, kaip 
visybė, sąvokomis nesiduoda išreiškiamas. O meno veikalo visybės 
žodžiais nepaversi, nes tai yra pergyvenimas, ir todėl galima jį tik 
pergyventi. 

Taigi tik gyvente išgyvenamas kūrinio pergyvenimas dar taip 
neseniai — dėl to, kad neteisingai aiškintasi pergyvenimo sąvoka — 
tebebuvo laikomas reiškiniu, kurį protas galįs lengvai apvaldyti. 
Daugis pergyvenimą dar vis išoriniu būdu tebesupranta. Prisidengus 
noru pergyvenimą ištisai aprėpti, gaminama grynai biografiniai aiški- 
nimai. 

ANTROJI DALIS 


APIE GROžĮ 


PLOTINAS 


Grožio gausu regos srityje; rasi jo klausoj, kur derinama žodžiai, 
ir visoj muzikoj (nes melodija bei ritmas yra kažkas gražu). Bet taip 
pat, iškopiant iš juslinės srities, esama gražių verslų, poelgių, būsenų, 
mokslų ir galop dorybių gražumo; o ar už to viso bėra dar ko gražu — 
tatai paaiškės. 

Nuo ko tad priklauso, kad kūnai akims atrodo gražūs ir kad klau- 
sa pritaria garsams, ir toliau — kaip susidaro visas tas gražumas, kurs 
siejasi su siela? Ar visi daiktai dėl viena ir to pat gražūs, ar gražumas 
yra kita kas kūne ir kita kas kur kitur, ir kas yra tas vieningasis arba 
įvairiopasis gražumas! 

Kai kurie gi daiktai yra ne pagal savo pamatą, bet — pav., kūnai 
— kame nors dalyvaudami, gražūs; kiti — pav., dorybės prigimtis — 
savaime yra grožybės. Nes tie patys kūnai esti tai gražūs, tai vėl negra- 
žūs. Vadinasi, viena yra kūnu būti ir kita kas gražiam būti. Tad kas čia 
kūnams pritapo? Mes šį dalyką visų pirma išnagrinėsime. 

Kas gi žiūrovo žvilgsnį sujaudina, savęsp atkreipia bei patraukia 
ir išvaizda sužavi? Tatai suradę, mes, gal būt, galėsime it laiptais kopti 
ir išvysime kitą [grožį|. Maždaug visi teigia, jog matomąjį gražumą 
sudarąs dalių sandėris — tarp savęs ir su visybe — prie ko prisideda 
ir graži spalva. Matomiesiems ir aplamai visiems kitiems daiktams 
gražiems būti, reiškia būti darniems, turėti matą. Atseit [pagal šią 
teoriją|, gražu negali būti niekas vientisa, bet būtinai tik kas sudėtin- 
ga. Vadinasi, visybė graži, gi atskiros jos dalys savaime negali būti 
gražios, o esti gražios tik tiek, kiek iš jų visumos susidaro visybės 
gražumas. Tačiau, jei visybė yra graži, tai gražios turi būti ir jos dalys; 
nes kas gražu, juk negali susidaryti iš bjaurių dalių, bet gražumas 
turi sietis su jomis visomis. Paskum, gražios spalvos, kaip saulės šviesa, 
būdamos vientisos ir negalėdamos gauti grožio iš darnumo, paliks 
tada už grožio ribų. O gi auksas — kaip tuomet šis begalėtų būti gra- 
zus? O nakties mirgesys — kuo jis gražus pamatyti? Tuokart taip pat 
ir garsų srityje atkristų tai, kas vientisa; juk gi dažnai koks atskiras 

iš gražiųjų, visybę sudarančių, tonų ir savo ruožtu esti gražūs. Toliau, 
kadangi tas pats veidas, nepakitus nė jojo dalių sandėriui, kartais 
atrodo gražus, kartais negražus, — tai ar nelaikytina grožiu kažkas 
kita, kas prie darnumo pritampa? o pastarasis [ar ne| tik per kitą 
dalyką tepasidaro gražus? 

O einant toliau, aure, prie gražiųjų verslų bei minčių, ir grožio 
priežastimi čia laikant taip pat darnumą — ką gi tuomet iš viso va- 
dinsime darnumu gražiuose versluose, įstatymuose, pažintyse, moksluo- 
se? Kaip galėtų teoremos būti viena su kita darnios? Gal, kiek jos tarp 
savęs sutaria! Juk ir blogos teoremos (posakiai) viena su kita sutaria 
ir tinka; va šitokios dvi tezės: ,,Nuosaikumas yra paikumas'' ir ,,„Tei- 
singumas yra tik taurus prastumas'' visiškai sutaria. 

Kiekviena dorybė yra sielos gražumas, ir tai už ką tik suminėtuo- 
sius daiktus tikresnis gražumas. Tačiau kokia prasme jos gali būti 
darnios? Net jei siela ir iš daugelio dalių sudėta — dorybės vistiek 
nei kaip dydžiai, nei kaip skaičiai negali būti darnios. Nes pagal kokį 
santykį sielos ar mokslo dalys turėjo būti sudėtos ar sumaišytos? 
O Aumuo? — kur tada būtų jo gražumas, jei jis tėra pats sau vienas? 

Grįždami vėl iš pradžios, visų pirma nustatykime, kas gi yra-gražu 
kūne. Taigi yra kažkas gražu, kas pagaunama jau su pirmu žvilgterė- 
jimu; tatai siela suvokia ir, taip sakant, pripažįsta; o pripažinusi, ji 
pritaria ir prie to prisiderina; tačiau pamačiusi ką bjauru, ji nusi- 
gręžia, kratosi ir stumia šalin, nes tai jai netinka ir yra svetima. 

Dabar mes teigiame: jei siela yra tai, kas ir jos tikroji prigimtis, 
o tatai reiškia: jei ji laikosi to prado (pamato), kurs yra aukštesnis 
(viršesnis), tai ji džiaugiasi ir yra sukrečiama, pamačiusi tokį dalyką, 
kurs jai yra giminingas arba vien kažin ko gimininga pėdsakas; ji 
tatai sieja pati su savimi, prisimindama savo tikrąją esmę ir tai, kas 
jai priklauso. 

Tačiau kuo šių žemiškųjų daiktų gražumas gali būti panašus 
į aukštesniojo pasaulio grožį? Nes jei yra panašumas, tai tebūnie 
[tuodu grožiu| panašūs. Bet kaip gi gali abeja, kas aukščiau ir žemiau, 
būti gražu? Mes sakome, jog tai įvyksta bedalyvaujant idėjoje. Nes 
visam, kas neturi lyties (formos), yr skirta įgauti ją bei idėją; kol dar 
tai nesusiję nei su sąvokine lytimi (logos), nei su idėja, tol yra bjauru 
ir išskirta iš dieviškojo mąstymo; tai yra visiškai bjauru; bet bjauru 
yra ir tai, ko lytis bei mąstymas tebėra ne visiškai įveikę, nes medžiaga 
nesidavė pilnai pavidalinama pagal atitinkamą idėją. 

Tad pritapusi idėja sutvarko, sukibdo, suveda į užbaigtą ir darnią 
visybę tai, kas iš daugelio dalių sudėta, nes ji pati yra vieninga ir 


3300 


vieninga privalo būti tai, kas pavidalinama — kiek vieninga gali būti, 
kas iš daugelio susideda. Kai šitaip visa suvienyta, tai įsikuria čia jau 
ir grožis, kurio tenka tiek dalims, tiek visybei. Bet radusi ką jau vie- 
ninga, iš vienarūšių dalių sudėta, idėja grožį pertiekia visybei — kaip 
kad atvejais menas pertiekia grožį visam namų pastatui su visomis jo 
dalimis, kartais gamtos jėga atskiram akmeniui. 

Taigi kūno gražumas gimsta bendraujant jam su iš dievų kylančia 
sąvokine lytimi. Pažįsta šį grožį ta sielos dalis, kuri tam yra skirta; ji 
yra vyriausias sprendėjas savo dalykų srityje, kiek ir likusioji sielos 
dalis prisideda prie to sprendimo; bet, gal būt, ir siela viena nuspren- 
džia, matuodama grožį joje gyvenančia idėja ir vartodama ją kaip 
kanoną (normą), nurodantį, kaip kas turi būti. 

Tačiau kokiu būdu gali kūne grožis sutikti su už jį ankstyvesniu 
ir aukštesniu grožiu! Ir kaip gali statybininkas gražiais laikyti išorinia- 
me pasaulyje esančius namus, kuriuos jis savo viduje pagal idėją su- 
derino? O todėl, kad ir išviršiniai namai, atsiejus [juos| nuo pačių 
akmenų, atsiranda, kai vidujinę idėją paskirsto (individualizuoja) 
išorinės medžiagos masė, kuri yra daloma ir pasireiškia matomu 
daugiu. 

Pamačiusi idėją, surišančią ir apgalinčią kūnuose priešingą pradą, 
neturintį pavidalo — idėją, puikiai įsikuriančią viršum kitų lyčių — 
iškelia, įveda į nedalomąjį [žmogaus] vidų bei paduoda jam tai kaip 
kažką, kas su juo derinasi, jam tinka ir yra miela [atrodo gražu|, — 
kaip, va, kas tauriam vyrui patinka, yra sušvitę jaunuolio veide do- 
rybės pėdsakais, sutinkančiais su tuo, kas viduje tikra. 

Spalvos gražumas yra kažkas vientisa todėl, kad medžiagos tam- 
sumą nugali forma nekūniškąja šviesa, sąvokine lytimi ir pavidalu. 
Todėl ir pati ugnis, lyginant ją su kitais kūnais, yra graži, nes ji, kitų 
elementų tarpe, pasižymi idėjos sąranga, — tai viršiausias ir lengviau- 
sias iš visų kūnų, nes artima tam, kas nekūniška. Tik ji neprisiima 
į save kitų kūnų, o kiti prisiima ją (šiuos galima įšildyti, bet ugnies 
atšaldyti negalima): ugniai iš pat pradžių spalva priklauso, o kiti 
kūnai vien iš jos teįgauna spalvos išvaizdą; dėl to ji ir šviečia ir žėri, 
kaip dera idėjai. Tačiau ko neįveikia lytis, tatai blankiai tešviečia ir 
nebėra gražu, nes nepilnai tedalyvauja spalvos idėjoj. 

Toliau, tonų srityje nejuslinės harmonijos gamina juslines ir tokiu 
būdu leidžia sielai suvokti grožį, parodydamos kitame kame tai, kas 
yra idėja. Nes juslinėms harmonijoms dera būti matuojamoms; ne 
bet kokiu skaičių santykiu, bet tik tokiu, kurs gelbsti formuojančiai 
idėjai įsivyrauti. 

To ir pakaks apie jusliškai gražius daiktus. Tatai, taip sakant, iš 
aukštesniojo pasaulio išklydę ir į medžiagą nusileidę atvaizdai bei 
šešėliai, kurie tvarko (puošia) kūnus ir suteikia jiems išvaizdos 
žavumą. 

Norint įsižiūrėti į aukštesnįjį grožį, kurio juslinei pagavai nebe- 
lemta išvysti, bet kurį siela be juslės organų regi ir suvokia — reikia 
aukščiau pakilti, juslę paliekant apačioj. Lygiai kaip ir apie tai, kas 
jusliškai gražu, negali kalbėti tas, kurs to nėra matęs arba suvokęs, 
jog tai gražu, atseit, koks aklas gimęs, taip ir apie dvasinio verslo 
gražumą negali kalbėti tas, kurs nėra patyręs to verslo, mokslų bei 
panašių dalykų gražumo; nei gali kalbėti apie dorybės žibėjimą, kas 
niekados nėra įsivaizdavęs, koks gražus yra teisingumo bei nuosaiku- 
mo veidas — gražesnis už Aušrinę ir už Vakarinę. Ne, reikia mokėti 
regėti tuo organu, kuriuo siela tuos dalykus regi, o ir išvydus, jais kur 
kas labiau, negu jusliniu grožiu, džiaugtis, žavėtis ir sukrėstam būti; 
nes nūnai prisilieti prie to, kas tikra. 

Sumišimas, smagus sukrėtimas, ilgesys, meilė, džiugus drebulys, — 
štai jausmai, kuriuos turi sukelti bet koks grožis. Net ir akivaizdoj to, 
kas neregima, galima juos patirti; iš tikrųjų juos pažįsta visos sielos, 
bet stipriau tos iš jų, kurias labiau sujudina meilė to, kas neregima — 
lygiai kaip ir kūninis gražumas visus patraukia, tačiau ne visus vieno- 
dai stipriai jis dilgina, bet kai kuriuos ypatingai stipriai; tie vadinami 
mylinčiais. 

"Tad tuos, kurie ir ką nejusliška myli, reikia paklausti: ką jie 
patiria iš gražiųjų verslų, gražiųjų papročių, nuosaikaus būdo, aplamai, 
doringojo elgesio bei nusistatymo ir sielos gražumo? Ir ką jaučiate, 
išvydę savo pačių vidaus grožybę? Kuo jūs džiaugiatės ir jaudinatės ir 
ko ilgitės bendrauti patys su savim, susikaupę savo viduje ir atsipalai- 
davę nuo kūno! Juk tai junta meilės tikrai pagautieji. 

O koks yra tų jų jausmų objektas? Ne pavidalas, ne spalva, ne 
koks dydis, bet siela — pati būdama bespalvė, savyje turėdama be- 
spalvį nuosaikumą bei kitų dorybių žibėjimą: tada savyje pačiuose 
arba kituose matote didžią širdį, teisų būdą, tyrą nuosaikumą, narsu- 
mą su rimtu veidu, orumą bei sarmatingumą; visos šios dorybės pra- 
žysta ramia, jokio siūbavimo nei aistros nesudrumsta sielos būsena, 
o viršum viso to šviečia dieviškasis Aumuo. 


Štai, kuo mes stebimės ir ką mylime. Tačiau kaip tatai mums 
grazu? Gi tokia tatai yra ir taip atrodo; tai regintysis negali teigti, 
jog kažkas kita yra tikroji būtis. O kas yra tikroji būtis? Tik tai, kas 

gražu. Tačiau-reikia dar apsvarstyti, kuo tai sielai tampa mylėtina. 
Kas galėtų būti tai, kuo visos dorybės lyg savo šviesa šviečia? 


Gal pravers kiek žvilgterėti į tai, kas priešinga — kas sieloje bjau- 
ru, ir padėti šita priešais grožį; gal mūsų nagrinėjimui bus naudinga 
susekti, kas yra bjaurumas ir kodėl jis toks atrodo. Tad įsivaizduokime 
bjaurią, pasileidusią ir neteisią sielą, gausiai pripildytą geidulių, su- 
trikusią, baikščią dėl savo bailumo, pavydžią dėl smulkmeniškumo, 
ketinančią visa, ką geba ketinti mirtingosios, žemosios būtybės, visur 
neteisią, linkusią į nešvarų gašlumą ir gyvenančią taip, kad jai yra 
malonūs bjaurumas ir gėda, kuriuos ji patiria iš kūno. Argi nedera 
sakyti, kad kaip tik šis bjaurumas pritampa lyg koks išorinis blogis? 
Nes tai ją darko, teršia ir permirkdo tuo, kas bloga — jog net josios 
gyvenimas bei įspūdžiai nebesti skaistūs, bet, prisimaišius, kas bloga, 
yra aptemę ir gausiai mirtimi persigėrę; ji net neberegi to, kas sielai 
privalu regėti, ir nebegali savyje susikaupti, nes nesiliaujamai esti 
plėšiama į paviršių, į tai, kas žema, tamsu. 


Vadinasi, sakau, kadangi ji suteršta, šen bei ten tampoma aptik- 
tųjų juslinių daiktų traukos, ir daug ko kūniška savyje nešiodama, 
prie daug ko medžiagiška prisiliečia ir savęsp prisiima, tai ji, sumišusi 
su tuo, kas žema, įgavo svetimą pavidalą. Taip, kas įgrimzdo į purvą 
ar molį, tas nustojo savo pirmykščio gražumo; bematyti vien jį aplipęs 
purvas bei molis. Tačiau kam bjaurumas yra svetimas priedas, tas, 
norėdamas vėl gražus būti, turi tik nusiplauti bei nusivalyti; tuomet 
is naujo taps, koks buvęs. 


Taip, visai teisingai sielos bjaurumas vadintinas svetimu priemai- 
šu, nusikreipimu į kūną bei medžiagą; taigi bjauriai būti, sielai reiškia 
nebūti švariai ir nesudrumstai, o, it auksui, būti žemin4m; vos paša- 
linus drumzlę, lieka auksas ir yra gražus, lig tik atpalaiduotas nuo ko 
svetima, palikdamas tik pats sau vienas. Taip ir su siela: atsiskyrusi 
nuo ją pripildžiusių geidulių, — kai ji per glaudžiai bendrauja su 
kūnu, — išsivadavusi nuo visų kitų aistrų ir apsivaliusi nuo įsikū- 
nijimo graužų, ji lieka viena savyje; tuomet ji visiškai nusikrato bjau- 
rumo, kurs į ją pateko iš kito prado. 


Tad, vadinasi, kaip sako senųjų mokslas, nuosaikumas bei narsu- 
mas ir kiekviena dorybė bei pati išmintis yra apsivalymas. Tokia vyra 
ir slaptingoji mintis misterijų, teisingai mokančių, jog neapsivaliusysis 
Hade gulėsiąs purve, nes tai, kas nešvaru, yra artima purvui dėl savo 
blogumo; kaip ir kiaulės, būdamos nešvaraus kūno, mėgsta nešvarumą. 

Ką gi kita reiškia ir tikrasis nuosaikumas, jei ne kratytis bendrauti 
su kūno geiduliais — bėgti nuo jų, kaip nuo nešvarių ir nevettų to, 
kurs švarus? Gi narsumas reiškia nebijoti mirti; o mirtis yra sielos 
nuo kūno atsiskyrimas: to nesibijo tas, kurs mėgsta būti vienas [su 
savo siela]. O juk sielos didybė — tai pajėgumas nepaisyti žemiškųjų 
daiktų. O išmintis yra mąstymas, nusigręžiąs nuo to, kas žemiau, ir 
vedąs sielą į tai, kas aukščiau. 

Šitaip apsivalydama, siela tampa grynas, nekūniškas mąstymas, 
priklausąs tam, kas dieviška, ir iš ko išteka grožio šaltinis bei visa kita, 
kas grožiui gimininga. Kai siela taip iškeliama į Aumens sritį, tai ji 
tampa dar gražesnė; juk Aumuo ir kas yra Aumens, nėra koks sielai 
svetimas, bet savas gražumas, — nes ji tik čia tėra siela. 

"Tad teisingai ir sakoma, jog sielai gerai ir gražiai tapti, reiškia 
panašėti su Dievu, nes iš Jo kyla grožis ir aplamai aukštesnioji daiktų 
paskirtis; arba tiksliau: tikroji būtis yra grožis, o priešingas pradas — 
bjaurumas; tatai yra ir pirminis blogis. Taip, iš antros pusės, gėris ir 
grožis, gerumas ir gražumas yra tas pats dalykas. Vadinasi, gražu ir 
gera, bjauru ir bloga reikia nagrinėti tuo pačiu būdu. 

Į pirmąją vietą dera padėti patį grožį, kurs vienkart yra ir pats 
gėris; iš čia Aumuo tiesiog gauna grožį, o per Aumenį siela tampa 
graži; gi tada tolimesnis grožis, besireiškiąs poelgiais bei verslais, 
imasi iš pavidalinančios sielos; galop kūnus, kurie vadinami gra- 
žiais, — siela tokius padaro; nes, būdama dieviškos prigimties ir, taip 
sakant, grožio dalis, ką tik bepaliesdama bei įveikdama, įgrožina, kiek 
visa tai gali grožy dalyvauti. 

Taip mums vėl tenka kilti į gėrį, kurio trokšta kiekviena siela. 
Kas yra tai matęs, žino, ką aš sakau, tvirtindamas, jog gėris vienkart 
yra ir grožis. Trokštama jo, kaip gėrio; mūsų siekimai nukreipti į jį 
todėl, kad tai gėris. Mes pasiekiame jį, atsigręždami bei kopdami 
aukštyn ir nusimesdami apdarą, kuriuo nusileisdami buvome apsi- 
rengę. Lygiai kaip ir įžengiant į švenčiausiąją šventovės vietą reikalau. 
jama apsivalyti bei nusirengti ligitolinius dabužius ir įkopti nuogam — 
kol, galop, pakylant ir prasilenkiant pro visa, kas Dievui svetima, savo 
tyrosios prigimties akimis išvystama anas grynai Viršiausia — nesu- 
drumsta, vientisa, vaiskū, — tai, nuo ko visa priklauso, į ką žvelgia 
visa, kuo gyvena ir mąsto — nes tatai yra gyvatos, mąstymo ir būties 
priežastis. Tad, išvydus šita — kokia turi apimti meilė, koks ilgesys, 
trokštant su tuo susilieti, ir koks magūs tas sukrėtimas! 

Kas to dar nėra matęs, siekia kaip gėrio; bet kas jau išvydo, tas 
gali stebėtis jo gražumu. Visą jį apima džiugus nusistebėjimas, sukrė- 

timas, kurs nėra kenksmingas. Jis myli tikra meile, jis juokiasi iš de- 
ginančio geismo, aplamai, iš bet kokios kitokios meilės ir niekina tai, 
kas pirmiau jam buvo gražu. Tai patiria tie, kuriems teko regėti dievų 
ar daimonų pavidalus; kitokių kūnų gražumo jie nebegali, kaip iki 
tol, pripažinti. Tačiau ką, manote, pergyvena tas, kurs regi patį savyje 
grynąjį grožį, nesuteptą medžiagos bei kūno — nei žemėje nei dan- 
guje (kitaip jisai nebūtų grynas) — !? Nes visa tai yra svetimas prie- 
das bei priemaišas, o ne kažkas pirmapradiška, bet [irgi| yra kilę kaip 
tik iš ano Viršiausiojo. 

O kas regi Tą, kurs visus daiktus aprūpina ir juos apdovanoja, 
pats gi savyje rimdamas ir savo keliu nieko negaudamas, ir kas ištveria 
Jo [šio Viršiausiojo] žiūroje, grožėdamasis bei supanašėdamas su 
Juo, — kokio tuomet jam bereikia grožio? Nes tai pats aukščiausias 
ir pirmapradis grožis, gražius ir meilius darąs tuos, kurie jį myli. Dėl 
to eina ir tos didžiulės, atkaklios sielų varžybos, tam dėta ir visos 
pastangos, norint neprarasti šios puikiausios žiūros, laimingą daran- 
čios tą, kuriam ji atiteko; nes jis grožisi palaimintu reginiu. 


Gi kuriam tatai nepavyksta, tas tikrai yra nelaimingas; nes ne tas 
nelaimingas, kam gražių spalvų bei gražių kūnų matyti neteko, ne 
tas, kurs neįgijo galios, aukštos pareigos arba karaliaus sosto, bet tik — 
kurs nesurado to Vienio, dėl kurio verta išsižadėti karaliaus sosto bei 
valdžios visoje žemėje, jūroje ir danguje, — idant jis galėtų, visas tas 
gėrybes palikęs ir paniekinęs bei į šį Vienį nusikreipęs, tatai pamatyti. 


Tačiau kokiu būdu? kokia priemone? Kaip galima paregėti neap- 
sakomą grožį, tebeliekantį švento dievnamio viduje ir neišeinantį 
laukan, kad jį ir neįšventintasis galėtų išvysti? Tad tegu, kas galėda- 
mas, eina ir seka paskui jį į vidų, lauke palikdamas tai, kas akims 
matoma, ir tenesidairai atgalios, kaip iki tol, į kūnų puikumą. Nes, 
pastebėjus kūnų grožį, tenesiartini į jį, bet tegu stengiesi suvokti, kad 
jie tėra atvaizdai, atspaudai bei šešėliai, ir tebėgi to linkui, iš kurio 
šie atvaizdai imasi. Nes jei kas norėtų veržtis ir juos sugriebti, lyg tai 
būtų kažkas tikra, tai tokiam atsitiktų taip, kaip tam, apie kurį, man 
rodos, skelbia tam tikras mitas: šis vandeny pamatęs gražų paveikslą, 
norėjęs jį išsigriebti, bet pasinėręs srovės gelmėje ir dingęs. Lygiai taip 
pat įvyksta su tuo, kurs prikimba prie gražių kūnų ir neatsikliudo 
nuo jų; ne kūnas, bet jo siela pasiners tamsiose ir Aumeniui nepaken- 
čiamose gelmėse, palikdama ten it aklasis Hade — jau čia, gyvenime, 
kaip kada nors tenai — tik su šešėliais. 

Tad leiskimės į mylimą tėvynę: šis patarimas bene bus teisingesnis. 
Kaip bėgsim ir kaip išsilaisvinsim? Lygiai kaip ir Odisėjas nuo kerė- 
tojos Kirkės ar Kalipsės — kaip pasakojama ir tuo, matyt, nurodoma, 
kad jo [Odisėjo] širdžiai nepatiko pasilikti, nors jis čia rado smagumo 
akims ir jusliniu grožiu gausiai naudojosi. Juk mūsų tėvynė yra ten, 
iš kur mes esame atėję, ir ten yra mūsų Tėvas. 

Kas gi yra kelionė, tas bėgimas! Ne kojomis ją keliausi, nes jos 
visuomet nuneša tik iš vieno krašto į kitą; nereik tau pasiruošti nei 
arklių traukiamos važiuoklės, nei ko jūromis keliauti, ne, visa tai 
reik palikti, nepaisyti, o tik, tarsi akis užmerkus, pabudinti savyje 
kitokią regą, kurią visi turi, tačiau nedaugelis ja tesinaudoja. 


O ką mato ši vidujinė rega? Ką tik tepabudusi, ji negali viso to 
skaidrumo pakelti. Sielą reikia pripratinti; iš pradžių ji turi matyti 
gražiuosius verslus, paskum gražius veikalus — ne tuos, kuriuos su- 
kuria menai, bet vyrai, kurie tauriais vadinami. Po to žvelk į sielas 
tų, kur anuos gražiuosius veikalus gamina. O kaip galėsi pamatyti, 
kokia graži yra gera siela? Grįžk į save patį ir prisižiūrėk. Gi pamatęs, 
jog dar nesi gražus, daryk, kaip daro skulptorius, kurs būsimame gra- 
žiame biuste vienur kiek nuskaptuoja, kitur mažumą nulygina, tai 
apdoroja ir ryškina bruožus — iki pasirodys gražus biusto veidas. Taip 
ir tu nuskaptuok, kas nereikalinga ir atitiesk, kas kreiva; nuvalyk, 
kas tamsu, ir nušveisk bei nesiliauk dorojęs savo paveikslo, kol sužibės 
tau dieviškasis dorybės skaistumas, kol išvysi nuosaikumą, iškilmingai 
sėdintį savo šyventame soste. 

Kai būsi ir pamatysi toks tapęs, kai vienui vienas tebūsi su savim 
ir niekas nekliudys tau šiuo keliu vieningam tapti, kai nebeliks tavyje 
jokio svetimo priemaišo, bet būsi visų visiškai gryna, tikra šviesa, kuri 
nei dydžiu nematuojama, nei apibrėžiama ankštomis pavidalo ribo- 
mis, nei išauga į neapibrėžtą didybę; kai būsi visiškai neišmatuojamas, 
didesnis už bet kokį matą ir pranokesnis už bet kokį kiekį: kai save 
tokį tapusį išvysi, tuomet tu pats būsi rega, ir, pasikliovusiam savim, 
nebereiks tau kelio rodyti; — tada kopk aukštyn; bet žvelk nenu- 
leisdamas žvilgsnio, nes vien tokia akis teregi didįjį grožį. 

Tačiau jei kas atsideda žiūrai kliaudos pritemdintomis akimis, 
neapsivalęs arba bejėgis, tai tas dėl silpnumo negali regėti tobulosios 
šviesybės ir nieko nemato net tada, kai jam kas parodo, kad yra kas, 
ką galima matyti. Nes, ruošiantis žiūrai, reikia sugimininti bei supa- 
našinti tai, kuo matai, su tuo, ką matai. Nė viena sauliška netapusi 
akis dar nėra mačiusi saulės; taip ir nė viena siela neregi grožio, pati 

netapusi graži. Todėl visų pirma tetampa Dievui panašus ir gražus 
kiekvienas, norįs gėrį ir grožį išvysti. 

Tuomet jis, aukštyn kildamas, pat pradžioje pasieks Aumenį 
(anabainon epi ton Nūn) ir išvys tenai visas graziąsias lytis ir sakys, 
jog tai grožis — idėjos; nes per jas tėra visa gražu, — per Aumens 
bei būties (substancijos) pradus. Bet tai, kas yra anapus Aumens, 
mes vadiname Gėriu; iš jo išėjęs grožis apsupa jį. Taigi, apskritai ta- 
riant, jisai — Pirminis Grožis; atskyrę tai, kas nuo mąstymo priklauso 
(jojo objektus), mastymo grožį vadinsim idėjų buveine, gėriu gi — 
tai, kas anapus jo. Tatai pirmapradis grožio šaltinis; arba gėrį ir grožį 
turime tapatinti: tik |aplamai| grožis priskirtinas aukštesniajam pa- 
sauliui. 

APIE KILNUMA 
(Kai kurioms Kanto idėjoms plačiau išskleisti) 


FR. SCHILLERIS 


Kilnus mums yra objektas, kurį vaizduodamasi mūsų juslinė 
prigimtis pasijunta esanti ribota, gi protingoji — kad yra pranaiši, ir 
jos laisvė neaprėžta; vadinasi, kurio akivaizdoj fiziškai juntame savo 
menkumą, kurį tačiau morališkai, t. y. idėjose, pranokiame. 

Mes tik kaip juslinės būtybės tesame priklausomi; gi kaip proto 
esybės — esame laisvi. 

Kilnus objektas, pirma, mums, kaip gamtinėms būtybėms, leidžia 
pajusti mūsų priklausomumą, o antra, vienkart iškelia mūsų nepri- 
klausomumą nuo gamtos tiek savyje, tiek už savęs. 

Priklausomi mes tiek, kiek išoriniame pasaulyje glūdi priežastis 
to, kodėl kas nors tampa pačiuose mumyse galima. 

Kol gamta už mūsų derinasi su sąlygomis, kuriose kas nors mu- 
myse esti galima, tol mes galime nesijusti esą priklausomi. Mums tatai 
įsisąmoninant, gamta, atrodo, priešinasi tam, kas mums reikalinga, 
o |[kas| tačiau jai padedant tėra galima, arba, kitaip tariant, ji turi 
pieštarauti instinktams. 

Visus mūsų juslinėje prigimtyje besireiškiančius instinktus galima 
suvesti į du pagrindiniu instinktu. Pirmiausia, mes trokštam pakeisti 
savo būseną, pareikšti, kad esame, veikti, — visu tuo siekiama įsigyti 
vaidinių; taigi galima jį vadinti troškimu vaizduotis, pažinti. Antra, 
mes geidžiame savo padėtį išsaugoti, savo būvį pratęsti — kas vadi- 
nama savisaugos instinktu. 

Vaizduotės instinktas yra nukreiptas į pažinimą, savisaugos instink- 
tas — į jausmus, atseit, į vidujinį nusimanymą, kad esi. 

Tais dviem instinktais mes nuo gamtos dvejopai priklausome. 
Vieną kartą mes tatai juntame, kai gamta mums neduoda sąlygų, 
kuriose įgyjama pažinimas; kitą kartą tada, kai ji priešinasi sąlygoms, 
kuriose mes galime savo būvį pratęsti. Lygia dalia savo protu mes 
teigiame, jog dvejopai esame nuo gamtos priklausomi: pirma, (teo- 

riškai) ištrūkdami iš natūralinių pažinimo sąlygų per grynąjį mąsty 
mą; antra, (praktiškai) prakildami tas sąlygas ir galėdami valia pasi- 
priešinti savo geiduliui. Objektas, kurį suvokdami mes juntame 
pirmąjį nepriklausomumą, yra teoriškai didis, — tai pažinimo kil- 
numas. Gi objektas, leidžiąs mums justi mūsų valios nepriklausomybę, 
yra praktiškai didis, — tatai jausenos kilnumas. 

Teorinio kilnumo atveju gamta, kaip pažinimo objektas, priešinasi 
vaizdavimosi instinktui. Gi praktinio kilnumo atveju jinai, kaip 
jausmo objektas, priešinasi savisaugos instinktui. Tenai ji pasirodo 
esanti tik objektas, privaląs praplėsti mūsų pažinimą; čia ji vaizduo- 
jamasi kaip galybė, pajėgi apspręsti pačių mūsų būseną. Todėl praktinį 
kilnumą Kantas vadina galybės, arba dinaminiu kilnumu, dėdamas jį 
priešais matematinį kilnumą. Bet kadangi iš pačių sąvokų neaiškėja, 
kas dinamiška, o kas matematiška, ir ar šis suskirstymas apima visą 
kilnumo sferą, ar ne, tai aš verčiau jį skirstau į teorinį ir praktinį kil- 
numą. | 

Kad mūsų, kaip juslinių būtybių, būvis yra pasidaręs priklausomas 
nuo aplinkybių, esančių už mūsų, rodos, nereikia nė įrodinėti. Vos 
tik gamta pakeičia nustatytą su mumis santykį, kuriuo grindžiasi 
mūsų gerovė — beregint tampa netikras mūsų jusliniame pasaulyje 
buvimas, kurs šia fizine gerove laikosi, ir jam gresia pavojus. Vadinasi, 
gamta valdo sąlygas, nuo kurių priklauso mūsų būvis; o kad mes tą 
savo būviui taip būtiną santykį su gamta saugotume, tai savisaugos 
instinktas mums yra budrus fizinės gyvybės sargas; gi šio instinkto 
perspėjėjas — skausmas. Tad lig tik mūsų fizinė būsena taip pakinta, 
kad gresia jai būti pakreiptai į priešingą pusę, tai skausmas tuojau 
primena pavojų, o savisaugos instinktas šaukiamas priešintis. 

Jei pavojus yra toks, jog mūsų priešinimasis būtų bergždžias, tai 
gimsta baimė. Vadinasi, objektas, kurio buvimas prieštarauja mūsų 
būviui taip, kad mes nusimanome nepranokią jo galybės — yra baimės 
objektas: — baisus. 

Bet jis baisus vien mūsų juslinei prigimčiai, nes tik jinai tepriklau- 
so nuo gamtos. Tam, kas mumyse nėra gamta, kas nepriklauso nuo jos 
dėsningumo, nėra ko bijoti už mūsų esančios gamtos galybės. Gamta, 
pasirodydama kaip galybė, kuri kad ir gali apspręsti mūsų fizinę 
būseną, tačiau mūsų valios neįveikia — yra dinamiškai, arba prak- 
tiškai kilni. 

"Taigi praktinis kilnumas tuo nuo teorinio skiriasi, kad anas prie- 
šinasi mūsų būvio sąlygoms, o šis — tik pažinimo sąlygoms. Daiktas 
teoriškai kilnus yra tiek, kiek su juo surištas begalybės vaidinys, 

kurio įkūnyti vaizduotė neįstengia. Objektas praktiškai kilnus yra 
tiek, kiek jį lydi vaidinys pavojaus, kurio mūsų fizinės jėgos nusimano 
nevaliosiančios įveikti. Mes sugniūžtame, pabandę įsivaizduoti pirmąjį. 
Ir sugniunžame, pabandę pasipriešinti antrojo smurtui. Pirmąjį pri- 
mena ramus vandenynas, antrąjį gi — įaudrintas. Milžiniškai aukštas 
bokštas ir kalnas gali atstoti pažinimo kilnumą. O mūsopi pasvirdamas, 
jis taps jausenos kilnumu. Tačiau vėl abiejuose bendra tai, kad juodu 
kaip tik beprieštaraudamu mūsų būvio bei veikimo sąlygoms, iškelia 
mumyse galią, kurios nė viena iš tų sąlygų nesaisto; atseit, galią, kuri, 
viena vertus, leidžia mums mąstymu aprėpti daugiau, negu juslė 
suvokia, o antra, kad josios nepriklausomumui niekas negresia, jai gi 
reikštis joks smurtas nesutrukdo, nors juslinei jos draugei prieš bai- 
siąją gamtos galybę teko sugniužti. 

Bet kad ir abi kilnumo rūši vienodai santykiauja su mūsų proto 
galia, tačiau visiškai kitaip jiedvi derinasi su mūsų juslingumu; šia 
aplinkybe grindžiai svarbus tiek juodviejų stiprumo, tiek intereso 
skirtumas. 

Teorinis kilnumas priešinasi vaizdavimosi instinktui, praktinis 
gi — savisaugos instinktui. Pirmuoju atvėju yra paneigiamas tik 
atskiras juslinio vaizdavimosi pasireiškimas, o antruoju — pagrindinė 
visų galimų šio instinkto pasireiškimų priežastis, tai yra būvis. 

Berods, kiekvieną nepavykusią pastangą pažinti lydi nesmagumas, 
nes tuo prieštaraujama veiklos instinktui. Tačiau šis nesmagumas 
neišauga į skausmą tol, kol mes nusimanome, jog mūsų būvis nepri- 
klauso nuo to, ar pavyksta ar nepavyksta pažinti, ir kol tatai mūsų 
savigarbos nepažeidžia. 

Bet mūsų būvio sąlygoms priešinąsis objektas, kurs, betarpiškai 
pajustas, žadintų skausmą, įsivaizduotas kelia išgąstį; nes gamta pačiai 
galiai išlaikyti turėjo griebtis visai kitų priemonių, negu atrodė būtina, 
norint, kad pažinimo veiklumas nesustotų. Vadinasi, mūsų juslinę 
prigimtį baisus objektas visai kitaip domina, negu begalybiškas, nes 
savisaugos instinktas prabyla kur kas stipriau už vaizdavimosi instink- 
tą. Visai kas kita mums yra bijoti netekti atskiro vaidinio, kas kita 
visų galimų vaidinių priežasties, — mūsų būvio jusliniame pasaulyje. 

Bet kaip tik todėl, kad baisus objektas mūsų juslinę prigimtį 
užninka smurtingiau negu begalinis, tai juo gyviau juntame ir tarpą 
tarp jušlinės ir antjuslinės galios ir juo labiau krinta į akis proto 
pranašumas bei vidujinė sielos laisvė. O kadangi visa kilnumo esmė 
paremta šios mūsų proto-laisvės numanymu ir bet koks kilnumu pa- 
simėgimas grindžiasi tiktai šiuo nusimanymu, tai iš to savaime plaukia 

(ko ir patirtis moko), jog estetiniame vaidinyje gyviau ir magiau jau- 
dina tai, kas baisu, negu tai, kas begalybiška; vadinasi, jausmo stipru- 
mo atžvilgiu, praktinis kilnumas labai daug kuo teorinį praneša. 

Teoriškai didu iš tikrųjų praplečia tik mūsų sferą, gi praktiškai 
didu, dinamiškai kilnų — mūsų galių. Savo tikrąjį ir pilnąjį nepri- 
klausomumą nuo gamtos mes, tiesą sakant, pajuntame tik pastaruoju 
atveju. Nes viena ką reiškia jausti, jog tiktai vaizdavimosi aktu ir visu 
savo vidaus būviu nepriklausai nuo išorinių sąlygų ir visai ką kita nu- 
simanyti, kad prakyli likimą, visus netikėtumus, visą gamtos dėsnin- 
gąjį būtinumą. Niekas žmogaus juslinės prigimties taip neliečia, kaip 
jos būvio rūpestis, ir jokia priklausomybė jos tiek neslėgia, kiek nusi- 
manymas, kad jo buvimas priklauso nuo gamtos galybės. O nuo šios 
priklausomybės žmogus jaučiasi išsivaduojąs stebėdamas tai, kas prak- 
tiškai kilnu. ,,Neįveikiama gamtos galybė, — sako Kantas, — berods, 
leidžia pajusti mums, kaip juslinėms būtybėms, jog esame bejėgiai, 
tačiau vienkart atskleidžia mumyse galią laikyti save nepriklausomais 
nuo jos, ir tai, jog pranokiame gamtą; tuo grindžiasi visai kitos rūšies 
savisauga, negu ta, prieš kurią gamta gali kėsintis ir jai grūmoti — 
žmoniškumo mūsų asmeny betgi nepažemindama, nors pats žmogus 
šio gaivalo ir būtų nugalėtas. Tokiu būdu, — tęsia jis toliau, — bai- 
sioji gamtos galybė estetiniu atžvilgiu mums atrodo kilni, nes ji mu- 
myse pažadina galią, kuri nėra gamta ir leidžia mums menku daiktu 
laikyti visa, kuo, kaip juslinės būtybės, taip sielojamės: gėrybes, svei- 
katą bei gyvybę ir todėl anos gamtos galybės, — kuriai dėl tų gėrybių 
be abejonės pajungti esame, — netartume esant lyg kokį sau ir savo 
asmenybei [pavojingą| gaivalą, kuriam derėtų nusilenkti, jei tatai 
liestų mūsų aukščiausiuosius principus ir jųjų pripažinimą arba panei- 
gimą. Vadinasi, — baigia jis, — gamta čia yra kilni, nes ji pabudina 
fantaziją įsivaizduoti tiems atvejams, kuriais siela gali pajusti tikrąjį 
savo paskirties kilnumą''. 

Betgi šis mūsų proto paskirties kilnumas — ši praktinė nepriklau- 
somybė nuo gamtos skirtina nuo tojo pranašumo, kurį mes arba savo 
kūno jėgomis arba savo protu mokame atskirais atvejais pareikšti 
prieš gamtos galybę. Toks pranašumas kad ir yra kažkas didu, tačiau 
jame visiškai nėrą kilnumo. Antai, žmogus kovoja su žvėrimi ir įveikia 
ji savo rankų stiprumu arba gudrybe; arba sraunus Nilas, kurio galybę 
sulaužo pylimai ir kurį žmogaus aumuo iš žalingo paverčia net nau- 
dingu daiktu, jo vandens perteklių surinkdamas į kanalus, išdžiūvu- 
siems laukams drėkinti; vėl gi laivas jūroj, kurs savo įmantriu įtaisymu 
sugeba spirtis bet kokiam nuožmaus gaivalo staigumui: trumpai, nė 

vienas iš tų atvejų, kuriais žmogus savo išradingų aumenim prispyrė 
gamtą sau paklusti ir jo tikslams tarnauti net ten, kur ji, kaip galybė, 
ji pranokia ir yra apsiginklavusi jam pražudyti — sakau, nė vienas 
iš tų atvejų nežadina kilnumo jausmo, nors ir yra juose kažkas į tai 
panašu, ir dėl to jie, estetiškai vertinami, patinka. O kodėl gi jie ne- 
kilnūs, nes juk parodo, kuo žmogus prašoksta gamtą! 

Grįžtelkime prie kilnumo sąvokos, ir priežastis veikiai paaiškės. 
Si sąvokr. sako, jog kilnus yra tik toks daiktas, kuriam mes, kaip gam- 
tos būtybės, pasiduodame, gi kaip gamtai nepriklausomos proto esybės 
nusimanome esą nelygstamai (absoliučiai) laisvi. Taigi ši, kilnumo, 
sąvoka šalina visas natūralias priemones, kuriomis žmogus naudojasi 
samtos galybei įveikti. Nes ji tik reikalauja, kad mes, kaip gamtos 
būtybės, negalėtume lygintis su objektu, bet kad nuo jo nepriklauso 
mi jaustumės tuo, kas mumyse nėra gamta (o tai ne kas kita, kaip 
grynasis protas). Tačiau juk visos anos suminėtosios priemonės, kurio- 
mis žmogus pranokia gamtą (sumanumas, gudrumas bei fizinis stipru- 
mas), yra imtos iš gamtos; vadinasi, jos pridera jam, kaip gamtos būty- 
bei. Tad tiems objektams jis priešinasi ne kaip mąstanti esybė, bet kaip 
juslinė būtybė, ne morališkai, savo vidaus laisve, bet fiziškai — grieb- 
damasis natūraliųjų jėgų. Jis ir šiuo būdu nepasiduoda tiems objek- 
tams, bet juos prakyla ir kaip juslinė būtybė. Tačiau kur jis išsiverčia 
savo fizinėmis jėgomis, tenai nerasi nieko, kas jį verstų šauktis jo 
mąstančiojo ,,aš'', vidujinio jo proto galios savarankiškumo. 

Taigi kilnumo jausmui reikia tik, kad mes pasijustume visiškai 
netekę bet kokios fizinės pasipriešinimo priemonės ir kreiptumės į savo 
nefizinę asmenybę. Vadinasi, toks objektas mūsų juslingumui turi būti 
baisus; jis paliaus toks buvęs, lig tik mes pasijusime natūraliomis jėgo- 
mis galį jį nuveikti. 

Patyrimas ir tai patvirtina. Galingiausioji gamtos jėga kaip tik 
tada bėra mažiau kilni, kai ją matome žmogaus sutramdytą, ir ji be 
matant vėl tampa kilni, lig tik suniokojo žmogaus buklumą. Dar lais- 
vas ir neprijaukintas, po miškus tebelakstąs žirgas, būdamas už mus 
pranašesnė gamtos jėga, yra mums baisus ir tinka kilnumui vaizduoti. 
Šis pats žirgas, jau prijaukintas, pakinkytas į jungą arba į vežimą, 
nustoja savo baisumo, o su tuo ir viso kilnumo. Bet vos tik šis sutram- 
dytasis žirgas sutrauko savo pavadžius, tuojau jis, įniršęs, piestu stoja 
prieš savo raitelį, vėl smurtingai atgauna savo laisvę — ir, štai, iš 
naujo atgyja jojo baisumas — ir jis vėl kilnus. 

Taigi fiziniu žmogaus pranašumu prieš gamtos jėgas nesiremia 
kilnumas; nes bemaž visur, kur to pranašumo randama, jis objekto 

kilnumą susilpnina arba visai sunaikina. Berods, galima labai magiai 
stebėti žmogaus mitrumus, mokėjusius pasižaboti nuožmiausias gamtos 
jėgas, tačiau to mogio šaltinis yra loginis, ne estetinis. Tatai kilę iš 
apmąstymo; betarpiškas vaidinys to neįkvėps. 

Vadinasi, praktiškai kilni gamta tėra tiktai ten, kur ji — baisi. 
Bet dabar kyla klausimas: ar taip yra ir atvirkščiai paėmus? Ar visur, 
kur tik ji baisi, yra kartu ir praktiškai kilni? 

Čia vėl pravartu grįžti prie kilnumo sąvokos. Lygiai kaip pats pa- 
grindinis reikalavimas yra tas, kad mes, kaip juslinės būtybės, jaustu- 
mės nuo objekto priklausomi, taip, iš antros pusės, kaip proto esybės, 
būtinai privalome jaustis nuo jo nepriklausomi. Kur nėra pirmojo 
momento: kur objektas juslinei prigimčiai nebaisus, ten negalimas 
joks kilnumas. Kur stinga antrojo: kur jis tik baisus, kur mes, kaip 
proto esybės, jo nepranokiame — nė ten jis negalimas. 

Siela būtinai turi būt laisva, norint, kad tai, kas baisu, atrodytų 
kilnu ir kad tuo pasimėgtume. Nes juk kilnu tatai esti tik dėl to, kad 
leidžia mums pajusti mūsų nepriklausomumą, mūsų sielos laisvę. Gi 
tikroji ir rimtoji baimė panaikina bet kokią sielos laisvę. 

Tad kilnus objektas kad ir turi būt baisus, tačiau tikrosios baimės 
jam nedera kelti. Baimė yra kentėjimo ir prievartos būsena; tai, kas 
kilnu, patikti gali tik laisvai įsistebėjus ir jaučiant vidaus veiklumą. 
Vadinasi, baisus objektas savo galybės neturi į mus atgręžti, arba, jei 
tai įvyktų, mūsų dvasia turi likti laisva, mūsų juslinei prigimčiai 
esant nugalėtai. Bet šis pastarasis atvejis tėra labai retas ir reikalauja, 
kad žmogus tiek iškiltų, jog vargu ar bebūtų galima jam tatai prileisti. 
Nes tenai, kur mums iš tikrųjų gresia pavojus, kur mes patys esame 
neprielankios gamtos galybės taikinys, — ten su estetiniu įvertinimu 
baigta. Kokia kilni beatrodytų nuo kranto audra jūroje, tačiau šio 
gaivalo triuškinamam laive esantieji tiek pat maža tebūtų linkę estetiš- 
kai spręsti apie šį gaivalą. 

Taigi lieka tik pirmasis atvejis, kur baisusis objektas kad ir skelbia 
mums savo galybę, tačiau jos neatgręžia į mus, kur mes prieš jį jau- 
čiamės saugūs. Tuomet mes vien įsivaizduojame persikelią į tokį 
atvejį, kai ši galybė būtų mus palietusi ir bet koks pasipriešinimas bū- 
tų veltui. Vadinasi, baugybė yra tik vaizduotėje. Bet jau ir vienas pa- 
vojaus vaidinys, jei jis šiek tiek gyvai vyksta, sujudina savisaugos 
instinktą. Čia darosi kažkas panašu į tai, ką sukeltų tikras įspūdis. Mus 
pagauna šiurpas, imame baimytis, mūsų juslinė prigimtis širsta. O jei 
neprasidėtų tikras kentėjimas ir nebūtų šio rimto grūmojimo mūsų 
būviui, tai mes objektu tik žaistume. Reikia, kad bent juslę ištiktų 

kažkas rimta, kas protą verstų kreiptis į jo laisvės idėją. Taip pat ir 
mūsų vidujinės laisvės numanymas gali būti tik tiek vertingas bei 
pareikšti savo galią, kiek ji rimtai paliečiama; bet pavojaus įspūdis 
negali būti rimtas, jei mes jo vaidiniu tik žaidžiame. 

Esu pasakęs, jog, norint, kad kas baisu mums patiktų, turime būti 
saugūs. Bet juk esama nelaimingų atsitikimų bei pavojų, kurių atžvil- 
giu žmogus niekados negali tartis esąs saugus, o tačiau kurie įsivaiz- 
duojami gali atrodyti ir tikrai kilnūs. Vadinasi, saugumo sąvokos 
nedera apriboti tuo, kad žinai pavojų esant fiziškai pašalintą, pavyz- 
džiui, nuo aukštų ir gerai įtvirtintų turėklių žvelgiant į didžiulę gelmę, 
arba nuo kalvos į audringą jūrą. Beje, nesibijosi, įsitikinęs negalėsiąs 
būti ištiktas. Tačiau kuo galėtum pagrįsti savo saugumą nuo likimo, 
nuo visur esančio Dievo galybės, nuo sopulingų ligų, skaudžių nuo- 
stolių, mirties? Joks fizinis pradas čia nenuramins; o apmąstydami 
visą likimo baisumą, jokiu būdu negalėsime pasakyti, kad esame nuo 
jo aDsaugoti. 

"Tad du yra saugumo pradu. Išoriniu, fiziniu atžvilgiu esame sau- 
gūs nuo tokių blogybių, iš kurių fiziškai įstengiame ištrūkti; gi tik 
viduje, arba morališkai saugūs esame nuo tokių blogybių, kurioms 
natūralių keliu nepajėgiame nei priešintis, nei nuo jų ištrūkti. Ypačiai 
kilnumo atzvilgiu šis skirtumas yra svarbus. 

Fizinis saugumas yra tiesioginė priežastis mūsų juslinei prigimčiai 
nusiraminti — be jokio ryšio su vidujine, arba moraline būsena. Todėl 
nieko ir nereikalaujama, norint be baimės stebėti objektą, nuo kurio 
fiziškai esi saugus. Tad ir žmonės kur kas sutartiniau sprendžia apie 
kilnumą tokių objektų, kuriuos matant negresia joks fizinis pavojus, 
negu apie tokių, nuo kurių esame tik morališkai apsaugoti. Priežastis 
aiški. Fiziškai visi vienaip saugūs; gi moralinis saugumas remiasi tokiu 
sielos nusistatymu, kurį ne visuose subjektuose terasi. Bet kadangi 
fizinis saugumas laiduoja tik už juslinę prigimtį, tai jame pačiame 
nėra nieko, kuo pasimėgtų protas, o jojo įtaka yra tik neigiama, nes 
jis vien padeda, kad savisaugos instinktas nepersigąstų ir nedingtų 
sielos laisvumas. 

Visai kas kita yra su vidujiniu, arba moraliniu saugumu. Berods, 
ir iš jo juslinė prigimtis semiasi nusiraminimo (šiaip jis pats būtų 
kilnus), tačiau — tik tarpiškai, per proto idėjas. Į baisinga mes žvel- 
giame be baimės, nes nusimanome, jog mus, kaip juslines būtybes, 
nuo šitos galybės arba gina mūsų nekaltiumas, arba išvaduoja mūsų 
esybės nesunaikinamumas. Tad, kaip matome, šis moralinis saugumas 
remiasi religinėmis idėjomis, nes mūsų juslinė prigimtis nusiraminimo 

semiasi tik iš religijos, bet ne iš moralės. Pastaroji proto nuostatus vyk- 
do nepermaldaujamai ir nė kiek neatsižvelgdama į juslinės prigimties 
interesus. O pirmoji (religija) stengiasi proto reikalavimus su juslinės 
prigimties reikalu sutaikinti bei suderinti. Vadinasi, moraliniam sau 
gumui nieku būdu neužtenka, kad mes būtume morališkai nusistatę, 
bet reikalaujama dar ir to, kad nusimanytume, jog gamta sutaria su 
moraliniu dėsniu, arba kitais žodžiais, kad ją laikome grynojo proto 
esybės veikiama. Pavyzdžiui, mirtis yra toks objektas, nuo kurio mes 
tik morališkai tesame apdrausti. Gyvai įsivaizduojant visas jos bau- 
gybes, ir dar nusimanant, jog nuo jos neištrūksi, daugumui žmonių, — 
nes juk daugumas yra kur kas labiau juslinės būtybės, negu proto 
esybės, — būtų neįmanoma į mirties vaidinį įtraukti tiek rimties, kiek 
reikalinga estetiniam spręsmui, — jei proto tikėjimas, kad yra nemir- 
tingumas, neparodytų net juslinei prigimčiai pakenčiamos išeities. 
Bet to nereiktų taip suprasti, tarsi mirties vaidinys, jei jis suriš- 
tas su kilnumu, tą pastarąjį įgauna iš nemirtingumo idėjos. Anaiptol. 
Manaip čia suprastoji nemirtingumo idėja paguodžia mūsų troškimą 
išlikti, atseit, mūsų juslinę prigimtį, o aš norėčiau kartą visam laikui 
pastebėti, jog juslinės prigimties reikalavimai būtinai pašalintini iš 
viso, kas privalo žadinti kilnų įspūdį, ir bet kokios paguodos ieškotina 
vien prote. Vadinasi, tokia nemirtingumo idėja, kuri, taip sakant, 
šiek tiek patenkina ir juslinę prigimtį (kaip kad skelbiama visose 
pozityviose religijose), negali nieko padaryti, kad mirties vaidinys 
taptų kilniu objektu. Priešingai, ši idėja turi likti tarsi užpakaly, pa- 
dėdama tikiai juslinei prigimčiai, jei ši pasijuto be paguodos ir be 
ginklo prieš visus sunaikinimo baisumus ir jei jai grėsė pavojus būti 
šio smarkaus antpuolio nugalėtai. Bet jei ši nemirtingumo idėja sieloje 
įsivyrauja, tai mirtis nustoja buvusi baisi, o kilnumas dingsta. 
Dievybė, įsivaizduota visažinančia, kuri peršviečia visus žmogaus 
širdies vingius, įsivaizduota švenčiausia, kuri nepakenčia jokio ne- 
skaistaus jausmo ir valdo mūsų fizinį likimą — yra baisingas vaidinys, 
ir todėl gali būti kilni. Nuo šios galybės veiksmų mes nesame fiziškai 
apsaugoti, nes stačiai negalime nuo jos ištrūkti bei jai pasipriešinti. 
Tad mums belieka tik moralinė apsauga, kurią mes grindžiame tos 
Esybės teisingumu ir savo nekaltumu. Į baugius reiškinius, kuriais ji 
skelbia savo galybę, mes žvelgiame be baimės, nes nuo to mus gina 
nusimanymas, jog nesame nusižengę. Šis moralinis saugumas leidžia 
mums, vaizduojantis tą beribę, neįveikiamą ir visur esančią galybę, 
galutinai neprarasti savo sielos laisvės, nes šiai dingus, siela nebetektų 
galios estetiškai spręsti. Tačiau jis negali būti kilnumo priežastis, nes 

šis saugumo jausmas, kad ir remdamasis moraliniais pradais, galų 
gale vis tiek paguodžia tiktai juslinę prigimtį, patenkindamas savisau- 
gos instinktą; gi kilnumas niekados nesiremia mūsų troškimų paten- 
kinimu. Norint, kad Dievybės vaidinys taptų praktiškai (dinamiškai) 
kilnus, reikia mums saugumo jausmą sieti ne su savo būviu, bet su 
savo principais. Mums tebūnie vistiek, kiek čia mums klojasi kaip 
gamtos būtybėms, kad tik kaip mąstančios esybės jaustumės nuo Jos 
galybės nepriklausomi. Juk kaip proto esybės mes nusimanome esą 
net nuo Visagalybės nepriklausomi — kiek Jinai negali panaikinti 
mūsų autonomiškumo ir mūsų valios atgręžti prieš mūsų principus. 
Vadinasi, Dievo galybės vaidinys bus tik tiek dinamiškai kilnus, kiek 
mes įsitikinę, kad per gamtos dėsningumą Jis negali paveikti mūsų 
valios nusprendimų. 

Bet jausti, kad mūsų valios nusprendimai nepriklauso nuo Dievo, 
reiškia ne ką kitą, kaip nusimanyti, jog Jis, kaip galybė, negali pa- 
lenkti mūsų valios. Tačiau, kadangi grynoji valia visados turi derintis 
su Dievo valia, tai negali nė taip įvykti, kad mes, grynojo proto vado- 
vaujami, pakryptume prieš Jo valią. Tad mes Dievo įtakos mūsų valiai 
nepripažįstame tik tiek, kiek nusimanome, kad į mūsų valios apsispren- 
dimus ta įtaka gali įsilieti vien sutapdama su grynojo proto dėsniu 
mumyse; vadinasi, ne autoritetu, ne atlygiu ar bausme, ne tuo, kad 
Dievo galybės paisome. Dievuje mūsų protas garbina vien Jojo šven- 
tumą, o ir bijo tik Jam nejtikti; bet ir tai vien tiek, kiek dievaškajame 
prote atpažįsta savo paties įstatymus. Dievas negali savo nuožiūra 
mūsų nusistatymų peikti ar girti; tatai apsprendžia mūsų elgesys. Va- 
dinasi, vieninteliu atveju, kuriuo mums Dievas būtų baisus, būtent, 
mus peikdamas, mes nuo Jo nepriklausome. Tad Dievas, įsivaizduotas 
kaip galybė, kuri kad ir gali panaikinti mūsų būvį, tačiau iki mes dar 
esame, mūsų proto elgesių niekaip nepajėgia veikti, — toks Dievas 
yra dinamiškai kilnus. O kilnumo ženklu pasižymi tik ta religija, kuri 
mums leidžia šitaip vaizduotis Dievą. 

Praktinio kilnumo objektas juslinei prigimčiai turi būti baisus; 
mūsų fiziniam būviui turi grėsti žala taip, kad pavojaus vaidinys 
sukeltų savisaugos instinktą. 

Mūsų antjuslinis aš, tatai mumyse, kas nėra gamta, savisaugos 
instiktui prabilus, turi save skirti nuo juslinės mūsų prigimties ir 
įsisąmoninti savo savarankiškumą, nepriklausomybę nuo viso, kas 
gali ištikti mūsų fizinę prigimtį, trumpai — įsisąmoninti savo laisvę. 

Bet ši laisvė yra tik grynai moralinė, ne fizinė. Ne savo prigimties 
jėgomis, ne protu (intelektu), ne kaip juslinės būtybės mes turime 

jaustis pranokią baisųjį objektą; nes tuomet mūsų saugumą sąlygotų 
tiktai fizinės, atseit, empirinės priežastys ir vis dar liktume priklauso 
mi nuo gamtos. Mums gi tebūnie visiškai vistiek, kas ištiks mūsų 
juslinę prigimtį; mūsų laisvė turi būti tai, kad mes nieku būdu prie 
savo tikrosios asmenybės neskirtume fizinės savo būsenos, kurią gali 
apspręsti gamta, bet kad visa šita laikytume kitkuo, kažin kuo sve- 
tima, kas mūsų moralinio asmens negali veikti. 

Didis yra tas, kurs nuveikia, kas baisu. Kilnus tas, kurs, kad ir 
pats būdamas nuveiktas, baisybės nesibijo. 

Teoriškai didis buvo Hanibalas, per nepereinamas Alpes prasi- 
laužęs Italijon; praktiškai didis, arba kilnus, buvo jis — tik nelaimėj. 

Didis buvo Heraklas, kai jis, savo dvylika darbų apsiėmęs, baigė. 

Kilnus buvo Prometėjas, kai jis, kad ir prie Kaukazo prikaltas, 
tačiau neapgailėjo, ką buvo padaręs ir neprisipažino neteisus buvęs. 

Didžiam galima būti laimėj, kilniam — tik nelaimėj. 

Tad praktiškai kilnus yra kiekvienas dalykas, kurs mums, kaip 
gamtos būtybėms, kad ir leidžia pajusti mūsų menkumą, tačiau vien. 
kart atskleidžia mumyse ir visai kitos rūšies atsparos priemonių; jei 
jos ir nepašalina pavojaus mūsų fiziniam būviui, tai vis dėlto (o tai 
yra kur kas daugiau) patį mūsų fizinį būvį atskiria nuo asmeny- 
bės. Vadinasi, tai nėra koks materialus ir tik kurį atskirą atvejį telie- 
čiąs, bet idealus, visus galimus atvejus apimąs saugumas, kurį mes 
nuvokiame kilnumą įsivaizduodami. Taigi kilnumas atsiranda visiškai 
ne mums gresiantį pavojų nuveikiant, arba panaikinant, bet pašali- 
nant pagrindines aplinkybes, kuriomis tik tegali remtis pavojus; nes 
jis į juslinę mūsų prigimtį, kurią vieną tesaisto pavojus, moko žiūrėti 
kaip į laukutinį gamtos padarą, kurs nė kuo neliečia mūsų tikrojo 
asmens, mūsų moralinio Aš. 

APIE GRAKŠTUMA IR ORUMA 


FR. SCHILLERIS 


Graikų mitas grožio dievaitei priskiria juostą, kuri jį dėvintįjį 
grakštinanti ir palenkianti jam meilę. Šią gi dievybę lydinčios malonės 
dievaitės, arba gracijos. 

Taigi graikai grakštumą ir gracijas skyrė dar nuo grožio, žymė- 
dami jį atributais, skirtinais nuo grožio dievaitės. Bet koks grakštumas 
yra gražus, nes magos juosta Gnido dievaitei priklauso; bet ne koks 
nori gražumas yra grakštus, nes ir be tos juostos Venera lieka, kas 
buvusi. 

"Ta pati alegorija sako, kad tik grožio dievaitė tedėvi ir tedavinėja 
magos juostą. Net Junonai, tai puikiajai dangaus karalienei, tenka 
šią juostą iš Veneros skolintis, norint užburti Jupiterį Idos kalne. 
Atseit, didenybė, nors ir būdama graži (Jupiterio žmona negali tokia 
nebūti), be grakštumo nėra tikra, kad patiks. Ne savo pačios, bet 
Veneros juostos maga kilnioji dievų karalienė viliasi nugalėti Jupi- 
terio širdį. 

Betgi grožio dievaitė vis dėlto gali savo juostą nusijuosti ir jos 
jėgą perleisti kam kitam, kas ne toks gražus. Vadinasi, grakštumas 
nieku būdu nėra tiktai grožio privilegija. Gali jis — nors ir visados 
tik iš grožybės rankų — atitekti ir kam ne tiek gražiam arba net visai 
negražiam. 

Tie patys graikai patardavo tam, kurs viršiau visų kitų dvasios 
teigiamybių pasigesdavo grakštumo, patraukumo, aukoti gracijoms. 
Vadinasi, nors šias dievaites jie ir vaizdavosi gražiosios giminės paly- 
dovėmis, tačiau tokiomis, kurias ir vyras gali pasilenkti; -geisdamas 
patikti, jis be jų negali išsiversti. 

Kas gi tad yra tas grakštumas, jei su grožiu jis pirmų pirmiausia. 
nors ir ne išimtinai, yra surištas? Jei jis, kad ir iš grožio kilęs, tačiau 
jo poveikius apreiškia ir tuo, kame nėra gražumo)? Jei grožis, kad ir 
be jo išlikdamas, bet tik per jį tegali ką palenkti? 

Graikai, jausmų švelnumo vedami, jau anksti ėmė skirti tai, ko 
protas dar nepajėgė išryškinti, ir, ieškodamies išraiškos, skolinosi iš 
vaizduotės paveikslus, nes protas dar nevaliojo teikti sąvokų. Todėl 

anas mitas yra vertas filosofo dėmesio; šis [folosofas], be to, turi ten- 
kintis surasdamas sąvokas vaizdams, kuriose buvo nužymėti grynojo 
prigimtinio pastabumo atradimai, arba kitais žodžiais: išaiškindamas 
vidinių potyrių vaizdaraštį. 

Išgavus tą graikų vaidinį iš jo alegorinio apvalkalo, jis, atrodo, 
tokios yra prasmės. 

Grakštumas — tai judąs gražumas, būtent, toks, kurs subjekte gali 
atsitiktinai atsirasti ir tokiu pat būdu dingti. Tuo jisai skiriasi nuo 
pastoviojo gražumo, kurs būtinai su pačiu subjektu yra duotas. Savo 
juostą Venera gali nusijuosti ir ją bematant perleisti Junonai; savo 
gražumo ji galėtų duoti tik drauge su savo asmenim. Be juostos ji 
paliauja buvusi magiąja Venera, be gražumo ji ir — nebe Venera. 

Bet ta juosta, būdama judančiojo gražumo simboliu, tuo yra ypa- 
tinga, kad ja pasipuošusiajam ji suteikia objektyvią grakštumo savybę; 
tuo skiriasi ji ir nuo bet kokio kito papuošalo, kurs ne patį asmenį, 
bet tik jo įspūdį kito vaizduotėje subjektyviai pakeičia. Įsakmi graikų 
mito prasmė va kokia: grakštumas virsta asmens savybe, o juostos 
nešiotoja tikrai yra meili, ne tik tokia atrodo. 

Juosta tebūdama atsitiktinis išviršinis papuošalas, tiesą sakant, neat- 
rodo visiškai tinkamas simbolis žymėti asmens grakštumo savybei; bet 
negi buvo galima kuo kitu, negu atsitiktiniu papuošalu, išreikšti asmens 
savybę, kuri yra nuo subjekto atskiriama, jo nepažeidžiant. 

"Taigi magos juosta veikia ne paprastai, — nes taip ji pačiame 
asmenyje nieko nepakeistų, — bet magiškai, atseit, jos galia išplinta 
už visų gamtinių sąlygų. Toks paaiškinimas, kurs, beje, nėra tikras 
paaiškinimas, turėtų pašalinti prieštaravimą, į kurį visados neišven- 
giamai įsipainioja vaizduojamasis sugebėjimas, besistengdamas gam- 
toje išreikšti tai, kas yra už jos |už gamtos|, — laisvės srityje. 

Jei gi magos juosta žymi objektyvią savybę, kurią galima atskirti 
nuo jos subjekto, dėl to nepakeičiant nieko jojo prigimtyje, tai jinai 
išreiškia ne ką kita, tik judesio gražumą; nes judesys yra vienintelis 
daikto pakitėjimas, nepašalinąs jo tapatumo. 

Judesio gražumas yra sąvoka, patenkinanti abu sakytojo mito 
reikalavimus. Pirma, jis yra objektyvus ir surištas su pačiu daiktu, ne 
tik su tuo, kaip mes jį suvokiame. Antra, jis yra kažkas jam atsitikti- 
nis; daiktas bus, kas buvęs, net numąsčius šią jo savybę. 

Magos juostos magiškoji galia nežūva, kad kas ir ne taip gražus, 
arba net negražus būdamas ją turi; vadinasi, ir kas nelabai gražu, 
ir kas negražu, gali gražiai judėti. 

Grakštumas, sako mitas, yra savo subjektui kažkas atsitiktinis; 
todėl tik atsitiktiniai judesiai tegali pasižymėti šiąja savybę. Grožio 
ideale visi būtinieji judesiai turi būti gražūs, nes jie, būdami būtini, 
priklauso jojo prigimčiai. Tad šiųjų judesių gražumas jau su Veneros 
sąvoka yra duotas; bet atsitiktinių judesių gražumas šią sąvoką pra- 
plečia. Yra grakštus balsas, bet nėra grakštaus kvėpavimo. 

Tačiau ar bet koks atsitiktinių judesių gražumas yra grakštumas! 

Vargu bau reikia ir priminti, kad graikų mitas grakštumą ir graciją 
rišo tik su žmonija; jis nuėjo dar toliau — net pavidalo gražumą 
aprėžė žmonių gimine, su kuria, kaip žinome, graikas siejo ir savo 
dievus. Bet jei grakštumas yra tik žmonių išprusimo pranašybė, tai 
neturi į jį teisių nė vienas iš tų judesių, kuriais žmogus kaip nors 
susietas net su tuo, kas yra tik gamta. Tad jei gražios galvos garbiniai 
galėtų grakščiai judėti — kodėl gi negalėtų grakščiai judėti ir medžio 
šakos, srovės vilnys, pasėlių laukas, gyvulių sąnariai? Bet Gnido die- 
vaitė atstovauja tik žmonių giminei. Gi tenai, kur žmogus yra tik 
gamtos padaras ar juslinė būtybė — tenai ji jam nieko nebereiškia. 

Vadinasi, grakštumu tepasižymi tik savaimingieji (spontaniškieji ) 
judesiai, o ir iš jųjų tik tie, kuriais reiškiami doroviniai jausmai. Iš 
niekur kitur, kaip tik iš juslingumo teeinantieji judesiai, kad ir kokie 
jie būtų savaimingi, priklauso tik gamtai, kuri pati viena neiškyla iki 
grakštumo. Jei geidulys galėtų grakščiai, o instinktas gracingai reikštis, 
tai grakštumas ir gracja nestengtų ir nebūtų verti atstoti žmonišku- 
mui išraišką. 

O juk tik su žmoniškumu vienu graikas tesieja bet kokį grožį ir 
tobulumą. Be sielos juslingumas jam tenesirodai. O jojo žmoniškumas 
randa gangreit negalima neraliuotą gyvuliškumą ir protingumą per- 
skirti. Lygiai kaip kiekvieną idėją jis tuojau apvelka kūnu, ir tai, kas 
dvasiškiausia, stengiasi įkūnyti, taip ir iš kiekvieno instinktinio akto 
jisai kartu reikalauja, kad tas žymėtų ir žmogaus moralinę paskirtį. 
Gamta graikui nėra tik gamta, todėl jis nerausta jąją garbindamas; 
protas niekad nėra jam tik protas, todėl ir nesibaimija pasiduoti jojo 
normai. Gamta ir dorovė, materija ir dvasia, žemė ir dangus nuosta- 
biai gražiai susilieja jo poezijoj. Tiktai Olimpe įsikūrusią laisvę jisai 
įtraukė ir į juslinius reikalus, ir užtat jis pats tesižino, kodėl jis juslin- 
gumą perkėlė į Olimpą. 

Graikų jautrumui, pakenčiančiam tai, kas materialu, tik kai šita 
lydi kas dvasiška, svetimas kiekvienas žmogaus savaimingasis judesys, 
kurs priklausytų tiktai juslingumui ir kurs vienkart nebūtų doringai 
jaučiančios dvasios apsireiškimas. Todėl ir grakštumas tėra jiems tik 

tokia graži sielos raiška (ekspresija) savaiminguosiuose judesiuose. 
"Tad, kur yra grakštumo, tenai siela yra judinąs principas, ir joje grin- 
džiasi judesio gražumas. Tokiu būdu anas mitinis vaidinys išsiskleidžia 
šitokia mintimi: ,„Grakštumas nėra gamtos duotas, bet paties subjekto 
susikurtas gražumas"''. 

Iki čionai tenkinaus grakštumo sąvoką lukštendamas iš graikų 
pasakos, ir, tikiuos — varu jos netraukdamas. Dabar tebūnie man 
leista išbandyti, kiek čia galima kas filosofiškai ištirti, ar ir šiuo, kaip 
ir kitais atvejais, yra tiesa, kad filosofuojąs protas didžiuotis tegali 
nedaugeliu atradimų, kurie, kad ir neaiškiai, nebūtų jau buvę nu. 
tuokti ir poezijos apreikšti. 

Be savo juostos ir be gracijų Venera atstovauja grožio idealui — 
tokiam, koks jis gali išeiti tik iš gamtos rankų, ir kokį jį, jauslai 
(Gemūht) neprisidedant, pagamina organinės jėgos. Teisingai šitam 
grožiui atvaizduoti prasimanyta saviška dievybė, nes jau prigimtinis 
jauslumas šį grožį griežčiausiai skiria nuo to, kurs gimsta jaučiančios 
dvasios įtakoje. 

Leiskite man tą, pagal būtinumo dėsnį vienos gamtos sukurtąjį 
gražumą, skiriant jį nuo anojo, priklausančio nuo laisvės sąlygų, 
pavadinti sąrangos, arba architektoniniu gražumu. Taigi tuo vardu 
aš noriu pavadinti tąją žmogiškojo gražumo dalį, kurią yra padariusios 
ne vienos gamtos jėgos (ką galima pasakyti apie kiekvieną reiškinį), 
tačiau kurią taip pat apsprendžia tiktai gamtos jėgos. 

Dailiai suderinti sąnariai, lygūs kontūrai, malonus gymis, švelni 
oda, šaunus ir sutikęs augumas, melodingas balsas ir t. t. yra teigia- 
mybės, suteiktos tik gamtos ir laimės; gamtos, kuri tam davė pradme- 
nis ir pati juos išrutulojo; laimės, — kuri gamtos ugdymo darbą 
apgynė nuo žalingų jėgų įtakos. 

Ši Venera iškyla iš jūros putų jau visai tobula: — dėl to, kad jinai 
yra pabaigtas, būtinumo griežtai atsvertas veikalas, ir, toks būdamas, 
nebėra kislus, nei praplečiamas. Tad, kadangi ji yra tik gražus įsikū- 
nijimas tikslų, gamtos ketinamų žmogumi siekti, ir kadangi kiekvieną 
josios savybę visiškai nustato ta sąvoka, kuria ji yra pagrįsta, tai 
jąją — pradmens atžvilgiu — tenka vertinti kaip kažką ištisai duota, 
nors jinai išsivysto tik laiko sąlygose. 

Architektoninį žmogaus sąrangos gražumą reikia aiškiai skirti nuo 
techninio jos tobulumo. Pastaruoju reikia laikyti pačių tikslų siste. 
mą — taip, kaip jie savo tarpe jungiasi viename vyriausiajame tiksle; 
gi pirmuoju — tik šių tikslų įkūnijimo savybę, kaip jie žiūrai apsi- 

reiškia juntamajame pasaulyje. Taigi, kalbant apie grožį, kartu 
neatsižvelgiama nei į materialią tų tikslų vertę, nei į tai, kiek vykusiai 
jie formaliu atžvilgiu suderinti. Žiūra domisi tiktai reiškimosi būdu. 
Ji nė kiek nepaiso, kaip jos objektas logiškai sudėtas. Taigi, nors žmo- 
gaus architektoninį gražumą ir sąlygoja jį grindžiančioji sąvoka bei 
tikslai, kurių gamta juo siekia, tačiau estetinis spręsmas jį nuo tų tikslų 
visiškai atriboja. Į grožio vaidinį neįtraukiama nieko kito, kaip tik 
tai, kas reiškiniui betarpiškai ir ypatingai priklauso. 


Todėl ir nesakytina, jog žmonijos orumas pakeliąs žmogaus są- 
rangos gražumą. Sprendžiant apie grožį, berods, į jo vaizdą gali įsilieti 
anojo orumo vaidinys. Betgi tuomet jis vienkart paliauja buvęs grynai 
estetiniu sprendimu. Žinoma, žmogaus pavidalo technika žymi jojo 
paskirtį. O tokia būdama, ji gali ir privalo susižadinti mumyse pagar- 
bos. Bet ši technika ne juslei, o protui prieinama; ją galima tik mąstyti, 
bet ji negali reikštis. Gi architektoninis gražumas žmogaus paskirties 
niekuomet neišreiškia, nes jis susietas su visai kitu sugebėjimu, negu 
tas, kuriam lemta spręsti apie tąją paskirtį. 


Todėl, jei žmogui gražumas atitenka skirtingai iš visų organinių 
gamtos padarų, tai tat vien tiek tėra teisinga, kiek jam šis pranašumas 
priskiriamas jau tik juslinėje lytyje, neprisimenant čia jo žmoniškumo. 
O kadangi tai gali padaryti vien sąvokinis mąstymas, tai tuomet grožio 
teisėju būtų ne juslė, bet protas, kas būtų prieštaringa. Taigi, skelbda- 
mas savo grožio prakilnumą, žmogus negali savo dorovinės paskirties 
orumu ramstytis, negali jis čia kelti savo — mąstančios esybės — 
pranašumo; čionai jis tik daiktas erdvėje, tik reiškinys tarp reiškinių. 
Juntamajame pasaulyje nepaisoma, kokia jo vieta idėjų pasaulyje; 
norėdamas tenai pirmauti, jis turi kliautis tiktai tuo, kas jame yra 
prigimtis. 

Tačiau tą pačią jojo prigimtį, kaip žinome, apsprendžia jo žmo- 
niškumo idėja; ji tarpiškai apsprendžia žmogų ir jo architektoniniame 
gražume. Taigi, jei jį iš visų aplinkinių juslinių būtybių išskiria dides- 
nis gražumas, tai jis už tai neabejodamas turi būti dėkingas savo 
žmogiškajai paskirčiai, dėl kurios jis, aplamai, praneša visas kitas 
juslines būtybes. Bet ne dėl to žmogus gražiai sudėtas, kad jojo gražu 
mas žymi tą aukštesniąją paskirtį; jei taip būtų, tai ši žmogaus sąranga 
jau nebebūtų graži išreiškiant jam žemesnę paskirtį. Tuomet ir prie- 
singa sąranga būtų graži, lig tik paaiškėtų, kad ji išreiškia aną aukštes- 
niąją paskirtį. Bet tarkim, kad, išvydęs gražų žmogaus pavidalą, 
visiškai užmiršti, ką jis reiškia, kad, juslinės jo lyties nepakeitęs, 

priskiri jam žiaurų tigro instinktą, — tuomet akys pasakytų visiškai 
tą pat: tigrą jos palaikytų gražiausiuoju Kūrėjo veikalu. 

Taigi žmogaus, kaip mąstančios būtybės, paskirtis jo sąrangos 
gražume tik tiek dalyvauja, kiek tos paskirties apsireiškimas, t. y. 
juslinės lyties išraiška vienkart atitinka sąlygas, kuriose fiziniame 
pasaulyje gimsta grožis. Pati grožybė visados turi likti laisvas gamtos 
padaras. O proto idėja, apsprendusi žmogaus sąrangos techniką, negali 
jos įgrožinti, bet tik leisti būti gražiai. 

Berods, būtų galima man prikišti, kad visa, kas aplamai pasireiškia, 
įsikūnija per gamtos jėgas; vadinasi, kad ši aplinkybė jokiu būdu 
negalėtų būti išimtine grožio žyme. Tiesa, kiekviena techninė sąranga 
yra gamtos pagaminta, bet ne gamta jas daro techniškas; bent ne taip 
jos esti suprantamos. Techniškos jos yra tik per protą. Taigi ir techni- 
nis jųjų tobulumas yra buvęs prote dar prieš persikeldamas į juslinį 
pasaulį, prieš tapdamas reiškiniu. Gi gražumas yra tuo ypatingas, kad 
jusliniame pasaulyje jis ne tik pasireiškia, bet jame pirmukart ir 
gimsta; kad gamta jį ne tik išreiškia, bet ir sukuria. Jis kiaurai yra 
tiktai savybė to, kas jusliška. O ir grožio ieškąs menininkas laimi jo 
tik tiek, kiek jis įteigia iliuziją, kad gamta anąjį padarė. 

Vertinant žmogaus sąrangos techniką, privalu vaduotis tikslais, 
kuriems ji skirta; gi sprendžiant apie pavidalo gražumą, nėra joko 
reikalo į tai atsižvelgti. Tiktai jusle (akimis) tegalima čia visiškai 
pasikliauti. Tam ji netiktų, jei jusliniame pasaulyje (kurs yra jos vie- 
nintelis objektas) nebūtų randamos visos gražumo sąlygos, taigi jei 
šiam pagaminti jo visiškai nepakaktų. Tarpiškai žmogaus gražumas, 
berods, grindžiasi jo žmoniškumu, nes visa juslinė jo prigimtis remiasi 
tąja sąvoka. Bet, žinia, juslė žvelgia tik į tai, kas betarpiška. Vadinasi, 
grožis jai yra tarytum visiškai savarankiškas gamtos padaras. 

Iš to, kas iki šiol pasakyta, atrodytų, lyg kad grožis proto visiškai 
nedomina, nes jis gimsta tik jusliniame pasaulyje ir yra prieinamas 
tik jusliniam pažinimo sugebėjimui. Juk nuo jo sąvokos, kaip kažką 
svetima, atskyrus tai, kas, sprendžiant mums apie grožį, tobulumo 
vaizdą beveik neišvengiamai jam prideda, jame tarytum nebeliko 
nieko, kas jį darytų protingo mogio objektu. Vis dėlto nemažiau 
neabejotina yra tai, kad gražumas protui patinka, lygiai kaip yra aišku, 
jog tai nesiremia tokia objekto savybe, kurią galėtų surasti tik protas. 

Norint tą tariamą prieštaravim;4 pašalinti, reikia atsiminti, kad du 
yra būdu, kuriais reiškiniai tampa proto objektais ir kuriais išreiškia 
idėjas. Ne visuomet reikalinga, kad protas šias idėjas iš reiškinių 
išgautų, jis jas gali į reiškinius ir įdėti. Abiem atvejais reiškinys atitiks 

proto sąvoką, skirtumas tik toks, kad pirmuoju atveju protas ją reiš- 
kinyje jau objektyviai randa ir iš daikto tarytum tik priima, nes, 
norint išaiškinti, koks yra objektas, o dažnai net ir tai, kaip jis gali- 
mas, reikia padėti pagrindan sąvoką. Gi antruoju atveju protas savai- 
mai padaro jo išraiška tai, kas reiškiny duota nepriklausomai nuo 
sąvokos; atseit, kažką grynai jusliška antjusliškai doroja. Taigi tenai 
idėją su daiktu sieja objektyviai būtinas ryšys, gi čia daugių daugiau- 
sia subjektyviai būtinas. Nė sakyti nevertėtų, jog anas man yra tobu- 
lumas, o šis — gražumas. 

Vadinasi, kadangi antruoju atveju jusliniam objektui visiškai 
nesvarbu, ar yra protas, surišąs su jo vaidiniu kurią nors iš savo idėjų, 
tai objektyviąją daikto sudėtį reikia laikyti nuo tos idėjos visiškai 
nepriklausoma. Todėl bus visai teisinga grožį objektyviai apriboti tik 
gamtinėmis sąlygomis ir laikyti jį tik juslinio pasaulio padaru. Bet — 
antra vertus — kadangi protas tuo grynai juslinio pasaulio padaru 
antjusliškai naudojasi ir, suteikdamas jam svarbesnės reikšmės, tary- 
tum prideda savo žymę, tai taip pat bus visiškai teisinga suojektyviai 
perkelti grožį į mąstomąjį (inteligibilinį) pasaulį. Tad grožis laikyti- 
nas dviejų pasaulių gyventojų. Vienam jųjų jis priklauso pagal gimi- 
mą, antram gi — pagal įsiinijimą. Buvimą įgauna juntamojoje prigim- 
tyje, piliečio teises įgyja — proto pasaulyje. Iš to taip pat aiškėja, 
kodėl skonis, tas grožio įvertinamasis sugebėjimas, tarp jauslingumo 
ir dvasios yra vidury ir šiuos vienas kitą niekinančius pradus laimin- 
gos sandoros ryšiais sujungia — kodėl jisai tam, kas medžiagiška, 
laimi proto pagarbą, o juslių palanką tam, kas protiška, — kodėl jis 
vaizdus kelia į idėjas ir net juslinį pasaulį paverčia, taip sakant, laisvės 
viešpatyste. 

Bet, nors pačiam objektui ir nesvarbu, ar protas jungia su jojo 
vaidiniu bent kurią iš savo idėjų, tačiau būtina yra įsivaizduojančiam 
subjektui su tokiu vaidiniu surišti šitokią idėją. Ta idėja ir ją atitin- 
kanti juslinė objekto žymė turi viena su kita taip santykiuoti, kad 
protas savo paties nekintamų dėsnių būtų spiriamas šitaip pasielgti. 
Vadinasi, iš paties proto turi plaukti priežastis, kodėl jis vien tiktai su 
tam tikru daiktų reiškimosi būdu sieja tam tikrą idėją. Objekte gi vėl 
turi rastis priežastis, kodėl jis sužadina vien tik šią, bet ne kokią 
kitą idėją. 

Vadinasi, architektoninis žmogaus gražumas — toks, kokį jį ką 
tik iškėliau — yra proto sąvokos juslinė išraiška. Ir tai nėra gražumas 
jokia kita prasme; neturi ir didesnių teisių, kaip aplamai bet koks 
kitas gražus gamtos kūrinys. Berods, aukštesnio jis yra laipsnio už 

visas kitas grožybes. Tačiau rūšimi neišsiskiria. Nes ir jis iš savojo 
objekto (nešiotojo) nieko kito neapreiškia, kaip tik, kas šiame jusliška. 
Tiktai reginčio subjekto sąmonėje tai teįgauna antjuslinės reikšmės. 
Kad žmoguje gražiau, negu kituose organiniuose dariniuose, tikslai 
įsikūnijo, reikia laikyti malone proto, kaip žmogiškosios sąrangos 
įstatimleidžio, suteikta gamtai, kaip jo įstatymų - vykdytojai. Nors 
protas nustato žmogaus techniką ir savo tikslų siekia griežto būtinumo 
vedamas, tačiau, laimei, jo reikalavimai su gamtos būtinumu sutampa. 
Ir pastaroji, veikdama tik iš savo pačios palinkimo, vykdo proto nu- 
rodymus. 

Bet tai tinka tik architektoniniam žmogaus gražumui, kur gamtos 
dėsningumą paremia jį apsprendžiančiojo tikslingumo būtinumas. Tik 
čia grožis tegalėjo būti pritaikytas sąrangos technikai. To betgi nebe- 
būna, lig tik bepalieka vienos pusės būtinumas ir netikėtai pakinta 
reiškinį apsprendžiančioji antjuslinė priežastis. Taigi architektoniniu 
žmogaus gražumu pasirūpina vien gamta, nes čia jai jau nuo pirmojo 
pradmens kuriantysis protas visam laikui pavedė vykdyti visa, ko 
žmogui reikia jo tikslams pasiekti. Vadinasi, jai atliekant šį organinį 
darbą netenka baimytis dėl jokios naujenybės. 

Bet žmogus vienkart yra ir asmuo, atseit, būtybė, kuri pati yra 
priežastis, ir tai nelygstama, paskutinė priežastis savo būsenų, būtybė, 
kuri gali kisti pagal iš savęs pačios imamus pradus. Tatai, kaip ji reiš- 
kiasi, priklauso nuo to, kaip ji jaučia ir nori, atseit, nuo būsenų, kurias 
ji pati apsprendžia iš savo laisvės, o ne gamta iš savo būtinumo. 

Jei žmogus tebūtų vien juslinė būtybė, tai gamta jam vienkart 
paskirtų ir dėsnius ir jų taikymo atvejus; dabar gi, savo valdžia gamtai 
pusiau pasidalinus su laisve, kad jos dėsniai ir pastoviai tveria, vis 
dėlto dvasia nulemia atvejus. 

Dvasios sritis apima tiek, kiek tik gamta yra gyva. Ji baigiasi tik 
ten, kur organinė gyvybė dingsta belytėje medžiagoje ir kur pasiliauja 
juslinės jėgos. Žinome, kad visos judinančiosios jėgos žmoguje yra tarp 
savęs surištos. Iš to galima matyti, kaip dvasia — suprasta net vien 
kaip savaimingojo judesio pradas — gali savo poveikius siųsti per 
visą tų jėgų sistemą. Ne vien valios, bet ir tuos padargus, kurių valia 
betarpiškai nevaldo, bent tarpiškai ji veikia. Dvasia juos apsprendžia 
ne tik tyčia, kai ji veikia, bet ir netyčia, kai ji jaučia. 

Gamta pati viena, kaip matėme, gali rūpintis gražumu tik tokių 
reiškinių, kuriuos ji nevaržoma pati būtinybės dėsniu apsprendžia. 
Bet su savaimingumu (spontaniškumu) į jos kūrybą patenka ir atsi- 

tiktinumo. Ir nors pakitėjimai, atsirandą čionai laisvei įsikišant, įvyks- 
ta tik pagal pačios gamtos dėsnius — vis dėlto jie plaukia nebe iš šių 
dėsnių. Kadangi nūnai nuo dvasios pareina, ką ji su savo įrankiais 
nori veikti, tai gamta nebeturi galios tajai gražumo daliai, kuri pri- 
klauso nuo dvasios veikimo. Tad ji už šį gražumą ir nebeatsakinga. 

Tuo būdu žmogui, kaip reiškiniui, grėstų pavojus nupulti kaip 
tik tenai, kur jis, besinaudodamas savo laisve, pakyla iki grynųjų 
mąstančių esybių, ir skonio sprendime pražudyti tai, ką jis laimi proto 
teisme. Jojo elgsenos įvykdytąją paskirtį tektų apmokėti pranašumu, 
kurį rėmė jo sąrangoj vien įžymėtoji paskirtis. O nors šis pranašumas 
yra tik juslinis, tačiau mes juk radome, kad jam protas duoda dides- 
nės reikšmės. Sutapimą mėgstanti gamta taip šiurkščiai neprieštarauja. 
Ir kas darnu proto viešpatystėje, nesireikš jokiu nesutarimu jusliniame 
pasaulyje. 

Vadinasi, pasiimdamas apspręsti reiškinių (gražiųjų judesių) žais- 
mą ir įsikišdamas bei atimdamas iš gamtos galią apsaugoti jos kūrinio 
gražumą, asmuo, arba laisvasis pradas žmoguje, pats ją pavaduoja 
ir — jei galima taip pasakyti — drauge su josios teisėmis pasiima ir 
kai kurias jos priedermes. Įpindama į savo likimą sau pajungtąjį jus- 
lingumą ir pritaikydama prie savo būsenų, dvasia pati tarytum virsta 
reiškiniu ir paklūsta dėsniui, valdančiam visus reiškinius. Ji leidžia 
nuo savęs priklausomajai prigimčiai būti prigimtimi ne kai ši jai tar- 
nauja, ir su jąja nesielgia prieš jos ankstyvesniąją priedermę. Gražumą 
aš vadinu reiškinių priederme, nes jį atitinkąs subjekto reikalas yra 
pačiame prote pagrįstas ir todėl visuotinis ir būtinas. Aš jį vadinu 
ankstyvesniąja priederme, nes juslė jau nusprendė dar prieš protui 
suskatus veikti. 


Taigi dabar gražumą valdo laisvė. Gamta įgrožino sąrangą, siela 
įgrožino žaismą. Nūnai paaiškėjo ir tai, kas laikytina grakštumu ir 
gracija. Grakštumas yra pavidalo gražumas laisvei paveikus. Tatai 
gražumas tųjų reiškinių, kuriuos asmuo apsprendžia. Už architekto- 
ninį gražumą garbė tenka gamtos Kūrėjui, o už grakštumą ir gra- 
ciją — jų nešiotojui. Anas yra talentas, gi šiuodu — paties asmens 
nuopelnas. 

Grakštumu žymisi vien judesys, nes pakitėjimas sieloje gali jusli- 
niame pasaulyje reikštis tiktai judesiu. Bet tai nekliudo net pastovie- 
siems bei rimstantiesiems bruožams parodyti grakštumo. Šie pastovieji 
bruožai iš pradžių buvo ne kas kita, kaip judesiai, kurie, galop, daž- 
nai kartojami, pasidarė įprasti, palikdami nebenykstamų žymių. 

Bet ne visi žmogaus judesiai sugeba išreikšti graciją. Ši visados 
yra tik iš laisvės judinamo pavidalo gražumas; o tik gamtai tepriklau- 
santiems judesiams nedera šis vardas. Berods, yra taip, kad guvi dva- 
sia, galų gale, užvaldo mažne visus savo kūno judesius. Bet jei labai 
toli nutįsta grandinė, per kurią koks gražus bruožas prisijungia prie 
dorovinių jausmų, tai jis tampa kieno sąrangos savybe ir vargu ar 
bepriklausys gracijai. Pagaliau, dvasia net susiformuoja sau kūną, 
o pati sąranga turi paklusti žaismui. Tuo būdu grakštumas, galop, 
neretai virsta architektoniniu gražumu. 

Kaip kad netaiki, dar nedarni dvasia pražudo net kilniausiąjį 
sąrangos gražumą, jog galiausiai nebegali nė pažinti į nevertas laisvės 
rankas patekusio puikaus gamtos padaro, taip kartais pamatai ir 
džiugią bei darnią jauslą [jausmų gyvatų], padedančią kliūčių su- 
kaustytai technikai išlaisvinti prigimtį ir prislėgtam pavidalui dieviškoj 
garbėj išsiskleisti. 

Pačioje plastinėje žmogaus prigimtyje slypi galybė priemonių savo 
gaištui atstatyti ir savo klaidoms atitaisyti — jei tik dora dvasia jai 
gelbsti arba atvejais bent netrukdo. 

Kadangi ir sustingusieji judesiai (bruožais virtę mostai) nenustoja 
grakštumo, tai galėtų atrodyti, lyg kad ir aplamai menamųjų, arba 
pamėgdžiojamųjų judesių gražumą (liepsnines arba raitytas linijas) 
lygia dalia reiktų čia priskirti, ką Mendelssohnas tikrai ir teigia“". Bet 
tatai grakštumo sąvoką išplėstų į sąvoką grožio apskritai; nes bet koks 
gražumas, galop, yra tik tikro ar menamo (objektyvaus ar subjekty- 
vaus) judesio savybė, ką tikiuos įrodysiąs beanalizuodamas grožį. Bet 
grakštumo gali parodyti tik tokie judesiai, kurie vienkart atitinka 
jausmą. 

Asmuo — numanu, ką tuo noriu išreikšti — įsako kūnui judėti 
arba per savo valią, kai nori jusliniame pasaulyje įkūnyti įsivaizduo- 
jamojo veiksmo vaidinį; šiuo atveju judesiai vadinasi savaimingais, 
arba tikslo judesiais. Arba jie vyksta be asmens valios, pagal būtinumo 
dėsnį — betgi jausmo raginami; šiuos aš vadinu simpatiniais jude- 
siais. Nors pastarieji ir yra nesavaimingi bei jausmu paremti, vis dėlto 
negalima jų painioti su tais, kuriuos apsprendžia juslinė galia ir 
instinktas; nes pastarasis nėra laisvas principas, ir ką jis daro, nėra 
asmens daroma. Vadinasi, čia kalbamaisiais simpatiniais judesiais 
aš laikyčiau tik tuos, kurie lydi dorovinį jausmą, arba moralinį nu- 
sistatymą. 
| Dabar gi kyla klausimas: katra iš tų dviejų asmenyje pagrįstųjų 
judesio rūšių sugeba reikšti grakštumą? 

Ką filosofuodami turime būtinai viena nuo kita skirti, tatai dar 
ne visuomet yra atskirta ir tikrovėje. Antai, tikslo judesius retai terasi 
be simpatinių, nes valia, kaip anųjų priežastis, nusistato pagal do- 
rovinius jausmus, iš kurių šie imasi. Žmogui kalbant, < mes kartu 
matome, kaip jojo žvilgsniai, veido bruožai, rankos, dažnai net visas 
kūnas jam padeda kalbėti. O neretai mimiškoji šnekos dalis laikoma 
iškalbingiausiąja. Tačiau net ir tikslo judesius galima laikyti kartu 
ir simpatiniais, o tai esti tada, kai kas nesavaiminga įsimaišo į tai, 
kas juose savaiminga (netyčia padaryta). 

Savaimingojo judesio tikslas tiek griežtai nenustato, kaip tas jude- 
sys turės vykti, kad nebebūtų galimi įvairūs to vyksmo būdai. Gi ko 
valia ir tikslas čia neapsprendė, tatai gali apspręsti asmens jausminė 
būsena simpatiškai, atseit, gali padėti tą būseną išreikšti. Ištiesda- 
mas ranką daiktui paimti, aš vykdau tikslą, o mano judesį rikiuoja 
norimasis tuo pasiekti kėslas. Tačiau kaip aš pakreipsiu savo ranką 
į daiktą ir kiek savo likusiam kūnui leisiu ja pasekti — kiek greit ar 
lėtai ir su kiek daug ar maža pastangų aš judėsiu, — tą momentą aš 
tiek tiksliai neskaičiuoju; tad kai kas čionai pavedama nesąmoningai 
prigimčiai manyje. Bet juk kaip nors turi įvykti tai, ko vienas tikslas 
neapsprendė. Vadinasi, visa nusvers tai, kaip aš jaučiu, ir mano 
jauseną nustatys, kaip judėti. Tai, kuo jausminė asmens būsena da- 
lyvauja savaimingajame judesyje, yra nesąmoninga jojo dalis; jame 
taip pat ieškotina ir gracija. 

Savaimingasis judesys, jei jis vienkart nesurištas su simpatiniu, 
arba kitaip tariant, jei jis šiek tiek nesumišęs su tuo, kas nesąmoninga 
ir kas pagrįsta asmens moraline nuotaika — niekados nepareikš gra- 
cijos, kuri visuomet imasi iš kokios nors jauslos būsenos. Valingasis 
judesys seka paskui jauslos aktą, kurs judesiui prasidėjus jau yra 
pasibaigęs. 

Gi simpatinis judesys lydi jauslos aktą ir jos jausminę būseną, 
kuri ir sužadina tą aktą, ir todėl jį tenka laikyti abiem lygiagrečių. 

Iš to jau aišku, kad pirmasis, betarpiškai neplaukdamas iš asmens 
jausenos, negali jos nė išreikšti. Nes tarp jausenos ir paties judesio 
įsiterpia pasiryžimas, kurs vienas pats yra kažkas kiaurai abejinga; 
judesys yra pasiryžimo ir tikslo, bet ne asmens ir jausenos padarinys. 

Savaimingasis judesys nėra su pirm jo einančia jausena būtinai 
surištas, gi simpatinis — būtinai. Anas su jausla santykiuoja taip, 
kaip sutartinis kalbos ženklas su jo reiškiamąja mintimi; Oo simpa- 
tinis, arba lydimasis — kaip aistringas balsas su pačia aistra. Todėl 
anas ne iš prigimties skelbia dvasią, bet tik iš susidariusio įpročio. Va- 

dinasi, netinka sakyti, kad savaiminguoju judesiu dvasia apsireiškia, 
nes šis judesys nusako tik valios medžiagą (tikslą), bet ne josios lytį 
(jauseną). Apie pastarąją gali mums ką pasakyti tiktai lydimasis 
judesys. 

Dėl to iš žmogaus šnekų kad ir galima spręsti, kuo jis nori būti 
laikomas, tačiau tai, kas jis tikrai yra, stengiamės įspėti iš jo žodžių 
mimiškojo turinio ir iš mostų, atseit, iš tokių judesių, kurių jis negali 
valdyti. Bet sužinojęs, kad koks žmogus ir savo veido bruožus moka 
pajungti valiai — tuojau pat, susekęs tai, imi jo veidu nebetikėti, 
nebelaikydamas jo nė šio žmogaus jausenos reiškėju. 

Nors besigudindamas ir besimiklindamas žmogus, galop, gal ir 
tikrai išmoks net lydimuosius savo judesius pajungti valiai ir lyg koks 
apsukrus sukčius mimiškajame savo sielos veidrodyje atspindinti 
kokią panorėjęs lytį. Tačiau tokiame žmoguje juk visa — melas, ir 
visą jojo prigimtį yra prarijęs įgytasis miklumas. Gi gracija visados 
turi būti prigimtinė, t. y. nesąmoninga, mažų mažiausia bent tokia 
atrodyti, o pats subjektas neturi būti lyg ką žinąs. apie savo grakštumą. 

Tarp ko kita, iš to dar matyti, ko vertas pamėgdžiotinis, arba 
išmoktinis grakštumas (kurį aš pavadinčiau teatraliniu, arba šokių 
mokytojo gracingumu). Jis yra vertas porainis gražumo, padirbto iš 
karmino dažų ir švininės pudros; iš netikrų garbinių, netikro biusto, 
kriaukliukų, ir su tikruoju grakštumu santykiuoja maždaug taip, kaip 
tualetinė grožybė su architektonine. Galimas daiktas, kad neprityru- 
siai akiai abu darys tokį pat įspūdį, kaip ir juodviejų pamėgdžiojamasis 
originalas; o jei daug bus įdėta meno, tai atvejais gali dar ir žinovą 
apgauti. Bet vienas kitas bruožas vistiek pagaliau parodys nelaisvumą 
ir tai, koks yra tikrasis sumanymas. O iš to neišvengiamai sukyla mu. 
myse abejingumas, jei stačiai ne panieka bei šlykštumas. Kaip nenie- 
kinti pačios apgaulės, nors jos daromą įspūdį dar ir galėtume išteisinti? 
Pamačius, kad grakštumas yra pasidirbtas, beregint užsiveria mūsų 
širdis, o siela nusigręžia. Išvystame dvasią ūmai materija pavirtusią, 
o dangiškąją Junoną — rūko šešėliu. 

Bet kad grakštumas ir yra arba bent atrodo esąs kažkas nesąmo- 
ninga. vis dėlto mes jo ieškome tik judesiuose, kurie daugiau ar 
mažiau priklauso nuo valios. Berods, ir tam tikrai mostų kalbai priski- 
riama gracijos; kalbame apie grakštų nusišypsojimą bei magų parau- 
dimą, kurie betgi abu yra simpatiniai judesiai, kur sprendžia ne 
valia, bet jausmas. Tačiau, neminint to, jog anas mums dar įvaldomas 
ir jog tebėra abejotina, ar šis priskirtinas grakštumui — vis dėlto daug 
gracijos pasireiškimo atvejų kyla iš savaimingųjų judesių srities. Mes 


399 


laukiame, kad grakščiai būtų kalbama, dainuojama; trokštame, kad, 
savaimingai judėdamos, grakščiai žaistų lūpos ir akys, kad grakščios 
būtų, laisvai veikdamos, rankos bei plaštakos; kad grakšti būtų eisena, 
"kūno valdymas, pozitūra, — visas žmogaus pasirodymas, kiek tai nuo 
jo priklauso. Iš tų žmogaus judesių, kuriuos savaimingai rikiuoja in- 
stinktas ar įsivyravęs jautulys, ir kurie yra juslinės kilmės — iš jų 
mes, kaip vėliau paaiškės, reikalaujame visai ko kita, tik ne grakštu- 
mo. Tokie judesiai priklauso prigimčiai, o ne asmeniui, kurs vienas 
teišreiškia bet kokią graciją. 

Taigi, jei grakštumas yra savybė, kurios mes reikalaujame iš savai- 
mingųjų judesių, ir jei, antra vertus, iš paties grakštumo reikia paša- 
linti bet kokį sumanomumą, tai mums jo reikia ieškoti ten, kur tyčios 
judesiuose įvyksta netyčia, vienkart plaukianti ir iš moralinės prie- 
zasties jausloje. 

Be to, tatai pažymi tik aną judesių rūšį, kurioje dera ieškoti gra- 
cijos; tačiau judesys gali pasižymėti visomis tomis savybėmis kad ir 
nebūdamas grakštus. Tai daro jį tik raiškingą (ekspresyvų, mimišką ). 

Raiškinga (plačiausiąja prasme) aš vadinu kiekvieną kūno ap- 
raišką, lydinčią ir išreiškiančią kokią sielos būseną. Vadinasi, taip 
suprasti visi simpatiniai judesiai bus raiškingi, net tie, kurie lydi 
vien juslinį potyrį. Juk ir gyvulių kūno sąranga yra raiškinga, kai 
jųjų paviršius išreiškia vidų. Bet čia prabyla tik gamta, o ne laisvė. 
Pastoviu pavidalu ir pastoviais architektoniniais gyvulio bruožais 
gamta skelbia savo tikslą, o mimiškaisiais — sukilusį arba patenkintą 
veikalą. Būtinumo gija driekiasi per gyvulį ir per augalą, asmeniniam 
pradui nejsikišant. Jojo buvimu tik individualizuojasi bendroji gam- 
tos sąvoka; esamoji jo būsena yra ypatinga vien kaip gamtos tikslo 
įvykdymo pavyzdys tam tikrose sąlygose. 

Raiškinga siauresne prasme yra tik žmogaus kūno išvaizda. Bet ir 
ji — tik apraiškose, lydinčiose ir išreiškiančiose jos moralinę nuotaiką. 

Tiktai šiose apraiškose; nes visose kitose žmogus nesiskiria nuo 
visų juslinių būtybių. Pastoviu jo pavidalu bei architektoniniais bruo- 
žais savo kėslą — pav., gyvulyje ir visose organinėse būtybėse — nu- 
žymi tik viena gamta. Berods, gamtos kėslas su juo gali kur kas toliau 
eiti, negu su anaisiais, o derinys priemonių jam įvykdyti — dailesnis 
ir painesnis; visa tai įvykdo tik gamta, jo gi paties neatžymi jokiu 
pranašumu. 

Gyvuliams ir augalams gamta paskirtį ne tik nurodo, bet viena 
pati ją ir įvykdo. O žmogui ji tenkinasi davusi paskirtį, jam pačiam 
palikdama ją įvykdyti. Tiktai tat daro jį žmogumi. 

Iš visų pažįstamų būtybių vien žmogui, kaip asmeniui, tėra lemta 
savo valia įsikišti į būtinumo giją, — kurios nevalioja nutraukti tik 
gamtai tepriklausančios būtybės, — ir pačiame savyje pradėti naujut 
naują apraiškų eilę. Aktas, kuriuo jis tai daro, pažymėtinai vadinasi 
poelgiu, o padariniai, plaukią iš tokio poelgio, išimtinai vadinami jo 
veiksmais. Tik savo veiksmais jis teįrodo, kad yra asmuo. 

Gyvulio darinys (sąranga) išreiškia ne tik jo paskirties sąvoką, 
bet taip pat ir jo dabartinės būsenos santykį su šia paskirtimi. O ka- 
dangi gamta gyvulijoj paskirtį vienkart ir duoda ir įvykdo, tai jo 
sąranga nestengia nieko kito išreikšti, kaip tik gamtos darbą. 

Kadangi gamta žmogui paskirtį kad ir duoda, tačiau ją įvykdyti 
paveda jo valiai, tai ir žmogaus esamojo būsenos santykio su jojo 
paskirtimi negali apspręsti gamta, bet jis pats. Vadinasi, šį santykį jo 
sąrangoje atžymėti pridera ne gamtai, bet pačiam žmogui, tariant — 
yra tai asmenybės išraiška. Tad, jei iš jo sąrangos architektoninės 
dalies matyti, ką su juo ketina nuveikti gamta, tai mimiškoji dalis 
mums parodo, kiek jis pats yra prisidėjęs, kad šis kėslas įvyktų. 

Vadinasi, žmogaus pavidalo atveju mūsų nepatenkina tai, kas 
jame iškelia tik bendrąją žmoniškumo sąvoką, arba tai, kiek gamta 
yra ją įkūnijusi šiame individe, nes tuo jis nesiskirtų nuo bet kokio 
techninio darinio. Mes laukiame, kad jo pavidalas vienkart dar ap- 
reikštų, kiek jis laisvai priartėjo prie gamtos tikslo, t. y., kad jis 
žymėtųsi charakteriu. Berods, pirmuoju atveju matyti, kad gamta 
turėjo akivaizdoj žmogų; bet tik iš antrojo teseka, ar jis tikrai juo ir 
tapo. 

Atseit, žmogaus išvaizda tiek tėra jojo išvaizda, kiek ji yra mimiška; 
bet taip pat, kiek ji mimiška, tiek ji yra jo. Nes kad ir didesnioji šių 
mimikos bruožų dalis, arba net jei visi jie žymėtų tiktai juslingumą, 
taigi jei jie priklausytų jam vien kaip gyvuliui — vis tiek jis būtų 
skirtas ir įgalėtų savo laisve aprėžti juslingumą. Vadinasi, tokie bruo- 
žai įrodo, jog ta galia nesinaudojama ir anoji paskirtis nevykdoma; 
tad moraliniu atžvilgiu tatai tiek aišku, kiek priedermės liepiamo 
veiksmo nevykdymas yra veiksmas. 

Nuo raiškingųjų bruožų, kurie visados žymi sielą, skirtini nebyliai 
bruožai, kuriuos į žmogaus išvaizdą įrašo vien plastinė prigimtis, kiek 
ji veikia visiškai nepriklausomai nuo bet kokio sielos poveikio. šiuos 
bruožus aš vadinu nebyliais, nes jie, it nesuprantami gamtos rašmenys, 
apie charakterį tyli. Jie rodo, kokiu ypatingu būdu padermė įsikūnija 
gamtoje. Dažnai jie vieni patys iškelia ir individą; bet apie asmenį jie 

nieko pasakyti negali. Fizionomui tie nebyliai bruožai toli gražu nėra 
be vertės, nes jam rūpi žinoti ne tik tai, ką žmogus pats iš savęs padarė, 
bet ir tai, ką gamta jo naudai davė. 


Nėra taip lengva išvesti ribas tarp nebylių ir raiškingųjų bruožų. 
Tolygiai veikianti formuojamoji gamtos jėga ir nedėsningas jautulys 
nesiliaujamai varžosi tarp savęs sritimi. Štai, ką gamta, nenuilstamai 
veikdama, tyliai sukūrė, tą dažnai sugriauna laisvė, kuri, nelyginant 
užtvinstanti srovė, išsiveržia iš savo krantų. Budriai dvasiai pavyksta 
veikti visus kūno judesius, o tarpiškai, galop, ji pasiekia to, jog simpa- 
tinių judesių žaismu ima keisti net pastoviąsias, valiai neprieinamas 
gamtos lytis. Tokiame žmoguje pagaliau kiaurai visa kas pasidaro 
charakterio bruožu, ką rodo kai kieno galvos, kurias ilgas gyvenimas, 
nepaprastas likimas ir dvasios veiklumas visiškai perdorojo. Plastinei 
prigimčiai tokiose lytyse priklauso tik tai, kas padermiška, o visų 
individualiųjų savybių įvykdymas atitenka asmeniui; todėl labai tei- 
singai sakoma, kad toks pavidalas visas esąs viena siela. 


Gi anie sudrausmintieji taisyklių auklėtiniai (taisyklių, kurios kad 
ir moko juslingumą numalšinti, tačiau žmoniškumo prikelti nestengia ) 
su savo lėkšta ir neraiškinga išvaizda visuomet mums parodo tik gam- 
tos veikalą. Neturinti ką veikti siela, yra kuklus svečias jųjų kūne ir 
rami, tyli kaimynė sau vienai paliktos formuojamosios galios. Jokia 
varginanti mintis, jokia aistra neįsijungia į vienodą fizinio gyvenimo 
taktą; sąrangai negresia žaismas, nei organinio augimo nesutrikdo 
laisvė. Kadangi didelis dvasios ramumas ne pervirš tesunaudoja jėgų, 
tai išlaidos pajamų neprašoka; tad fiziologinių jėgų apyvarta visados 
pasižymės veikiau parteklium. Dvasia tėra skrupulingas gamtos prie- 
vaizdas, skirtas neturiningai iš jos sklindančiai palaimai; visa jos 
garbė yra tvarkingai vesti jos knygas. Vadinasi, bus daroma, ką orga- 
ninės jėgos begali padaryti, ir klestės mityba bei gaminimas. Toks 
laimingas būtinumo ir laisvės sutarimas architektoniniam gražumui 
gali būti tik naudingas, ir čia rasi jo gryniausiąją lytį. Bet, kaip žino- 
me, visuotinės mechaninės gamtos jėgos nesiliaujamai kariauja su 
atskiromis, arba organinėmis; net dailiausiąją techniką, galop, nuveikia 
sankaba ir svoris. Todėl ir sąrangos, to gamtos padaro, gražumas per- 
cina tam tikrus savo žydėjimo, subrendimo ir nyksmo periodus, 
kuriuos laisvas žaismas, berods, gali pagreitinti, bet niekados negali 
užvilkinti; paprastai jie baigiasi tuo, kad masė pamažu užvaldo lyti, 
o gyvasis organizacinis instinktas pats sau kasa duobę sukrautoje me- 
džiagoje. 

Nors joks atskiras nebylys bruožas ir nėra dvasios išraiška, tačiau 
visas toks kurčias darinys vis dėlto yra būdingas, būtent, kaip tik dėl 
pačios priežasties, kaip ir tai, kas jusliškai raiškinga. Dvasia gi privalo 
veikti ir morališkai jausti; ji yra kalta, jei jos kūrinyje to nė kiek ne- 
matyti. Taigi, kai gryna ir graži — jos pavidalo architektūroje išreikš- 
toji — paskirtis mus tuojau uždega pasimėgimu bei pagarba to pavi- 
dalo priežasčiai, būtent, aukščiausiajam Protui, — tai abu jausmai liks 
nesumišę tiktai tol, kol mes tą išraišką laikysime vien gamtos padaru. 
Bet ėmę į ją žiūrėti kaip į moralinį asmenį, įgauname teisės laukti, 
kad tai reikštųsi jojo pavidalu; o nusivylę, neišvengiamai pradedame 
niekinti. Tik organines būtybes mes gerbiame kaip kūrinius, bet žmogų 
branginame — tik kaip savo būsenos savarankišką kūrėją. Jis privalo 
ne tik, kaip kitos juslinės būtybės, svetimo proto spindulius atmušti, 
net jei šis protas dieviškas būtų; bet jam, it kokiai saulei, dera savo 
paties šviesa žėrėti. 


Tad, lig tik suvokę žmogaus moralinę paskirtį, reikalaujame, kad 
jojo išvaizda būtų raiškinga; bet tebūnie ji vienkart išvaizda, raiškinga 
savo pačios labui, t. y. išreiškianti tam tikrą, jos paskirčiai deramą 
jauseną, moralinį sugebėjimą. To iš žmogaus išvaizdos reikalauja 
protas. 


Bet žmogus, kaip reiškinys, kartu yra ir juslės objektas. Kur 
moralinis jausmas patenkintas, ten nė estetinis nenori būti skriaudžia- 
mas; O už sutapimą su idėja juslinei išvaizdai netinka nieko prarasti. 
Kiek griežtai protas bereikalautų dorovinės išraiškos, tiek pat neatlai- 
džiai akis reikalauja gražumo. Kadangi abu šie reikalavimai liečia tą 
patį objektą — kad ir imasi iš skirtingų vertinimo instancijų — tai 
viena ir ta pati priežastis turi abu juodu patenkinti. Tasai žmogaus 
sielos nusistatymas, kuriame jis, kaip moralus asmuo, yra pajėgiausias 
savo paskirčiai vykdyti, turi leisti tokią išraišką, kuri jau vien kaip 
juslinis pavidalas būtų jam parankiausia. Kitais žodžiais: kad jo mo- 
ralinis sugebėjimas pasireikštų gracija. Čia tai ir iškyla didelis sunku- 
mas. Jau ir iš morališkai raiškingųjų judesių seka, kad jie imasi iš 
moralinės priežasties, esančios anapus juslinio pasaulio; taip pat ir iš 
gražumo sąvokos aiškėja, kad jis [gražumas] gimsta tik iš juslinės 
priežasties ir kad jis yra visiškai laisvas gamtos padaras arba bent toks 
atrodo. Bet jei giliausiasis morališkai raiškingųjų judesių pradas slypi 
būtinai už juslinio pasaulio, o giliausiasis grožio pradas taip pat būtinai 
pačiame tame pasaulyje, tai atrodo, jog abu juodu jungiančiojoje 
gracijoje aiškiai glūdi prieštaravimas. 

Norint jį pašalinti, tenka prileisti, ,„kad moralinė priežastis sieloje, 
kuria grindžiasi gracija, nuo jos priklausomajame juslingume būtinai 
gamina kaip tik tąją būseną, iš kurios eina prigimtinės grožio sąlygos". 
O grožis — lygiai kaip ir visa, kas jusliška — remiasi tam tikromis 
sąlygomis, ir, kiek jis yra grožis, — grynai juslinėmis sąlygomis. Tuo, 
kad dvasia (pagal mums neišaiškinamą dėsnį) ją lydinčios juslinės 
prigimties būseną apsprendžia savąja būsena ir kad jos moralinis suge- 
bėjimas pasižymi kaip tik tuo, kad įvykdo juslines grožio sąlygas, — 
tuo ji įgalina grožį, ir tai tik jos yra darbas. Bet kad iš to tikrai gimsta 
grožybė, kaltos yra anos juslinės sąlygos, atseit, laisvasis gamtos veiki- 
mas. Bet kadangi organinė prigimtis nėra tikrai laisva savaiminguose 
judesiuose, kur ji eina priemone tikslui siėkti, ir kadangi moralumo 
pradą išreiškiančiuose nesavaiminguose judesiuose ji vėl nėra laisva, 
tai tasai laisvumas, kuriuo ji pasižymi kad ir veikdama. priklausomai 
nuo valios, yra dvasios leistas. Tuo būdu galima sakyti, jog gracija yra 
dorovinio prado malonė, teikiama jusliniam pradui; o architektoninis 
gražumas laikytinas gamtos sutikimu prisiimti jo techninę lytį. 


Tebūnie man leista tatai paaiškinti vaizdingų pavyzdžiu. Kai mo. 
narchinė valstybė yra taip valdoma, jog, kad ir visa darosi vieno 
žmogaus valia, tačiau atskiram piliečiui vis dėlto rodosi, lyg jis gyvenąs 
kaip jam patinka, sekdamas tik savo polinkį, tai tat vadinama libera- 
lišku valdymu. Bet kažin, ar taip pavadintum tokį valdymą, kur arba 
valdovas savo valią teigia prieš piliečio polinkį, arba šis savo polinkį 
prieš valdovo valią; nes pirmuoju atveju valdžia nebūtų liberališka, 
antruoju gi — ji nė valdžia nebūtų. 


Nesunku tatai pritaikyti ir dvasios valdomai žmogaus išvaizdai. 
Dvasiai reiškiantis nuo jos priklausomoje juslinėje prigimtyje taip, kad 
pastaroji tiksliausiai vykdo jos valią ir raiškingiausiai žymi jos jausmus, 
tačiau nenusižengdama reikalavimams, kuriuos juslė stato tiek jai, tiek 
reiškiniams, gimsta tai, kas vadinama grakštumu. Bet grakštumo 
vardas čia visai netiktų vienodai ir tuo atveju, jei dvasia juslingume 
varu reikštųsi, ir tuo atveju, jei laisvajam juslingumo padarui stigtų 
dvasinės išraiškos. Nes pirmuoju atveju negautume jokio gražumo, 
antruoju — tatai nebūtų žaismo gražumas. 


Vadinasi, visados tik sielos antjuslinis pradas graciją tedaro raiš- 
kingą, ir visados tik juslinis gamtos pradas teįgrožina ją. Negalima 
sakyti nei kad dvasia gamina gražumą, nei kad paminėtame pavyzdyje 
valdovas sukuria laisvę; nes laisvę, berods, galima kam nors leisti, bet 
ne duoti. 

Bet vis dėlto, kaip kad valdomosios tautos jautimasis, tarytum ji 
esanti laisva, didžiąja dalimi priklauso nuo valdovo jausenos, ir kaip 
priešingas pastarojo nusistatymas nelabai tebūtų palankus anajai 
laisvei — lygiai taip pat laisvųjų judesių gražumo tenka ieškoti mora- 
liniame juos diktuojančios dvasios nusiteikime. O dabar klausimas: 
Kokia galėtų būti ta jusliniams valios įnagiams daugiau laisvės teikian- 
čioji asmens savybė, ir kokie moraliniai jausmai geriausiai derinasi 
su išraiškos gražumu? 

Paaiškėjo, kad nei valiai tyčios judesiu, nei jautuliui simpatetiniu 
nedera smurtauti prieš nuo jų pareinamąją prigimtį, norint, kad ji, 
graži būdama, jiems paklustų. Šiaipjau žmonių jausmas lengvume 
randa vyriausiąją gracijos žymę; gi iš to, kas varu priverčiama, nie- 
kuomet negausi lengvumo. Taip pat paaiškėjo, jog, antra vertus, 
ieškant gražios moralinės išraiškos, nė prigimtis negali smurtauti prieš 
dvasią; nes, kur vien prigimtis viešpatauja, iš ten šalinasi žmoniš- 
kumas. 

Iš viso trejopą galima rasti santykį žmogaus su savimi, t. y. jo 
juslinės dalies su protingąja. Iš jų atrinkime tą santykį, kurs jo juslinei 
lyčiai geriausiai tinka ir kuriame įkūnyta grožybė. 

Žmogus nuslopina arba savo juslinės prigimties reikalavimus, kad 
galėtų pasiduoti aukštesniesiems protingosios savo prigimties princi- 
pams; arba tatai jis apverčia, protingąją savo prigimties dalį pajungda- 
mas juslinei — vadinasi, kaip ir kiti reiškiniai, leidžiasi tik gamtos 
būtinumo stumiamas; arba pastarojo potroškiai įsiderina į pirmojo 
dėsnius, ir žmogus tampa pats savyje vieningas. 

Įsisąmoninęs savo grynąjį savarankiškumą, žmogus bloškia nuo 
savęs visa, kas jusliška, ir tik taip nuo medžiagos atsiskirdamas tenusi- 
mano esąs protiškai laisvas. Bet juslingumui atkakliai ir stipriai 
priešinantis, reikia jam nemaža pastangų bei prisivertimo, kitaip jis 
negalėtų nuo geidulio apsiginti, nei aiškiai prabylančio instinkto 
nutildyti. Taip nusiteikusi dvasia rodo nuo jos priklausomajai prigim- 
čiai, kad ji jos viešpatė — tiek ten, kur ta prigimtis veikia pagal dvasios 
valią, tiek ir ten, kur ji užbėga jai už akių. Vadinasi, griežtai jos 
sudrausmintas, juslingumas atrodys nuslopintas, o vidaus priešinimąsi 
iš šalies stebinčiajam — priverstinumą parodys. Tad toks sielos nusi- 
statymas negali būti palankus gražumui, kurį gamta gimdo tik laisvai; 
bet dėl to negalės jis būti nė gracija, nes čia bus žymu su medžiaga 
kovojanti moralinė laisvė. 

Gi jei žmogus, reikalo pavergtas, duodasi nelygstamai instinkto 
valdomas, tai su jo vidaus savarankiškumu ir iš jo pavidalo pranyksta 


365 


bet kokia savarankiškumo žymė. Tik gyvuliškumas tebyloja iš patul- 
žusių ir apmirusių akių, iš gašliai praviros burnos, dusliai drebančio 
balso, iš trumpo ir greito kvėpavimo, virpančių sąnarių, — iš visos 
išglebusios išvaizdos. Visiškai paliovė priešinusis moralinė jėga; juslinė 
prigimtis žmoguje pagavo visą valią. Bet itin dėl to, kad ši saviveikla 
taip galutinai pasiliovė geidžiant ir juo labiau smaguriaujant — bema.- 
tant išsilaisvina ir rupioji medžiaga, kurią iki tol žabojo veikiančių ir 
besipriešinančių jėgų pusiausvyra. Gamtos negyvosios jėgos ima pir- 
mauti gyvosioms organizmo jėgoms; lytį nuslopina masė, žmonišku- 
mą — primityvioji prigimtis. Sielos šviesa žėrinčios akys priblėsta arba 
blizga it stiklinės ir pastirusios iš savo duobių; dailūs rausvi skruostai 
išpampsta, įgaudami šiurkščią ir vienodą dažytinę spalvą; iš burnos 
lieka vien kiaurymė, nes jos lytis yra nebe veikiančių, bet jau beiš- 
gęstančių jėgų padarinys; balsas ir aikčiojąs alsavimas bėra ne kas 
kita, kaip atsikvėpimai, kuriais prislėgta krūtinė stengias atsigauti, ir 
kurie, patapę vien fiziologiniu reikalu, sielos nebeišreiškia. Žodžiu 
sakant, ten, kur pats juslingumas sau pasiima laisvės — nė kalbos 
negali būti apie grožį. Lyčių (formų) laisvumą, kurį moralinė valia 
tik teapribojo, apgali šiurkšti medžiaga, kuri visados sau pasiima tiek 
vietos, kiek jos pasigrobia nuo valios. 

Šioje būsenoje pykdo žmogus ne tik moralinį jausmą, kurs pri- 
mygtinai reikalauja išreikšti žmoniškumą; net ir „estetinis skonis, 
nesitenkinąs viena tik medžiaga, bet ieškąs lytyje laisvo mogio, bodė- 
damasis nusigręš nuo tokio reginio, kurs tik geidulį tegali patenkinti. 

Pirmasis tų santykių tarp dviejų prigimčių žmoguje primena mo- 
narchiją, kur griežta valdovo priežiūra pažaboja bet kokį laisvą krus- 
telėjimą; antrasis — nuožmią ochlokratiją, kur atsisakąs klausyti tei- 
sėto savo viršininko pilietis tiek pat tetampa laisvas, kiek kad nuslo- 
pinusi moralinę saviveiklą žmogaus išvaizda tejgyja gražumo; veikiau 
jis ten tik pakliūva į nagus brutaliam žemesniųjų luomų despotizmui, 
lygiai kaip čia masė pasivergia lytį. Kaip kad laisvę rasi vidury tarp 
įstatymais paremtos priespaudos ir anarchijos, taip mes dabar ir 
gražumo ieškosime, aure, tarp valdančios dvasios išraiškos — orumo 
ir išraiškos viešpataujančio geidulio — gašlumo. 

Jei gi nei juslingumą valdąs protas, nei protą valdąs juslingumas 
nesiderina su išraiškos gražumu, tai (nėra juk ketvirto atvejo) ta 
sielos būsena, kurioje protas ir juslingumas — priedermė ir polinkis — 
sutampa, bus sąlyga, suteikianti žaismui gražumo. 

Kad kas galėtų tapti polinkio objektu, veikia, kad protui iš pa- 
klusnumo kiltų mogis, nes tik džiaugsmas ir skausmas teišjudina po- 

troškį. Paprastajame patyrime, berods, yra atvirkščiai, — ten mogis yra 
motyvas protingai elgtis. Kad, galop, pati etika liovėsi šia kalba kalbė- 
jusi, už tai reikia dėkoti nemirtingajam Kritikos autoriui [Kantui|, 
kuriam priklauso garbė, kad jis sveikąjį protą atkūrė iš filosofuojan- 
čiojo. 

Bet iš to, kaip pats šis filosofas ir kiti geba vaizduotis dorovės prin- 
cipus, išeina, kad polinkis tėra labai dviveidiškas moralinio jausmo 
draugas, o mogis — abejotinas priedas prie moralinių motyvų. Jei 
palaimos troškimas žmogaus aklai ir nepasivergia, tai vis tiek į dorovinį 
pasirinkimą jis uoliai kišasi, ir tuo būdu kenkia grynumui valios, kuri 
visuomet privalo klausyti tik dėsnio, o ne potroškio. Taigi, idant 
būtum visiškai tikras, kad potroškis nėra kiek nusvėręs, noriau matai 
Ji su proto dėsniu besivaidijantį, negu sutariantį, nes per lengvai gali 
taip įvykti, kad jau vien pritardamas protui jis nulenks valią. Nes, 
kadangi moraliniame elgesyje svarbu ne veiksmų legalumas, bet tik 
jausenos priedermingumas, tai visai teisėtai nepaisoma to, kad, papras- 
tai, visų pirma geriau esą potroškį turėti priedermės pusėje. Vadinasi, 
tiek iš tiesų atrodo tikra, kad, nors valios priedermingumas, juslinio 
potraukio pritariamas, dar ir netampa įtartinas, tačiau tasai pritarimas 
mažų mažiausia negali už jį laiduoti. Tad šis pritarimas, jusliškai grakš- 
tumu išreikštas, nesugebės pakankamai bei įtikimai paliudyti apie 
veiksmo moralumą, ir iš gražaus dorinio nusistatymo arba veiksmo 
išraiškos niekuomet nesuvoksi jo moralinės vertės. 

Man rodos, jog iki šiol abu mudu su moralės rigoristu [t. y. Kantu| 
visiškai vienaip manova; tačiau dėl to tariuos dar netampąs latitudi- 
navijum??, jei reiškinių srityje ir ten, kur tikrai elgiamasi pagal doro- 
vinę priedermę, dar pripažįstu juslingumo reikalavimus, kurie buvo 
visiškai pašalinti iš grynojo proto ir moralinės įstatimleidybos sferos. 

Kiek esu įsitikinęs, — ir kaip tik todėl, kad esu įsitikinęs, — jog 
polinkiui dalyvaujant laisvasis aktas neįgauna moralinės vertės, tai, 
man rodos, kaip tik iš to galiu išvesti, kad moralinį žmogaus tobulumą 
gali atskleisti vien šis jo polinkio dalyvavimas moraliniame jo akte. 
Žmogus gi yra skirtas ne atskiriems doros aktams vykdyti, bet tam, 
kad būtų morali būtybė. Jo taisyklė yra ne dorybės, bet pati dorybė, 
o ši yra ne kas kita, kaip „linkimas į priedermę". Taigi, kad 
poelgiai, plaukią iš polinkio, ir poelgiai, plaukią iš priedermės ir 
kažin kiek bebūtų vieni kitiems objektyvia prasme priešingi — tiek 
jie tokie nėra subjektyvia prasme, ir žmogus ne tik gali, bet ir privalo 
mogį ir priedermę sujungti; jis savo protui privalo džiaugsmingai 
paklusti. Su jo grynai dvasine prigimtimi ne tam yra sujungta juslinė, 

idant nusimestum priedermę, it kokią naštą, arba it kokį šiurkštų 
kevalą, ne, tik tam, kad ją glaudžiausiai suderintum su savo „aš“ 
vertingesniąja dalimi. Jau vien padarydama protinga ir jusline būtybe, 
t. y. žmogumi, gamta jam įsakė neperskirti to, ką ji sujungė, net 
gryniausiose jo dieviškosios dalies apraiškose juslinės [prigimties] ne- 
nustumti į užpakalį ir vienos triumfo negrįsti antrosios nuslopinimu. 
"Tik tada žmogaus moralinė mąstysena tėra apsaugota, kai ji trykšta iš 
viso jo žmoniškumo, vadinasi, yra veikiama drauge abiejų principų, 
kai ji jam patapo prigimtimi; nes, kol dorovinė dvasia tebesinaudoja 
prievarta, tol jai instinktas vis dar pajėgia priešintis. Tik teperblokštas 
priešas, gali vėl atsikelti, bet susitaikytasis yra tikrai nugalėtas. 

Kanto moralės filosofijoje priedermės idėja išdėstyta taip griežtai, 
jog visos gracijos nuo jos atbaidyta; gi silpno proto [intelekto| 
žmogus lengvai galėtų susigundyti moralinio tobulumo ieškoti tam- 
sioje bei vienuoliškoje askezėje. Kad ir kažin kiek didysis filosofas 
besistengė apsisaugoti nuo šių klaidingų išvadų, kurios jo džiugią ir 
laisvą dvasią būtų užvis labiau pykdžiusios — vis tiek, man rodos, 
statydamas du žmogaus valią veikiančiu principu (mogį ir prieder- 
mę) griežtai vieną priešais kitą, jis pats stipriai į tai paskatino (nors, 
atsižvelgiant į jo sumanymą, vargu ar buvo galima to išvengti). Re- 
miantis Kanto įrodinėjimais, nebegali apie patį dalyką kilti ginčų tarp 
mąstytojų, kurie nori būti įtikrinami, ir aš abejoju, begu ne verčiau 
būtų visiškai paliauti žmogumi buvus, negu tikėtis iš proto šiuo reikalu 
kitokio rezultato. Tačiau, kad ir kaip bešališkai jis tyrinėjo tiesą ir 
kaip čia visa plaukia tik iš objektyviųjų pradų, rodos, tiek pat, išdėsty- 
damas surastąją tiesą, jis rėmėsi subjektyviąja maksima [atskiro 
asmens moraline norma], kurią, mano nuomone, nesunku išvesti iš 
laiko aplinkybių. 

Moralinėms tiesoms tikrai neparanku eiti prieš jausmus, kuriuos 
zmogus nesidrovėdamase gali prisipažinti. Tačiau, kaip galėtų grožio 
bei laisvės jausmai susitaikyti su šaižia dvasia įstatymo, kurs žmogų 
veda labiau baime, negu pasitikėjimu, kurs jį, iš prigimties vieningą, 
visados stengiasi suskaldyti, ir tik ragindamas jį nepasitikėti viena 
jojo prigimties dalimi, pasijungia antrąją? Žmogaus prigimtis iš tikrųjų 
yra glaudesnė visybė, negu analizuojąs filosofas stengia ją parodyti. 
Ji niekuomet neatmes — laikydama josios nevertais — tokių jautulių 
[afektų], kuriuos širdis noriai pripažįsta; o tuomet žmogus pats savo 
akyse nebegalėtų pakilti ten, kur jis būtų morališkai nupuolęs. Jei 
juslinė prigimtis moralumo sferoje tebūtų tik prispaustoji, o ne bend- 
radarbiaujančioji pusė, kaip ji galėtų visą savo jausmų ugnį 

pašvęsti triumfui, suruošiamam prieš ją pačią. Kaip ji galėtų taip 
gyvai grynosios dvasios savimonėj dalyvauti, jei ji, galų gale, nestengtų 
tiek tampriai su ja sušlyti, jog net analitinis protas (intelektas) 
nebepajėgia varu ją nuo tos savimonės atskirti! 

Be to, valia yra betarpiškiau surišta su jausmu, negu su pažinimo 
galia; kai kada riestai išeitų, pirmiau pasiteiravus grynojo proto. Ne 
kažin koks man atrodytų žmogus, kurs savo polinkio byla tiek nedaug 
tepasitikėtų, jog būtų priverstas ją kiekvieną „kartą tik doros dėsnio 
akivaizdoj išklausyti; labiau jis didžiai gerbiamas esti tada, kai, nesi- 
bijodamas būti polinkio suvedžiotas, gali juo šiek tiek pasikliauti. 
Nes tatai įrodo, kad abu principu jame jau yra suderinti taip, kaip 
to reikalauja tobulas žmoniškumas. Šioji jų sandora vadinama gražia 

Gražią sielą turime tada, kai doros nusistatymas, galop, prieš visus 
žmogaus jausmus yra tiek pasikliautas, jog be baimės galima jautuliui 
leisti valiai vadovauti, nerizikuojant su jos nusprendimais susikirsti. 
Todėl iš tikrųjų dori yra ne atskiri gražios sielos poelgiai, bet visas 
jos charakteris. Taip pat nė vienas jųjų nelaikytinas jos nuopelnu, 
nes nepasakysi, kad polinkio patenkinimas būtų [čia| nemalonus. 
Nėra gražiai sielai jokio kito nuopelno, be to, kad ji yra. Nemaloniau- 
sias žmoniškumo priedermes ji taip lengvai vykdo, jog atrodo, tarytum 
instinktyviai ji veikia. O narsiausioji, jos iš įgimto polinkio išgauna- 
moji auka yra it laisvas šio polinkio padarinys. Todėl ji pati nieko 
ir nežino apie savo veiksenos gražumą. Ir net netoptelėja jai, kad dar 
ir kitaip būtų galima elgtis ir jausti. Gi išmankštintasis dorovės tai- 
syklių auklėtinis kiekvieną momentą bus linkęs paruošti griežčiausia 
apyskaitą apie savo veiksmų santykį su moraliniu dėsniu — kaip kad 
jo mokytojas jam nurodo. Pastarojo [t. y. „„auklėtinio''] gyvenimas 
prilygs piešiniui, kuriame taisykles matai stipriais brūkšniais atžymėtas, 
ir iš kurių mokinys, pagaliau, gali meno principų mokytis. Tačiau gra- 
žiame gyvenime, lyg tame Tiziano paveiksle, pranyksta visos tos ryš- 
kiosios apvadų linijos; o dėlto visas pavidalas iškyla tik dar teisinges- 
nis, gyvesnis ir darnesnis. 

Tokia yra gražioji siela, kurioje suderinti juslingumas ir protas, 
priedermė ir palinkimas; jos gi juslinės lyties išraiška — yra gracija. 
Tik gražiai sielai tarnaudama tegali gamta vienkart ir laisva likti ir 
savo lytį išsaugoti; nes pirmąją [t. y. laisvę| ji praranda griežtos 
jauslos valdoma, o pastarąją — juslingumo anarchijoje. Graži siela 
ir architektoninio gražumo stokojantį pavidalą pripildo neatsispi- 


24. 977 369 


riamo grakštumo. Dažnai ji nugali net prigimties luošumus. Visi iš 
jos einą judesiai yra lengvi, švelnūs, o tačiau gyvi. Džiugiai ir laisvai 
žėri akys; jose spindi jausmai. Nuo širdies lipšnumo burna įgauna 
grakštumo, kurio nesumėos joks apsimetimas. Nerasi jokio įtempimo 
mimikoj, jokio prisivertimo savaiminguosiuose judesiuose, nes siela 
apie nieką iš jųjų nežino. Balsas — tai muzika, o tyra jo ritmų srovė 
jaudina širdį. Architektoninis gražumas gali maginti, stebinti, sukrėsti, 
bet sužavėti moka — tik grakštumas. Grožybė randa maldautojų, o my- 
lėtojų įsigyja — tiktai gracija; nes mes lenkiamės Kūrėjui, o mylime 
— žmogų. 

Aplamai, grakštumo daugiau moteryse (gražumo daugiau, gal, 
vyruose); to priežasties toli nereik ieškoti. Grakštumui gelbsti tiek 
kūno išvaizda, tiek būdas; anoji lankstumu įspūdžiams ir jųjų povei- 
kiui pasiduoti, šis gi — dorine jausmų darna. Abiem atvejais moteriai 
gamtos būta palankesnės, negu vyrui. 

Švelnesnis moters pavidalas kiekvieną įspūdį greičiau sugauna ir 
greičiau jį vėl praranda. Tvirtus kūnus išjudina tik audros, o naudo- 
jantis stipriais raumenimis, nebeišgaunama gracijai reikalingojo leng- 
vumo. Kas moters veide tebereiškia gražų jautrumą, tai vyro jau žy- 
mėtų kentėjimą. Švelnučiai moters raumenų skaiduliai palinksta, it 
laiba nendrė menkiausiam susijaudinimui padvelkus. Lengvomis ir 
lipšniomis vilnelėmis siela slenka per raiškų veidą, kurs veikiai vėl 
nusistoja, lyg plynas veidrodis. 

O grakštumui deramą sielos įnašą moteris atiduoda lengviau, negu 
vyras. Moters charakteris retai teužkopia iki aukščiausios dorinio 
skaistumo idėjos, ir retai toliau tenukanka už iš polinkio kylančių 
veiksmų. Juslingumui jis dažnai herojiškai spiriasi, bet tik — juslin- 
gumu. O kadangi moters dorumą paprastai labai veikia polinkis, tai 
jo juslinė išraiška daro tokį įspūdį, tarytum polinkis stoja už moralu- 
mą. Vadinasi, grakštumas išreiškia moterišką dorybę, ko labai dažnai 
stinga vyriškai dorybei. 


A 

Lygiai, kaip grakštumas išreiškia gražią sielą, taip kilnią jausena 
žymi orumas. 

Žmogui, berods, yra užduota abi jojo prigimties dali glaudžiai 
suderinti taip, kad taptų visados darnia visybe, ir veikti iš viso savo 

pilnareikšmio žmoniškumo. Bet šis charakterio gražumas — prinoku- 
siausias jo žmoniškumo vaisius — yra tik idėja, kuriai prilygti jis gali 
be paliovos budriai stengdamasis, kurios tačiau, kad ir kažin kaip 
verždamasis, niekuomet visiškai nepasieks. 

Tatai, kodėl jis to negali, priklauso nuo jo prigimties nepakeičia- 
mumo; pačios fizinės jo būvio sąlygos jam tai sukliudo. 

Tad, norėdamas užsitikrinti savo būvį jusliniame pasaulyje, pa- 
reinančiame nuo išorinių aplinkybių, žmogus — ta būtybė, kuri gali 
savo noru kisti ir gali pati savimi apsirūpinti — buvo priverstas taip 
veikti, kad duotųsi įvykdomos anos fizinės jo būvio sąlygos ir kad, 
joms išnykus, jas vėl atstatytų. Bet, nors gamta jam pačiam skyrė 
rūpintis tuo, kuo ji pati viena tenkina augmeniją, tačiau jo abejoti- 
nam išmaningumi negalėjo pavesti tokio primygtinio reikalo, nuo 
kurio priklauso visas jo ir jojo padermės būvis. Tad, į savaiminguosius 
elgesius įdėdama būtinumo, gamta ir formos atžvilgiu įtraukė 
į savo sritį šį dalyką, kurs į ją įeina turinio atžvilgiu. Taip radosi pri- 
gimtinis instinktas, kurs yra ne kas kita, kaip prigimtinis būtinumas, 
jausmo tarpininkaujamas. 


Prigimtinis instinktas jausmingumą varžo dviguba — skausmo 
ir mogio — jėga; skausmo ten, kur jis reikalauja patenkinamas, 
o mogio ten, kur esti tenkinamas. 

Kadangi iš prigimtinio būtinumo nieko negalima išsiderėti, tai 
ir žmogus, kad ir būdamas laisvas, turi jausti tai, ką gamta liepia 
jausti; destis, ar jam užeina skausmas ar smagumas, jis turi lygia dalia 
neišvengiamai bjaurėtis ar geisti. Čia jis visiškai lygus gyvuliui; juk ir 
stipriausios dvasios stojikas alkį junta taip pat kraupiai ir juo bjaurisi 
taip pat gyvai, kaip ir kirmėlaitė po jo kojomis. 

Bet nuo čia žmogus ir gyvulys ima didžiai skirtis. Gyvulyje geidulį 
bei bodėjimąsi veiksmas lydi tiek pat būtinai, kiek kad jusmą lydi 
įgeidis, o įspūdį — jusmas. Turime tolydinę grandinę, kur kiekviena 
grandis būtinai įkibusi į kitą. Žmoguje yra viena instancija daugiau, 
būtent — valia, kuri, kaip antjuslinė galia, nei gamtos dėsniui nei 
protui nėra pajungta tiek, kad negalėtų visai laisvai rinktis — vienur 
ar kitur pasukti. Gyvulys turi stengtis ištrūkti nuo skausmo; žmogus 
gi gali ryžtis su juo nesiskirti. 

Žmogaus valia yra kilni sąvoka net neatsižvelgiant į moralinį jąja 
naudojimąsi. Jau vien tik valia iškelia žmogų iš gyvuliškumo; o mora- 
linė valia išaukština jį iki Dievybės. Bet prieš imdamas artintis į ją, jau 
jis turi būti atsirišes nuo anojo. Todėl, sutraukius prigimtinio būti- 

numo saitus savyje, net nereikšminguose dalykuose vykdant tiktai 
valią, į moralinę laisvę žingsnis lieka nemažas. 

Gamtos dėsniai galioja iki kol prasideda valia; aniesiems pasilio- 
vus, ima veikti proto dėsniai. Valia čionai yra tarp dviejų instancijų; 
visiškai nuo jos pačios pareina tai, iš katrur jai pasirinkti dėsnius. 
Tačiau ne su abiem instancijomis ji vienaip santykiauja. Kaip gamtos 
jėga, ji nei nuo vienos nei nuo antros nepriklauso; žodžiu sakant, jai 
nereikia paklusti nei vienai nei antrai. Bet ji nėra laisva kaip moralinė 
jėga; vadinasi, proto dėsnių ji privalo klausyti. Rište jos nesuriša 
niekas, bet susieta ji yra su proto dėsniu. Taigi, savo laisve ji tikrai 
naudojasi, kad ir protui prieštaraujamai veikdama; bet ji ja nevertai 
naudojasi, nes, nepaisydama savo laisvės, pasilieka tik gamtos ribose 
ir į potroškio darbą nejįdeda nieko nauja; juk geidulingai norėti yra 
apibrėžčiau geisti. 

Gamtos dėsningumas, einąs iš potroškio, su proto dėsningumu, 
einančiu iš principų, gali tada susikirsti, kai potroškis, sau patenkinti, 
reikalauja veiksmo, prieštaraujančio doros normai. Šiuo atveju 
nepamainoma yra valios priedermė gamtos reikalavimą pajungti proto 
nusprendimui; nes gamtos dėsniai tesaisto lygstamai (reliatyviai), gi 
proto dėsniai — nelygstamai (absoliučiai) ir būtinai. 

Bet gamta pabrėžtinai reikalauja savo teisių. O nedarydama nieko 
savavališkai, ji neatsiima nė vieno savo reikalavimo, kol jis nepaten- 
kintas. Kadangi griežtai būtina yra joje visa — nuo pirmutinės ją 
išjudinančios priežasties iki valios, ties kuria paliauja galioję josios 
dėsniai — tai atgal trauktis ji negali, o turi veržtis prieš valią, nuo 
kurios priklauso jos reikalavimo patenkinimas. Berods, kartais atrodo, 
tarytum ji [gamta|, nebeatsiklaususi valios, savo reikalą betenkin- 
dama, nueina trumpesniu keliu. Ten, kur žmogus polinkio ne tik 
nevaržytų, bet dar jam pavestų iniciatyvą, bebūtų jis tik gyvulys. Bet 
labai abejotina, ar taip galėtų bent kada įvykti; o jei ir galėtų, tai 
kažin, ar ši akloji jo polinkio galia nebus jojo valios nusikaltimas. 

Vadinasi, geidulys trokšta būti patenkinamas; gi valia esti spiria- 
ma jį tenkinti. Bet ji savo lėmimo pradus turi gauti iš proto. Tiktai 
jam leidus arba paliepus, valia tegali ryžtis. Jei ji, prieš sutikdama 
tenkinti polinkio reikalą, tikrai atsiklausia proto, tai ji elgiasi dorai; 
gi tiesiai ryždamasi — elgiasi jusliškai. 

Tad kiek tik juslinė prigimtis pareikalauja ir valią aklu jautulio 
smurtu užklumpa, tiek šiai dera paliepti jai nurimti, iki prabils protas. 
Ar šis nuspręs juslingumo naudai ar nenaudai, tuojau ji to negali 
žinoti. Bet kaip tik todėl be išimties kiekvieną kartą, jautuliui atsira- 

dus, valia turi taip elgtis ir juslinei prigimčiai uždrausti savarankiškai 
veikti. Vien tik tuo, kad sulaužo smurtą geismo, beskubančio pasiten- 
kinti ir benorinčio aplenkti valios instanciją, žmogus tėra savarankiš- 
kas ir teįrodo esąs moralinė esybė, kuri ne tik geidžia arba bodisi, bet 
kuri visuomet savo bodėjimąsi bei geidulį pajungia valiai. 

Bet jau vien atsiklausiant proto apribojama gamta, kuri savo 
pačios srityje yra kompetentinga teisėja ir nenori, kad kokia kita, 
pašalinė instancija, kištųsi į jos nusprendimus. Vadinasi, anas valios 
aktas, kurs geidulio reikalą ištempia į dorovės teismą, iš tikrųjų eina 
prieš prigimtį, nes jis kas būtina, paverčia tuo, kas atsitiktina, ir 
proto dėsniams leidžia nulemti dalyką, kurį tik gamtos dėsniai tegali 
apspręsti ir jau yra apsprendę. Nes tiek grynasis protas, duodamas 
savo moralinius dėsnius, neatsižvelgia į tai, kaip juslinė prigimtis 
priims jo nusprendimus, tiek ir gamta, tą pat darydama, nesirūpina, 
kaip galėtų įtikti grynajam protui. Vienur galioja vienoks, antrur 
antroks būtinumas, kurs nė būtinumu nebūtų, jei protui, ar juslinei 
prigimčiai būtų leista savavališkai ką antrajame pakeisti. Todėl ir 
narsiausioji dvasia, vis tiek, kiek ji prieš juslingumą besispirtų, negali 
paties jausmo, paties geidulio užgniaužti, bet tik šalinti jų įtaką savo 
valios nusprendimams. Polinkį nuginkluoti žmogus gali moralinėmis 
priemonėmis, bet jį numaldyti — vien natūralinėmis. Berods, sava- 
rankiška savo jėga jis gali sukliudyti, kad gamtos dėsniai nevirstų jo 
valiai privalomi, bet pačių tų dėsnių jis nieku būdu nepakeis. 

Tad jautuliuose, ,„kur gamta (polinkis) pirma ima veikti ir sten- 
giasi valią arba visiškai aplenkti, arba ją varu į savo pusę patraukti, 
charakterio dorumas kitaip negali pasireikšti, kaip tik priešindamasis, 
o polinkiui neleisti aprėžti valios laisvės gali tik jį patį aprėždamas"'. 
Vadinasi, jautulys su proto dėsniu sutarti gali vien prieštaraudamas 
gamtos reikalavimams. O kadangi gamta nuo savo reikalavimų neat- 
sisako dėl moralinių pradų, atseit, ir veikia visuomet vienodai, kad 
ir kažin kaip valia su ja besielgtų — tai polinkis ir priedermė, protas 
ir juslingumas čia niekaip negali sutikti; tuo būdu žmogus čionai 
negali veikti visa darniąja, bet vien tiktai protingąja savo prigimtimi. 
Taigi jis šiais atvejais nesielgia nė morališkai gražiai, nes veiksmas 
yra gražus tik polinkiui dalyvaujant, o šis čia greičiau prieštarauja. 
Bet jo elgesys yra morališkai didis, nes didu yra visa tai — ir šita vie- 
na, — kas liudija apie aukštesniosios galios pirmavimą juslinei. 

Tad graži siela jautulyje turi virsti kilnia; tai tikrasis bandytuvas, 
padedąs ją skirti nuo geros širdies, arba pobūdžio (temperamento) 
dorybės. Jei žmogaus polinkis eis tik dėl to išvien su teisingumu, kad 

šis laimingu būdu sutiks su polinkiu, tai įgimtasis instinktas jautulyje 
labai smurtingai ims veikti valią; o kur prireiks aukos, ten ją duos 
moralumas, bet ne juslingumas. Tačiau, jei pats protas — kaip esti 
gražiame charakteryje — polinkį sujungia su priederme ir juslingu- 
mui tiktai leidžia vadovauti, tai jis tučtuojau jam tatai vėl uždraudžia, 
lig tik potroškis ima piktnaudžiauti savo galia. Taip pobūdžio dorybė 
jautulyje nusmunka iki grynojo gamtos padaro; gi gražioji siela tuo 
virsta herojiška ir patampa tyrąja mąstančia esybe. 

Kas potroškį įveikia dvasios jėga, tas yra dvasioje laisvas; orumas 
gi šią laisvę išreiškia juslinėj išvaizdoj. 

Griežtai imant, moralinė jėga žmoguje negali nė kuo įsikūnyti, 
nes negalima juslinės lyties suteikti tam, kas antjusliška. Bet tarpiškai, 
per juslinius ženklus, ji pasidaro prieinama protui, ką tikrai parodo 
žmogaus pavidalo orumas. 

Sukilusį įgimtąjį potraukį, lygiai kaip ir morališkai sujudusią širdį, 
lydi kūno judesiai, kurie iš dalies skubinasi aplenkti valią, iš dalies gi 
yra simpatetiški ir nuo jos visai nepareina. Nes, kadangi nei žmogaus 
jausmas, nei geismas, nei bodėjimasis nepriklauso nuo valios, tai jis 
negali rikiuoti nė tiesiog su tuo surištųjų judesių. Tačiau polinkis 
nesustoja ties grynu geiduliu; skubiai ir staigiai jis stengiasi savo 
tikslą įvykdyti, ir — jei savarankiška dvasia energingai nepasiprie- 
šins — iš anksto pasiglemš net tuos veiksmus, apie kuriuos tiktai valia 
tegali spręsti. Nes savisaugos instinktas be paliovos siekia pasijungti 
valią. Jis ir žmogų nori taip pat neribotai valdyti, kaip ir gyvulį. 

Tad kiekviename savisaugos instinkto įžiebtame žmogaus jautulyje 
yra dviejų rūšių ir dvejopos kilmės judesių: visų pirma, tokių, kurie 
eina stačiai iš jausmo ir todėl jie — nesavaimingi judesiai; paskum, 
tokių, kurie iš esmės privalytų ir galėtų būti savaimingi, kuriuos tačiau 
aklas įgimtasis instinktas laimi nuo laisvės. Pirmieji apreiškia patį 
jautulį ir dėl to būtinai yra su juo surišti; antrieji labiau siejasi su 
jautulio priežastimi ir jo objektu, tad jie ir yra nebūtini ir kintami; 
jie nelaikytini patikimais jo ženklais. Bet kadangi abeji — lig tik 
siekinys yra nulemtas — įgimtajam instinktui yra lygiai būtini, tai 
abejiems ir skirta jautulio išraišką paversti pilnutine bei suderinta 
visybe. 

Jeigi valia yra tiek savarankiška, kad gali už akių bebėgantį įgimtąjį 
instinktą suvaržyti ir prieš jo audringąją galią savo teisę pareikšti, tai 
kad ir išliks visos tos apraiškos, kurias savo paties srityje sužadino 
sujudęs anas instinktas, tačiau stigs tų visų apraiškų, kurias jis sava- 
vališkai norėjo užgriebti iš svetimos jurisdikcijos. Vadinasi, jautulio 

apraiškos nebesutampa. Bet kaip tik tasai jųjų prieštaravimas išreiškia 
moralinę jėgą. 

Sakysime, pastebėjome žmoguje skaudžiausias susijaudinimo 
žymes, priklausančias anai nesavaimingųjų judesių grupei. Bet išpam- 
pus gysloms, raumenims mėšlungiškai išsitempus, balsui paspringus, 
krūtinei išsikėlus, žemutinei kūno daliai įsitraukus, jojo savaimingieji 
judesiai esti švelnūs, veido bruožai laisvi, o akyse ir kaktoje — 
džiugu“. Jei žmogus tebūtų tik juslinė būtybė, tai visi jo bruožai, 
trykšdami iš vieno bendro šaltinio, sutaptų; šiuo gi atveju, be skirtumo 
visi tereikštų skausmą. Bet kadangi rimties bruožai yra sumišę su 
skausmo bruožais, ir kadangi ta pati priežastis negali duoti priešingų 
padarinių, tai šis prieštaravimas įrodo įtaką jėgos, nepriklausančios 
nuo kentėjimo ir nuveikiančios įspūdžius, kuriems pasiduoda juslinė 
prigimtis. Taip tai ramumas kentėjime — kuriuo ir pasireiškia 
orumas — kad ir tik tarpiškai, per išprotį ( Vernuntftschluss), iškelia 
mąstantįjį principą žmoguje ir išreiškia jojo moralinę laisvę. 

"Tačiau ne tik kančioje siauresniąja prasme, tai yra ne tik skaus- 
mingame susigraudinime, bet aplamai visur, kur tik atsiranda stiprus 
geismas, dvasia turi įrodyti savo laisvę, taigi oriai reikštis. Malonus 
susijaudinimas nemažiau reikalauja orumo už kankinantį, juslinei 
prigimčiai abejur stengiantis ponauti; valia ją turi pažaboti. Orumas 
apsprendžia ne jautulio turinį, bet jo lytį; todėl gali atsitikti, kad 
dažnai net turinio atžvilgiu girtini jautuliai, jei žmogus jiems aklai 
pasiduoda dėl orumo stokos, patampa niekšingi ir žemi. O neretai 
nelemti susijaudinimai stačiai iki kilnumo pakyla, jei tik savo lytimi 
parodo, jog dvasia valdo žmogaus jausmus. 

Reikšdama orumą, dvasia su kūnu elgias kaip valdovė, nes ji čia 
turi išlaikyti savo savarankiškumą prieš valdingąjį polinkį, kurs be 
jos žinios nori veikti ir tyko ištrūkti iš po jos jungo. Gi reikšdama 
grakštumą, ji valdo apkančiai (tolerantingai), nes čionai ji pati juslinę 
prigimtį stumia veikti ir neranda pasipriešinimo, kurį reiktų nugalėti. 
Bet tik klusnumas tenusipelno atidos; o griežtumą gali pateisinti tiktai 
spyrimasis. 

Vadinasi, grakštumas glūdi savaimingųjų judesių laisvėje, gi 
orumas — nesavaimingųjų judesių valdyme. Grakštumas prigimčiai, 
vykdančiai dvasios įsakymus, leidžia rodytis laisva; gi orumas dvasiai 
prigimtį pajungia ten, kur pastaroji nori valdyti. Kur tik polinkis 
pirmas pasišauja veikti ir išdrįsta įsikišti į valios darbą, ten šiai nedera 
nė kiek nusileisti, bet, atkakliausiai priešinantis, įrodyti, jog ji yra 

nepriklausoma (autonomiška). Gi kur valia pradeda veikti, o juslinė 
prigimtis paseka ja, tenai ji turi parodyti ne griežtumą, bet apkantą. 
Trumpai tariant, toks yra abiejų žmogaus prigimčių dėsnis; taip jis 
reiškiasi jusliniame pasaulyje. 

Todėl orumas labiau reikalaujamas ir rodomas kentėjime (7404), 
o grakštumas — elgesyje (7005); nes tik kentėjime tepasireiškia sielos 
laisvė ir tik elgimosi būde — kūno laisvė. 

Kadangi orumas išreiškia nepriklausomos dvasios pasipriešinimą, 
kurį ji nukreipia prieš įgimtąjį instinktą, — vadinasi, šis laikytinas 
gaivalu, kuriam reikia priešintis, — tai ten, kur tokio nuveiktino 
gaivalo nėra, jis [orumas] atrodo juokingas; o kur nieko nebeprivalu 
nugalėti — būtų jis niekintinas. Juokiamasi iš komedijanto (vistiek, 
kokio luomo ir laipsnio jis bebūtų), kurs, net paprasta ką darydamas, 
stengiasi oriai atrodyti. Niekinama esti smulki siela, kuri už atliktą 
paprastą priedermę — dažnai tik už susilaikymą nuo niekšybės — 
laukia apmokama orumu. 

Aplamai, iš dorybės reikalaujama ne orumo, o grakštumo. Orumas 
dorybėje randamas savaime; nes ji tik reiškia, kad žmogus valdo savo 
polinkius. Moralines priedermes vykdant, juslingumas bus kur kas 
veikiau varu prispaustas bei nuslopintas — užvis ten, kur jam skaudu 
ko nors išsižadėti. Tačiau, kadangi tobulas žmoniškumo idealas rei- 
kalauja ne kad moralumas su juslingumu kivirčytųsi, bet kad suside- 
rintų, tai tas idealas ne ką tesutinka su orumu, kurs, išreikšdamas 
nesutarimą tarp vieno ir antro, parodo arba ypatingąjį subjekto, arba 
visuotinį žmonijos ribotumą. 

Jei tatai reiškia subjekto ribotumą ir jojo nesugebėjimą veikiant 
polinkį bei priedermę suderinti, tai šis veiksmas visados nustos tiek 
dorinės vertės, kiek jį vykdant prireiks kovos, žodžiu — kiek prireiks 
parodyti orumo. Nes mūsų moralinis spręsmas kiekvieną individą 
seiki padermės saiku; o žmogui atleidžiama vien tai, kas priklauso nuo 
zmogiškumo ribų. 

Bet jei tai reiškia visuotinį žmogaus prigimties ribotumą, ir jei 
priedermės akto nepavyksta suderinti su gamtos reikalavimais, nepa- 
naikinant žmogaus prigimties esmės, tai neišvengiama, kad polinkis 
priešintųs; tik išvydę kovą tegalime spręsti apie pergalės galimumą. 
Vadinasi, mes čia tik laukiame, kad pasireikštų nesantarvė juslinėje 
išvaizdoje, ir mūsų niekas neprivers tikėti dorybe ten, kur nematyti 
žmoniškumo. Tad kur moralinė pridermė liepia taip veikti, kad jusli- 
nis pradas būtinai nukentėtų, tenai matysime rimtumą, ne žaismą; 
čia lengvumas veikiant mus greičiau pykdytų, negu magintų. Tuo 

būdu čionai išraiška bus ne grakštumas, bet orumas. Apskritai, čia 
galioja dėsnis, kad visa, ką žmogus savo žmoniškumo ribose gali 
įvykdyti, turi daryti grakščiai; o visa atlikti oriai, ką darydamas jis 
turi išeiti už savo žmoniškumo. 

Kaip iš dorybės reikalaujame grakštumo, taip iš polinkio — oru- 
mo. Grakštumas atitinka polinkio prigimtį tiek pat, kiek dorybės 
prigimtį — orumas, nes grakštumas savo esme yra jusliškas, palankus 
prigimties laisvumui ir priešingas bet kokiam įtempimui. Šiek tiek 
grakštumo rasi net nekultyvuotame žmoguje, pagautame meilės ar 
kito panašaus jautulio; o kas gali būti grakštesnis už vaikus, kurie 
klauso juslingumo? Kur kas pavojingiau, kad polinkis galų gale ne- 
leistų užviršyti pasyvumui, nuo ko užsloptų dvasios savaimingumas 
ir prasidėtų viso žmogaus suglebimas. Kadangi taurus žmogus polin- 
kiui gali pritarti vien tuo atveju, jei pastarojo kilmė yra morali, tai 
jis visados jungsis su orumu. Todėl mylintysis ir reikalauja, kad jo 
aistros objektas būtų orus. Tiktai orumas jam telaiduoja, jog ne 
reikalas jį prie objekto pririšo, bet kad laisvė jį išsirinko; kad jo ne 
kaip daikto buvo geidžiama, bet kad jisai kaip asmuo yra branginamas. 

Grakštumo reikalaujama iš to, kurs teikia malonės, gi orumo iš 
to, kurs jos gauna. Pirmasis [teikėjas|, norėdamas atsisakyti nuo kitą 
užgaunančios pranašybės, privalo savo nesuiteresuotam elgesiui su- 
teikti malonaus veiksmo lytį, leisdamas čia polinkiui dalyvauti ir 
padaryti taip, kad tarytum iš to jisai laimi. Antrasis [malonės gavė- 
jas], nenorėdamas prisiimtąja priklausomybe savo asmenyje pažeminti 
žmonijos (kurios privilegija yra laisvė), privalo vien atsitiktinį po- 
linkio pasireiškimą pakelti į savo valios aktą ir, gaudamas malonę, ją 
suteikti. 

Klaidą reikia grakščiai pabarti ir oriai ją prisipažinti. Priešingai 
apgręžus (oriai pabarant ir grakščiai prisipažįstant|, atrodytų, tary- 
tum viena pusė per stipriai junta savo pranašybę, o antroji per 
silpnai — savo nevertumą. 

Norėdamas, kad jį kas mylėtų, tegu stiprusis savo pranašumą 
grakščiai sušvelnina. Norėdamas, kad jį kas gerbtų, tegu silpnasis savo 
negalią orumu gelbsti. 

Kadangi grakštumas su orumu turi katras savo skirtingą reiškimosi 
sritį, tai juodu nešalina vienas antro — nei tame pačiame asmenyje, 
nei toje pačioje jo būsenoje. Veikiau yra taip, kad orumas per grakš- 
tumą tampa įtikimas, o grakštumas per orumą įgyja vertės. 

Rodos, kad jau vienas orumas, kur tik jį berastume, įrodo, jog 
geiduliai bei polinkiai yra šiek tiek suvaržyti. Bet ar tai, ką mes susi- 
valdymu laikome, neina greičiau iš jausenos bukumo (kietumo), ir 
ar tai, kas pažaboję laiko prigimtį, tikrai yra moralinė saviveikla, o ne 
kokio kito jautulio persvara, žodžiu sakant, koks nors tyčiomis įsitem- 
pimas, — tatai tegali neabejotinai parodyti tik su tuo surištas grakš- 
tumas. Tad šis liudija apie sielos rimtį, darną ir širdies jautrumą. 

Taip pat ir vienas grakštumas teįrodo, jog žmogus jautrus ir jo 
jausmai darnūs. Bet kad ne iš dvasios silpnumo eina juslinei prigim- 
čiai tokia laisvė ir kiekvienam įspūdžiui atsiveria širdis, ir kad mora- 
linis pradas šitaip suderino jausmus (bei jusmus), — tai vėl mums 
tegali laiduoti vien su tuo susijęs orumas. Taigi tik orumu tesilegali- 
zuoja subjektas kaip savarankiška jėga; o jei valia nesavaimingųjų 
judesių nevaržomumą pažaboja, tai ji įgalina suprasti, jog savaimin- 
gųjų judesių laisvei tik leidžiama reikštis. 

Dar archiktektoninio gražumo sustiprintam, grakštumui viename 
asmenyje susijungus su jėgos remiamu orumu, turėtume atbaigtą 
žmoniškumo išraišką; pagrįsta ji būtų dvasių pasaulyje ir išteisinta 
juntamajame pasaulyje. Abiejų dėsnių šaltiniai čia taip arti susieina, 
jog jųjų ribos susilieja. Švelniai nušvitusių lūpų šypsenoj, maloniai 
gaiviame žvilgsnyje, linksmoje kaktoje užteka proto laisvė; tauriame 
veido didingume, kilniai atsisveikindamas, nusileidžia gamtos būtinu- 
mas. Pagal šį žmogaus gražumo idealą vaizdavo senieji; tatai parodo 
dieviškas Niobės paveikslas, Belvederio Apollonas, sparnuotasis 
Borghesų Genijus ir Mūza Barberinių rūmuose. 

Kur gracija ir orumas susijungę, ten pakaitomis esame pritrau- 
kiami bei atstumiami; traukiama dvasia, stumiama — juslinė pri- 
gimtis. 

Orumas mums primena pavyzdį, kaip moralinis pradas pasijungia 
juslinį; juo sekti mums liepia proto dėsnis, kurs tačiau prašoksta mūsų 
fizines išgales. Nesantarvė tarp prigimties reikalo ir to dėsnio reikala 
vimo — mes juk pripažįstame, kad jis mums galioja — sužadina ir 
įtempia juslingumą bei prikelia jausmą, vadinamą pagarba, kurs nėra 
atskiriamas nuo orumo. 

Gi grakštume, kaip ir gražume aplamai, protas randa, kad jo rei- 
kalavimas yra juslinėj srity įvykdytas; netikėtai vieną iš savo idėjų jis 
pamato įkūnytą juslinėje lytyje. Šis nelauktas atsitiktinio gamtos reiš- 
kinio ir būtinojo proto reikalavimo sutapimas sužadina džiugaus 
pritarimo jausmą (pasimėgimą), kurs juslę atlaisvina, o dvasią 
atgaivina ir užima. Tuomet juslinis objektas pasidaro patraukus. Šį 

patraukumą mes vadiname įtaikumu — meile; tai jausmas, neatski- 
riamas nuo grakštumo ir grožio. 

Magoje (ne žavume, bet gašlioje magoje — akstine) juslei sutei- 
kiama juntamoji medžiaga, kuri žada atpalaiduoti nuo reikalo, t. y. 
siūlo smagumą. Tad juslinei prigimčiai stengiantis pasiekti juslinį 
objektą, gimsta geidulys; šis jausmas įtempia juslę, bet suglebina 
dvasią. 

Kai dėl pagarbos, tai jinai nusilenkia savo objektui; kai dėl 
meilės, tai ji linksta į savąjį, kai dėl geidulio, tai jis meste metasi 
į savo objektą. Pagarbos objektas yra protas, o subjektas — juslinė 
prigimtis. Meilės objektas yra juslinis, o subjektas — moralinė pri- 
gimtis. Geidulio ir objektas ir subjektas yra jusliniai. 

"Taigi tik meilė tėra laisvas jausmas, nes jos šaltinis teka iš pačios 
laisvės, iš dieviškosios mūsų prigimties. Čia ne tai, kas menka ir žema, 
lyginasi su tuo, kas didu ir aukšta; nesilygina juslė, kuri į proto 
dėsnį svaigulingai žvelgia aukštyn. Tik tai, kas nelygstamai didu, 
tenusivokia, kad yra grakštumo bei gražumo apraiškose pamėgdžio- 
jama, o dorovinėse — patenkinama. Tai pats įstatymleidys — Dievas 
mumyse, savo paties paveikslu žaidžiąs jusliniame pasaulyje. Todėl 
jausla išsiskleidė meilėj, o įtempta ji buvo pagarboj. Čia juk nėra, kas 
ją aprėžia, nes to, kas nelygstamai didu, nepranokia niekas; o juslinis 
pradas, kurs tik vienas tegalėtų tai aprėzžti, grakštumo bei gražumo 
apraiškose sutampa su dvasios idėjomis. Meilė yra nusileidimas, 
o pagarba — užkopimas. Todėl blogasis nieko negali mylėti, nors ir 
daug ką yra priverstas gerbti; todėl gerasis nedaug ką gali gerbti, ko 
jis vienkart nemyli. Grynoji dvasia gali tik mylėti, ne gerbti; gi juslinė 
prigimtis gali tiktai gerbti, bet ne mylėti. 

Kai juntąs savo kaltę žmogus amžinai bijosi, ar jusliniame pasau- 
lyje nesusitiks jo viduje gyvenančio įstatymleidžio, ir savo priešu laiko 
visa, kas didu, gražu ir šaunu, tai gražiai sielai nėra saldesnės laimės, 
kaip matyti už savęs atvaizduota, arba įkūnyta tai, kas joje šventa, ir 
jusliniame pasaulyje apglėbti savo nemirštamą draugą. Meilė yra 
vienkart tai, kas didžiadvasiškiausia, ir tai, kas savanaudiškiausia 
gamtoje; pirma dėl to, kad ji iš savo objekto negauna nieko, o ati- 
duoda jam visa, nes grynoji dvasia gali tiktai duoti, bet ne imti; antra 
dėl to, kad tai, ko savo objekte ieško ir ką brangina, visuomet yra 
tiktai ji pati. 

Bet kaip tik dėl to, kad mylintysis iš mylimojo gauna tik ką pats 
jam yra davęs, tai dažnai šitaip įvyksta, kad pirmasis jam duoda, ko 

iš jo nėra gavęs, Išorinė juslė tariasi matanti, ką vien vidujinė regi; 
karštas troškimas virsta tikėjimu, ir mylinčiojo perteklius pridengia 
mylimojo neturtą. Todėl meilė ir tiek daug prigaudinėjama, kas pa- 
garbai bei geiduliui retai tepasitaiko. Kol vidujinė juslė svaigina 
išorinę, tol trunka ir palaimintieji burtai platoniškosios meilės, kuriai 
ligi nemirtingųjų džiaugsmo bereikia tik trūkmės. Bet lig tik vidujinė 
juslė nebepakiša išorinei savųjų vaizdų, — ši beregint išeina į priekį 
ir reikalauja, kas jai pridera — medžiagos. Dangiškosios Veneros už- 
žiebtąja ugnimi ima naudotis žemiškoji, o įgimtasis potraukis už ilgą 
jojo nepaisymą neretai atsikeršija juo neribotesniu viešpatavimu. 
Kadangi juslinis pradas niekuomet nesti apgaunamas, tai jis akiplėšiš- 
kai sunaudoja savo pranašybę prieš savo tauresnįjį varžovą ir įsidrąsi- 
nęs teigia, kad jis ištesėjęs tai, ko nedavė įkvėptas užsidegimas. 

Orumas meilei neleidžia geiduliu pavirsti. Grakštumas apsaugoja, 
kad pagarba netaptų baime. 

Tikrasis gražumas bei grakštumas niekados neturi kurstyti geidu- 
lio. Kur šis įsikiša, ten arba objektas negana orus, arba stebėtojo jau- 
sena nepakankamai dora. 

Tikroji didybė niekuomet neprivalo bauginti. Kur yra baimės, ten 
gali būti tikras, kad arba objektas nepakankamai skoningas bei gra- 
cingas, arba stebėtojo sąžinė negryna. 

Berods, maga, grakštumas bei gracija paprastai minimi ta pačia 
prasme; tačiau šie žodžiai nėra, arba bent neturėtų būti vienareikšmiai, 
nes jais žymimąją sąvoką galima įvairiopai apibrėžti; tam praverčia ir 
skirtingi žodžiai. 

Yra gaivinančioji ir raminančioji gracija. Pirmoji susiliečia su 
jusline maga; o šia pasimėgimas, orumo nemalšinamas, gali veikiai 
geiduliu virsti. Šią graciją vadinsime maga. Pervargęs žmogus nebegali 
išsijudinti savo vidujinėmis jėgomis; stengiantis atgauti savo papras- 
tąjį vikrumą, tenka medžiagos priimti iš šalies ir pamažu miklinti 
vaizduotę, skubiai pereidinėjant iš jausmo į veiksmą. To šis žmogus 
gauna bendraudamas su magiu asmenim, kurs nugludusią jo vaizduo- 
tės jūrą savo šneka bei žvilgsniu sujudina. 

Raminančioji gracija yra artimesnė orumui, nes ji reiškiasi mal- 
šindama neramius judesius. Į ją kreipiasi įtemptas žmogus; įsidūkusi 
sielos audra nuščiūva prie jos rimtimi kvėpuojančios krūtinės. Ją va- 
dinsime grakštumu. Su maga lengvai rišasi kvatojimas ir juokas ir 
geliančios patyčios, gi su grakštumu — gailestingumas ir meilė. Išner- 
vintas Solimanas galų gale kamuojasi Rokselanos pinklėse, kai 

siautėjanti Othello dvasia užsiliūliuoja prie švelnios Desdemonos 
krūtinės. 

Bet ir orumą galima įvairiaip sulaipsniuoti. Ten, kur jis artimas 
grakštumui ir gražumui, bus taura, o kur liečiasi su baisumu — 
didybė. 

Kilniausiasis grakštumas yra žavingumas; kilniausiasis Oru- 
mas — majestotingumas. Žavingume mes tarytum netenkame savęs ir 
išsilydome objekte. Aukščiausias laisve gėrėjimasis susieina su visišku 
jos netekimu; o dvasios girtumas — su juslinio smagumo svaiguliu. Gi 
majestotingumas mums iškelia dėsnį, verčiantį mus į save pačius 
įžvelgti. Mes nudelbiame akis žemyn prieš Dievo esamumą, pamiršta- 
me visa aplinkui ir nebejaučiame nieko kito, be sunkiosios savo pačių 
būvio naštos. 

Majestotinga yra tik tai, kas šventa. Jei tam mums gali žmogus 
atstovauti, tai jis — majestotingas; jei gi mūsų keliai nepaklunsa, tai 
bent dvasia sukniubs prieš jį. Bet lig tik jos pagarbintame objekte 
atsiras kad ir mažiausia žmogiškos kaltės dėmelė — tuojau ji vėl 
atsikels; nes niekas, kas tik sulyginamai tėra didis, nestengia perblokšti 
mūsų drąsos. 

Viena galybė, kokia ji bebūtų baisi ir beribė, dar neteikia majes- 
totingumo. Galybė imponuoja tik juslinei būtybei; majestotingumas 
turi atimti dvasiai laisvę. Žmogaus, galinčio man mirties sprendimą 
surašyti, dėlto dar nelaikiau majestotingu — jei bent pats esu, kas 
turiu būti. Jojo pirmenybė prieš mane dingsta, vos tik aš to panoriu. 
Tačiau, kas man savo asmeny įkūnija grynąją valią — tam, jei būtų 
galima, aš lenkčiaus ir būsimuos pasauliuos. 

Grakštumas ir orumas yra perdaug vertingi, kad tuštybė bei pai- 
kumas nesusigundytų juos mėgdžioti. Bet tam yra tik vienas kelias, 
būtent, mėgdžioti jauseną, kurią anie išreiškia. Visa kita yra bezdžio- 
navimas, o tai iš perdėjimo matyti. 

Kaip kad iš apsimesto kilnumo gimsta pompastas, o iš apsimestos 
tauros įmantrumas, taip iš dirbtinio grakštumo — čiaupymasis, o iš 
dirbtinio orumo — pastiręs puošnumas bei pasipūtimas. 

Tikrasis grakštumas vien nusileidžia ir pasitinka; gi suktasis — 
ištirpsta. Tikrasis grakštumas tik tausoja savaimingojo judesio prie- 
mones ir be reikalo nenori per daug varžyti gamtos laisvės; suktasis 
nemoka valios įrankiais tinkamai naudotis; o bijodamas sustingti bei 
nerangus tapti, verčiau šiek tiek išsižada judesio tikslo, arba jį stengiasi 
aplinkkeliais pasiekti. Kai negrabus šokėjas, menuetą šokdamas, plūšia, 
tarytum malūno ratą sukdamas, o rankomis ir kojomis raižo tokius 

aštrius kampus, lyg čia reikėtų geometrinio tikslumo, tai kreivalius 
šokėjas žingsniuos taip atsargiai, tarsi baimydamasis aslą paliesti, 
o rankomis ir kojomis mostiguos vingrias linijas, kad ir negalėdamas 
atitrūkti nuo vietos. Antroji giminė, kuri ypačiai pasižymi tikruoju 
grakštumu, dažnai ir suktojo nevengia; tačiau pastarasis niekur skonio 
neužgauna tiek, kiek ten, kur jis geidulio meškere patampa. Tikrai 
gracinga šypsena virsta kraupia mina; toks žavingai gražus akių 
žaismas, žybsint iš jo tikram jausmui, tampa kažin kaip iškreiptas; 
tarpiai kyląs ir nusileidžiąs balsas, toks paveikus nemelagingojoj 
burnoj, pasidaro tyčia drebinamas skambesys, o visa moters magos 
muzika — apgaulinga tualetine įmantrybe. 


Jei teatruose bei šokių salėse yra progos stebėti suktąjį grakštumą, 
tai dažnai ministrų kabinetuose bei mokslininkų studijų kambariuose 
(ypačiai aukštosiose mokyklose) paranku tirti suktąjį orumą. Jei 
tikrasis orumas tenkinasi neleisdamas jautuliui įsivyrauti, o įgimtąjį 
potraukį aprėžia tik ten, kur jis ketina viešpatauti nesavaimingie- 
siems judesiams, tai suktasis orumas geležiniu skeptru valdo ir savai- 
minguosius judesius, nuslopindamas moralinius, kurie tiesiajam oru- 
mui yra šventenybė, ir lygiai kaip ir jusliniuose veido bruožuose išgeso 
visą mMiminį sielos žaismą. Jis yra ne tik besipriešinančiai prigimčiai 
griežtas, bet kietas ir klusniajai. Savo juokingosios didybės siekia pa- 
sijungdamas prigimtį, o kur to negali — nuslėpdamas ją. Tarsi siekte 
būtų prisiekęs neapkęsti viso, kas tik prigimtimi vadinasi. Susisupa 
ilgais raukšlingais apdangalais, paslepiančiais visą žmogaus nuaugimą. 
Suvaržo sąnarių judesius, naudodamasis įkyriu, benaudžiu kosmetikos 
aparatu. Nusikerpama net plaukai — norint gamtos dovaną pakeisti 
dirbtiniu krapaliojimu. Tiesusis orumas, kurs ne pačios prigimties, bet 
tik rupiosios gėdinasi, lieka laisvas ir atviras net ten, kur yra per re- 
zervuotas (susilaikąs); jo akyse žėri jausmas, o džiugi, tyli dvasia 
rimsta raiškingoj kaktoj — priešingai dirbtiniam išpūstumui, kurs ją 
suraukšlėja. Šis yra užsidaręs ir mįslingas, ir it komedijantas rūpestin- 
gai saugo savo bruožus. Visi tokio žmogaus veido raumenys įsitempę, 
bet koks išraiškos tiesumas bei natūralumas — dingę; visas šis 
žmogus — tarsi užlipdytas laiškas. Tačiau suktasis orumas ne visuo- 
met neteisus, aštriai sudrausmindamas savo mimikos žaismą — nes 
šis galėtų daugiau apsakyti, negu norėtum, kad kas žinotų; tai atsar- 
gumas, kurs, beje, nereikalingas tikrajam orumui. Pastarasis tik 
prigimtį užvaldo, nenuslėpdamas jos; gi suktajame prigimtis dar juo 
galingiau valdo viduje, būdama iš paviršiaus spaudžiama. 

LAOKOONAS 
arba 


APIE TAPYBOS IR POEZIJOS RIBAS 


G. E. LESSINGAS 


"Vi XA TpUTOUG piTOEOS Ota- 
GEUOUSL, 

„ĮJiedvi] skiriasi medžiaga ir pa- 
mėgdžiojimo būdais.“ 

Plutarchas (veikale: „Karais 
garsesni atėniečiai, ar išmintim)“. 


PRATARMĖ 


Švelniai mokėta jausti to žmogaus, kurs pirmas lygino tapybą su 
poezija, kurį abu tuodu menu vienodai veikė. Jis juto, kad abu priar- 
tina mums čia pat nesamus daiktus, iliuziją versdami tikrove; abu 
prigaudinėja, ir abiejų prigaudinėjimas mums patinka. 

Kitas stengėsi įsiskverbti to pasimėgimo vidun ir rado, kad abiem 
atvejais jisai trykšta iš to paties šaltinio. Grožis, kurio sąvoką mes visų 
pirma atsiejame (abstrahuojame) nuo kūninių daiktų, turi bendras 
taisykles, pritaikomas didesniam dalykų skaičiui: veiksmams, min- 
tims, lygiai kaip ir lytims. 

Trečias, bemąstydamas apie tų bendrųjų taisyklių vertę ir su- 
skirstymą, pastebėjo, kad vienos labiau valdo tapybą, kitos labiau 
poeziją; taigi, kad pastaruoju atveju poezija gali tapybai padėti paaiš- 
kinimais bei pavyzdžiais, pirmuoju gi — tapyba poezijai. 

Pirmasis buvo mėgėjas, antrasis filosofas, tretysis — meno kritikas. 


Anuodu abu negalėjo lengvai suklysti nei savo jausme, nei išva- 
dose. Gi daugumas meno kritiko pastabų remiasi teisingu pritaikymu 
atskiram atvejui; ir nuostabu būtų, jei tasai pritaikymas visuomet 
būtų buvęs įvykdomas taip atsargiai, kad tarp tų dviejų menų išliktų 
pastovi pusiausvyra, nes vieną išmaningą meno kritiką atitiko pen- 
kiasdešimt užsidegėlių. 

Jei Apellas ir Protogenas savo dingusiuose raštuose apie tapybą 
jos taisykles patvirtino ir paaiškino jau nustatytomis poezijos taisyklė- 
mis, tai tikrai galima manyti, jog tai buvo padaryta taip nuosaikiai bei 
tiksliai, kaip kad mes ir šiandien matome Aristotelį, Ciceroną, Ho- 
racijų, Kvintilijaną savo veikaluose taikančius tapybos principus bei 
patyrimus iškalbingumui ir poezijai. Senųjų yra nuopelnas neteikti nė 
vienam dalykui nei per daug, nei per maža reikšmės. 


Bet mes, naujųjų laikų žmonės, daugeliu atvejų tariamės toli juos 
pražengę, mažuosius jų pasivaikštinėjimų takelius pavertę vieškeliais, 
kad ir trumpi bei aiškūs vieškeliai dėl to pavirstų takais, vedančiais 
per tyrlaukius. 


Žinoma, per akivaizdžios graikiškojo Voltaire'o [Simonido| anti- 
tezės, kuri sako, kad tapyba esanti nebylė poezija, o poezija — 
kalbanti tapyba, nerasi nė viename vadovėly. Buvo tai atsitiktinė 
mintis, kokių Simonidui nemaža ateidavo; jos teisingoji dalis tokia 
yra aiški, jog tai, kas joje lieka neapibrėžta ir klaidinga, galima laikyti 
nepastebėtina. 


Be abejonės, senieji negalėjo to nepastebėti. Simonido posakį 
rišdami tik su tų dviejų menų poveikiu, jie nepamiršo įsakmiai pažy- 
mėti, kad, tegu tas poveikis ir visiškai panašus, juodu vis dėlto skiriasi 
tiek pagal objektus, tiek pagal pamėgdžiojimo būdą. 


Tačiau naujausieji meno kritikai iš anojo tapybos ir poezijos 
sutikimo — tarytum graikai tarp jų nebūtų matę skirtumo — prasi- 
manė kvailiausius pasauly dalykus. Arba jie įspraudžia poeziją 
į siaurus tapybos rėmus, arba vėl leidžia tapybai apimti visą plačiąją 
poezijos sferą. Visa, kas vienai teisinga, leistina esą ir antrai; visa, kas 
vienoje patiktina ar nepatiktina, būtinai ir antroje turį būti patiktina 
ar nepatiktina. Ir, persiėmę ta mintimi, įtikinamiausiu tonu jie tauškia 
lėkščiausius sprendimus, uidami poetą ar tapytoją už jų vienodo 
siužeto veikaluose rastus, klaidomis apšauktus, nuo vienas antro nu- 
krypimus, priskirdami ar vienam ar antram iš jų tą netikumą — 
nelygu, poezijai ar tapybai jie turi daugiau skonio. 

Juk šitoji šunkritikė suklaidindavo net pačius menininkus. Jinai 
poezijoje sukėlė vaizdavimo gobšumą, o tapyboj — alegorijavimą, no- 
rėdama anąją paversti kalbančiu paveikslu, iš tikrųjų nežinodama, ką 
ji gali ir turi tapyti, o šitąją [tapybą] nebyliu eilėraščiu, nepagalvo- 
dama, kiek ji moka išreikšti bendrąsias sąvokas, nenutoldama nuo jos 
paskirties ir netapdama savavališka rašliava. 

Stoti prieš tokį netikusį skonį ir tuos nepagrįstus sprendimus yra 
svarbiausias šių straipsnių kėslas. 

Dar primenu, kad tapybos vardu vadinu, aplamai, vaizduoja 
muosius menus, lygiai kaip nesu priešingas, poezijos vardą vartodamas, 
šiek tiek atsižvelgti ir į kitus menus, kurių mėgdžiosena yra progre- 
syvi [su laiku surišta]. 

Bendra teigiama didžiųjų graikų tapybos bei skulptūros kūrinių 
žyme ponas Winckelmanas laiko taurų paprastumą ir tylią didybę, 
tiek povyzos, tiek ir išraiškos atžvilgiu. ,,Tarytum jūros gelmė, — sako 
jis*:, — kuri visados pasilieka rami, kad paviršius ir kažin kaip 
šėltų — lygiai tokia pat didelė bei ori siela matyti ir graikiškųjų 
figūrų išraiškoj visose aistrose. 

„Tokią sielą matome Laokoono veide, ir ne tik viename skaudžiau- 
siai kenčiančiojo veide. Tasai skausmas, kurs reiškiasi iš visų kūno 
raumenų ir sausgyslių, ir kurį pats — nekreipdamas dėmesio į veidą 
bei kitas dalis — nusimanai juntąs, žvelgdamas net į žemutinę, skaus- 
mingai atitrauktą dalį; tačiau tasai skausmas, sakau, neišsimuša jokiu 
įsiutimu veide, nei visoje pozoje. Jisai nekelia jokio baisaus riksmo, 
kokį Vergilijus apie savąjį Laokooną dainuoja; burnos praviruma 
neleidžia to manyti. Yra tai daugiau baimingas ir suspaustas vaitoji- 
mas, kokį jį Salodetas*? aprašo. Kūno skausmas ir sielos didybė — 
vienodai paskirstyti ir, sakytum, atsverti visoj figūros sąrangoj. Lao- 
koonas kenčia, bet jisai kenčia kaip Sofoklo Filoktetas: jo nelaimė 
pasiekia mūsų sielą, ir mes trokštame taip, kaip ir šis didysis žmogus, 
galėti pakelti nelaimę. 

„Tokia taip didelės sielos išraiška eina kur kas toliau už tai, kas 
gražu pačioje gamtoje. Menininkas turėjo pats savyje jausti dvasios 
stiprybę, kurią jis įspaudė į savo marmurą. Graikija turėjo menininkų 
ir pasaulio išminčių viename asmenyje ir daugiau, negu vieną Metro- 
dorą“*. Išmintis padavė ranką menui, figūroms įkvėpdama daugiau, 
negu paprastas sielas, ir t. t.“. 

Čia pagrindan padėtoji pastaba, kad Laokoono veide skausmas 
nesireiškiąs su tuo pat įniršimu, kokio jo lauktume, dėl jo stiprumo, 
visiškai yra teisinga. Negali nuginčyti ir to, kad kaip tik čia, kur pu- 
sėtinas žinovas turėtų pasakyti menininką pasilikus žemiau gamtos, 
nepasiekus tikrojo skausmo patetiškumo, kad, sakau, kaip tik iš čia 
ypatingai spindi jo išmintis. 

Laokoono grupė. 





Tik dėl priežasties, kurią ponas Winckelmanas priskiria tai išmin- 
čiai, dėl bendrumo taisyklės, kurią jis iš tos priežasties išveda, aš drįstu 
būti kitokios nuomonės. 

Prisipažįstu, kad niekinąs skersakiavimas, jo nukreiptas į Vergi- 
lijų, mane, visų pirma, nustebino; o paskum, nustebino palyginimas su 
Filoktetu. Nuo čia noriu pradėti ir savo mintis dėstyti ta tvarka, kuria 
jos manyje plėtojasi. 

„„Laokoonas kenčia kaip Sofoklo Filoktetas''. Kaip gi šis kenčia! 
Keista, kad jo kančios mums tokį skirtingą įspūdį padarė. 

Šauksmas yra natūralus kūno skausmo išreiškimas. Homero 
sužeisti kariai neretai griūva ant žemės rėkdami. Sužeista Venera 
garsiai klykia?* ne dėl to, kad ją, kaip lepią gašlumo dievaitę, tuo 
riksmu įvaizdavus, bet veikiau dėl to, kad kenčiančiai prigimčiai 
atidavus, kas jai priklauso. Nes ir patsai geležinis Marsas, pajutęs 
Diomedo ietį, rėkia taip baisiai, kad tarytum rėktų dešimtis tūkstančių 
įdūkusių karių — jog net abi kariuomenės nusigando“. 

Kad ir kažin kiek Homeras savo didvyrius iškėlė viršum žmogiš- 
kosios prigimties — vistiek jie visados liko jai ištikimi, kai prireikė 
išreikšti skausmų bei įžeidimų jausmus riksmu ar ašaromis, arba 
keiksmais. Savo darbais jie yra aukštesnės rūšies kūriniai, savo juti- 
mais — tikri žmonės. 

Žinau, mes, vėlesnių ir išgudrėjusių laikų išdailinti europiečiai, 
geriau sugebame valdyti savo burną ir akis. Mandagumas ir padoru- 
mas draudžia rėkti ir ašaroti. Veiklus pirmųjų nekultyvuotųjų pasaulio 
amžių narsumas mūsų metu virto kenčiančiu. Tačiau ir mūsų pačių 
protėviai pastaruoju atveju buvo didesni, negu pirmuoju. Bet mūsų 
protėviai buvo barbarai. Prikąsti visus skausmus, į mirties smūgį 
žvelgti tiesiai nesumirktelėjus, nuo gyvačių įkandimo juokian- 
tis mirti, nei savo nuodėmių, nei mieliausio draugo netekimo neap- 
raudoti — yra senojo šiaurietinio didvyriškumo bruožai. Palnatokas 
išleido savo jomsburgiečiams įstatymą, liepiantį nieko nebijoti ir net 
baimės žodžio neminėti. 

Ne taip buvo su graiku! Jis jautė ir bijojosi; reiškė savo skausmą ir 
nuliūdimą; nesigėdino nė viena žmogiška silpnybe, bet nė viena jų 
neturėjo sulaikyti jo kelyje į garbę ir į savo priedermių atlikimą. Kas 
barbarui ėjo iš laukinumo ir užsigrūdinimo, tai jam tapo principais. 
Heroizmas jame tūnojo, kaip kvarce paslėptos kibirkštys, kurios 
ramiai glūdi, iki jų kokia išorinė jėga mnepabudina ir neatima iš 
akmens jo skaidrumo bei šaltumo. Barbaro heroizmas buvo šviesi, 
ryjanti liepsna, kuri nepaliaujamai siautėjo ir naikino jame kiekvieną 

gerą savybę, mažų mažiausia, užtamsino ją. — Jei Homeras trojiečius 
į kautynes veda įdūkusiai šaukiančius, o graikus ryžtingai tylius, tai 
aiškintojai labai gerai mato, kad poetas tuo anuos norėjo parodyn 
esant barbarus, šiuos gi — jau išprotėjusias tautas. Mane stebina, kaip 
jie kitoje vietoje nepastebėjo panašaus būdingo priešingumo““. Priešų 
kariuomenės sutarė paliaubas; jos užimtos savo mirusiųjų deginimu, 
kur abiejose pusėse neapsieinama be graudžių ašarų; ,,karštas ašaras 
liedami''*". Bet Priamas uždraudžia savo trojiečiams verkti; ,,„Bet 
uždraudė verkti didvyris Priamas''**. „Jis jiems draudžia verkti, — 
sako [Anna] Dacier, — nes yra susirūpinęs, kad jie per daug nesu- 
minkštėtų ir rytą mažiau drąsūs neitų į kovą“. Gali būti; tačiau aš 
klausiu: kodėl tik Priamas tuo rūpinasi? Kodėl ir Agamemnonas ne- 
draudžia to pat savo graikams? Poeto čia dedamoji prasmė yra kur 
nors giliau. Jis nori mums parodyti, kad tik išprusęs graikas gali 
vienkart ir verkti ir narsus būti, gi kai toks norėdamas būti neišprusęs 
trojietis, turi pirmiau savyje užgniaužti visą žmoniškumą. 


SAS pa as S S A o verkti 
Pats aš labai pripažįstu, minėdamas tuosius, kurieji 
Žuvo mums brangūs, nelaimę ir piktą likimą sutikę, — 


leidžia jis kitoje vietoje?? protingam išmintingojo Nestoro sūnui sakyti. 

Įsidėmėtina, kad tarp nedaugelio mums iš senovės užsilikusiųjų 
tragedijų yra dvi, kuriose kūno skausmas yra ne pati mažoji dalis 
nelaimės, ištikusios kenčiantį didvyrį. Be Filokteto, turime dar Mirš- 
tantį Heraklą. Ir šiam Sofoklas leidžia skųstis, spiegti, verkti ir rėkti. 
Reikia padėkoti mūsų doriesiems kaimynams [prancūzams], tiems 
padorumo maestrams, kad dabar spiegiąs Filoktetas, rėkiąs Heraklas 
pasidarė juokingiausi ir nepakenčiamiausi asmenys scenoje. Rodos, 
vienas iš jų naujausiųjų poetų“? išdrįso pasirinkti Filoktetą. Bet ar 
jis galėjo išdrįsti parodyti jiems [prancūzams| tikrąjį Filoktetą? 

Yra net ir Laokoonas dingusiųjų Sofoklo veikalų tarpe. O kad 
mums likimas būtų išsaugojęs ir tą Laokooną! Iš kai kurių senųjų 
gramatikų trumpų paminėjimų negalima spręsti, kaip poetas tą 
medžiagą dorojo. Man tik tiek yra aišku, kad jis Laokooną ne stojiš- 
kiau bus atvaizdavęs už Filoktetą ir Heraklą. Visa, kas stojiška, nėra 
teatrališka; ir mūsų gailestingumas visuomet pastovus yra tokiam 
kentėjimui, kurį išreiškia mus dominąs asmuo. Kai matai jį didžia- 
dvasiškai pakeliantį savo nelaimę, tai toji didi siela, berods, sukelia 
mūsų nusistebėjimą; tačiau nusistebėjimas yra šaltas susijaudinimas, 

kurio neveiklumas šalina kiekvieną kitą šiltesnę aistrą, lygiai kaip ir 
kiekvieną kitą aiškų vaidinį. 

O dabar aš einu prie savo išvedžiojimų. Jei tiesa, kad riksmas, 
juntant kūno skausmą, ypač pagal seną graikų mąstyseną, iš tikrųjų 
derinasi su didžia siela, tai tokios sielos išraiška negali būti kalta to, 
kad, neatsižvelgiant į tai, menininkas savo marmure nenori pamėg- 
džioti tojo riksmo. 

Priežastis čia turi būti kita, kodėl jis šioje vietoje išsiskiria su savo 
varžovu, poetu, kurs šį riksmą su ramia sąžine išreiškia. 


II 


Te sau būnie pasaka ar istorija, kad vaizduojamajame mene 
pirmąjį bandymą padariusi meilė: tiek jau yra tikra, kad ji nenuilsda- 
ma vedžiojo senovės didžiųjų kūrėjų ranką. Nes jei dabar tapyba, 
visa savo apimtimi, yra aplamai menas, vaizduojąs kūnus plokštumoj, 
tai išmintingasis graikas buvo jai nubrėžęs kur kas siauresnes ribas, 
aprėždamas ją gražių kūnų vaizdavimu. Graikų menininkas nieko 
kito nevaizdavo, kaip tik tai, kas gražu. Net paprastoji, žemesniųjų 
rūšių grožybė buvo jam atsitiktinis siužetas, gudinimasis, poilsis. Paties 
daikto tobulumas turėjo kūriny žavėti. Jis buvo per didis iš savo 
žiūrovų reikalauti, kad jie tenkintųsi vienu tik šaltu pasimėgimu, 
plaukiančiu iš atitaikyto panašumo, iš menininko parodyto sumanu- 
mo. Jo mene jam nebuvo nieko mieliau, neatrodė jam niekas tauriau 
už Meno galutinį tikslą. 

„Kas panorėtų tave nutapyti, jei niekas tavęs matyti nenori!" — 
sako vienas senas epigramininkas*! apie kažin kokį labai nedailiai nu- 
augusį žmogų. Tūlas iš naujesniųjų menininkų pasakytų: ,„Būk koks 
nori nenuaugęs — aš vis tiek tave nutapysiu. Tegu niekas į tave pasi- 
žiūrėti nenori — į mano paveikslą vis dėlto noriai žiūrės; ne tiek, kiek 
jisai tave atvaizduoja, bet tiek, kiek tai yra įrodymas mano meno, 
kurs sugeba tokią bjaurybę taip panašią atkurti". 

Rodos, kad palinkimas į tokį prabangų gyrimąsi vienais sugebėji- 
mais, kurių neištaurina jų objektų vertumas, yra per natūralus, kad 
ir graikai būtų neturėję savo Pausono ir savo Pireiko. Kur čia neturės; 
bet jie pritaikė jiems griežtą teisingumą. Pausonas, kurs ne tik mėgo 
ir paprastosios gamtos grožį, bet kurio prastas skonis net ragino žmogaus 
pavidalo trūkumus bei bjaurumą piešti, gyveno apgailėtiname skurde. 
O Pireikas, kurs su Niderlandų menininko realumu tapė barzdaskučių 

trobeles, nešvarias dirbtuves, asilus bei daržoves, tarytum tie daiktai 
gamtoje būtų tokie žavūs ir tokie retai matomi, gavo Riparografo, tai 
yra Mėšlapiešio pravardę, nors gašlus turtuolis jo veikalus auksu 
atsvėrė, idant jų niekingumui bent ta tariama vertybe padėjus. 


Patys valdantieji sluoksniai nelaikė nevertu daiktu varu spirti me- 
nininką jo tikrojoj sferoj pasilikti. Yra žinomas tebiečių įstatymas, 
įsakąs jam piešti tai, kas gražiau, o kas bjauriau — griežčiausiai užgynė. 
Nebuvo tai įstatymas prieš nesugebantįjį, kaip paprastai manyta. 
Jisai, [šis įstatymas| pasmerkė nevertingą mitrumą, stengimąsi, kad 
būtų pasiektas su originalu panašumas, pabrėžiant bjauriąsias dalis, 
vienu žodžiu — karikatūrą. 


Iš tokios pat grožio dvasios buvo kilęs ir helanodikų įstatymas. 
Kiekvienas olimpinis nugalėtojas gaudavo po statulą; bet tik triskart 
nugalėjusiam tebuvo duodama ikoniškoji [portretinė|l. Vidutinių 
portretų neturėjo per daug rastis meno veikalų tarpe. Nes, nors ir 
portrete randa vietos idealas, tačiau vis dėlto panašumas turi jį pervir- 
šyti; juk tai tam tikro žmogaus idealas, bet ne idealas žmogaus apskritai. 


Mes juokiamės, girdėdami, kad senieji ir menus buvo pasijungę 
pilietiniams įstatymams. Bet mes ne visuomet teisiai juokiamės. Neabe- 
Jotina, kad įstatymams nevalia savo galios nukreipti prieš mokslus, 
nes galutinis mokslo tikslas yra tiesa. Tiesa yra būtina sielai, o būtų 
tironiška, šį esminį jos reikalavimą betenkinant, naudotis kad ir ma- 
žiausia prievarta. Gi meno galutinis tikslas yra mogis; o be mogio 
galima juk išsiversti. Taigi, be abejonės, nuo įstatymleidžių gali pri- 
klausyti kokia mogių rūšis ir kokiu saiku kiekviena jų atrodys leistina. 

"Tuo, kas pasakyta, aš noriu konstatuoti, kad seniesiems grožis bus 
buvęs aukščiausias vaizduojamųjų menų principas. 


O tai nustačius, būtinai seka, kad visa kita, kas šiuose menuose 
dar turi drauge būti: jei su grožiu nesiderina — visiškai vengiama, 
arba, jei derinasi, — bent jam pajungiama. 

Norėčiau kiek stabtelėti ties išraiška. Yra aistrų ir aistrų laipsnių, 
kurie veide reiškiasi bjauriausiais iškraipymais ir visam kūnui duoda 
tokias baisias padėtis, jog visos tos gražiosios linijos, kurios jį ramioje 
padėtyje išryškino — pražūva. Taigi senieji menininkai jų arba visiškai 
vengė, arba numušdavo jas [tas aistras] iki žemesnio laipsnio, kuria- 
me jos dar gali išreikšti kiek grožio. 

Įniršimas bei nusiminimas neteršė nė vieno iš jųjų veikalų. Drįstu 
manyti, kad jokia furija niekados nebuvo atvaizduota. 

Rūstybę jie numušdavo iki rimtumo. Poetui dar buvo rūstaująs, 
žaibus svaidąs Jupiteris, gi menininkui — tik rimtas. 

Vaitojimas visuomet būdavo numušamas iki nuliūdimo. O kur 
numušti nepavykdavo, kur vaitojimas būtų galėjęs pažeminti bei 
sudarkyti veidą, — ką gi tada darė Timantas? Yra žinomas jo Ifige- 





Ifigenijos aukojimas Kleomeno reljefas (pagal Timantą) 


nijos aukojimo paveikslas, kuriame jis visus aplinkui stovinčiuosius 
jiems deramu nuliūdimo laipsniu apdalino, bet tėvo veidą, kuriame 
jo daugiausiai būta, uždengė, ir apie tai yra daug įmantrių dalykų 
pripasakota. Nuliūdimo fizionomijos buvo jame tiek išsibaigusios, 
sako vienas'?, kad jis nusimanė nebegalėsiąs tėvui dar liūdnesnės 
išrasti. Jis tuo davė suprasti, sako kitas“?, jog tokiais atsitikimais 
tėvo skausmas prašoka bet kokį išreiškimą. Aš iš savo pusės nerandu 
čia nei kad menininkas, nei kad menas būtų nebepajėgę. Pagal susi- 
jaudinimo laipsnį, sustiprėja ir jį atitinką veido bruožai; aukščiausias 
laipsnis turi ryškiausius bruožus, ir menui nėra nieko lengviau, kaip 
juos išreikšti. Bet Timantas nuvokė ribas, kurias gracijos nubrėžė jo 
menui. Jisai suprato, kad Agamemnono, kaip tėvo, gailestis reiškiasi 
iškraipymais, kurie visados yra bjaurūs. Kiek tik grožis ir orumas 
davėsi derinami su išraiška, tiek jis tai ir parodė. Bjaurumą noriai jis 
būtų aplenkęs, noriai jį būtų sušvelninęs; bet kadangi jam jo kom- 
pozicija neleido nei viena, nei antra, tai kas gi daugiau beliko, kaip 
tik jį paslėpti? — Ko jis tapyti negalėjo, tatai leido įspėti. Trumpai: 
tas pridengimas yra auka, menininko sudėta grožiui. Jinai yra pavyz- 
dys ne to, kaip reikia išraišką pravesti pro meno ribas, bet to, kaip ją 
reikia pajungti pirmajam meno principui — grožio principui. 

O tatai pritaikius Laokoonui, mano ieškomoji priežastis darosi 
aiški. Kūrėjas dirbo aukščiausiojo grožio labui, derindamasis prie 
esamųjų kūno skausmo aplinkybių. Pastarojo pakeičiąs ūmumas 
nebuvo suderinamas su anuoju. Taigi kūrėjui teko jį numušti; riksmą 
jam prisiėjo sušvelninti iki aimanavimo — ne dėl to, kad riksmas 
skelbia sielos netaurumą, bet dėl to, kad jis koktų parodo veidą. Nes 
atverk tik, kad ir mintyje, Laokoonui burną ir spręsk. Leisk jam rėkti 
ir pažvelk. Juk tai buvo kūrinys, įkvepiąs pasigailėjimą, nes jis drauge 
rodė ir grožį ir skausmą; o dabar jis virto bjauriu, pasibaisėtinu vaizdu, 
nuo kurio noriai nugręžtum savo žvilgsnį, nes pamatytas skausmas 
kelia nesmagumą, kurį kenčiančiojo asmens gražumas turėtų paversti 
saldžiu pasigailėjimo jausmu. 

Jau vien platus burnos pražiodymas — neminint to, kaip čia 
baisiai ir šlykščiai esti iškraipomos bei pakeičiamos ir kitos veido 
dalys — tapyboje yra dėmė, o skulptūroje įdubimas, keliąs nemalo- 
niausią pasaulyje įspūdį. Montfauconas“* prastą parodė skonį, apie 
vieną barzdotą senio galvą tvirtindamas, jog tai esąs žosmę skelbiąs 
Jupiteris. Argi ateitį atveriąs dievas turi rėkti? Ar daili burnos apy- 
braiža jo ripavimą būtų dariusi įtartiną? Netikiu aš nė Valerijum“, 
sakančiu, jog Ajaksas aukščiau paminėtame Timanto paveiksle buvęs 
atvaizduotas rėkiąs. Kur kas prastesni kūrėjai, jau iš meno susmukimo 
laikų, nė patiems primityviausiems barbarams, po nugalėtojo kardu 
išgąsčio ir mirties baimės pagautiems, neleidžia iki riksmo atverti 
burnos. 

Yra tikra, kad tasai aukščiausio kūno skausmo numušimas iki 
žemesnio jausminio laipsnio daugelyje senųjų meno veikalų išliko 
matomas. Apnuodytame apvalkale kenčiąs Heraklas, sukurtas neži- 
nomo seno kūrėjo, nebuvo sofokliškasis Heraklas, kurs taip skardžiai 
rėkęs, jog drioskėję net Lokrijo uolos ir Eubojos šlaitai. O anas atrodė 
labiau apsiniaukęs, negu įdūkęs. Pitagoro Leontino““ Filoktetas žiūro- 
vui, sakytum, tiekte pertiekė savo skausmą; tokį poveikį būtų pašalinęs 
kad ir mažiausias baisumo bruožas. 


III 


Bet, kaip jau sakyta, menas naujaisiais laikais įsigijo kur kas 
platesnes ribas. Jo pamėgdžiosena, sakoma, apima visą regimąją 
gamtą, kurioje grožis maža tėra dalis. Tiesa ir išraiška esą jo pirmutinis 
dėsnis; ir kaip net pati gamta visuomet aukojanti grožį aukštesnie- 
siems kėslams, taip turįs ir menininkas pajungti jį savo bendrajai 

paskirčiai ir ne toliau paskui jį eiti, negu tai leidžia tiesa ir išraiška. 
Gana, kad tiesos ir išraiškos dėka tai, kas gamtoje bjauriausia, esą pa- 
verčiama tuo, kas gražu mene. 

Sakykim, kad mes iš pradžių nesiginčijame dėl tų sąvokų vertumo 
ar nevertumo: gal čia reiktų kitų, nuo jų nepriklausomų samprotavi- 
mų, norint išaiškinti, kodėl, to nepaisant, menininkas, ką išreikšda- 
mas, turi išlaikyti saiką, nevaizduodamas pačios veiksmo viršūnės. 

Man rodos, jog vienintelis akimirksnis, su kuriuo medžiaginės 
meno sąlygos visus savo pamėgdžiojimus riša, nurodo į tokius stebė- 
jimus. 

Gali, jei nori, menininkas sunaudoti ne daugiau, kaip tik vieną 
vienintelį visados kintančios gamtos akimirksnį, ir ypač tapytojas gali 
naudotis šito vienintelio akimirksnio tik vienu vieninteliu aspektu. 
Bet jei jų veikalai įkūnyti, tai reikia juos ne tik pamatyti, bet ir ilgai 
bei pakartotinai stebėti: tuomet pasirodys, kad aną vienintelį aki- 
mirksnį ir jo vienintelį aspektą (pusę) reikia taip pasirinkti, kad jie 
būtų kiek galint vaisingesni. Juk vaisinga yra vien tik tai, kas vaizduotei 
leidžia laisvai žaisti. Juo daugiau mes matome, juo daugiau turime 
galėti primąstyti. Juo daugiau primąstome, juo daugiau turime tikėtis 
pamatyti. Tačiau visame susijaudinimo vyksme nerasi nė vieno 
akimirksnio, kurs tos teigiamybės mažiau teturėtų už aukščiausiąjį jo 
laipsnį. Anapus jo nebelieka nieko, ir norėti akiai parodyti tai, kas 
kraštutiniausia, reiškia vaizduotei sparnus surišti ir ją versti už juslinio 
įspūdžio neišeiti, bet žemiau jo atsidėti silpnesniems vaizdams, už 
kurių ji vengtų prieiti matomosios išraiškos pilnybę, kaip savo ribą. 
Taigi, kai Laokoonas aimanuoja, tai vaizduotė gali jį girdėti rėkiant; 
bet kai jisai rėkia, tai ji už to vaidinio negali nė vieno žingsnio aukš- 
čiau nei giliau pakopėti, nepamatydama jo pakeliamesnėje, vadinasi, 
neįdomesnėje būsenoje. Ji iš pradžių pamato jį aičiojantį, arba mato 
jį jau mirusį. 

Toliau: Jei šis vienintelis akimirksnis mene įgauna nekintamą 
trūkmę, tai jis nieko neturi išreikšti, kas negali būti tik laikinai 
[trumpą laiką] mąstoma. Visi reiškiniai, apie kurių esmę mes spren- 
džiame savaip: kad jie staiga prasiveržia ir staiga dingsta, kad jie tai, 
kas būdami, gali būti tiktai vieną akimirksnį, — visi tokie reiškiniai — 
gali jie būti malonūs ar baugūs — meno prailginami įgauna tokią 
nenatūralią išvaizdą, jog kiekvieną kartą, iš naujo pažvelgus, įspūdis 
silpnėja, ir mes pagaliau visu daiktu imame bjaurėtis, arba šiurpintis. 
La Mettrie, kuris nusipiešdino kaip antrasis Demokritas, juokiasi 
mums tik iš pirmo karto, kai jį pamatome. Pasižiūrėkime į jį dažniau, 

ir iš filosofo jisai pavirs kraipuokliu; jo juokas pataps vaipymusi. Taip 
yra ir su riksmu. Aštrus skausmas, išspaudžiąs riksmą, arba tuojau 
pasiliauja, arba sunaikina kenčiantį subjektą. Taigi, jei net kantriau- 
sias, ištvermingiausias vyras rėkia, tai juk jis rėkia ne be paliovos. Ir 
jau tik todėl, kad riksmas, atvaizduotas išorinėj medžiagoj, atrodo 
nepaliaujamas, jisai pavirsta moterišku nesusivaldymu, vaikišku ne- 
kantrumu. Bent to turėjo Laokoono menininkas vengti; jei riksmas 
nebūtų kenkęs grožiui, tai jau jo menui būtų buvę leista kentėjimą 
reikšti ir be grožio. 

Iš senųjų tapytojų bene Timomachas bus užvis noriau rinkęsis 
stipriausio susijaudinimo siužetus. Jo dūkstąs Ajaskas, vaikų žudy- 
toja Medėja buvę garsūs paveikslai. Bet iš apie juos užsilikusių apra- 
šymų matyti, jog Timomachas sugebėjo tinkamai suderinti dvejetą 
tokių dalykų: 1) tą momentą, kuriame žiūrovas veiksmo kraštutinumą 
ne tiek mato, kiek mąstyte primąsto ir 2) patį praeinamybės įspūdį, 
su kuriuo jis tą veiksmo kraštutinumą sujungia; bet jis šių dalykų 
nesuriša taip, kad užsitęsęs vaizduojamasis veiksmas žiūrovui imtų 
nebepatikti. Medėją jis paėmė nė tą momentą, kuriame ji savo 
vaikus tikrai žudo, bet prieš keletą akimirksnių, kada motiniškoji meilė 
dar tebekovoja su pavydu. Mes tos kovos galą jau numatome. Iš anksto 
drebame veikiai pamatysią tik žiaurią Medėją, ir mūsų vaizduotė toli 
pranokia visa, ką tapytojas tą šiurpulingą akimirksnį galėtų mums 
parodyti. Bet kaip tik todėl mažai mus tepažeidžia paveiksle besitęsiąs 
Medėjos neryžtumas; juk mes veikiau trokštume, kad ir pačioje tikro- 
vėje būtų buvę čia sustota, kad aistrų kova nebūtų išsisprendus, arba 
jos bent tol tvertų, iki laikas ir apsimąstymas apmalšins įsiutimą ir 
motiniškiems jausmams leis nugalėti. Toji pati išmintis Timomachui 
laimėjo didelių ir dažnų pagyrimų ir iškėlė jį kur kas aukščiau už kitą 
nežinomą tapytoją, kurs buvo tiek neišmintingas, jog Medėją atvaiz- 
davo visų didžiausiai šėlstančią, ir taip šiam greit prabėgančiam stip- 
riausiam įdūkimui suteikė trūkmę, pykdančią visą mūsų prigimtį. 
Todėl barąs jį už tai poetas“? labai reikšmingai sako, užkalbindamas 
patį paveikslą: ,„Nejaugi tu be paliovos trokšti savo vaikų kraujo? 
Nejaugi atsiranda čionai vis naujas Jasonas, vis nauja Glaukė, kurie 
tave visą laiką pykdo? — Pasikartum tu (,vaikžude,) net paveiks- 
le!'? — prideda jis, galutinai suerzintas. 

Apie dūkstantį Timomacho Ajaksą galima spręsti iš Filostrato** 
liudijimo. Ajaksas pasirodęs ne toks, koks jis prie bandos šėlsta, su- 
raišiodamas ir skersdamas vietoj žmonių galvijus bei ožius; bet kūrėjas 
parodęs jį po tokių beprotiškų žygdarbių pavargusį sėdintį ir ketinantį 

nusižudyti. Ir tai iš tikrųjų yra šėlstąs Ajaksas; ne dėl to, kad jis kaip 
tik dabar dūksta, bet kad matai, jog jis yra dūkęs; dėl to, kad jo dūki- 
mo dydį galima gyviausiai matyti iš nusiminusio gėdinimosi, kurį jis 
dabar dėl to jaučia. Audrą regi iš į krantą išmestų nuolaužų ir 
lavonų. 


IV 


Peržvelgęs suminėtąsias priežastis, kodėl Laokoono kūrėjas, išreikš- 
damas kūno skausmą, turėjo būti nuosaikus, randu, kad jos visos 
kartu seka iš ypatingos meno sąrangos ir iš būtinų jo ribų bei reika- 
lavimų. Taigi sunku būtų bet kurią iš jų pritaikyti poezijai. 

Nesigilinant į tai, iki kiek poetui pavyksta atvaizduoti kūno gra- 
žumą, tiek tik yra nenuginčijama, jog, jam sugebant pamėgdžioti visą 
neaprėpiamąją tobulumo sritį, tasai matomasis apvalkalas, kurio 
dėka tobulumas virsta grožybe, gali būti tik viena iš tų nesvarbiųjų 
priemonių, kuriomis jis savo veikėjais gali mus sudominti. Dažnai jis 
tos priemonės visiškai išsižada, būdamas tikras, kad, jei jo didvyris 
laimės mūsų palankumą, tai tauriosios jo savybės tiek patrauks mūsų 
dėmesį, jog mes apie kūninę lytį visai nebegalvosime; arba, jei mes 
apie tai mąstome, tai esame taip patraukti, jog jam savaime teikiame 
jei ne gražią, tai bent pakenčiamą lytį, Vaizduodamas vieną kitą 
bruožą, kurs nėra įsakmiai skirtas regai, jis mažiausiai teatsižvelgs 
į šią pastarąją. Jei Vergilijaus Laokoonas rėkia, tai kam gali ateiti 
į galvą, kad riksmas reikalauja plačių žiaunų, ir kad tos plačios 
žiaunos daro bjaurų įspūdį? Gana, kad ,„šiurpų riksmą žvaigždžiumpi 
siunčia''*? ausyse kilniai atsiskamba, te sau jis regai būva kas tik nori. 
Įspūdis nepatenkintų to, kurs čia reikalautų gražaus paveikslo. 

Poeto niekas neverčia sutelkti jojo vaizdo viename vienintelia- 
me akimirksnyje. Paima jis, kai nori, kiekvieną savo vaizduojamą 
veiksmą pačioje jo užuomazgoje ir veda jį per visus galimus pakitimus 
iki galo. Kiekvienas iš tų pakitimų, kurie dailininkui eitų visai atskiru 
siužetu, iš poeto pareikalauja tik vieno vienintelio bruožo; ir jei, 
vienas pats paimtas, toksai bruožas skaitytojo vaizduotę pažeistų, tai 
šis būtų buvęs to, kas pirmiau ėjo, taip priruoštas, arba to, kas dar 
bus, taip sušvelnintas ir atlygintas, jog jisai pamestų savo palaidą 
įspūdį ir visumoje gautų vykusiausią pasaulyje poveikį. Taigi, jei iš 
tikrųjų didelio skausmo užkluptam vyrui būtų negražu rėkti — tai 
kokį nuostolį gali šis mažas, pranykstamas negražumas atnešti šiuo 
atveju tam, kurio kitos dorybės yra jį prieš mus užtarusios? Vergilijaus 
Laokoonas rėkia, bet šis rėkiąs Laokoonas yra kaip tik tasai, kurį jau 

mes kaip atsargiausią patriotą, meiliausią tėvą pažįstame ir mylime. 
Mes jo rėkimo nejungiame su jo charakteriu, bet tik su jo nepakelia 
ma kančia. Vien tik tai mes jo riksme tegirdime; ir poetas visa tai galėjo 
mums tik tuo rėkimu pavaizduoti. 

Taigi, kas dabar dar jį papeiks? Kas, užuot taip daręs, neturės 
pripažinti, kad, jei skulptorius gerai padarė neleisdamas Laokoonui 
rėkti, tai poetas padarė vėl gerai leisdamas jam rėkti? 

Bet Vergilijus čia yra tik poetas pasakotojas. Ar ir draminį poetą 
galima tuo pačiu būdu pateisinti? Kitokį įspūdį daro pasakojimas apie 
kieno nors rėkimą, ir vėl kitokį — patsai tas rėkimas. Drama, kuri 
yra skirta būti gyva aktoriaus tapyba, gal būt, kaip tik todėl turėtų 
medžiaginės tapybos dėsnių griežčiau paisyti. Joje mes rėkiantį Filok- 
tetą tariamės ne tik matą, bet iš tikrųjų girdime ir matome jį rėkiantį. 
Juo arčiau aktorius prieina prie gamtos, juo opiau turi būti paveikia- 
mos mūsų akys ir ausys, nes yra neužginčijama, kad jos tai patiria 
gamtoje, mums tokius garsius ir aštrius skausmo reiškimus pagaunant. 
Be to, kūno skausmas iš viso negali sužadinti gailestingumo, sukeliamo 
kitokių nelaimių. Mūsų vaizduotė per maža ką gali jame atskirti, kad 
vienas tik jo [to skausmo] pamatymas sugebėtų mumyse išgauti lygiai 
tokį pat jausmą. Todėl Sofoklas būtų lengvai galėjęs peržengti ne tik 
lygstamąjį [reliatyvųjį, išsiugdytąjį|, bet ir pačioje mūsų jutimų 
esmėje pagrįstąjį padorumą, leisdamas Filoktetui ir Heraklui taip 
spiegti ir verkti, taip rėkti ir bliauti. Aplinkui stovintieji negali jų 
kančiose dalyvauti tiek, kiek tie nesaikingieji išsiveržimai tarsi reika- 
lauja. Mums, žiūrovams, jie atrodys, palyginti, šalti, o tačiau mes jų 
gailestingumą galėsime laikyti tiktai savojo gailestingumo matu. Prie 
to reikia pridurti, kad aktorius kūno skausmo įsivaizdavimą vargu bau 
gali pakelti iki iliuzijos; ir kažin, ar naujieji dramaturgai nėra labiau 
girtini, negu peiktini, jei jie tos uolos arba visiškai vengia, arba bent 
lengvučiu laiveliu ją apsiiria. 

Daug kas teorijoj atrodytų nenuginčijama, jei genijui nepavyktų 
praktiškai įrodyti, kad yra priešingai. Visi tie samprotavimai nėra 
nepagrįsti, o tačiau Filoktetas lieka vienas iš vykusiausiųjų scenos 
dalykų. Nes viena tų pastabų dalis taiko ne į patį Sofoklą; gi pastarasis 
tik persigavęs per antrąją jų dalį teikia grožybių, apie kurias baimin- 
gam meno kritikui be šito pavyzdžio nebūtų galima nė pasapnuoti. 
Keletas štai kokių pastebėjimų aiškiau tatai parodys. 

1. Kaip nuostabiai poeto sugebėta kūno skausmo idėją sustiprinti 
ir išplėsti! Jisai pasirinko žaizdą, — nes čia ir į istorines aplinkybes 
galima taip žiūrėti, tarytum jos priklausytų nuo jo pasirinkimo, kiek, 

būtent, jis pasirinko visą istoriją kaip tik dėl tų jam naudingų aplin- 
kybių, — sakau, pasirinko žaizdą, o ne kokią vidaus ligą, nes apie 
anąją gyvesnį galima susikurti vaidinį, negu apie šią, kad ji būtų ir 
kažin kokia skausminga. O ta žaizda buvo dieviška bausmė. Joje nepa- 
liaujamai siautėjo kažkas daugiau, negu paprastieji nuodai, ir tik po 
stipriau suėmusių skausmų nelaimingasis kiekvieną kartą užmigdavo 
apsvaiginančiu miegu, kuriame išsekusi jo prigimtis turėdavo atsipil- 
dyti, idant pradėtąjį kentėjimų kelią stengtų toliau tęsti. Chateau- 
brunas leidžia jį tik užnuodytai trojiečio strėlei sužeisti. Ko ypatinga 
galėtume laukti iš tokio paprasto įvykio? Senovės karuose nuo to 
apsaugotas nebuvo nė vienas. Kaip galėjo būti, kad toji strėlė vienam 
tik Filoktetui teturėjo tokių šiurpulingų pasekmių? Paprasti nuodai, 
kurie čia nenužudydami veikia ištisus devynerius metus, šiuo atveju 
būtų kur kas neįtikimesnis dalykas už visą tą pasakiškąjį stebuklingu- 
mą, kurį graikas buvo jam priskyręs. 

2. Bet, kad ir kažin kokius didelius ir šiurpius kūno skausmus 
Sofoklas leido savo didvyriui iškęsti, vis dėlto jis gerai suprato, kad jų 
vienų nepakaktų žymesniam gailestingumui sužadinti. Todėl jis juos 
sujungė su kitomis blogybėmis, kurios, vienos pačios paimtos, lygia 
dalia negalėjo ypatingai jaudinti, tačiau kurios, sujungtos su anaisiais 
kentėjimais, įgavo tiek pat melancholiškumo, kiek savo ruožtu ėjo iš 
kūno skausmų. Šios blogybės buvo tokios: visiškas atskirumas 
nuo žmonių draugystės, alkis ir visokie gyvenimo nepatogumai, kurių 
po atšiauriu dangumi toje vienulybėje teko patirti“. Įsivaizduok tose 
aplinkybėse žmogų, bet duok jam sveikatos, jėgų ir išradumo — turėsi 
Robinzoną Krusoę, kurs mūsų gailestingumo mažai tenusipelno, nors 
kartu jo likimui ir nesame abejingi. Nes mes žmonių draugyste 
taip pat retai tesame tiek patenkinti, kad už jos patirsimoji ramybė 
neatrodytų tokia magi, ypač atsimenant, kaip kiekvieną individą 
traukia tai, kad jis pamažu išmoktų verstis kitų nepadedamas. Iš 
antros pusės, apleisk žmogų sopulinga nebepagydoma liga, bet kartu 
priglausk jį tarp patinkamų draugų, kurie neleis jam nieko pristigti, 
kurie jo negalią, kiek jų jėgos leidžia, lengvins, kurių akivaizdoje jis 
nesislėpdamas galės skųstis ir dejuoti: aiškiai bus mums jo gaila, bet 
tasai gailestingumas neilgai tetvers; pagaliau mes sugūsčiosim pečiais 
ir patarsime imtis kantrybės. Tik abiem atvejams sutapus — tada, 
kai vienišasis ir savo kūno valdyti negali, kai ligoniui nei kas kitas, nei 
jis pats sau padėti nestengia, ir jo skundai dykame ore išsisklaido, — 
tada mes išvystame visą vargą, koks tik begali ištikti žmogaus pri- 
gimtį, vargą, suspaudžiantį nelaimingąjį. Ir kiekviena prabėganti 

mintis, kuri mums leidžia save jo vietoj įsivaizduoti, kelia šiurpą bei 
pasibaisėjimą. Mes prieš save nematome nieko kito, kaip tik nusimini- 
mą baisingiausioje jo lytyje, ir joks gailestingumas nebus stipresnis, 
nesugraudins tiek visos sielos, kiek tas, kurs susimaišė su pražūtingo 
nusiminimo vaidiniais. Tos rūšies yra tasai gailestingumas, kurį mes 
jaučiame Filoktetui. Ir stipriausiai jį jaučiame tame akimirksnyje, 
kai pamatome pastarąjį netekusį net ir lanko, vienintelio daikto, galė- 
jusio išlaikyti jo skurdžią gyvybę. — 

3. Iš visos dramos įspūdžio prisižiūrėkime į atskiras scenas, kuriose 
Filoktetas nebėra apleistas ligonis; kur jis atgauna tikėjimą veikiai 
palikti beviltišką dykrą ir vėl sugrįžti į savo karalystę, vadinasi, kur 
visa jo nelaimė apsiriboja skaudžiąja žaizda. Jis rangosi, rėkia, jį 
tampo baisiausios konvulsijos. Prieš tai iš tikrųjų sukyla pažeisto 
padorumo priekaištas. Tas, kurs tą priekaištą kelia, yra anglas, taigi 
vyras, kuriame nelengva įtarti suktą delikatumą. Kaip buvo pasa- 
kyta, jis ir nurodo į labai tinkamą priežastį. Visi jausmai bei aistros, 
sako jis, kuriems kiti labai maža tegali simpatizuoti, įgrįsta, lig tik 
juos per stipriai imi reikšti“!. „Dėl tos priežasties nėra vyrui nieko 
nepadoresnio ir negarbingesnio, kaip kad jis skausmo, nors ir didžiau- 
sio, negali kantriai iškęsti, bet verkia ir rėkia. Tegul sau kūno skausmas 
ir susilaukia simpatijos. Matydami, kad kas turi gauti smūgį į ranką 
arba į blauzdą, mes, suprantamas dalykas, susitraukiame, atitolindami 
savo pačių ranką ar blauzdą; o kai smūgis tikrai ištinka, tai mes iki 
tam tikro laipsnio juntame jį taip pat, kaip ir tas, kurį tatai ištiko. 
Bet lygiai yra tikra, kad blogybė, kurią mes jaučiame, visai nėra 
svarbi. Todėl, kai ištiktasis pakelia smarkų riksmą, tai mes nesusilai- 
kome neėmę jo niekinti, nes negalime rėkti taip, kaip ir jis''. — 
Nėra nieko apgaulingesnio už bendruosius mūsų jausmų dėsnius. 
Jųjų audinys yra toks švelnutis ir toks painus, jog net atsargiausias 
gvildenimas vargu bau sugebės sučiupti po vieną atskirą jo siūlelį ir 
sekti jam iš paskos pro visus per jį persikryžiuojančius siūlus. Bet jei 
tai ir pavyktų — kokia iš to nauda! Nerasi gamtoje nė vieno atskiro 
gryno jausmo; kartu su kiekvienu atsiranda tūkstantis kitų, kurių 
nereikšmingiausiasis pagrindinį jausmą visiškai pakeičia taip, jog 
išdygsta išimtys po išimčių, kurios pagaliau patį tariamąjį bendrąjį 
dėsnį apriboja tik nedaugeliu atskirų atvejų, paremtų patyrimu. — Mes 
niekiname tą, sako anglas, kurį, kūniškai kenčiantį, girdime garsiai 
rėkiant. Bet ne visuomet, ne iš pirmo karto; ne tada, kai matome, jog 
kenčiantysis panaudoja visa, kas galima, savo skausmui užgniaužti; 
ne tada, kai mes jį pažįstame kaip šiaipjau ištvermingą vyrą; juo labiau 

ne tada, kai mes patys matome kentėjimų bandomą jo ištvermingumą; 
kai matome, jog skausmas gali jį priversti tik rėkti, bet ne daugiau; 
kad jisai verčiau yra pasiryžęs ilgesnį laiką skausmą kęsti, negu bent 
mažiausiai pakeisti savo mąstyseną, savo pasiryžimus, nors tuo pakei- 
timu galėdamas viltis visiškai pabaigsiąs savo kentėjimą. Visa tai 
randame Filoktete. Senųjų graikų moralinė didybė pasireiškė tokia 
pat pastovia meile draugų, kaip ir pastovia neapykanta savo 
priešų. Tąją didybę Filoktetas išlaiko per visus savo kentėjimus. Ne- 
išdžiovino skausmas jo akių tiek, kad jose nebeliktų ašarų dėl jo senų 
draugų likimo. Skausmas jo tiek neiščiulpė, kad jisai, trokšdamas iš 
jo ištrūkti, būtų pasidavęs savo priešams ir noriai leidęsis panaudo- 
jamas visiems jų savanaudiškiesiems kėslams. Nejaugi tą vyrą - uolą 
būtų galėję atėniečiai niekinti dėl to, kad bangos, nestengdamos jos 
pajudinti, išgavo iš jos bent garsą? — Prisipažįstu, kad, aplamai, Ci- 
cerono filosofija aš nelabai tesigėriu, bet mažiausiai tąja, kurią jis plačiai 
išdėsto antrojoje savo Tuskulano Klausimų knygoje, būtent, kūninio 
skausmo iškentimo klausimą. Turėtum manyti, kad jisai norėtų pa- 
ruošti gladiatorių, — taip labai jis piestu stojasi prieš išviršinį skaus- 
mo rodymą. Jame jis tikisi radęs vien tik nekantrumą, nepagalvoda- 
mas, kad šis dažnai toli gražu nėra valingas (nespontaniškas). O juk 
tikrasis narsumas gali reikštis tik valingais veiksmais. Jisai Sofoklo 
Filoktetą girdi tik skundžiantis ir rėkiant, ir visiškai nepastebi jo 
kitokio ištvermingo laikymosi. Kaip kitaip jis [Ciceronas| berastų 
pragumo savo gražbylybei prieš poetus išlieti? „Jie [poetai] mus 
lepius padaro, nes savo narsiausiuosius vyrus besiskundžiančius 
rodo“. Jie turi jiems leisti skųstis, nes teatras nėra arena. Pa- 
smerktajam arba parsidavusiam fechtuotojui derėjo visa padoriai 
daryti ir kęsti. Iš jo negalėjo būti išgirstas joks skundo šauksmas, nei 
išvystamas joks skausmingas trūkčiojimas. Nes, kadangi jo žaizdos, 
jo mirtis turėjo žiūrovus džiuginti, tai tasai menas privalė mokėti pa- 
slėpti kiekvieną jausmą. Mažiausias jo išreiškimas būtų kėlęs gailes- 
tingumą, o dažniau sužadintas gailestingumas šį šaltą ir žiaurų vaidi- 
nimą būtų veikiai sunaikinęs. Bet, kas čia negalėjo būti žadinama, 
tai kaip tik yra vienintelis tragiškosios scenos kėslas ir todėl reikalauja 
kaip tik atvirkščio elgesio. Jos didvyriai turi jausmą rodyti, turi savo 
skausmus reikšti ir leisti savyje veikti tik prigimčiai. Jei jie parodo 
dresūrą ir prievartą, tai mūsų širdis atšąla; koturnuotu verslo fechtuo- 
toju daugių daugiausia galima tik stebėtis. To vardo nusipelno visi 
vadinamųjų senekiškųjų tragedijų personažai, ir aš esu tvirtai įsitiki- 
nęs, kad gladiatorių žaidimai bus buvusi svarbiausioji priežastis, kodėl 

romėnai tragiškajame mene yra pasilikę tiek daug žemiau vidutinio 
lygmens. Kruviname amfiteatre žiūrovai atprato nuo bet kokios pri- 
gimties. Net tragiškiausias genijus, pripratęs prie dirbtinių mirties 
scenų, turėjo patekti į išpūstaburniškumą bei pagyras. Tačiau, kiek 
tokios pagyros negali įkvėpti tikrai didvyriškos drąsos, tiek pat Filok- 
teto skundas negali suglebinti. Skundai čia yra žmogaus, bet veiks- 
mai — didvyrio. Abeji daro žmogišką didvyrį, kurs nėra nei išlepęs, 
nei įsigrūdinęs, bet rodosi tai vienoks, tai kitoks, destis, ko iš jo ar 
prigimtis, ar principai bei priedermė reikalauja. Jisai yra aukščiausia, 
ką išmintis galėjo sukurti, o menas — atvaizduoti. 

4. Negana, kad Sofoklas savo jautrųjį Filoktetą apsaugojo nuo 
paniekos; jis išmintingai jį pridengė ir nuo viso kito, ką šiaip iš anglo 
pastabos būtų galima jam prikišti. Nes, jei mes ir tąjį nevisuomet 
niekiname, kurs kūno skausmus kentėdamas rėkia, tai vis dėlto nenu- 
ginčijama yra tai, kad mes jo gailimės ne tiek, kiek jo riksmas atrodo 
reikalaująs. Taigi, kaip turi elgtis tie, kurie susiduria su rėkiančiu 
Filoktetu? Ar jie turi rodytis didžiai sujaudinti? Tatai būtų prieš pri- 
gimtį. Ar, gal, jie privalo elgtis taip šaltai ir sumišai, kaip tikrai gebama 
elgtis panašiais atvejais? Tai žiūrove sukeltų bjauriausią disonansą. 
Bet, kaip sakyta, Sofoklas ir nuo to apsisaugojo — būtent, tokiu būdu, 
kad antraeiliai asmens turi savo atskirus interesus; kad įspūdis, kurį 
jiems daro Filokteto riksmas, nėra vienintelis dalykas, kurs juos pa- 
traukia, ir todėl žiūrovas kreipia dėmesį ne tiek į jųjų gailestingumo 
disproporciją su tuo pačiu riksmu, kiek į tą pasikeitimą, kurį jų pačių 
jausenoje bei sumanymuose sukelia arba turėtų sukelti gailestingumas, 
galįs būti koks nori silpnas ar stiprus. Neoptolemas ir choras apgavo 
nelaimingąjį Filoktetą. Jie suprato, į kokį nusiminimą jų apgavystė jį 
įstums. Nūnai ištinka jį šiurpulingas priepuolis jų akivaizdoj; jei tasai 
priepuolis negali juose jokios žymesnės užuojautos sužadinti, tai jis 
juos gali pastūmėti susimąstyti, tokią didelę nelaimę pagerbti ir išda- 
vystėmis nebenorėti jos dar didinti. Žiūrovas to laukia, ir jo laukimo 
taurus Neoptolemas neapvils. Jei Filoktetas savo skausmus būtų 
suvaldęs, tai Neoptolemas būtų likęs apsimetėlis. Filoktetas, kurį jo 
skausmas padarė jau nebegalintį apsimesti, kad ir kažin kaip reika- 
linga jam tai atrodytų, idant būsimam savo kelionės draugui duoto 
pasižadėjimo jį pasiimti per greit neapgailėtų; Filoktetas, kuris ištisai 
visas yra viena prigimtis, sugrąžina ir Neoptolemą jojo prigimčiai. Šis 
atsivertimas yra vykęs ir juo labiau jaudinąs, nes yra paveiktas tiktai 
žmoniškumo. — Ta pačia taikliąja priemone Sofoklas naudojasi ir 
Trachietėse, būtent, su gailestingumu, kurį kituose personažuose kelia 

riksmas dėl kūninių skausmų, jis sujungia kitą jautulį. Heraklo 
skausmas nėra nualinąs skausmas; šis priveda jį iki padūkimo, kuria- 
me jis tik ir tetrokšta keršyti; štai, jis pagriebia Lichą ir sutaško į uolą; 
choras — moteriškas; tai juo labiau pagrįsti yra ir jį [chorą] pagavę 
baimė ir siaubas. Visa tai ir dar laukimas, ar dievas Heraklui neat- 
siskubins padėti, ar Heraklas kris nuo tos blogybės, patraukia visų 
domesį, įgaunantį tik nežymų gailestingumo atšešėlį. Lig tik, sulygi- 
nus orakulus, galas jau yra nulemtas, nurimsta Heraklas, ir nusistebė- 
jimas jo pastaruoju pasiryžimu užima visų kitų jausmų vietą. Bet 
aplamai, lyginant kenčiantį Heraklą su kenčiančiu Filoktetu, nereikia 
pamiršti, kad anas yra pusdievis, šis gi — žmogus. Žmogus nesigėdina 
savo skundų, o pusdievis gėdinasi, kad jojo mirtingoji dalis taip labai 
perviršijo nemirtingąją, jog jisai turi, it mergelė, verkti ir vaitoti'*. 
Mes, naujųjų laikų žmonės, netikime pusdievių, tačiau ir menkiausias 
didvyris turi mums jausti ir elgtis kaip pusdievis. 

Aš nedrįsčiau nei neigti, nei teigti, ar aktorius riksmą bei skausmo 
konvulsijas galėtų pastūmėti iki iliuzijos. Jei rasčiau, kad mūsų akto- 
riai to padaryti negalėtų, tai aš vis dėlto galėčiau įsivaizduoti, jog 
senųjų skeuopoija“* bei deklamacija buvo taip tobulos, kad to mes 
šiandien nė suprasti negalime. 


V 


Yra senovės žinovų, kurie Laokoono grupę kad ir laiko graikų 
kūrėjų veikalu, tačiau taria ją kilus iš imperatorių laikų, nes jie mano, 
kad Vergilijaus Laokoonas buvo paimtas pavyzdžiu. Jie, be abejonės, 
įžiūrėjo tarp šio veikalo ir poeto aprašymo tokį didelį sutartinumą, 
jog atrodė negalima abiem pasirinkti maždaug tas pačias aplinkybes, 
kurios pačios savaime siūlosi. Čia jie prileido, kad kur kas tikriau esą, 
jog šio siužeto išradimas ir jo idėjos pirmutinumas priklausą poetui, 
o ne skulptoriui. 

Bet, rodos, bus jie pamiršę, kad galimas ir trečias atvejis; nes, gal 
būt, nei poetas į skulptorių, nei skulptorius į poetą nebus nusižiūrėję, 
o abu bus sėmęsi iš senesnio šaltinio. Pagal Makrobijų?*, tuo senesniu 
šaltiniu galėjęs būti Pisandras“*; nes, dar nedingusiems tebesant šio 
graikų poeto veikalams, manyta, kad romėnas |Vergilijus| visą savo 
Ilijono užėmimą bei išgriovimą — visą savo antrąją knygą ne tik 
Pisandrą sekdamas sukūręs, bet ir tiksliai jį vertęs. Pisandro eilėraščiai 
yra dingę. Kaip jis Laokoono istoriją atpasakojo, negalima tikrai pa- 
sakyti. Tačiau galima manyti, kad jinai buvo papasakota su tomis 

pat aplinkybėmis, kurių pėdsakus mes dar ir šiandien galime atsekti 
graikų rašytojų veikaluose. O tie su Vergilijaus pasakojimu nė ma- 
žiausiai nesutampa. Romėnų poetas graikų padavimą bus perdirbęs 
visai kaip jam patiko. Vergilijaus nupasakotoji Laokoono nelaimė 
yra jo paties pramanyta. Išeina, kad, jei skulptorius, šią temą vaiz- 
duodamas, su tuo sutinka, tai galėjo vien tik taip įvykti, kad jis bus 
vėliau už jį gyvenęs ir pagal jo pavyzdį dirbęs. 

Berods, Kvinto Kalabro“* Laokoonas taip pat, kaip ir Vergilijaus, 
įtaria medinį žirgą. Tačiau Minervos rūstybę, kurią šis tuo užsitraukia, 
jis visai kitaip išreiškia. Po perspėjančio trojiečio kojomis sudreba 
zemė. Jį apima išgąstis ir baimė. Deginąs skausmas siautėja jo akyse. 
Jojo smegenys skauda. Jis šėlsta. Apanka. Tik, kai jis ir apakęs būda- 
mas nesiliauja įkalbinėjęs sudeginti medinį žirgą, Minerva pasiunčia 
du baisingu slibinu, kurie betgi griebia tik Laokoono vaikus. Veltui 
tuodu tiesia rankas į tėvą. Vargšas aklasis vyras negali jiems padėti. 
Juos sudraskę, žalčiai sulenda į žemę. Patsai Laokoonas nuo jų nenu- 
kenčia. Kad šias aplinkybes ne pats Kvintas prasimanė, bet kad apla- 
mai visi taip samprotavo, tai patvirtina viena vieta iš Likofrono“?, 
kur tie žalčiai vadinami vaikaėdžiais. 

Bet jei graikuose visur buvo taip manoma, tai jųjų skulptoriai 
vargu ar būtų drįsę nuo to nukrypti, ir vargu ar būtų buvę pataikyta 
nutolti tuo pačiu būdu, kaip ir romėnų poeto, jei jie šio nebūtų 
pažinę, jei jiems, gal būt, primygtinai nebūtų buvę pavesta juo sekti. 
Vergilijus yra pirmasis ir vienintelis, leidęs žalčiams ir tėvą, ir vaikus 
pasmaugti; taip pat elgiasi ir skulptoriai; to jie, kaip graikai, nebūtų 
turėję daryti: taigi galimas daiktas, kad jie Vergilijaus nurodomi taip 
pasielgė. 

Aš labai gerai numanau, kiek dar daug reikia, iki ši galimybė 
virstų istorine tikrenybe. Bet, nenorėdamas iš to nieko istoriška 
išvesti, tiek tik tesakau, kad galima tatai laikyti hipoteze, kuria 
kritikas savo samprotavimuose gali vadovautis. Nesvarbu, ar įrodyta, 
ar ne, kad skulptoriai bus Vergilijaus pėdomis ėję; aš tatai prileidžiu 
vien tam, kad matyčiau, kaip tokiu atveju būtų jie pagal jo pavyzdį 
veikę. Apie riksmą esu jau kalbėjęs. Galimas daiktas, kad ir tolimesnis 
lyginimas mane ves į nemažiau pamokomas pastabas. 

Mintis, galvažudžiams žalčiams leisti sunarplioti tėvą su dviem 
jo sūnumis į vieną mazgą, be abejonės, labai yra vykusi; tai mintis, 
liudijanti apie nepaprastai tapybišką vaizduotę. Kam ją priskirsi: 
poetui ar skulptoriui! 

RAT S a Siu ai r ar ili agmine certo 
Laokoonta petunt, et primum parva duorum 
Corpora natorum serpens amplexus utergue 
Implicat et miseros morsu depascitur artus. 
Post ipsum, auxilio subeuntem et tela ferentem 
Corripiunt, spirisgue ligant ingentibus ... .**. 
Poetas žalčius vaizduoja nuostabaus ilgio. Jie apsivija vaikus. O kai 
tėvas atsiskubina jų gelbėti, pagriebia ir jį. Dėl savo ilgumo jie nega- 
lėjo staiga nusivynioti nuo vaikų; taigi turėjo būti toks akimirksnis, 
kada jie, savo galvomis ir pirmagaliais puldami tėvą, berniukus jau 
laikė suveržę — pasturgaliais. Šio akimirksnio reikalauja vaizdo 
poetinis skleidimasis. Poetas leidžia jo sočiai pajusti. Tik jį nupiešti 
dabar nebuvo laiko. Kad jį tikrai bus jutę senieji aiškintojai, tatai lyg 
patvirtina viena vieta iš Donato“?. Kiek daug sunkiau būtų jam išslysti 
iš skulptorių, kurių išmaningose akyse taip greit ir ryškiai nušvinta 
visa, kas jiems gali būti naudinga. 
Jau pačiuose apsivyniojimuose, kuriuos poetas apvedžioja aplink 
Laokooną, jis labai rūpestingai apsaugo rankas, delnams palikdamas 
visą jų veiksmingumą: 


Ille simul manibus tendit divelvere nodos““. 


Šioje vietoje skulptoriai būtinai turėjo juo pasekti. Niekas neatrodo 
reikšmingiau ir gyviau už rankų judesį; užvis susijaudinus, ir raiš- 
kingiausias veidas be jo — niekai. Rankos, lankais žalčių prie kūno 
kietai prispaustos, visą grupę šalčiu ir mirtimi aplietų. Taigi tiek vy- 
riausiojoj, tiek ir antraeilėse figūrose mes jas matome visiškai vei- 
kiančias, o labiausiai pasireiškiančias ten, kur skausmas itin suėmė. 

Bet toliau, skulptoriai, vaizduodami žalčių apnarpliojimą, iš poeto 
daugiau pasiimtina nerado nieko, kaip tik šią rankų laisvę. Vergilijus 
leidžia žalčiams apsivynioti dukart aplink kūną ir dukart aplink 
sprandą ir aukštai į viršų iškelti savo galvas: 


Bis medium amplexi, bis collo sąuamea circum 


"Terga dati, superant capite et cervicibus altis“'. 


Šis vaizdas deramai pripildo mūsų vaizduotę; tauriausios kūno dalys 
suspaudžiamos iki nuleipstant, o nuodai patenka tiesiai į veidą. Vis 
dėlto, tatai skulptoriams nebuvo toks vaizdas, kuris parodytų, kaip 
veikia kūne nuodai ir skausmas; nes, norint, kad tai matytųsi, būtų 
reikėję svarbiausias dalis palikti kiek galint laisvas, ir jų neprivalė 

veikti joks išviršinis spaudimas, galįs pakeisti bei susilpninti kenčian- 
čių nervų ir dirbančių raumenų žaismą. Dvilinkas žalčių apsivynioji- 
mas būtų uždengęs visą kūną, ir nebūtų matyti to žemutinės kūno 
dalies atitraukimo, kurs yra toks reikšmingas. Kiek dar matomo kūno 
būtų likę aukščiau ar žemiau, arba tarp apsivijimų — visa tai pasiro- 
dytų spaudžiama ir ištinę, ką sukelia ne vidujinis skausmas, bet 
išviršinė našta. Lygiai taip pat apvytas sprandas būtų sužalojęs tokį 
malonų akiai piramidišką grupės susiskliautimą, ir iš šios masės laisvai 
kyšančios smailios žalčių galvos būtų dariusios tokio staigaus nuo 
proporcijos nutolimo įspūdį, kad visos grupės lytis būtų tapusi tikrai 
nemiela. Yra vaizduotojų, kurie pasirodė tiek neišmaningi, jog vis 
dėlto susirišo su poetu. Tačiau kas iš to išėjo, pasibaisėtinu būdu, tarp 
kitų, parodo Franzo Cleyno graviūra“*. Senieji skulptoriai vienu 
žvilgsniu sugavo, jog čia jųjų menas reikalauja visiško vaizduosenos 
pakeitimo. Jie perkėlė visus apvyniojimus nuo kūno ir sprando ant 
šlaunų ir blauzdų. Čia tie apsivyniojimai, nepakenkdami išraiškai, 
galėjo kiek reikiant pridengti ir spausti. Tuo jie vienkart žadino su- 
trukdyto pabėgimo ir negalėjimo pakrutėti įspūdį, t. y. įspūdį tų mo- 
mentų, kurie pateisina tokios būsenos trūkmę. 

Aš nežinau, kaip atsitiko, kad meno kritikai visiškai nurylėdami 
praėjo pro tą skirtingumą, kuris žalčių apsivyniojimuose taip aiškiai 
matyti, lyginant skulptūros grupę su poeto aprašymu. Šis skirtumas 
iškelia skulptorių išmintį tiek pat, kiek ir kitas, į kurį visi jie suknim- 
ba, kurių tačiau jie neišdrįsta tiek išaukštinti, kiek juos pateisinti. Aš 
turiu galvoj nusistatymų skirtumą apdaro klausimu. Vergilijaus 
Laokoonas yra aprengtas jo dvasininko ornata, o grupėje jis su 
abiem savo sūnumis parodytas visai nuogas. Sakoma, jog esą žmonių, 
randančių, kad yra didelė nesąmonė, jei karalaitis - kunigas vaizduo- 
jamas aukojimo metu nuogas. O tiems žmonėms meno žinovai labai 
rimtai atsako, jog iš tiesų čia nusižengiama papročiui. Tačiau meni- 
ninkai esą verčiami tai daryti, nes jie savo figūroms nemoką duoti 
padoraus apdaro. Skulptūra, sako jie, negali jokios medžiagos pa- 
mėgdžioti; storos raukšlės blogai veikiančios juslę; taigi iš dviejų 
negerovių pasirenkama mažiausioji, ir verčiau nusikalstama pačiai 
tiesai, negu ryžtamasi suklysti dėl drabužių. Jei senieji skulptoriai 
juoktųsi iš tokio priekaišto, tai aš nežinau, ką jie pasakytų dėl šio 
atsakymo. Nebegalima meno pažeminti daugiau, kaip šiuo būdu; 
nes, tarsime, kad skulptūra gali pamėgdžioti įvairias medžiagas tiek 
pat, kiek ir tapyba: ar ir tada Laokoonas būtinai turėtų būti apreng- 
tas? Ar mes per tą aprangą nieko nenustotume? Ar apdaras, vergo 

rankų darbas, yra lygaus gražumo su amžinosios Išminties kūriniu — 
organizuotu kūnu! Ar tų pačių reikalauja išgalių, ar tą patį turi nuo- 
pelną, ar tą pačią teikia garbę ano ir šio pamėgdžiojimas? Ar mūsų 
akys nori būti tik apgaunamos, ir ar joms vistiek, kuo jos apgau- 
namos] 

Poetui apdaras nėra apdaras; jis nieko nepridengia; mūsų vaiz- 
duotė pro visa mato. Ar Vergilijaus Laokoonas yra aprengtas, ar ne, 
jo kentėjimas yra jai matomas tiek vienoj, tiek kitoj jo kūno daly. 
Kakta yra jai kunigišku raiščiu aprišta, bet ne pridengta. Jis, tasai 
raištis, anaiptol, ne tik kad nekliudo, bet netgi sustiprina mūsų įspūdį, 


įgautą apie kenčiančiojo nelaimę: 
Perfusus sanie vittas atrogue veneno“*. 


Nieko negelbsti jam nė jo kunigiškoji taura; net ir jos ženklas, kurs 
jam visuomet pagarbos teikė — dabar nuodingų pūlių primirkęs ir 
išniekintas. 

Bet skulptoriui teko išsižadėti šios antraeilės aplinkybės, nenorint, 
kad pagrindinė veikalo dalis nukentėtų. Jeigu jis būtų palikęs Laoko- 
onui nors šį raištį, tai raiškingumą būtų žymiai susilpninęs. Kakta 
būtų buvusi iš dalies uždengta, o juk ji yra išraiškos buveinė. Taigi 
kaip tenai, riksmo atveju, išraišką jis paaukojo grožiui, taip ir čia jis 
tai, kas įprasta, paaukojo išraiškai. Iš viso paprotys seniesiems tebuvo 
menkos vertės dalykas. Jie jautė, kad aukščiausioji jų meno paskirtis 
verčia juos visiškai jo išsižadėti. Ta aukščiausioji paskirtis yra grožis; 
apdarą išrado vargas; o ką bendra turi menas su vargu? Aš sutinku, 
kad ir apdare yra gražumo; bet ką jisai reiškia prieš žmogiškosios 
lyties gražumą? O ar tas, kurs gali pasiekti daugiau, pasitenkins ma- 
žesniu? Aš labai bijau, kad net tobuliausiai mokąs apdarus vaizduoti 
menininkas tuo savo sugebėjimu neparodytų vien tai, ko jam stinga. 


VI 


Mano spėliojimas, kad menininkai pasekė poetu, nesumažins jų 
nuopelnų. Priešingai, jų išmintis tuo pasekimu iškyla į gražiausiąją 
šviesą. Jie poetu pasekė nė mažiausioj smulkmenoj jo nesuvedžioti. 
Jie turėjo pavyzdį, bet kadangi reikėjo jį perkelti iš vieno meno į kitą, 
tai jie surado užtenkamai progos ir patys pamąstyti. O tos jų pačių 
mintys, besireiškiančios nukrypimu nuo jų pavyzdžio, įrodo, jog jų 
būta savo mene tokių pat didžių, kaip ir poeto savajame. 

Dabar aš spėliojimą noriu apversti: tegu poetas bus pamėgdžiojęs 
menininkus. Yra mokslininkų, teigiančių, kad ši prielaida esanti 
teisinga. Kad jie tai galėtų istoriškai pagrįsti, nežinau. Bet, kadangi 
meno veikalą jie pripažino esant taip nepaprastai gražų, tai nevaliojo 
sau įsikalbėti, kad jis galėjo kilti taip vėlyvu laiku. Atrodė, tas kūrinys 
turįs priklausyti tam laikotarpiui, kada menas tobuliausiai tebežydėjo, 
nes jis nusipelno būti iš jo kildinamas. 

Pasirodė, jog, kad ir koks tobulas bebūtų Vergilijaus vaizdas, 
vis dėlto skulptoriams neprireikė kai kurių jo bruožų. Taigi apriboja- 
ma dėsnis, kad geras poetinis atvaizdavimas turįs duoti gerą ir tikrąjį 
paveikslą, ir kad poeto gerai atvaizduojama tik iki tol, kol visuose 
bruožuose galįs juo pasekti skulptorius. Linkstama šį apribojimą 
priimti anksčiau, negu jis bus paremtas pavyzdžiais, kurie remiasi vien 
plačios poetinės sferos sumetimais, neišmatuojamu mūsų vaizduotės 
lauku, jos vaizdų dvasingumu — vaizdų, kurie didžiausia gausybe 
ir įvairybe gali vienas šalia kito laikytis, vieni kitų nei uždengdami, 
nei sužalodami, kas atsitiktų su pačiais daiktais arba natūraliaisiais 
jų ženklais siauruose erdvės ar laiko rėmuose. 

Bet jei mažesnioji pusė nestengia aprėpti didesniosios, tai ši gali 
savimi apimti mažesniąją. Noriu pasakyti: jei ne kiekvienas tapančiam 
poetui reikalingas bruožas gali plokštumoje arba marmure daryti 
vienodai gerą įspūdį, tai, gal, kiekvienas bruožas, kuriuo verčiasi 
skulptorius, galės daryti tiek pat gerą įspūdį poeto veikale? Be abejo- 
nės. Nes, ką mes gražu randame meno veikale, tatai gražiu išranda 
ne mūsų akis, bet vaizduotė akimi. Taigi galime savo vaizduotėje 
prasimanytiniais arba natūraliais ženklais vėl sužadinti tą patį 
vaizdą, vadinasi, kiekvieną kartą gali sukilti tas pats pasimėgimas, 
kad ir nelygaus dydžio. 

Tačiau, turiu prisipažinti, kad tai priėmus, spėjimas, jog Vergi- 
lijus pamėgdžiojęs skulptorius, man atrodo kur kas nepagrįstesnis, 
negu jai priešingasis. Jei skulptoriai nusižiūrėjo į poetą, tai man visi 
jų nukrypimai suprantami ir aiškūs. Jiems teko nutolti, nes poeto 
vartotieji bruožai į jų veikalą įtrauktų tokių nepatogumų, kurių ne- 
matyti jojo veikale. Bet ko poetui reikėjo nukrypti? Ar tiksliai pa- 
mėgdžiodamas kievieną grupės dalį nebūtų sukūręs vykusio paveikslo? 
Man dar suprantama, kaip, jam savarankiškai veikiant, vaizduotė 
galėjo pakišti vieną ar kitą bruožą, bet niekuomet nebus aiški prie- 
zastis, kodėl jis, įvertindamas prieš akis išskleistus gražius bruožus, 
nusprendė, jog reikės juos pakeisti tais kitoniškaisiais. 

Skulptoriui buvo svarbių priežasčių Laokoono kančiai neleisti 
rėkimu praplyšti. Bet jei poetas būtų turėjęs sau prieš akis tą taip 
graudų skausmo ir gražumo sujungimą — kas tada bebūtų jį tiek 
pat neišvengiamai vertę palikti taip visiškai neatžymėtą vyriško pado- 
rumo ir didžiadvasiško kantrumo idėją, einančią iš šito skausmo ir 
gražumo junginio, ir vienkart vertę gąsdinti mus didžiu savo Laokoono 
šauksmu? 

Dar mažiau poetui tebūtų buvę ko žalčių apsivijimus pakeisti. 
Skulptūros grupėje jais užimtos rankos ir supančiuotos kojos. Kiek šis 
išnarstymas akiai patinka, tiek gyvai vaizduotėj lieka šis vaizdas. 
Jis toks aiškus ir grynas, kad žodžiais nedaug silpniau galima jį reikšti, 
negu natūraliais ženklais: 


TTT micat alter, et ipsum 
Laokoonta petit, totumgue infrague suprague 
Implicat et rabido tandem ferit ilia morsu 

At serpens lapsu crebro redeunte subintrat 
Lubricus, intortogue ligat genua infima nodo“*. 


"Tos eilutės yra Salodeto; jos Vergilijui, be abejo, būtų išėjusios dar 
tapybiškesnės, jei regimas pavyzdys būtų uždegęs jo vaizduotę, ir, 
galop, tikrai geriau būtų nusisekusi kad ir štai ši vieta: 


Bis medium amplexi, bis colo sguamea circum 
Terga dati, superant capite et cervicibus altis“*. 


Šie bruožai, žinoma, pripildo mūsų vaizduotę. Bet ji negali prie jų 
sustoti. Jai nedera stengtis jų sau išsiryškinti. Čia ji turi matyti tik 
zalčius, tik Laokooną. Ji neturi įsivaizduoti, kokią grupę jie abeji 
drauge sudaro. Lig tik ji [vaizduotė] į tai įknimba — tuojau Vergili- 
jaus vaizdas jai ima nebepatikti, ir jis jai atrodo gana netapybiškas. 

Bet jei tie pakeitimai, kuriuos Vergilijus pasigautame pavyzdyje 
būtų padaręs, ir nebūtų nevykę, tai vis dėlto jie liktų tik nepama- 
tuoti. Pamėgdžiojama norint panašiam tapti; bet ar galima pasidaryti 
panašiam, jei pakeičiama daugiau, negu reikia? Atvirkščiai, tatai 
darydamas aiškiai parodai, kad nenori sekti, taigi, kad nesi pamėg- 
džiojęs. 

VII 


Jei sakoma, kad menininkas seka poetu arba poetas pamėgdžioja 
menininką, tai tat galima dvejopai suprasti. Arba vienas padaro 

antrojo veikalą tikruoju savo pamėgdžiojimo objektu, arba juodu 
abu turi tuos pačius pamėgdžiojamuosius objektus, ir vienas skolinasi 
iš antrojo pamėgdžioseną. 

Aprašydamas Enėjo skydą, Vergilijus pamėgdžioja jį pagami- 
nusį menininką, ir tai daro pirmąja to žodžio reikšme. Jo pamėgdžio- 
jimo objektas yra meno veikalas, o ne tai, kas jame atvaizduota; bet 
jei jis ir aprašo, ką jame matęs atvaizduota, tai vis dėlto jis tatai 
aprašo tik kaip to skydo dalį, o ne kaip patį daiktą. Gi jei Vergilijus 
būtų pamėgdžiojęs Laokoono grupę, tai tuomet šis pamėgdžiojimas 
būtų antroji pamėgdžiojimo rūšis. Nes jisai būtų pamėgdžiojęs ne tą 
grupę, o tai, ką ji vaizduoja, ir būtų skolinęsis tik jos pamėgdžiojimo 
bruožus. 

Pirmuoju pamėgdžiojimo atveju poetas yra originalus, antruoju — 
kopijuotojas. Tenai pamėgdžiojimas sudaro tik vieną dalį pamėgdžio- 
jimo apskritai, kurs vra pamatu poeto menui, ir jis dirba kaip geni- 
jus. Jo siužetu gali būti kitų menų arba koks gamtos kūrinys. O antruo- 
ju pamėgdžiojimo atveju jis visiškai praranda savo vertę; užuot 
pamėgdžiojęs pačius daiktus, jis pamėgdžioja jųjų imitacijas ir mums 
primena negyvus kito genijaus bruožus, kaip savo paties originalius 
bruožus. 

Jei poetui bei menininkui neretai tenka pasirinkti bendrų juodvie- 
jų objektų tą patį požiūrį, tai gali kuomet atsitikti, kad jų pamėgdžioji- 
mai daugeliu atžvilgių sutaps, nors jie ir nebus vienas kito pamėgdžioję 
arba paveikę. Tie vieno meto menininkų bei poetų sutapimai, spren- 
džiant apie daiktus, kurių jau nebėra, vieni kitus šiek tiek nušviečia. 
Tačiau, tokios šviesos benorint gauti tuo būdu, kad iš tyčios darbo 
padarai principą ir manai, kad čia poetas, kiekviename mažmožyje 
bus atsižvelgęs į šią statulą arba aną paveikslą — reiškia, jog dvivei- 
diškai jam pasitarnauji. Ir ne tik jam, bet ir skaitytojui tuo padarai 
gražiausiąją vietą kad ir labai aiškią, tačiau taip pat užtenkamai 
negyvą. 

Visai suprantama, kad skaityti Valerijaus Flacco““ ant romėnų 
skydų išrėžiamo sparnuoto žaibo aprašymą bus man daug aiškiau, 
kai aš tokio skydo atvaizdą gausiu pamatyti kur nors sename pa- 
minkle. Gali būti, kad savo gaminamuose šalmuose ir skyduose senieji 
ginklakaliai Marsą bus vaizdavę taip pat ties dievaitės Rėjos galva 
skrendantį, kaip jį sakosi vienoje monetoje matęs Addisonas, ir kad 
Juvenalas bus galvoj turėjęs lygiai tokį šalmą ar skydą, kai jis į tai 
lyg ir nurodė žodžiu, kurs visiems aiškintojams, iki Addisono“?, buvo 
mįslingas. Sutinku, kad Juvenalo aukštakilmį netikšą, palygintą su 

Hermėjo kolona, sunku būtų atpažinti gyvenime, pačios tos kolonos 
nemačius ir nežinant, kad blogas yra šulas, turįs dievo tik galvą, 
nebentsu liemeniu, kad, nematant nei jo rankų, nei kojų, mumyse 
turi sukilti neveikliojo vaidinys. — Nereikia tos rūšies paaiškinimų 
niekinti, kad ir ne visuomet jie būtų būtini, nei visuomet užtenkami. 
Poetas į skulptūros grupę žiūrėjo kaip į savarankišką daiktą, bet ne 
kaip į pamėgdžiojimą; arba skulptorius ir poetas buvo prisiėmę tas 
pačias idėjas, dėl ko ir galėjo jų vaidiniai sutapti, iš ko spręstina apie 
tų idėjų bendrumą. 

Tačiau, kai Tibullas piešia Apollono paveikslą, koks jam sapne 
pasirodė: — Gražiausias jaunikaitis, jo smilkiniai apipinti skaisčiais 
laurais; Syrijos kvepalai dvelkia iš auksinių jo plaukų, kurie žvilga 
ant pailgo jo kaklo; žibąs baltumas ir purpurinis raudonumas sumišę 
visame jo kūno paviršiuje, kaip švelniuose skruostuose nuotakos, 
stovinčios savo mylimojo akivaizdoj: — kodėl, būtent, šitie bruožai 
turėjo būti pasiskolinti iš senų garsių paveikslų? Vistiek, ar 
Echijono“* Gėdingoji Nuotaka bus buvusi Romoje ir tūkstančių tūks- 
tančius kartų kopijuota — argi dėl to patsai jaunamartės gėdingumas 
būtų turėjęs dingti iš pasaulio? Arba, kai kitas poetas vadina Vulkaną 
pavargusiu ir jo nuo žaizdro įkaitusį veidą degančiu: nejaugi jam 
reikėjo pirmiau iš tapytojo veikalo sužinoti, kad darbas pavargina, 
o karštis paraudonina? Arba kai Lukrecijus aprašo metų laikų pasi- 
keitimus ir juos prieš akis stato visoj eilėj jų pasireiškimų ore ir že- 
mėje, pagal jų natūralią tvarką: tai nejaugi Lukrecijus buvo koks 
efemeronas [vienadienis], nepergyvenęs nė vienų apvalių metų, kad 
negalėjo visų tų pasikeitimų pats patirti, ir turėjo juos vaizduoti iš 
kokios procesijos, kurioje buvo nešamos jų statulos? Argi jam reikėjo 
išmokti tiktai iš tų statulų senosios poetinės priemonės toms abstrak- 
cijoms paversti tikromis būtybėmis? Arba Vergilijaus „ant tilto įpykęs 
Araksas''“?, tasai taip nusisekęs paveikslas iš savo krantų išsiliejusios 
upės, kai ji sugriauna per ją pertiestą tiltą — argi jis nenustotų viso 
savc gražumo tada, kai poetas, tai vaizduodamas, būtų nusižiūrėjęs 
į kokį meno veikalą, kuriame tas upių dievas būtų buvęs parodytas 
kaip tikrai tiltą ardąs? — Kas mums veikti su tokiais paaiškinimais, 
kurie iš aiškiausios vietos išstumia poetą, kad prasikištų skulptoriaus 
sumanymas)! 


VIII 


Poezijos ir tapybos savitarpinį panašumą Spence'as keistų keis- 
čiausiai įsivaizduoja. Jis mano, kad senovėje abu menu buvę taip 

glaudžiai susipynę, jog jie visur kur ranka rankon ėję, ir poetas tapy- 
tojo, ir tapytojas poeto iš akių nepametę. Kad poezija yra platesnis 
menas, kad ji naudojasi tapybai neprieinamomis grožybėmis, kad ji 
dažnai gali rasti progų netapybiškoms grožybėms teikti pirmenybę 
prieš tanybiškąsias — apie tai jis, rodos, nebus nė pagalvojęs. Todėl 
maziausią 1r skirtumą tematė tarp senųjų poetų ir skulptorių; ir 
sumyšta, — kas jį stumia ieškoti keisčiausių visame pasaulyje išsisu- 
kinėjimų. 

Stacijus“? ir Valerijus Flaccas vaizduoja supykusią Venerą ir su 
tokiais šiurpulingais bruožais, kad ją tą akimirksnį veikiau laikytum 
furija, negu meilės dievaite. Spence'as veltui tarp senųjų meno 
veikalų ieško tokios Veneros. Ką jis iš to išveda? Ar kad poetas turi 
daugiau laisvės, negu skulptorius ir tapytojas? Tokią išvadą jis iš to 
galėtų gauti, betgi jis visiems laikams priėmė taisyklę, kad poetiniame 
aprašyme geru nelaikytina niekas, kas paveikslu ar statula pavertus 
nepatogiai atrodo. Iš to seka, jog poetai bus nusižengę. ,„Stacijus su 
Valerijum yra iš tų laikų, kada romėnų poezija jau buvo ėmusi 
smukti. Ir čia jie parodo savo sugedusį skonį bei blogą sprendimą. 
Geresniųjų laikų poetai tapybai šitaip nenusikalsta"'. 

Kas taip kalba, tam tikrai nereikia mokėti aiškiai skirti. Aš čia 
nesiimu nei Stacijų, nei Valerijų ginti, bet tenoriu bendrai pastebėti. 
Dievai ir dvasinės būtybės, kokius juos vaizduoja menininkas, nėra 
visiškai tolygūs tiems, kuriais naudojasi poetas. Menininkui jie yra 
suasmenintos abstrakcijos ir pasižymi pastoviai vienodu charakteriu; 
vien tokius juos tegali atpažinti. Gi poetui jie yra — tikros veikiančios 
būtybės, kurios, be savo pilnojo charakterio, turi dar ir kitų savybių 
bei jautulių; pastarieji, aplinkybėms kintant, gali pro charakterį pra- 
sikišti. Skulptoriui Venera nėra niekas kitas, kaip tik meilė; taigi jis 
jai turi suteikti visas tas dorąsias drovumo grožybes, visą tą maloniąją 
magą, kuri mus mielame objekte žavi, ir kurią mes todėl perkeliame 
į abstrakčią meilės idėją. Mažiausias nuo to idealo nukrypimas daro 
mums jo vaizdą nebepažįstamą. Grožybė, turinti daugiau majestotin- 
gumo negu gėdingumo, yra jau nebe Venera, o Junona. Žavumai, bet 
labiau valdingi, vyriški, negu meilūs žavumai, iš Veneros daro Mi- 
nervą. Pagaliau, rūstaujanti Venera, keršto ir siutimo varinėjama, 
skulptoriui yra tikra prieštarybė, nes pati meilė niekuomet nepyksta, 
niekuomet nekeršija. Gi poetui Venera kad ir yra meilė, bet ji jam — 
meilės dievaitė, kuri, be šito charakterio, turi dar savo atskirą indi- 
vidualybę ir tuo pačiu pasižymi ir pasibjaurėjimo bei simpatijos 


4Į4 


polinkiais. Ko čia stebėtis, jei ji jam užsidega rūstybe bei dūku, ypač, 
jei tai yra įžeista meilė, kuri tuo pavirto? 

Berods, yra teisinga, kai menininkas sudėtinguose veikaluose, 
lygiai kaip ir poetas, Venerą arba kiekvieną kitą dievybę gali, be jųjų 
charakterio, kaip tikrai veikiančias būtybes vaizduoti. Bet tuomet 
bent tų būtybių veiksmai neturi prieštarauti jųjų charakteriui, nors 
jie dar nėra tiesioginės to charakterio išdavos. Venera dieviškuosius 
savo ginklus perduoda savo sūnui; tuos veiksmus tiek menininkas, tiek 
ir poetas jau gali atvaizduoti. Čia jam niekas nekliudo suteikti Vene- 
rai visą tą grakštumą ir gražumą, kurie jai tinka kaip meilės dievaitei. 
Tuo ji jo veikale bus veikiau dar pažįstamesnė. Tačiau, norėdama 
savo niekintojams, Lemnoso vyrams, atkeršyti, Venera, prisiėmusi 
padidintą, šiurkštų pavidalą, dėmėtais skruostais, išdraikytais plau- 
kais, pasigriebusi degutuotą deglą, užsiklėstusi juodą apsiaustą ir 
įsisupusi į tamsų debesį audringai leidžiasi žemyn: šis momentas nėra 
skirtas menininkui, nes jis jos šiame momente nė kuo negali atžymėti. 
Jis tinka tik poetui, nes šis turi priemonių su kalbamuoju momentu 
surišti kitą, kuriame dievaitė yra visiškai Venera — taip artimai ir 
taip tiksliai surišti, jog mes ir furijoje nepametame iš akių Veneros. 
Tatai padaro Flaccas: 


k a S NS SS Negue enim alma videri 
Iam tumet; aut tereti crinem subnectitur auro, 
Sidereos diffusa sinus. Eadem effera et ingens 

Et maculis suffecta genas; pinumgue sonantem 
Virginibus Stygiis, nigramgue simillima pallam“!. 


Toks pat yra ir Stacijaus tikslas: 


Illa Paphon veterem centumgue altaria linguens, 
Nec vultu nec crine prior, solvisse iugalem 
Ceston, et Idalias procul ablegasse volucres 
Fertur. Erant certe, media gui noctis in umbra 
Divam, alios ignes maiorague tela gerentem, 
Tartarias inter thalamis volitasse sorores 
Vulgarent: utgue implicitis arcana domorum 
Anguibus, et saeva formidine cuncta replerit 
Limina'*. 


Arba galima sakyti: vien tik poetas teturi priemonių vaizduoti neigia- 
maisiais bruožais ir, tuos neigiamuosius sujungęs su teigiamaisiais, du 

vaizdu gali sulieti į vieną: ,„Nebėra maloniosios Veneros, plaukai 
nebėra auksine sege sujungti, ažuriniu apsiaustu nebeužsiklėtus, be 
savo juostos, su kitoniškomis liepsnomis, didesnėmis strėlėmis apsi- 
ginklavusi, susidėjusi su į ją [dabar] panašiomis furijomis“'. Bet 
kandangi ta priemonė neprieinama skulptoriui, tai nejaugi todėl turi 
nuo jos atsisakyti ir poetas? Jei tapyba nori būti poezijos seserim, tai 
tenebūnie ji pavydi sesuo, ir jaunesnioji tenedraudžia vyresniajai 
visų tų gražgrožių, kurių pati ji neturi. 


IX 


Norint atskirais atvejais palyginti tapytoją su poetu, reikia visų 
pirma atsižvelgti į tai, ar abu juodu yra naudojęsi pilna laisve, ar 
juodu be jokios išorinės varos galėjo siekti aukščiausiojo savo meno 
poveikio. 

Tokia išorine vara senajam menininkui dažnai buvo religija. Jojo 
darbas, garbinimui bei meldimui paskirtas, ne visuomet tegalėjo būti 
toks tobulas, koks būtų buvęs, stengdamasis vien žiūrovą patenkinti. 
Prietaringumas apkrovė dievus simboliais, ir gražiausieji jų ne visur 
tebuvo garbinami kaip gražiausieji. 

Bakchas savo šventovėje, Lemnose, stypsojo raguotas; iš čia dievo- 
baimingoji Hipsipilė gelbėjo savo dieviškos išvaizdos tėvą, ir toks jis, 
be abejo, bus atrodęs visose savo šventovėse. Nes ragai buvo simbolis, 
padėjęs išreikšti jo esmę. Tik laisvasis menininkas, kurdamas jokiai 
šventovei nepaskirtą savo Bakchą, šio simbolio nepaisė, ir jei mes -tarp 
dar išlikusių jo statulų nė vienos nerandame raguotos, tatai, tur būt, 
įrodo, jog nė viena jų nėra iš tų pašventintųjų, kuriose jis tikrai buvo 
garbinamas. Be to, visiškai galimas yra daiktas, kad ant šių pastarųjų 
pirmaisiais krikščionybės amžiais visų pirma krito dievobaimingųjų 
naikintojų įtūžimas, naikintojų, kurie šen bei ten pataupė tik tokius 
meno veikalus, kurie nebuvo sutepti jokiu kultu. 

Bet, kadangi iškastųjų senienų tarpe yra rasta ir vienos ir kitos 
rūšies, tai aš linkėčiau, kad meno kūrinių vardas būtų teikiamas tik 
toms statuloms, kuriose menininkas galėjo pasireikšti tikrai meninin- 
ku, kuriose grožis yra buvęs pirmasis ir paskutinis kėslas. Visa kita, 
kame matyti per aiškios žymės kulto papročių, nenusipelno šito vardo, 
nes čia menas dirbo ne pats sau, o buvo ištisai pagelbinė priemonė 
religijai, kuri jam, čia teikiamuosiuose jusliniuose vaidiniuose, liepia 
paisyti daugiau prasmės, negu grožio. Nors aš tuo nenoriu pasakyti, 
kad dažnu atveju religija nebus viso reikšmingumo perkėlusi į gra- 


416 


žumą arba, atsižvelgdama į meną ir į išprususį savo amžiaus skonį, 
nebus reikšmingumo pajungusi grožiui. 


Tokio skirtumo nedarant, žinovas su senovės liekanų tyrinėtojų 
turi nuolat ginčytis, nes juodu vienas antro nesupranta. Kai anas, 
pagal savąjį išmanymą apie meno paskirtį spręsdamas, tvirtina, jog 
senasis menininkas šio ar to neįvykdęs kaip menininkas, būtent, 
laisvai nepadaręs, tai šis [tyrinėtojas| tatai išplės ta prasme, kad 
menininkui to neleidusi daryti nei religija, nei šiaip kuri kita šalia 
meno srities buvusi priežastis — menininkui, kaip darbininkui. Vadi- 
nasi, jis tarsis galįs žinovą atremti su pirma pasitaikiusia figūra, kurią 
šis, nieko negalvodamas, bet dideliam išprususio pasaulio apmaudui, 
vėl grąžina į sąšlavyną, iš kurio ji buvo ištraukta. 


X 


Mane pas Spence'ą stebina dar vienas dalykas, kurs aiškiai parodo, 
kaip maža jis tebus pamąstęs apie poezijos ir tapybos ribas. 


„Kai apskritai dėl mūzų, — sako jis, — tai vis dėlto keista, kad, 
jas aprašydami, poetai yra tokie šykštūs, kur kas šykštesni, negu tai 
pritiktų dievaitėms, kurioms jie tokie dėkingi". 


Ką veiksi nesistebėjęs, kad apie jas kalbėdami poetai to nedaro 
nebyle tapytojų kalba? Uranija poetams yra astronomijos mūza; iš jos 
vardo, iš jos veiklos mes pažįstame jos verslą. Norėdamas tatai pažy- 
mėti, menininkas turi ją vaizduoti lazda rodančią į dangaus skliautą; 
toji lazda, tasai skliautas, ta jos poza yra jo raidės, iš kurių mes 
galime sudėti Uranijos vardą. Bet kai poetas nori sakyti: ,„Uranija 
gerokai iš anksto žvaigždėse jo mirtį išskaitė?', tai kodėl turi jis, atsi- 
žvelgdamas į tapytoją, pridėti: ,, Uranija, su lazda rankoje, su dangaus 
skliautu prieš akis?" Ar tai nebūtų taip, lyg žmogus, galėdamas garsiai 
kalbėti, griebtųsi dar ir ženklų, kuriuos išsigalvojo kurčiai turkų 
haremuose, pristigus balso tarp savęs susiprasti? 


Ir vėl taip pat stebisi Spence'as dėl moralinių būtybių, arba tų 
dievybių, kurias senieji skyrė dorybėms valdyti ir žmogaus gyvenimui 
rikiuoti. ,„Verta pastebėti, — sako jis, — kad romėnų poetai apie 
geriausias iš tų moralinių būtybių kur kas mažiau tekalba, negu 
lauktum. Skulptoriai čia žymiai turtingesni, ir kas nori žinoti, kaip 
kiekviena iš jų atrodė, tepasižiūri į Romos imperatorių monetas. — 
Nors poetai šioms būtybėms dažniau suteikia asmenybinių bruožų, 


27: 977 417 


tačiau, aplamai, apie jų privalumus, aprangą bei kitokį atrodymą la- 
labai mažai tepasako"?'. — 

Kai poetas įasmenina abstrakcijas, tai jas užtenkamai charakteri- 
zuoja vardas ir tai, ką jis joms liepia veikti. 

Menininkas tų priemonių neturi. Taigi jam tenka įasmenintoms 
abstrakcijoms įduoti simbolius, iš kurių jos darosi pažįstamos. Tie 
simboliai, būdami tuo, kuo jie nėra, padaro jas alegorinėmis figūromis. 

Štai moteriškė su kamanomis rankose; kita į koloną atsirėmusi. 
Jos mane yra alegorinės būtybės. Tačiau nuosaikumas, ištvermė poetui 
nėra alegorinės būtybės, o tik įasmenintos abstrakcijos. 

Tų būtybių simbolius menininkui išrado vargas. Nes jis nė kuo 
kitu negali nurodyti, ką ta ar kita figūra galėtų reikšti. Tačiau kurių 
galų poetas turi pasiduoti tam, į ką menininką verčia vargas, nes 
poeto tas vargas neliečia? 

Kas Spence'ui taip labai keista atrodo, yra verta, kad poetams 
taptų taisykle (dėsniu). Tapybos reikalai negali tapti jųjų turtu. 
Nėra jiems pamato pavydžiai žiūrėti į meno išrastąsias priemones 
poezijai pasekti ir laikyti jas tobulybėmis. Iškaišydamas figūrą sim- 
boliais, menininkas [iki tol] tik figura, buvusią padaro aukštesne būty- 
be. Bet kai šių tapybinių puošmenų griebiasi poetas, tai jis aukštesnę 
būtybę paverčia lėle. 

"Kiek šios taisyklės paisė senieji, tiek ją tyčia laužo naujieji poetai. 
Visos jų įsivaizduojamosios būtybės yra kaukėtos. O juk geriausiai 
apie šį maskaradą nusimanantieji mažiausiai teišmano apie svarbiau- 
siąjį uždavinį, būtent — leisti savo būtybėms veikti ir jas jų veiksmais 


apibūdinti. 

Matyti, ir grafas Caylus reikalauja, kad poetas savo įsivaizduotą- 
sias būtybes papuoštų alegoriniais privalumais. Apie tapybą grafas 
geriau nusimanė, negu apie poeziją. 

Tačiau mane jo veikalas, kuriame jis šį reikalavimą iškelia, para- 
gino klausimą giliau apsvarstyti. Čia suminėsiu vien tai, kas esmin- 
giausia. 

Grafas norėtų, kad menininkas arčiau susipažintų su didžiausiuoju 
poetu - tapytoju — Homeru, ta antrąja gamta. Jisai jam primena, 
kokios gausios, dar nesunaudotos medžiagos labai vykusiems siuže- 

tams teikianti toji graiko dorojama istorija, ir kad menininkas sugebė- 
siąs vaizduoti juo tuobuliau, juo tiksliau jisai laikysiąsis smulkiausių 
poeto sužymėtų aplinkybių. 

Vadinasi, tas pasiūlymas apima sumišai abejopa iš jau nurodytųjų 
pamėgdžiojimų. Tapytojas privaląs pamėgdžioti ne tik tai, ką poetas 
yra pamėgdžiojęs, bet jis turįs ir tais pačiais bruožais pamėgdžioti; jis 
juo privaląs naudotis ne vien kaip pasakotoju, bet kaip ir poetu. 

Tačiau, jei šis antrasis pamėgdžiojimas taip sumenkina poetą — 
kodėl jis neturėtų sumenkinti ir menininką? Jei dar prieš Homerą 
būtų radusis tokia paveikslų serija, kokią grafas Caylus iš jo išgauna, 
ir jei mes žinotume, kad iš tų paveikslų poetas yra sudaręs savo vei- 
kalą, tai argi dėl to mūsų nusistebėjimas juo žymiausia dalimi neat- 
slūgtų? Kaip suprasti tai, kad mūsų pagarba menininkui nė kiek nesu- 
mažėtų net kai jis ir nieko kito nedarytų, kaip vien poeto žodžius 
pavaizduotų figūromis bei spalvomis? 

Priežastis bene bus. va kokia. Skulptoriui, mums rodosi, sunkiau 
įvykdyti, negu išrasti; gi poetui atvirkščiai: jam, atrodo, įvykdyti 
lengviau, negu išrasti. Jei Vergilijui Laokoono ir jo vaikų aprangymas 
būtų atėjęs į galvą nusižiūrėjus į skulptūros grupę, tai sunkesnysis ir 
didesnysis jo vaizdo nuopelnas eitų niekais, o liktų tik mažesnysis. 
Nes šį aprangymą vaizduotėje sukurti yra kur kas svarbiau, negu jį 
zodžiais išsakyti. Gi jei menininkas tą aprangymą būtų skolinęsis iš 
poeto, tai vis dėlto jo nuopelnas mūsų akyse būtų gana didelis, nors 
jis išradumu nepasižymėjo. Nes marmuru išreikšti yra kur kas sun- 
kiau, negu išreikšti žodžiais. Ir, palyginę išradumą su atvaizdavi- 
mu, mes visados noriai atleidžiame kūrėjui už vieną iš tų momentų 
tiek, kiek matomės iš antrojo su kaupu palaimėję. 

Esama net atvejų, kada menininkas daugiau nusipelno, kai jis 
gamtą pamėgdžioja pasinaudodamas poeto [jau sukurta] imitacija, 
negu be jos. Tapytojas, nupiešęs gražų peizažą pagal Thomsono'* 
aprašymą, bus daugiau padaręs, negu tas, kurs jį tiesiai iš gamtos 
nukopijavo. Šis savo pirmavaizdį akimis mato; anajam gi tenka savo 
vaizduotę tiek įtempti, kad jis tartųsi jį matąs. Šis iš gyvų juslinių 
įspūdžių padaro kokią grožybę; anas — vaizduodamasis nepastovius 
ir nepatvarius poeto įsiūlytus ženklus. 

Bet kiek veikiai pasišaujama iš menininko nereikalauti išradumo, 
tiek pat veikiai jame pačiame sukyla abejingumas šiojo atžvilgiu. Nes, 
pamatęs, kad išradumas jo įžymiuoju privalumu nepasidarys ir kad 
didžiausias jojo pagirtinumas surištas su įvykdymu, jisai nebesirūpina, 

ar išradimas yra senas ar naujas; ar jau nebesuskaitomą daugybę 
kartų juo naudotasi; ar jis priklauso jam ar kam kitam. Jis pasilieka 
siaurame jam ir publikai įprastų negausingų siužetų rate, ir visą 
savo išradumą paskiria vien permanyti tam, kas pažįstama, naujai 
perdėstyti senus daiktus (objektus). Tatai iš tikrųjų yra ir idėja, kurią 
tapybos vadovėliai jungia su išradimo žodžiu. Nes, kad jie jį ir skirsto 
į tapybinį ir poetinį, tai tačiau “juk ir poetinis išradimas rūpinasi ne 
patį siužetą sukurti, bet vien jį suderinti bei išreikšti“. Tai, berods, 
išradimas, bet ne visybės, o atskirų dalių ir jų tarpusavio padėties. 
Tatai išradimas, bet anos žemesniosios rūšies, kurį Horacijus pasiūlė 
savo tragikui: 


Dėlto, verčiau išrinkęs giesmę Ilijados, 
Pritaikink scenai ją, užuot ką negirdėta, 
Ką neregėta dar pats pirmas atidengęs“. 


Pasiūlė, sakau, bet neįsakė. Pasiūlė tai, kas šiam būtų lengviau, 
parankiau, sveikiau, bet ne tai, kas iš esmės geriau bei tauriau. 

Iš tikrųjų, poetas yra daug palankesnėje padėtyje paimdamas 
doroti kokį žinomą siužetą, pažįstamus charakterius. Jis gali peršokti 
per šimtą negyvų mažmožių, kurie šiaipjau būtų neišvengiami, norint 
visumą suprasti. Ir juo greičiau jis savo klausytojų bus suprastas, juo 
veikiau jis juos sudomins. Šiuo patogumu naudojasi ir tapytojas, jei 
jo siužetas nėra mums svetimas, jei mes pirmukart pažvelgę sugau- 
name visos jo kompozicijos kėslą bei sumanymą, jei iš sykio perso- 
nažus ne tik regime kalbančius, bet ir girdime, ką jie kalba. Nuo 
pirmojo pažvelgimo priklauso pats didysis įspūdis; jei gi šis mus verčia 
sunkiai susimąstyti ir spėlioti, tai atšąla mūsų įsigeidimas susigrau- 
dinti; keršydami nesuprantamam menininkui, mes užkietėjame išraiš- 
kai, ir vargas jam, jei jis grožį paaukojo išraiškai! Tuomet mes nebe- 
randame nieko, kas galėtų mus sugundyti parimti prie jo veikalo; ką 
mes Matome, tai mums nebepatinka, ir ką čia turime vaizduotis — 
nežinome. 


Dabar suglauskime abeja į krūvą: viena, kad siužeto originalumas 
ir naujumas toli gražu nėra svarbiausia, ko mes laukiame iš tapytojo; 
antra, kad siužeto pažįstamumas skatina ir lengvina jo meno poveikį. 
Ir aš manau, jog priežasties jo reto tesiryžimo naujiems siužetams 
nereikėtų su grafu Caylusu ieškoti menininko ištaigume, nežinojime, 
techninėse sunkenybėse meno, kuriam jis turi skirti visas savo pastan- 

gas bei laiką. Ji pagrįsta giliau, ir, gal net tai, kas iš pradžių bus buvę 
palaikyta meno siaurinimu, mūsų pasimėgimo mažinimu, pasirodys 
besąs išmintingas ir mums patiems naudingas menininko santūrumas. 
Nesibijau ir to, kad manęs patirtis nenuginčytų. Tapytojai bus dėkingi 
grafui už gerus jo norus, bet vargiai jie jais pasinaudos taip gausiai, 
kaip jis to laukė. — 

Protogenas“ nutapė Aristotelio motiną. Nėra žinios, kiek jam 
filosofas už tai sumokėjo. Bet, vietoj atlyginimo, ar dar ir viršiau, 
davė jis jam patarimą, vertesnį už atlyginimą. Negaliu gi įsivaizduoti, 
kad jo patarimas būtų buvęs tuščias meilikavimas. Svarbiausia, betgi, 
tai, jog, žinodamas meno priedermę būti visiems suprantamam, jis jam 
patarė nutapyti Aleksandro darbus, apie kuriuos tuomet visas pasaulis 
kalbėjo, ir jis matė, jog ir ateitis dar kalbės. Tačiau Protogenas nebuvo 
tiek rimtas, kad galėtų Aristotelio patarimo paklausyti; impetus 
animi, — sako Plinijus, — et guaedam artis libido“", — tam tikras 
meninis pasipūtimas, tam tikras gašlus troškimas to, kas keista ir ne- 
pažįstama, stūmė jį į visai kitus siužetus. Jis noriau piešė Jaliso, 
Kidippės istorijas ir kitką, ko šiandien nė įspėti nebegalima, ką tai 
turėjo reikšti. 


XII 


Homeras doroja dvi rūši būtybių bei veiksmų: matomų ir nema- 
tomų. To skirtumo tapyba išreikšti negali: jai visa yra matoma ir 
vienokiu būdu matoma. 


Taigi, kai grafas Caylus leidžia nenutrūkstama virtine pro akis 
slinkti neregimųjų vaizdų eilei drauge su regimaisiais; kai jisai mišrųjų 
veiksmu vaizduose, kuriuose dalyvauja regimos ir neregimos būtybės, 
nenurodo ir, tur būt, negali nurodyti, kas daryti su pastarosiomis 
[neregimosiomis|, — kurias matome tik mes, paveikslo žiūrovai, — 
kad jų nematytų, arba bent neatrodytų būtinai turį jas pamatyti 
paveikslo personažai: tai dėl to būtinai labai sumyšta, palieka nebe- 
suprantama ir prieštaringa tiek visa seka (eilė), tiek ir viena kita 
atskira jos dalis. 

Tačiau, paėmus knygą į rankas nuo šios klaidos galima dar šiaip 
taip apsikopti. Blogiausia čia yra tai, kad paveiksle, panaikinant skir- 
tumą tarp regimųjų ir neregimųjų būtybių, vienkart pražūva ir visi 
tie būdingieji bruožai, kurie šią aukštesniąją [neregimųjų būtybių | 
rūšį iškelia viršum žemesniosios. 

Pavyzdys. Kai, galop, dėl trojiečių likimo savo tarpe susiskaldę 
dievai susikauja, tai poetui ši kova vyksta neregimai, ir tasai neregi- 
mumas leidžia vaizduotei tą sceną praplėsti, ir leidžia jai kaip tinka- 
mai dievų asmenybes ir jų veiksmus vaizduotis tokius didelius ir už 
paprastąjį žmogiškumą kilnesnius tiek, kiek tik ji panori. O tapybai 
tenka susirišti su regima scena, kurios įvairiomis būtinomis dalimis 
matuojami joje veikiantieji personažai. Tasai matas, kurs, štai, čia pat 
krinta į akis, ir kurio neproporcingumas su aukštesnėmis esybėmis — 
tomis esybėmis, kurios poetui buvo didelės, — tas matas tapytojo 
plokštumoj jas padaro milžiniškas. 

Minerva, prieš kurią šiose kautynėse pirmas išdrįsta pulti Marsas, 
atsitraukia atgal ir galinga ranka pasigriebia nuo žemės juodą, 
šiurkštų didžiulį akmenį, kurį senų senovėje bendromis jėgomis vyrai 
buvo atritę ribai paženklinti: 


Ji pasitraukė, bet akmenį grobė stipriosiomis rankomis, 
Lygumoje kurs gulėjo, toks didelis, juodas, kampuotas. 
Žmonės jį buvo paguldę kaip ženklą riboms savo dirvų“. 


Norint to akmens dydį prideramai įsivaizduoti, reikia atsiminti, kad 
Homeras savo didvyrius padaro antratiek stipresnius, kokie kad buvo 
stipriausieji jo meto vyrai; anie gi vyrai, kuriuos Nestoras mena iš 
savo jaunystės, buvę dar žymiai stipresni. Taigi aš ir klausiu: Jei 
Minerva akmeniu, kurį ne koks vienas vyras, bet vyrai iš Nestoro 
jaunystės laikų buvo padėję į ribą — jei jinai tokiu akmeniu sviedžia 
į Marsą, tai kokio gi augumo begalėjo būti pati dievaitė? Jei jos au- 
gumas buvo proporcingas akmens dydžiui, tai stebėtis nebėra ko. 
Žmogus, triskart už mane didesnis, aišku, galės sviesti ir triskart 
didesniu akmeniu. Bet jei dievaitės augumas neatitiko akmens dydžio, 
tai paveikslas kels neįtikimybės įspūdį, kurio nepatinkamumas nepra- 
nyks nė šaltai apgalvojus, kad dievaitė nebuvusi antžmogiškai stipri. 
Kur aš matau didesnį rezultatą, ten noriu matyti ir didesnius įnagius. 

O Marsas, nuo šio baisingojo akmens pargriuvęs, ,,užklojo septy- 
netą sklypų?'. Tapytojas negali tokio didelio dievo atvaizduoti. Bet jei 
jis negali to padaryti, tai ant žemės turėsime patiestą ne Marsą, ne 
homeriškąjį Marsą, bet paprastą karį. 

Longinas'? sako, jog dažnai jam atrodą, tarytum Homeras nori 
savo žmones išaukštinti iki dievų, o dievus nužeminti iki žmonių. Ši 
nužeminimą tapyba įvykdo. Joje visiškai dingsta visa, kas poeto dievus 
iškelia dar ir viršum dieviškųjų žmonių. Dydis, stiprumas, greitumas, 
kurių aukštesnį, nuostabesnį laipsnį Homeras dar vis suranda savo 

dievams, negu kad to viso yra davęs įžymiausiems savo didvyriams, 
paveiksle nusmunka iki paprasto žmogaus lygmens. Jupiteris ir Aga- 
memnonas, Apollonas ir Achillas, Ajaksas ir Marsas atrodo visiškai 
vienodos būtybės, išsiskiriančios nebent tik aiškiais išviršiniais Zen- 
klais. 

Priemonė, kurios griebiasi tapyba, rodydama mums, kad savo 
kompozicijose šį bei tą ji laiko nematoma, yra skystas debesėlis, į kurį 
ji visa tai įsupa, paslėpdama nuo kartu čia veikiančių asmenų. Ro- 
dos, šis debesėlis bus paimtas iš paties Homero. Nes, kai kautynių 
sąmyšyje kuriam didvyriui gresia pavojus, iš kurio jo nebegali išgel- 
bėti jokia kita, kaip tik dieviškoji galybė, — tai poetas leidžia, kad 
dievybė, jo saugotoja, apsiaustų jį tirštu rūku arba sutema ir pašalintų 
taip, kaip kad Parį išgelbėjo Venera, Hektorą — Apollonas. O šio rū- 
ko, šio debesies Caylus nepamiršta menininkui noriai pasiūlyti, nuro- 
dydamas jam ir panašių įvykių paveikslus. Bet kam gi neaišku, kad 
poetui įsiautimas į rūką bei sutemą yra ne kas kita, kaip poetinis 
tarslas nematomumui pažymėti? Todėl visuomet piktinaus, rasdamas 
šį poetinį tarslą įkūnytą paveiksle tikruoju debesimi, už kurio didvyris, 
it už kokios ispaniškos sienos, gali nuo savo priešo pasislėpti. Poetas 
to nenorėjc. Tai jau išeina už tapybos ribų. Nes tasai debesėlis yra 
čia tikras hieroglifas, vien simbolinis ženklas. Jis išvaduoto didvyrio 
nepadaro nematomo, bet tik žiūrovams teprimena: vaizduokitės jį 
nematomą. Jisai čia nėra geresnis už prirašytą korčiukę, senuose gotiš- 
kuose paveiksluose lepsinčią iš personažų burnos. 


XIII 


Jei Homero veikalai būtų visiškai žuvę, jei iš jo Ilijados ir Odisėjos 
daugiau nieko nebebūtų likę, kaip tik eilė panašių paveikslų, kokius 
mums perša Caylus — tai ar mes iš tų paveikslų, — kokio jie tobulo 
tapytojo ranka bebūtų padaryti, — galėtume įvertinti, kaip mes jį 
dabar įvertiname, nenoriu pasakyti, kad visą poetą, bet bent jo 
tapybinį talentą? 

Išbandykime tik pirmą pasitaikiusią temą. Tebūnie tai maro pa- 
veikslas. Ką gi mes pamatytume menininko plokštumoje? Negyvus 
lavonus. Liepsnojančius laužus. Mirštančiuosius, užimtus mirusiai- 
siais. Rūstaujantį dievą debesyje, svaidantį savo strėles. Didžiausias šio 
paveikslo turtas būtų poeto neturtas. Nes vargu bau iš šio paveikslo 

beatkurtume Homerą. Ką gi jis turėtų byloti? ,„Čia įtūžo Apollonas 
ir paleido strėlę į graikų kariuomenę. Daug graikų mirė, o jų lavonai 
buvo sudeginti''. 


Bet pasiskaitykime patį Homerą: 


Tuoj pasikėlė jisai nuo Olimpo viršūnių supykęs, 
Permetęs lanką per petį ir šūtį strėlių pasiėmęs 

Ėjo, o šūty rūstingojo dievo tos strėlės žvangėjo, 

Jam bežygiuojant. O ėjo jisai lyg naktis kotamsiausia. 
Sėdos toli nuo laivų, atsisėdęs strėles ėmė leisti. 
Garsiai nuo to suskambėjo sidabro jo lankas galingas. 
Pirmu šūviu jis pataikė mulus ir šunis greitakojus, 

O jau paskui ir į žmones paleido karčiąsias strėles jis: 
Greitai stovykloj numirėlių daugel laužų suliepsnojo“". 


Kieka gyvenimas viršija paveikslą, tieka čia poetas viršija tapytoją. 
Supykęs, su lanku ir strėlių šūtimi leidžiasi Apollonas nuo Olimpo 
viršūnių. Aš jį ne vien nusileidžiantį matau, bet ir girdžiu jį. Sulig 
kiekvienu žingsniu sužvanga strėlės už rūstingojo pečių. Jis žygiuoja 
lyg naktis. Nūnai sėdi jis priešais laivus ir paleidžia — šiurpulingai 
sužvanga sidabrinis lankas — pirmąją strėlę į mulus ir šunis. Paskum 
savo nuodingąja užninka ir pačius žmones. Visur be paliovos blabsi 
medžių stuobriai su lavonais. — Neįmanoma tą muzikalinę tapybą, 
kurią poeto žodžiai leidžia iškart girdėti, išversti į kitokią kalbą. 
Lygiai negalima jos įspėti ir iš medžiaginio paveikslo, nors tai yra 
tik pats mažasis pranašumas, kuriuo poetinis paveikslas pasižymi prieš 
anąjį. Gi vyriausiasis pranašumas yra tas, kad poetas per ištisą pa- 
veikslų galeriją mus atveda į tai, ką medžiaginis paveikslas atvaiz- 
duoja. 


Bet, gal, maras nėra dėkingas siužetas tapybai. Štai, kitas, magesnis 
akiai: Tariasi pasigirkšnodami dievai. Auksiniai praviri rūmai, palai- 
dos grupės gražiausių ir oriausių pavidalų, su taurėmis rankose, Hebės, 
amžinosios Jaunystės, paslaugomi. Kas per architektūra, kas per 
gausumas šviesos ir šešėlių, kas per kontrastai, kas per išraiškos įvai- 
rumas! Nuo kur man pradėti, kur baigti dairytis? Jei mane tiek užkeri 
tapytojas, kiek gi beužkerės poetas! Atsiskleidžiau jį, ir, štai, — esu 
apviltas. Randu keturias nugrietas eilutes, galinčias tikti paveikslo 
antraštei. Jose glūdi paveikslui medžiaga. Pačios jos, betgi, nėra pa- 
veikslas: 

Rūmuose Dzeuso, kur grindys auksinės, dievai susirinkę 
"Tarės, ką veikti. Jiems nektarą pilstė skaisčiausioji Hebė. 
Vienas kitam jie pagerbti iš taurių auksinių brangiųjų 
Dangiško nektaro gėrė, į Troją iš aukšto žiūrėjo“. 


Tatai būtų neblogiau apsakęs Apollonijus“? arba dar koks viduti- 
niškesnis poetas. Ir Homeras čia lieka tiek pat žemiau už tapytoją, 
kiek tenai šis nebuvo jo panokęs. 

Dar, beje, Caylus visoje ketvirtojoje Ilijados giesmėje neranda 
jokio kito paveikslo, be šito paties ketureilio. Jisai sako: ,,Kieka ketvir- 
toji giesmė yra pičpilna įvairių padrąsinimų kautis, kiek pasižymi 
puikiais ir ryškiais charakteriais bei meniškumu, su kuriuo mums 
poetas parodo paleistą judėti minią — tieka pat ji, vis dėlto, netinka 
tapybai''. Galėjęs būtų prie to dar pridėti: kad ir kokia šiaipjau ji 
turtinga tuo, kas vadinama poetiniais paveikslais. Nes, iš tiesų, jų 
ketvirtojoje giesmėje taip gausu ir tokie jie tobuli, kaip vargu kur 
kitur. Kur rasi pilnesnį, įtikimesnį už Pandaro paveikslą, kai jisai, 
Minervos sugundytas, sulaužo paliaubas ir savo strėlę paleidžia 
į Menelają? Už graikų kariuomenės atžygiavimą? Už abiejų pusių 
puolimą? Už Odisėjaus darbą, kuriuo jis keršija už savo Leuko mirtį? 

Bet kas gi iš to seka, kad nemažoje dalyje gražiausiųjų Homero 
vaizdų neranda sau paveikslų menininkas? Kad šis jų gali išgauti ten, 
kur poetas pats jų neturi? Kad tie, kuriuos jisai turi ir kuriais meni- 
ninkas gali naudotis, tebūtų gana skurdūs vaizdeliai, jei jie nevaiz- 
duotų daugiau ko, negu kad menininkas jais parodo? Kas gi daugiau, 
jei ne mano anksčiau iškeltojo klausimo paneigimas? Kas kita, jei ne 
tai, kad iš medžiaginių paveikslų — kuriuos maitina Homero eilės, — 
kad jų ir kažin kiek gausu būtų, kad ir kažin kokie jie būtų vykę, 
tačiau apie tapybinį poeto talentą jie nieko pasakyti negali. 


XIV 


Bet jei taip yra, ir jei netapybiška poema gali tapytojui būti labai 
vaisinga, ir vėl gi, jei kita, būdama labai tapybiška, nėra tačiau šiam 
vaisinga — tai atkrinta ir grafo Cayluso mintis, kuri iš naudingumo 
tapytojui sprendžia apie poetų vertę, ir jų įžymumą nori pažinti iš 
skaičiaus paveikslų, kuriuos jie teikia menininkui. 

Kad ji, toji mintis, nesulauktų: net nutylėdami negalime leisti, 
kad ji taptų taisykle. Tuomet juk Miltonas kristų pirmąja nekalta 
jos auka. Nes iš tikrųjų, rodos, jog Cayluso prieš Miltoną nukreiptasis 

pasmerkimas yra ne tiek jo tautinio skonio, kiek menamosios jo tai- 
syklės padarinys ,„Neregystė, — sako jis, — bus bene pats didysis 
Miltoną su Homeru siejąs panašumas". Žinoma, Miltonas galerijų 
nepripildys. Bet jei sritis kūninių akių, kol man jos tarnauja, būtų 
drauge ir mano vidaus regėjimo sritis, tai aš, norėdamas nuo to suvar- 
žymo iškliūti, laikyčiau didžiai vertingu daiktu pirmojo netekti. 

Todėl Pravastasis Rojus yra nemažiau pirmaeilė epopėja po Home- 
ro — nes joje maža terandi paveikslų — kaip kad Kristaus Kančios 
Istorija dėl to yra poema, jog vargu bau rastum bent adatos dūriui 
vietos, kuria nebūtų susidomėję didžiausieji menininkai. Evangelistai 
atpasakojo įvykį sausais prastučiais žodžiais. O menininkas naudojasi 
įvairiomis to įvykio dalimis, vis tiek, kad jo atpasakotojai savo ruožtu 
ir nepasižymėjo nė mažiausia tapybinio genijaus kibirkštėle. Yra tapo- 
mų ir netapomų įvykių. Kartais istorikas tapomiausius iš jų atpasa- 
koja tiek pat netapybiškai, kiek ir poetas netapomiausius moka tapy- 
biškai atvaizduoti. 

Kitoniškai dalyką supratus, paprastai klaidina tik žodžio 
dviprasmiškumas. Poetiškas nebūtinai yra tas paveikslas, kurį galima 
paversti medžiaginiu vaizdu. Bet tapybiškas ir paveikslingas yra kiek- 
vienas bruožas, kiekvienas junginys didesnio skaičiaus bruožų, kuriais 
poetas savo objektą padaro tokį juntamą, jog mums šis paveikslas 
įstringa ryškiau už jojo žodžius. Nes jis lengviau apgaubia mus iliuzija, 
kuriai sukelti medžiaginis paveikslas ypač tinka. 


XV 


Kaip patirtis moko, poetas ne vienų regimųjų daiktų vaidiniais 
gali sukelti tokių iliuzijų. Tatai rodo, kad menininkas nieku būdu 
negali sunaudoti ištisų grupių paveikslų, kurie poetui yra prieinami. 
Tačiau nenoriu pasinerti tokiuose pavyzdžiuose, kurie, galop, nedaug 
daugiau ko tepasako už tai, kad spalvos nėra tonai ir kad ausys nėra 
akys. 

Tenoriu stabtelėti vien ties tais matomaisiais paveikslais, kurie 
bendri ir poetui ir tapytojui. Nuo ko gi priklauso tai, kad kai kurie tos 
rūšies poetiniai paveikslai yra nenaudingi tapytojui, o ir vėl, kodėl 
kai kurie tikrieji paveikslai, poeto bedorojami, praranda didžiausiąją 
savo paveikumo dalį? 


Remsiuos pavyzdžiais. Kartoju: Pandaro vaizdas ketvirtojoje 
Ilijados giesmėje yra vienas iš pilniausiųjų, įtikimiausiųjų visame 

Homere. Nuo pat lanko pasigriebimo iki strėlės paleidimo kiekvienas 
akimirksnis yra nutapytas, ir visi tie akimirksniai yra vienas kitam 
tokie artimi, o tačiau taip skirtingai nubrėžti, jog, jei net nemokėtum 
lanko valdyti, tai vienas šis vaizdas galėtų to išmokyti“*. Pandaras 
išsitraukia savo lanką, ištempia templę, atidaro šūtį, išsirenka dar 
nevartotą, gerai paplunksnotą strėlę, uždeda ją už templės, kurią 
ištempia kartu su strėle, žemiau įpiovos uždėta; templė prisiartina 
prie krūtinės, o geležinis strėlės galas prie lanko; didžiulis suapvalėjęs 
lankas skiūsteli skambėdamas; templė suzvimbia, strėlė nuskrieja, 
godžiai besivarydama į savo taikinį. 

Šio dailaus vaizdo Caylus vargu ar bus nepastebėjęs. Taigi, 
kodėl jis jam pasirodė netinkamas menininkui! Ir kurių galų jis 
besitariančių ir besivaišinančių dievų susirinkimą rado šiam reikalui 
tinkamesnį? Tiek ten, tiek ir čia siužetai yra matomi. O ko gi kito 
tapytojui labiau ir reikia jo plokštumai užpildyti, jei ne regimųjų 
siužetų! 

Bet mįslė yra štai kokia. Nors abu siužetai, būdami regimi, tikrajai 
tapybai vienodai yra prieinami, tačiau esminis skirtumas tarp jų yra 
toks, kad tenai mes matome besiskleidžiantį veiksmą, kurio įvairios 
dalys mažu pamažu kartu su laiku vyksta, o čia matome sustojusį 
veiksmą, kurio įvairios dalys viena greta kitos erdvėje skleidžiasi. Bet 
jeigi tapyba, savo ženklų, arba pamėgdžiojimo priemonių padedama, 
gali derinti tik erdvėje ir turi visiškai išsižadėti laiko — tai besiplėtoją 
veiksmai [t. y. pats veiksmo skleidimasis| nebepriklauso jos sričiai. 
Jai lieka tenkintis veiksmais, vykstančiais greta vienas kito, arba vien 
kūnais, iš kurių padėties galima įspėti veiksmą. O poezija... 


XVI 


Bet norėčiau prisigauti prie pačių pirminių dalyko pradų. 

Aš taip samprotauju. Jei tiesa, kad tapyba, pamėgdžiodama, nau- 
dojasi visiškai kitokiomis priemonėmis, arba ženklais, negu poezija, 
būtent, anoji lytimis bei spalvomis erdvėje, o ši — artikuliuotais 
garsais laike; jei tuos ženklus turi rišti neabejotinai tinkamas santykis 
su tuo, ką jie žymi — tai pagrečiui sužymėti ženklai taip pat gali 
išreikšti tik tokius daiktus, kurie patys arba jų dalys esti pagrečiui; 
o vienas kitą palydį ženklai turi žymėti daiktus, kurie arba patys arba 
jųjų dalys lydi vienas kitą. 

Daiktai, kurie arba patys arba jųjų dalys esti pagrečiui, vadinasi 
kūnai. Tad tikrieji tapybos objektai yra kūnai su savo matomosiomis 
savybėmis. 

Daiktai, kurie arba patys arba jųjų dalys lydi vienas kitą, aplamai 
vadinami veiksmais. Tad tikrasis poezijos objektas yra veiksmai. 

Tačiau kūnai esti ne vien erdvėje, bet ir laike. Jie trunka ir kiek: 
vieną savo trūkmės akimirksnį gali kitaip atrodyti ir kitaip santykiuoti. 
Kiekvienas iš tų akimirksninių reiškinių bei santykių yra padarinys to, 
kas jau yra buvę, ir jie gali būti priežastimi to, kas dar bus; o todėl 
gali pavirsti net kurio nors veiksmo centru. Taigi tapyba gali ir veiks- 
mus pamėgdžioti, bet tik nurodomai — per kūnus. 

Antra vertus, veiksmai negali būti patys vieni. Jie turi būti pritapę 
prie tam tikrų būtybių. Ir kiek tos būtybės yra kūnai arba su jomis 
elgiamasi kaip su kūnais, tiek poezija vaizduoja ir kūnus, bet tik 
nurodomai — per veiksmus. 

Tapyba, savo sambūvio kompozicijose, gali naudotis tik vienu 
vieninteliu veiksmo momentu ir todėl turi išsirinkti ryškiausiąjį, kurs 
aiškiausiai nušviestų tai, kas buvo ir kas bus. 

Lygia dalia ir poezija, vaizduodama besiplėtojančius įvykius, gali 
naudotis tik viena vienintele kūnų savybe ir todėl turi išsirinkti tąją, 
kuri sužadina juslingiausią vaizdą tos kūno pusės, kuri jai reikalinga. 

Iš to plaukia taisyklė, reikalaujanti, kad tapybiniai būdvardžiai 
būtų vieningi, o kūniniai daiktai taupiai vaizduojami. 

Šių sausų išvadų vėriniu aš mažiau tepasikliaučiau, jei nerasčiau, 
kad jas visiškai patvirtina Homero praktika, arba jei tai nebūtų 
veikiau paties Homero praktika, kuri mane į čia atvedė. Tik šiomis 
taisyklėmis pasiremiant tegalima nusakyti ir išaiškinti didžiąją šio 
graiko vaizduoseną, ir taip pat nepripažinti priešingos vaizduosenos 
taip daugelio naujesniųjų poetų, norinčių su tapytoju lenktyniuoti 
ten, kur jis juos būtinai turi nuveikti. 

Aš randu, kad Homeras nepiešia nieko kito, kaip tik besiplėtojan- 
čius veiksmus. Ir visus kūnus, visus atskirus daiktus piešia jis tik tiek, 
kiek jie tuose veiksmuose dalyvauja, — paprastai tik kokiu vienu 
bruožu. Ko gi stebėtis, jei ten, kur Homeras piešia, tapytojas nedaug 
teranda sau darbo, arba jam čia visai nėra ko veikti, ir jei jo laimikis 
yra tik ten, kur istorija suveda būrį gražių kūnų gražiose padėtyse 
į menui parankią erdvybę? Gi poetas tuos kūnus, tas padėtis ir tą 
erdvybę gali tevaizduoti tik, kiek pats panori. Dalelė po dalelės per- 
žvelgdami visą Cayluso siūlomųjų Homero paveikslų eilę, pamatysi- 
me, kad kiekvienas jų patvirtina šią pastabą. 

Taigi čia aš persiskiriu su grafu, kurs, benorėdamas tinkamai 
aiškinti Homero vaizduoseną, tapytojo spalvingumu nori išmatuoti 
poeto spalvingumą. 

Sakau: vieng daiktą Homeras paprastai iškelia tik vienu bruožu. 
Laivas jam yra kartą juodas laivas, kitą tuščiaviduris, trečią greitas 
laivas, daugių daugiausia, gerairklis juodas laivas. Smulkiau laivo jis 
netapo. Bet užtat iš jojo plaukimo, išplaukimo, atplaukimo sukuria 
išsamų vaizdą — toki, iš kurio tapytojas, norėdamas visa iš jo perkelti 
į drobę, turėtų pagaminti kokius penkis, šešis atskirus paveikslus. 


Kad ir ypatingų aplinkybių varomas mūsų žvilgsnį ilgiau palaikyti 
ties kuriuo atskiru kūniniu daiktu, Homeras vis dėlto nepaverčia jo 
paveikslu, paskui kurį galėtų tapytojas su teptuku sekti. Ne, jisai 
moka, naudodamasis nesuskaitomais įmantrumais, tą atskirą daiktą 
išdalinti į eilę akimirksnių, kurių kiekviename jis kitoks atrodo. O ta- 
pytojas, norėdamas jį gatavą parodyti, turi laukti, kaip anas atrodys 
pačioj pabaigoj. Gi poetas leido pamatyti, kaip tatai darėsi. Pavyz- 
džiui, Homeras nori mums parodyti Junonos vežimą. Hebei tenka jį 
mūsų akivaizdoj dalimis paeiliui sudėstyti. Mes išvystame ratus, ašis, 
sėdynę, rodiklį ir diržus bei pakanktes — ne tiek tokius, kokie jie 
drauge yra, kiek tokius, kokie jie atrodo Hebės rankų tvarkomi. 
Vieniems ratams poetas vartoja daugiau, negu vieną bruožą, ir nurodo 
mums aštuonis varinius ratpėdžius (spindulius), auksinius tekinius, 
zalvarinius ratlankius, sidabrinę stebulę, — visa atskirai. Pasakytum: 
kadangi ratų buvo daugiau, ne vienas, tai jiems aprašyti praverčiama 
tiek pat daugiau laiko, kiek kad ir pačioje tikrovėje, juos užmaunant, 
tenka daugiau sugaišti. 


Hebė užmovė vežimui ratus aštuonpėdžius greituosius, 
Gryno iškaustytus vario, pritaikytus ašiai gelžinei; 
Patys tekiniai iš aukso nedilstančio kaustyti buvo, 
Vario lankais aptraukti, pažiūrėti gražiais ir tvirčiausiais; 
Stebulės ratų sidabrais gražiai padabintos aplinkui. 
Pats gi vežimas diržais sidabruotais ir auksu dabintais 
Laikės ašies, o viršum jam, iš šonų ir priešais 

Buvo lenktiniai turėkliai, rodiklis gryniausio sidabro, 
"Tvirtas, tvirtai pritaisytas. Prie jo tai pririšusi stipriai 
Gražųjį jungą auksinį ir kinkymus aukso puikiuosius, 
Ruošėsi greitai. ||| kis Ž. 


Norėdamas mums parodyti, kuo Agamemnonas vilkėjo, Homeras 
mūsų akivaizdoj aprengia karalių jo apdaru, dalimi po dalies: minkš- 
tais apatiniais, dideliu apsiaustu, gražiais pusbačiais, kalaviju apjuo- 
sia. Visa baigęs, karalius pasigriebia skeptrą. Apdarą pamatome poe- 

tui bepiešiant apsirengimo veiksmą; kitas aprangą būtų iki pasku- 
tinio skutelio aprašęs, o veiksmu mums nieko nebūtų buvę parodyta. 


Šoko iš miego ūmai: vis dar dangišką balsą girdėdams, 
Sėdosi greitai ir minkštą chitoną jis vilktis pačiupo, 
Gražų ir naują, paskum dar apsiaustą užsimetė šiltą. 
Avės gražiausiais sandalais, prie kojų baltųjų juos rišo, 
Dar per pečius kalaviją užsimetė brangų, dabintą. 
Rankon paėmęs tėvų savo amžiais nedilstantį skeptrą 
Jis nukeliavo stovyklon laivų variarūbių achajų““. 


O kai jam prireikia duoti mums vaizdą šio skeptro, kurs čia yra tik 
tėvų nedilstančiu skeptru vadinamas, arba kitą, į jį panašų kitoje 
vietoje, kaip skeptrą, ,„aukso vinelių prikalinėtą'', — kaip gi, sakau, 
čionai elgiasi Homeras? Ar, be tų aukso vinelių, aprašys jis dar ir pa- 
galį, išdrožinėtą jo galvą? Jei aprašymo tikslas būtų heraldiškas — taip, 
nes reikėtų, kad ateityje būtų į ką nusižiūrėti, gaminant į jį panašų 
kitą. O juk esu tikras, kad tūlam iš naujesniųjų poetų būtų iš to išėjęs 
toks karališko herbo aprašymas, tvirtai įsitikinus, kad jo tikrai tapy- 
biškai pasielgta, nes gi tapytojui bus galima jį nupamėgdžioti. Bet kas 
darbo Homerui, kieka tapytojas paliks jo nepanokęs? Vietoj atvaizdo, 
jis mums papasakoja skeptro istoriją: iš pradžių šį pagamina Vulkanas; 
toliau jis žiba Jupiterio rankose; paskum jis iškelia Merkūro orumą; 
štai, jis karingojo Pelopso komandos krivulė, čia vėl ramaus Atrėjo 
piemens lazda, ir t. t. 


Rankoje skeptrą turėdams, kurs buvo Hefaisto darytas. 
Skeptrą Hefaistas tą buvo Kronidui padaręs, bet Dzeusas 
Jį dovanojo Hermėjui, skelbikui, kurs Argą nužudė. 
Davė Hermėjus žirgų numalšintojui vadui Pelopui. 
Vadui narsiajam Atrėjui Pelopas atidavė skeptrą. 
Mirdams Atrėjus paliko avių savininkui Tijestui. 

Tik jau Tijestas nešiot Agamemnonui skeptrą paliko, 
Tam, kurs daugybę salų valdė ir viešpatavo turtingas““. 


Iš to aš, galų gale, šį skeptrą pažįstu geriau, negu tada jį pažinčiau, kai 
man tapytojas prieš akis jį padėtų, arba antrasis Vulkanas pagamin- 
tų. — Man neatrodytų keista, jei matyčiau kurį iš senųjų Homero 
aiškintojų giriant šią vietą kaip tobuliausiąją alegoriją, kalbančią apie 
karališkosios galios kilmę, tarpimą, įsigalėjimą ir galutinį paveldėjimo 
įsitesėjimą. Berods, šypsočiaus, skaitydamas, kad skeptro padirbėjas 
Vulkanas žymįs ugnį, vadinasi, tai, kas žmogaus buičiai būtiniau- 

sia — išgaišimą, aplamai, reikalų, vertusių pirmykščius žmones paklus- 
ti kieno vieno valiai; kad pirmutinis karalius buvęs Laiko sūnus 
(,„Dzeusas Kronidas'?), šlovingas senelis, panoręs su iškalbinguoju 
gudragalviu Merkūru (,„skelbiku Argo žudytojum'') valdžia pasidalin- 
ti, arba šiam ją net visiškai perleisti; kad gudrusis kalbovas savo vy- 
riausiąją valdžią atidavęs visų narsiajam kariui („žirgų ramdytojui 
Pelopui'') tuo metu, kai jaunutei valstybei grūmojo išoriniai priešai; 
kad narsusis karys, priešus sutramdęs ir, sustiprinęs valstybę, galėjęs 
ją pavesti sūnui, kurs, būdamas taiką mylįs valdytojas, geradaris savo 
tautų piemuo, davęs joms gerovės bei pertekliaus; kad tuo po jo galvos 
buvęs praskintas kelias turtingiausiajam jo giminaičiui (,„aviningajam 
Tijestui??). Šypsočiaus, bet vis tiek imčiau didžiau gerbti poetą, iš kurio 
galima tiek daug ko pasiskolinti. — Tačiau tai nebe mano reikalas. Skep- 
tro istorija man atrodo tik lyg įmantrybė mums ties kuriuo atskiru 
daiktu sustabdyti, susilaikant nuo šalto jo dalių aprašinėjimo. Net 
Achillo priesaika savo skeptru atkeršyti, panieka, su kuria Agamem- 
nonas jį sutinka, Homeras mums dėsto šito skeptro istoriją. Mes išvys- 
tame jį žaliuojantį ant kalnų; geležis atidalo jį nuo kelmo, nugenėja, 
nulupa žievę ir padaro, kad būtų parankus tautos teisėjams, tarnauda- 
mas jų dieviškojo orumo ženklu. 


Šituo skeptru aš prisiekiu, kursai nei šakų jau nei lapų 
Niekad išleisti nebgali, nes kalnuos pasiliko jo šaknys 

Ir nebžydės niekuomet, nes aštriuoju variu jam nupjautos 
Šakos ir lapai seniai, o dabar jau jį rankoj nešioja 

Sūnūs achajų, kurie teisdariais pašaukti ir kur žiūri 
Žmones, kad šitie laikytų įstatymus Dzeuso aukščiausio“. 


Homerui ne tiek rūpėjo atvaizduoti dvi skirtingos medžiagos ir figūros 
lazdas, kiek mums sukurti juntamą vaizdą skirtingumo galybių, 
kurias šitie skeptrai išreiškė. Anas — Vulkano darytas; šis gi — nepa- 
žįstamos rankos kalnuos išpjaustinėtas; anas — sena taurių namų 
nuosavybė; šis skirtas bet kokiam žmogui; anas priklausė daugelio salų 
ir viso Argo monarchui; šis — vienam iš graikų tarpo iškilusiam, 
kuriam, tarp ko kita, buvo pavesta įstatymus saugoti. Štai, koks buvo 
tikrasis skirtumas, atribojęs Agamemnoną nuo Achillo; skirtumas, 
kurio nė patsai visos savo apakusios rūstybės varomas Achillas negalėjo 
išsisukti nepripažinęs. 

Tačiau ne tik tenai, kur su panašiais savo aprašinėjimais Homeras 
jungia dar ir kitokius kėslus, bet ir tenai, kur jam rūpi tiktai vaizdas, 
jis šį vaizdą išbarsto tam tikroje daikto istorijoje, idant jo dalys, kurias 

mes gamtoje pamatome greta, jojo vaizde taip pat natūraliai eitų 
viena po kitos ir su kalbos tėkme spėtų plaukti. Pavyzdžiui, Homeras 
nori mums nupiešti Pandaro lanką, padirbtą iš rago, tokio ir tokio ilgio, 
dailiai nulygintą ir abiejuose galuose aukso lakšteliais apmuštą. Kaip jis 
elgiasi? Ar jisai visas savybes vieną po kitos sausai išskaičiuoja? Anaip- 
tol. Tatai reikštų, kad čia toks lankas aprašoma, bet ne nutapoma. 
Pradeda jis kalnų ožio medžiokle, ožio, iš kurio ragų buvo padarytas 
lankas. Pandaras užtiko jį uolose ir nudėjo. Ragai buvo nepaprasto 
didumo, todėl jisai nusprendė sunaudoti juos lankui. Prasideda darbas. 
Menininkas sujungia juos, nudailina, apmuša. Ir taip, kaip sakyta, 
mes matome, kaip poetui jis atsiranda. Gi tapytojas gali mums jį tik 
baigtą parodyti. 

Tuoj nusitvėrė šis lanką iš poros ragų padarytą 

Ožio greitkojo miškinio, kurį jis nušovęs pats buvo, 

Slaptėje jo susilaukęs pataikė į pačią krūtinę 

Tuokart, kai šitas ožys nuo uolos nusileisti norėjo, 

Bet į krūtinę pašautas aukštielninkas žemėn nuvirto; 

Ožio to buvo ragai po šešiolika plaštakų ilgio. 

"Tuos pasiėmęs ragus, lankdirbys įmantriai surakino, 

Lanką padaręs, jį visą nušveitęs, pagražinęs auksu“". 

Bet kas nors man prikiš, jog poezijos žymės ne tik viena kitą lydin- 
čios, o taip pat priklausančios ir nuo žmogaus nuožiūros; todėl jos, 
aišku, galinčios kūnus išreikšti taip, kaip jie esti erdvėje. Ir pats Home- 
ras duodąs tokių pavyzdžių. Užtenka tik prisiminti Achillo skydą. Tai 
aiškiausias pavyzdys, kaip smulkmeniškai, o vis dėlto poetiškai galima 
vaizduoti atskirą daiktą, aprašant jo dalis vieną po kitos. 

Atsakysiu į tą dvigubą priekaištą. Vadinu jį dvigubu dėl to, kad 
teisingas išprotavimas turi galioti ir be pavyzdžio, ir atvirkščiai: Ho- 
mero pavyzdys man svarbus net ir tada, kai aš jo nemoku jokiu išpro- 
tavimu paremti. 

Kadangi kalbos ženklai yra savo nuožiūra parinkti, tai jais kūno 
dalis galima taip pat tinkamai išreikšti paeiliui, kaip jos greta viena 
kitos yra išdėstytos gamtoje. Tačiau tokia yra kalbos ir jos ženklų 
savybė apskritai, o ne tik atsižvelgiant į tai, kaip poezijai patogiau. 
Poetas nori būti ne tik suprantamas, jo vaidiniai privalo būti ne tik 
aiškūs ir ryškūs — tuo pasitenkina prozininkas. Jisai dar nori, kad 
mumyse sužadinamosios idėjos būtų tokios gyvos, jog mes per greitu- 

mą tartumės juntą tikruosius juslinius jų objektų įspūdžius; nori, kad 
tame iliuzijos akimirksnyje nebenumanytume jo čia panaudojamųjų 
priemonių — žodžių. Štai, ko siekė aukščiau duotasis poetinio vaizdo 
aiškinimas. Bet poetas visados privalo tapyti; ir mes pamatysime, kiek 
šiai tapybai tinka kūnas su savo pagrečiui išdėstytomis dalimis. 

Kaip mes įgyjame ryškų daikto vaidinį erdvėje? Iš pradžių įsižiū- 
rime į jo atskiras dalis, paskum jas sujungiame ir galop turime visybę. 
Mūsų juslė šias skirtingas operacijas įvykdo taip nuostabiai greit, jog 
mums atrodo, kad tebuvusi tik vienų viena operacija. O šis greitumas 
yra neišvengiamai būtinas, norint suvokti visybę, kuri yra ne kas kita, 
kaip dalių ir jų susijungimo rezultatas. Taigi ir sakykim, kad poetas 
gražiausiai mus perveda nuo vienos daikto dalies į kitą; sakykim, kad 
jis sugeba mums tų dalių jungtį labai aiškiai parodyti: kiek gi čia jam 
prireiks laiko? Ką akys vienu kartu apregi, tatai jis mums išskaičiuos 
gana lėtai, pamažu. O dažnai atsitinka, kad ties paskutiniuoju bruožu 
mes jau vėl esame pamiršę pirmąjį. Kaip ten bebūtų, o iš tų bruožų 
mums tenka atsikurti vienovę. Mums matant, stebimosios dalys visą 
laiką pasilieka prieš akis; jos gali jas kartkartėmis perbėgti. Gi ausiai 
pagautosios dalys nebegrįžta, jei jų neliko atmintyje. O jei ir užsiliko, 
kiek gi bus vargo, pastangų, iki visus jų įspūdžius ta pačia tvarka gyvai 
beatgaminsi, iki tik apylėčiai iš karto beaprėpsi, geisdamas šiaip taip 
suvokti visybę! 

Teparodo tatai pavyzdys, kurį būtų galima pavadinti šios rūšies 


šedevru: 


Dort ragt das hohe Haupt vom edeln Enziane 
Weit ūber niedern Chor der P6belkrauter hin, 
Ein ganzes Blumenvolk dient unter seiner Fahne, 
Sein blauer Bruder selbst biūckt sich, und ehret ihn. 
Der Blumen helles Gold, in Strahlen umgebogen, 
Tūrmt sich am Stengel auf, und krėont sein grau Gewand, 
Der Blatter glattes Weiss, mit tiefem Grūn durchzogen, 
Strahlt von dem bunten Blitz von feuchtem Diamant. 
Gerechtestes Gesetz! dass Kraft sich Zier verm3ahle; 
In einem sch6ėnen Leib wohnt eine schone Seele. 

Hier kriecht ein niedrig Kraut, gleich einem grauen Nebel, 
Dem die Natur sein Blatt im Kreuze hingelegt; 
Die holde Blume zeigt die zwei vergoldten Schnabel, 
Die ein von Amethyst gebildter Vogel tragt. 

Dort wirft ein glinzend Blatt, in Finger ausgekerbet, 
Auf einem hellen Bach den grūnen Widerschein; 

Der Blumen zarten Schnee, den matter Purpur farbet, 
Schliesst ein gestreifter Stern in weisse Strahlen ein. 
Smaragd' und Rosen blūhn auch auf zertretner Heide, 
Und Felsen decken sich mit einem Purpurkleide“?. 


Tai augalai ir gėlės, kuriuos labai dailiškai ir pagal jų prigimtį tapo 
(piešia) išmokslintas poetas. Tapo, bet nesužadina nė mažiausios iliu- 
zijos. Aš nesakau, kad, kas tų augalų bei gėlių nėra matęs, tas jų iš šio 
paveikslo visai nė įsivaizduoti negalės. Gali būti, kad visi poetiniai 
paveikslai reikalauja šiokio tokio su jųjų objektais apsipažinimo. Taip 
pat nenorėčiau užginčyti, kad poetas šitaip su objektais apsipažinu- 
siajame negalės sužadinti aiškesnės kai kurių dalių idėjos. Tik teklau- 
siu: kaip gi yra su visybės vaizdu? Jei ir visybė privalo patapti gyvesnė, 
tai nė viena atskira jos dalis neturi joje prasikišti, bet reikia, kad atro- 
dytų, jog iš viršaus einanti šviesa yra ant visų jų vienodai paskleista; 
mūsų vaizduotė turi galėti vienodai greit visas jas apibėgti — kad iš 
jų ūmai susidėstytų tai, kas gamtoje iš karto yra pamatoma. O ar čia 
yra taip! Jei nėra, tai gali sakyti, kad „panašiausias tapytojo piešinys 
prieš šį poetinį aprašymą būtų gana blankus ir niūrus''?“? šis aprašy- 
mas nė iš tolo nepanokia to, ką galima išreikšti linijomis ir spalvomis 
plokštumoje. Gi meno kritikas, taip perdėtai jį išgyręs, bus jį visiškai 
netinkamu požiūriu paėmęs. Jo dėmesį daugiau bus patraukę poeto 
čionai įpintieji svetimi papuošalai, jausmų iškilimas viršum vegeta- 
tyvinės gyvybės, išsiskleidimas vidujinių tobulumų, kurių išviršinis 
gražumas tėra tiktai lukštas, negu patsai gražumas ir gyvumas bei 
panašumas to vaizdo, kokį mums čia gali duoti tapytojas ir kokį poetas. 
Vis dėlto svarbus čia tiktai pastarasis. Kas sako, kad šios vienos eilutės: 


Der Blumen helles Gold, in Strahlen umgebogen, 

Tūrmt sich am Stengel aut, und kront sein grau Gewand, 
Der Blatter glattes Weiss, mit tiefem Grūn durchzogen, 
Strahlt von dem bunten Blitz von feuchtem Diamant —"! 


kad šios eilutės paveikumu galėtų lenktyniuoti su Huysumo?* imitacija, 
tas nepasiklausė savo įspūdžio arba jo tyčia nori užsiginti. Gi pačią 
gėlę rankoj laikant, galima gražiai tomis eilėmis atmintinai ją apsakyti; 
bet jos vienos pačios maža ką arba nieko nepasako. Kiekviename žo- 
dyje aš girdžiu dirbantį poetą. Bet nė iš tolo neįgaunu paties daikto 
vaizdo. 

XVIII 


O ar, vis dėlto, ir pats Homeras kartais nenuklimpsta į tuos sausus 
kūninių daiktų aprašymus? — 

Aš tikiuos, jog labai nedaug tėra vietų, kuriomis čia būtų galima 
pasiremti; ir esu tikras, kad veikiau taisyklę patvirtina ir tas nedau- 
gelis vietų, kurios, atrodo, sudaro jos išimtį. 

Vadinasi, laiko trūkmė yra poeto sritis, kaip kad erdvė — tapytojo. 

Du aiškiai skirtingu laikotarpiu vaizduoti vienu paveikslu, kaip 
tai daro Fr. Mazzuoli“, dorodamas sabinių pagrobimo ir jųjų vyrų 
su jų giminaičiais sutaikinimo temą, arba Tizianas““ visą sūnaus 
palaidūno istoriją, jo iškrikusį gyvenimą, skurdą ir atgailą — reiškia 
tapytojui įsibrauti į poeto sritį, ko geras skonis nepakenčia. 

Stengtis skaitytojui duoti vieningą vaizdą, paeiliui jam išskaičiuo- 
jant daugel vieną visybę sudarančių dalių arba daiktų, kuriuos man 
gamtoje reikia būtinai vienu kartu apregėti — reiškia poetui brautis 
į tapytojo sritį; poetas čionai be jokio reikalo eikvoja apsčiai vaiz- 
duotės. 

"Tačiau, kaip du draugiški kaimynai, iš vienos pusės, nenori, kad 
antrasis leistų sau šeimininkauti jam priklausomoje srityje, iš antros 
gi, pro pirštus žiūri, jei, aplinkybių verčiami, nesilaiko griežtai nustaty- 
tų ribų ir randa abipusišką taikingą išeitį, — taip yra ir su tapyba bei 
poezija. 

Kaip ten bebūtų, o aš sustoju prie mažmožių. Būsiu buvęs pamir- 
šęs skydą, taigi, Achillo skydą — aną garsųjį paveikslą, kurį turint 
galvoj Homeras jau iš seno laikyta tapybos mokytoju. Skydas, saky- 
site, yra juk atskiras kūninis daiktas, kurį aprašant argi galima drausti 
poetui dalis pavermiui dėstyti? Ir šį skydą Homeras aprašė daugiau ne 
šimtu puikiausių eilučių, jo medžiagą, lytį, visas figūras, puošusias 
begalinę jo plokštumą — taip išsamiai, taip tiksliai, jog naujesniesiems 
menininkams nesunku pagal tą pavyzdį atkurti visais atžvilgiais tikrą 
jo piešinį. 

Į šį atskirą priekaištą atsakydamas, primenu, kad jau į tai esu at- 
sakęs. Būtent, Homeras skydą piešia ne baigtą, bet besikuriantį. Taigi, 
jis ir čia pasinaudojo pagirtąja įmantrybe, pakeisdamas objekto dalių 
sambūvį viena po kitos einančia seka, ir tuo nuobodų kūno aprašymą 
pavertė gyvu veiksmo vaizdu. Mes ne skydą tematome, bet dieviš- 
kąji dirbėją jį bedirbantį. Su kūju ir replėmis stoja jis prie savo 
priekalo. Nukalus iš rupiosios medžiagos plokščiąsias dalis, prieš mūsų 
akis vienas po kito pasipila jam pagražinti skiriamieji vaizdai, po 


i 435 


taiklių dūžių iškylantieji iš naugės. Kol nėra visai baigtas, tol ne- 
dingsta jis iš mūsų akių. Štai, jau pagamintas. Ir mes stebimės darbu, 
bet su tikinčia nuostaba liudininko, mačiusio jį darant. 

To negalima pasakyti apie Vergilijaus aprašomąjį Enėjo skydą. 
Romėnų poetas čia arba savo pavyzdžio dailumo nejautė, arba jojo 
skyde atvaizduosimieji daiktai jam atrodė tokie, kurių nedera mums 
rodyti. Buvo tai pranašavimai. Gal būt, netiko, kad dievas juos mums 
taip pat aiškiai išsakytų, kaip kad poetas vėliau juos išaiškina. Patys 
pranašavimai reikalauja tamsesnės kalbos, į kurią nesiderina tikrieji 
išpranašaujamųjų asmenų vardai. Visiškai įtikėtina, kad poetui ir 
dvariškiui užvis ir rūpėjo tie tikrieji vardai. Bet jei jį tatai ir išteisina, 
tai vis tiek neišdildo to blogo įspūdžio, kurį daro jojo išklydimas iš 
Homero kelio. Jautresnio skonio skaitytojai sutiks su manimi. Ver- 
gilijaus Vulkanas darbui pasiruošia maždaug taip pat, kaip ir Homero 
[Hefaistas]. Tačiau užuot, kaip Homeras, parodęs ne tik pasiruošimą 
darbui, bet ir patį darbą, Vergilijus, davęs mums progos aplamai pa- 
matyti dievą su savo kiklopais betriūsiantį, staiga nuleidžia uždangą 
ir perkelia mus į visai kitą sceną, iš kur pamažu nuveda į slėnį, į kurį 
atsiskubina Venera su jau pagamintu ginklu pas Enėją. Ji atšlieja jį 
į ąžuolo kamieną. O kai jau didvyris pakankamai į skydą prisižiopsojo, 
juo atsistebėjo, atsičiupinėjo ir jį atsimėgino, prasideda skydo aprasšy- 
mas, arba jojo piešimas. Bet tasai amžinas kartojimas: ,„Čia yra, tenai 
yra, netolymais to stovi, čia pat matyti" — padarė vaizdą tokį negyvą 
ir nuobodų, jog prireikė visų tų poetinių pagražinimų, kurių galėjo 
prasimanyti tik Vergilijus, kad mums nepasidarytų nepakenčiamas. 
Šiame paveiksle Enėjas nėra veikiąs personažas; jis tik figūromis žavisi 
ir nieko nežino apie jų reikšmę; bet nėra tokia nė Venera, nors jinai 
apie būsimų mielųjų savo vaikaičių [Romulo ir Remo] likimą bent 
tiek turėjo žinoti, kiek gerasis jos vyras [Vulkanas]. Bet kadangi visa 
tai eina iš paties poeto burnos, tai aišku, jog veiksmas visą tą laiką 
sustoja. Nė vienas jo aprašomųjų asmenų čia neįpintas. Todėl ir būsi- 
mieji įvykiai nė trupučio nepriklauso nuo to, ar skyde vaizduojama 
šita, ar visai kas kita. Pro visa ką prasišviečia gudrus dvariškis [Vergili- 
jus], su visokiomis prisimeilinančiomis aliuzijomis (priminimais) puo- 
šiąs savo medžiagą, bet ne didis genijus, kliaująsis pačia savo veikalo 
vidaus stiprybe ir niekinas visas išviršines sudominimo priemones. Va- 
dinasi, Enėjo skydas yra tikras įtarpas, skirtas tik romėnų tautiniam 
išdidumui pasigerinti; tai svetimas upeliūkštis, kurį poetas nuleido į 
savąją srovę, geisdamas jąją pasraujinti. Gi Achillo skydas yra nuosa- 
vos vaisingos žemės derlius. Nes skydą juk reikėjo padaryti; o kadangi 

iš dievybės rankų niekas, kas būtinai reikalinga, neišeina negrakštu, 
tai ir skydui prireikė pagražinimų. Bet, į tuos pagražinimus žiūrint tik 
kaip į pagražinimus, reikėjo mokėti juos į medžiagą taip jausti, kad 
vien ji pati mums juos iškeltų; o tatai buvo galima tik Homero būdu. 
Homeras leidžia Vulkanui [Hefaistui] dailinti pagražinimus, nes pas- 
tarasis privalo pagaminti jojo vertą skydą. O Enejidoj, atrodo, skydas 
gaminamas dėl pagražinimų, nes Vergilijui pagražinimai yra tiek svar- 
būs, kad verta juos aprašyti — kai jau skydas seniai padarytas. 


XIX 


Norėdamas atremti priekaištą, kad, esą, Homeras skydui priskyręs 
tiek daug figūrų, jog joms čia nė vietos nebeužtektų, Boivinas“* ėmėsi 
nupiešti skydą, atsižvelgdamas į reikalingas proporcijas. Labai vykusiai 
jo prasimanyta įvairūs koncentriški skrituliai, nors iš poeto žodžių to 
niekaip nematyti; o ir iš viso niekas nerodo, kad senųjų turėta šitaip 
sutaisyti skydai. Kadangi pats Homeras mini „iš visų pusių išdailintą 
skydą", tai, norėdamas sutaupyti daugiau vietos, aš tam tikslui verčiau 
sunaudočiau ir įgaubtąją pusę. Nes yra žinoma, kad senieji menininkai 
dykos jos nepaliko, kaip Feidijo Minervos skydas įrodo. Tačiau nega- 
na, kad Boivinas liko šios galimybės nesunaudojęs; jis net be reikalo 
padaugino ir pačių vaizdelių skaičių, kuriuos jam, vietai šitaip per 
pusę sumažėjus, reikėjo surasti, kur padėti. Antai, kur poetas aiškiai 
tesukūrė tiktai vieną vaizdą, šis suskaldo jį į du ar tris atskirus vaizde- 
lius. Gerai žinau, kas jį vertė taip daryti; tačiau nereikėjo tam spyrimui 
paklusti. Užuot stengęsis patenkinti savo priešų reikalavimus, geriau 
būtų padaręs, parodydamas, kad jie neteisūs. 

Pavyzdys įtikimiau teparodo. Kai Homeras apie vieną miestą taip 
kalba: 

Daug susirinko piliečių jau aikštėj, kur įprasta rinktis. 
Sprendžiamas buvo čia ginčas, kuris dviejų vyrų sukeltas 
Atlygio dėliai už žmogų nukautą, ir vienas jų siekdams, 
Tvirtino miniai, jau visa atlyginęs, antras gi sakės, 
Nieko negavęs. Abu jie pavedė bylą teisėjui. 

Triukšmą pakėlė minia, gindama čia ir vieną ir antrą. 
Bando skelbikai nutildyt triukšmaujančią minią. Seniūnai 
Ant akmenų nutašytų štai rymo, susėdę į ratą, 

Ima į savo rankas jau lazdas šaukiančiųjų skelbikų 

Ir, pasirėmę jomis, štai jie skelbia paeiliui sprendimą. 

O vidury jų ant žemės gulėjo du aukso talentai 

Tam paskirti, kuris visą teisybę išrodys tikriausiai““, — 


tai aš manau, jog jisai čia išskleidžia tik vienui vieną — viešojo teismo 
vaizdą, susiginčijus dėl piniginio ieškinio už nudėtą žmogų. Gi 
menininkas, norėdamas tokį siužetą įkūnyti, jau jo nebegali suimti 
į vieną vienintelį momentą; jam tenka išsirinkti arba apskundimo, 
arba liudininkų apklausinėjimo, arba ištarmės akimirksnį, arba šiaip 
kokį kitą, kurį randa patogesnį: prieš ar po, arba tarp šių pastebėtą 
akimirksnį. Pastarąjį jisai kiek begalint paryškina, įkūnydamas jį su 
visomis tomis iliuzijomis, kuriomis plastinis menas, vaizduodamas mato- 
muosius daiktus, prašoksta poeziją. Bet kas gi daugiau belieka poetui, 
šiuo atžvilgiu nuo menininko didžiai atsiliekančiam, jam įsinorėjus tą 
patį siužetą nutapyti žodžiais ir šio to pasiekti, jei ne tokiu pat būdu 
griebtis savųjų ypatingų pirmenybių? O kokios yra tos jo pirmenybės? 
"Tai galėjimas smulkiai nupiešti ir tai, kas eina pirmiau, ir tai, kas seka 
paskui, įkūnijant viename meno veikalo momente, ir todėl sugebėji- 
mas parodyti ne tik tai, ką mums vaizduoja menininkas, bet ir tai, ką 
jis palieka mums jauste nujausti. Tąja laisve, tuo vienu sugebėjimu 
poetas vėl susilygina su menininku. O jųjų veikalai panašiausi bus 
tada, kai abu darys vienodai gyvą įspūdį; ne tada, kai poetas vaizduo- 
tei duos mažiau, negų menininkas akims. Jei Boivinas būtų šia 
taisykle remdamasis sprendęs apie Homero posmą, tai jis nebūtų jame 
radęs tiek daug atskirų vaizdų, kiek jis atskirų laiko vienetų jame 
matė. Tiesa, ne visa, ką Homeras pasako, būtų galima vienui viename 
paveiksle sujungti; apkaltinimas ir užsigynimas, liudininkų parody- 
mai ir susiskaldžiusios minios įsikišimas, šauklių pastangos nuramdyti 
sąmyšį ir teisėjų pareiškimai yra dalykai, kurie eina pavermiui; jie 
negali rastis vienas greta kito. Tačiau vienintelis tikras būdas medžia- 
giniam paveikslui žodžiais atvaizduoti yra tas, kad nesilaikoma tų 
meno ribų, kuriose poetas duomenis vaizdui kad ir išskaičiuoja, tačiau 
niekaip nevalioja sukurti paties vaizdo. 


XX 


K3 esu pasakęs apie kūninius daiktus apskritai, tatai juo labiau 
tinka gražiems kūniniams objektams. 

Kūno gražumas eina iš darnaus įspūdžio įvairių dalių, kurias gali- 
ma ūmai aprėpti. Taigi reikia, kad tos dalys būtų viena greta kitos. 
O kadangi daiktai su pagrečiomis dalimis priklauso tapybai, tai ji, ir 
tik ji viena tegali pamėgdžioti kūno gražumą. 

Todėl poetas, tegalėdamas grožio elementus vieną po kito išreikšti, 
ir vengia vaizduoti patį grožį. Jis nusimano, kad tie elementai, būdami 

vienas po kito sudėstyti, negalės daryti to įspūdžio, kurį jie daro greta 
vienas kito sustatyti; nusimano, kad sutelktas žvilgsnis, mūsų atgręžtas 
tiems elementams išskaičiuoti, vis dėlto neteikia mums darnaus vaizdo; 
taip pat nusimano, kad žmogaus jėgas prašoksta sugebėjimas įsivaiz- 
duoti tai, ką ši burna, ši nosis ir šios akys drauge teikia viename 
įspūdyje, jei neprisimeni, kad kur nors gamtoje arba mene esi matęs 
tų dalių panašius derinius. 

Ir čia Homeras yra pavyzdžių pavyzdys. Jisai sako: Nirėjas buvo 
gražus; Achillas buvo dar gražesnis; gi Helena — dieviško gražumo. 
Bet niekur jis tų gražumų smulkiau neaprašinėja. Vis dėlto visa poema 
yra sukurta ant Helenos gražumo. 


XXI 


Bet ar poezija ne per daug nustos, iš jos pašalinus visus kūninio 
gražumo vaizdus! 

Kaip tik tas pats Homeras, kurs bet kokius kūno gražumus vengia 
pavermiui aprašinėti, ir iš kurio mes vos prabėgomis tesužinome He- 
leną turėjus baltas rankas“'" ir gražius plaukus“, — jisai, būtent, vis 
tiek moka mumyse sužadinti tokį jos gražumo įspūdį, jog šis toli pra- 
lenkia visa, ką menas šiuo atžvilgiu įgali pasiekti. Prisiminkime vietą, 
kur Helena pasirodo trojiečių tautos senių susirinkime. Garbūs 
seneliai pamato ją, ir vienas jų sako kitiems: 


Nėr ko stebėtis, kad šitaip trojėnai ir vyrai achajai 
Vargsta taip ilgai kariaudami štai dėl tokios moteriškės: 
Dievė tikra, kaip sau norit žiūrėkit, gražesnės nematėt“?. 


Kas gyviau galėtų sukelti grožybės idėją už šaltą senatvę, pripažįstan- 
čią, kad verta dėl jos kariauti, tiek daug kraujo ir ašarų pralieti? 

Ko Homeras negali atskiromis dalimis aprašyti, tatai jis leidžia 
suvokti iš paties įspūdžio. Pieškite mums, poetai, grožybės keliamą 
pasimėgimą, patraukimą, meilę, džiaugsmą, ir jūs nupiešite ją pačią. 

Kitas būdas, kuriuo poezija, vaizduodama kūno gražumą, vėl nori 
lygintis su menu, yra tas, kad ji gražumą maga paverčia. Maga yra 
grožis, reiškiamas judesiu, ir jis itin todėl mažiau tinka tapytojui, negu 
poetui. Tapytojo kūrinyje judesį galima tik įspėti; bet iš tikrųjų jo 
figūros yra nejudančios. Vadinasi, maga jam tampa grimase. Bet 
poezijoj ji pasilieka, kas buvusi — judąs gražumas, kurį mes pakarto- 
tinai trokštame matyti. Jis ateina ir nueina; o kadangi mes iš viso 
Judesį lengviau ir gyviau atsimename, negu pačias lytis ar spalvas, tai 

maga mus juo stipriau veikia, negu gražumas. Net Anakreonas verčiau 
rinkosi lyg ir netinkamą kelią, reikalaudamas iš tapytojo negalimo 
daikto, negu išsižadėjo maga pagyvinti savo mergelės paveikslą. 
„Leisk, kad švelnų jos smakrą, — įsako jis menininkui, — kad mar- 
murinį jos kaklą visos gracijos apsuptų!' Kaip? Tiksliausiai pažodžiui? 
Tatai jokioms tapybos priemonėms neįkandama. Tapytojas galėjo 
padaryti smakrą gražiausiai apvalainį, su puikiausia duobute, kaklui 
suteikti šauniausią gymį; bet daugiau nieko. Pakraipyti šitą gražų 
kaklą, leisti raumenims pažaisti, kuo anoji duobutė tai daugiau, tai 
mažiau paryškėtų — pati tikroji maga prašoktų jo jėgas. Poetas parodė 
didžiausias išgales, kuriomis jo menas mums grožį juntamą padaro; 
tepaieškai ir menininkas savo mene stipriausios išraiškos. Tai dar 
vienas pavyzdys anksčiau buvusiai pastabai paaiškinti, kad poetas, net 
jei jis apie meno veikalus kalba, ką nors aprašydamas vis tiek nėra 
verčiamas pasilikti meno rėmuose. 


XXII 


Dzeuksis'“? nupiešė Heleną ir sumojo po paveikslu įrašyti anas 
garsiąsias Homero eilutes, kuriose susižavėję seniai pasako savo jaus- 
mus. Dar niekados tapyba su poezija taip nelenktyniavo. Pergalė liko 
nenulemta, ir abi nusipelnė apvainikuojamos.. 

Nes lygiai kaip išmintingas poetas parodė mums grožybę tik jos 
keliamame įspūdyje, nusimanydamas nestengsiąs atvaizduoti ją pačią 
padaliui, taip pat padarė ir nemažiau išmintingas tapytojas, nupieš- 
damas grožybę ne kuo kitu, kaip jos pačios sudedamosioms dalimis, 
manydamas, kad jo menui nepritinka naudotis kitokiomis priemonė- 
mis. Jo paveikslas susidėjo iš vienintelės Helenos figūros, kuri stovi 
nuoga. 

Vien dėl keistumo, palyginkime su juo tą paveikslą, kurį iš anųjų 
Homero eilučių Caylus perša naujoviniam menininkui: ,„Baltu šydu 
apsisiautusi, pasirodo Helena tarp įvairių senių, kurių tarpe yra 
ir Priamas, pažįstamas iš savo karališkojo orumo. Menininkas turi 
ypatingai stengtis, kad mes grožybės triumfą pajustume iš šitų senių 
godžių žvilgsnių ir iš visų tų nusistebėjimo išreiškimų anųjų atvėsėlių 
diengalių veiduose. Scena vyksta ties vienais iš miesto vartų. Paveikslo 
giluma gali pranykti atvirame danguje arba aukštesniuosiuose miesto 
pastatuose; ana atrodytų drąsiau, bet tinka ir viena ir kita''. 

Įsivaizduokime šį paveikslą, nupieštą didžiausio mūsų dienų ta- 
pytojo ir palyginkime jį su Dzeuksio veikalu. Katrame marysis tikrasis 

grožybės triumfas? Šiame, kuriame aš pats ją jaučiu, ar aname, kuriame 
aš apie ją turiu spręsti iš sujaudintų žilabarzdžių mimikų!? Turpe senilis 
amor; godus žvilgsnis ir oriausiąjį veidą daro juokingą, o senis, reiškiąs 
jaunuoliškus geismus, yra net koktus daiktas. Homero seneliams to 
prikišti negalima; nes jų juntamasis susijaudinimas yra akimirksninė 
žiežirba, kurią jų išmintis tuojau užgesina; ji paskirta tik Helenai 
pagerbti, bet ne jai stačiai pažeminti. Parodę savo jausmą, jie tuojau 
priduria: 


Bet, kad tokia skaisti ta gražuolė, lai plaukia laivais ji 
"Ten, kur jos kraštas, o mums ir vaikams lai neteikia nelaimių!*!. 


Be šio sprendimo būtų jie seni gašluoliai — tokie, kuriuos matome 
Cayluso paveiksle. O į ką jie čionai kreipia savo godžius žvilgsnius? 
Gi į suvystytą, pridengtą figūrą. Bene tai Helena? Man nesuprantama, 
kaip galėjo ją Caylus čia su šydu palikti. Nors Homeras ir aiškiai apie 


jį kalba: 


Baltu šydu, kaip sidabro migla susisupsčius, Helena, 
Žengė iš rūmo, nubraukusi ašarą graudžią nuo skruosto —!?? 


tačiau tik tam, kad gatves su juo perėjus; O kad ir tokia seneliai ja 
stebisi, dar jai šydo nenusiėmus arba neprasiskleidus, tai juk ne pirmas 
buvo šis kartas, kai jie ją matė. Vadinasi, jųjų prisipažinimas nebuvo 
kilęs iš akimirksninio pažvelgimo, bet jie jau nekartą bus jautę tai, ką 
šia proga pirmą sykį prisipažino jaučią. Paveiksle to nematysi. Jei aš 
čia regiu susižavėjusius senius, tai vienkart noriu matyti ir tai, kas 
juos privertė žavėtis; ir aš lieku labai užgautas, nematydamas, kaip 
sakyta, daugiau nieko, kaip sumuturuotą, pridengtą figūrą, į kurią jie 
gašliai žiopso. Kas čia liko iš Helenos? Baltas šydas ir viena kita tai- 
syklinga josios linija, kiek iš viso pro apdarą matyti linijų. Tačiau, 
gal nė grafas nemanė, kad jos veidas turėjo būti pridengtas, o šydą jis 
mini tik kaip vieną jos apdaro dalį. Jei taip, tai aš iš naujo nustembu: 
grafas gi taip rūpestingai perša menininkui išraišką senelių veiduose; 
tik apie Helenos veido gražumą nė žodžio nesako. Štai dora grožybė, 
su gailesčio ašara akyse, nedrąsiai besiartinanti — ir kas gi? Ar jau 
aukščiausiasis grožis mūsų menininkams yra toks paprastas daiktas, 
kad nebėra jiems ko apie jį priminti? Arba, gal, išraiška yra daugiau 
kas, negu grožis? O gal ir paveiksluose mes jau pripratę esame, kaip ir 
scenoje, bjauriausią aktorę laikyti patraukia princese, jei tik jos prin- 
cas prisipažįsta ją karštai mylįs? 

Iš tikrųjų: Cayluso paveikslas, palygintas su Dzeuksio paveikslu, 
būtų lyg pantomima prieš kilniausiąją poeziją. 

Senovėje Homeras, be abejonės, uoliau buvo skaitomas, negu da- 
bar. O vis dėlto ne tiek jau daug minima paveikslų, kuriuose senieji 
menininkai bus iš jo ką ėmę. Atvejais vietas, kur poetas tik pirštu te- 
nurodo į tam tikrus kūno gražumus, bus jie rūpestingai sunaudoję. Jie 
juos piešė, gerai numanydami, kad tik šiuose dalykuose jiems nėra gi- 
nama su poetu lenktyniuoti. Be Helenos, Dzeuksis yra dar ir Penelo- 
pėją nupiešęs; ir Apello Diana buvo homeriškoji Diana, lydima savo 
nimfų. O, rodos, jog veiksmus iš Homero piešti tik dėl to, kad ten įvairi 
kompozicija, geri kontrastai, dailūs apšvietimai, senieji menininkai 
nemėgo ir negalėjo mėgti tol, kol meną varžė siauros aukštosios jo 
paskirties ribos. Todėl jie mito poeto dvasia. Jųjų vaizduotė buvo pri- 
pildyta kilniausių jo bruožų. Jo įkvėpimo ugnis uždegdavo jųjų įkvė- 
pimą. Jie matė ir jautė kaip jis. Ir taip jų veikalai buvo Homero vei- 
kalų atspaudai, nesantykiuodami su jais, kaip portretas su originalu, 
bet kaip tėvas su savo sūnumi. Panašūs buvo, bet ir skirtingi. Pana- 
šumas tas dažniausia išsibaigė vienu vieninteliu bruožu; visi kiti neturi 
tarp savęs nieko bendra, neskaitant to, kad panašiuoju savo bruožu 
derinosi ir paveiksle ir poezijoj. 

Be to, kadangi Homero poezijos kūriniai senesni buvo už bet kurį 
meno kūrinį; kadangi Homeras anksčiau už Feidiją'?* ir Apellą tapy- 
tojo akimis stebėjo gamtą — tai nebėra nuostabu, jog menininkai jau 
Homero veikaluose susirado sau labai naudingų pastabų anksčiau, 
negu patys suspėjo jas iš gamtos išgauti; godžiai jie jas gaudė, eidami 
per Homerą gamtos pamėgdžioti. Feidijas prisipažįsta, kad, kurdamas 
savo olimpietį Jupiterį [Dzeusą], turėjo galvoj šias eilutes: 


Ir visagalis Kronidas pajudino antakius savo: 
Jo garbiniai kvepiantieji ant jojo galvos amžinosios 
Suplevėsavo — staiga daugiakalnis Olimpas sudrebo!**. 


Ir kad joms padedant dieviškasis veidas esąs nusisekęs taip, „lyg kad 
būtų iš paties dangaus nutrauktas''!“. Kam atrodo, jog tatai nieko 
daugiau nereiškia, kaip tik, kad skulptoriaus vaizduotė, kilnaus poeto 
vaizdo uždegta, įgijo tokių pat kilnių vaidinių, tas, man rodos, 
pražvelgia tai, kas esmingiausia, pasitenkindamas pačiu bendruoju 
nurodymu. O juk nuodugnesnis pasimėgimas plaukia kaip tik iš labai 
specialių žymių. Kiek aš suprantu, Feidijas vienkart prisipažįsta, jog 
jis toje vietoje pirmiausia aptikęs, kiek raiškos (ekspresijos) susitelkę 
antakiuose, — „kokią didelę sielos dalį''!** jie žymi. Gal būt, kad ta 

vieta palenkė jį kruopščiau išdirbti ir plaukus, norint kaip nors išreikš- 
ti tai, ką Homeras vadina ambroziškais plaukais. Nes yra žinoma, 
kad senieji menininkai, prieš Feidiją, apie veido mimiką ir reikšmę 
mažai tenusimanė ir ypač maža tesirūpino plaukais. Dar Myronui'*" 
abiem atvejais galima šį tą prikišti, kaip pastebi Plinijus; pasak jį, 
Pitagoras Leontinas buvo pirmutinis, iškėlęs plaukų puošnumą. Ko 
Feidijas iš Homero išmoko, to kiti menininkai išmoko iš Feidijo 
veikalų. 

Paminėsiu dar vieną tos rūšies pavyzdį, visuomet manyje kėlusį 
didelį pasitenkinimą. Prisiminkime, ką Hogarthas sako apie Belve- 
derio Apolloną. ,,„Tą Apolloną, — sako jis, — galima matyti drauge 
su Antinoju tuose pačiuose rūmuose, Romoje. Bet jei Antinojus žiū- 
rovą nustebina, tai Apollonas jį sukrečia. Kaip keliauninkai išsireiš- 
kia, sukrečia jo išvaizdą, kurioj matyti kažkas daugiau, negu žmogiška, 
ko jie, aplamai, nesugeba nusakyti. O tasai įspūdis, sako jie, juo labiau 
nustebina dėl to, kad ėmus jį tirti, net paprasta akimi suvoki pavidalo 
neproporcingumą. Vienas iš didžiausiųjų skulptorių, kuriuos mes 
turime Anglijoje, neseniai buvo tenai nukeliavęs pamatyti tų statulų, 
ir jis patvirtino man tai, ką čia esu pasakęs, ypač, kad pėdos ir 
kulšys, palyginus su aukštutinėmis dalimis, yra per ilgos ir per plačios. 
O vienas iš didžiausiųjų italų tapytojų, Andreas Sacchi, atrodo, yra 
tos pačios nuomonės, nes šiaip jisai (garsiajame paveiksle, kurs dabar 
yra Anglijoje) į savo Apolloną, vainikuojantį kompozitorių Pasguili- 
ni, vargu, ar būtų dėjęs lygiai tokias pat proporcijas, kokias turi Anti- 
nojus, kadangi jis šiapjau atrodo tikra [anojo| Apollono kopija. 
Nors labai dideliuose veikaluose dažnai tuojau matyti, kad į kokį ne 
taip svarbų dalyką nekreipiama dėmesio, tačiau čionai to negalėjo 
būti. Nes gražioje statuloje teisingas santykis yra viena iš jos esminių 
grožybių. Todėl išeina, kad tie sąnariai tyčia pailginta, šiaip lengva 
būtų buvę to išvengti. Taigi tirte ištyrę šios figūros gražumą, galėsime 
pamatuotai manyti, kad tai, kas iki tol, iš bendro jos vaizdo, buvo 
palaikyta kaip neapsakomai puiku, kyla iš vienoje jos dalyje susektos 
klaidos?'. — Visa tai yra labai aišku. Priduriu, jog jau Homeras tatai 
juto ir nurodė, kad yra koks kilnus atrodymas, kyląs tik iš šio pėdų i1 
kulšių padidinimo. Nes, lygindamas Odisėjų su Menelaju — kaip 
katras nuaugę — Antenoras sako: 


Tai Menelajas atrodė stambesnis, pečių platesnių tik, 
Kol jie stovėjo, betgi susisėdus — rimčiau Odisėjus 
Mums ten atrodė. <... is 

Vadinasi, kadangi Odisėjus įgaudavo rimtumo sėdėdamas, kurį tuo 
metu prarasdavo Menelajas, tai lengvai galima nustatyti santykį, 
buvusį tarp abiejų liemenų su kojomis ir kulšimis. Odisėjus ilgesnes 
turėjo liemens proporcijas, o Menelajas — pėdų ir kulšių. 

Viena vienintelė nevykusi dalis gali sugadinti daugelio kitų darnų 
įspūdį. Bet daikto tai dar nesubjaurina. Bjaurume dalyvauja didesnis 
nesuderintų dalių skaičius. Tatai mes taip pat iš karto turime paste- 
bėti, norėdami pajusti, jog čia yra priešingybė to, kas mumyse kelia 
grožio jausmą. 

Tokiu būdu iš esmės nė bjaurumas negali būti poezijos siužetu. 
O vis dėlto Homeras Tersito asmenyje atvaizdavo tikriausiąją bjau- 
rybę, aprašydamas ją dalimis — pavermiui. Kodėl jis, bjaurybę pieš- 
damas, leido sau tai, ko grožį vaizduodamas pats taip apdairiai vengė? 
Argi bjaurybės įspūdis, išskaičiuojant paeiliui josios elementus, nenu- 
stoja tiek pat, kiek grožybės įspūdis, išskaičiuojant šiosios elementus! 

Žinoma, kad taip ir yra. Bet čia pat atsiranda ir kas Homerą 
išteisina. Kaip tik dėl to, kad poeto vaizduojamoji bjaurybė virsta 
mažiau atstumiančiu kūninių netobulumų reiškiniu ir savo įspūdyje 
tarytum nustoja buvusi bjaurybe — dėl to ji poetui ir pasidaro var- 
totina. Ir ko jis savarankiškame siužete sunaudoti negali, tatai jis 
paima kaip elementą, išgauti ir sustiprinti tam tikriems mišriems 
jausmams. Stingant grynai maloniųjų jausmų, jis stengiasi šiais mus 
sudominti. 

Tie mišrieji jausmai sudėti iš to, kas juokinga ir baisu. 

Homeras Tersitą padaro bjaurų, kad šis būtų juokingas. Bet Ter- 
sitas ne dėl vieno savo bjaurumo yra juokingas; nes bjaurumas — tai 
netobulumas, o kad kas būtų juokinga, reikia kontrasto iš'tobulumų 
ir netobulumų!“?. Taip tatai aiškina mano draugas [Mendelssohnas|. 
Prie to aš norėčiau pridėti, kad tasai kontrastas neturi būti perdaug 
raižus ir aštrus — kad priešingybės, kalbant tapytojų kalba, turi būti 
tokios, kurias būtų galima vieną į kitą įlieti. Išmintingas ir teisingas 
Aisopas netaps juokingas, pridėjus jam "Tersito bjaurumą. Paika 
tebuvo juokdarystė, kai pamokantį jo pasakų komiškumą (gelaion) 
norėta perkelti į jo asmenį, priskiriant jam nenuaugimą. Nes nenuau- 
vęs kūnas ir graži siela yra it aliejus su actu, kuriuos, kad ir sumai: 
sytus, skonis vistiek kiekvieną atskirai junta. Negausi čia nieko trečia. 

Kūnas kelia koktumą, siela gi — pasimėgimą; eina katras savo keliu. 
Tik kai nenuaugęs kūnas yra kartu ir silpnas (marus) bei liguistas, kai 
jis sielai trukdo reikštis, kai virsta jai žalingų nuotarties šaltiniu — 
tuomet koktumas ir pasimėgimas susimaišo į viena. Bet naujasis iš to 
kilęs reiškinys nėra juokas, o gailestingumas, ir tasai objektas, kurį 
mes be to būtume tik gerbę, pasidaro įdomus. Nenuaugęs, marus 
Pope*!? savo draugams buvo kur kas įdomesnis už gražųjį ir sveikąjį 
Wicherley'ų'!! — saviesiems. 

Tačiau koks nejuokingas bebūtų Tersitas vienu tik savo bjaurumu, 
toks pat nejuokingumas būtų jis ir be jo.. Bjaurumas, to bjaurumo suta- 
rimas su jojo charakteriu; vieno ir antro prieštaravimas idėjai, kurią 
jis buvo susikūręs apie savo paties reikšmingumą; nežalingas, jį vieną 
težeminąs, pikčiurniškas jojo plepumas, — visa kartu tarnauja 
šitam tikslui. Pastaroji aplinkybė yra nekenksmingumas (ū ftharti- 
kon), kurio Aristotelis'!? iš komiškumo būtinai reikalauja; lygiai taip 
pat ir mano draugas laiko būtina sąlyga, kad anas kontrastas nė kuo 
nebūtų svarbus ir nelabai mus tedomintų. Nes tik pabandykime įsi- 
vaizduoti, kad pačiam Tersitui savo pašaipųjį Agamemnono žeminimą 
būtų tekę ne pora guzų, bet gyvybe atlyginti — juokai mums bema- 
tant išbyrės. Nes tasai šlykštuolis yra vis dėlto žmogus, kurio sunaiki- 
nimas mums visados atrodytų didesnė žala už visus jojo luošumus bei 
ydas. 

Bet tarkime, kad Tersito kurstymai būtų sukėlę maištą, kad įsiu- 
tinta minia būtų tikrai leidusis į laivus, išdavikiškai palikdama savo 
vadus, o vadai būtų patekę kerštingiems priešams į rankas, ir tenai 
dieviškoji bausmė būtų visiškai sunaikinusi ir laivyną ir minią — 
kaip gi tada būtų mums atrodęs Tersito bjaurumas? Jei nekenksmingas 
bjaurumas yra juokingas, tai kensmingasis visuomet bus baisus. Ne- 
moku to kitu kuo geriau paaiškinti, kaip pora vykusių vietų iš 
Shakespeare'o: Edmundas, grafo Glosterio pavainikis — Karaliuje 
Lyre — yra nė kiek nemenkesnis piktadaris už Gločesterio hercogą 
Ričardą, šlykščiausiais nusikaltimais prasiskynusį kelią į sostą, į kurį 
jis įžengė Ričardo III-ojo vardu. Betgi, kaip yra, kad anas nė iš tolo 
nekelia tiek šiurpo ir pasibaisėjimo, kaip šis? Kai aš girdžiu pavainikio 
žodžius: 

Gamta, tu mano deivė, tavo dėsniams 
Aš paklusnus esu. Kam reikia man 
Bjauriam sloguty papročių kamuotis 

Ir būti skriaudžiamam žmonių keistybių 
Todėl, kad aš tiktai per dvylika 

Ar keturiolika šviesių mėnulių 
Vėliau esu už savo brolį gimęs. 
Kodėl aš pavainikis ar gautinis! 

Juk mano kūnas toks gražus, sutikęs, 
Juk protas toks taurus, o aš atrodau, 
Kaip tikras gerbiamos ponios sūnus. 
Už ką mums pavainikio vardą kergia! 
Neteisėtas? gautinis? pavainikis?'?* 


tai aš girdžiu velnią, bet matau jį šviesos angelo pavidale. Gi Gločeste- 


rio grafą girdėdamas sakant: 


Juokai man žaisti nėr visai magu, 

Nei veidrodin pažvelgus pasidžiaugt; 
Rupus, didingai meilei — žuvęs aš, 

Kad dar galėčiau nimfoms krist glėbin; 
Gražaus netekęs būdamas stuomens, 
Neprusintas, apviltas dar gamtos, — — 
Aš šiuo ištižusiu taikos metu 

Neįmanau, kaip laikas leist smagiai — 
Be to, kad saulėje šešėlį vyt 

Ir augumą netikusį matyt: 

Tiktai, kad negaliu, kaip mylintis, 
Grakščiom kalbom sau trumpinti dienas — 
Esu palinkęs eit tarnaut piktam,''* 


aš girdžiu velnią ir matau velnią — pavidale, kurį tik piktajam tedera 
turėti. 


XXIV 


Šitaip naudojasi poetas bjaurumo lytimis; o kaip yra leista nau- 
dotis jomis tapytojui! 

Tapyba, kaip pamėgdžiojamasis menas, bjaurumą sugeba išreikšti; 
tapyba, kaip dailė, reikšti jo nenori. Pirmąja prasme imamai, jai 
priklauso visi matomieji daiktai, o antrąja — ji tenkinasi tik tais 
regimaisiais daiktais, kurie žadina malonius jausmus. 

Bet argi imitacijoj nemėgiami ir nemalonieji jausmai? Ne visi. 
Įžvalgus meno kritikas!!> tatai pastebėjo jau apie pasišlykštėjimą kal 
bėdamas. Jisai sako: ,„Baimės, liūdesio, išgąsčio, gailestingumo ir t. t. 
vaidiniai gali sužadinti tik nesmagumą — kiek mums blogybė atrodo 

tikra. Taigi, nusimanant, kad čia būta tyčiomis sukurtos iliuzijos, jie 
gali pavirsti maloniais jausmais. O atkarus pasišlykštėjimo jausmas, 
pagal vaizduotės dėsnį, sukelia sieloje jau patį vaidinį, ar daiktas 
atrodo tikras, ar ne. Tad ką padės užgautai sielai, kai ji suvoks, jog 
objektas tėra tik pamėgdžiojamojo meno padarinys? Nesmagumas joje 
kilo ne pažinus, kad blogybė yra tikra, bet vien ją įsivaizdavus. Vadi- 
nasi, pasišlykštėjimo jausmas visuomet yra kažkas realu, bet niekados 
ne imituota''. 

"Tą pat galima pasakyti ir apie formų bjaurumą. Šis užgauna mūsų 
regą, prieštarauja mūsų skoniui, prisirišusiam prie tvarkos ir darnumo 
ir kelia pasišlykštėjimą, neatsižvelgiant, ar tikrai yra objektas, kuriame 
mes jį suvokiame. Nenorime Tersito matyti nei tikrovėj, nei paveiksle. 
Atvaizduotas jis mažiau koktus teatrodo ne dėl to, kad bjaurios jojo 
lytys paveiksle būtų nustojusios bjaurumo, bet dėl to, kad mes suge- 
bame nuo to bjaurumo atsieti ir magintis tik tapytojo menu. Bet ir šį 
pasimėgimą kiekvieną akimirksnį nutrauks samprotavimas, kaip nede- 
ramai naudotasi menu. O neretai, šitaip besamprotaujant, bus paže- 
mintas ir menininkas. 


Aristotelis nurodo kitą priežastį, kodėl mums patinka net tiksliau- 
sieji atvaizdai daiktų, kuriais mes tikrovėje bodimės: tai visuotinis 
žmogaus smalsumas. Mes džiaugiamės arba galėdami iš atvaizdo pa- 
zinti, kas yra daiktas (ti hekaston), arba iš jo spręsti, kad tai yra šis 
ar tas (hoti hūtos ekeinos). Tačiau ir iš to nieko gera neišplaukia 
bjaurumo naudai tapyboj. Mogis, sukilęs mums savo smalsumą beten- 
kinant, yra akimirksniškas ar atsitiktinai tesurištas su objektu, kuriuo 
šis esti patenkinamas. Gi bodėjimasis, atsirandas pamačius bjaurybę, 
yra nenutrūkstamas ir jį sukėlusiam daiktui esmingas. Taigi, kaip gali 
juodu vienas kitą atsverti? Dar mažiau nemalonų bjaurumo įspūdį 
tegali įveikti mažutis malonumas, gaunamas pastebėjus panašumą. 
Juo tiksliau aš bjaurų povaizdį palyginu su bjauriuoju pirmavaiz- 
džiu — juo stipriau ima veikti mane tasai įspūdis; tokiu būdu, palygi- 
nimo mogis manyje veikiai dingsta, ir, be bodėjimosi dvigubu bjau- 
rumu, nieko kito nebejaučiu. Sprendžiant iš Aristotelio duotųjų 
pavyzdžių, atrodytų, tarytum jis formų bjaurumo nenori priskirti prie 
nepatinkamųjų objektų, kurie pamėgdžiojami gali patikti. O šie pa- 
vyzdžiai yra plėšrieji žvėrys ir lavonai. Pirmieji gąsdina, kad ir 
nebūdami bjaurūs; ir ne jų bjaurumas, bet tasai išgąstis atvaizduotas 
pavirsta malonumu. Taip pat yra ir su lavonais. Dėl to, kad stipriau 
pajuntame gailestingumą, kad susišiurpiname pamąstę apie savo pačių 
galą, atkaru yra matyti tikrovėj lavoną. Bet matydami atvaizdą, įsiti- 

kiname esą pasidavę iliuzijai, ir tada anas gailestingumas nebėra toks 
raižus. Čia prisiplakusios meilikaujančios aplinkybės gali mumyse 
arba šį nelemtą prisiminimą visiškai išblaškyti, arba su juo taip 
susilieti, jog tariamės matą labiau tai, kas pageidaujama, negu tai, 
kas baisu. 

Tad, kadangi formų bjaurumas — dėl to, jog jį gimdąs jausmas 
yra kad ir nemalonus, bet ne iš tų nemaloniųjų jausmų, kuriuos pa- 
mėgdžiojimas padaro malonius — iš esmės negali būti tapybos, kaip 
dailės, objektu, — tai paisytina dar ir tai, ar negalėtų naudotis juo 
tapyba, kaip ir poezija — kitiems jausmams sustiprinti. 

Ar dera tapybai griebtis bjaurių lyčių juokingumui ir baugumui 
išgauti! 

Nedrįstu be niekur nieko neigiamai į tai atsakyti. Žinoma, ne- 
kenksmingas bjaurumas ir tapyboje gali būti juokingas — ypač, jei 
su tuo rišamas troškimas sužavėti ir oriai atrodyti. Taip pat yra tikra, 
kad žalingasis bjaurumas, koks matyti gamtoje, yra ir paveiksle baisus, 
ir kad anas komiškumas ir šis išgąstingumas, kurie jau patys yra 
mišrūs jausmai, pamėgdžiojami įgyja naujo patraukumo ir malonumo. 

Tačiau aš nesu tikras, ar, nežiūrint to, tapyba ir poezija čia yra 
visiškai vienodoje padėtyje. Poezijoje, kaip jau pastebėjau, bjauri 
lytis, josios dalių sambūvį pakeitus sekiąja tvarka, beveik nepadaro 
koktaus įspūdžio; šiuo atžvilgiu ji tarytum liaujasi buvusi bjaurybe, 
ir todėl su kitais reiškiniais gali juo tampriau susijungti naujam, 
ypatingam įspūdžiui sukelti. Gi tapyboje visi bjaurumo elementai 
veikia sutelktai ir pasirodo nedaug silpnesni, negu pačioje tikrovėje. 
Iš to matyti, kad nekenksmingasis bjaurumas gana neilgai tegali būti 
juokingas; nemalonieji jausmai paima viršų, ir kas pačioje pradžioje 
buvo juokinga, vėliau pasidaro tik koktu. Ne kitoniškai yra ir su 
kenksminguoju bjaurumu; baisumas pamažu išsenka, ir nepakitusi 
palieka tik iškraipytoji lytis. 

Tatai apsvarstęs, grafas Caylus visiškai gerai padarė, Tersito 
epizodą išleisdamas iš savo homerinių paveikslų eilės. Bet ar todėl 
taip pat bus teisinga norėti, kad jo Homere nebūtų? Man nemalonu, 
kad taip galvoja šiaipjau labai gero ir jautraus skonio mokslininkas!'!*, 

Ir antrasis skirtumas, kurį paminėtasis meno kritikas randa tarp 
pasišlykštėjimo ir kitų nemaloniųjų sielos aistrų, reiškiasi nesmagumu, 
kurį mumyse sukelia formų bjaurumas. 

„Kitos nemaloniosios aistros, — sako jis," — dažnai gali sielai 
meilintis ir šalia pamėgdžiojimo, pačioje gamtoje, niekuomet nesukel- 
damos gryno nemalonumo, bet jo kartumą visados atmiešdamos sma- 
gumu. Mūsų baimei retai visiškai testinga vilties; išgąstis atgaivina 
visas mūsų pajėgas, kad ištrūktume nuo pavojaus; pyktis yra susijęs su 
geismu sau atkeršyti, nuliūdimas — su buvusios palaimos atminimu, 
o gailestingumas yra neatskiriamas nuo švelniųjų meilės bei simpatijos 
jausmų. Siela laisvai gali apsistoti tai ties maloniąja, tai ties atkariąja 
aistros dalimi ir pati sau pasigaminti smagumo bei nesmagumo mišinį, 
kurs yra magesnis už grynų gryniausiąjį mogį. Ne kažin kiek tereikia 
atidos sau pačiam, norint tai dažnai pastebėti. Ir kuo kitu šiaipjau 
bebūtų galima išaiškinti tai, kad supykusiam mieliau yra jojo apmau- 
das, o nuliūdusiajam jo slogutis už visus džiuginančiuosius vaidinius, 
kuriais kas jį nori nuraminti? Bet visai kas kita yra pasišlykštėjimas 
ir jam giminingieji jausmai. Siela' jame nė kiek neranda įmiešto sma- 
gumo. Nusveria nepasitenkinimas, ir todėl nei gamtoje, nei pamėgdžio- 
jamajame mene neišgalvosi jokios būsenos, kurioje siela atkariai ne- 
nusigręžtų nuo šių vaidinių''. 

Visai teisingai. Bet, kadangi pats meno kritikas pažįsta dar kitų, 
šlykštumui giminingų, jausmų, kuriuose, be nesmagumo, taip pat nėra 
daugiau nieko kito, tai kas gali būti glaudžiau su juo surišta už bodė- 
jimąsi bjauriomis lytimis? Ir šlykštumas tikrovėje nėra nė kiek 
smagumu atmieštas. O kadangi jis nė pamėgdžiojamajame mene sma- 
gumo nejįgyja, tai nerasi nė jokios su juo surištos būsenos, kurioje siela 
atkariai nesistengtų ištrūkti nuo bjauraus vaidinio. 

Juk šis koktumas — jei aš savo jausmą pakankamai kruopščiai 
esu ištyręs — ištisai yra šlykštumas. Lyties bjaurumą lydįs jausmas 
yra šlykštumas, tik silpnesnis. Tatai, berods, prieštarauja kitai meno 
kritiko pastabai, pagal kurią rodytųsi, jog jis su šlykštumu riša tik 
pačias neaiškiąsias jusles — skonį, uoslę ir lytą. ,,Anuodu, — sako 
jis, — [šlykštumą junta] dėl per didelio saldumo, o šis dėl per didelio 
minkštumo kūnų, kurie, prisiliečiant, nepakankamai tepasipriešina. 
Paskum, šių objektų nepakenčia ir rega, bet tik per asociaciją, mums 
prisimenant tąjį atkarumą, kurs atsiranda skonyje, uoslėje ar lytoje. 
Nes, tiesą sakant, regai nėra slykščių objektų''. Tačiau man regis, jog 
galima jų surasti. Ugniadėmė veide, kiškio lūpa, priplota nosis su 
į priekį atgręžtomis skylutėmis, antakių stoka, — šit negražumai, 
neprieinami nei uoslei, nei skoniui, nei lytai. Taip pat yra tikra, kad 
čia mes jaučiame kažką, kas su šlykštumu daug arčiau giminiuojasi, 

negu tai, ką suvokiame iš kitokių kūno luošumų: kreivų kojų, kupro- 
tos nugaros. Juo švelnesni būsime, juo daugiau mes čia pajusime kūne 
judesių, kurie įvyksta prieš išsivemiant. Tik tiek, kad anie judesiai 
beregint vėl dingsta — ir tikrasis vėmimas vargu bau gali įvykti. To 
priežastimi laikytina tai, kad čia yra regos objektai; juose ir su jais 
kartu rega pagauna visą eilę realių dalykų, kurių malonieji vaidiniai 
anuos nemaloniuosius taip susilpnina ir užtemdo, jog jie paliauja 
kūną pastebimai veikę. Gi veikiamos ko nors, kas koktu, neaiškiosios 
juslės — skonis, uoslė, lyta — tų aplinkybių vienkart pastebėti negali. 
Taigi bjaurus dalykas veikia vienas pats ir visa savo jėga. Jį tad 
lydi ir tiek pat stipresnis kūno sukrėtimas. 

Šiaipjau, šlykštumas mene veikia mus panašiai, kaip ir bjaurumas. 
Kadangi jo nemalonusis įspūdis yra stipresnis, tai jis vienas pats juo 
mažiau tegali būti ir poezijos bei tapybos objektu. Tik kai jį žodinė 
reikšena taip pat žymiai sušvelnina, tai vis dėlto išdrįsau teigti, kad 
poetui leistina naudotis vienu kitu iš šlykščiųjų bruožų, kaip įterptine 
dalimi kitų mišriųjų jausmų, kuriuos jis bjaurumu sėkmingai su- 
stiprina. 

Šlykštumas juokingumą gali sustiprinti; arba orumo, padorumo 
idėjos, kontrastiškai su šlykštumu sugretintos, kelia juoką. 

Atrodo, jog su tuo, kas baisu, šlykštumas dar geriau maišosi. Ką 
mes šiurpulinga vadiname, yra ne kas kita, kaip šlykščiai baisu. Pa- 
siskaitykime, ką Sofoklas rašo apie nykią olą, kur pateko nelaimin- 
gasis Filoktetas. Tenai nėra kuo misti; be suletento sausų lapų pakloto, 
nedailios medinės taurės, skiltuvo, nėra tenai jokių kitų ištaigų. Štai 
visas ligoto, apleisto vyro turtas! O kuo poetas atbaigia šį liūdną, 
baisų vaizdą? (Gi įmaišydamas koktumo. ,,„Tai! — visas ūmai susigū- 
žia Neoptolemas, — šit džiūsta sudriskę kruvini ir pūliuoti sku- 
durai!'. 

Nebenoriu pavyzdžiais užversti. Tačiau dar turiu pastebėti, kad 
yra tam tikra baisumo rūšis, į kurią poetui beveik vienas tėra kelias, — 
per šlykštumą. Yra tai alkio baisumas. Net ir šiaipjau gyvenime no- 
kiausiąjį badą mes išreiškiame tik pasakodami apie visokius nemais- 
tingus, nesveikus ir tikrai šlykščius daiktus, kuriais lieka tenkinti 
pilvą. Kadangi pamėgdžiojimas paties alkio jausmo mumyse niekaip 
sužadinti nevalioja, tai jis naudojasi kitu nemaloniu jausmu, kurį mes 
didžiausiame išalkyje laikome mažesne nelaime. Tiek Ovidijaus, 
tiek Kallimacho vaizduojamojo Erisichtono alkyje šlykštieji bruožai 
yra stipriausieji. Viską surijęs, neaplenkdamas nė savo karvės, kurią 
jo motina penėjo Vestai, Kallimacho Erisichtonas užpuola arklius ir 

kates ir elgetauja gatvėse, rinkdamas trupinius bei nešvarias liekanas 
prie svetimų stalų; Ovidijus gi priverčia jį, galop, dantis susmeigti 
į savo paties sąnarius, kad savo kūną savuoju kūnu papenėtų. Taip 
pat Dante ne tik priruošia mus Ugolino badėjimo istorijai šlykščiausia, 
šiurpulingiausia padėtimi, į kurią jisai jį pragare deda greta jo buvusio 
persekiotojo; bet ir pačiam badėjimo vaizdui nestinga šlykštumo, kurį 
mes ypač ten labai aiškiai jaučiame, kur patys sūnūs siūlosi tėvui 
suvalgomi. 

Dabar apie šlykščius siužetus tapyboje. Kad akiai ir visai nebūtų 
tokių šlykščių daiktų, dėl kurių aiškėtų, kad tapybai, kaip dailei, tektų 
nuo jų atsisakyti, — tai vis tiek ji iš viso turi kokčių dalykų vengti, 
nes vaidinių sąryšis padaro jį ir regai šlykštų. Pordenone!'* savo Kris- 
taus pašarvojimo paveiksle vaizduoja vieną iš ten esančiųjų nosį 
užsiėmusį. Richardsonui tai atrodo nereikalinga dėl to, kad Kristus ne 
taip seniai tebuvęs miręs, jog jojo kūnas jau būtų užsiėmęs pūti. O jis 
mano, kad, Lozoriaus prikėlimą vaizduojant, tapytojui leistina kai 
kuriuos iš ten dalyvaujančiųjų šitaip elgtis, nes istorija aiškiai sako, 
kad jo kūnas jau dvokė. Man gi atrodo, kad to ir čionai nedera daryti. 
Nes ne tik nuo tikrojo dvokimo, bet jau ir nuo dvokimo idėjos koktu 
darosi. Mes lenkiamės dvokiančių vietų, lig tik jas suuodę. Tačiau 
tapybai koktumas reikalingas ne dėl koktumo, bet, kaip ir poezijai — 
juokingumui bei baisumui sustiprinti. Savo pačos rizikai! Bet, ką šiuo 
atveju esu apie bjaurumą pasakęs, koktumui tinka juo labiau. Mene, 
kurs remiasi regos įspūdžiais, jis stiprumo kur kas mažiau tenustoja, 
negu poezijoj, veikiančioj girda; atseit, ten jis ir su juokingumo 
bei baugumo elementais ne taip pilnai tesusimaišo, kaip čia: vos tik 
staigmena prašoko, vos pirmutinis žvilgsnio godulys pasisotino — 
tuojau vėl šlykštumas visiškai išsiskiria, reikšdamasis savo pirmykštėje 
rupioje lytyje. 

LAOKOONO GRUPĖ 


J. W. GOETHE 


Didžiai yra vertinga, kai meno veikalas savarankiškas, atbaigtas. 
Jau vienas jojo buyimas kalba apie rimstantį objektą; vadinasi — jis 
pats per save ir savyje yra atbaigtas. Jupiteris su žaibosvaidžiu sterb- 
lėje, moteriškai ori bei didingai rimta Junona, savyje pasinėrusi 
Minerva, — štai objektai, tarytum nė su kuo už savęs nesusirišę; 
jiems užtenka savęs, ir jie yra pirmutiniai skulptoriaus mėgiamiausieji 
objektai. Bet puikiajame mitiniame meno rate, kuriame šios atskiros 
savarankiškos būtybės iškyla ir rimsta, yra dar mažesnis ratas, kuriame 
atskiri pavidalai esti sumanomi ir pavidalinami ryšium su kitais. 
Pavyzdžiui, iš devynių mūzų su jųjų vadu Apollonu, mąstome ir įkū- 
nijame kiekvieną atskirai, bet visame mirguliuojančiame chore jos 
tampa dar įdomesnės. Pasirinkdamas aistringus ir reikšmingus siuže- 
tus, menas gali vėl tuo pačiu keliu eiti; jisai mums vaizduoja arba 
ratą pavidalų, kuriuos savo tarpe jungia aistringi saitai, kaip, va, 
Apollono ir Dianos persekiojamąją Niobę su josios vaikais, arba 
viename veikale jis mums parodo judesį drauge su jojo priežastimi. 
Čia mename kad ir grakštųjį vaikelį, traukiantį iš kojos pašiną (rakštį), 
imtynininkus, faunus ir porą nimfų grupių Dresdene, ir gyvą, puikią 
Laokoono grupę. 


Teisingai skulptūra taip didžiai vertinama, nes ji vaizdavimą gali 
ir turi iškelti į jojo aukščiausiąją viršūnę, — nes ji žmogų apvalo nuo 
viso, kas jam neesminga. Taigi ir šioj grupėj yra Laokoono tik vardas; 
menininkai pašalino tai, kas jame buvo kunigiška, tautiškai trojietiška, 
visą poetinį bei mitologinį priedėlį; iš jo neliko nieko, kuo jį pasaka 
skelbė: tai tėvas su dviem sūnumis pavojuje, apnikti dviejų plėšrių 
gyvūnų. Nėra čia kokie dievo siųsti, bet tik paprasti žalčiai, pajėgią 
nuveikti keletą žmonių. Bet nei savo pavidalu, nei veiksmu jie nieku 
būdu nėra kokios nepaprastos, keršijančios, baudžiančios būtybės. 
Savo prigimties traukiami, atšliaužia jie, apsirango, suveržia, ir štai 
vienas jau jirzęs kanda. Jei man, nežinant, kaip kitaip ši grupė aiški- 
nama, tektų ją nušviesti, tai aš ją pavadinčiau tragiška idilija. Miegojo 

tėvas su dviem sūnumis; juos aprangė žalčiai, o anie dabar, pabudę, 
stengiasi ištrūkti iš to gyvo tinklo. 

Be galo svarbus šis meno veikalas momento vaizdavimu. Norint, 
kad plastinio meno veikalas akiai tikrai judėtų, reikia pasirinkti pra- 
bėgamą momentą; prieš pat tai jokia visybės dalis neturėjo jau būti 
šioje padėtyje, gi tuojau po to kiekviena dalis priversta ją pakeisti: 
toks būdamas, veikalas milijonams žiūrovų vis iš naujo atgis. 

Stengdamies teisingai suvokti Laokoono intenciją, atsitraukime 
atokiau nuo jo ir užsimerkime; atsimerkime ir tuojau vėl užsimerkime: 
pamatysime, kaip visas marmuras juda; praveriant akis suims baimė, 
pamačius, kad visa grupė pasikeitė. Norėčiau pasakyti, kad tokia, 
kokia ji dabar yra, yra užfiksuotas žaibas, akimirksniu suakmenėjusi 
atsimušdama į krantą vilnis. Toks pat gimsta įspūdis matant šią grupę 
naktį prie žiburio šviesos. 

Trijų figūrų būsena nepaprastai išmintingai yra sulaipsniuota; 
vyresniojo sūnaus aprangytos tik galūnės, antrasis jau daugiau aprai- 
tytas, ypačiai suveržta jo krūtinė; dešinės rankos judesiu jis stengiasi 
atgauti kvapą, gi kairiąja švelniai stumia šalin žalčio galvą, kad šis 
dar vienu žiedu neapjuostų jo krūtinės; o tas tyko iš po rankos išslysti, 
bet nekanda; gi tėvas ręžiasi, stengdamasis save ir vaikus iš kilpų 
išlaisvinti, jisai spaudžia antrąjį žaltį, o tas, įerzintas, kanda jam 
į kirkšnį. 

Man regis, jog, norint tiek visą tėvo kūno padėtį, tiek padaliui ją 
išaiškinti, geriausia būtų ūmų sužeidimo jausmą laikyti vyriausiąja 
viso judėjimo priežastimi. Žaltys dar nėra įkandęs, bet jau kanda, ir 
kaip tik į minkštąją kūno vietą, aukštėliau ir šiek tiek už kirkšnies. 
Restauruotoji žalčio galva ne visiškai beatitaiko į tikrąjį kandį; laimei, 
žemutinėje statulos dalyje užsiliko dar abiejų žandikaulių likučiai. 
Žaltys nelaimingąjį vyrą sužeidžia toje vietoje, kurioje žmogus labai 
opus kiekvienam padirginimui, kur ir nuo mažučio pakutenimo kyla 
Judesys, kokį mes matome čia, sužeidus; kūnas traukiasi į kitą pusę, 
liemuo susitraukia, pečiai nusvyra, krūtinė išsikelia, galva palinksta 
į paliestąją pusę; kadangi sunarpliotose kojose ir besigrumiančiose 
rankose dar tebematyti buvusios situacijos, arba veiksmo likutis, tai 
stengimasis ir šalinimasis, įveikis ir kęsmas, įsitempimas ir atsileidimas 
sudaro darnią vienovę, tai, gal būt, jokiose kitose salygose nebūtų 
galima. Neatsistebi menininkų išmintingumu, pabandęs nukelti kandį 
į kitą vietą; pasikeičia tuomet visa gestikuliacija, ir vykusiau jos 
niekaip nesugalvoji. Vadinasi, principas yra toks: menininkas atvaiz- 
davo mums juntamąjį poveikį, nurodydamas taip pat ir juslinę jo 

priežastį. Kartoju: kandžio vieta apsprendžia esamuosius sąnarių jude- 
sius; apatinės kūno dalies traukimasis į kitą pusę, liemens įkumpimas, 
krūtinės iššokimas, pečių ir galvos pasvirimas; man atrodo, jog tiesiog 
visus veido bruožus yra lemiamai paveikęs tasai ūmus, skausmingas, 
nelauktas padirginimas. 

Niekados nenorėčiau skaldyti vieningos žmogaus prigimties, pa- 
neigti dvasinių jėgų pasireiškimo šiame puikiai nuaugusiame vyre, 
neįvertinti didvyrio pastangų ir kentėjimo. Baugumas, baimė, išgąstis, 
tėviškas prisirišimas man taip pat atrodo slankioją šiomis gyslomis, 
pakylą į šią krūtinę, išraukšliną šią kaktą. Noriai pripažįstu, kad 
kartu su didžiausia kūno, čionai atvaizduota ir didžiausia dvasios 
kančia. Tačiau meno kūrinio mums padaromojo įspūdžio neperkel- 
kim ištisai į patį veikalą, ypač neįžiūrėkime, kaip nuodai veikia kūną, 
kurį ką tik sužnybė žalčio dantys; neieškokime agonijos puikiame, 
besiveržiančiame, sveikame, vos sužeistame kūne! Tebūnie čia man 
leista pastebėti tai, kas svarbu vaizduojamajam menui: — aukščiausia 
patetinė išraiška, kokią anas gali atvaizduoti, kybo ties perėjimu iš 
vienos būsenos į kitą. Įsižiūrėkime į judrų vaikutį, energingai ir sma- 
giai siaučiantį, šokinėjantį ir džiūgaujantį, o paskum netikėtai kokio 
žaidimų draugo šiurkščiai ištiktą arba šiaip fiziškai ar morališkai 
skaudžiai pažeistą. Šis naujasis jausmas it elektros smūgis pasklinda 
po visus sąnarius. O tasai pasklidimas yra tikrų tikriausiai patetiškas. 
Tatai kontrastas, kurio, jei nesi patyręs, niekaip negali suprasti. Čia 
aiškiai reiškiasi ir dvasinis ir fizinis žmogus. O jei tada anokiame 
perėjime liko kokių aiškių buvusios būsenos žymų, tai ir turėsime 
puikiausią vaizduojamajam menui objektą. Taip atsitiko ir su Lao- 
koonu, kur pastangos ir kančios sujungtos viename akimirksnyje. 
"Taip būtų galima sukurti labai patetišką statulą, sakysim, iš Euridikės, 
tuo metu, kai ji, prisiskynusi gėlių, linksma žingsniuoja per pievą, ir, 
štai, jai į užkulnį įgelia priminta gyvatė, jei dvigubą — džiugaus žy- 
giavimo ir skausmingo stabtelėjimo — būseną pavyktų išreikšti ne 
tik iškrentančiomis gėlėmis, bet ir visų sąnarių kryptimi bei raukšlių 
suplevėsavimu. 


Šiaip supratę vyriausiąją figūrą, galime jau laisvai ir drąsiai ap- 
zvelgti sykiu viso veikalo dalių santykius, laipsnius bei kontrastus. 

Pasirinktasis objektas yra vienas iš vykusiausių, kokius tik galima 
įsivaizduot. Žmonės, besigrumią su pavojingais gyviais, ir tai su tokiais, 
kurie veikia ne kaip sutelktinės tumos, arba gaivalai, bet kaip išskirsty- 
tos jėgos; jos gresia ne iš vienos pusės ir reikalauja ne sutelktinio 


pasipriešinimo, bet, pasinaudodamos ištęsta savo kūno sąranga, jos, 
kad ir nesužalodamos, valioja trejetą žmonių daugiau ar mažiau 
suparaližuoti. Ši aplinkybė, nepaisant smarkių judesių, visai visybei 
teikia tam tikros rimties ir vieningumo. Žalčių veiksmai išreikšti pa- 
laipsniškai; vienas vos teapsirangęs, antrasis jau įirzęs ir sužeidžia savo 
priešą. 

O ir žmonių trijulė labai įšmaningai parinkta. Stiprus, gerai su- 
dėtas vyras, bet jau peršokęs energingiausiuosius metus, mažiau 
beįgalįs spirtis skausmui ir kančioms. Įsivaizduokime jo vietoje vikrų 
jaunikaitį, ir grupė praras visą savo vertę. Su juo kenčia du berniukai, 
kurie ir savo sudėtimi prieš jį atrodo nedidukai, — štai vėl dvi žmo- 
gystos, jautrios skausmui. Jaunesnysis bejėgiškai spurdi. Jis įbaugintas, 
bet nesužeistas. Tėvas stipriai priešinasi, bet veltui; jojo pastangos 
labiau sukelia atvirkščią poveikį. Jis įerzina savo priešą, kurs ir 
sužeidžia. Vyresnysis sūnus mažiausiai teapnarpliotas. Jis nei slogina- 
mas, nei skaudinamas. Tik persigąsta, kad, štai, tėvas jau sužeistas ir 
blaškosi; jis surinka, stengdamasis žalčio pasturgalį atplėšti nuo vienos 
savo kojos. Taigi čionai dar vienas šio įvykio stebėtojas, liudininkas 
ir dalyvis — ir veikalas išbaigtas. 

Norėčiau plačiau dar paaiškinti tai, ką tik prabėgomis tebuvau 
palietęs, būtent, kad visa figūrų trijulė dvigubai veikia ir dėl to labai 
įvairaus turi darbo. Jaunesnysis sūnus, pakeldamas dešiniąją ranką, 
stengiasi atsigauti, o kairiąja stumia šalin žalčio galvą. Jis nori susi- 
mažinti esamąją blogybę ir pasipriešinti didesnei, — tai aukščiausias 
veiklos laipsnis, kurs dar jam galimas jo beviltiškoje padėtyje. Tėvas 
stengiasi išsipainioti iš žalčių, o jojo kūnas vienkart traukiasi nuo ką 
tik gaunamo kandžio. Vyresnysis sūnus siaubinasi dėl tėvo blaškymosi 
ir trokšta išsilaisvinti nuo nedaug jį teapsivijusio žalčio. 

Atvaizduotojo akimirksnio viršūnė buvo jau anksčiau išgirta kaip 
didelis šio meno veikalo vertingumas. Čia betenka tik išsamiau apie 
tai pakalbėti. 

Mes prileidome, kad paprastieji žalčiai tėvą su sūnumis apsivijo 
bemiegančius, idant, stebėdami momentus, matytume, kaip jie kyla. 
Pirmieji apsivyniojimo akimirksniai, bemiegant, leidžia nujausti, kas 
bus, bet menui jie nereikšmingi. Gal būtų galima sukurti miegantį 
jauną Heraklą, kai jį apsivynioja žalčiai; iš jojo pavidalo ir rimties, 
betgi, matytųsi, ko galima laukti, kai jis pabus. 

Eikime toliau ir vaizduokimės tėvą, kurs su savo vaikais — bet 
kokiose aplinkybėse — pasijunta žalčių aprangytas, ir mes rasime tik 

vieną įdomiausią momentą, — kai vienas iš aprangytųjų kūnų tampa 
beginklis, antrasis gi, kad ir gali priešintis, bet yra sužeistas, o trečiasis 
gali tikėtis pasprukti. Pirmuoju atveju bus jaunesnysis sūnus, antruo- 
ju tėvas, trečiuoju — vyresnysis sūnus. Pabandykime surasti dar kito- 
kią išeitį: pasistenkime roles kitaip suskirstyti, negu čia! 

Permąstykime veiksmą nuo pradžios ir tarkime, kad jis dabar 
pasiekė viršūnę, ir mes, permąstydami tiesiog sekančiuosius ir vėly- 
vesniuosius momentus, tuojau pamatysime, kad visa grupė pakitėja, 
ir kad nesurasime nė vieno akimirksnio, meniniu vertingumu šiam 
lygaus. Jaunesnysis sūnus būtų arba apsivijusio žalčio prismaugtas, 
arba, jei jis erzintų jį, tai, likęs visiškai beginklis, būtų dar ir sukan- 
džiotas. Abu atveju yra nepakenčiamu, nes tai yra paskučiausia — ko 
nebedera vaizduoti. Kai dėl tėvo, tai jis būtų arba dar ir kitose 
vietose žalčių sukandžiotas, nuo ko pasikeistų visa jo kūno pozicija, 
o pirmieji kandžiai, jei nuo žiūrovo ir nepasislėptų, tai pasižiūrėti 
atrodytų šlykštūs; arba žaltys galėtų ir apsigręžti, užpuldamas vyres- 
nįjį sūnų; šis tuomet būtų užimtas savo paties likimu. Įvykis netektų 
dalyvio. Paskučiausias vilties šešėlis grupei išsigelbėti dingtų. Tai jau 
nebe tragiškas, o žiaurus būtų vaizdas. Tėvas, kurs nūnai ir savo 
didybėje ir savo kančioje sudaro grupės centrą, turėtų mestis į sūnų, 
virsdamas pašalinio dalyvio figūra. 

Savo paties ir kitų kančioms patirti žmogui yra trejopas jausmas: 
baimė, išgąstis ir gailestingumas; baimė numato besiartinantį piktą, 
netikėtai pastebi jau ištikusią kančią ir dalyvauja esamose arba buvu- 
siose. Visa trejeta atvaizduoja ir sužadina šis meno veikalas. Ir tai 
deramai palaipsniškai. 

Vaizduojamasis menas — kuriam visados rūpi momentas — rink: 
damasis patetišką objektą, griebsis tokio, kurs kelia išgąstį, gi poezija 
ieško tokių, kurie žadina baimę ir gailestingumą. Laokoono grupėje 
tėvo kančia kelia — ir tai didžiausią — išgąstį. Juo skulptūros menas 
pasiekė aukščiausia, ką begalėjo. Tačiau iš dalies dėl to, kad perbėgus 
visą žmogiškųjų jausmų skalę, iš dalies, kad sumažinus aštrų išgąsčio 
įspūdį, žadinamas gailestingumas dėl jaunesniojo sūnaus ir baimė 
— dėl vyresniojo, paliekant jam dar bent vilties. Taip suįvairindami, 
menininkai savo kūriniui davė tam tikrą pusiausvyrą, sušvelnino ir 
iškart sustiprino bendrą įspūdį ypatingais poveikiais ir atbaigė tiek 
dvasinę, tiek juslinę jo visybę. 

Drąsiai galime tvirtinti, kad šis kūrinys išbaigia savo objektą ir 
laimingai įvykdo visas meno sąlygas. Jis mus štai ko moko. Įkvėpda- 

mas grožio jausmo rimstantiems ir paprastiems daiktams, jis tą jausmą 
iškelia sklidinai prisunktą energijos ir orumo, — jei jisai, formuo- 
damas įvairius charakterius, įrodo savo jėgą ir sugebėjimą sudominti 
bei pažaboti mene aistringus žmogaus prigimties išsiveržimus. Šitokius 
objektus rinkdamies, naujesnieji menininkai, paprastai, suklysta. Vel- 
tui stengtųsi menas iš medžio praskiloj abiem sugnybtomis rankomis ir 
liūto užpulto Milono padaryti veikalą, galintį sužadinti gryną užuo- 
jautą. Dvigubas skausmas, tuščios pastangos, beviltiška padėtis, tikras 
žlugimas gali kelti tik pasibjaurėjimą, jei ne visišką abejingumą. 

Ir, galop, dar vienas žodis apie šio siužeto santykį su poezija. 

Didelė neteisybė daroma Vergilijui ir poezijai, kai atbaigtą skulp- 
torių kūrinį norima kad ir akimirksniui palyginti su epizodišku 
dorojimu Enejidoje. Kadangi tenai pasakoja pats nelaimingasis išvytas 
Enėjus, kokią nedovanotiną jis ir jo tautiečiai padarę kvailybę, 
įsivesdindami žinomąjį žirgą į miestą, tai poetui terūpi viena — kaip 
nors išteisinti šį pasielgimą. Ir visa čia tam palenkta; o Laokoono 
istorija — tai retoriškas argumentas, kur už perdėjimą galima dova- 
noti, jei tik jis tikslingas. Taigi, sako, pasikelia iš jūros milžiniški 
žalčiai, su skiauterėmis ant galvų, skuba pas vaikus kunigo, įžeidusio 
žirgą, apsivija juos, kandžioja, gelia, o paskum apriečia ir apsuka 
krūtinę ir sprandą atbėgančio jų gelbėti tėvo ir savo džiūgaujančias 
galvas iškelia aukštyn, nelaimingajam, jųjų apraizgytam, veltui šau- 
kiantis gelbėti. Minia nusigąsta ir, vos tik tai pamačiusi, tuojau 
išlaksto. Niekas nebedrįsta rodytis patriotu. O klausytojas, nuotykin- 
gos ir šlykščios istorijos įbaugintas, taip pat noriai sutinka, kad žirgas 
būtų įgabentas į miestą. 


Taigi, tokia Vergilijaus Laokoono istorija yra tik priemonė aukš- 
tesniam tikslui, ir dar labai neaišku, ar pats šis epizodas yra poetiškas 
objektas. 

POEZIJA IR NEPOEZIJA 


BENEDETTO CROCE 


APIE šIŲ DIENŲ POETIKA 


Laikas nuo laiko teberašomos ir tebeskelbiamos poetikos ištisai 
vadina save moksliniais, arba filosofiniais aprašymais ypatingo meno, 
kurs vadinamas poezija. 

Taip suprastos, visos jos nusipelno to pagrindinio priekaišto, kurį 
reikia iškelti prieš menų skirstymo, arba dalinimo galimumą. Jei jokių 
atskirų menų iš viso nėra, tai nėra ir poezijos kaip atskiro meno, 
o tuomet stinga medžiagos ir ypatingam, autonomiškam poezijos 
mokslui — poetikai, aukščiau pažymėtąja prasme. 

Man rodos, sunku būtų tą priekaištą atremti, nes, kas savyje turi 
filosofiško pradmens, pajus stiprumą argumento, kuriuo jis paremtas. 
Meno rūšis galima atskirti, ir jos viena nuo kitos skiriamos tik iš 
paviršiaus, žiūrint iš fizinės pusės, iš ženklų (linijų, spalvų, tonų, 
artikuliuotų garsų ir t. t.). Bet meno veikalas visados esti dvasinis 
aktas; o iš fiziška į dvasiška, iš fizikos į filosofijos sąvokas niekaip 
nepereisi. Vadinasi, šiu būdu gaunamieji raenų suskirstymai neturi 
nei estetinės, nei filosofinės vertės; jie ko nors verti tik kaip empirinės 
sąvokos, kurių jokiu būdu negalima sutraukti į griežtą mokslą, nei 
filosofiją; nebent tik tai gali atsitikti, kad filosofija jas — jei jos kaip 
nors pralenda ir įsinori tapti griežtomis filosofinėmis sąvokomis — 
nubaudžia, panaikindama. 

Bet kadangi kiekvieną teoriją galima vis iš naujo perdiskutuoti, 
tai, šiaip ar taip, yra galima leisti ir aną priekaištą užginčyti ir iš naujo 
ji pertirti; lygia dalia ir menų suskirstymui, ir poezijai kaip ypatingam 
menui galima surasti naujus pagrindus, arba ant senųjų iš naujo ją 
perstatyti. Tačiau iki šiol tokios antikritikos nematyti. Poetikos aiškin- 
tojai, paprastai, veikiau dogmatiškai teigia autonomiškumą tiek poezi- 
jos, tiek ją atitinkančio mokslo [poetikos], nesukdami galvos dėl čia 
iškylančios abejonės, geriausiu atveju perspėdami, jog nenorį leistis 
į estetiką, filosofiją, metafiziką, o stengiąsi pasilikti aiškiai nužymėtoje 
poezijos ir ją nagrinėjančio mokslo plotmėje. 

Bet taip pat yra tikra, kad jie nieku būdu šitoj plotmėj neišsiten- 
ka, nes nė negali; akylai tirdamas poetikos veikalus, beregint paste- 
bėsi, kaip juose prasiskleidžia tokios pačios estetikos problemos, 
kurios visoms meno rūšims yra bendros, pamatysi to mokslo [poeti- 
kos] tiesas ir klaidas, ir taip susidursi su, be abejonės, sužalota ir 
išdrika estetika, o betgi estetika, kuri, apsiribodama vienos tik poezijos 
veikalais ir atsisakydama nuo ut pictura počsis, vien taip teturi būti 
suprantama, jog joje pasirenkama tam tikra eilė pavyzdžių, kuriems 
suteikiama pirmenybė prieš kitus. Tuo aš nenoriu pasakyti, jog 
nerandu (nors tik retkarčiais) pasitenkinimo, kai matau jau pažįsta 
mas tiesas naujais patyrimais arba kitokiais keliais patvirtinamas, ir 
net kai stačiai gaunu paskatinimų naujoms problemoms, naujoms 
cstetinėms tiesoms. Tatai priklauso nuo poetikos autoriaus skonio bei 
asmeninių gabumų; pagaliau, patys gerieji praeities meno filosofijos 
atradimai iškilo tarytum tik aną temą gvildenančiuose veikaluose, 
pradedant Aristotelio Poetika ir siekiant Vico Naujuosius Poezijos 
Principus, net baigiant Baumgarteno Estetika, kuri iš esmės užsire- 
komendavo kaip poetika. 


Jei jau poetikos šiuo atžvilgiu užsimoja tą pat, ką ir estetika (tik 
su tuo skirtumu, kad jos tai daro lytyje, kuri jau seniai pasidarė nebe- 
tinkama ir nebeparanki, atseit, turi neišvengiamų trūkumų), tai 
darosi aišku, kad joms stinga reikiamo loginio pateisinimo ir iš jų 
telieka vardas, kurio niekas specifiška nebeatitinka. 


O ar yra galima pripažinti arba nurodyti poetikai dirvą, kuri jai 
būtų specifiška? Ir kokiu būdu reiktų ją įgyvendinti mūsų laikais, t. y. 
dabar pasiektajame mąstymo laipsnyje? 


Į pirmąjį klausimą aš tuojau teigiamai atsakau, tačiau tik su ta 
išlyga, kad būtų liautasi į poetiką žiūrėjus kaip į griežtą, arba filoso- 
fišką mokslą ir šitaip ją dorojus, ir kad ji būtų laikoma paprastu 
patirties mokslu, arba pažintimi. Būdama tokia pažintis, ji negali 
reikalauti nei kad jos sąvokos nelygstamai galiotų, nei kad jos būtų 
logiškai bei sistemingai išvedamos, bet turi rūpintis vien jų naudingu- 
mu, būtent, turi istoriniam tyrinėjimui tiekti orientacinių bei pagel- 
binių sąvokų. Aš tikiuos, jog taip susiaurintos poetikos vertė nebus 
sumažinta: juk žmogaus veiklai vertės nei pridėsi, nei atimsi, nurody- 
damas arba primindamas jai deramą tikslą. Kas peržengia ribas ir 
perdeda tikrąjį uždavinį, tas nei pasiaukština, nei vertę pasididina, 
kaip gali manyti pasipūtęs specialistas; ir aš linkęs prileisti, kad 
kuklieji poetikų autoriai nėra tuo susitepę. 

Taip pat nereikia manyti, kad aš siaurinu poetiką, tvirtindamas, 
jog ji nesutampa su kritikos metodologija ir poezijos istorija. Tikroji 
metodologija šiai istorijos pusei yra dvasios filosofija ir užvis estetika, 
kuri apdoroja kategorijas, t. y. vadovaujamuosius anojo istorinio 
aiškinimo kriterijus; tatai — neminint ko kita — yra įrodoma vidaus 
ryšiu, kurs literatūros kritikos ir jos istorijos pažangą sieja su meno 
filosofijos ir filosofijos aplamai pažanga: į aštuonioliktojo amžiaus 
pabaigą ir devynioliktojo pradžią poetinės kūrybos istorija visai teisė- 
tai laikyta mažne idealistinės filosofijos kūriniu. 

Bet jei vedamuosius kriterijus teikia filosofija, tai tyrinėjimo 
priemonių, o kartu ir jų rezultatų išdėstymo kriterijus — priešingai — 
teikia empirinės [patirtinės] sąvokos, tiksliau sakant, poetinės kūrybos 
empirinės savokos, kurios stačiai aprėžia ir atidalo individualų 
objektą [t. y. tam tikrą literatūros veikalą|, sudarantį atskirą istorinę 
problemą. Rodosi, kad poetika lyg ir būtų šitų sąvokų vadovėlis 
arba — jei jau vadinti ją metodologija — empirinė metodologija. Jos 
išdėstymų pratarmėse gebama net pasvarstyti, ar poetikai priklauso 
normuojamoji funkcija; tačiau jos normuojamasis vaidmuo tegali kil 
ti tik iš to pažinimo, kurį ji semiasi iš poetinių veikalų, iš tikrosios kū- 
rybos, kurią davė istorija. Bet kokia kita prasme paimtas, reikalauja- 
masis normatyvumas išsibaigtų arba daugiažode tautologija, arba 
erynai subjektyviu tendencingumu: atseit, poetika — kas su ja šiaipjau 
dažnai įvyksta — būtų palenkta ypatingam meno idealui ir, dangsty- 
damasi neva teorine lytimi, tenkintųsi iškeldama atskiro menininko 
arba tam tikros menininkų mokyklos nepamatuotus reikalavimus. 

Empirinės sąvokos, turinčios sudaryti lyg ir poetikos kūną, yra ne 
vien tai, kas anksčiau vadinta „literatūros rūšimis'? (žanrais). Pa- 
neigta ir jųjų teisėtumas meno filosofijoj, taigi tuo pačiu ir galia būti 
vertinamuoju atskiro veikalo ir poezijos istorijos kriterijum; bet, štai, 
kaip tik beneigiant, tuo pačiu žygiu jos įpareigojamos skirti ir klasi- 
fikuoti įvairiopus poezijos kūrinius — tam, kad lengviau būtų gvil- 
denti ir dėstyti. Atvejais stebimasi, kodėl filosofai, literatūros rūšis 
(žanrus) primygtinai paneigusieji, įsivarę į kritiką, patys, vis dėlto, 
pakurstytų to paneigimo teisėtumą suabejoti, — jei jie jomis ir toliau, 
jas atgalios vartoja; čia iš tikro būtų didžiai prieštaraujama — ir tatai, 
it kokiais vertinamaisiais kriterijais, naudodamies, atskirus veikalus 
pripažintų arba atmestų, destis, ar randa juose įkūnytą tragedijos, 
romano arba odės idėją. Tačiau, jei kritikai — kas yra jųjų prieder- 
mė — stengiasi susekti, ar rašytojas iš tikrųjų sukūrė poeziją ir kokios 
rūšies, ar ne, ir jei, todėl, jie Gegužę vadina „daina' arba Korinto 

Nuotaką „balade“, tai niekam nė į galvą neateis barti juos dėl to, kam 
pasinaudojo žodyno pavadinimais, kuriais paranku nurodyti, kokioj 
Goethės veikalų grupėj, atskirai paėmus, yra padėti anie du kūriniai. 

Pavyzdys, kurį ką tik užkliudė mano plunksna, verčia mane paste- 
bėti, kad senieji suskirstymai, prie kurių aukščiau paminėtieji pri- 
klauso, netinka kitam niekam, kaip tik tam tikriems literatūros 
kūriniams įprastiniais orientaciniais žodžiais žymėti, kad, be to, jie 
savo empirinę pareigą blogai atlieka, pareigą, kuri, kitaip pakreipta, 
būtų imli ir reikšminga. Tatai atveda mane į antrąjį iš aukščiau iškel- 
tųjų klausimų: noriu pasakyti: kaip mūsų dienų poetika turėtų 
atrodyti, arba kitais žodžiais — kaip jinai turėtų išdėstyti literatūros 
žanrų teoriją. 

Anie senieji literatūros rūšių suskirstymai susidėjo graikų - romėnų 
senovėje, vėlyvesniojo renesanso traktatuose pasipildė ir persitvarkė, 
o paskesniais laikais tik maža ką bepakito. Tuo būdu visi jie [tie 
suskirstymai| išaugo iš pasenusios ir seniai atmestos estetikos kamie- 
no, estetikos, kuri literatūros kūrybai bruko pamokomą, arba retorinį 
tikslą, ją skaldė į turinį ir lytį, į mintis ir jųjų apvalkalą, arba minties 
papuošalą; kuri kūrybos išorines sąlygas bei aplinkybes padarė 
poezijos žyme, ir taip toliau. Gi nūdienė loginė empirinių sąvokų 
teorija (bent toji, kuri man atrodo įtikima ir kurią esu savo logikoj 
išdėstęs), atvirkščiai, negu anksčiau vartotoji teorija, parodo, kad jos 
tėra antraeilės, lyginant su grynosiomis, arba filosofinėmis sąvokomis 
ir priklauso nuo šiųjų. Jei sakoma, kad patyra (empirija), palaipsniui 
padailinama, virstanti filosofija ir filosofijoje pranykstanti, tai 
iš tikrųjų čia kalbama ne apie tikrąją patyrą, bet apie empiristinį, arba 
pozityvistinį filosofavimą. Tikroji patyra filosofijoj nepragaišta, nes, 
atvirkščiai, jinai jos gaminama (arba, veikiau, jąja esti matuojama), 
ir kinta kartu su filosofija įvairiais laikais, kuriems ši pašaukta 
tarnauti. Bet laikais, kada žmonės yra šviečiami idealistinės estetikos, 
iškeliančios estetinės synthesis a priori mintį, meno kūrybinę veiklą, 
josios savaimingumą (spontaniškumą) bei autonomiškumą, kada 
kritika nebesilaiko pastovių grožio pavyzdžių, bet ieško atskiruose 
meno veikaluose individualumo, kuriuo pasireiškia žymiausieji žmo- 
gaus dvasios istorijos momentai — tuo tai metu reikia anas empirines 
sąvokas, anas iš skirtingų šaknų tolimoj praeity kilusias literatūros 
rūšis didžiąja dalimi naujais pamatais pagrįsti. 

"Tačiau atrodo, jog šiandieninių poetikų autoriai (0 jų tarpe visų 
labiausiai branginamieji) to dar nėra įsidėję į galvą; jie vis tebebrau- 
ko pirštais tradicinių suskirstymų rožinį vainiką, suskirstymų, kurie 

jau seniai yra praradę savo prasmę. Bet kas dar yra blogiau, tai, kad 
jie nesiliauja šnekėję apie kalbą, metriką, poetinį stilių, nors retorinė 
išpuošimo ir mechaninė meno veikalo teorijos — griežtai atskiriančios 
veikalo turinį nuo formos — seniai jau yra sumuštos, ir jų pačia 
pradžia bei dėstomąja medžiaga turėtų būti tik konkretus lite 
ratūros veikalas, kurs savo aprangą įgyja ne kalba, ritmu ar poetinių 
stiliumi, bet pats visomis savo dalimis yra poetiškas — dalimis, 
kurios, nuo visybės atsietos (abstrahuotos), nustoja savo poetinio 
pobūdžio. Rodos, nė viena iš tradicinių literatūros rūšių nūnai kaip 
ir nebegalioja, besilaikoma nebent tik istorinės bei susitartinės termi 
nologijos. Bet tikrai jau nustojo reikšmės anas trilypis literatūrinės 
kūrybos suskirstymas — į lyriką, epą ir dramą — kuriuo atkakliai 
tebesiremia visi poetikų autoriai. Aš nesustosiu ilgiau, įrodinėdamas 
trilypio suskirstymo filosofinį nevertingumą, kurs operuoja sąvokomis 
aš ir kiti; tai bus, sakysime, Titas, prieš kurį stoja Sempronijus ir Ka. 
jus; taip tai prileidžiama Tito kuriama poezija, nepaisant Semproni. 
jaus ir Kajaus (lyrika), arba vėl kita, kurioje pasakojimu nuteikiami 
Sempronijus ir Kajus (epas), ir, galop, trečia, kur Titas, berods, 
tą pat daro, bet slapstydamasis už kulisų  pamėgdžioja perso- 
nažų balsus (drama): — bet tuomet suvoki, jog Tito lyrika ku- 
riama ir kitiems, ne tik sau; taip pat ir apysaka bei drama, pirm jas 
paskiriant kitiems, yra rašomos sau. Toliau dar paaiškėja, kad kiek- 
vienoj lyrikoj galima rasti epinių ir draminių momentų, kiekvienoj 
dramoj — lyrinių ir epinių, ir t. t. Bet jei atsižvelgsime tik į senojo 
suskirstymo empirinę vertę bei jos istorinę kilmę ir į tai, kaip šis 
suskirstymas priklauso nuo išorinių deklamavimo, teatrinio įvykdymo 
sąlygų, muzikinio dainos akompanimento ir panašių aplinkybių, — 
kuo gi tada jis begalios jei (vargingas ir subtilus, bet būtinas ir vai- 
singas) šių dienų kritikos darbas laiko savo uždaviniu tiek dramose ir 
romanuose, tiek bet kokiame pasakojamajame bei scenos veikale, 
arba kokiu vardu jis besivadintų, susekti jį pagaminusį ir suformavusį 
vedamąjį motyvą, arba lyriką? Pripažindamas atskirų žanrų reikšmę, 
palaikysi tik atžagareivišką nuomonę, kuri priešinasi pasakojamosios 
formos naujinimams ir tvirtina, jog scenos veikalas, turėdamas savo 
savitą logiką, kaip poezijos veikalas galįs būti vidutinis arba niekai, 
gi kaip drama — tobulybė. Antai, dėl šios priežasties nevertinami 
tokie genialūs veikalai, kaip Manzonio Adelchi, dėl to, kad trūkumų 
turi savo draminėj sąrangoj, o pervertinami tokie dirbtiniai kūriniai, 
kaip Homburgo Princas — todėl, kad jiems draminiu atžvilgiu nieko 
neprikiši. Arba įvertinant tokius šedevrus, kaip Ponia Bovary ar 

kurias Maupassant'o noveles, sielojamasi, kad žuvo tikrasis ramaus 
ir geraširdiško pasakojimo menas — dėl to, jog tuose kūriniuose 
nusižengiama epo taisyklėms ir vartojama neasmeninės draminės 
lytys. O radę, kad praktiškai nenaudingas yra anas trilypis suskirsty- 
mas ir, kaip visi nenaudingi daiktai, kartais esti net žalingas, galime 
matyti, kiek naudos tegali duoti kiti, dar labiau paviršutiniški suskirs- 
tymai, kurie tinka dar apribotesniam laikotarpiui, kaip odė, eklogas 
arba miesčioninė tragedija. 

Galimas daiktas, bus iš manęs laukiama, kad pasakyčiau, kokias 
literatūros rūšių schemas siūlau vietoj ligšiolinių, ir, gal būt, taip pat 
bus laukiama, ar aš neketinu įknibti į savo peršamuosius žanrus. 
Tačiau užuot taip daręs, aš iš naujo esu priverstas nusistebėti — todėl, 
būtent, kad poetikų kūrėjai ne tik nepastebėjo, jog jų vartojamieji 
suskirstymai yra jau mirę, bet kad jie neįsidėmėjo kitų, kurie, seniai 
stoję anųjų vieton, yra aiškiai gyvi ir pilnai reiškiasi. O kur gi jie? 
Na, kritikoj ir poezijos istorijoj, kuri jau ištisas šimtmetis kaip auga, 
vystosi; raštuose didžiųjų kritikų, kurie juo toliau, juo labiau nusi- 
gręžia nuo įprastinės poetikos, kuri jiems ne padeda, o kliudo, ir kurie 
seniai yra iškėlę visą eilę empirinių sąvokų ir vis dar jų iškelia; tai 
tikros ir teisingos literatūros rūšys, kurias iš tiesų pridera surinkti, 
apdoroti, sutvarkyti ir jųjų skaičių padidinti. Jos gimsta iš bendravimo 
su tikrais poezijos veikalais, iš tikrojo literatūros gyvenimo, ir todėl jų 
tektų iš kritikos semtis, kad, sustiprėjusios ir įgijusios ryškią lytį, 
galėtų į ją vėl sugrįžti — kad bevartojamos išsidailintų, ir, galop, susi- 
dėvėjusios priruoštų naujas sąvokas, kurios paskum išeitų tą patį 
kelią. Bet kadangi kritikos ir literatūros istorijos tyrinėjimas sukasi 
apie du tašku arba, greičiau, abstrakcijai padedant, galima jį perskirti 
į du momentu taip, kad viename yra gvildenama tai, ar veikalas yra 
poezija, antrame gi tai, kokios ji rūšies, — tai ir naujovinėj literatūros 
kritikoj išaugę žanrai skiriami į dvi eili, kurių pirmąją būtų galima 
pavadinti įvertinimu, o antrąją — surūšiavimu. Įvertinimas prilygsta 
bjaurumo fiziologijai bei patologijai, arba fenomenologijai — O jinai 
yra kur kas rimtesnė ir paveikesnė už Bjaurumo Estetiką, kurią kadaise 
parašė Rozenkrancas; surūšiavimas — poetinės kūrybos botanikai 
arba kuriam kitam gamtos mokslui, t. y. poetinės kūrybos tipų psicho- 
logijai. Pirmojo pavyzdžiu gali būti klasiškoji poezija; kiti, ją apibrėž- 
dami, sako, kad joje forma yra tobulai apvaldžiusi medžiagą; aš gi 
ją kartą esu bandęs aprašyti kaip tokią, kurioj iš dalies susilieję tai, 
kas „primityvu"', su tuo, kas „kultyvuota'' — susilieję įkvėpimas ir 

mokykla (būtent, įtaka didžiųjų visų amžių poetų kūrybos, arba bent 
žymiosios dalies jų veikalų); paskum eina anos kitos, įvairiu būdu ir 
įvairiame laipsnyje nukrypstančios nuo jos, kuri yra poezija tikriau- 
siąja prasme (grynoji ir paprastoji kūryba); čia turime romantinę, 
arba sentimentaliąją (sujaudintą, leidžiančią jausmams išsilieti — 
juslinę, gašliąją poeziją); toliau bus impresionistinė, kurios pastangos 
nukreiptos į efektą; vėl yra intelektualistinė, kuri gimsta taip, kaip 
ir visos tokios, kur medžiaga nusveria arba, tiksliau pasakius, kur 
praktinius instinktus meno dvasia nevisiškai sau tepasijungia, bet kur 
jie daugiau ar mažiau jai priešinasi, patys stengdamies įsigalėti. Šiame 
antrajame kraštutinume randame šaltąją poeziją, kuri iš esmės yra 
pamėgdžiojimas; būtent, ją iššaukia ne tiek estetinis reikalas, kiek 
paprastas faktas, kad esama pasaulyje poezijų ir žmonių, trokštančių 
užsidėti poeto laurus. 


Čionai yra platus, virtuoziškumui atviras laukas. Kita poezijos 
(geriau — nepoezijos) rūšis yra pamokomoji, psichologinė, sociolo- 
ginė, stebimoji, kuriai priklauso didžioji naujovinio teatro bei romano 
dalis; toliau eina kita — retorinė, tendencinė poezija; galop nuteikia- 
moji, pardavinėjamoji, komercinė poezija, pradedant nuo elegantų 
sluoksniuose mėgiamų įdomumėlių, baigiant liguistumais bei ne- 
švankumais; bet galutinis tikslas visur čia — pramogėlė. "Toliau, 
yra visa eilė sąvokų, žyminčių įvairius poezijos brandumo, arba tobu- 
lumo laipsnius; taip, va, rupi, rafinuota, arba manieruota, neduvni, 
fragmentinė poezija. Aš norėčiau pridurti, kad čionai priskirtina ir 
toji poezija, kurioj italai nusipelnė ne tiek ją kultyvuodami, kiek su- 
teikdami jai vardą, kurs juk yra pajuoka: tai futuristinė poezija. Ši 
ekvilibristinė („virvių šokimo"') poezija estetikoj yra ta pat, ką poli- 
tikoj ir sociologijoj utopizmas. Su poezijos pasauliu yra lygiai taip, 
kaip ir su valstybe bei visuomene: visuomet jis ir konservatyvus ir 
revoliucionieriškas. O jei laikas nuo laiko iškyla jame ir didelių revo- 
liucionierių, tai jie vienkart yra ir dideli konservatoriai, nes jie nauja 
kuria remdamies istoriniais ir esamais duomenimis; gi futuristas, kaip 
ir utopistas, tikisi peršoksiąs istoriją ir, kaip ir šis, popieriuje kuria 
naują visuomenę; naują poeziją nori sukurti, pasiremdamas vienut 
viena savo pretenzija; lygiai kaip utopistas nesugeba surasti naujų 
visuomenės gyvenimo taisyklių, taip ir šis savo ruožtu nesuranda naujo 
ritmo, kurs tikrai būtų ritmas, užuot tebuvęs iš piršto išlaužtas arit- 
miškas ritmas. 

Apsčiai, kad ir trumpai, pavyzdžiais paaiškinus anas literatūros 
rūšis, remiantis įvertinamuoju požiūriu, tebūnie man leista nebepami- 

nėti tos klasifikacijos, kuri remiasi surūšiavimu, nes perdaug pri- 
reiktų laiko, panorus deramai išskaičiuoti visą nesuskaitomą dau- 
gybę kritikų vartojamųjų suskirstymų, tvarkančių tą be galo įvairią 
medžiagą, iš kurios išauga poezija, tai yra sielos būsenų tipus, kurie 
poezijoj įgauna tyrą išraišką ir visuotinumą (universalumą). Kaip 
kad — griežtai paėmus — pagal savo laipsnį, yra tik poezija ir nepoe- 
zija, gyva poezija ir tokia, kuri niekados nėra buvusi gyva, arba tai, kas 
gražu, ir kas bjauru, — taip pat ir surūšiavimo požiūrį pritaikius, yra 
tik poezija, nereikalinga jokio kito paaiškinimo, poezija, kuri pati 
save aptaria. Tačiau, lygiai kaip, empiriškai kalbant, patogiau yra 
skirti tobulumo laipsnius, taip tą pat galima pasakyti ir surūšiavimo 
tipų atveju — tipų, kurie padeda pažinti tai, ką vaizduoja tam tikra 
poezija. Todėl kalbama apie tragišką, nepaguodžiamą, beviltišką, 
rimastingą, linksmą, herojinę, drąsią, geraširdinę, atlaidžią, aistrin- 
eą, realistinę, fantastinę ir dar kitokią poeziją; vėl gi apie smulkiąją, 
arba — etimologine prasme — idilinę, apie didingą bei iškilmingą 
poeziją. 

Tokiu būdu — kaip aukščiau nurodyta, — v2, kokia yra tikriau- 
sioji poetikos medžiaga, kurią svarstant dera saugotis dviejų netikusių 
palinkimų: pedantiškumo ir abstraktumo. Su pedantiškumu neap- 
silenksi tada, kai vaizduosies galėsiąs įsakmiai išreikšti ir suminėti visas 
empirines sąvokas, kurios kada nors buvo ar yra išgalvojamos tiek 
tobulumo lapsniams, tiek surūšiavimo tipams žymėti, nes abiem 
atvejais būtų stengiamasi į taurę susemti vandenyną, arba būtum 
tarsi tasai burtininko mokinys, kurs vėpso į paleista vandens atsar- 
ga pritvindytus namus, niekaip to vandens nebemokėdamas 
suvaldyti. Lygia dalia nebus galima pedantiškumo ir tada išvengti, 
kai nesitenkinsi šiek tiek sutvarkydamas tas empirines sąvokas, kurias 
dažniausiai vartoja kritika ir poezijos istorija, ir kurios yra užvis reika- 
lingiausios, kai stengies jas planingiausiai sutvarkyti, susisteminti ir 
griežtai išvesti, visiškai pamiršdamas, kad tai yra kaip tik empirinės 
sąvokos, kurias dorojant logiškas bei dialektiškas griežtumas netinka. 

Galop, abstraktumo neišvengsi, kai tinkamai pasirinktais pavyz- 
džiais atvejų atvejais nesusisieksi su individualiais poezijos veikalais. 
Ar tie pavyzdžiai bus imti iš tautinės (italų, vokiečių, prancūzų ir t. t. 
poetikos), ar iš pasaulinės literatūros, taiai nulemia ypatingieji tikslai, 
kurių autorius siekia, lygiai kaip ir jojo sugebėjimas bei pasiruošimas. 
Labai patenkintas neseniai skaičiau Ermatingerio poetikoj (pava- 
dintoj Poezijos Veikalas; vykusi jam parinkta ir paaiškinamoji antraš- 
tė: Pagrindinės sąvokos literatūros istorijos vertinimui ugdyti'??) porą 

dailiškai išanalizuotų lyrinės poezijos pavyzdžių, ir, man rodos, jog 
tuo keliu reiktų ir toliau eiti. Šioje Ermatingerio knygos vietoje jauties 
atsirėmęs į tvirtą pamatą, gi tenai, kur jis poeziją tebeskirsto į lyriką, 
epą ir dramą, koja jau ima klimpti. Nerandu reikalo aiškinti, kokios 
naudos poezijos studijoms gali duoti šitaip dorojama poetika, nes tai, 
atrodo, perdaug jau ašku. Visų pirma, mokslo tikslams duoda ji 
tinkamos progos užtenkamai apsčiai ir tiksliai išsiaiškinti sąvokas, 
kuriomis iš tikrųjų naudojasi kritika, ir joms kaskart užtikrinčiau 
apveldėti ir suteikti didesnį parankumą. Nors estetika tikrąja prasme 
yra ir pamatas, kurio negalima iš akių pamesti, nes dėl to žūtų poezi- 
jos ir apskritai meno sąvoka, — vis dėlto joje nėra tinkamos vietos 
tokiems tyrinėjimams ir išsiaiškinimams, kurių pobūdį ir paskirtį esu 
nužymėjęs; aš gi čia stengiaus parodyti, kad jie sudaro tikrąjį nūdienės 
poetikos objektą. 

IBSENAS 
(Skienas 1828 — 1907 Christiania) 


Visi Ibseno didvyriai ir didvyrės gyvena įtemptu lūkesčiu, juos 
graužia troškimas to, kas nepaprasta, tobula, kilnu, nepasiekiama; 
jie niekina idilinį laimingumą bet kokio pavidalo, bet kokio 
laipsnio ir kuklią, savo netobulumais besitenkinančią dorybę. Hedda 
(Gabler niekina ir išjuokia darbštų, geraširdį ir vidurkišką savo 
vyrą bei senas jo tetas, šias orias moteris; ji nepakelia nieko, kas bent 
mažiausiu kuo primena namų gyvatą, vaikus ir vienokias ar kitokias 
priedermes; ji bodisi neištikimybė ir santuokos laužymu, kaip lygia 
dalia prastais bei vulgariais dalykais; O tačiau ji jaučiasi pati 
klimpstanti į prastumą ir vulgarumą; mirštamai nuobodžiauja 
aplink apsidairydama; kad ir nė mažiausiai nesibaimydama dėl pasi- 
naudosimų priemonių, vis dėlto veltui žvalgosi pasaulyje, ieškodama 
„kažin ko laisva ir drąsu, ko nors, kas būtų nušviesta tobulos grožybės 
spindulio?'. Ellidos siela, šiaip ir taip siūbuodama, it jūra, visados yra 
palinkusi į jūrą, pasinėrusi protėvynės ir iš jūros atėjusio vyro ilgste- 
lyje — nepažįstamo vyro, gal, net nusikaltėlio, prisiartinusio į ją kurią 
dieną, ją užkalbinusio, su ja susirišusio, vilnysna metusio jų sužadė- 
tuvių žiedus. Per aštuonerius vedybinio gyvenimo metus Nora kantriai 
laukė kažin ko ,„nuostabaus“', kas į monotonišką paprastųjų įvykių 
eigą — išsibaigiančią vaikais, viešojo gyvenimo aplinkybėmis — įidėtų 
prasmės ir skonio; kai ji, kad galėtų sergantį vyrą slaugyti, slapta buvo 
padariusi mažą suklastojimą, tai sutuksi jai širdis, tikintis, kad vyras, 
jei tik suklastojimas paaiškėtų, beregint pats ją užstotų, pasiimdamas 
sau tą nusikaltimą ir jai, kuri jį mylėdama nusikalto, džiaugsmingai 
paaukotų visa, ką beturėdamas: jaukų gyvenimą, visuomeninę padėtį, 
vardą, garbę. Rebeka Vest godžiai įsispraudžia į seną, griežtai religin- 
vą ir konservatyvią Rosmerų šeimą, geisdama savo asmens žavumu 
ir gudrybėmis laimėti sau paskutinį tos šeimos palikuonį ir pasiversti 
ji savo garbėtroškos bei laimės įnagiu kovoje su senomis idėjomis, 
kovoje dėl laisvės ir pažangos. Rita išteka už Allmerso, kad jį visą sau 
pasiimtų; ji pavyduliauja seseriai, pavyduliauja vyro studijoms, net ir 
savo sūneliui, ir yra tokios aistros pagauta, jog kartais pati savęs ima 
bijoti. 

O vyrai! Solnessas nori vienas statyti bažnyčias, namus, bokštus, 
kitus užgniaužti arba paversti savo padėjėjais bei darbininkais; jis 
nepasitiki jaunuoliais, kurie gali užsimanyti paglemžti iš jo pirmąją 

vietą; save nuveikdamas, jis ryžtasi daryti ,,negalimus daiktus''; jisai, 
galvosvaigiu sirgdamas, kopia į pat viršūnę baisiai aukšto bokšto, kurį 
buvo pastatęs, iškelti tenai pabaigtuvių vainiko. Rubekas išsižada 
gyvenimo tam, kad galėtų kurti; vėliau jis kremtasi, veltui besiveržda. 
mas į tąją palaimą, kuri jam išslydo iš rankų. Borkmano svajota savo 
banko operacijomis suimti nagan visus galios šaltinius — visus žemės, 
kalnų, miškų, jūrų turtus pasijungti, kad galėtų tūkstančių tūkstančius 
žmonių padaryti patenkintus ir laimingus; taip besismelkdamas vieš 
patauti, jis suklumpa, užsitraukia įstatymo rūstybę, patenka į kalė- 
jimą, yra teisiamas, ir vis dėlto, net savo vientulybėje nepameta tvirtai 
tikėjęs ir kasdien laukęs, bene ateisią į jį žmonės, prašyti, net melste 
melsti stoti vėl jų priešakin. Kitoniška yra Gregoro Verleso svajonė: 
sugriauti melą, veidmainystę, apgavystę, į kuriuos žmonės bailiai, lyg 
į minkštą priegalvį gulasi; tiesa, drąsiai atskleista ir paregėta tiesa 
pagrįsti naują gyvatą, kurioje atleidžiant, vienas kitą paremiant, bus 
pasiektas išvadavimas. 

Nors šie pavyzdžiai ir paimti iš paskutiniojo periodo dramų, 
atseit, iš subrendusios Ibseno kūrybos, tačiau vis tiek nereikia manyti, 
jog ankstyvesnėse dramose nesireiškia tie patys užsimojimai; žinoma, 
formų ir meninės vertės atžvilgiu, šias nuo anų skiria plati bedugnė, 
bet esminio skirtumo nėra. Išskiriant šią vieną, meninę, Ibsene nema.- 
tyti nė ryškios, tikra prasme, mąstysenos bei jausenos plėtros neigi 
kokio žymaus pakitimo bei posūkio; kas yra bandęs jo dvasios istoriją 
nušviesti, tas buvo priverstas suktis vis toj pačioj vietoj, nes juk visą 
laiką jis prieš akis turėjo vis tą pačią sielą, vistiek, ar ji buvo jaunuo- 
lio, subrendėlio, ar senio, — vis ji perimta nesikeičiančio ilgėjimosi 
kažin ko nepaprasta ir kilnu. Gali leistis atgal iki Peer Gynto, besi- 
trankančio, kad, kaip jis sakosi, įkūnytų ,,gyntiškąjį aš", t. y. ,,troški- 
mų, geidulių, aistrų spiečių, fantazijų, reikalavimų, teisių vandeny- 
ną, — visa, kas tikrai krūtinę kilnoja ir gyvenimą daro gyvą". Eikime 
dar galiuką atgal, iki Brando, to priedermės apnikto žmogaus — 
priedermės dėl pačios jos, tos antkantiškos priedermės, kuri pačiam 
ją vykdančiajam yra tokia negailestinga ir žiauri; Brandas, kurio 
šūkis yra: ,,Visa arba nieko"', ir kurio smurtingai energingas charakte- 
ris atplėšia Agniešką nuo ją mylinčio vyro, įkvepia jai savo žiaurų 
tikėjimą, ir dėl to tikėjimo numarina jai sūnų, ir jis kaltas, kad ji pati 
miršta; šiaipjau kiekvieną jautulį jis savyje sutramdo, bet niekados 
ne savo viršaujantį ,,aš'', savo nenulenkiamą valią, kuri nepakenčia 
nieko, kas prieštarauja reikalavimui: ,„Visa arba nieko". Nuo Brando 
galima dar toliau atgal žengtelėti į istorinę dramą: Karūnos Piršliai; 

nors tenai vyriausioji figūra yra karalius Haakonas, tasai pius Aeneas, 
pagal vokiečių istorijos filosofijos mintis (kurios betarpiškai ar tar- 
piškai atėjo į Ibseną), tačiau jo aplinkoj mes randame asmenų, pilnų 
aistringo troškimo, beprotiško geidulio: o tai hercogas Skule ir ypač 
šiurpulingasis vyskupas Nikalojus. Arba paimkim poeto Falko meilės 
idealą — Meilės Komedijoj — nudreskiantį bet kokį suvaržymą, ir jo 
kovą su melu bei veidmainiavimu: — omnia vincit; paskum, vienoje 
visai kitos rūšies dramoje: Šiaurės Karo Žygis, įsidėmėtinas mažne visų 
veikėjų patosas, užvis Hjordės, kuri Heddai Gabler atrodo esanti 
barbariško pobūdžio ir barbariškoj aplinkoj, vadinasi, savo tikrojoj 
lyty ir ją atitinkančioj aplinkoj. 

Tasai į nepaprasta ir kilnu veržimasis niekados neįsikūnija, nei 
būna patenkinamas ir baigiasi tragedija, t. y. tuo, kad didvyris pats 
save sunaikina. Jam pastoja kelią apsupančioji tikrovė, t. y. kiti 
žmonės — smulkmeniški, žemi; įstatymai, visuomenė; taip pat, kas 
Lbiogiausia, paties didvyrio ydos, jo praeities klaidos, dabarties silpny- 
bės — kliuvinys, iškyląs prieš jį iš jo asmenybės prado; gal būt, jog 
tos dvi kliuvinių eilės susideda į vieną, t. y. pereina į antrąją, dėl to, 
kad didvyris, kuriam nepavyksta visuomenės patraukti — kaip 
neaiškiai jaučia Ibsenas — nesugeba paimti viršaus, kadangi jis 
negali su ja lygintis. Šia kalčia aiškiai pasižymi Peer Gyntas, bet 
pasirodo ji ir Brande, kurs pasaulio išmanumą bodėdamasis atmeta 
ir kurs, būdamas tam tikram laikui patraukęs paskui save minią, pasi- 
junta paskum jos apleistas ir vienišas; kalno viršūnėje jam pasirodžiusi 
dvasia sušunka: ,„Mirk, pasauliui tu nereikalingas!' Čia jis pajunta, 
kad ištrūksta Jėzus iš jo rankos, lygiai žodis, kurio jis nemoka surasti; 
o paskutinį akimirksnį paklausęs Dangų, ar išganymui pakanka tvir- 
tos, nepalaužiamos valios, išgirsta atsakymą, kad Dievas yra ,„meilės 
Dievas''. Visi tuo pačiu būdu nusikalsta: Solnessas, kurs savo garsą tuo 
buvo pagrindęs, kad kančią ir nelaimę aplinkui žarstė — nusidėdamas, 
jei jau ne pačiu veiksmu, tai bent galingu ir nuodėmingu troškimu, 
kurs paskui save plėšte plėšia įvykius; — Borkmanas, būdamas galios 
isiveidęs, išsižada mylimos žmonos ir užkuria sesers sieloje žavingą 
aistros karštį; — Rubekas, kurs lygiai taip pat nematė moteryje nieko 
kito, kaip tik savo kuriamo paveikslo apybraižas, nė nepagalvodamas, 
kad tas apybraižas gaubia būtybė iš kūno ir kraujo, kūrinys, mylįs jame 
vyrą, ir likęs atstumtas ir nustojęs domesio, tirpsta aistroje ir begy- 
vena daugiau tik kaip vaiduoklis; — Gregoras Verle, perdėdamas 
savo reformatoriaus bei ideologo pašaukimą, prideda rankas prie 
trapaus gyvybinio audinio, atsiplėšia nuo jo vieną kitą skiautelę, 

idant išnaikintų melą, bet nuo to pražūsta visas darbas, ir vietoj išva- 
davimo bei apiplovimo, neša visam, ką bepaliesdamas, mirtį; — Hed- 
da Gabler žengia iš nelabumo į nelabumą, iš piktadarybės į piktadary- 
bę; akimirksnyje, kada ji tikisi užžiebsianti pasaulyje tobulos grožybės 
spindulį, pamato, jog ji sugebėjo tik paraginti į prasčiausią ir neeste- 
tiškiausią iš visų galimų mirties rūšių Lovborgą, kuris paleistuvių na- 
muose persišauna žemutinę kūno dalį; — Ellida sulaužo savo paslap- 
tingajam vyriškiui duotąjį įžadą, kad ištekėjus už kito, kurs ištraukia 
ją iš apleistumo ir vargo, ir tuo būdu poetinį idealą iškeičia į prozinį 
pasitenkinimą; — Nora it lėlė puošėsi ir leidosi kitų lepinama bei 
glamonėjama; ji svajojo apie ateisiantį ,,„stebuklingąjį'? ir todėl pamir- 
šo išsiugdyti savyje žmogaus asmenybę su jos priedermėmis ir teisėmis; 
ji niekados nesistengė nei savęs, nei kitų pažinti; Rita, kad galėtų 
atsidėti savo nežabotajai meilei, ir kad, varoma savimeilės geismo, 
Allmersą sau visiškai užsitikrintų, dukart — veiksmu ir mintimi — 
savo sūnelį nuskaudžia, ir, galop, jo netenka, o su tuo ir Allmerso 
prisirišimo; ji savo širdyje prislopino pirmutinės meilės vešėjimą ir 
išdidumą; — Rebeka davėsi naudiškos savo garbėtroškos nukreipiama 
nuo meilės, kuria buvo užsidegusi Rosmerui, ir dėl šitos meilės jojo 
zmoną į kapus nuvarė; o dabar, viena likusi su šiuo vyru, mažu 
pamažu, bebendraudama su jojo dvasia, pasijunta esanti iš jo einan- 
čios teisios, tyros dorovinės jėgos nugalėta; mylėti nūnai ji jau nebe- 
gali: nei nevalyvąja aistra — nes jau yra apsiplovusi, nei tyrąja 
meile — nes slėgia ją praeities kalčia; taip ji lieka atskirta nuo dviejų 
galimų palaimų: drumstosios, aitriosios — juslinės ir saldžiosios — 
širdies palaimos. 

Vienas kitas iš Ibseno personažų išsigelbsti, atsižadėdamas savo 
beprotiškojo geismo; pav., Ellida, moteris iš jūros, laisvo rinkimosi 
akte atsisako paklusti paslaptingajam vyrui, sugrįžusiam jos pasiimti; 
tuo būdu ji atgauna ramybę ir sugrįžta į paprasto gyvenimo ratą. 
Vyras su žmona, Allmersai, tėvai mažojo skenduolio Ejolfo, kuriam 
jie jaučias nusikaltę, ryžtasi pradėti naują gyvenimą, apleistiesiems 
paskirtą. Nora, pametus vyrą ir vaikus, pasitraukia į vientulybę, idant 
pagalvotų apie save ir tikrovę, kurios ji pirma nei suprato, nei stengėsi 
suprasti. Konsulas Bernikas (Visuomenės Šuluose) viešai prisipažįsta 
kaltas ir atgailavimo viršūnę pasiekia tuo, kad pats save pasmerkia 
mirti paprastu piliečiu. Gregoras Verle, tasai nelaimingasis moralistas, 
ir ponia Alving, — kuri, paisydama įstatymų ir žmoniškumo, kenčia 
pakrikusį vyrą, ir bando jam sukurti kad ir tariamai garbingos praei- 
ties atminimą, — lieka nusivylime paskendę: vienam iškyla prieš akis 

vidaus tvirtybę, pasitikėjimą ir prisirišimą praradusi šeima, lavonas 
vargšės mergaitės, pasidariusios sau galą, nebepajėgiant pakelti 
nemeilės to, kurį laikė savo tėvu; antroji stovi šalia sūnaus, paveldė- 
jusio tėvo ligą ir prisaikdinančio ją užduoti jam nuodų, kad ištrūktų 
nuo jį ištikusios bukaprotybės. Štai neviltis, kuri yra mirties pranašas; 
bet daugumas Ibseno personažų nelaukia mirties, Oo ryžtingai 
patys eina jos sutikti. Brandas užkopia į kalną; tenai jį palaidoja 
lavina tuo metu, kai jis Viešpaties prašosi apšviečiamas, trokšdamas 
išvysti, ko vertas buvo jo siektasis darbas. Peer Gyntas, savo klajojimų 
ir avantiūrų pačiam gale, sudužus gyntiškosios asmenybės įsikūniji- 
mui, bestengia tik paslėpti savo galvą skreite Solveigos, to amžinojo 
moteriškumo, savotiškos Gretos, kuri visą laiką jo laukė — ir mirti. 
Solnessas lipa į bokštą iškelti vainiko; vos tik tai padaręs, nupuola jis, 
svaiginio suimtas, žemyn ir ištyška. Hedda Gabler kursto Lėvborgą 
nusižudyti, norėdama sunaikinti tą, kurs vienas iki to laiko tebuvo 
joje sukėlęs nepaprastumo jausmą, ir kurs turėjo atnešti „gražia mir- 
timi'' pasigėrėjimą. Paskum, pastebėjusi, kad jos slaptą darbą suuodė 
kitas vyras, kurs jos tyko, norėdamas pasijungti ją savo gašlumui ir 
dabar turi ją savo rankoj — pati ji nusižudo; Borkmaną ir Rubeką 
švelniai myriop palydi moterys, kurias jie buvo apleidę; rankomis 
susikabinę, Rebeka Vest ir Rosmeras, šoka į upę: moteris, kuri mylė. 
dama apsiplovė ir nustojo teisės mylėti, vyras, kurs jau ją myli, bet 
tik mirdamas tegali tikrai su ja susivienyti, susituokdamas su jąja prieš 
mirtį. Taip tai kilnumo lūkestis abiejose savo lytyse visados lieka 
apviltas: velniškojo ir dieviškojo kilnumo, geidulingosios ir dorovinės 
aistros; pirmuoju atveju dėl to, kad nusikalstama sąžinei, antruoju — 
kad ta sąžinė pati sau nusideda arba yra nusidėjusi. 

Jau kur kur, bet čia mes turime tikrąją nusivylimo poeziją, berods, 
ne pesimizmo, nukreipto prieš smagumą, kurs nuvysta, ir gyvenimą, 
kurs praeina, bet pesimizmo, kurs įsakmiai pripažįsta, jog žmogus 
kada nors galės pasiekti tikslą, kurį statytis varo jį pati prigimtis. Kaip 
jau sakyta, Ibseno nusistatymas pastoviai lieka tas pats: keičiasi įvykiai 
ir lytys, tačiau jo gyvenimas užsibaigia ilgstymusi ir nusivylimu, 
kuriais jis prasidėjo. Niekados mūsopi arčiau neprislinksta jo dorovinis 
pavidalas, niekados neapjunksta jis su mumis, kaip kitų didžiųjų 
poetų; nes niekad jisai nenusileidžia mūsump, nemėgsta jis pa- 
prastųjų dalykų, kuriuos mes mylime, nemyli netobulai, kentėdamas 
ir džiaugdamasis, kaip mes: visa jis mato pro savo paties ypatingos 
spalvos akinius, nieku būdu ne su bespalviais ar įvairiaspalviais 
stiklais, pro kuriuos mes, kiti, žiūrime. Tačiau psichologinis jo nusista- 

tymas vėlgi visados tas pats; jo menas auga, tarpsta, tobulėja, kaip 
ir jau buvo kalbėta. Pirmojoje epochoje Ibsenas vartoja lytis, kurioms 
jau buvo pavyzdžių: istorinė romantikų drama, filosofinė, humoristi- 
nė, ironingoji tos pačios mokyklos drama, Schillerio, Geothės, Byrono 
ir jų skandinaviškių pamėgdžiotojų lytys, susidėsčiusios Vokietijos lite- 
ratūrinėje srityje. Peer Gyntas yra antrosios Fausto dalies paveiktas 
ir tebesipainioja tojo stiliaus sunkumuose bei trūkumuose; Brandas 
yra nesiliaujanti srovė galingo, bet ir sklidino bei žodingo iškalbingu- 
mo; kiti draminiai kūriniai, kaip Meilės Komedija ir Jaunuonienės 
Sąjunga, ne per atsčiausiai yra atsitolinę nuo prancūzų tendencinės 
komedijos. Beje, liūto nagai visur žymu, pavyzdžiui, Karūnos Piršliuo- 
se, bet taip pat Peer Gynte, kuriame būrtų ir motinos mirties scenos pa- 
matuotai giriamos, ir kuriame randame nuostabiai gražią kunigo kalbą 
prie kapo žmogaus, ,„kurs rankoj keturis teturėjo pirštus''; lygiai taip 
pat ir Brande, kur didvyrio pavidalu ir žodžiu duodama tiek daug 
griežto mosto ir kur jojo bičiulėj reiškiasi tokia nepaprasta kančia; 
pagaliau anojoj Agnieškoj, kuri, būdama netekusi sūnaus, dar net 
nedrįsta dėl to pakaltinti vyro, kurs jam leido numirti — dėl to, kad 
savo įsižadėtajai priedermei pasiliktų ištikima. Jaunuomenės Sąjungoj 
yra gilių momentų, o tokia trumpai nubrėžta figūra — Selma — yra 
aiški Noros pirmatakūnė Lėlių Namuose. Kas Ibseną smulkiai studi- 
juos, tas šiuos žvilgterėjimus bei nurodymus mokės žymiai išplėsti ir 
geriau pažinti jo įkvėpimo vienoviškumą. Yra, betgi, tikra, kad jau po 
1875-ųjų metų jis susikūrė savitą ir originalią lytį, ypačiai Lėlių 
Namuose ir Šmėklose; jis dar labiau ištobulėja ir visai išryškėja po 
1883-ųjų metų, su Laukine Antimi ir Rosmersholmu, kurs, mano 
nuomone, laikytinas vyriausiuoju Ibseno veikalu. Galima būtų ma. 
nyti, kad jojo siela tuomet buvo visai pasinėrusi nusivylime ir nevil- 
tyje, bet taip nėra, nes jis jau visados toks buvo; tačiau, be abejonės, 
tą savo nusivylimą bei neviltį bus tikrai suvokęs ir įsisavinęs buvęs, 
kas reiškia ne kad jis morališkai pakito, bet kad meniškai pagilėjo, 
t. y. giliau įžvelgė į savo paties jausmus. Peer Gynte jis dar ne kiek 
reikiant aiškiai teregėjo ir nebuvo pakankamai viso sau išsiaiškinęs; 
tenai vaizduosena yra nuotaikinga, satyriška, išdaigiška, kaip ir 
antrojoje Fausto dalyje. Nėra šio aiškumo nė Brande, kurio vyriausioji 
figūra, atvirkščiai, yra traktuojama rimtai, teigiamai, kaip didvyris, 
bet jo elgesys, dar neprivedęs iki katastrofos, savaime kelia mumyse 
idėjos ir charakterio kritiką, ir pradengia plyšį jojo šarvuose: tai klai- 
da, į kurią Ibsenas vėliau retai bepateks, ir tik dėl gydytojo Stokmano, 
„visuomenės priešo'', charakterio lieki beabejojąs, kaip ir dėl Brando, 

ar kūrėjo norėta atvaizduoti didvyrį ar fanatiką, gilią ar drumstą 
dvasią — figūrą, linkusią į kilnumą ar keistumą (groteskiškumą). 
"Tikrasis Ibsenas yra tasai, kurs sugeba į pilnutinę vienovę sulietus 
vaizduoti: troškimą ko nepaprasta, jį graužiančią kalčią ir atsižadėji- 
mą, neviltį, didvyrio laukiančią mirtį; vaizduoti savitu būdu. 

"Tasai būdas, toji lytis imasi iš tam tikro pasikalbėjimo su savim — 
aistringo ir išvados neprieinančio pasikalbėjimo; o kadangi jis iki 
pastarosios neprisigauna, bet lieka nesuderintas ir prieštaravimo 
pilnas, tai jis yra dramatiškas: juk Ibsenas, be nedaugelio lyrinių 
eilėraščių, ničniekaičio nėra daugiau rašęs, kaip tik dramas, — štai, 
kiek dramatiškumas yra jam įgimtas, natūralus ir būtinas. Jo drami- 
niai kūriniai įkūnija jo paties dvasios būsenas ir raiškas — dvasios, 
kokią mes ją esame aprašę: kiaurai atsidėjusią ilgesiui laimės, kuri 
atrodys pasiekta, pasiekus tai, kas kilnu ir nepaprasta; vienkart ir atsa- 
kingumo bei kalčios nuovoka pasižymi nepaprastu jautrumu ir ne- 
nuolaidumu. Todėl netenka laukti, kad jo personažai kliūtis nugalės, 
ikūnys savo gyvenimo idealą ir aplink save sukurs tokią pat buitį, 
išsireikšdami darnios perspektyvos vaizdais, tolygios šviesos apgaub- 
tais, kad jie iš užpakalinio fono išsiskirs  apspręstais ir apdailin- 
tais pavidalais, nukreiptais į veiksmą ir tik veiksme pačius save 
atskleidžiančiais — tiek, kiek jie save atskleisti nori ir sugeba. Jo 
būtybės yra sielos, kurios išpažįst2 ir kenčia, kol tebėra neišpažinusios, 
kurios, dar prieš tai padarydamos, viena kitą nujaučia, atspėja, 
supranta; jos atsiskleidžia tarytum prieš dievišką šviesą, kurios jaučiasi 
tebesančios nevertos, o kuri jas betgi, lyg tas vėles skaistykloje, jau 
glosto. Iš čia ir jų troškimas kalbėtis, lyg kad jos tuo imtų save suprasti, 
ir tasai būdas, kuriuo jos dažnai ryžtingai ir ūmai perplėšia tarp jų 
dar tebekabantį šydą. ,,Kalbėkim atvirai, liaukimės melavę“, sako 
Ellida savo vyrui. Allmersas aiškina savo žmonai, kodėl jis nusprendė 
mesti mokslinį darbą ir visiškai pasišvęsti mažam luošam savo sūneliui. 
Bet Rita, kuri į jį geriau įžvelgė, negu jis pats mokėjo ar norėjo, 
atsako: ,„Ne dėl vaiko meilės". ,„Dėl ko gi kito, sakyk tu man?'? „To. 
dėl kad tave graužia pačiu savim nepasitikėjimas, todėl, kad tu ėmei 
abejoti, ar esi priaugęs didžiam uždaviniui". O šis, nė nebandydamas 
gintis, lyg seniai jau ir pats tai žinodamas: ,„Tu tai pastebėjai?? Abu 
barasi ant žmonių, buvusių nelaimės metu pajūry — kam pabūgo 
surizikuoti gyvybe ir nešoko gelbėti skęstančio mažojo Ejolfo; tačiau, 
kai, apmalšus jų dvasiai, atgijus spręsmui apie save ir kitus, Almersas 
vis dėlto pakartoja buvusį teigimą, Rita iš lėto pasako: ,„Apgalvok 
gerai, Alfredai, ar tu visiškai tikras esi, kad mes būtume rizikavę?'? 

O vyras, sumišęs, stengdamasis kalba nukreipti į šalį, atsako: ,,Kam 
gi čia dar ir abejoti, Rita". ,„(O, ir mes juk mirtingieji, žinai tu tai''. 
Taip Ibseno personažai išsipasakoja tai, ką mes vargu bau linkę išsi- 
kalbėti, arba tik retkarčiais, savo giliausiame viduje, ir kas daug 
dažniau mumyse šnibždėte tešnibžda, mums nė neužsilenkiant pasi- 
klausyti; vienas kitam jie — dvasininkai, — ne tik pasisakyti, bet ir 
paguosti, padrąsinti, vienas kitam padėti. 


RITA 


(pamažu) 


Tikrai, manyje dabar įvyksta persimainymas. 
"Tai toks skausmingas jausmas. 


ALLMERSAS 
Skaudus? 
RITA 
Taip, tai lyg koks gimdymas. 
ALLMERSAS 


Be abejonės, arba prisikėlimas. Perėjimas į aukštesnę būtį. 


RITA 
(delsdama žiūri pirmyn) 
Taip, bet šiuo būdu prarandama laimė — viso gyvenimo laimė. 
ALLMERSAS 
Tačiau prarasdami laimę kaip tik ir laimėsim. 
RITA 
(gyvai) 


Ak, tai tik žodžiai! Didis Dieve, galų gale mes juk vien vargšai 
šios žemės gyventojai. 


ALLMERSAS 


Mes taipgi kiek giminės su dangum ir jūra, Rita! 


Paskutinės Rosmersholmo scenos pasiekia pačias sielų viena kitos 
pasmerkimo bei susiliejimo viršūnes, sielų, kurios, apsiplaudamos, 
išsižada savo laimės; o nūnai stengia išsižadėti ir gyvenimo. 

Kai jau Ibseno menas nugalėjo (kaip yra sakoma) ilgai tvėrusį 
publikos abejingumą ir aplink jį ėmė spiestis užsidegę garbintojai, 
fanatiški kruopštuoliai, aiškintojai, pamėgdžiotojai, vadinasi, kai ėmė 
kurtis ,,mokykla'?', besistengianti skirtis nuo kitų, ankstyvesnių ir vien- 
mečių, — tuomet šis menas buvo aptariamas ir aukštinamas kaip 
„probleminis menas'', pasižymįs tuo, kad kelia dorovines bei sociali- 
nes problemas; ir čia ne taip, kaip prancūzų tendencinėj pjesėj, kur 
sprendimas iš anksto nulemtas, kur skelbiami aiškiai nusistoję idealai 
arba realistiškai vaizduojami jautuliai, aistros, elgesiai. Šis skirtumas, 
berods, gerai buvo įžvelgtas, bet, teigiamai aptariant kaip „probleminį 
meną"', klystama; nes problemos yra mąstytojų reikalas, o niekas dar 
nebuvo mažiau mąstytojas už Ibseną, kad jis ir didžiai pastabus ir 
skudrus sielos krustelėjimams įžvelgti; ir vargas jam, jei juo būtų 
buvęs, nes visas tas žerplėjąs jo aistrų pasaulis beregint būtų išgesęs, 
kritiškam išminties dvelkimui papūtus, panašiai, kaip ir jaunojo 
Goethės jausmų gyvatą nustelbė suišmintingėjusio poeto nuolaidus 
šypsnys. Antra vertus, kaip būtų galima vadinti problema, dvasios pro- 
blema ką nors, kas visą laiką palieka audringa, surizgę? Nebent tik tiek 
būtų tiesa, kad Ibsenas šen bei ten problemas kelti yra bandęs; bet tai 
kaip tik yra tokios problemos, kurios, kaip etikos istorija moko, nieka- 
dos nėra buvusios išspręstos ir kurias logika įrodo esant neišsprendžia 
mas: tai dorovinės kazuistikos problemos. Sakykite, katras teisus Lėlių 
Namuose? Vyras? Bet jis egoistas. Žmona? Bet ji be mažiausios mora- 
linės nuovokos. Katras neteisus? Vyras? Jis juk paiso įstatymų ir 
garbės. Žmona? Juk ji norėjo gelbėti vyrą nuo ligos ir mirties. Kas 
teisus Jone Gabrielyję Borkmane? Borkmanas, kai jis, norėdamas 
įvykdyti pašaukimą, kuriam jis tarėsi esąs skirtas, atstumia jį mylėju- 
sią moterį? Betgi jis užmušė sielą. Moteris? Bet ji neturėjo teisės 
reikalauti, kad dėl jos laimės tūkstančių tūkstančiai žmonių liktų ne- 
išvydę laimės, nebūtų pakeltas socialinis lygmuo. Kas neteisus? Bork- 
manas! Bet, visų pirma, jis paaukojo pats save, savo širdį, nes gi ir 
jis mylėjo. Moteris? Bet ji negalėjo savyje užgniaužti artimesnio širdžiai 
ir tokio primygtinio troškimo įgyvendinti savo pačios ir mylimo vyro 
laimę bei dvasinę gerovę ir pasiaukoti tolimoj ateity tebetūnančiai 
neaiškiai būsimų bevardžių minių laimei. Nėra ir nuostabu, 
kad šios neišprendžiamos problemos tas dramas taip išpopuliarino ir 
kad nelabai kritiškos moterys jomis taip užsidegė; bet dar daug nekri- 
tiškesnės moterų teisių gynėjos savo psichologiniais moralizuojančiais 
bei amoralizuojančiais kivirčais jas tokias nemielas ir neapkenčiamas 
padarė, kad (yra toks anekdotas) kai kurios skandinavų šeimos pa- 

kvietimuose į savybiškus pobūvius rasdavo reikalinga įrašyti pageida- 
vimą: ,„Prašoma nekelti kalbos apie Lėlių Namus“. Pats Ibsenas 
pabrėždavo kazuistines problemas, bet, sulaikomas savo meninio 
jausmo, nebuvo linkęs tirti jas iki pašaknų; man rodos visiškai teisu, 
kai jis, jį aplankiusiam anglų kritikui, išreiškusiam nuomonę, kad, 
jam kuriant, neatsirandanti pirma dramatizavimo idėja, atsakė, jog 
ne, ir lygiai taip pat teisu, ką kritikas liudija, kad „iš jo paaiškinimų 
mažų mažiausia pasirodė, jog jo veikalų istorijoj esąs regimas tarpsnis 
(fazė), kuriame iš jų galėję išeiti tiek kritiški rašiniai, tiek dramos". 
Tikrai: bet jie kaip tik ir nevirto kritiškais rašiniais, ir Ibsenas nėra 
niekados nė vieno pamokomosios prozos puslapio parašęs; atvirkščiai, 
iš jų visados išeidavo dramos, nes jie tai buvo iš pat pradžios, dar savo 
gemalinėje ląstelėje; jis yra gili, iš pagrindų tikra, dramatiška kūrėjo 
siela. 

Užtai ir jo žmogystos nebuvo šaltakraujai gyvūnai, nebuvo ,,žuvys'' 
(kaip kažkas apie jas yra išsitaręs), kokios visada esti įasmenintos 
abstrakcijos, bet jos geidžia, kenčia, pratrūksta įdūkusiais šauksmais, 
svariais žodžiais, kurie iš susijaudinimo net dreba. Hedda Gabler 
sunaikina rankraštį, parašytą vyro, kurį ji, pati nežino — myli ar 
nekenčia, bet kurs vienas ją domina ir traukia; mesdama popierius į 
ugnį, ji sušunka, pašėlusiai kvatodama: „Štai, sudeginu tavo kūdikį; 
Tea, tu gražute rangytaplauke! Kūdikį, kurį tu su Eylerta L6vborg 
sugyvenai''... Irena po ilgų nesimatymo metų susitinka skulptorių 
Rubeką, kuriam ji jo vyriausiojo veikalo modeliu buvo, ir kai juodu 
drauge įsikalba apie anuos laikus, ji jam su skausmingu švelnumu 
primena didžiausiąją dovaną, kurią iš tikrųjų esanti jam atidavusi: 
„Atidaviau aš tau savo sielą, savo gyvybės ir dorybės sklidiną sielą... 
o Man pačiai liko širdy tuštuma — be sielos. Atidavusi tau, Arnoldai, 
tą dovaną, aš numiriau“'. Kai Ellai Rentheim prisipažįsta pasenęs, 
gangreit iš proto išėjęs Borkmanas, kad ir mylėdamas, bet anais 
laikais buvęs nusprendęs ją pamesti, tuomet ji jį teisia ir pasmerkia, 
prakildama jį ir pačią save, lyg kokia savarankiška galybė; o vis dėlto 
šiuo savo veiksmu ji įkūnija savyje aistringą moteriškumą, pasiekiantį 
savęs pačios religišką garbinimą: ,„Užtroškinai manyje meilės liepsną, 
supranti? Biblija kalba apie paslaptingą nuodėmę, kuri nebus atleista. 
Iki šiol tamsus man buvo tas Biblijos žodis. Dabar aš jį supratau. Ši 
mirštamoji nuodėmė, neturinti atleidimo, yra ta, kurią padarai, už- 
blokšdamas žmogystoje meilės ugnį''. Ir kūrėjas savo personažams 
duoda veidus, išraišką, aprangą, suteikia jiems pačios tikrovės bruožų, 

nes jie jam išauga iš tikrovės, ne iš minties schemų. Borkmanas yra 
orios išvaizdos, dailaus profilio, skvarbaus žvilgsnio, barzdą ir plaukus 
turi žilus ir garbiniuotus, dėvi juodą, nebemadingą švarką; vienui 
vienas, nuo savųjų atskirtas, antrajame namų aukšte įsikūręs, kiaurą 
dieną jis vaikštinėja iš čia į ten, knisdamasis po savo praeitį ir lauk- 
damas, ką duos ateitis, prie kurios jis juo tvirčiau prikimba, negu 
kada nors. Hedda Gabler yra „kilmingų mostų, blykštaus gymio, 
ramios ir šaltos išvaizdos, šviesrusvių plaukų'' ir savo namuose sukasi 
rinktiniais apyerdviais rytmetiniais drabužiais; greta jos ir jai priešin- 
gai atrodo vyras, Jurgis Tesmanas, ,„linksmokos išraiškos, kresnokas; 
šviesūs jo plaukai ir barzda; jis nešioja akinius ir ne per elegantiškai 
yra apsirengęs''. Tokie jie visi mums atrodo; tačiau Ibseno dramos, ku- 
rios pasižymi tokia plastiška poetine jėga, yra taip paprastai sudarytos, 
jog atvejais, sakytum, griebiamasi tiesiog prastinimo meno. Bet ka- 
dangi tai daro taip didžiai prityręs menininkas, tai tat nėra skurdo 
ar nesugebėjimo ženklas, — tyčia taip daroma, nepaisant išvir- 
šinių dalykų; lygia dalia ir jo kai kada įvedamieji simboliai, žymį 
lyrinius vaizdus bei palyginimus, nekyla iš skurdo bei nemokėjimo: 
bokštas, iš kurio Solnessas nupuola, Alvingo prieglauda, kuri sudega, 
arba laukinė antis, kuri yra įsikūrusi ir tukinama Ekdalo pakraigeje 
ir pasimiršusi jūrą ir dangų. Prie šio drąsaus ir skaistaus išpažįstamojo 
meno, to beveik religinio meno toks stilius ir naivus primityvumas 
labai gerai tinka; Ibsenas juos sugriebia, pasikliaudamas savomis 
išgalėmis, ir šiuo tyčia prasimanytu paprastumu įrodo savo jėgą. 


SCHILLERIS 
( Marbachas 1759 — 1805 Veimaras) 


Fridrichas Schilleris buvo ir tebėra stambus vardas; poezijos isto- 
rijoj užėmė ir tebeužima jis reikšmingą vietą. Tačiau iš kur kitur 
imtųsi tas vardas ir toji vieta, jei ne kaip tik iš dviprasmiško tos istorijos 
dorojimo? Jo atvejais gali būti puikiu pavyzdžiu tų perspektyvos iškrai- 
pymų, kurie gaunami iš tokio dviprasmiškumo. Nes tik poezijos 
istoriją sumaišius su kultūros istorija tebuvo galima gauti Goethės - 
Schillerio porą, kaip par nobile fratrum, lucida sidera tiek poezijos 
aplamai, tiek vokiečių kūrybos atskirai. Čia pasirodo ne iš tikrai me- 
ninių akstinų kyląs sulyginimas, arba suartinimas; šioje vietoje tie 
akstinai gana nepanašūs į tuos, kurie verčia gretinti Dantę su Petrarka, 
Ariosto su Tasso, Corneille'į su Rasine'u. Goethe su Schilleriu buvo 

gretimais sustatyti todėl, kad šiuodu vyru metus, kitus draugavo ir 
bendradarbiavo, kad vienas ir antras, pirmą kartą pasirodydami lite- 
ratūros pasauly, sukėlė savo tautoje viltis bei pritarimą — dėl to 
likimo, kurs abiem kartu ir vienam antro atžvilgiu teko; kad juodu 
literatūriniuose ir politiniuose Vokietijos vaiduose pasidaryta vėliav- 
nešiais. Antra vertus, tik dėl tos priežasties, kad poezijos istorija 
supainiota su literatūros rūšimis (žanrais), arba institucijomis, Schil- 
leris buvo aukštinamas kaip poetas, sukūręs „tautinį vokiečių teatrą"', 
arba kaip tasai (vieno iš naujesniųjų literatūros istorikų žodžiais 
betariant), kurio dramos, ,,„kad ir kokios bebūtų jų ydos, ir net jei jos 
didesnės būtų, kaip kad iš tikrųjų yra — vistiek lieka Vokietijos 
klasiškos dramos"?. 

Tačiau, žiūrint vien poezijos istoriko akimis, ir sprendžiant su tuo 
nuoširdumu, kurs šiai istorijai nieku būdu neprieštarauja, be abejo: 
nės, gausime aiškią išvadą, kad Schilleriui joje tenka vos antraeilio 
poeto vieta — prileidžiant, kad tąją vietą skirsime jam kitu požiūriu, 
ne Horacijaus, sakančio, kad ją niekina dievai, žmonės ir kolonos. 
Antraeiliai poetai bus tuomet dvasingi ir prityrę literatai, besinaudoją 
jau sukurtomis meno lytimis, kurie, refleksijos padedami, paįvairina 
ji psichologinėmis, sociologinėmis, iš gamtos pasisemtomis pastabomis 
ir šitokiu būdu sukuria vertingus, pamokančius arba nuteikiančius 
veikalus. Bus tai išmaningi ir grakštūs rašytojai, bet ne poetai: ši 
aplinkybė nekliudo jųjų veikalams būti labai mėgiamiems ir savo 
būdu ,„,„naudingesniems'', negu galėtų atrodyti veikalai tikrųjų poetų. 
Kad Schillerio būta tokio „antraeilio poeto'', seniai buvo jaučiama, 
nors ir ne visuomet aiškiai išsireiškiama; ne tik gyvoje kitų tautų 
sąmonėje, tautų, kurios, netrukus po to, kai buvo jį skaičiusios, išsi- 
vertusios ir pamėgdžioti ėmusios, nes tarėsi jame suradusios naujoviš- 
ką ir kiek santūresnį Shakespeare'ą, bet taip pat ir jo tautiečių sąmonėj 
dabar jis nustumta į šalį; politinėms aplinkybėms pakitus, pirmojo 
šimto metų jo mirties sukaktuvės buvo visai kitaip atšvęstos, negu 
garsiosios šimtmetinės jo gimimo sukaktuvės 1859 metais. Vokiečių 
kritikai bei menininkai, kur tik buvo jų atsiklausiama — ar tai 
primygtinai neigdami, ar pagarbiai sušvelnindami — patvirtino 
Schillerio poetinio garso žlugimą. Keistuoliškas anglų rašytojas, irgi 
paklaustas, norėdamas būti teisingas, prisipažino nesąs niekad nė 
vienos eilutės perskaitęs iš Schillerio, bet tuojau pat ir pridėjo, jog 
spėjąs — kadangi turįs dovaną iš rašytojo vardo skambesio susekti jo 
savybes ir vertę, — kad ,„Schilleris“' esąs vienas iš tų mokyklose labai 
rekomenduojamų rašytojų, kurie kelia nuoširdų žiovulį. Anas vyras 

su savo vardo skambesio teorija nėra taip jau visai neteisus, nes gar- 
siojo vyro vardą buvo paspalvinę visi įspūdžiai, plaukią iš jo veikalų, 
lygia dalia ir aukštinamieji bei žeminamieji juos nusaką sprendimai 
ir daugiau ar mažiau malonus pačių tų sprendimų tonas. Todėl labai 
dažnai gali atsitikti taip, kad kai kas, nieko kito nežinodamas, vien iš 
vardo skambesio beregint suvokia, ar čia kalbama apie didį, smulkų 
ar vidutinį žmogų, apie genijų ar pedantą, apie tokį, kurio minčių 
bei jausmų gilybėje glūdi kažkas slėpininga, arba tokį, kurs yra lengvai 
ir patogiai prieinamas visų mogiams. 


Bet lieka teisinga tai, kad, besistengiant Schillerio garsą sumažinti, 
buvo bandoma pervertinti arba kitaip įvertinti jo kūrybos raidą; su- 
mažinus reikšmę jo subrendusiojo amžiaus dramų, laikytų tobulomis, 
svaresni pasirodė jo netobulesnieji ir chaotiškieji jaunųjų dienų 
veikalai. Tačiau aš turiu rimtą pagrindą spėlioti, kad taip vertybes 
sukeitus imama vartoti kriterijų, kurs Vokietijoj (ir net už vadinamo- 
sios tiesiogine prasme Vokietijos ribų) prigijo, ir kurs remiasi tuo, kad 
didžiai vertinama, kas tikrai vokiška, progermaniška, ir perviršytas 
bei mėšlungiškas realizmas laikomas tikros ir aukštos poezijos ženklu. 
Toks nusistatymas — išskiriant iš jo itin vokišką bei germanišką pri- 
gimtinį girinio Hermano rupumą, kurs pats vargu ar yra aiškiai 
vokiškas bei germaniškas, — rodytųsi esąs ne kas kita, kaip vidurių 
sutrikimas, bevirškinant Shakespeare'ą, aplaistytą tauriu Rousseau 
vynu; pirmą kartą Vokietijoj jisai pasirodė 18-tojo amžiaus gale, ir 
vėl įvairiomis grįžgrįžomis buvo apšlakstytas kitais dar vynais, kurių 
nepamirštinas vienas — stiprus, bet ir vylingas, imtas iš katalikiškų, 
nešvankių, kraujomaišiškų vikonto  Chateaubriand'o rūsių. Shakes- 
peare'as yra toks dvasios istorijos momentas, kurio kada tinkamas 
nepakartosi; kai mes Plėšikuose išvystame jo karalių Lyrą, Edmundą 
ir Kordeliją, prisidengusius senuoju Moru, Pranciškum ir Amalija, 
tai mums pasirodo, jog iš mito bei pasakos esame permesti į brutalią 
tikrovę, o tai yra aukštos vertės ir didžius poezijos kūrinius išprievar- 
tauti; taip pat Gianettino Doria, veikale Fiesco, lyginant jį su Ričardu 
Ill-uoju, yra piktadaris ir pagyrų puodas; toje pačioje dramoje pa- 
salkanda Moras kalba, užuot tęsęs savo begėdišką darbą — fuliškai, 
kaip kai kurie elžbietinės dramos juokdariai, ir į pasaulį, į kurį jis 
yra įvestas, įneša kažką svetima; pamėgdžiojimas atsigarsi bjauriai. 
Aš labai gerai galiu įsivaizduoti tą įspūdį, kurį bus darę Karolio 
Moro šėlimai ir tirados prieš anų laikų visuomeninius dėsnius bei 
tironiją: 

Ne! pagalvoti apie tai negaliu! — Savo kūną aš privalau striu- 
pe suveržti, savo valią įstatymais surišti. O įstatymas iki srai- 
giško šliaužimo susmukdė tai, kas būtų erelio skridimu pavirtę. 
Įstatymas dar neišugdė nė vieno didžio vyro, gi laisvė išperi 
milžinus ir kraštutinio būdo didvyrius. .. 


Po to eina pamišėliškas nusprendimas: 


Štai, man tarytum koks giedravalkis nukrito nuo akių. Koks 
paikas buvau aš, panoręs grįžti atgalios į narvą! — Mano 
dvasia ištroškusi žygdarbių, mano kvapas laisvės, — galvažu- 
dys, plėšikas! Šiuo žodžiu įstatymas tapo paristas po mano 
kojų. — Žmonės paslėpė nuo manęs žmoniškumą, kai aš jo 
šaukiaus; tai šalin simpatija ir žmogaus pasigailėjimas! —— 


"Tačiau tasai Moras, ryžęsis eiti plėšikauti, nusimena, plėšikams ėmus 
vykdyti savo verslo logiką; jisai yra plėšikas, dairąsis aplinkui ir gei- 
džiąs laimėti žiūrovų palankumą: 


„+. O, tfu ta vaikžudybė! Moteržudybė! — Ligonžudybė! Kaip 
gniuždo mane šitas darbas. Apnuodijo jisai mano gražiausius 
žygius. 


Nepaisant visų šitų baisių šūkavimų ir veiksmų triukšmingumo, dra- 
mos sąranga atrodo apgalvota ir apskaičiuota, nėra čia nieko, ko iš 
anksto nenumatytum: nėra toks nei Karolio Moro išsiskyrimas su 
visuomene ir jo bodėjimasis paskutinio galo plėšikų darbais, nei jo 
nuliūdimas ir nelauktas sugrįžimas į tėvo namus, kad pasveikinus 
juos ir vėl prasišalinus; neigi Amalijos mirtis ir visa kita. Nemažiau 
išprotautinė yra Klastos ir Meilės kompozicija; be to, ir ji literatū- 
riniu atžvilgiu primena prancūzų ir anglų miesčioniškąją tragediją, 
romaną, taip pat Lessingo dramą; tik vienas kitas nusisekęs bruožas 
seno muziko Millerio figūroje kelia mūsų nusistebėjimą. 

Šiomis savo dramomis Schille:is užsirekomendavo esąs dorovinis 
teisėjas ir kovotojas, naudojąsis skolintinėmis literatūros lytimis; todėl 
aš negaliu, kaip naujesnieji jo kritikai, į jo jaunystės meną ilgestingai 
rankas tiesti, ir smukimu laikyti vėlyvesniojo meto kūrybos, pradedant 
Don Karlu (t. y. tuo eiliuotiniu Don Karlu, kurs vienas mums teiš- 
liko). Man atrodo, jog su natūralia dalykų eiga gerai derinasi ir yra 
labai pagirtina tai, kad jis, pasitaisius jo skoniui, paūgėjus jo meno 
idealui, pagilėjus jo meno supratimui, atsisakė nuo jaunuoliškosios 

savo manieros, kuri, berods, tiko medicinos studentui, bet nebetiko 
jautriam ir mąsliam rašytojui, kuo buvo tapęs. 


Taip pat aš nerandu, kad jis, taip pasikeisdamas, būtų bent ką pra- 
radęs iš savo natūraliųjų talentų: nei fantazingo savitumo, kurio jis 
niekados neturėjo, nei dorovinio užsidegimo bei poleminių potroškių, 
kurių turėjo ir juos išsaugojo, papildydamas gilesnėmis istorijos, filo- 
sofijos ir meno studijomis. Šios doros apaštalo ir pastabaus bei mąslaus 
dramaturgo dovanos buvo dalykai, palenkę jopi demokratijų malo- 
nę — jojo paties tėvynėje ir kitur; taip, štai, Italijoj, tarp kitų, 
Giuseppo Mazzinio, kurs jį aukščiau kėlė už Goethę, net už Shakes- 
peare'ą; nes pati tikroji kiekvienos demokratijos esmė pasižymi tuo, 
kad ji praeinamos reikšmės meno vertybėms duoda pirmenybę prieš 
tikrąsias, kurios yra aristokratiškos ir naudiškumui priešingos. Mar- 
kizas von Posa vadinamas „įkūnytu kategoriniu imperatyvu?''. Tačiau 
tokios rūšies įkūnijimų randame jau ir jaunųjų dienų dramose, pav., 
senajame republikonų sąmokslininke, nužudančiame savo draugą 
Fiesko, kai šis jame kėlė įtarimą, jog ketinąs siekti valdžios. O paki- 
timas eina tik iš platesnės idealinės aplinkos, kurioje anas religinės 
apykantos ir tautų laisvės kovotojas veikia, iš didesnės patirties, kurios 
autorius įsigijo. Daugiau ar mažiau tikra gali būti tai, kad Schilleris, 
revoliucinių Prancūzijos įvykių veikiamas, pakeitė savo politinį nu- 
sistatymą ir labiau palinko į vidujinę, negu į politinę laisvę; bet ir 
tatai jokios reikšmės neturi kūrybai, galinčiai plaukti iš vienos ar ant- 
ros minties, arba nė iš katros. 


Gi kas aiškiai pasireiškia jo subrendimo metu, yra tai, kad Schille- 
ris, atslūgus jaunuoliškajam veržimuisi, kurį kiti ir jis pats buvo 
palaikę per genialumą ir kūrybinį  užsidegimą, įkliuvo į tąją 
dvasios būseną, kuri žiūrovą vargina bemaž taip pat, kaip ir tą, kurs 
į jąją patenka. Tatai būsena menininko, kurio nebepasigriebia ir 
neberikiuoja vidujinė problema. Tuomet ši problema nesiplėtoja jame 
it toks objektyvus vyksmas su visais savo atspirties taškais, natūraliai 
nežengia iš vieno jų į kitą, ir lygiai taip pat natūraliai neišsiugdo savo 
lyčių, nei kaskart vis pastoviau apsprendžia savo vienintelę lytį. Nes 
poetas tarytum paklysta, svyruodamas sustoja ir apie savo uždavinius 
ir tinkamiausią jų sprendimą ima gudragalviauti bei protauti. Yra tai 
— vartojant kietą žodį — bejėgiškumo būsena, kurią dažnai tenka su- 
tikti ir prieš kurią vaistų nėra; nes dėl, taip sakant, atsitiktinių priežas- 
čių suklydusią jėgą yra, berods, galima atvesti į tikrąjį kelią, bet nėra 
galima sužadinti ją ten, kur jos nėra. Tokiais atvejais menininkas įtem- 


482 


pia savo išnašumą ir prasimano sąvokų, o jos jam, lyginamos su kito- 
mis, atrodo nuostabiai poetiškos, kurios, betgi, pasižymi ta klaida, kad 
yra ne kas kita, kaip sąvokos, labai panašios į tas, kurias kritikas išgau- 
na iš jau esamo meno veikalo, ir kurios, būdamos proto suformuotos, 
būsimajam menui niekados neįgali jo [t. y. veikalo| pagaminti; todėl 
atsitinka taip, dėl lengvai susikuriančios iliuzijos, kad, joms sužibėjus, 
netyčia išsprūsta žodis: — gaila! — lyg kad jos būtų likučiai, arba 
pėdsakai puikių sudužusių ar žuvusių veikalų. Minint vieną kitą pa- 
vyzdį, pasakytina, jog tame skaičiuje yra Marija Stuart, graži nusidė- 
jėlė moteriškė, kuri, kad ir kaip rimtai pakėlė nelaimę, vis dėlto vėl 
žadina aplink save troškimus ir sėja mirtį; arba, Orleano Mergelėje, 
Joana, kuri, tik ką spėjusi pakelti kardą, ir vienam akimirksniui pa- 
gauta žmogiškosios meilės, nustoja stebuklingosios galios, kurią jai 
Dievas buvo davęs ideališkam žygiui, esančiam anapus meilės ir žmo- 
gaus asmeninio linkimo. Arba, nebaigtos Maltiečių dramos apma- 
tuose, grupė riterių, privaliusių iki paskutiniųjų, save aukojant, ginti 
tvirtovę, tačiau, kad ir būdami drąsūs, garbingi ir didvyriški, pasirodo 
nesą priaugę savo uždavinio, nes susirišo su žemiškuoju didvyrišku 
mu, besigretinančiu prie kitų motyvų: meilės, turto, garbės troškimo, 
tautinio pasididžiavimo, o ne su bažnytiniu, dvasiniu didvyriškumu, 
kurio šis uždavinys reikalauja: jiems, vadinasi, stinga ,,grynosios 
ordino dvasios". Taip gudragalviaudamas, menininkas jaučiasi kaip 
tas [|Chamisso] Petras Šlemilis, netekęs savo šešėlio, natūralaus savo 
pavidalo, ir ieško užvado arba skolinio; čia jis susigundo graikų tra- 
gediją sulieti su Shakespeare'o drama, vėl įvesti senovinį chorą, iš 
naujo atgaivinti likimo idėją, arba išlaikyti visiškai objektyvų stilių, 
kuriame autoriaus palinkimų niekaip neužjusi, kur įvykiai ir asmens 
patys iš savęs pagauna judėti, ir taip toliau. Visuose šiuose dalykuose 
Schilleris iš anksto pasigavo šaltus naujausius literatūrinius bandymus, 
jis netgi buvo pranokėjas to idealo, kurs šiandien kiekvienam tikram 
žinovui yra būdingiausias meninio nepajėgumo ženklas: tatai idealinė 
drama, sudėta iš ,,grynos ir aukščiausio įtempimo poezijos'', atlaisvin- 
tos nuo bet kokio gamtos pamėgdžiojimo — drama, kurį oro ir šviesos 
sau pasigamina, įsivesdama simbolinių priemonių, ,,„stojančių objekto 
vietoje visur, kur jis nepriklauso tikrajam poeto meniniam pasauliui, 
ir, vadinasi, nesiduoda atvaizduojamas, o tik nurodomas", atseit, 
si drama priartėja prie muzikos ir operos'?“?. Taigi, šituo metodu 
bedirbant, Schillerio subrendusiojo amžiaus dramos išėjo — kaip 
Schopenhaueris apie jo balades yra pasakęs — „šaltos ir dirbti- 
nės“. Joms dar labiau, negu jaunystės dramoms, stinga netikėtumo; 

visa dedasi taip, kaip esi laukęs, nes atitinka tam tikrą idėją; mes 
numatome visas iš jos plaukiančias pasekmes, nespėjus šios idėjos nė 
išsakyti; gi tikrieji poezijos veikalai aplieja atradimo džiaugsmu ir 
vaizduotei leidžia įsiveržti į anksčiau nepažintą pasaulį; visai kukliai 
skambą pasakymai pripildo mus netikėto džiaugsmo, nes jie mums 
apreiškia pačią mūsų asmenybę. O schematinis Schillerio "Tellis 
nebūtų Tellis, jei jis neišgelbėtų pabėgėlio, kuriam gresia pavojus žūti 
įaudrinto ežero vilnyse, jei jis, perpykęs, neatstumtų nuo savo durų 
Jono Paricidos, besibeldžiančio, viliantis, po politinės žmogžudybės, 
rasti gerą užeigą pas savo bičiulį; aure vėl, riteriškajam Maksui Pikolo- 
miniui, suskilusiam tarp ištikimybės savo imperatoriui ir meilės ma- 
loniai Vallenšteino dukteriai, tenka mestis prieš svetimą pulką, atėjusį 
Vallenšteinui padėti, ir žūti. Dirbtinumą junti ir puikiame Vallenštei- 
no stovyklos vaizde; o Vilhelmo Tellio Šveicarija su savo kalnais ir 
ežerais, piemenimis ir žvejais, kaimenėmis ir karvių skambaliukais 
atrodo it kokia Kalėdų stainelė. Vietoj poetinio netikėtumo, šitose 
dramose randi kažką panašu į romaną ir melodramą; ne be pasibjau- 
rėjimo žiūri į scenas, kaip Orleano Mergelėje, kur Burgundo hercogas 
susitaiko su karalium Karoliu, kai pirmasis, netinkamai maivydamasis 
ir nurodydamas į Agniešką Sorel, sako: 


Kodėl šitosios man nepasiuntėt! 
Prieš jos raudojimus nebūčiau atsilaikęs, 


arba dar blogiau kitoje scenoje, kur karalius Pučelai atskleidžia 
sutuoktuvines perspektyvas: 


Dvasios tave tebvaro balsas, tyli 
Dievo pripildytoj krūtinėj meilė. 
Ne visada tylės ji, man tikėki. 
Ginklai paliaus, atneš laimėjimas 
Mums rimtį. Ir t. t. 


Tie taip dažni saldžiagardžiavimai, vistiek, ar tai bus veiksmuose, 
dialoguose ar prakalbose, kurios baigiasi net melodraminiu perėjimu 
iš rečitatyvo į rimuotą bei dainuojamą posmą, yra aukso blizgučiai, 
clinguant, atstoją tikrąjį poezijos auksą. 

Reikia prisiversti, — bet tai būtinai liepiama, — norint išsisaugoti, 
kad simpatijos stoka, einanti iš taip sudėto meno, neišplistų už pasta- 
rojo ribų ir nepaliestų paties Schillerio asmens; Schilleris kaip žmogus, 

mąstytojas ir rašytojas buvo taurus ir pasižymėjo grakščiu, griežtai 
etiniu charakteriu — tuo „doroviniu rimtumu?'', kurį jo tautiečiai 
teisingai jame liaupsina. Jis buvo ne tiktai, kaip pašaipūnai sako, 
poetas, mokėjęs sirpstančiose mergelėse susižavėjimą sukelti ir iš sen- 
mergių meilumo ašaras išspausti; jis buvo daugiau: — šeimoje ir 
mokykloje daugelio Vokietijos kartų auklėtojas. Ir jei jo darbą iš 
poezijos istorijos — tikrąja šio žodžio prasme — teks gangreit visiškai 
pašalinti, tai aš manau, kad jam už tai filosofijos istorijoj turės būti 
paskirta kur kas žymesnė vieta, negu ji paprastai jam tekdavo: jeigu 
jau toji ryžtasi gausiau prisiimti veikėjų, kurie, vidujinio veržio 
varomi, metėsi į filosofiją, ir ta dingsta didžiausiąją dalį anų sausųjų 
bei nuobodžiųjų sistemdarių ir mokyklų sekiotojų, kurių ji dar tebėra 
pilna, perleisti universitetų ir akademijų istorijai. 

Schilleriui, trokštančiam sustiprinti savo kūrybinę jėgą filosofijoje 
prisiglaudus, atsitiko, kad jis, užuot pagal ūpą ja naudojęsis — ką 
stipraus temperamento poetas būtų padaręs — joje atydžiai pasinėrė, 
buvo jos sužavėtas ir jai taip uoliai atsidėjo, kad turėjo pats prisipa- 
zinti, jog filosofija jo meniniams tikslams daugiau pakenkusi, negu 
padėjusi, ji jo nepaspyrusi, bet jį blaškiusi ir nukreipusi [nuo kūry- 
binio kelio], nes ji jo dvasios jėgas suskaldė ir išplėšė reikiamą nai- 
vumą. Filosofijoj jis ypačiai į dvi problemi nukreipė savo akį: į meno 
prigimtį — nes Kanto nusakymai jo nepatenkino: atrodė negatyvūs ir 
per platūs; toliau — į moralinę: laisvės su būtinumu suderinimo 
problemą — nes abstraktus Kanto priedermės griežtumas jam nepa- 
tiko; jis net savo Laiškuose apie estetinį auklėjimą vieną iš tų proble- 
mų bandė išspręsti, sujungdamas ją su antrąja. Tačiau šiedvi problemi, 
griežtai paėmus, yra skirtingos; ir jo meno teorijai, laikančiai meną 
tarpininku tarp dviejų pasaulių: žinojimo ir dorovinės laisvės — 
gamtos ir dvasios — gresia pavojus leisti menui išvirsti gudinimusi bei 
žaismu. Vis dėlto Schilleriui pavyko savo teorijoj kur kas gyviau ir 
vieningiau išreikšti meno idėją, negu Kantui, kuris įklimpo į dualistinę 
ir mechanistinę pažiūrą, aiškindamas grožį iš proto ir vaizduotės 
darnaus bendradarbiavimo. O kai dėl aukščiau minėtosios moralinės 
problemos, tai jis labai teisingai įžvelgė tat, kas Kanto etikoj buvo 
asketiška ir nežmoniška; nes ši etika visados eina prieš natūraliuosius 
žmogaus troškimus; galima net būtų pasakyti, jog čia aukščiausiam 
doroviniam laipsniui atstovauja žmogus, kuris, nedorų natūra 
liųjų geidulių maigomas, visus juos veja nuo savęs šalin, pažaboja 
ir apvaldo, — žiauriai atlikinėdamas savo priedermę, jis būtų pavi- 
dalas, keliąs mumyse tam tikrą siaubą; tikrovėje tokio žmogaus mes 

nenorėtume šalia savęs turėti; pamąstai sau: kas atsitiktų, jei jam 
priedrmės vadelės bent akimirkai išsprūstų iš rankų? Schilleris pa- 
brėžė kaip tik šitokio žmogaus priešingybę — iš prigimties gerą, žmo- 
gų rinktinės jauslos, ,„gražią sielą“, tauriai ir oriai besielgiančią, džiu- 
giai besireiškiančią, tokią, kuri vykdo savo širdies priedermę; ir iš 
tiesų, savaimingi doroviniai palinkimai yra — Kanto kalba šnekant 
— berods, prigimtis, bet tokia, kurią sukūrė dvasia savo istorijoj. ir 
kuri stengiasi išlaikyti ir didinti dorovinę valią; o priedermė yra do- 
rovinės dialektikos vienas momentas, bet ne visybė. Šalia nuopelno, 
išjudinant jei ne ką kita, tai kaip tik šias problemas, Schilleriui dar 
teko būti vienu iš stengusių permesti tiltą iš gamtos į dvasią, ir Kan- 
to teleologinio (tikslingumo) spręsmo kritiką įgyvendinti gamtos 
filosofijoj, — iš tų, kurie pasiėmė literatūros istoriją gvildenti filo- 
sofiškai, iškeldami ją besikaitaliojančiuose naivios ir sentimentalios 
(arba klasiškos ir romantiškos) kūrybos bei jos atmainų momen- 
tuose. Beje, nereikėtų šito taip suprasti, lyg kad šiuodu keliu būtų 
baigęsi gera išeitimi; tačiau, šiaip ar taip, jais turėjo būti nueita, ir 
iš tikrųjų Schilleris čia susirado pasekėjų, o jų vardai — Schellingas 
ir Hegelis. Tačiau, kaip ten bebūtų, o ir šiame klaidų kelyje suran- 
kiota šiokių tokių tiesos vaisių. Aš nesuprantu, ko naujesnieji kriti- 
kai taip mėgsta nuginčyti Schilleriui šiuos filosofinius nuopelnus, 
nurodant, jog šis pasekęs prieškantine — Shaftesbury ir Leibnico 
— filosofija; nes, kiek aš žinau, senas vedamąsias mintis naujoje 
filosofijoje vaisingomis paversti, reiškia ne ką kita, kaip atnaujinti, 
išplėtoti bei praturtinti, atseit, kelti mokslą. Juk ir Schellingas su- 
naudojo Spinozos filosofiją, o Hegelis — Spinozos, Bruno, Aristote- 
lio ir Herakleito, ir visa tai nukreipė prieš Kanta. O ar kas juos 
pravardžioja atsilikėliais bei atžagareiviais? 

Filosofas Schilleris gebėjo savo mintis eilėmis reikšti — tiek 
dramose (pavyzdžiui, prisiminkime Mesinos Nuotakoj chorą, kal- 
bantį apie karą ir taiką: Graži yr taika ir t. t.), tiek ir lyriniuose 
eilėraščiuose. Vertingiausias yra jų filosofinis turinys, nes poetinės 
galios stoką atperka čia dėstomųjų minčių reikšmingumas — lygiai 
kaip ir lyrinės formos menkumą plano aiškumas ir sklandus iškal- 
bingumas. Yra tai pamokomoji poezija ir užtat nėra ji tikroji poezija; 
o juk niekas nelinkėtų, kad ji nebūtų į pasaulį atėjusi; tuo būdu, ku- 
riuo ji galėjo ir gali ką padaryti, ji vis dėlto pasitarnavo ir tebesi- 
tarnauja. Dar geriau šitie žodžiai tinka jojo epigramoms, kurios 
mums — dėl savo lakumo ir taiklumo — besiginčijant apie esteti- 

ką, etiką ir metafiziką, limpa prie lūpų. Taip, štai, norėdami dviejų 
etikų — potraukio ir priedermės — priešingumą ir vienoviškumą 
paryškinti, mes dar su juo tebesakome: 


Kannst du nicht schon empfinden, dir bleibt vernūnftig zu 
[wollen 
Und als Geist zu tun, was du als Mensch nicht vermagst“*!. 


Mes vėl juk, kritikuodami tuos, kurie fizikos bei gamtos mokslų 
schemas ima per tikrovę, noriai naudojamės šiais žodžiais: 


Weil du liesest in ihr, was du selber in sie geschrieben, 
Weil du in Grupbpen fūrs Aug' ihre Erscheinungen reihst, 
Deine Schnūre gezogen auf ihrem unendlichen Felde, 


Wahnst du, es fasse dein Geist ahnend die grosse Natur. . .'22 


Arba, norėdami išreikšti tai, ko buvo ėmusis gamtos filosofija, mes 
su nauda vartojame jo „trijų gamtos amžių?'' suskirstymą: 


Leben gab ihr die Fabel, die Schule hat sie entseelet, 
Schaffendes Leben aufs neu gibt die Vernunft ihr zurūck's, 


Nūdieniams filosofams tatai yra, taip sakant, atmintiniai Port - Royalio 
eilėraščiukai; tačiau skirtumas čia toks, kad juose glūdi dar ir šiaip 
ko geresnio, negu tik gramatikos taisyklės, ir jie išreikšti kilniai ir 
dailiškai. 


ATSISVEIKINIMUI 


Senas „istorinės mokyklos? žodis 


Kaip dažnai ir noriai atsiminimuose sugrįžtu aš į „istorinę mo- 
kyklą'? ir ,„grynuosius istorikus'', tarp kurių esu savo jaunystę pra- 
leidęs. Nusiminęs tai darau, nes tada menu mokytojus ir draugus, 
kurių jau nebematyti gyvųjų tarpe, o kurių vis dėlto ilgiuos, su kuriais 
trokščiau pasišnekučiuoti — kaip mes kadaise darydavom — ir apsi- 
keisti pranešimais apie tyrinėjimus ir atradimus. Grįžtu pilnas dėkin- 
gumo į tenai, nes gana daug ko tuomet išmokau, susekiau daug 
„tyrinėjimo paslapčių“, kurios man buvo ir dar tebėra naudingos. 
Grįžtu šypsodamasis, minėdamas savo naivų ano meto tikėjimą, pyka- 
liojimus ir herezijas: šypsodamasis, bet be mažiausios pašaipos, nes 

šypsaus ne vien anosioms dogmoms, bet ir pats sau, kurs prieš jas 
maištavau, tajam uolumui ir būdui, kuriuo tai dariau. 

Va, šiandien toptelėjo man viena tų dogmų, vienas tųjų žodžių, 
kuriuos tos mokyklos išmintingiausieji buvo pasakę ir vis kartodavo 
atvejais, kai būdavo verčiami kaip nors sutikti, kad Dantės ar Ariosto, 
Foscolo ar Leopardi kūryboj esama dar kai ko, kas nebetelpa 
biografijoj, šaltiniuose, kai ko, kas pateisina puslapius, kur apie juos 
vyra prirašę kritikai, nepriklausą istorinei mokyklai — „kritikai 
estetai'', kaip anie šiuos vadino; ko nors, kas pateisina tam tikrą nu- 
sistebėjimą bei užsidegimą, tam tikrą laisvą fantazavimą, jų veikalus 
aprašant. ,„Didesniems (taip jie tuomet svariai spręsdavo) galima 
pritaikyti ir estetinį metodą; gi mažesniems — tik istorinį''. Aš čia 
gyvai atrėždavau: ,„Bet juk tai loginis išnarinimas. Ką su „didžiu'' bei 
„mažu'' turi darbo dvasinis metodas, t. y. tinkama mąstymo lytis? 
Didis ar mažas, kūrėjai — kaip tik todėl, kad jie kūrėjai — visi turi 
būti vienaip apžvelgiami, — kūrybiškai, atseit, estetiškai. Ar, gal, 
mažaisiais jūs laikote nepoetus, driskius, kvailius? Tie gi neverti, kad 
jiems iš viso taikytum kokį metodą; estetinis metodas pakankamai 
susigriebs suduoti šiems vieną iš tų paspyrių, kuriais kartais dievų 
Tėvas išguja iš Olimpo tuos, kurie užsitraukia jo rūstybę". 

Aš buvau visiškai teisus, bet taip pat ir visiškai neteisus; tai 
paprastai visados atsitinka su iš esmės, arba vienašališkai griežtaisiais, 
kai jie radikaliai atsikerta — kuo taip pasižymi jaunimas. Kai aš 
dabar su deramu pagarbumu į anas dogmas ir pasakymus įsigilinu, 
tai aš suvokiu ir tai, kas jose protinga, arba, geriau, aš įsismerkiu į 
jųjų vidų ir iš jų išgaunu tąją teisybę, kuri ten yra rupiai išreikšta; 
anuos pasisakymus iššaukusieji nemokėjo viso to logiškai iškelti ir 
priešais mano pernelig logiškus puolimus nevaliojo spirtis. Tatai 
pasako, kad mano pasuktasis loginis bei filosofinis kelias buvo teisin- 
gas, nes vien tik juo eidamas gali patenkinti reikalavimus, kuriuos 
jau juto anie vyrai, kurių, tačiau, stingant filosofinės drausmės, ne- 
mokėjo aptarti, suformuluoti bei išvesti. Pirmasis mano tenai randamas 
protingas dalykas yra tas, kurį aš vėliau plačiau teoretiškai išdėsčiau, 
būtent: skyrimas poezijos (kūrybos) istorijos nuo kultūros istorijos; 
tai dvilypė lytis, kurią jie nujautė ir suveltai teigė, kurios, betgi, aš 
nemačiau, uoliausiai įnikęs vienai iš tųjų lyčių padėti atsigauti, ją 
paaiškinti ir padailinti. Taip, didieji poetai, ir tik jie, tik kūrybingosios 
asmenybės (kurios nors poemos ar lyrinio eilėraščio, romano ar no- 
velės kūrėjas: medžiagos tūris nieko čia nepasako) įeina į poezijos 
istoriją, ir kaip anie sakydavo, turi būti pagal estetinį metodą gvilde- 

nami. Kai dėl mažųjų, t. y. nekūrybingųjų asmenybių, kartotojų, iš 
jau sukurta lipdytojų, pamėgdžiotojų ir į juos panašių, — jiems rei- 
kia pritaikyti „(istorinį metodą?', vadinasi, jie įeina į kultūros istoriją, 
nagrinėjančią įvairių laikų bei tautų polinkius ir siektuosius tikslus. 
Beje, čia savo dalį yra davę ir patys didieji, kuriantieji, tačiau tik 
tiek, kiek vertinsime juos ne iš jų didybės, genialumo, kūrybiškosios 
pusės, ne iš guid — kas sudaro poetą — bet iš jų abstrakčiosios me- 
džiagos, ir todėl kaip kultūrinių bei socialinių sąjūdžių liudininkus. 

Bet tai ne vienintelė reikšmė, mano dabar išgaunama iš anųjų 
tarslų. Yra tenai ir dar kai ko, būtent: ten statomos istorija ir estetika 
viena priešais kitą, nors tradicinė šio priešingumo formulė yra dau- 
giaprasmė ir todėl apgaulinga, nes ir pati paskatinančioji mintis 
netvirta — iš tiesų, juk ir estetinis nagrinėjimas yra savo ruožtu 
istoriškas, taigi priklauso poezijos istorijai; — bet ta formulė nebebus 
apgaulinga, lig tik tiksliau ir ryškiau nusakysi šią mintį ir tinkamai 
suprasi. Mes „istorinio metodo" žodžiui primygtinai skiriame tą 
reikšmę, kuri jam neištartai ir instinktyviai buvo jo pradininkų teikia. 
ma: mes šioje vietoje tapatiname jį su istorija, jos kasdienine ir tra- 
dicine prasme, t. y. su etine, politine istorija, tyrinėjančia žmonių 
praktinius kėslus, veiksmus ir tikslus. Tuomet yra aišku, kad poezija 
(kaip ir filosofija) nebegali būti istorijos, t. y. anosios jos formos, 
objektas. Iš tikrųjų, poezijos ir filosofijos istorija tik pamažu ir vargais 
negalais teatsiskyrė nuo praktinės, politinės bei etinės istorijos: tasai 
procesas dar tebevyksta, nes, tarp ko kita, istorija, kurią aš vadinu 
poetinių motyvų, arba idealių asmenybių istorija, ir kurią statau 
priešais institucijų istoriją — ši gi ir sudaro praktinę istoriją — dar 
ne visų teįsisavinta. Taigi anojo žodžio pradininkams galvoj buvo 
ši istorija (kurios jie nelaikė istorija), kai jie didžiuosius poezijos 
veikalus, kaip ir pačius jos genijus, priskyrė sričiai tųjų, kurie buvo 
„nusitvėrę'' estetinio metodo, — nes toks vaizdų medžiagiškumas 
yra tos mokyklos kalbėsenos savybė. 

Šitokiu būdu — o tu žmogaus dvasios dialektika, kokia paini, 
keista, nuostabi esi! — galėčiau aš tam tikra dalimi, jei būtų reikalo, 
šauktis „istorinės mokyklos" teoretikų, jos autoritetų ir jųjų liudijimų 
prieš tuos, kurie mane apskundžia, kad aš poezijos istoriją sutraukias 
į „bandymų'' bei nesurištų ,„monografijų'“ seriją. Bet tai niekai: 
Oui vult cabere, capiat: bus bent naudinga grįžgrįžomis prie to, kas 
čia išdėstyta, sugrįžti, idant capere palengvinus tam, kurs gerų turi 
norų, gui vult. Lygia dalia namatau reikalo gintis nuo priekaišto, 
užmetamos man šunfilosofių ir straipsniarašių, kurie patys nesugebė- 

jo duoti nė mažiausio tyrinėjamojo darbelio arba istorinio aiškinimo, 
įrodančių, kad aš negaluojąs tam tikru istoriniu nepajėgumu, priver- 
čiančiu mane sustoti ties bandymu, monografija, atskiro veikalo aiški- 
nimu ir kliudančiu man suglausti visa tai į sintetinį istorijos vaizdą 
bei nušviesti bendrą literatūrinės dvasios sąjūdį. Aš didžiuojuos 
tuoju nepajėgumu, nes jis visiškai prilygsta  nepajėgumui mano 
stemplės, nevaliojančios praryti medžio pliauskos, akmeniuko ar ko 
kita nevirškinima. Bet užtat neatsisako mano rankos, kai reikia ak- 
menį ar pliauską panėšėti arba padailinti: tai reiškia, jog mano dva- 
sia nieku būdu nesispiria nei nesijaučia kokio nors nesugebėjimo pa- 
žeminama, kai jai tenka ištirti, suprasti ir atvaizduoti kokį kultūros 
bei civilizacijos sąjūdį, socialinį bei moralinį kurios epochos, krašto 
ar tautos kovojimą. Kuo jie nėra man įkyrėję ,„monadizmu?'?', kurs 
sutepęs esąs mano literatūros istorijos supratimą. Arba dailiuoju 
vaizdu, kuriuo jie simbolizuodavo mano parašytuosius bandymus 
bei monografijas, it kokias atskirai išstatinėtas kartuves, kurių kiek- 
vienose kybą po tam tikrą autorių (Ariosto — Shakespeare'as — 
Corneille'is): o jie patys, taip atrodo, tarytum būdami vyriausieji 
budeliai, norėtų visus ant vienos ir tos pačios virvės sukabinti. ,,Di- 
capiti ipsius generigue reservent'' — kaip gerasis karalius Evandras 
yra sušukęs. 

BAIGIAMOSIOS PASTABOS 


Estetikos, literatūros kritikos ir meno filosofijos klausimais pasi- 
sakyti šiame rinkinyje gavo progos kelių tautų — iš dalies labai skir- 
tingu metu gyvenusių — autorių. Tad į taip mišrų kolektyvą, kokį čia 
skaitytojas ras, be galo sunku įvesti tokią idealią tvarką, kuri visais 
atžvilgiais patenkintų jo sudarytojo sumanymą ir kuri bent maždaug 
atitiktų pageidavimus tų, kurių rankas pasieks ši knyga. Stengtasi betgi 
daryti visa, kas šiomis aplinkybėmis buvo galima padaryti. Tiesa, 
skaitytojas pamatys, kad nėra pilnut pilnai apžvelgtos ir išnarstytos 
mūsų autorių pagrindinės mintys ir tinkamai išnagrinėta idėjinė jųjų 
pavelda. Tačiau tas darbas būtų pareikalavęs dar gero žiupsnio lapų 
įvadui, kurs jau ir be to susidarė didokas, nors kiek galint buvo šykš- 
taujama frazių ir vengiama biografinių žinių, kur jos neatrodė bū- 
tinai reikalingos; tik nedaug kam tepažįstami arba visai „nauji? 
mūsų padangėje autoriai tebuvo ,,pristatomi''. 


Rinkinio antraštė nurodo ne į meno, bet į grožio vertybes todėl, 
kad vienas kitas iš jį sudarančių autorių grožio sąvoką paima daug 
plačiau, negu išneša meno ribos; manome, kad ta prasme suredaguota 
antraštė visus rinkinio dalyvius turės vienodai patenkinti. 


Išorinis knygos suskirstymas į prologą — kuriame Platono ir 
Nietzschės lūpomis bandyta paryškinti visiems amžiams bendras kū- 
rybos šaltinis, įkvėpimas — ir dvejetą dalių nėra savavališka užgaida. 
Jei atskiri autoriai savo straipsniais vienas kito netęsia ir neaiškina, 
o kiekvienas savaimingai tik už save kalba, tai iš to dar neseka, kad 
nėra jokio kito atžvilgio, leidžiančio juos tam tikru būdu sugrupuoti. 
Pirmoji knygos dalis sudaryta remiantis, daugiausia, gyvu bėgamuoju 
autorių aktualumu. Tačiau nėra ko nė manyti, kad visiems šios 
„aktualiosios“ dalies autoriams pripažįstame vienodą reikšmę. Tatai 
parodo atitinkamos charakteristikos — įvade. Dar paminėtina tai, 
kad už autoriaus ,„„bėgamąjį aktualumą“ nevisuomet pakankamai 
argumentuoja jo dabartinumas. 

Neketiname tvirtinti, kad į antrąją dalį patekusieji autoriai nepa. 
sižymi jokiu aktualumu. Tik jų aktualumas yra kiek kitokio pobūdžio. 
Kas, pavyzdžiui, galėtų sakyti, jog Lessingo Laokoonas šiandien jau 
niekam nebeįdomus ir kad nieko gera nebegalima jame rasti; kas drįs 
tvirtinti, kad klasiški Plotino ar Schillerio traktatai yra niekai! Bet, 
antra vertus, šių autorių aktualumą lygindamas kad ir su Wolfflino, 
Focillono ar Geigerio traktatų aktualumu, tuojau pamatysi, jog tarp 
jų yra didžiausias skirtumas. Pastarieji mus moko orientuotis dabarties 
meno kultūroj; anie gi yra brangios žmogaus minties iliustracijos jo 
dvasios istorijai ir skoniui pavaizduoti. Negalima tarti, kad šiose 
suirusių senųjų koncepcijų skeveldrose — atskirose mintyse bei paska- 
tinimuose — nieko nebebūtų likę pilnai reikšminga dabarčiai. Kokia 
didelė bebūtų tų atskirybių vertė — jos tačiau neturi galios prikelti 
gyvatai tą sudulėjusią visybę, kuriai kiekviena jų savo keliu priklauso. 

Lieka dar Crocės klausimas. Dėl šio ypatingo mąstytojo norėtume 
pasisakyti, kad jis mums pasirodė toks ekskliuzyvus ir paradoksingas 
„„nhovatorius'', jog palaikėme rizikingu daiktu jojo kriterijus iškelti 
į pirmąjį planą. Nors ir kažin kaip įspūdingai jis rašytų ir dėl to būtų 
sudaręs tam tikrą srovelę ar srovę — vis dėlto vieno iš vyriausiųjų 
(o mums čia rūpimiausiųjų) savo gyvenimo uždavinių neatrodo 
įvykdęs. Turime galvoj jo „šventąjį karą" prieš meno žanrus, kurių 
jis nei sarkastiška kritika, nei šiaipjau didžiausiomis pastangomis ne- 
sugriovė. Svarbiausias mūsų rūpestis buvo parodyti, kaip jis tai daro. 
Neginčijame, kad kai kuriais atžvilgiais jis tikrai įdomus; bet ne kaip 
visiems priimtino nusistatymo reiškėjas, o veikiau kaip savotiškas 
unikumas. Įspūdingos yra jo literatūros kritikos atskiros mintys ir pati 
tos kritikos operacija. 

Iš viso šio rinkinio, savo ypatingumu, išsiskiria Focillono straipsnis. 
Tatai žymės ne vien nuo visų kitų autorių labai skirtingas jo stilius 
(ypač padėjus jį šalia Wėlfflino, su kuriuo Focilloną riša žymia dalimi 
bendra darbo sritis), bet ir p. Kęstučio Stalioraičio vertimo kalbos 
ypatumai, kurie pastarojo individualybę aiškiai išsaugos nesunive- 
liuotą šiame rinkinyje. Žinoma, būtų atsiradę ir būtinai suvienodinti- 
nų dalykų. Bet, kadangi negalėjome susieiti bendroms ,,„konsultaci- 
joms"', tai šių žodžių autoriui neatrodė patogu vienam pačiam savo 
nuožiūra į esminius dalykus brautis ir juos keisti. Jis jaučiasi galįs tik 
padėkoti Focillono vertėjui ir Dr. Mikalojui Vorobjovui, kurs taip 
mielai sutiko parašyti Focillono charakteristiką. 

Su didžiausia pagarba čionai miniu gerąjį savo mokytoją, profe- 

darbą, padėdamas įsijausti į painias svetimų minčių sąsajas. Su 
tikru didžio žmogaus pasiaukojimu jis praktiškai rėmė visus mano 
sumanymus ir kiek įmanydamas padėjo jiems realizuotis. Už neribotą 
jo pasiaukojimą tebus man leista pareikšti čia jam tokį pat beribį dė- 
kingumą! 

Literatūra daug kur šelpė profesoriai ST. šALKAUSKIS, JO- 
NAS šITRAUCHAS ir HORSTAS ENGERTAS. O kai kuriomis ilius- 
tracijomis ir patarimais veikalo išvaizdą tvarkant — Meno Mokyklos 
Direktorius IG. šLAPELIS ir dail. JONAS STEPONAVIČIUS. Jiems 
už tai karštai dėkoju. 

Naudojaus, pagaliau, ypatinga praktine parama dviejų man labai 
artimų žmonių, kurių prisidėjimas prie šio darbo žymiai jį spartino. 
Tatai yra mano brolis IGNACAS ir mano draugas EDUARDAS ŽL- 
LYS. Tuodu vyru pakaitomis keletą kartų perrašinėjo visą rinkinį, ne- 
leisdamu man net užsiminti apie jokį atlyginimą. Sunku būtų surasti 
net žodžių atsidėkoti už šią talką... 

R. Serapinas 


Kaunas, 


1939. X. 25. 

3 Cituota iš: Alois Riehl, Friedrich Nietzsche — der Kūnstler und der Den. 

4 Cituota iš: Prof. Dr. Joh. Eduard Erdmann, Grundriss der Geschichte der 
Philosophie. Neu bearbeitet... von F. Clemens. Berlin — Zūrich, 1930. 677 pusl. 

5 A. Riehlio žodžiai. — Visur, kur kalbama apie stilių, palyg. cituojamojo jo 
veikalo puslapius: 26, 27, 28. 

6 A. Riehlio žodžiai, ten pat, 48 p. 

6a Griaudamas Hallerio tvirtinimą, kad žmogui tesą lemta pažinti tik gamtos, 
„išorinį kevalą“, Goethe sako: ,„(Gamta neturi nei branduolio nei kevalo; ji — 


visa kas iš karto''. Kitoj vietoj jis tyrinėtojams štai ką pataria: 


Muūsset im Naturbetrachten 

Immer eins wie alles achten; 

Nichts ist drinnen, nichts ist draussen; 
Denn was innen, das ist aussen. 

So ergreifet ohne Siumnis 

Heilig 6ffentlich Geheimnis. 


(Abi citatos iš: Herm. Siebeck, Goethe als Denker (4 Aufl.), Stuttg. 1922. 
25 psl.). 
7 Goethės žodžiai, cituoti iš: Herman Siebeck, Goethe als Denker (4. Aufl.), 
1922. 48 psl. 
8 Goethės ž.: Siebeck, op. cit. 52 — 53 psl. 
9 Siebeck, o. c. 48 p. 
10 Ten pat, 48 p. 
11 Ten pat, 72 p. Turime ir savą apoteozę Šiai neprilygstamai giesmininkei: 
E už visus viršesnis lakštingalės balsas: 
Pilnas, skardus, griaudingas ir, taip sakyt, skalsus: 
Skamba, ūžia per krūmus, ir vis kitaip mainos, 
Ir vis dūšion intsmenga — lyg Lietuvos dainos. 
(Vysk. A. Baranauskas, Anykščių Šilelis, 156—8 eil.) 

12 Palyg. Goethės tekstą: ,,„nes žmogus, iškeltas į gamtos viršūnę, laiko save vėl 
visa gamta, kuriai savo ruožtu dera išleist viršūnę. To jis [t. y. žmogus] pasiekia, 
kai, persiėmęs visais tobulumais bei dorybėmis, šaukiasi atrankos, tvarkos, reikšmės 
bei harmonijos ir — galop įgali kurti meno veikalus, kurie greta kitų jo darbų 
užima šlovingą vietą. Kai veikalas jau pagamintas, kai jis su idealiąja savo tikrove 
pasirodo pasauliui — jis yra pastoviai ir didžiai paveikus; nes, iš visų jėgų dvasiš- 
kai išsiskleisdamas, jis [tasai veikalas] prisitraukia į save visa, kas didinga, garbu 
ir meilu ir, įsielindamas žmogaus pavidalą, iškelia žmogų aukščiau jo paties, užbai- 
gia jo gyvenimo ir darbų ratą ir sudievina jį dabarty, kuri apima tai, kas buvo ir 
kas bus. Tokie jausmai yra pagavę tuos, kurie matė Olimpietį Jupiterį, ką galima 
atsekti iš senųjų aprašymų, pranešimų bei liudijimų. Dievas buvo žmogumi tapęs, 
kad žmogų pakeltų į dievą. Buvo matyti aukščiausias orumas, o žavėjo didžiausia 
grožybė. Šia prasme, be abejo, galima sutikti su tais iš senųjų, kurie visiškai įsitikinę 
sakė, jog esanti didžiausia nelaimė numirti šito veikalo nemačius“. (Goethe, Kunst- 
philosophie. Taschenausgabe der ,„Philosophischen Bibliothek“, Heft 11; 205 psl.). 


13 H. Siebeck, op. cit. 76 psl. 

14 Siebeck, ten pat, 73 p. 

15 Ten pat, 75 p. 

16 Dr. Franz Koch, Goethe und Plotin, Jena, 1925. 169 psl. 

17 Abi gretimos citatos iš ten pat, 124 p. 

18 Ten pat, 126 p. 

19 Čia cituojamos frazės yra Wolfflino netiesioginio mokinio ir jo monografo 
bei kritiko F. Landsbergerio; žiūr. jo Heinrich Wolfflin. Elena Gottschalk Verlag, 

gamtos paslaptis; jojo žodžiuose gali gyviausiai pajusti net biologinį procesą: — 


Tartum miškas kvėpuoja, nelyginant žvėris: 
Savo kvapus po laukus kaip berte pabėręs, 
Laukais pievoms atgauna. — — — — — 
Vidunaktyj taip tyku, kad girdi, kaip jaunas 
Lapas arba žiedelis ant šakelių kraunas. 
Girdi, kaip šakoms šnibžda medžių kalba šventa, 
Kaip žvaigždelės plevena, gaili rasa krinta. 
(111— 113; 125—128 eil.) 
20 Žiūr. Franz Landsberger, Heinrich Wėlfflin. 9 psl. — Tikrasis šio rašinio 
pamatas kaip tik ir yra čia paminėtasis veikalas. 
21 ir 22 Remiantis Fr. Landsbergerio žodžiais — op. cit. 60 — 61 psl. 
23 Žurnale Kunst und Kūnstler, Bd. XVI. 
24 Heinrich Woėlfflin, Kunstgeschichtliche Grundbegriffe. F. Bruckmann A. 
—G., Minchen, VII Auflage, 1929. 14 psl. 
25 H. Wėlfflin, op. c. 16 psl. 


25a Kaip žinome, šios — Focillono — charakteristikos autorius, Dr. M. Vo- 
robjovas yra prieš porą metų vokiškai parašęs puikią M. K. Čiurlionio monografiją: 

M. K. Čiurlionis, ein litauischer Maler und Musiker. Šį veikalą perskaitęs, Focillo. 
nas Dr. Vorobjovui parašė laišką (1938. XI. 24), kuriame, tarp kita ko, yra ir 
tokie žodžiai: 


»++++„Šis didis vizininkas... [t. y. M. K. Čiurlionis] priklauso dvasių šei- 
mynai, kuri mane visuomet paskatina tyrinėti... Tamstos [veikalo] puslapiai — 
tokie turiningi. .. [Jie] leidžia suprasti jo kūrybos bendrą reikšmę. Be abejo, jame 
[M. K. Č.] atbunda gelmės, [ir] jis plastiškai išreiškia senobinę ir jo šalies sieloje 
galingą svajonę apie pasaulį. Jisai instinktyviai jautrus tiems mitams ir suimtas 
paslaptingų galių. ...Tai, kas kitur įkvepia katalikybės renesansą, glūdi daug 
gilesniuose senųjų Perkūno garbintojų dvasios sluoksniuose. Stebimės, regėdami 
tas taip trykštančias nepaliestas galias, savo gaivumą išlaikančias per amžius. . J? 


R. S. 


26 Cituota iš: Dr. Rudolf Eisler, Philosophenlexikon. Leben, Werke und Leh- 
ren der Denker. Berlin, 1912. 469 puslapis. 

27 Žiūr. Paul Moos, Die Deutsche Aesthetik der Gegenwart (mit besonderer 
Berūcksichtigung der Musikasthetik). Schuster u. Loeffler in Berlin (1919). 361- 
2 pusl. 

28 Moos, loc. cit. 


29 Ernst Meumann, System der Aesthetik (3 Aufl.). Verlag Ouelle u. Meyer, 
Leipzig, 1919. 112 psl. 

30 Meumann, op. c. 28 p. 

31 Ten pat, 115 p. 

322 T. p., 137 p. 

33 Eisler, op. c. 470 p. 

34 Meumann, op. c. 133 p. 


35 „Aumuo (Verstand) ir protas (Vernuntt) yra du skirtingi tos pačios galios 
aspektai. Žmogus yra protinga būtybė, kuri gali būti vadinama aumeninga tik tada, 
kai pasižymi originaliu ir kūrybišku mąstymu“. Taip šiuos terminus aiškina Bendro- 
ji Filosofijos Terminija, LKD Terminologijos Sekcijos apsvarstyta, papildyta, pri- 
imta ir prof. St. Šalkauskio spaudai paruošta. 

Mūsų terminologai šiuo atžvilgiu orientavosi į viduramžius; nes tuomet intellec- 
tus, mūsiškai dabar aumuo, buvo už ratio-brotą aukštesnė galia. Tomas Akvi- 
nietis aiškina, kad intelektas padedąs betarpiškai pažinti tiesą, o ratio esąs diskur- 
syvus, arba sąvokinis protas; jis sako: ,„Intellectus enim nomen sumitur ab intima 
penetratione veritatis, nomen autem rationis ab inguisitione et discursu“. — Seno- 
vėj būta nevienodai. Viena mąstytojų grupė, kuriai ir Plotinas priklauso, buvo tos 
pačios apie šį terminą nuomonės, kaip ir vėliau scholastika: No5<  — intellectus — 
aumuo. Kita grupė aukščiau iškėlė ratio. Ne tik stoikai kalbėjo apie „ratio recta"', 
kaip apie tiesos šaltinį. Išaukštino jį jau Herakleitas. Logos (ratio) jam yra aukš- 
čiausias visatos principas, jos dėsnis. Filonui logos — ,,pirmasis Dievo Sūnus“, ,,ant- 
rasis Dievas“ ir tarpininkas tarp Dievo ir žmogaus. Jono Evangelijoj Logos — 
asmeniškai įsikūnijęs Dievo Žodis. — Nuo renesanso laikų beveik sutartinai ratio 
viršesnis už intelektą, tariant — protas už aumenį. Taip santykiuoja ir Kanto Ver- 
nunft ir Verstand. Antai, vėl Bergsonas intelektą vadina į praktiškus tikslus nukreip- 
ta, ,„geometrizuojančia“ galia. 

"Tad, taikydamies prie naujovinės versijos, ir intelektą — Verstand — visur 
išsiversdami aumeniu, šį savo terminą neišvengiamai degraduotume iš kūrybinio ran- 


go į diskursyvinį, sąvokinį, tariant — ;,geometrizuojantįjį''; arba, norėdami išsaugoti 
aumeniui jo „sakrališkąją'? — intuityviąją — reikšmę, susidūrę su pastarųjų šimtme- 
čių autoriais, juo tegalime versti tik ratio — Vernunft. 


836 G. Mehliso žodžiai, cituoti iš jo veikalo Plotin. Fr. Frommanns Verlag 
(H. Kurtz), Stuttgart, 1924. 134 psl. 


37 Faustas, II dalis, pirmas veiksmas. — Daržininkės dainuoja: 


Niedlich sind wir anzuschauen, 
Gartnerinnen und galant; 
Denn das Naturell der Frauen 
Ist so nah mit Kunst verwandt. 


38 Cituota iš: Prof. Dr. Oskar Walzel, Deutsche Dichtung von Gottsched bis 
zur Gegenwart. Bd. I. Wildpark — Potsdam. 284 p. 

3 Dr. O. Walzel, op. cit. 284 psl. 

40 Ten pat 284 p. 

41 Der Grosse Brockhaus, Bd. XVI, 626 psl. 

42 Goethes Gespriche mit Eckermann. Im Insel-Verlag, Leipzig; 75—76 psl. 

4* Goethes Gesprache mit Eckermann. Im Insel-Verlag, Leipzig. 304 p. 

41 Pav., Christoph Schrempf, veikale: Lessing als Philosoph, II Aufl., Stutt- 
gart, Fr. Frommanns Verlag (H. Kurtz), 1921. 102 p. 

45 Goethe, Dichtung und Wakhrheit, II dalis, 8 knyga. 

46 Dar 1757 m. datos yra Mendelssohno žodžiai: ,,Kadangi tapytojas ir skulp- 
torius grožybes reiškia pagrečioje sekoje, tai jie turi pasirinkti tą akimirksnį, kurs 
jųjų sekai yra parankiausias“. Laokoon. Herausgegeben von Prof. Dr. R. Riemann. 
Einleitung. VII psl. 

47 Chr. Schrempf, Lessing, 81 psl. 


48 Palyg. Dr. Julius Ziehen, Kunstgeschichtliches Anschauungsmaterial zu Les- 
sings Laokoon. 5 Aufl. Bielefeld u. Leipzig, 1922. 25 psl. 

**a Nuo 1920 m. birželio mėn. iki 1921 m. liepos mėn., — Giolitti kabinete. 

48 Žiūr. Benedetto Croce, Beitrag zur Kritik meiner selbst. (1915.) Mit Ge- 
nehmigung des Verfassers verdeutscht von Julius Schlosser. 30 ir sek. psl. 

390 Neaišku, kaip būtų galima, — remiantis Crocės teigimu, — tipą dar ir 
individualiai suprasti, ir nežinia, kaip Don Kichotas, būdamas tipingas visiems Don 
Kichotams, tėra tipingas tik „sau pačiam“. Jei garbingasai kritikas randa, kad šį tą 
pasako jo vartojamoji daugiskaitos lytis — „visiems Don Kichotams'', — tai jis pats 
tuo parodo mąstąs apie kokių nors ir kur nors išsklaidytų žmogiškų savybių daugį, 
kurį savyje suima ir ,„,charakterizuoja'' Servanteso sukurtasai tipas. Vargu, ar, 
kad ir kažin kokiu didžiu gimęs, menininkas ką paveiktų tokia individualia cha. 
rakteristika, pro kurią niekas daugiau neprasišviestų, kaip tik absoliuti jos nešio- 
tojo atskirybė. Paneigdamas tipų galimumą mene, Croce tylomis, pats prieš savo 
norą, paneigia žmonių prigimties — ypač psichinį — bendrumą. Matyt, kad jisai 
prisibijo senosios — labiau klasicistinės — tipo sąvokos, kurioje tipas turėjo 
išreikšti rūšį bei klasę. Ir toji baimė atveda Crocę į kitą kraštutinumą. .. 

R. S. 

Išnašos, 
skirtos veriimams 


1 Beje, visur čia aprašoma pederastiška meilė, kur abu partneriai yra vyrai. 
Tokia meilė graikams atrodė esanti aukštesnė už meilę tarp vyro ir moters. Taip 
manė ir Platonas. Tik jis norėjo, kad ta meilė būtų sudvasinta. 

2 Ojonistika — būrimas iš paukščių skridimo. 

Vert. 

3 ir 33 Goethe čia turi galvoj garsųjį senovės graikų tapytoją Apellą. 

Vert. 

4 Čia kalbama tik apie absoliučiąją [grynąją, nesurištą su jokiu žodiniu turl- 
niu] muziką; tenai, kur muzika pačiame veikale jungiama su kitais menais, reika- 
las yra daug painesnis: — dainoj, draminėj bei programinėj muzikoj, — toj pu- 
siauprograminėj muzikoj, kurioje jos kūrinio antraštė nusako tam tikrą turinį 
(Upelis; Sodas lyjant ir t. t.). Susekti, kas čia dedasi, dera pačiam meno šakų ty- 
rinėjimui, bet ne netinkamo menu naudojimosi aptarimui. Aut. 


5 Hanslickas, berods, apsiriko; kol jis ,jautimu“ suprato svaiginimąsi vidaus 
susikaupimu, tol buvo teisus, priešindamasis ,jautimui“ mene. Tačiau jis aplamai 
tvirtino, kad meno pergyvenimas negalįs būti jaučiąs suvokimas; toliau, jis užgin- 
čija muziką turint jausminį turinį. Abiem atvejais jo priešinimasis sentimentaliz- 
mui prašovė pro šalį. Aut. 


6 Verta pastebėti, kad pats Nietzsche, apibūdindamas, kas yra dioniziška, ne- 
kartą išsireiškia taip, jog tatai galima suprasti tik vidaus susikaupimu vaduojantis. 
Tačiau Nietzsche pirmoj vietoj deda ne meno pergyvenimą, bet jo kūrybą; o kū- 
ryboj abejopo nusistatymo priešingumas pranyksta jos reikšmėj. Menininkas gali 
kurti viduje susikaupęs, jausmo svaiguly — tūlas tobulas lyrinis eilėraštis taip ir 
yra gimęs — arba ir išoriniu būdu susikaupęs. Meno kūrime lemia pasisekimas, 
užbaigtas veikalas, o ne nusistatymas, su kuriuo buvo kurtas. Aut. 

7 Labai rangytos, Mažojoj Azijoj esančios, upės vardas. Mene — rangytų lini- 
jų bei raštų sinonimas. Vert. 

5 „Eikš į mirusiu apšauktą parką ir pažvelk: Tolimų, besišypsančių pakrančių 
mirgėjimas; grynų debesų netikėtas mėlynumas nušviečia kūdras ir margus takus.“ 

? Referatas, skaitytas šeštajame tarptautiniame filosofų kongrese, Harvarde 
(Amerikos Jungtinėse Valstybėse), 1926 m. 

10 Kaip išimtį psichologinės estetikos atstovų tarpe norėtųsi čionai paminėti 
Volkeltą. Aut. 

11 Pav., Karl Lange „Sinnesgeniūsse und Kunstgenuss“. 

12 Palyg. straipsnį Meno paviršiniai ir gelminiai poveikiai. 

13 Tai A. Tyruolio išversto Goethės eilėraščio An den Mond posmas; vokiš- 


kai jis taip atrodo: 


Fūllest wieder Busch und Tal 
Still mit Nebelglanz, 
Losest endlich auch einmal 


Meine Seele ganz. 
Vert. 


14 „Likime, kam davei mudviem jausmus vienas antram įžvelgt į širdį ir [leidai] 
pro visą tą nepaprastą [pajautų] maišatį atsekti mūsų tikrąjį santykį!. . 

Sakyk, ką likimas ketina mums suruošti; sakyk, kaip jis taip glaudžiai mus 
sujungė? Ak, [juk] tu pragyventais laikais buvai mano sesuo ar žmona.“ 

15 „„Nubudo minkšti orai; jie šlama ir audžia dieną naktį — kuria visais pa- 
šaliais. O gaivusai kvape, o naujasai skambesy! Dabar, vargše širdie, nesibijok! 
Dabar turi visa, visa pasikeisti.'' 

16 Theodor Lipps, Erdvės estetika ir geometriškai optinės iliuzijos (Raumūs- 
thetik und geometrisch-optische Tūuschungen). 

17 Palyg. čia: Į nuotaiką įsijautimo klausimu (Zum Problem der Stimmungs- 
einfūhlung). Zeitschrift fūir Asthetik, B. 3. 

18 H. Wėlfflinas sako — „su trimis“. Žiūr. jo str. Dvejopas stiliaus pamatas. 

Vert. 

19 Žiūr. str. Meno paviršiniai ir gelminiai poveikiai. 

20 Reikia suprasti: „dar kelios skaitytojų kartos“. Nietzsche nenorėjo, kad 
visi be skirtumo būtų mokomi rašto, bet tik — „išrinktieji“: kad nebūtų profanuo- 


jamas skaitymo menas. Vert. 

21 Kupidoną, vieną iš dviejų Veneros palydovų, jos strėlanešį — meilės kurs- 
tytoją. Vert. 

22 Tarp Zaratustros, Išminties ir Gyvatos. Vert. 

23 Nazarenizmu 19-ame amžiuje buvo vadinama tam tikra, tuomet pasireišku- 
si, religinė tapybos linkmė. Vert. 


24 Savo Pagrindinėse Meno Istorijos Sąvokose aš bandžiau nurodyti tipinguo- 
sius formavimo laipsnius naujojo meno raidoje. Dažnai ta knyga klaidingai buvo 
suprasta ta prasme, kad sakyta, jog tatai turėsią atstoti arba perviršyti Meno isto- 
riją su asmenimis. Nieko negali būti klaidingiau. Asmenybės turi visuomet likti 
vertingiausias dalykas ir didžiausią dėmesį į save kreipti. Bet mano nuomonė, tiesą 
sakant, yra ta, kad asmenybės pasiekos niekaip nepermanysi, bendrai nepažinda- 
mas jos meto formavimo galimybių — to žemiausiojo pagrindo (todėl ir kalba- 
ma apie pagrindines sąvokas), kuriame istorinių aplinkybių saistomo žmogaus kū- 
rybinė. vaizduotė yra įsikibusi. Nei su tomis sąvokomis yra duotas menas, nei, 
taip nuogai išdėstytos, jos sudaro istoriją. Bet šitaip apibrėžtų galimybių ribose ga- 
minosi menas ir tomis (arba panašiomis) sąvokomis galima matuoti ir tiksliau 
apibūdinti tikras istorines reiškinių lytis bei išsiplėtojimus. Vert. 


24a Skaityta Meno bei Archeologijos Institute 1933 m. vasario mėn. 22 dieną. 
Tos pat mintys išplėtotos atskiru veikalu: Vie des Formes, Librairie Ernest Leroux, 
Paris, 1934. 


25 Taip sprendžiama vadinamoji plein air'o problema. Vert. 

26 Aumuo visame šiame straipsnyje — absoliutus, kuriąs Protas, — dieviškasis 


Intelektas. Vert. 
27 Filosofiniai raštai I, 90. 
28 Simpatinius judesius Schilleris suprato maždaug taip, kaip mes dabar :u- 


prantam raiškinguosius, arba ekspresyvinius, judėsius. Bet jie čia šiek tiek savotiškai 
įprasminti. Nenorėdami pažeisti Schillerio schemos ypatingumo, tą terminą pasi- 
laikome. Vert. 
29 Latitudinarijais Kantas vadino doros dalykuose perdaug tolerantinguosius. 
Jis čia paėmė kadaise Anglijoj buvusios partijos vardą; jos nariai siekė įgyvendinti 
bet kokių religinių įsitikinimų apkantą. Latitudinarijų priešingybe Kantas laiko 
rigoristus (iš lot. rigor — nenuolankumas, griežtumas); jiems nėra jokio vidurkelio 
tarp gera ir pikta; sako, veikti žmogus privalo ne jausminio potraukio, bet tik prie- 
dermės vedamas. Tai taip pat buvusios sektos vardas, kuriuo dabar žymima ir 
paties Kanto imperatyvinė — priedermingos sąžinės įsakoma —— etika. Ta pačia 
prasme ir Schilleris šiais terminais naudojasi. 
Vert. 
30 Aiškiai matyti, kad Schilleris čia turi galvoj Laokoono grupę. 
Vert. 
31 Apie graikų veikalų pamėgdžiojimą tapyboje ir skulptūroje (Von der Nach- 


ahmung der griechischen Werke in der Malerei und Bildhauerkunst) p. p. 21, 22. 
Aut. 


32 Romos kardinolas, Kalvino priešas, Jokūbas Salodetas (1477—1547 m.) 
buvo entuziastingas klasiškojo meno gerbėjas. Jis 1506 m. prie imperatoriaus Tito 
pirčių atkastos Laokoono grupės garbei parašė garsų eilėraštį De Lookoontis Sta- 
tua, kurį čia ir turi galvoje Winckelmanas. 


Vert. 
33 Metrodoras — graikų tapytojas ir filosofas. Jį atėniečiai pasiūlė L. Emilijui 
Pauliui — nugalėtojui prie Pidnos (168 m. pr. Kr.), — jojo vaikams auklėti ir 


namams papuošti. 
Vert. 


34 Ilijada V, 343: 7 02 peja  tdyouSa... 
35 Ilijada V, 859. 
36 Ilijada VII, 427. 
37 ddxou4 Ūeppnd yšovtes. 
000 sta xkaisiv [lpiauoz uėjas. 

39 Odisėja IV, 188—190. 

40 Chateaubrunas. 

41 Antiochus. Antholog. lib. II cap. Harduinas, rašydamas apie Plinijų (lib. 
35 sect. 36 p. m. 698) šią epigramą priskiria Pisonui. Bet, peržvelgę visus graikų 
epigramininkus, nerandame šiuo vardu nė vieno. 

42 Plinius, Historia naturalis, lib. XXXV, 35. 

43 Valerius Maximus, Factorum et dictorum memorabilium, lib. VIII, cap. 
11. Less. 


38 


44 Montfauconas (1654—1741 m.) — pasižymėjęs senovės tyrinėtojas. Pra- 
džioje jis buvo karys, vėliau — benediktinų vienuolis. Gyvendamas St. Germaino 
vienuolyne parašė veikalą Antiguitė expliguėe, kuriame ir paminėta toji ,„barzdota 
senio galva''; dabar manoma, jog tai bus buvusi kaukė. 


Vert. 

45 Valerius Maximus — Romos istorikas, gyvenęs pirmajame amžiuje po Kr. 
46 Tai Pitagoras iš Regiumo (gyvenęs apie 480 m. pr. Kr.), pramintas Le- 
ontinu. Vert. 


47 Philippus (Anthol. lib. IV, cap. 9, ep. 10): 


Aiet 1ap  dubūc Bpepėwv Govov. 7 T4 Iromv 
Aeotepos, 7 IMadxn Tt4 TAM G0t TPIPaGLA; 
"Eope xai ėv xnp0 TadoxTOVE... 


48 Čionai minimas Filostratas Vyresnysis, gyvenęs apie 200 m. po Kr. Tarp 
kita ko, jis yra aprašęs menamą Neapolio paveikslų rinkinį (žixoyzą). 

Vert. 

49 Clamores horrendos ad sidera tollit. 

50 Jeigu choras Filokteto vargą šia prasme vertina, tai atrodo, jog jį pasta- 
rojo beviltiškas vienišumas ypatingai jaudina. Iš kiekvieno žodžio į mus pasigirsta 
draugiško graiko balsas. 

51 The Theory of Moral Sentiments, by Adam Smith. Part. I, sect. 2, chapt. 1, 
p. 41 (London 1761). Less. 


52 Trach. v. 1071, 72: 


— — 0GTŲG W00TE TUpGEVOS 
BėBpvya un — — 
(„„Aš, kurs kaip mergelė 
rėkiu čia ir verkiu“) 
593 Skeuopoija — sen. graikų teatrinio kostiumo ir kaukių gaminimo technika. 
Vert. 
84 Makrobijus — apie 400 m. po Kr. gyvenęs romėnų rašytojas, autorius 
mokslingų stalo pašnekesių (Saturnalijų šventės metu), vardu Saturnalia. 
Vert. 
55 Graikų epininkas (apie 600 m. pr. Kr.). 
Vert. 
56 Ouintus Kalabros (gyveno 4-ame a. po Kr.) — graikų epininkas. Parašė 
iš 14 knygų susidedančią Ilijados tąsą. 
Vert. 
87 Likofronas — Aleksandrijos poetas; gyveno apie 275 m. pr. Kr. 
Vert. 
568 ————————— — — vikriai šliauždami, 
Puolė Laokooną; pradžioj sūnelius jo apvijo; 
Sąnarius, stipriai suspaustus, krimto žalčiai savo žiaunom. 
O tuojau ir jį patį, skubantį gelbėt strėlotą, 
Čiupę, aplink apsivijo, kilpas baisingas sujungę. 
99 Jo Vergilijaus komentare; Donatas gyveno apie 400 m. po Kr. 
Vert. 


60 Grūmėsi rankom jisai, iš apjuosusių trūkdamas kilpų. 
61 Sprandą ir kūną dukart žvynuotnugariai aprietę, 
Liemenis tiesė aukštyn ir galvas laikė pakėlę. 

62 Tą graviūrą Lessingas rado viename Vergilijaus komentare, kurį 1697 m. 
paskelbė anglų poetas Drydenas (gyvenęs tarp 1631—1700 m.). Šios graviūros 
akivaizdoj jis bent tiek pasiguodžia, kad net vidutinių gabumų menininkas — ko- 
kiu laiko Cleyną — nusimanęs esąs pagrindinių grožio dėsnių verčiamas Laokoono 
kūną ir ypač sprandą palikti kiek galint laisvesnius nuo žalčių kilpų — nors tiesio- 
ginis graviūros tikslas buvęs, pasak Lessingą, duoti ne savarankišką meno kūrinį, 
o tik tinkamą knygai (komentarui) paaiškinimą. 

Vert. 
63 Kruvinais pūliais, nuodais raištis jo visas permirkęs. 
64 ————————— — jau lyžčioja vienas ir patį 
Laokooną apninka ir jį nuo galvos ligi kojų 
Apvija; kąsdami žiauriai, žaloti pagauna jam kirkšnį. 
Puola, veržias žaltys, naujus vis darydamas lankus 
Niršta ir sumezga kilpa kietai jam kelią suspaudžia. 

65 Sprandą ir kūną dukart žvynuotnugariai aprietę, 
Kaklus ištiesę aukštyn ir galvas laikė pakėlę. 

66 Valerius Flaccus 89 m. po Kr. miręs romėnų epininkas. 

Vert. 

67 Joseph Addison (1672—1719 m.) — anglų politikas, filosofas moralistas 
ir dramaturgas. Savo Pašnekesiuose apie monetas (1702 m.) jis bando senovės 
poezijos kūrinius paaiškinti monetose užsilikusiais atvaizdais. 

Vert. 

68 Echijonas, teisingiau Aetijonas — Aleksandro Didžiojo laikų tapytojas. 
Manoma, kad Vatikano muziejuje padėtas paveikslas, Aldobrando vestuvės, esąs Jo 
Jaunavedžių kopija. 


Vert. 
60 Kadaise Araksas, dabar Arasas, — upė Armenijoj. 

Vert. 
70 Statius — romėnų poetas iš 1-0jo amžiaus po Kr. 

Vert. 


"1 Žymiai pakeitusi gcradarišką išvaizdą, jau ji tinsta [iš apmaudo]; o aukso 
segės nebeprilaikomi plaukai draikosi ant dangiškos krūtinės. Tuo pat metu ji 
siunta ir smurtauja; jos skruostai dėmių išmarginti. Iš įsiliepsnojusio žibinto ir 
juodo apdaro ji panaši į Stikso mergaites [furijas]. 

72 Anoji [t. y. Venera], palikusi [savo šventavietės, esančios Kipro saloj] 
Pafo šimtą aukurų, pakeitusi savo išvaizdą ir plaukus, nusijuosusi meilės juostą, 
nuvijusi šalin Idalijos paukščius [karvelius], kaip tvirtinama — per pat vidurnak- 
čio gūdumą dievaitė skubėjo su Tartaro seserimis, pasiėmusios kitoniškus žibintus 
ir didžiules strėles; jos įsiveržė į miegamuosius kambarius. Visoj namų slaptybėj pa- 
sklidusios liežuviuotos gyvatės ir didžiulis siaubas baisiai gąsdino namų slenkstį. 

Vert. 


73 James Thomson — anglų didaktinis poetas, gyvenęs 1700 — 1748 m., Iš- 
garsėjęs ypač savo metų laikų aprašymu — Seasons — kuris pasirodė 1730 m. 
Vert. 

"4 v. Hagedorn, Betrachtungen ūber die Malerei (Tapybiniai pastebėjimai). 
159 psl. ir toliau. 

"5 De arte poetica 128 — 130 eil. Cituota iš A. Churgino vertimo. 

Vert. 

76 Protogenas Rodietis — įžymus graikų tapytojas ir liejikas, Apello amžinin- 
kas. Garsūs du jo paveikslai: viename atvaizduotas Rodo herojus Jalisas, medžio- 
tojo vaidmenyje; antrasis parodo jo motiną Kidippę. 

Vert. 

77 Lib. XXXV. sect. 36 p. 700. 

78 Ilijada XXI, 402 — 404. 

79 Lessingas čia turi galvoj Longino veikalą Apie kilnumą. Longinas buvo neo- 
platonikas, tam tikrą laiką gyveno nuo Romos nepriklausoma pasiskelbusios Pal- 
myros karalienės Zenobijos dvare, eidamas jos patarėjo pareigas. 273 m. jis buvo, 
Romos imperatoriaus įsakymu, nužudytas. Plotinas jį vadina geru filologu, bet men. 
ku filosofu. 

Vert. 

80 Ilijada I, 43 — 51. 

81 Ilijada IV, 1 — 4. 

82 Apollonijus Rodietis, gimęs Aleksandrijoj apie 270 m. pr. Kr.; gyvendavo 
pakaitomis čia ir Rodo saloj. Tatai buvo mokslininkas gramatikas ir poetas. Iš jo 
poezijos yra iki šių laikų išlikę tik Argonautika. 

Vert. 


83 Ilijada IV, 177 — 129; 
Šitą galingąjį lanką šaulys pasistatęs ant žemės, 
Liepė draugams jį uždengti skydais, kad narsieji achajai 
Nepamatytų anksčiau, kol jisai susiras Menelają. 
Pats išsitraukė iš šūties jis strėlę, nešiotoją skausmo. 
Greitai pritaikė jos kotą prie lanko stygos, pasimeldęs 
Šauliui, Likijoj užgimusiam Foibui aukščiausiam, žadėdams 
Jam hekatombą brangiausią aukot avinų pirmagimių, 
Kai į tėvynę sugrįšiąs, į Dzelijos šventąją pilį. 
Tempti pradėjo strėlės jisai plunksną ir stygą prie lanko. 
Stygą pritraukė jis sau prie krūtinės, o strėlę prispaudė. 
Kumpąjį lanką įtempus, galingi ragai sugirgždėjo, 
Garsiai suskambo styga, ir, ištrūkus iš rankos kareivos, 
Žaibu nuskrido baisioji strėlė į pat būrį achajų. 


84 Ilijada V, 721 — 731. 
85 Ilijada II, 41 — 47. 
86 Ilijada II, 101 — 108. 
87 Ilijada I, 239 — 244. 
8 Ilijada IV, 109 — 116. 


L] 


89 Žiūrėk von Hallerio Alpės: 
Aure, širdažolė, aukštai prastiepus taurią galvą pro prasčiokų žolynėlių žemą 
būrį; visa gėlyčių padermė po jos vėliava tarnauja; net mėlynoji jos sesutė, ją pa- 

gerbdama, sukaiumba. Šviesus, sukrautas ant stiebų, spindulių apjuostas žiedų auk- 
sas vainikuoja pilką apdarą; sodraus žalumo atmieštas plynų lapų baltumas iš drėgno 
deimanto mirga ir žaibuoja. Teisingiausias įstatymas: jėga ir gražumas susituokę! 
Gražiame kūne graži siela gyvena. 

Štai, panašus į pilkšvą rūką, šliaužia žemutis augmenėlis, kuriam gamta pakryž- 
mais susegė lapus; maloni gėlelė rodo porą paauksintų snapučių, kur turi ametis- 
tinė paukštytė. Tenai į pirštą susirietęs žibąs lapas žalsvai atsimuša giedrioj srovėj; 
švelnutį purpuruotą žiedų sniegą papildo baltais vainiklapiais išsiskėtus žvaigždelė. 
Net sumindžiotoj ganykloj smaragdai žydi, rožės, o uolos vilki purpuru. 

Vert. 

90 Breitingerio Kritikinė Poetika II d. 807 pusl. 

91 Šviesus, sukrautas ant stiebų, spindulių apjuostas žiedų auksas vainikuoja 
pilką apdarą; sodraus žalumo atmieštas plynų lapų baltumas iš drėgno deimanto 
mirga ir žaibuoja. 

92 Jan van Huysum (1682 — 1749 m. ) — kruopštus gamtos pamėgdžioto- 
jas, gėlių tapytojas; olandas. 

Vert. 

93 Francesco Mazzuoli, dar vadinamas Parmigianino (nes buvo kilęs iš Par. 
mos), gyveno tarp 1503 — 1540 m. Šis italų tapytojas buvo pasekęs Corregio. Nėra 
tikrai žinoma, kokį jo paveikslą Lessingas čia tur: galvoj. 

94 Tiziano Vecellio (1477 — 1576 m.) — labai įžymus venecinės mokyklos 
tapytojas. Bet Lessingo čia minimas paveikslas, esąs Borghesų galerijoj, šiandien 
nebelaikomas Tiziano kūriniu. 

Vert. 


95 Prancūzų mokslininkas, senovės tyrinėtojas Boivin (1649 — 1724 m.), 
1715 m. išleidęs: Homero išteisinimas ir Achillo skydas. 

Vert. 

96 Ilijada XVIII, 496 — 507. 

97 Ilij. III, 121: Žinią baltrankei Helenai Irida suskubo pranešti. 

98 Ilij. III, 331: Tik Aleksandras, dabartinis vyras gražplaukės Helenos. 

99 Ilijada III, 155 — 157. 

100 Dzeuksis iš Heraklėjos (Bitinijoj) gyveno penktojo amžiaus gale pr. Kr. 
Vert. 


101 Ilijada III, 158 — 159. 

102 Ilijada III, 140 — 141. 

108 Feidijas, nuostabiųjų Dzeuso ir Atėnės statulų autorius, buvo Periklo drau- 
gas; gyveno tarp 488 — 432 m. pr. Kr. 

104 Ilijada I, 533 — 535. 

105 Valerius Maximus lib. III, 7, 4: „propemodum ex ipso coelo petitum“'. 

106 Plinius lib. X sect. 51. p. 616. Edit. Hard.: „„guanta pars animi“. 

107 Mironas — šiek tiek už Feidiją vyresnis jo amžininkas. Tai puikus skulpto- 
rius liejikas, stengęsis, visų pirma, atitaikyti didžiausią natūralų panašumą. 

108 Ilijada III, 209 — 211. Vert. 


109 Mozės Mendelssohno filosofiniai raštai, II d., 23 p. 

110 Aleksandras Pope (1688 — 1744 m.) — anglų poetas ir iš dalies fio- 
sofas; jį išgarsino komiškas epas Garbanos Pagrobimas (1712 m.). 
Vert. 
111 William Wicherley (1640 — 1715) m.) — anglų komedijų rašytojas. 
Vert. 

112 De Poetica cap. 5. 

115 King Lear. Act. I, Sc. II. (Cituota iš Jurgio Talmanto lietuviškojo verti- 
mo: Karalius Lyras). 

114 The Life and Death of Richard III. Act. I, Sc. I. 

115 Laiškai apie naujausiąją literatūrą (čia turima galvoj 82-sis laiškas, rašy- 
tas Mozės Mendelssohno 1760 m.), V d. 102 psl. 

116 Klotzii Epistolae Homericae (Laiškai apie Homerą), p. 33, et seą. 

117 Ten pat 103 p. 

118 Pordenone — italų tapytojas, gyvenęs tarp 1483 — 1539 metų. 

Vert. 

118 Das dichterische Kunstwerk. Grundbegriffe der Urteilsbildung in der 
Literaturgeschichte, Leipzig 1921. 

120 Palyg. Schillerio laišką Goethei iš 1797. XII. 29. 

121 Jei negali gražiai jausti, tau lieka protingai norėti ir kaip dvasiai veikti, 
ko tu kaip žmogus nepajėgi. 

122 Kadangi tu joje [t. y. gamtoje] skaitai, ką pats į ją esi įrašęs, kadangi 
tu akiai [pritaikydamas] jos reiškinius paeiliui išrikiuoji, savo virves ištraukdamas 
per jos begalinį lauką, tai svaiti, bene tavo dvasia nujausdama suvokia didžiąją 
gamtą. 

123 Pasaka jai suteikė gyvybę, mokykla jai atėmė sielą; aumuo gi vėl iš nau- 
jo sugrąžina jai kuriančią gyvybę. 

PAVEIKSLŲ SĄRAŠAS 


AUTORIŲ ATVAIZDAI 


Psl. 
Platonas (vieno senovinio jo biusto nuotrauka) „L... k ko) 28 
Niue chė asis luo k eks An SLL A S as k S S „36 
Ooethė— „ie Sa di TE S SAS a L K i 39 
Waliiliaas. inas bike i BLU LA i a a a i „ 58 
Meėumainas: its duslu is rikiu k r E as LA 74 
1WaLėlis: - 44 05 ku La i a a L k LSA A R 79 
Sehillėris. | (ra A 4 Pir a ri k r L S o a 96 
Lėssingas: sukutis seks ka k a a i a i K a 107 
OiGtė“' Luišas sans e i an Las K a a S D a a San 134 
ILIUSTRACIJOS 
Demosteno statula. Knolle, Kentas (Anglijoje) ............. L o)) 113 
Aisopo biustas. Roma, Villa Albani „L... k iii 115 
Sena piemenė. Marmuro statula. Roma, Kapitolijus „............. 117 
Tizianas, Mater dolorosa, I. Madridas, Prado ..............)-))o)o)) 119 
Tizianas, Mater dolorosa, II. Madridas, Prado „a.a. .))-)a)-)a)o)o 121 
El Greco (Domenico Theotocopuli), Kristaus prisikėlimas. Fragmentas 
grabo sargų ekstazė. Madridas, Prado „...„.........)4-])o)o) 123 
Michelangelo, Įsiutimas. Piešinys kreida. Florencija, Ufficijos ........ 125 
Canova, Heraklas ir Lichas. Marmuro grupė. Roma, Palazzo Torlonia 127 
Mironas, Diskobolas. Bronzuotas gipso liejinys „.„......2..|.) o.o) 129 
Donatello, Viltis. Vario statulėlė. Siena ........4.4.4)4.a4ak)a)o)o)s 131 
Sandro Botticelli, Venera (fragmentas). Florencija, Ufficijos „....... 250 
Lorenzo di Credi, Venera. Florencija, Ufficijos 251 
Ger. Terborchas, Naminis koncertas. Paryžius „..........444)))))o) o) 253 
G. Metsu, Muzikos valandėlė. Haga .........L.La aaa ka aka 255 
Hobbema, Peizažas su malūnu. Londonas, Buckinghamo rūmai ...... 257 
J. Ruysdaelis, Miško bala. Miūnchenas ............44..)aak)o is 257 


P. P. Rubensas, Peizažas su galvijais. Londonas, Buckinghamo rūmai 259 
Lorenzo Bernini, Apollonas ir Dafnė. Marmuro grupė. Roma, Palazzo 


Borphiesė k ku A Na PS LS k L A S SA 261 
J. van Goyenas, Lyguma. 1641 m. Schwerinas ...............).4 263 
Naumburgo katedros steigėjai. Dvi gotinės skulptūros grupės .. 275-276 
Rajaelis, Atėnų: Mokykla: 455 rs li as a la a k i 278 


Laokoono grupė. Marmuras. Manoma, jog tai darbas trijų skulptorių 
— rodiečių: Hagesandro, Atenodoro ir Polidoro. Restauruotas 
originalas. Vatikano Belvederis ...........44444 hakka a)aka oo 387 

Ifigenijos aukojimas, — reljefas, išlikęs apskritame aukure, Florenci- 
joje, pagamintas, matyt, pagal garsųjį Timanto paveikslą. Tame 
aukure (reljefo apačioje) yra įbrėžtas graikiškas įrašas: ,„Kleo- 
menės opoiei“, t. y. ,,Padarė Kleomenas“ ...-................. 392 

Medėja, — paveikslas, rastas atkastoje miesto, Herkulano, namų sie- 
noje. Tai, matyt, (bizantiečio) Timomacho kūrinio kopija. Nea- 


į polis, Museo Nazionale „L... Las 397 
Sidono sarkofagas. Gedinčios moterys. Dvi grupės. Istambulas ........ 401 
Franzas Cleynas (iš Mecklemburgo), Laokoonas. Graviūra .......- 407 


Brughelis, Aklasis žiovauja 


507 


TURINYS 


ĮVADAS 
Psl. 
Prof. V. Sezemanas, Estetinių teorijų apžvalga L... ...)) 9 
Autorių charakteristikos 
R. -Sėrabinas; "Platonas: 444515 kn i is 28 
ši Nietzschė „įmuss 444455 i ks ai SA 36 
i Goethe Gus S k a a S a Aa 39 
5 GEeIPeLiS 4 ara a da o L a a a a S 49 
Woaltilinas: (sus S o LS a sa A 58 
Dr. M. Urobiėvas, EGčillėnas sl kuo brins Aaa AS e A A 71 
R. Serapinas; Meėumanas' 445465 a a V a a 74 
53 Mialzėlis Lusus p uo S rin S L S i k LSS 79 
5 Plisiinas: 4414 ama K Las ara a aa ASS Ši a 81 
15 Schullėris- Ll SLL L Ža k L S T RS SS 96 
K Lessingas“ - (Kia S a S NS S a i 107 
o Bo. a D a DDT 134 
PROLOGAS 
Platonas, Nietzsche, Apie įkvėpimą .........Laak kaka) kaka kis 151 
PIRMOJI DALIS 
J. W. Goethe, Apie tiesą ir įtikimybę meno veikaluose ............. 159 
M. Geigeris, Apie diletantizmą meno pergyvenime ..............)-) 164 
mA Meno paviršiniai ir gelminiai poveikiai ............ 186 
ši Meno psichinė reikšmė L... L aka aka ks 198 
J. W. Goethe, Paprastasis gamtos pamėgdžiojimas, maniera, stilius .... 235 
Fr. Nietzsche, Stiliaus menas ........L.LLLLa aaa aa akies 239 
Ši Septyni antspaudai. suk sis a i a 240 
5 Apie skaitymą ir rašymą L... V.L4 L aaa kak is 244 
Šokio: dainė Arika kei R Ls PSR S i 246 
H. Wšlfflinas, Dvejopas stiliaus pamatas .............4444-4-)))))o) 249 
Meno veikalų aiškinimas Liesa kk ių kus a S 266 
H. Eocillonas; Formų gyvenimas (Vie des Formes) .............-.-) 280 
E. Meumanas, Meno kūrybos analizė „L... 44))) ah) kaka 296 
O. Walzelis, Įtakos reikšmė kūrėjui „LL L Lk) iii ko 320 
ANTROJI DALIS 
Plotinas; -ApiE PrOz] 5065 Žanai LPS PS i i 329 
Er. Schilleris; Apie kilnumą Liss ok k k L k k 338 
Šš Apie grakštumą ir orumą ||| 348 
G. E. Lessingas, Laokoonas, arba apie tapybos ir poezijos ribas ...... 383 
J. W. Goethe, Laokoono grupė... kaka aaa 453 
Poezija ir nepoezija: 
B. Croce, Apie šių dienų poetiką |||... kkkkka kaka kaka kais 459 
“5 Ibiefias“ Lukulas aa S Vs a A aka ns Da AS 468 
- Sehillėris“ Lu sis Sa a a r L S S S 478 
Atsisveikinimui. Senas „istorinės mokyklos“ žodis .... 48, 
R. SE rabikds Baigiamosios pastabos ............4.4.4)4a)aaa ass 491 
lšnašos skirtos: įvadu 454 La K LA ks is L as 495 
Išnašos skirtos vertimams ............LL La aaa kas 499 
Paveikslų: sąrasas: (aa A S S a d a a 507 

Antologija Ties grožio vertybėmis pradėta rengti 1936 metais 
Švietimo ministerijos siūlymu. Sudaryti ir išversti rinkinį 
didžiųjų mąstytojų bei kritikų pasisakymų apie grožį, 
meną, kūrybą ėmėsi Rapolas Serapinas, pasitardamas 
parašiusiu pagrindinę įvado dalį, atsižvelgdamas 

į Mikalojaus Vorobjovo, Stasio Šalkauskio siūlymus. 

Į spaudą antologija buvo atiduota 1940-aisiais, prieš pat 
sovietų okupaciją. Naujoji valdžia sustabdė knygos, 
parengtos, pasak Kosto Korsako, „pagal griežtą idealistinį 
planą“, leidimą. Nacių okupacijos metais antologija ėmė 
rūpintis „Sakalo“ leidyklos direktorius Antanas Kniūkšta. 
Spaudos darbai buvo baigti 1944-aisiais, frontui artėjant 


prie Lietuvos. Liko tik įrišti. Deja, ir šįkart likimas nebuvo 


“palankus estetines mintis sukaupusiai knygai: Klaipėdoje 


sandėliuoti lankai vykstant mūšiams buvo smarkiai 
apgadinti, be to, ir vėl pasikeitė laikai... Iki mūsų 
dienų išliko vos keleta šios knygos egzempliorių. 
Antologijoje Ties grožio vertybėmis be verstinių 

Platono, Nietzschės, Goethės ir kt. tekstų pateiktos 

ir išsamios autorių charakteristikos. Tai daugeliu 
požiūrių pavyzdinis leidinys, atspindintis prieškarinės 


Lietuvos kultūros sukauptą intelektualinį patyrimą. 


